
Cuvânt-înainte 


nunta iei na A N TR NEVER DL S DN RE N SI 


Această lucrare a fost concepută pentru a-i ajuta pe elevi să dobândească si să 
exerseze competențele de bază pentru examenul de bacalaureat. Conţinutul esen- 
țializat, prezentarea clară și structurată ușurează însușirea cunoștințelor prevăzute 
de programă. 

Prima parte a lucrării conține prezentarea conceptelor din programa de bacalau- 
reat necesare rezolvării subiectelor de la proba orală și de la proba scrisă, prezentând 
sintetic noțiunile de teorie literară și de limbă și comunicare. Sunt urmărite toate 
nivelurile limbii vizate de acest examen, un capitol separat fiind rezervat proble- 
melor de punctuație și de ortografie, care constituie un element de noutate în subiec- 
tul I de la proba scrisă. De asemenea, sunt prezentate noțiunile de stilistică necesare 
la proba orală, dar și la cea scrisă. 

Lucrarea abordează aspectele generale privitoare la cele trei genuri literare, epic, 
liric și dramatic, conținute în programă. Reţinându-se aspectele esenţiale, cartea este 
utilă pentru recapitulare, asigurându-se astfel o pregătire rapidă și eficientă a elevilor. 

Există un capitol în care sunt prezentate începuturile culturii române și curentele 
literare care intră în conținuturile obligatorii pentru bacalaureat și care sunt utilizate, 
tot ca element de noutate, la proba scrisă, cerându-se încadrarea într-un curent sau 
indicarea unor trăsături ale curentelor literare existente într-un text dat. 

Urmează un capitol care vizează redactarea și în care se explică modul în care se 
elaborează diferitele tipuri de texte la proba scrisă. Sunt sfaturi utile care ajută elevii 
să elaboreze corect tipurile de redactare cerute la acest examen. 

Pentru exersare sunt oferite câte treizeci de variante din fiecare subiect al probei 
de examen. Acestea au fost concepute după modelele oferite de Centrul Naţional de 
Evaluare și Examinare și acoperă integral programa pentru examenul de bacalaureat. 

Pentru proba orală s-au oferit câteva modele de răspunsuri, fiindcă întrebările 
sunt standardizate și elevii trebuie să aplice aceleași cunoștințe pe diferite tipuri de 
texte. La subiectul I, s-au dat integral soluții, cu menţiunea că la itemii semiobiectivi 
se acceptă orice răspuns logic, fiindcă trebuie stimulată creativitatea, exprimarea 
coerentă și corectă, puterea de argumentare a elevilor, care este bine să ofere o soluție 
proprie la cerinţele propuse și apoi să confrunte răspunsul propriu cu soluția dată 

de autori. La subiectul al II-lea am oferit doar sfaturi pentru construirea argumen- 
tării. S-a pus accentul pe necesitatea formulării în cuvinte proprii a problemei puse 
de cerinţă și pe necesitatea de a construi argumente clare, întărite de exemple din 
diferite domenii, din experienţa personală, din documente cunoscute. La subiectul 
al III-lea, s-au dat soluţii care oferă un model orientativ elevului, pe texte existente 
în unele manuale școlare, dar acestea nu sunt singurele opțiuni. Elevii pot folosi și 
alte texte-suport și pot prelucra informaţia din soluţiile oferite, construindu-și pro- 
priul răspuns la cerințele formulate. Modelele de eseuri răspund și la propunerile 

prior 


noi făcute de Centrul Naţional de Evaluare și Examinare, așa cum este relaţia dintre 
două personaje dintr-o operă epică sau dramatică. Ar fi ideal ca elevii să rezolve sin- 
guri toate subiectele și apoi lucrările să fie corectate de profesor. Este eficient și lucrul 
pe grupe mici, de 4-5 elevi, după care lucrările să fie corectate împreună cu toată 
clasa pentru a evidenția și a corecta greșelile tipice. Este o modalitate de a învăţa din 
greşeala altora și o metodă de autoevaluare prin compararea cu produsele celorlalți. 

Sperăm ca această lucrare să fie eficientă atât pentru profesori, cât și pentru elevi 


și să diversifice activitatea de învățare. 
Autoarele 

1. Comunicare, text, corectitudine lingvistică 


1. SITUAŢIA DE COMUNICARE 


a. Schema comunicării 


COMUNICAREA este procesul de transmitere a unui mesaj de la o sursă la un destinatar, 
utilizând un ansamblu de semne comune şi un anumit canal. 


Schimbul de informaţii se face conform schemei de mai jos, propusă de Roman 
Jakobson și care, având avantajul generalizării, poate fi aplicată oricărei comunicări 
privite la nivel abstract. 


- EMIŢĂTOR 


MESAJUL 


MESAJUL este o secvenţă lingvistică structurată în conformitate cu un anumit sistem 
de reguli. 


Mesajul poate fi un enunţ sau o succesiune de enunțuri. În procesul comunicării, 
numărul mesajelor ce se pot emite este nelimitat, existând o infinitate de posibilități 
de combinare lingvistică. 


EMIŢĂTORUL 
EMIŢĂTORUL este persoana care vorbeşte sau scrie, care transmite, aşadar, mesajul. 


Emiţătorului i se mai spune și locutor în cazul comunicării orale (denumirea pro- 
vine din limba latină de la verbul loquor, loqui, locutus sum, care înseamnă a vorbi). 

Emiţătorul nu este totdeauna sursa unui enunţ, pentru că el poate fi pur și simplu 
un mediator, transmițând în formă directă sau indirectă spusele altcuiva. În O noapte 
furtunoasă de Ion Luca Caragiale, Ziţa îl trimite pe Spiridon să discute cu Rică Ven- 
turiano și apoi îl interoghează cu privire la felul în care a decurs convorbirea: 

„ZIȚA (repede): Ei! l-ai găsit? i-ai vorbit? i-ai dat? i-ai spus? 

SPIRIDON: Da, cucoană. 

ZIŢA: Ce-a zis? 

SPIRIDON: «Mersi!» 

ZIȚA: Și tu ce i-ai spus? 

SPIRIDON: «Pentru puţin.» 

ZIȚA: Nu i-ai spus cum ţi-am zis eu? 

SPIRIDON: Ba da, l-am luat să-i arăt casa. 

ZIȚA: Nu mai trebuia să-i arăţi nimic, că-i scrisesem eu în bilet unde să vie 
SPIRIDON: Așa mi-a zis, să-i arăt casa, ca să meargă la sigur...“ | 


În prima replică, Spiridon este emităţorul și sursa enunţului. În a doua replică 
este emiţător, dar nu este sursă, fapt indicat de ghilimelele care arată că îl citează i 
Rică Venturiano. În a treia replică, personajul este emițător și sursă, dar într-un Ai 
ment anterior, fiind vorba și în această situație de o citare, care este însă a lui însusi. 
În ultima replică, sursa este tot Rică Venturiano, dar emițătorul, Spiridon, nu îl ci- 
tează, ci îi reproduce cuvintele în stil indirect. 


RECEPTORUL 


RECEPTORUL este persoana căreia i se vorbeşte sau i se scrie, primind, aşadar, mesajul. 
I se mai spune şi destinatar. | 


Se poate ca receptorul să nu fie totdeauna destinatarul mesajului. În schiţa Băbico 
de Ion Luca Caragiale, doamna se adresează tovarăşului ei de compartiment, spu- 
nând: Unde-i Băbico?... Nu e Bubico! Receptorul este domnul din compartiment, dar 
destinatarul este cățelul, căruia i se adresează indirect, la persoana a III-a. Sunt si- 
tuații în care destinatarul unui enunț nu se manifestă ca receptor. În Moara cu noroc 
de Ioan Slavici, în partea a V-a, Lică îi propune lui Ghiţă un târg, dar cârciumarul 
nu reacționează, naratorul spunând: Ghiţă privi lung la el, dar nu răspunse nimic. 

În cadrul unei conversații, rolurile de emiţător și de receptor se pot schimba, fie- 
care participant la discuţie având posibilitatea să devină alternativ emițător sau re- 
ceptor. În textul scris, aceste roluri sunt deja stabilite și există elemente lingvistice 
prin care este semnalat rolul de emiţător. 

În existenţa cotidiană, se poate ca: 

e un singur emiţător să se adreseze unui singur receptor - cineva discută cu un 


prieten; Eas 
e un singur emițător să se adreseze mai multor receptori — cineva ține un discurs 


în faţa unui auditoriu; 
e mai mulți emiţători să se adreseze unui singur receptor — mai multe persoane 


strigă la cineva aflat în pericol; : 
e mai mulți emițători să se adreseze mai multor receptori — galeria care incura- 


jează jucătorii la fotbal, la handbal etc. 

CODUL 
CODUL este sistemul de semne folosit pentru a transmite o informaţie. 


Chiar dacă, cel mai adesea, pentru a se face înţeleși, oamenii folosesc limbajul, 
sunt numeroase situațiile în care comunică prin semne vizuale sau sonore, fără a în- 
trebuinţa cuvintele. 

Codul este: 

a. nonverbal, când nu se utilizează cuvintele; acesta poate fi: 

e sonor: soneria telefonului, sirena salvării, fluierul arbitrului etc.; 

e vizual: culorile semaforului, semnele de circulație, gesturile etc.; 
b. verbal, când se utilizează cuvinte; acesta poate fi: 

+ oral: când se folosesc sunetele; 

e scris: când se folosesc literele. 


Aceste tipuri de coduri se pot combina între ele în comunicarea curentă. 

În comunicarea orală, pot să apară elemente: 

* nonverbale: gesturi, poziţii ale corpului, fel de a se mișca, de a se îmbrăca etc.; 

ə paraverbale: timbrul, volumul, inflexiunile vocii, tonul, pauzele, ritmul vorbirii etc. 

Pentru a fi realizată comunicarea, emițătorul și receptorul trebuie să aibă un cod 
comun, pe care să-l înțeleagă foarte bine. 


CANALUL 
CANALUL este mijlocul material prin care este transmis un mesaj. 


Acesta permite stabilirea și menţinerea contactului dintre emițător și receptor, 
putând să fie aerul, telefonul, faxul, foaia de hârtie, cartea etc. În cazul codului ver- 
bal, natura canalului determină chiar diferenţe de construcție a mesajului, pentru 
că limba scrisă se deosebește de cea vorbită. 


CONTEXTUL COMUNICATIV 


CONTEXTUL comunicativ este ansamblul factorilor care determină semnificaţia mesa- 
jului dincolo de structura lingvistică a enunţurilor. 


Aceasta are în vedere orice informație cunoscută atât de emiţător, cât și de recep- 
tor şi care contribuie la interpretarea de către receptor a unui anumit enunț. 

Când cineva se adresează cuiva, oral sau în scris, procesul se numește enunțare. 
Acesta este un act individual și rezultatul lui este enunţul, adică mesajul. 

Sensul textului transmis este determinat de contextul comunicativ în care se face 
enunțarea. Pentru o corectă interpretare a mesajului trebuie să se aibă în vedere: 

e identitatea emițătorului, indicată de persoana I, singular sau plural; 

ə identitatea receptorului, indicată de persoana a Il-a, singular sau plural; 

+ momentul enunţării; 

e locul enunţării; 

e intenţia de comunicare a emițătorului (există diferențe de sens între următoa- 

rele enunțuri: Așteaptă. Așteaptă? Așteaptă!). 

Pentru Roman Jakobson, contextul este un factor al comunicării verbale privitor, 
în linii mari, la realitatea la care se referă mesajul. 


b. Registrele stilistice 


În funcţie de statutul receptorului și de contextul comunicativ, emițătorul alege 
un anumit nivel al limbajului. 


În limba română, există mai multe variante lingvistice. 


a. Limbajul standard (curent) reprezintă varianta literară a uzului general, folosit 
în condiţii obișnuite și nemarcat de lexic specializat, regional, argotic. Are un voca- 
bular uzual și respectă regulile gramaticale. Este folosit în comunicarea în care se 
păstrează o distanţă între emiţător și receptor. Apare atât în comunicarea orală, con- 
versațiile cotidiene, discuţiile din clasă, de la serviciu, cât și în comunicarea scrisă, 
articolele din ziare și reviste, dezbaterile în mass-media. În variantă orală, se carac- 
terizează printr-o pronunție îngrijită. În general, enunţurile sunt scurte. 


b. Limbajul literar este varianta limbii fixată prin norme academice și care este 
considerată, la un moment dat, varianta exprimării corecte. 


c. Limbajul oficial (solemn, formal) este folosit în situaţiile care marchează în mod 
special poziţiile sociale și /sau culturale. Se folosește în scris, dar și în oral (discuţiile 
diplomatice, examenele etc.). Vocabularul are termeni pretențioși, căutați, rari, pro- 
nuntia este foarte îngrijită (de exemplu, se aude ] de la articolul hotărât, ceea ce nu 
se întâmplă în limbajul curent, pentru că funcția lui a fost preluată de vocala u), 
se respectă cu strictețe regulile gramaticale, și enunțurile sunt ample, cu numeroase 
subordonări. 


d. Limbajul colocvial (semiformal) este folosit când cei care discută sunt mai apro- 
piaţi, dar există între ei o diferență. Se respectă normele limbii literare, dar se admit 
în discuţie și termenii mai puțin pretențioși. 


e. Limbajul familiar (informal) este folosit pentru a vorbi cu cei foarte apropiați. 
Apare mai ales în varianta orală, dar poate apărea și în scris, când se urmărește un 
asemenea tip de expresivitate. Are în vocabular termeni familiari sau chiar argotici, 
pronunția nu este foarte îngrijită, apărând căderi de sunete (domne), alegerea unor 
cuvinte mai scurte (e în loc de este), trunchieri (bac, dirigă), regulile gramaticale nu 
sunt respectate cu strictețe, înregistrându-se dezacorduri, construcții incorecte, și 
enunţurile sunt construite mai mult pe coordonare, având încărcătură afectivă, spon- 
taneitate și expresivitate. 

f. Limbajul popular este limbajul răspândit pe întreg teritoriul țării, cu un lexic în- 
teles de toți vorbitorii, dar care nu este literar, cu anumite construcţii gramaticale 
neadmise prin norme academice (de exemplu, dativul prepozițional dă apă la cal) 
Este un limbaj care poate să apară și în opere literare, pentru a crea impresia de 
veridicitate. 

g. Limbajul regional este limbajul folosit în anumite regiuni ale țării. Este nereco- 
mandat în vorbire. Apare uneori în literatură pentru a caracteriza personajele. 


h. Limbajul argotic aparține unor grupuri sociale restrânse, care îl utilizează cu 
intenția de a nu fi înțelese. Este un limbaj secret, bazat, în general, pe metaforă și 
care se schimbă rapid. Este nerecomandat în vorbirea curentă, deși se constată o ex- 
pansiune a acestuia, mai ales în publicistica ultimelor decenii. 


i. Jargonul este o modalitate de exprimare prin care o pătură socială vrea să se 
distingă, folosind cuvinte de origine străină, uneori chiar deformate. A fost ironizat 
de Vasile Alecsandri, în secolul al XIX-lea, prin crearea personajului Coana Chiriţa. 
Astăzi se constată apariția unui jargon influenţat de engleză. 


j. Limbajul specializat este cel în care apar termeni știinţifici sau tehnici. Se mai 
numește și jargon de specialitate și se recomandă folosirea lui doar între specialiști. 


k. Limbajul arhaic apare în operele literare pentru a sugera atmosfera de epocă și 
se caracterizează prin existența unor cuvinte, expresii, pronunții, construcții grama- 
ticale sau sensuri ale unor cuvinte ieșite din uz. Se întâlnesc rar în vorbirea curentă, 
cel mult în limbajul bătrânilor. 


În functie de situația de comunicare, se va selecta unul dintre limbajele amintite. 
De exemplu, în timpul unei mese în familie sarea este cerută simplu: Dă-mi sarea! 
Enunţul este scurt, folosește imperativul și are un vocabular obișnuit. Dacă masa 
este luată cu persoane față de care se păstrează o distanţă, se folosește limbajul cu- 
rent, în formule de tipul: Vrei să-mi dai sarea? Poţi să-mi dai sarea? Se poate observa 
trecerea de la un enunţ imperativ la unul interogativ ca expresie a politeţii. Apar și 
verbele a vrea şi a putea cu rolul de exprimare a rugăminții. În situația unei mese ofi- 
ciale, formula trebuie să fie protocolară: Aţi putea, vă rog frumos, să-mi dați solnița? 
Utilizarea condiționalului-optativ, la plural, ca și formula de politeţe vă rog frumos 
exprimă un grad foarte înalt de respect. Selecţia vocabularului este diferită, pentru 
că se înlocuiește cuvântul obișnuit sare cu solniță, mai puțin utilizat. 

Este foarte important ca limbajele să nu se amestece, în afara situațiilor când se 
urmăresc efecte comice. 


c. Funcţiile comunicării 


Orice mesaj are un anumit scop, încât fiecărui element al schemei de comunicare 
îi corespunde o funcție a limbajului. tt 


FUNCŢIA REFERENŢIALĂ sau denotativă priveşte contextul comunicativ reperele la care 
atât emițătorul, cât şi receptorul se raportează ca la un dat obiectiv, care nu necesită 
niciun fel de interpretare. 


Emiţătorul comunică într-o manieră obiectivă un fapt, un eveniment, descrie o si- 
tuaţie, oferind o informație, fără valoare afectivă. 

termina să acționeze, să se implice în comunicare. 


Exemple la nivel textual: 


* procesul-verbal; 

e povestirea pură, rezumarea unei opere 
narative (literare sau nonliterare); 

* raportul de activitate; 

e textele juridice; 

e textele științifice; 

e evenimentele prezentate în presă fără 
comentarii; 

e programele unor reuniuni, ale unor 
activități etc. 


Mărci lingvistice specifice: 
* persoana a III-a; 
e turnuri impersonale. 


Funcţia emotivă sau expresivă este centrată pe emițătorul mesajului. Emiţătorul 


își dezvăluie sentimentele, judecăţile, mesajul devenind subiectiv, căpătând valoare 
afectivă. 


Exemple la nivel textual: 

e scrisorile; 

e jurnalele; 

e memoriile; 

e autobiografiile; 

e textele lirice; 

+ comentariile literare, artistice; 
e eseurile. 


Mărci lingvistice specifice: 

e persoana I; 

e interjecții; 

e exclamatii; 

e adjective și adverbe care expri- 
mă judecăți de valoare; 

e repetiții cu valoare de insistență. 


Funcția conativă sau impresivă este centrată pe receptorul mesajului. Emițătorul 
folosește această funcție când exercită o presiune asupra receptorului pentru a-l de- 


Exemple la nivel textual: 


cuvântările prin care se urmărește în- 
flăcărarea unei colectivități sau a unei 


persoane; 
e textele publicitare; 
e discursurile politice; 
e predicile religioase; 
e pledoariile; 
e textele didactice (manuale); 
e poezia militantă. 


Mărci lingvistice specifice: 

e persoana a II-a; 

e substantive sau pronume în ca- 
zul vocativ; 

e verbe la imperativ (sau la alte mo- 
duri cu valoare de imperativ); 

e enunțuri interogative; 

e propoziții nominale care aten- 
tionează. 

Funcţia fatică sau de contact este centrată pe canalul de comuniare, pe suportul 
oral sau vizual al mesajului: voce, telefon, gest etc. 

Locutorul recurge la această funcție pentru a se asigura că se poate stabili comu- 
nicarea, că aceasta nu este perturbată sau întreruptă, verificând receptarea corectă a 


mesajului. 
Exemple la nivel textual: Mărci lingvistice specifice: 
e convorbirile telefonice; e interjecții; 
e dialogul din piesele de teatru; e construcţii incidente; 
e punerea în pagină. e invocații, interpelări; 


* repetiții; 
è formule de politețe. 


Funcţia metalingvistică este centrată pe codul utilizat pentru ca receptorul să în- 
țeleagă mesajul. 

Locutorul urmărește înțelegerea corectă a mesajului, definind termenii, dând ex- 
plicații, comentând. 


Exemple la nivel textual: Mărci lingvistice specifice: 

e definițiile; e definiţii; 

e analizele de text, comentariile de text; e apoziții; 

e explicaţiile științifice și tehnice; e explicații suplimentare (paran- 

e povestirile didactice; teze, linii de pauză); 

e tehnicile didactice (planurile de lecţie, e semne lingvistice de echivalență 
manualele profesorului etc.). (în alți termeni, altfel spus, adică 

etc.). 


Funcţia poetică este centrată pe mesaj, valorificându-l formal și structural. 

Emiţătorul aduce un sens suplimentar mesajului, fie pentru a-l înfrumuseța în ca- 
drul literaturii, fie pentru a servi o altă funcție a limbajului (de exemplu, o compa- 
raţie într-un text științific servește funcţia metalingvistică). 


Exemple la nivel textual: Mărci lingvistice specifice: 

e textele literare (lirice, epice, figuri de stil; 
descriptive etc.) e punctuație, pauze; 

e jocurile de copii; e reguli de versificaţie. 


e textele publicitare; 
s sloganurile; 
e teatrul. 


Aceste șase funcţii ale limbajului coexistă în actul comunicării, neputând fi se- 
parate. În structurarea unui text se poate constata că unele funcții devin dominante, 
servind scopul mesajului, în timp ce rolul celorlalte scade. 


— 

d. Coerenţa şi coeziunea în exprimarea orală şi scrisă 


Textul scris sau oral este alcătuit din secvenţe unitare din punct de vedere se- 


mantic și sintactic, fiind un întreg organizat. Structurarea textului este vizibilă în co- 
erenţa și coeziunea lui. 


COERENŢA este reprezentată de trăsăturile care asigură unitatea semantică a unor 
enunţuri încât să alcătuiască un tot ca semnificaţie şi să devină text. 


Condiţiile de coerenţă privesc: 

a. desemnarea aceleiași realități de către enunţurile textului pentru a nu apărea 
contradicții între informațiile prezentate; de exemplu, secvenţa Am vorbit cu 
Maria. Ea mi-a spus ce temă avem mâine la română este coerentă semantic numai 
dacă Maria și ea sunt aceeași persoană; 

b. apariția unui supliment de semnificaţie la nivelul întregului text, pentru că 
sensul global pe care îl are textul nu este o sumă a semnificațiilor enunţurilor 
din care este alcătuit; de exemplu, un text poate fi rezumat, schimbându-se 
frazele din care este alcătuit și păstrând sensul acestuia în ansamblu. 


COEZIUNEA priveşte ansamblul de trăsături care asigură unitatea sintactică a textului, 
marcând legătura dintre unităţile lingvistice care sunt enunţurile. 


Mijloacele de realizare a coeziunii sunt: 

1. procedee: 

a. repetiţia integrală sau parţială a elementelor lexicale; de exemplu, substantivul 
carte trebuie să aibă obligatoriu același sens în propoziţii diferite ale aceluiași 
text: Am citit o carte. Cartea era interesantă. 

b. paralelismul, înțeles ca repetare a unor structuri sintactice, completate cu ele- 
mente lexicale noi; de exemplu, în fraza Dan i-a spus Anei că e frumoasă și ea i-a 

mărturisit că îl iubește, ultimele două propoziții repetă structura primelor două 
folosind alte cuvinte; 

c. sinonimele, cuvinte cu același sens folosite pentru a repeta într-o formă diferită 
un conţinut identic; de exemplu, Mi-am cumpărat un apartament mare. Noua lo- 
cuință este confortabilă. 

d. parafraza, care constă în formulări mai ample pentru un conținut denumit de 
un cuvânt; de exemplu, enunţul Era un bun vorbitor poate fi parafrazat printr-un 
comentariu mai dezvoltat, Era o persoană care vorbea mult, cu ușurință și sesizând 
nuanțele cuvintelor; 

e. elipsa, care constă în omiterea unor elemente din mesaj; de exemplu, în enunţul 
Azi am pictat este omis complementul un tablou; 

f. topica reprezintă așezarea componentelor unei propoziţii sau fraze unele în 
raport cu altele; deși în limba română nu este fixă, topica este folosită pentru 
diferenţierea subiectului de numele predicativ şi la recunoașterea apoziției. 

2. instrumente: 

a. conectori gramaticali, care fac legătura între unităţile sintactice; de exemplu, 
conjuncţii, locuţiuni conjuncţionale, pronume și adjective pronominale relative 
sau nehotărâte etc. 


A 

b. utilizarea substitutelor pentru termeni existenți anterior în text (pronume, nu- 
merale, adverbe, verbe); de exemplu, Elevii au plecat în excursie. Aceasta li s-a 
părut frumoasă; Mihai și Andrei au mers la olimpiadă. Amândoi s-au calificat în faza 
următoare; Am fost la Predeal. Acolo era zăpadă; Ion învaţă, dar o face cu plăcere. 

c. unitatea sistemului timpurilor verbale; de exemplu, în fraza Când Andrei a ajuns 
acasă, fratele lui îşi făcuse temele, relaţiile temporare sunt stabilite de alegerea 
timpurilor. 


2. TEXTUL 


a. Textul şi contextul 


TEXTUL este o secvenţă de enunţuri coerente din punct de vedere sintactic şi semantic, 
fiind produse de emiţător cu intenţia de a comunica. 


Termenul text vine din latină, de la textum, care înseamnă la figurat întocmire și 
concret țesătură, cuvertură, sugerând chiar prin origine ideea de coerență, de con- 
struire logică a unui mesaj. 

Sensul unui cuvânt poate varia în funcție de secvenţa lingvistică în care apare. 
Chiar înțelesul unui text poate fi determinat de situaţia de comunicare în care este 
produs. 


CONTEXTUL este îmbinarea de cuvinte, enunţul, textul sau situaţia de comunicare în 
care apare un cuvânt sau un text. 


Contextul poate fi, așadar: 

e lingvistic, în cazul în care este vorba de o îmbinare de cuvinte, de un enunţ sau 
de un text; 

e situațional, în cazul în care este vorba de o situație de comunicare. 


Într-un context lingvistic, enunţul Ce deștept ești! poate avea pentru adjectiv ur- 
mătoarele sinonime: inteligent, istet. Într-un context situațional în care elevul ascultat 
la lecţie nu știe nimic, enunţul Ce deștept ești!, spus de un coleg, are pentru adjectiv 
sinonimele: prost, nătăfleţ, nătâng, neghiob, nerod, netot, prostănac, tont, găgăuță, zevzec. 


b. Textul oral şi textul scris 


Textul poate fi: 
* oral, când pentru a-l transmite se folosește vocea; 
e scris, când pentru a-l transmite se folosește scrierea pe un anumit suport. 


În textul oral, se comunică prin sunete (vocale, consoane, semivocale), care se 
combină și formează cuvintele ce intră în alcătuirea enunţurilor. Într-o comunicare 
orală, emițătorul și receptorul sunt prezenți simultan în momentul producerii me- 
sajului, chiar dacă nu stau totdeauna față în faţă, fiind uneori i la distanţă, ca în cazul 

Comunicarea orală este spontană, expresivă și are aspecte gramaticale specifice 
(de exemplu: formele de viitor, pronumele demonstrative etc.). Mijloacele de expre- 
sie folosite sunt mixte: verbale, dar și nonverbale (gestica, mimica etc.) sau paraver- 
bale (intonatie, ton etc.). 

Textul scris este receptat ulterior producerii lui, comunicarea de acest fel având 
două etape distincte: scrierea şi lectura. Spre deosebire de textul oral, textul scris 
este mai elaborat, pentru că asupra lui se poate reveni. Limba utilizată respectă cu 
stricteţe regulile gramaticale, ortografice și de punctuație. Mesajul scris poate fi pri- 
vat (scrisori, bilete, telegrame etc.) sau public (articole de ziar, texte literare etc.). 


c. Textul literar şi textul nonliterar 


În raport cu realitatea, textul poate fi: 
e nonliterar; 
e literar. 


Textele nonliterare se raportează la anumite aspecte din realitate, fiind instrucțiuni 
de folosire a unor aparate, afișe, adeverinte, legi, articole de ziare, reclame etc. In- 
formaţiile transmise au un caracter obiectiv și nu urmăresc să emoționeze receptorul. 
Unele texte nonliterare, cum sunt cele publicitare, urmăresc să influenţeze recep- 
torul, dar se raportează tot la un produs real. Există texte nonliterare ce sunt forma- 
lizate, pentru că cererea, scrisoarea, procesul-verbal, adeverinţa etc. au anumite 


formule în structurarea lor. 


Textele literare sunt ficțiuni, chiar dacă pleacă de la realitate, pe care o reflectă mai 
mult sau mai puţin. Într-o asemenea lucrare se emit, de fapt, ipoteze despre realitate. 
Caracterul imaginar nu poate fi stabilit decât prin raportare la situația de comunicare 
în care se plasează. Aceasta înseamnă că scrierea de ficțiune poate fi literară sau non- 
literară. Totdeauna însă opera literară este ficțiune, imaginație. 

Pentru ca un text să fie considerat literar, trebuie: 

+ să transmită o impresie individuală, subiectivă asupra realității; 

+ să producă idei general umane; 

+ să emoţioneze receptorul; 

+ să aibă o construcţie specifică. 

Numai dacă are toate caracteristicile de mai sus, textul este litera 
după aceste criterii, scrieri ce în mod obișnuit nu sunt considerate literare (scrisori, 
jurnale, reportaje etc.) pot fi integrate literaturii, constituind așa-zise specii de graniţă. 


r. Apreciind 


3. TEMA ŞI MOTIVUL LITERAR 


a. Tema şi situația de comunicare 
Tema este reprezentată de ceea ce este vorba într-un text. De multe ori, se gă- 
seşte la începutul enunțului, fiind subiectul acestuia. Tema este astfel, în general, un 

substantiv, și nu un substitut al acestuia, care desemnează un obiect, o persoană sau 
un fapt. Datorită contextului, tema este purtătoarea informaţiei cunoscute atât de 
emițător, cât și de receptor, fiind punctul de plecare al comunicării, elementul despre 
care se va comunica ceva nou. In următorul enunţ, tema este elevul: Elevul învață 
pentru lucrarea scrisă. l 

Restul enunțului de mai sus comunică o informație nouă referitoare la temă şi se 
numește remă. Din asocierea temă + remă rezultă enunţul, prin care la o informaţie 
cunoscută (tema) se adaugă o informaţie nouă (rema). 

Pentru a construi un text coerent, enunțurile trebuie să se înlănțuie logic. Această 
legătură se poate face prin: 


e reluarea aceleiași teme prin termeni diferiţi: pronume, numerale, alte substantive 


tema 1 remal temal rema 2 tema 1 
rema 3 


e transformarea unei reme în temă 
Pisica a văzut un șoarece. Acesta a înlemnit de frică. 
temă remă temă 
e împărțirea temei în mai multe părți: 
Două fetițe se joacă în parc. Una culege flori. Alta sare coarda. 


tema subdiviziunea 1 subdiviziunea 2 


b. Tema în literatură 


Textul literar privit ca un tip special de comunicare va avea și el o temă. 
TEMA este reprezentată de semnificaţia generală a textului. 


Aceasta este o categorie semantică prezentă de-a lungul unui întreg text sau în 
ansamblul unui curent literar. 

Tema va fi desemnată de un substantiv ce denumește ideea generală. De exem- 
plu, în Amintiri din copilărie de Ion Creangă tema este copilăria, în romanul Întunecare 
de Cezar Petrescu tema este războiul, în Luceafărul de Mihai Eminescu tema este 
condiția geniului, în Romeo și Julieta de William Shakespeare tema este dragostea. 
La nivelul unui curent literar, pot să apară, de asemenea, teme. De exemplu, în ro- 
mantism apar tema ruinelor, tema naturii, iar în simbolism, tema orașului, tema că- 
lătoriei. Aceeași temă poate să apară în epoci diferite, fiind tratată divers în funcție 
de personalitatea scriitorului sau de ideologia artistică a timpului. 

Având un grad ridicat de generalitate, identificarea temei într-o operă literară 
depinde și de unghiul din care se face interpretarea. De exemplu, Baltagul de Mihail 
Sadoveanu se poate considera că tratează teme precum: satul tradițional, moartea, 
răzbunarea, inițierea. 

c. Tema şi titlul operei literare 
re este indicată uneori de titlu. 


Tema unei opere litera 
de cuvinte sau chiar un enunţ care se plasează în fruntea 


TITLUL este un cuvânt, un grup 
unei lucrări. 
e care îl are este asemănător celui pe care îl are rama unui tablou, și 
urător. Sunt opere ale căror titluri nu sunt 
date de autori, ci de edituri. De exemplu, Enigma Otiliei a fost titlul pe care l-a dorit 
editorul pentru a atrage cititorii, G. Călinescu punând romanului titlul Părinții Otiliei, 
tru a ilustra tema balzaciană a paternității. Operele folclorice nu au titlu și acesta 
este pus de culegătorii care alcătuiesc volumele. Convenţional, poeziile care nu au 
titlu dat de autor iau ca titlu o parte din primul vers sau chiar tot versul. Poeziile 
încep să aibă titlu de-abia din Renaștere și în epoca modernă titlul urmărește, uneori, 
să atragă atenția cititorului și să sugereze conţinutul sau semnificaţia operei. 

Titlul poate să facă trimitere la: 

+ conținutul operei: O scrisoare pierdută de Ion Luca Caragiale, Cum am învățat ro- 
mânește de Costache Negruzzi; 

ə tipul de personaj: Ciocoii vechi şi noi de Nicolae Filimon, Avarul de Moliere; 

+ numele personajului: Ion de Liviu Rebreanu, Dănilă Prepeleac de Ion Creangă, 
Alexandru Lăpuşneanul de Costache Negruzzi; 

+ locul de desfășurare a acţiunii: Moara cu noroc de loan Slavici, La Medeleni de 
Ionel Teodoreanu, La ţigănci de Mircea Eliade; 

e situația prezentată: În mijlocul lupilor de Vasile Voiculescu, Maistrul Ilie Ilie Ra- 
zachie îşi dă concursul de Mircea Nedelciu; 

+ specia căreia îi aparţine un text: Balade și idile de George Coșbuc, Glossă de 
Mihai Eminescu, Rondelul rozelor ce mor de Alexandru Macedonski, Pastel de 
toamnă de Ion Minulescu; 

+ un simbol: Patul lui Procust de Camil Petrescu, Creanga de aur de Mihail Sado- 
veanu, Plumb de George Bacovia; 

+ ironie sau parodie: Balada popii din Rudeni de George Topîrceanu, Noapte de de- 
cemvrie de Mircea Cărtărescu, Adio. La Galaţi de Florin Iaru. 

| Se poate observa că există titluri explicite, care impun o anumită lectură a textu- 
lui, și titluri sugestive, ale căror sensuri nu se dezvăluie decât după citirea operei. 


Rolul p i 
anume, izolarea operei de mediul înconj 


d. Motivul în literatură 


MOTIVUL este un element al ansamblului desemnat de temă. 


Este o unitate minimală care poate fi un obiect, un loc, un peisaj, un număr sim- 
bolic, o situaţie etc. 

În Aici sosi pe vremuri de Ion Pillat, tema este iubirea; în fragmentul următor este 
conturată prin mai multe motive: 


— 

Nerăbdător bunicul pândise de la scară 
Berlina legănată prin lanuri de secară. 


Pe-atunci nu erau trenuri ca azi, și din berlină 
Sări, subțire-o, fată în largă crinolină 


Privind cu ea sub lună câmpia ca un lac, 
Bunicul meu desigur i-a recitat „Le Lac“, 


În primul distih, apare motivul așteptării, în al doilea, motivul iubitei angelice, 
în al treilea, motivul lunii. 

Motivele își conturează semnificaţia în funcţie de gen (liric, epic sau dramatic) și 
de specie. Există preferințe pentru anumite motive și în funcţie de curentul literar 
căruia îi aparține o operă. La romantici, apar motive precum luna, lacul, luceferii, 
visul, floarea albastră, și la simboliști, parfumurile, muzica, florile, instrumentele 
muzicale, metalele prețioase, mătasea, oglinda etc. | 

Sunt motive literare ce au o circulație universală: soarta schimbătoare (fortuna la- 
bilis), trăiește clipa (carpe diem), fuge irecuperabil timpul (fugit irreparabile tempus), 
viaţa este vis, lumea ca teatru. 


LAITMOTIVUL este un motiv care se repetă frecvent într-o operă. 


Termenul a fost împrumutat din muzică, unde denumește un element dominant, 
care se repetă cu o anumită regularitate. 

În literatură, apare atât în poezie, cât și în proză. George Bacovia, în poezia Plouă, 
folosește ca laitmotiv versul Oh, plânsul tălăngii când plouă!, care este detașat de cele 
patru catrene, repetându-se după fiecare, amplificând prin reluare ideea tristeţii. În 
nuvela În vreme de război de Ion Luca Caragiale, întrebarea pe care răspopitul i-o 
pune lui Stavrache în halucinaţiile lui, Gândeai c-am murit, neică?, prin frecvenţa re- 
luării, devine un laitmotiv. 

Trebuie făcută o distincţie între motivul literar și noțiunea care desemnează într-o 
narațiune cea mai mică unitate, vorbindu-se, de exemplu, în basme de motivul dru- 
mului, de motivul probelor, de motivul vicleșugului etc. 

Uneori, intriga ca moment al subiectului literar este numită motiv, accentuân- 
du-se ideea de cauzalitate. 

Despre temă și motiv se vorbește și în alte arte: muzică, pictură, balet, film. 


e. Viziunea despre lume a autorului/a personajului 


Viziunea despre lume se referă la modul de a vedea, de a înțelege, de a aprecia 
universul în care trăiește o persoană. În literatură, această noţiune este legată de 
felul în care lumea reală se reflectă în imaginar. Este o problemă pusă încă din An- 
tichitate și este cunoscută sub numele de mimesis, adică principiul estetic potrivit 
căruia opera de artă este o imitație a realului. Disputele asupra felului în care este 
înțeles acest concept au apărut încă din Antichitate, fiindcă, în opera de artă, imitația 
nu înseamnă reproducerea realului, intervenind imaginația creatorului. Toată istoria 


— 

dominaţia fie a conceptului de imitație, fie a celui de imaginaţie. 


artei este legată de end A 
erioară, ci și pe cea interioară, subiectivitatea 


Artistul oglindește nu numai lumea ext 


influențând construcția operei. 
Pentru a transmite o viziune despre lume în literatură, autorul se raportează la 


cititor. Semnificaţia operei poate fi oferită de autor explicit, dar, de cele mai multe 
ori, aceasta apare implicit, intenţiile, mesajele creatorului fiind ascunse în spatele 
acțiunilor, personajelor, mărturisirilor imaginate într-un text. 

În operele epice, personajele pot exprima o anumită concepție despre lume care 
poate fi desprinsă din fapte, fel de a vorbi, de a trăi etc. 


4. CORECTITUDINEA LINGVISTICĂ 


a. Nivelul fonetic 


În literatură, pronunția dezvăluie anumite caracteristici ale personajului. 

Pronunțiile corecte au în vedere: 

e hiatul, care apare între două vocale alăturate, pronunţate în silabe diferite; cea 
mai frecventă greșeală constă în evitarea hiatului, de exemplu, alcol (corect al- 
cool), respectos (corect respectuos), ștință (corect știință); uneori, cele două vocale 
în hiat devin diftong, de exemplu, hie-ro-gli-fă (corect hi-e-ro-gli-fă), geo-gra-fi-e 
(corect ge-o-gra-fi-e), coa-gul (corect co-a-gul); alteori, între cele două vocale în 
hiat se introduce greșit un i semivocalic, pronunțându-se a-ier (corect a-er), cre-ia 
(corect cre-a). | 

+ diftongul, adică grupul de sunete alcătuit dintr-o vocală și o semivocală, pro- 
nunţate în aceeași silabă; uneori, se diftonghează o vocală, de exemplu, așează 
(corect așază); alteori, un diftong este redus la o vocală, de exemplu, greșală (co- 
rect greșeală), clujan (corect clujean); l 

. triftongul, adică grupul de sunete alcătuit dintr-o vocală și două semivocale, 
pronuntate în aceeași silabă; uneori, se reduce la diftong beu (corect beau); 

+ accentul, care reprezintă pronunţarea mai intensă a unei silabe dintr-un cuvânt; 
în limba română, nu are un loc fix și este frecvent folosit greșit, de exemplu, 
aripă (corect Âripă), carácter (corect caractâr), diiminică (corect duminică), februarie 
(corect februârie), iânuarie (corect ianuârie); există şi dublete accentuale literare, 
ambele acceptate, de exemplu, ântic/antic, peniirie/penurie, profesor/profesor, 
trăfic/trafic (este preferabil să se folosească prima variantă); dubletele accentuale 
nu trebuie confundate cu perechi de cuvinte accentuate diferit și care au sensuri 
diferite; de exemplu, companie (tovărășie sau societate economică) și compânie 
(unitate militară), director (persoană care conduce), directâr (care indică direcția 
sau o grupare de documente în calculator), vestibiil (încăpere la intrarea în lo- 
cuință), vestibul (cavitate a urechii interne). 

e cacofonia, care constă în asocierea neplăcută de sunete sau de silabe în enunț, 
reprezentând o exprimare neglijentă; de exemplu: Fructele sunt mai sănătoase ca 
carnea. Casa sa este frumoasă. Le-am dat cadouri copiilor lor. Pentru a evita cacofonia, 

trebuie reformulat enunţul, folosirea cuvintelor virgulă sau și fiind la fel de gre- 
şită; de exemplu, propoziţia Ca cadru didactic, a procedat bine se corectează astfel: 
În calitate de/Drept cadru didactic, a procedat bine (sunt incorecte formulările ca și 
cadru didactic, ca virgulă cadru didactic); 

e hipercorectitudinea reprezintă abaterea fonetică sau gramaticală determinată 
de false analogii; de exemplu, există pronunțţii greșite determinate de apropierea 
falsă de unele limbi străine: saten (corect satin), ștart (corect start); în gramatică, 
exemplu de hipercorectitudine este apariţia articolului genitival înaintea nu- 
meralului ordinal întâi: partea a întâia (corect partea întâi/intâia); de asemenea, 
adjectivarea adverbelor este un exemplu de hipercorectitudine: salon pentru 
noi-născuți (corect nou-născuți), oameni puţini politicoși (corect puțin politicoși). 


Neologismele: unele sunt adaptate la limba română și nu pun probleme de pro- 
nunţie (miting, volei, fotbal etc.); pentru cele neadaptate este nevoie să se apeleze la 
un dicționar: bacon (pronunţat beicon), diesel (pronunţat dizel), ecru (pronunţat ecrii), 
föhn (pronunţat fân), intermezzo (pronunţat intermeto), spleen (pronunţat splin), tul 
(pronunțat tül). 


b. Nivelul lexico-semantic 


Pentru o înţelegere corectă a textului, este nevoie să se cunoască o serie de noțiuni 
de lexicologie și semantică. 

Sensul unui cuvânt se stabilește în context, reprezentat de o îmbinare de cuvinte, 
un enunţ, un text sau o situație de comunicare. 

Cuvântul are un sens denotativ, care este sensul obiectiv, conceptual și care este 
relativ stabil. Acesta este sensul din dicționarele explicative, pentru că exprimă ra- 
portul dintre cuvânt și realitatea denumită. 

Cuvântul poate avea și un sens conotativ, care se referă la orice sens afectiv, emo- 
tiv pe care un vorbitor îl adaugă sensului denotativ. Conotaţiile apar ca sensuri supli- 
mentare ale cuvintelor, apărute pe baza unor asocieri subiective făcute de vorbitori. 

Conotaţiile pot fi: 

a. sociale, acestea fiind: 

+ extralingvistice (de exemplu, semnificația culorilor, negru pentru moarte, 
verde pentru liber, în codul rutier, sau eufemismele, care substituie termenii 
cu încărcătură negativă cu alții cu sens pozitiv sau neutru, naiv pentru prost); 

e lingvistice (schimbarea registrului cuvintelor specializate pentru anumite 
stiluri funcţionale, a muri se foloseşte în limbajul curent, a deceda în cel admi- 
nistrativ, a sucomba în cel livresc, a crăpa, a pieri în cel familiar, sau utilizarea 
paraverbului, tonul ridicat, intensitatea vocii contribuie la schimbarea sen- 
sului unui cuvânt, pentru că Afară! poate să exprime încheierea unei discuții, 
supărare etc. 

b. individuale, acestea fiind: 

e extralingyvistice (utilizarea numelor proprii pentru a da o anumită semnificație, 
Hercule sau Nessus în Odă (în metru antic) de Mihai Eminescu sau utilizarea 

limbi pentru a sugera apartenenţa la o anumită idee, 


8 sau engleza la postmoderniști); 
zătoare prin care se exprimă subiectivitatea, 


unor cuvinte din alte 
precum franceza la 184 
e lingvistice (sensurile surprin 
într-un text literar fiind vorba de figurile de stil). 


intelor nu trebuie confundate cu sensurile proprii se- 
cundare sau cu apariția cuvântului într-o locuţiune sau expresie. De exemplu, cu- 
vântul dinte are sens conotativ în enunţul Dinţii soarelui mușcau din asfalt. Are sens 
propriu secundar, fără a fi conotativ, în enunţul Dinţii pieptănul ui s-au rupt. În expre- 
sii, precum 4 avea un dinte împotriva lui, a-și lua inima în dinți, soare cu dinți, a se ține 
cu dinţii de ceva, înarmat până-n dinți, sensurile pe care le au cuvintele independent 
se pierd, expresia în ansamblu căpătând un sens și din această cauză nefiind vorba 
de sensul figurat al cuvântului dinte. 


UNITĂŢILE FRAZEOLOGICE sunt combinaţii stabile de două sau mai multe cuvinte, având 
7 sens unitar şi referindu-se la un singur aspect al realităţii. 


Sensurile conotative ale cuv 


Acestea se comportă ca o singură parte de vorbire și sunt denumite uneori și lo- 
cuţiuni sau expresii. Pentru că exprimă prin limbaj o stare afectivă sunt, de multe 
ori, expresive. 

Pot fi: 

e creaţii interne ale limbii române: tobă de carte, brâul cerului, a-și lua tălpășița, pe 

nerăsuflate, bardul de la Mircești etc.; 

e împrumuturi din alte limbi: mea culpa, stricto sensu, tête-à-tête etc. 

Există unele unități frazeologice care circulă în majoritatea limbilor și au caracter 
cultural, fiind numite formule sau clișee internaţionale. În structura lor intră, de obi- 
cei, un nume propriu, având la bază întâmplări biblice, legende antice sau chiar fapte 
reale. De exemplu, arca lui Noe, patul lui Procust, turnul Babel, sabia lui Damocles etc. 

Într-un text, cuvintele se pot organiza într-un câmp lexico-semantic. Acesta con- 
stituie un ansamblu de cuvinte care se raportează la aceeași idee, oricare ar fi radi- 
calul termenilor, prezentând nu numai apropieri, ci și diferențieri semantice. 

Găsirea unui câmp lexical într-un text presupune: 

e identificarea unor teme și motive; 

+ gruparea cuvintelor care sunt părți de vorbire diferite sub aceeași idee; 

+ căutarea sinonimelor, a derivatelor, a expresiilor care cuprind anumite cuvinte; 

+ repartizarea unui cuvânt în mai multe câmpuri lexico-semantice. 

Câmpurile lexico-semantice dintr-un text pot să se completeze sau să se opună. 


VARIANTA LEXICALĂ a unui cuvânt este reprezentată de pronunţarea diferită a aceluiaşi 
cuvânt în raport cu forma lui literară. 


De exemplu, fascicolă, salar, servici, stofă sunt variante ale formelor literare fasciculă, 
salariu, serviciu, stofă. Pentru a stabili care este varianta corectă trebuie consultat Dic- 
ționarul ortografic, ortoepic şi morfologic al limbii române (DOOM), ediţia a Il-a. Uneori, 
sunt considerate corecte două variante ale aceluiași cuvânt, acestea numindu-se 
variante literare libere. De exemplu, cearșaf/cearceaf, corijent/corigent, filosofie/filozofie, 
muschetar/mușchetar, pieptăn/pieptene, reincarnare/reîncarnare, sandvici/sendviş. Des 

sunt acceptate ambele variante, există preferință pentru cea de pe prima poziţie din 


DOOM. 


ETIMOLOGIA POPULARĂ este fenomenul prin care un vorbitor aseamănă sau asociază 
spontan un cuvânt cu altul de care nu este legat la origine. 


De exemplu, apare boliclinică pentru policlinică, funegru pentru funebru, încuibaţie 
pentru incubație, Aceste greșeli sunt provocate de lipsa de cultură a vorbitorului care 
dorește să arate însă că stăpânește limbajul neologic. La I.L. Caragiale, folosirea 
etimologiei populare este un mijloc de caracterizare a personajelor. Pristanda spune 
„famelie mare, renumerație mică, după buget“, asociind neologismul remuneraţie (plată, 
retribuție, onorariu, salariu) cu număr, a număra, cuvinte al căror sens îl cunoștea. În 
felul acesta, este dezvăluită incultura personajului, pus într-o situație ridicolă. 


TAUTOLOGIA este figura de stil care constă în repetarea unei părți de propoziţie sau a 
unei propoziţii prin aceleaşi cuvinte, dar cu funcţii sintactice diferite (în vorbire, au 
intonaţie diferită), având rolul de a sublinia o calitate sau o acţiune. 


De exemplu, Legea e lege. Când petrece, petrece. Frate, frate, dar brânza-i pe bani. 

Tautologia devine o greșeală de limbă când se repetă expresii care au conţinut iden- 
tic sau asemănător. De exemplu, Zaharia Trahanache se exprimă tautologic: „atiţo, 
unde nu e moral, acolo e corupție, și o soțietate fără prințipuri, vasăzică că nu le are!“. 


PLEONASMUL este o greşeală de exprimare ce constă în folosirea alăturată a unor cu- 
vinte sau a unor construcţii cu acelaşi înţeles. 


Pleonasmele sunt de mai multe feluri: 
a. lexicale, când se alătură cuvinte cu același sens, acestea fiind: 

e propriu-zise, când un determinant repetă sensul cuvântului de care depinde 
(conducere managerială); 

e etimologice, când cele două cuvinte alăturate au același sens prin origine 
(despăgubirea pagubelor); 

e ale formării cuvintelor, când informaţia exprimată de rădăcină se repetă prin 
prefixe (intercondiționare reciprocă), prin sufixe (poate fi credibil), prin prefixe 
(telecomandă la distanță) sau prin sufixoide (vermicid ucigător); 

b. gramaticale, când se alătură aceleași mărci gramaticale (și-a redobândit vitali- 
tatea sa); 
c. lexico-gramaticale, când se alătură cuvinte considerate instrumente gramati- 
cale (drept pentru, dar totuși). 
Unele pleonasme sunt acceptate, pentru că au rol stilistic de insistență: Am văzut 
cu ochii mei. Pleonasmul este și o figură de stil când are rolul de a sublinia ideea expri- 
mată: „Aburii ușori ai nopții ca fantasme se ridică“ (Vasile Alecsandri, Malul Siretului). 


CONFUZIA PARONIMICĂ constă în folosirea greşită a paronimelor. 
PARONIMELE sunt cuvinte cu formă asemănătoare şi cu sens diferit. 


Acestea se deosebesc printr-un sunet (mochetă — machetă), prin două sunete (con- 
junctură — conjectură) sau prin ordinea sunetelor (cazual — cauzal). 

Paronimele sunt, cel mai adesea, aceleași părți de vorbire (lacună — lagună, epic — 
etic, a revela — a releva, or — ori), dar pot fi și părţi de vorbire diferite (adagiu — adagio), 


Lexicul se modifică permanent, existând mijloace de îmbogăţire a vocabularului: 

e interne, când cuvintele noi sunt formate din elemente existente în limbă, acestea 
fiind: derivarea, compunerea, conversiunea; 

e externe, când cuvintele provin din alte limbi, adică sunt împrumuturi. 


DERIVAREA este mijlocul intern de îmbogăţire a vocabularului prin care se formează 
cuvinte noi, adăugând sufixe şi prefixe (derivarea progresivă) sau prin înlăturarea de 
sufixe (derivare regresivă). 


Sufixele lexicale, care sunt sunete sau grupuri de sunete adăugate după rădăcină, 
pot forma cuvinte ce arată însușiri (vișiniu), colectivități (finerime), instrumente (bot- 
niță), noţiuni abstracte (cerință), meseriași (poștaș), autori ai unor acţiuni (judecător), 
micșorări (căluț), măriri (pietroi) etc. 

Prefixele, care sunt sunete sau grupuri de sunete adăugate înainte de rădăcină, 
pot forma cuvinte ce arată o negare (neșansă), o lipsă (a descreți), o repetare (a rea- 
minti). Unele formează cuvinte de la locuţiuni: a înșira, a împături. 

Derivatele pot fi formate în serie, când baza unui derivat este un alt derivat. De 
exemplu, fară + sufixul -an — tărăn + sufixul -că — țărancă + sufixul -uță — țărăncuță. 

Există și derivate parasintetice, care sunt cuvinte formate în același timp cu un 
sufix și cu un prefix (a închipui). 

COMPUNEREA este mijlocul intern de îmbogăţire a vocabularului prin care se formează 

cuvinte noi, unind termeni diferiţi. 


Acești termeni își pierd, de cele mai multe ori, sensul pe care îl au când există in- 
dependent. 

Procedeele de compunere sunt: 

s alăturarea (câine-lup, de la); 

e subordonarea (gura-leului, viță-de-vie, bunăvoință, fluieră-vânt); 

e abrevierea (S.N.C.F.R./SNCER, Tarom /TAROM, Plafar, Romgaz). 

Tot cuvinte compuse sunt cele formate cu prefixoide sau sufixoide. 


PREFIXOIDELE sunt elemente de compunere care se aşază înaintea unei rădăcini pentru 
a forma un cuvânt nou. 


De exemplu, aeromodel, biosferă, hidroavion, macromoleculă, microanaliză, pseu- 
doartist, zootehnic. 


SUFIXOIDELE sunt elemente de compunere care se aşază după o rădăcină sau după un 
prefixoid pentru a forma un cuvânt nou, 


De exemplu, biolog, vermicid, ignifug, anglofil. 
Prefixoidele și sufixoidele provin din greaca veche sau din latină și sunt elemente 
savante de compunere cu circulaţie internaţională. 


CONVERSIUNEA este mijlocul intern de îmbogăţire a vocabularului prin care se for- 
mează cuvinte noi prin trecerea de la o parte de vorbire la alta. 

Această trecere se face fără a modifica forma cuvântului, ca în cazul derivării sau 
compunerii. 
Prin conversiune, se pot obţine: 
a. substantive din 
e adjective: Verdele pădurii îmi place; 
+ verbe la participiu: Îndrăgostiții de natură fac excursii; 
e verbe la supin: Mersul pe jos este plăcut; 
e verbe la gerunziu: Suferindul stă în casă; 
e adverbe: Își înțelege aproapele; 
e pronume: Mi-am cumpărat un nimic; 
e interjecții: Am un of mare; 
b. adjective din 
e verbe la participiu: Pomii înfloriți sunt frumoși; 
e verbe la gerunziu: Coșurile fumegânde se văd în zare; 
e pronume: Aceste flori sunt gingașe; 
e adverbe: Mi-am luat haine gata; 
c. adverbe din 
e adjective: Ana desenează frumos; 
e verbe la participiu: Vorbește bâlbâit; 
e substantive care denumesc anotimpurile, părţile zilei, zilele săptămânii și, 
accidental, orice substantiv care capătă valoare expresivă: Învață seara. Câi- 
nele doarme covrig. 


Se pot obține prin conversiune și prepoziții (Deasupra crengii stă o vrabie.). 

Toate cuvintele obținute prin derivare, compunere și conversiune de la un cuvânt 
de bază alcătuiesc o familie de cuvinte (familie lexicală). 

Aceasta se deosebește de câmpul lexico-semantic, pentru că forma cuvintelor este 
asemănătoare. 


SINONIMELE sunt cuvinte cu formă diferită şi cu sens identic sau asemănător. 


Sinonimele se stabilesc în context și nu orice sinonim din dicționar se poate po- 
trivi într-un enunţ. Majoritatea sinonimelor sunt parțiale, adică nu toate sensurile 
lor coincid (repede — iute), neputându-se înlocui în orice context. De asemenea, un si- 
nonim trebuie să aparțină aceleiași variante a limbii, neputându-se face o echivalență 
între termenii din limbajul obișnuit și un arhaism, un regionalism sau un termen ști- 
ințific și tehnic. 

Există mai multe tipuri de sinonimie: 

e lexicală, între cuvinte (bătrânețe — senectute); 

e frazeologică, între unități frazeologice (a o lua la sănătoasa — a spăla putina — a-și 

lua picioarele la spinare); 

e lexico-frazeologică, între o expresie și un cuvânt (a o lua la sănătoasa — a fugi). 


ANTONIMELE sunt cuvinte cu sensuri diametral opuse. 


Acestea pot fi total diferite ca formă (bucurie — tristețe) sau pot să difere printr-un 
prefix (atent — neatent, a face — a desface). 

OMONIMELE sunt cuvinte cu aceeaşi formă şi cu sensuri complet diferite. 


Omonimele sunt: 
a. lexicale, când sunt părți de vorbire identice; acestea sunt: 


totale, când cele două cuvinte sunt identice în flexiune (lac — apă stătătoare, 
soluţie cu pluralul lacuri); 
+ parţiale, când cele două cuvinte nu sunt identice în flexiune (bandă — fâşie cu 
pluralul benzi; grupare de răufăcători cu pluralul bande); 
b. lexico-gramaticale, când sunt părți de vorbire diferite (poartă — substantiv și 
verb la indicativ, prezent, persoana a III-a, numărul singular). 
Omonimele sunt obligatoriu omofone, nefiind necesar să fie omografe; de exem- 


plu, ea și ia sunt omonime, dar veselă şi veselă nu sunt, pentru că se accentuează diferit. 


CUVINTELE POLISEMANTICE sunt cuvintele care au două sau mai multe sensuri legate 
între ele. 


Se deosebesc de omonime, pentru că sensurile lor sunt mai mult sau mai puțin 
apropiate, pe când, în cazul omonimelor, nu există nicio legătură între sensuri. De 
exemplu, verbul a cerne este un cuvânt polisemantic: A cernut făină (trece printr-o 
sită); Cerne o ploaie rece (a bura); A cernut binele de rău (a distinge). 

Sinonimele şi antonimele se stabilesc pentru fiecare sens al unui cuvânt polise- 


mantic. 


c. Nivelul morfosintactic 


GRUPUL VERBAL este partea enunţului organizată sintactic în jurul unui verb, fiind 
alcătuită din verbul-centru şi elementele care sunt legate sintactic de acesta. 


Există funcţii sintactice aflate cu verbul: 

e în relație de interdependenţă — subiectul (Copilul admiră orașul); 

+ în relaţie de subordonare — complementele (Vede un peisaj de vară); 

e într-o structură ternară, depinzând de un substantiv (sau un substitut al acestuia) 
şi de verb - elementul predicativ suplimentar (Fata privea uimită dresura de urși.). 


Verbul are categoriile gramaticale de mai jos: 

1. Conjugarea 

. I în -a; verbele a crea, a agrea, la indicativ prezent cu o formă flexionară cu doi e: 
creez, creezi, creează; verbul a continua are la persoana I singular forma continui; 
verbul a decerna la indicativ prezent are forma decernez; 

e a II-a în -ea; a avea are la conjunctiv prezent, persoana a III-a singular forma să 
aibă; verbele a apărea, a plăcea au forma de viitor va apărea, va plăcea şi cea de con- 
dițional-optativ ar apărea, ar plăcea; 

+ a Il-a în -e; verbele a bate și a scrie au la indicativ prezent, persoanele I și a I-a 
plural formele batem, bateți, scriem, scrieți; 

e a IV-a în -i și -î; la indicativ perfect simplu, persoana I singular verbele se scriu 
cu doi -i (venii) şi la persoana a III-a cu un -i (veni); verbul a absolvi la indicativ 

prezent are forma absolv; verbul a trebui la indicativ prezent are forma trebuie, şi 
la conjunctiv prezent să trebuiască; nu există verbul a vroi, ci doar verbul a voi (şi 
sinonimul a vrea). 


2, Diateza 

Diatezele sunt: 

+ activă: Învăţ o melodie; 

e pasivă: Melodia este învățată de Ana; 
e reflexivă: Se învață o melodie. 


3. Modurile 

Modurile sunt: 

e personale: indicativ, conjunctiv, condițional-optativ, imperativ; 
nepersonale: infinitiv, gerunziu, participiu, supin. 


4. Timpul 
Modul indicativ are toate timpurile, fiind singurul mod în această situație. Are 


trei timpuri de bază: prezent, trecut și viitor. 


Trecutul are la rândul său patru forme: 

e imperfectul, care este un timp durativ și care într-o narațiune este folosit pentru 
descriere (a cadrului desfășurării acţiunii, a personajelor, a interioarelor). De 
exemplu: Era toamnă și frunzele cădeau de pe ramuri; 

. perfectul compus, care exprimă o acţiune trecută terminată în momentul vorbirii; 
se folosește într-o narațiune din comunicarea curentă și orală pentru a prezenta 
acțiunile, evenimentele; de exemplu: Deodată, o rafală de vânt a deschis geamul; 

e perfectul simplu este, în limba literară, timpul povestirii la persoana a III-a, in- 
dicând acţiuni din prim-plan; în literatura contemporană, apare destul de rar, 
iar în limba vorbită este un arhaism; se folosește în zona Olteniei ca un regiona- 
lism morfologic, având o altă valoare decât aceea din limba literară, exprimând 
acțiuni terminate de curând; de exemplu: Căprioara păși speriată în poiană; 

e mai-mult-ca-perfectul, care exprimă o acţiune trecută terminată înaintea altei 
acțiuni trecute, se folosește într-o narațiune pentru indicarea unor acțiuni din plan 
secund; de exemplu: A așteptat-o în hol, fiindcă sosise mai devreme de ora stabilită. 

Modurile conjunctiv și condițional-optativ au două timpuri: 

* prezent, care arată o acțiune desfășurată în momentul vorbirii sau după mo- 
mentul vorbirii; de exemplu: Aș vrea să plec mai repede; 

e perfect, care arată o acţiune desfășurată înainte de momentul vorbirii; de exem- 
plu: Aș fi dorit să-i explic atitudinea mea. 


5. Persoana 

Verbele personale au trei persoane: 

e persoana I, care indică emițătorul textului și este marcată de subiectivitate cel 
mai mult; 

* persoana a Il-a, care indică receptorul textului și este marcată în mai mică mă- 
sură de subiectivitate; 

ə persoana a III-a, care indică aspectul despre care este vorba în mesaj. 
Există și verbe impersonale, a căror acțiune nu este făcută de o persoană. 


6. Numărul 

Verbele personale au două numere: 

+ singular, când acţiunea este făcută de o persoană; 

e plural, când acţiunea este făcută de două sau mai multe persoane. 

Verbele la modurile personale sunt predicate verbale, dacă sunt predicative, și 
predicate nominale, dacă sunt copulative. 

Complementele care determină verbele pot fi necircumstanțiale (directe, indirecte, 
de agent) și circumstanţiale (de loc, de timp, de mod, de cauză, de scop etc.). Verbele 
pot fi determinate și de propoziții subordonate (subiective, predicative, completive 
directe, indirecte, de agent, circumstanțiale de loc, de timp, de mod, de cauză, de 


scop etc.). 


GRUPUL NOMINAL este partea enunţului organizată sintactic în jurul unui termen no- 
minal, fiind alcătuit din acest termen şi elementele subordonate lui. 


Centrul nominal poate fi: substantivul sau subtituții acestuia (pronumele sau nu- 
meralul cu valoare substantivală). 

Determinanţii acestor centre sunt atribute și propoziții atributive. 

Substantivul are următoarele categorii gramaticale: 


1. Genul 

Substantivele sunt de trei genuri: 

ə masculin: un băiat/doi băieți; 

e feminin: o fată /două fete; 

* neutru: un scaun /două scaune. 

Conform DOOM2, unele substantive care aveau două genuri admise au acum 
doar un gen: astru (masculin), clește (masculin, pl. clești), foarfecă (feminin, pl. foarfeci). 
Unele substantive de genuri diferite sunt specializate pentru sensuri diferite: basc! 
- masculin, pl. basci — este un membru al unui grup etnic; basc? — neutru, pl. bascuri 
— este beretă; basc? — neutru, pl. bascuri — este un adaos în partea de jos a unei jachete. 
Pentru basc? se admite drept corectă și varianta bască, feminin cu pluralul băști. Un 
alt exemplu este colind! — neutru, cu sensul de acțiune de a colinda, de a merge pe la 
casele oamenilor, dar și cântec și colindă? — feminin, specializat pentru cântec, aflat 
însă pe poziţia a doua, ceea ce înseamnă că este recomandabil colind. 

Substantivul mass-media împrumutat din engleză este considerat un substantiv 
feminin la singular (chiar dacă în latină media este neutru, plural). Acordul se face 
la feminin, singular: Mass-media actuală este foarte activă. 


2. Numărul 

Substantivele au două numere: 

e singular, când este un obiect în sens larg; 

e plural, când sunt două sau mai multe obiecte în sens larg. 

Conform DOOM2, unele forme de singular s-au refăcut după formele de plural, 
fiind considerate corecte formele: sanda, bretea. Rămâne însă și forma bretelă pentru 
ramificație feroviară. Există substantive cu două forme de plural, ambele fiind con- 
siderate corecte, dar fiind preferată prima formă: căpșuni/căpșune, cireși/cireșe, 
coarde/corzi, coperți/coperte, găluște/găluști, râpe/râpi, chipie/chipiuri, tuneluri/tunele, nive- 
luri/nivele. Se recomandă o singură formă de plural la substantive care aveau înainte 
două forme de plural: poieni, chibrituri, seminare, gagici, ţigănci. Substantivul cotidian 
(ziar) are pluralul cotidiene. Există substantive care au plurale specializate: element, 
pl. elementi (de calorifer) şi elemente (componente), virus, pl. viruși (de calculator), vi- 
rusuri/oiruși (agenţi patogeni), vis, pl. visuri (aspirații, speranţe), vise (imagini din 
timpul somnului), apărătoare, pl. apărători (pentru obiecte) și apărătoare (pentru per- 
soane), lipitoare, pl. lipitori (viermi), lipitoare (persoană). Pluralul substantivelor neo- 
logice care sunt împrumuturi recente se face diferit. Unele substantive au aceeași 
formă la singular și plural: dandy, hippy, playboy. La substantivele masculine, pluralul 
este în -i: brokeri, dealeri, bodyguarzi/bodigarzi, rackeți. La substantivele neutre, pluralul 
este în -uri, atașat direct cuvântului, când acesta se termină într-o literă din alfabetul 
limbii române pronunțată ca în română (clickuri, trenduri, boarduri, weekenduri, gad- 
geturi), și atașat prin cratimă, când cuvintele au deosebiri de scriere și pronunțare 
(bleu-uri, show-uri, party-uri). 


3. Cazul 
Substantivul are cinci cazuri. Nominativul și acuzativul, ca şi dativul și genitivul 

au forme omonime. Vocativul are forme proprii. La substantivele feminine terminate 
în -ie în hiat la singular, nominativ-acuzativ, genitiv-dativul nearticulat este identic 
cu pluralul: acestei câmpii (D-G) — câmpii (N-A). Substantivul soră are două forme de 
D-G în funcţie de sens: surorii (rudă) și sorei (soră medicală). De asemenea, substan- 
tivul piele are formele de D-G pielii (tegument), pieii (piele tăbăcită). Substantivele 
feminine nume de rudenie terminate în -ică (ca și substantivul vlădică) au mai multe 
forme de D-G: maicei / maicii / maichii. Substantivul tată are la D-G două forme: tatei 
(când nu are determinant; Mașina tatei este neagră) și tatălui (când are determinanti; 
Profesia tatălui meu este solicitantă). 

Articolele hotărâte și nehotărâte însoțesc substantivele, arătând gradul de cunoaș- 
tere al obiectelor denumite. 

Pronumele sunt de mai multe feluri și îndeplinesc aceleași funcții sintactice ca și 
substantivul. 

Numeralele au valoare morfologică de substantiv și de adjectiv (unele, de adverb). 

Adjectivul determină substantivul, fiind variabil sau invariabil, având grade de 
comparaţie și poate fi însoțit de articol adjectival. Unele adjective nu au grade de 
comparaţie: superior, optim, superb, extrem, anterior, minim, complet, principal, unic etc. 

Există și grupuri adjectivale care au un centru nominal. De asemenea, există gru- 
puri adverbiale, care pot avea drept centru un grup verbal, nominal sau adjectival. 

Părţile de vorbire neflexibile sunt: adverbul, prepoziţia, conjuncţia, interjecția. 

Enunţul este o comunicare independentă și suficientă din punctul de vedere al 
înțelesului. Acesta poate fi propoziţie și frază. 

În propoziţie, sunt părți principale de propoziție (predicat și subiect) și părţi se- 
cundare de propoziţie (atribut și complement). Aceste părți de propoziție se leagă 
între ele prin: 

+ flexiune; de exemplu, în propoziția Elevul învață, verbul cu funcţie sintactică de 
predicat se acordă în persoană și număr cu subiectul, căruia îi impune cazul no- 
minativ; în propoziţia Coperta cărții apărute este superbă, adjectivul participial 
apărute se acordă în gen, număr și caz cu substantivul determinant cărții (femi- 
nin, singular, genitiv); 

e joncțiune cu ajutorul prepoziţiilor (carte de povești), locuţiunilor prepoziționale 
(Pasărea zbura în jurul casei), conjuncţiilor și locuţiunilor conjuncționale coor- 
donatoare (Am cumpărat cărți și reviste. Am luat creioane, precum și pixuri); 

e juxtapunere, între părți de propoziţie de același fel (Am citit nuvele, romane, poezii); 

e topica, intonația, pauza. 

În frază, propoziţiile se leagă între ele prin: 

e conjuncții și locuţiuni conjuncționale coordonatoare și subordonatoare (Merg 
la biblioteca școlii ca să împrumut două cărți, pentru că am de scris un referat); 

e pronume și adjective pronominale relative și nehotărâte (Elevii învață pentru 
examenul care se apropie.); 

e juxtapunerea (Citesc, scriu, învăţ). 

La nivel sintactic, trebuie evitat anacolutul. Acesta este o construcție sintactică 
apărută prin întreruperea continuității unei unități sintactice, propoziție sau frază. 
De exemplu: Fata, când a luat zece, i s-a luminat fața (corect, enunţul trebuie să în- 
ceapă cu Fetei), Cartea care am citit-o este frumoasă (corect pe care), Mă deranjează 
nu atât nota, ci reproșul (corect cât reproșul). 

În literatură, anacolutul este folosit pentru a marca oralitatea stilului. 


d. Nivelul ortografic şi de punctuație 
PUNCTUL marchează în scris pauza care se face în vorbire între propoziţii sau fraze. 


Se folosește: 

1. la sfârșitul unor propoziţii sau fraze independente care transmit o informație; 

2. la sfârșitul unor grupuri de cuvinte izolate care echivalează cu enunțuri inde- 
pendente; 

3. ca semn ortografic, în abrevierile cu inițială (S.N.C.E.R.) sau în cele care păs- 
trează partea inițială a cuvântului (etc., ian., nr.). 

Există abrevieri cu iniţiale care se pot scrie și fără punct (C.E.C./CEC, O.N.U./ 
ONU) sau abrevieri care se scriu totdeauna fără punct (HIV, SIDA). 


SEMNUL ÎNTREBĂRII marchează în scris intonaţia propoziţiilor sau a frazelor in- 
terogative. 


Se folosește: 

1. la sfârșitul unor propoziții sau fraze independente care cer o informație; 

2. la sfârșitul unor grupuri de cuvinte sau cuvinte izolate care au caracter intero- 
gativ, echivalând cu un enunţ; 


CE Scanned with OKEN Scanner 


3. într-un dialog, în locul unei replici prin care se redă în scris nedumerirea ex- 
primată prin mimică și prin gesturi. 


SEMNUL EXCLAMĂRII marchează în scris intonaţia propoziţiilor sau a frazelor exclama- 
tive ori imperative. 


Se folosește: i 

1. la sfârşitul unor propoziții sau fraze care exprimă o stare afectivă sau un ordin, 
o rugăminte, un îndemn; 

2. la sfârșitul unor grupuri de cuvinte care exprimă o stare afectivă; 

3. după substantive în cazul vocativ; 

4. după interjecții sau locuţiuni interjecționale (în această situație nu este consi- 
derat semn de punctuație finală, comunicarea putându-se continua cu literă mică); 

5. într-un dialog, în locul unei replici, pentru a reda în scris surpriza, admirația, 
nedumerirea, exprimate prin mimică și prin gesturi; 

6. într-un dialog, după semnul întrebării, la sfârșitul unei replici sau în locul unei 
replici, pentru a reda caracterul interogativ și exclamativ al enunţului sau pentru a 
reda nelămurirea și uimirea exprimate prin mimică și prin gesturi. 


DOUĂ PUNCTE anunţă vorbirea directă sau o enumerare, o explicaţie, o concluzie şi ex- 
primă o pauză mai mică decât cea marcată de punct, | 


Se folosesc: 

1. înaintea replicii dintr-un dialog; 

2. înaintea unei enumerări; l 

3. înaintea unei explicații sau după cuvinte care o anunță: de exemplu, astfel, anume etc. 


LINIA DE DIALOG marchează în scris începutul replicii unei persoane sau a unui perso- 
naj care participă la o convorbire. 


LINIA DE PAUZĂ marchează în interiorul unui enunţ oprirea unității sintactice a acestuia. 


Se folosește: 

1. pentru a separa apoziţia de restul enunţului; 

2. pentru a marca lipsa predicatului verbal sau a verbului copulativ; 

3. pentru a separa cuvintele și construcţiile incidente de restul comunicării; 

4. între două numerale, pentru a arăta aproximarea (în această situaţie este pre- 
cedată și urmată de un blanc; Am mers 3-4 kilometri.); 

9. pentru scrierea unor cuvinte compuse complexe care cuprind un cuvânt com- 
pus scris cu cratimă (nord-nord-vest) şi în această situaţie nu este nici precedată și 
nici urmată de blanc. 


PUNCTELE DE SUSPENSIE marchează în scris o pauză mare în cursul vorbirii. 


Se folosesc: | 
1. la sfârșitul unui enunţ întrerupt, când vorbitorul consideră că restul este subîn- 
teles sau când recurge la mimică sau la gesturi; 

2. în enunţ, pentru a marca o pauză mare, înaintea unei afirmaţii surprinzătoare, 


urmărind mărirea efectului asupra receptorului; 


3. la începutul unei replici, când indică întârzierea răspunsului; 
4. într-un citat, când marchează o lipsă. 


CRATIMA (LINIUŢA DE UNIRE SAU DE DESPĂRŢIRE) marchează în scris unirea unor cu- 
vinte care formează o unitate sau despărţirea în silabe. 


Se folosește: 

1. în cuvintele repetate care formează o unitate (mac-mac); 

2. în cuvintele compuse (talmeșş-balmeş); 

3. ca semn ortografic, pentru a marca în scris rostirea împreună a două cuvinte, 


indicând, uneori, şi căderea unor sunete din acele cuvinte; apar în această situație 
modificări fonetice (apariţia diftongilor, triftongilor, dispariția unei silabe), care, în 
poezie, ajută la păstrarea măsurii și ritmului versului, iar în proză dau caracter oral 
exprimării; 


4. în rostirea rapidă a derivatelor cu prefix în care cade sunetul de la începutul 


bazei (ne-mpăcat, re-mpărțit); 


5. în scrierea articulată a neologismelor a căror finală se scrie sau se pronunţă alt- 


fel decât în română: show-ul, Bruxelles-ul; 


6. leagă formanţii numeralelor ordinale și fracționare de numeral: al XI-lea, al 11- 


lea, 16-imi. 


PUNCTUL ŞI VIRGULA marchează în scris o pauză mai mare decât cea redată prin virgulă 
şi mai mică decât cea redată prin punct. 


Se folosesc: 
1. în frază, pentra a marca un raport de coordonare prin juxtapunere între pro- 


poziţii de același fel; 


2. într-o enumerare, așezată pe verticală și, cel mai adesea, numerotată. 


GHILIMELELE (SEMNELE CITĂRII) marchează în scris reproducerea exactă a unui text 
sau a cuvintelor unui vorbitor; se deschid jos şi se închid sus („...“), iar dacă semnalează 
un citat în interiorul altui citat au o formă specifică («...»). 


Se folosesc: 

1. pentru reproducerea exactă a unui text; 

2. pentru a exprima ironia; 

3. pentru scrierea titlurilor; 

4. pentru a reproduce vorbirea directă a cuiva (în această situație nu se mai pune 


linia de dialog). 


PARANTEZELE ROTUNDE arată o completare, un adaos. 


Se folosesc: | 

1. pentru a explica, a completa o afirmaţie; 

2. pentru a separa cuvintele și construcţiile incidente de restul comunicării; 
3. pentru a oferi indicaţii regizorale într-un text dramatic. 

PARANTEZELE DREPTE arată o intervenţie în text a editorului. 


Se folosesc: 
1. pentru a arăta o lipsă dintr-un citat, când au în interior puncte de suspensie; 
2. pentru a arăta o adăugare a editorului, când au în interior text. 


APOSTROFUL marchează în scris căderea accidentală a unor sunete de la începutul, de 
la mijlocul sau de la sfârşitul unui cuvânt. Este singurul semn exclusiv ortografic. 


Se folosește: 

1. pentru indicarea căderii accidentale a unui sunet sau a mai multor sunete; 

2. absenţa accidentală a primei cifre sau a primelor două cifre din anii calenda- 
ristici: '918, '89. 

3. în scrierea unor împrumuturi neadaptate, a unor nume proprii străine, nume 
de firme străine (five o'clock, D'Artagnan, O'Neill, McDonald's). 


BARA OBLICĂ este un semn ortografic folosit în formule distributive. Nu este precedată 
şi nici urmată de blanc. 


Se folosește: 

1. pentru a indica două variante sau pentru a alege între două variante ale unor 
cuvinte (căpșună are pluralul căpșuni/căpșune); 

2. pentru scrierea unor unități de măsură distributive abreviate sau neabreviate 
(km/h, kilometri /oră); 

3. pentru separarea versurilor scrise la rând. 


VIRGULA marchează în scris o pauză scurtă dintr-un enunţ. 


Se folosește: 
1. pentru a marca un raport de coordonare prin juxtapunere între părți de pro- 
poziţie de același fel; 
2. pentru a despărți substantivul în vocativ, singur sau împreună cu determi- 
nantele lui, de restul propoziției; 
3. după interjecţii; 
4. pentru a separa o apoziţie de restul propoziției; 
5. pentru a separa complementele circumstanțiale așezate la începutul propozi- 
ției de restul acesteia; 
6. pentru a separa complementele circumstanţiale așezate între subiect și predi- 
cat, când subiectul este înaintea predicatului; 
7. pentru a separa construcțiile gerunziale (verbe la gerunziu împreună cu de- 
terminantele lor) de restul propoziției; 
8. după adverbele de afirmaţie sau de negație, când acestea echivalează cu o 
propoziţie; 
9. pentru a arăta lipsa unui predicat verbal; 
10. în frază, pentru a marca un raport de coordonare prin juxtapunere între pro- 
poziții de același fel (principale sau subordonate); 
11. înaintea conjuncţiilor coordonatoare adversative dar, iar, ci; 

12. înaintea celei de-a doua conjuncţii coordonatoare disjunctive care leagă pro- 
poziții de același fel (sau..., sau; ori..., ori; fie..., fie); 
13. pentru a separa cuvintele și construcțiile incidente de restul comunicării; 
14. pentru a despărți atributiva explicativă de regenta ei; 
15. pentru a separa propoziţiile circumstanţiale de regentă, când în aceasta se gă- 
sește un adverb corelativ; 
16. pentru a separa propoziţiile circumstanțiale intercalate în regentă între subiect 
şi predicat, atunci când subiectul se află înaintea predicatului; 
17. pentru a despărți o circumstanţială de cauză de regenta ei, indiferent de locul 
ocupat de această subordonată față de regentă; 
18. pentru a despărți circumstanțiala finală așezată înaintea regentei de aceasta; 
19. pentru a despărți o circumstanțială condițională de regenta ei, indiferent de 
locul ocupat de această subordonată față de regentă; 
20. pentru a despărți o circumstanţială concesivă de regenta ei, indiferent de locul 
ocupat de această subordonată față de regentă; 
21. pentru a despărți o circumstanțială consecutivă de regenta ei, indiferent de 
locul ocupat de această subordonată față de regentă. 
Nu se pune virgulă: 
e între subiect și predicat; 
e înainte de conjuncţia și care leagă părți de propoziţie de același fel sau propoziții 
de același fel; 
e între complementele directe și indirecte și cuvântul regent (când aceste comple- 
mente sunt așezate după acesta); 
e nici înainte și nici după conjuncțiile însă, deci, totuși, aşezate în interiorul pro- 
poziţiei; 
e între predicativă și regenta ei; 
e între subiectivă și regenta ei; 
e între atributivă și regenta ei (cu excepția atributivei explicative); 
e între completivele directe și indirecte și regenta lor. 


e. Stilurile funcţionale 


Stilul reprezintă modalitatea individuală sau colectivă de a exprima personalita- 
tea emițătorului într-un enunț prin utilizarea unor procedee ale expresivității. 


STILURILE FUNCŢIONALE sunt variante ale limbii literare, diferenţiate între ele prin 
procedee care le specializează pentru anumite domenii de activitate. 


Apariţia stilurilor funcționale a fost determinată de factori extralingyvistici şi, în 
consecinţă, chiar identificarea numărului acestora a ridicat probleme, variind de la 
un cercetător la altul. Este însă general recunoscută opoziţia dintre stilul artistic și 
stilurile nonartistice. 

În limba română, au fost general acceptate ca stiluri funcționale nonliterare: 

e stilul tehnico-știinţific; 

e stilul juridico-administrativ. 

Acestora li s-au mai adăugat stilul publicistic, stilul familiar (colocvial), stilul ora- 
toric etc. 


STILUL ARTISTIC (BELETRISTIC) este reprezentat de creaţiile literare. 


Are următoarele caracteristici: 

este, cu precădere, conotativ, mai ales în poezie; 

e inovează, încălcând uneori normele limbii, și are unicitate; 

e este bogat din punct de vedere lexical; 

e are ambiguitate și expresivitate, permițând interpretări contextuale multiple. 


STILUL TEHNICO-ŞTIINŢIFIC este reprezentat de lucrările de specialitate al căror scop 
este transmiterea exactă a informaţiilor. 


Are următoarele caracteristici: 

e este, cu precădere, denotativ, termenii fiind folosiți cu sens propriu; 

e vocabularul este specializat, predominant neologic; 

e evită ambiguitatea, fiind precis și corespunzând realităţii (evită orice marcă a 
subiectivității emițătorului, tinzând spre impersonalizare). 


STILUL JURIDICO-ADMINISTRATIV este reprezentat de documente oficiale (texte de 
lege, hotărâri judecătoreşti, reglementări de funcţionare a instituţiilor, adrese, adeverinţe, 
rapoarte, cereri, procese-verbale, curriculum vitae, corespondenţă etc.). 


Are următoarele caracteristici: 
e utilizează formule și construcții tip, ușor de reperat; 
e vocabularul este specializat, termenii fiind folosiţi cu sens propriu. 


STILUL PUBLICISTIC (JURNALISTIC) este reprezentat de textele de presă (din ziare, din 
reviste sau de la radio sau televiziune). | 


Rolul acestora este mai ales de informare, de unde și cerința ca ziariștii să folo- 
sească termenii cu sens propriu, evitând ambiguităţile. Se pune însă problema în ce 
măsură presa poate manipula formarea unei opinii, pentru că, spre deosebire de tex- 
tul științific, în textul publicistic apar mărci ale subiectivităţii. În presă, ar trebui res- 
pectate cu strictețe normele limbii literare, dar se poate constata că, adeseori, acestea 
sunt încălcate. Cea mai recentă tendinţă în stilul publicistic este aceea a combinării 
acestuia cu exprimarea familiară, uneori chiar argotică, ceea ce are un efect neplăcut. 


f. Calitățile generale şi particulare ale stilului 


Calitățile stilului sunt: 

e generale, care sunt obligatorii; 

* particulare, care sunt subordonate celor generale şi exprimă specificul fiecărui 
emițător privit ca individualitate. 

CALITĂŢILE GENERALE ALE STILU LUI 


CLARITATEA este calitatea stilului prin care emițătorul se face pe deplin înţeles de 


receptor. 
Pentru a transmite ceea ce își doreşte, emițătorul trebuie: 
de orice vorbitor; 


+ să folosească termeni înțeleși ușor 
e să renunţe la utilizarea unor termeni specializați, mult prea noi, neadaptaţi la 


limba română; a'i 
e să evite pleonasmul, echivocul sau contradicția; 
e să construiască fraze mai simple, respectând relațiile sintactice, evitând anaco- 


lutul și elipsa. 


cție sintactică apărută prin întreruperea continuității 


ANACOLUTUL este o constru 
ţie sau frază, din cauza schimbării tipului de construcţie 


unei unităţi sintactice, propozi 

începută. 

De exemplu: El, când a 
abandonat; corect era: Lui, 


înţeles că a scăpat, i s-au luminat ochii (el este un subiect 
când a înţeles că a scăpat, i s-au luminat ochii). 
ELIPSA este o restrângere a enunţului prin suprimarea unui cuvânt sau a mai multe 


cuvinte. 
De exemplu: Emil s-a luat după George, Mihai, după Emil și Dan, după Mihai. 


PROPRIETATEA este calitatea stilului de a utiliza termenii cei mai potriviţi pentru 

transmiterea unei idei. 

În situaţia în care cuvintele nu sunt folosite adecvat, apare improprietatea seman- 
tică, adică utilizarea greșită într-un context a unui cuvânt. De exemplu: Controlorul 
le-a implicat o amendă (este folosit impropriu verbul a implica, în loc de a aplica). 


PRECIZIA este calitatea stilului de a exprima ideile cu termeni cât mai puţini şi doar 
în enunţuri strict necesare. 

Emiţătorul trebuie: 

+ să folosească doar cuvintele strict necesare transmiterii unei idei; 

+ să nu se îndepărteze de la aceste idei, abordând aspecte neimportante; 

e să evite pleonasmul; 

e să evite informația tautologică. 


PLEONASMUL este o greşeală de exprimare ce constă în folosirea alăturată a unor cu- 
vinte sau a unor construcţii cu acela şi înţeles. 


De exemplu: dune de nisip, bioritm al vieţii, telecomandă la distanţă, poate fi 
băubil etc. 


TAUTOLOGIA este greşeala de limbă care constă în repetarea unor expresii care au un 
conţinut identic sau asemănător. 


De exemplu: Cine are bani înseamnă că este avut. 

CORECTITUDINEA este calitatea stilului de a se conforma strict regulilor limbii literare. 


Apare la toate nivelurile limbii: 

e fonetic (sau ortografic, dacă este vorba de comunicarea scrisă); 

e lexical; 

+ morfologic; 

e sintactic. 

Corectitudinea fonetică se manifestă prin pronunțarea corectă a sunetelor și prin 
accentuarea corectă a cuvintelor. De exemplu: se scrie și se pronunţă epocă, dar se 
scrie este și se pronunţă ieste. 

Din dorinţa de a evita greșelile apare uneori hipercorectitudinea fonetică, adică 
pronunţarea neconformă normelor limbii literare provocată de false analogii. De 
exemplu: identificarea greșită a pronunției în limba de origine (bleumaren în loc de 
bleumarin, șpicher în loc de spicher, Cicago în loc de Șicago pentru orașul american Chi- 
cago etc.). Tot hipercorectitudine fonetică este și încercarea de a evita unele pronunții 
regionale (piftea în loc de chiftea, juvaier în loc de giuvaier). 

În scris, poate să apară și o hipercorectitudine grafică. De exemplu: eșire în loc de 
ieșire. 

Corectitudinea lexicală se manifestă prin folosirea cuvintelor în context cu sensul 
pe care îl au, fără a fi confundate cu altele. 

O greșeală frecventă este confundarea cuvintelor care sunt paronime, adică au 
formă asemănătoare și sens diferit. Acestea se deosebesc prin cel mult două sunete 
sau diferă prin ordinea sunetelor. De exemplu, geantă /jantă, escală / scară, percep- 
tor / preceptor. 

Corectitudinea morfologică se manifestă prin folosirea formelor cuvintelor în 
vorbire conform normelor limbii literare. Greșelile care pot să apară sunt numeroase 
și dovedesc lipsa de instrucție a vorbitorului. De exemplu: pancardă în loc de pancartă, 
mai superior în loc de superior (fără grad de comparație), va apare în loc de va apărea. 

Corectitudinea sintactică se manifestă prin construirea de enunţuri corecte. De 
exemplu: Aflaţi despre mine căci sunt sănătos, în loc de că, pentru că este completivă 
directă, nu cauzală. Mi-a spus că ce frumoasă sunt, în loc de folosirea unui singur 
element de relaţie, ce. 


PURITATEA este calitatea stilului de a utiliza doar termeni consacraţi de uzul limbii, 
evitându-se abuzul de neologisme, arhaisme, regionalisme. 


CALITĂŢILE PARTICULARE ALE STILULUI 


Concizia este calitatea stilului rezultată din exprimarea cât mai pe scurt a infor- 
maţiei. 

Simplitatea este calitatea stilului ce se manifestă prin folosirea termenilor și struc- 
turilor sintactice obișnuite. 

Naturaleţea este calitatea stilului ce se referă la un mod firesc de exprimare, opus 
celui afectat, bombastic sau prețios. 

Fineţea este calitatea stilului ce se manifestă prin surprinderea nuanţelor în gân- 
dire și în simțire. | l _ 

Armonia (eufonia) este calitatea stilului obținută prin îmbinarea mijioacelor expre- 
sive sonore pentru redarea unui conținut. 

Oralitatea este calitatea stilului rezultată din folosirea consecventă a mijloacelor 
de expresie proprii limbii vorbite. 

Demnitatea este calitatea stilului care constă în asigurarea participării tuturor la 
o comunicare, fiind excluse expresiile vulgare, triviale sau necuviincioase. 


Limbajul poetic are și următoarele carateristici: 

e expresivitate sau afectivitate; constituie o categorie de stări emoționale expri- 
mate în enunţuri și care au ca efect modificări ale uzului normal, neutru; se ma- 
nifestă la toate nivelurile; în fonetică, folosirea onomatopeelor, a unor sunete 
deschise sau închise, a interjecțiilor, accelerarea sau încetinirea ritmului vorbirii 
(„un bărbat independent ca amicul nostru Ca-ţa-ven-cu!”), aliteraţiile și asonanţele; 
în morfologie, folosirea ironică a pronumelor de politețe sau demonstrative, 
mijloace expresive de redare a superlativului absolut, utilizarea timpurilor în 
narațiune etc.; în sintaxă, repetiții, inversiuni, dislocări etc.; în lexic, utilizarea 
diminutivelor sau augmentativelor, imprecații, blesteme, înjurături, proverbe, 
zicători, cuvinte argotice, termeni profesionali, regionalisme, arhaisme etc.; 

+ ambiguitate; reprezintă în stilistică un procedeu prin care un cuvânt sau o con- 
strucție pot fi interpretate semantic diferit în funcţie de context; ambiguitatea 
stilistică poate fi realizată prin omonimie („— Pui prin soare? Nu te cred! / Pui 
prinsoare?“, Grete Tarler, Pariu), prin polisemie („Şi când se va întoarce pământul 
în pământ / Au cine o să știe de unde-s, cine sunt?“ Mihai Eminescu, Despărțire; 
sensuri de timp și țărână), prin încadrare sintactică în context („vreau ce merit 
în orașul ăsta de gogomani, unde sunt cel dintâi... între fruntașii politici“; I. L. Ca- 
ragiale, O scrisoare pierdută), prin folosirea figurilor de stil; 

e sugestie; reprezintă un mod de comunicare aluziv, nespunând lucrurilor pe 
nume; de exemplu, Mihai Eminescu în Epigonii trimite la Andrei Mureșanu și 
la Un răsunet, poezie care a devenit imnul nostru naţional, prin cuvântul deștep- 
tare din versul: „Preot deșteptării noastre, semnelor vremii profet“; 

e reflexivitate; reprezintă exprimarea unui mod de gândire; această exprimare 
poate opta pentru un tip de limbaj, pentru o formulă stilistică determinată de 
opțiunea pentru o ideologie literară, 

II. Structura textului literar şi curentele literare 


1. STRUCTURA TEXTULUI NARATIV 
a. Instanţele narative 


Lumea operei literare este o realitate secundă, distinctă de lumea reală, determi- 
nată istoric. Intrarea în acest univers înseamnă și identificarea autorităților, a instan- 
telor care o guvernează și care se deosebesc de cei doi poli ai comunicării literare, 
care sunt în planul realităţii autorul concret și cititorul concret. 


AUTORUL 
AUTORUL CONCRET este persoana care imaginează şi scrie o operă literară. 


Personalitate reală, autorul concret are o existență legată de o epocă istorică și 
biografia sa este independentă de lumea ficțională a narațiunii. El rămâne un nume 
pe carte. 


În lumea operei literare, apare numai o reflectare a mentalității autorului concret, 
numită autor abstract*. 


AUTORUL ABSTRACT este proiecția literară a unui sine, o reprezentare a unei poziţii 
ideologice în opera literară. 


CITITORUL 
CITITORUL CONCRET este persoana care devine receptorul operei literare prin lectură. 


Existenţa lui este, de asemenea, determinată istoric, putând fi sau nu contempo- 
ran cu autorul concret. Prin lectură, cititorul dă un sens propriu textului. 

Prin analogie cu distincţia autor concret-autor abstract, în interiorul textului 
apare o reflectare a unui presupus cititor, numit cititor abstract. 


CITITORUL ABSTRACT este o imagine ideală a receptorului operei literare. 


Pe linia imaginară care leagă cititorul de autor, apar în operele epice: naratorul, 
personajele și naratarul. 


NARATORUL 
NARATORUL este persoana sau vocea care povesteşte o anumită întâmplare. 
Prezenţa naratorului poate fi mai evidentă dacă cel care povestește este personaj, 


adică participă la întâmplări, sau poate fi mai ștearsă, dacă povestitorul rămâne doar 


POPI AN SN A CI IE IE E 
* Este denumit în moduri diferite: autor implicat (Wayne C. Booth, Retorica romanului), autor- 
model (Umberto Eco, Șase plimbări prin pădurea narativă). 

o voce. Prin intermediul naratorului, el însuși o ficțiune, se transmite cititorului uni- 
versul imaginar al creaţiei. 


PERSONAJUL 


Personajul este într-o operă epică elementul care face posibilă organizarea materiei 
narative, pentru că el este purtătorul de acțiune, este subiectul care acționează. Mai 
este numit actor sau actant, fiind totdeauna înţeles ca înfăptuitorul unei acțiuni epice. 


PERSONAJUL este persoana, obiectul, animalul care participă la întâmplările dintr-o 
operă epică. 


Termenul a fost împrumutat din franceză (personnage) și din italiană (personaggio), 
dar își are de fapt originea în latinescul persona, care denumea masca pe care o purtau 
actorii în Antichitate. | 

Personajul se distinge de persoană, pentru că el este o ficțiune care trăiește doar 
în opera literară. Persoana este o ființă umană, care există în realitate. Personajul 
este o proiecție imaginară, o incarnare fictivă a unei persoane legate de o epocă sau 
alta. Un personaj poate fi construit prin asemănare cu realitatea, dar nu trebuie con- 
fundat cu o persoană reală. Uneori, construcția personajului pornește de la existența 
unei persoane reale, atestate istoric. De exemplu, Ștefan cel Mare din Frații Jderi de 
Mihail Sadoveanu și Alexandru Lăpușneanu din cunoscuta nuvelă a lui Costache 
Negruzzi au fost persoane reale. Comportamentul acestora, cuvintele spuse de ei, 
relaţiile cu celelalte personaje nu pot fi probate istoric, fiind rodul imaginației care 
transformă o persoană în personaj. 

Interacțiunea textului cu receptorii de literatură pune și problema înţelegerii ca- 
racterului fictiv al personajului, care nu trebuie să aibă o reprezentare omenească, 
putând să fie și obiect sau animal. În Pâlnia și Stamate de Urmuz, apare drept perso- 
naj principal o decentă pâlnie ruginită al cărei rol este atragerea lui Stamate spre o altă 
treaptă a materiei. Obiect fiind, personajul n-are psihologie și nici înfățișare, ieșind 
din reprezentarea antropomorfă, pe care unii o consideră obligatorie pentru personaj. 


NARATORUL 


Naratorul se adresează unui cititor virtual, numit naratar. 
NARATARUL este destinatarul căruia i se adresează naratorul. 


Naratarul poate fi un auditoriu, ca în Hanu Ancuţei de Mihail Sadoveanu. 

Prezenţa persoanei a II-a în Istoria unei plăcinte de Costache Negruzzi marchează 
naratarul care este cititorul căruia îi scrie naratorul: Își aduci aminte de copilăria noastră — 
care s-a dus ca să nu se mai întoarcă! — ce plăcută impresie ne făcea strigarea: coooovrigi! 
gugoșeeeele! 


Instanţele narative se pot reuni într-o reprezentare grafică, marcată de simetrie, 
aşa cum se poate observa în schema de mai jos. 

AUTOR CONCRET 


autor abstract 


actori 

direct 

cititor abstract 


CITITOR CONCRET 


Totdeauna există o distanţă între narator și autor, astfel încât niciodată nu se poate 
pune semnul egalității între aceștia. Nu trebuie confundat autorul, persoană reală, 
cu naratorul, care este o voce sau un personaj și care există doar în opera literară. 
Nică din Amintiri din copilărie nu este Ion Creangă, nici în calitate de narator matur 
și nici în calitate de personaj narator copil. 

Există o distanţă și între narator și personaje, chiar și atunci când naratorul este 
implicat. Nică maturul se vede altfel când povestește întâmplările din trecut, nu mai 
are aceleași trăiri, aceleași gânduri. Maturul vede și povestește, copilul acționează, 
dar pentru a te vedea și a povesti este necesară o distanță în timp, astfel încât nara- 
torul se individualizează în raport cu actorul. 

Naratarul joacă rolul auditoriului sau al cititorului fictiv apărut în operă și nu se 
confundă cu cititorul abstract, care este un fel de receptor ideal, deosebindu-se clar 
de un cititor concret, identificabil istoric. În aceeași operă, când naratorul spune 
vorba ceea se adresează unui naratar, căruia, din când în când, îi pune chiar întrebări: 
Însă ce-i de făcut? ,.. 

În lumea operei literare, există deci o ierarhie a celor care participă la o acțiune. 
Autorul rămâne în afara textului pe care îl imaginează, delegându-l pe narator să 
povestească despre personaje față de care menţine permanent o distanţă. 


b. Cele două aspecte ale textului narativ literar: 
istoria şi discursul 


Într-un text narativ literar se pot distinge două planuri: cel al POE pro 
priu-zise și cel al dispunerii acestora. Pentru a denumi aceste aspecte s-au 
de-a lungul timpului termeni diferiţi. 


— 

Pentru întâmplările dintr-o narațiune s-au utilizat termeni precum: subiect lite- 
rar, istorie, fabulă, diegeză*. Este vorba de conținutul narativ al unei opere, de în- 
tâmplările în sine, dispuse într-o ordine temporală și logică fără a se constitui într-o 
construcţie artistică. Aceasta înseamnă că dintr-un mesaj narativ se poate desprinde 
o structură independentă de tehnicile de prezentare. Tocmai de aceea istoria se lasă 
transpusă dintr-o tehnică într-alta fără a-și pierde proprietățile esențiale, subiectul 
unei opere literare epice putând să devină subiect al unui spectacol dramatic, al unui 
balet, al unui film, al unei benzi desenate. 


ISTORIA este reprezentată de evenimentele, de întâmplările unui text narativ, acestea 
neconstituindu-se obligatoriu într-o construcţie artistică. 


Într-o narațiune literară, evenimentele se organizează în raport cu o normă artis- 
tică, implicând selecția și ordonarea specifică a întâmplărilor prin ceea ce s-a numit 
discurs. 

În discursul narativ sunt implicate enunţurile naratorului și cele ale personajelor, 
fapt surprins în schema instanţelor narative. În aceste intervenții se includ și des- 
crierea, și dialogul, care țin de forma narativă. 

DISCURSUL reprezintă modul de înlănţuire, de dispunere a evenimentelor, a întâmplă- 

rilor într-un text narativ literar. 


Istoria și discursul nu pot fi total separate, pentru că faptele implică o anumită 
ordonare, iar discursul presupune o cantitate de informație narativă, care poate fi 
dată și prin dialog sau descriere. | 

Se poate conchide că istoria se referă la ce se spune într-un text narativ, în timp 
ce discursul se referă la cum se spune ceva într-o narațiune. 


c. Construcţia subiectului literar 
NARAŢIUNEA 


NARAŢIUNEA, ca mod de expunere, prezintă o succesiune de întâmplări petrecute 
într-o ordine temporală şi logică. 

Narațiunea literară presupune acţiune, personaje și narator. 

ACŢIUNEA cuprinde toate evenimentele produse prin trecerea de la o situaţie la alta 
din cauza apariţiei de noi personaje, a dispariţiei unor personaje sau a schimbării re- 
laţiilor dintre personaje. A mai fost numită şi subiect literar sau istorie. 


MOMENTELE SUBIECTULUI LITERAR 


SUBIECTUL LITERAR constă în totalitatea acțiunilor, întâmplărilor prezentate după o 
anumită logică interioară a textului. 


* În Antichitate, Aristotel vorbește de diegesis, formaliștii ruși de fabulă, teoreticienii francezi 
de istorie; în didactica românească se vorbește de subiect literar, adică de acţiune ca parte a nara- 
țiunii, ca mod de expunere, alături de personaj și de narator. 


— 

Momentele subiectului literar sunt: 

e situaţia inițială (expozițiunea); 

ə cauza acțiunii (intriga); 

e desfășurarea acţiunii; 

situația dificilă (punctul culminant); 
e situația finală (deznodământul). 


SITUAŢIA INIŢIALĂ (EXPOZIŢIUN EA) este partea de început a unei naraţiuni, în care se 
prezintă locul, timpul şi personajele acțiunii. 


În cadrul operei, poate să fie ca întindere mai mare sau mai mică. Uneori, poate 
să nu apară. 

Rareori, expozițiunea propriu-zisă poate fi precedată de un prolog, adică de o 
parte care anunţă tema operei sau prezintă conflictul. Prologul a fost folosit mai ales 
în operele dramatice, dar termenul apare aplicat și într-o scriere epică. Astfel, în 
Moara cu noroc de loan Slavici, partea I constituie un prolog. Dialogul dintre bătrână 
și Ghiţă prezintă un conflict încheiat, cel dintre tinerii familiei, care doresc schimba- 
rea și bătrâna care vrea să rămână pe loc. 

Expozițiunea este o situație de echilibru, de așteptare, cu precădere descriptivă. 

Verbele folosite în această parte a subiectului literar sunt la modul indicativ, tim- 
pul imperfect: 


Iacov Eraclid, poreclit Despotul, perise ucis de buzduganul lui Ștefan Tomșa, care 
acum cârmuia țara, dar Alexandru Lăpuşneanul, după înfrângerea sa în două rân- 
duri, de oștile Despotului, fugind la Constantinopol, izbutise a lua oști turcești şi se 
înturna acum să izgonească pre răpitorul Tomşa... 

Costache Negruzzi, Alexandru Lăpuşneanul 


Florea Gheorghe avea de făcut o groază de treburi, dar dintre toate voia să termine 
una acum, de dimineaţă... 


Marin Preda, Calul 
Uneori, verbele sunt la modul indicativ, timpul prezent: 
— Omul să fie mulțumit cu sărăcia sa, căci, dacă e vorba, nu bogăția, ci liniștea colibei 
tale te face fericit. 
Ioan Slavici, Moara cu noroc 


Nicăieri diavolul cu toată puiţa și nagodele lui nu se ascunde mai bine ca în ape. 
Vasile Voiculescu, Lostrița 


CAUZA ACŢIUNII (INTRIGA, ELEMENTUL MODIFICATOR) este întâmplarea care modifică 
starea de echilibru din situaţia iniţială şi declanşează acţiunea. 


Este un eveniment neașteptat care îl determină pe cititor să continue lectura. 
Ruptura produsă de intrigă este semnalată adeseori de adverbe sau de locuţiuni 
adverbiale: 
— Ah, exclamă deodată Gavrilescu, lovindu-se cu pălăria pe frunte. Simjeam că-mi 
lipsește ceva și nu-mi dădeam seama ce. Servieta! Am uitat servieta cu partituri. l 
Mircea Eliade, La ţigănci 


— 

Voii să-mi mărturisesc mirarea mea tovarășilor, când am auzit cu toții un țipăt înfio- 


rător de femeie, foarte aproape de noi. 
Mircea Eliade, Nopți la Serampore 


Toţi ne-am întors pe dată cătră zodier şi s-a ridicat şi părintele Gherman din barba sa. 
Mihail Sadoveanu, Hanu Ancuţei 


Verbele folosite sunt la modul indicativ, timpul perfect compus (într-o narațiune 
contemporană și în comunicarea orală sau curentă), timpul perfect simplu (în nara- 


țiunile clasice, la persoana a III-a), timpul prezent: 


Însă nu s-a preoțit și a învățat și literă latină, deci toți şi-au zis că se va face notar... 
Alexandru Ivasiuc, Corn de vânătoare 


Se opinti încă o dată cu supremă energie, ridică de la pământ pe nenorocit, dar acesta 
fu apucat de un cutremur grozav, se zbătu din toate încheieturile și, biruind cu 
greutatea-i de mortăciune cea din urmă putere de împotrivire a lui Stavrache, îl în- 
genunchie, îl trânti jos şi-i puse, ca un luptător teafăr, genunchiul pe piept. 

Ion Luca Caragiale, În vreme de război 


Deci începem. Scoateţi-vă pălăriile și vă închinați. Provincialul întră în scenă. 


Iată omul nostru. Ce ne pasă de unde vine... 
Mihail Kogălniceanu, Fiziologia provincialului în Iași 


Ceea ce deosebește naraţiunea literară de naraţiunea nonliterară este accentul 
pus pe motivarea faptelor, pe explicarea cauzelor care determină un comportament 
al personajelor, pe intrigă. Orice succesiune temporală de întâmplări este o nara- 
iune, care dă răspuns doar întrebării Și pe urmă?. Narațiunea literară răspunde însă 
şi întrebării De ce?. E.M. Forster* ilustra plastic rolul cauzalităţii în determinarea or- 
dinii logice a acţiunii, când arăta că narațiune poate fi și un enunţ de genul Regele a 
murit și pe urmă a murit și regina. Narațiunea devine literară de-abia în momentul 
apariţiei cauzei care a produs întâmplarea, enunţul modificându-se astfel: Regele a 
murit şi de durere regina a murit și ea. De exemplu, în Alexandru Lăpuşneanul de Cos- 
tache Negruzzi, intriga constă în recâștigarea tronului de către domnitorul pe care 
boierii nu-l vor. Toate faptele ulterioare ale personajului sunt puse sub motivația 
gestului său, exprimată și în primul motto al nuvelei: Dacă voi nu mă vreți, eu vă 
vreu... . În dialogul dintre voievod și boierii Moţoc, Veveriță, Spancioc şi Stroici apare 
cauza acţiunilor acestui personaj predominant sangvinar: dorinţa de răzbunare. Toate 
faptele lui Lăpușneanu sunt determinate de acest impuls, care îl așază într-o evoluție 
descendentă, căderea lui definitivă fiind provocată de cele mai apropiate persoane, 
singurele încă neatinse de spiritul lui distructiv. Doamna Ruxanda, soția lui, îi va da 
otrava în finalul nuvelei, tocmai pentru că înţelege că nimic nu poate opri setea de 
răzbunare a domnitorului. Se poate observa că succesiunea în timp a faptelor este 


ei Forster, Aspecte ale romanului, Editura pentru Literatură Universală, București, 1968, 
p.91. 

păstrată ca în orice tip de narațiune, dar în această situaţie este dominată de cauza- 
litate, de răspunsul la întrebarea de ce?, care dă construcției narative valoare estetică. 

În Moara cu noroc de loan Slavici intriga constă în plecarea familiei lui Ghiţă la 
hanul pe care îl arendase și care se afla într-un loc izolat, expus primejdiilor de tot 
felul. Motivația o constituie dorinţa de înavuţire a cizmarului, ce îi va marca ulterior 
toate acțiunile, determinându-i ezitările, complicitatea la jafuri și la crime și va pro- 
duce, în final, căderea lui. Există o similitudine între evoluţia descendentă a acestui 
personaj și cea a lui Lăpușneanu, fiindcă niciunul din ei nu se poate desprinde din 
cercul pornirii interioare, care justifică, din punctul de vedere al structurii narative, 
orice faptă. Accentul este pus pe acel de ce? al întâmplărilor, care dă valoare artistică 
narațiunii. 


DESFĂŞURAREA ACŢIUNII (TRANSFORMĂRILE) este momentul de cea mai mare întindere 
şi conţine prezentarea faptelor determinate de intrigă. 


Acţiunea evoluează, producând transformarea personajelor, care vor agrava sau 
vor ameliora situaţia inițială, determinând finalul. 

Timpurile verbale sunt trecutul (perfect compus sau perfect simplu) și prezentul. 

Există, în text, cuvinte care stabilesc raporturi logice între diferite părți, asigurând 
organizarea textului. 

În epica tradițională, faptele se desfășoară cronologic. În cea modernă, sunt in- 
troduse uneori secvențe retrospective sau anticipative, care rup cronologia. 


SITUAŢIA DIFICILĂ (PUNCTUL CULMINANT) reprezintă întâmplarea cea mai tensionată, 
care determină găsirea unei rezolvări şi opreşte acţiunile declanşate de intrigă. 


Într-o naraţiune în care tensiunea conflictuală nu este puternică, acest moment 
al subiectului literar este mai greu de identificat. Sunt teoreticieni care vorbesc doar 
de transformări ce au loc în cadrul desfășurării acţiunii, fără a considera că există 
un punct culminant, o situaţie dificilă care să determine rezolvarea întâmplărilor 
determinate de intrigă. 


SITUAŢIA FINALĂ (DEZNODĂMÂNTUL) este rezultatul întâmplărilor precedente, pre- 
zentând sfârşitul acţiunii. Este o situaţie nouă, stabilă, echilibrată, diferită de situaţia 
iniţială. 

Sfârșitul poate fi fericit (happy-end) sau poate fi trist, în funcţie de ameliorarea 
sau degradarea situației inițiale. 

Uneori, deznodământul este urmat de un epilog, adică de o parte care prezintă 
ceea ce s-a petrecut după încheierea întâmplărilor determinate de intrigă. Acesta are 
un caracter conclusiv, subliniind tema sau calificând evoluţia ulterioară a unor per- 
sonaje. În Moara cu noroc de Ioan Slavici, ultimul capitol este un epilog în care este 
evidenţiată ideea că nu te poți sustrage destinului. Cuvintele bătrânei exprimă această 
concepție fatalistă asupra vieţii omului și îi dau puteri să meargă mai departe pentru 
a-și crește nepoții. ari 

Ordinea momentelor subiectului poate fi schimbată, unele momente putând fi 
eliminate, dar ceea ce rămâne în orice naraţiune este ideea de unitate a operei. 

Această structurare a subiectului literar apare în opere de mică întindere (schițe 
și nuvele), în care aceste momente se evidenţiază clar. În cazul unor opere narative 
ample, apar mai multe asemenea secvenţe care se leagă între ele. 

Grafic, o secvenţă narativă se poate reprezenta astfel: 


SECVENȚA NARATIVĂ 


A... A | + CINE acţionează - personaje (actanți, actori) 
S.I. 


eR e UNDE, CÂND acționează - locul, timpul acțiunii 
A e DE CE acționează - cauza acțiunii 


)( )( 


* progresie a acțiunii prin AMELIORARE sau 
DEGRADARE (acestea pot să alterneze) 


e descriere 


f 
| 
| 
i 
| 
i 
| 


e revenirea la echilibrul rupt de elementul 


modificator 


PROCEDEELE DE LEGARE A SECVENŢELOR NARATIVE 


Formele complexe ale narațiunii reunesc mai multe secvenţe care sunt fiecare în 
parte secvenţe narative relativ independente. Legarea acestor secvente se face prin 
trei procedee: | 

s înlănțuirea; 

s alternanţa; 


s inserţia. 


ÎNLĂNŢUIREA operează cu juxtapunerea unor povestiri, pentru că odată terminată 
prima începe a doua, unitatea fiind asigurată de asemănarea modului în care se con- 
struieşte fiecare secvenţă. 


Grafic, s-ar putea reprezenta astfel: 

E - expoziţiune 

I- intrigă 

DA - desfăşurarea acțiunii 
PC - punct culminant 

D- deznodământ 


m 
o-atgenrt 


Oceans enem 


| 


oes egenen 


ALTERNANŢA combină două povestiri, întrerupând când pe una, când pe cealaltă, pentru 
a relua firul naraţiunii de la ultima oprire. 


Grafic, s-ar putea reprezenta astfel: 


C 


m 
oegzegtuae 
PARLE fum 

INSERŢIA constă în includerea unei povestiri în interiorul alteia. 


Procedeul se mai numește și povestire în ramă. 
Grafic, s-ar putea reprezenta astfel: 


oegzegenem 


E 
Y 
I 
Y 
DA 
4 
PC 
4 
D 


Într-o narațiune amplă, cele trei procedee de legare a secvențelor se pot combina. 
Uneori, mai ales în romane, unele secvenţe narative se constituie în episoade. 


EPISODUL este o acţiune secundară cu o anume independenţă faţă de firul epic 

principal. 

Aceste nuclee narative numite episoade au rolul de a pune în lumină anumite 
semnificaţii ale operei. De exemplu, în Ion de Liviu Rebreanu scena îmbrățișării 
pământului este simbolică, dezvăluind interioritatea personajului, deși întâmplarea 
este, în fond, marginală față de acțiunea principală. 


INCIPITUL ŞI FINALUL 


INCIPITUL este secvența iniţială a unui text, care imprimă acestuia un anumit tip de 
organizare. 


Începutul este important atât pentru autor, care vrea să atragă cititorul și să-l de- 
termine să continue lectura, cât și pentru receptorul concret, care știe că trebuie să-i 
fie câștigată bunăvoința. 

Incipitul operelor literare narative este diversificat și nu trebuie confundat cu 
expozițiunea clasică. 

Realiștii, dorind să creeze un univers ficțional veridic, construiau o situație ini- 
țială în care își prezentau personajele, descriau locurile, fixau coordonatele tempo- 
rale. Începutul romanului Enigma Otiliei de George Călinescu sau expozițiunea 
nuvelei Alexandru Lăpușneanul de Costache Negruzzi sunt bune exemple pentru un 
asemenea incipit. Uneori, pentru a anula distanţa dintre universul ficțional și lumea 
reală, acești scriitori încep ex abrupto, înlăturând expozițiunea și prezentând conflic- 
tul, ca în Două loturi de I. L. Caragiale, în care Lefter Popescu este surprins căutând 
biletele de loterie pierdute. Un procedeu asemănător este și numirea personajului prin- 
cipal, ca și când acesta ar fi cunoscut cititorului, ca în Întunecare de Cezar Petrescu. 

Același efect este obținut prin descrieri amănunțite, în care abundă denumiri 
geografice autentice pentru a șterge graniţa dintre ficțional și real, sugerându-se 
ideea că ceea ce urmează s-a petrecut aievea. Un exemplu celebru îl constituie în- 
ceputul romanului Ion de Liviu Rebreanu, care, de fapt, este un drum simbolic spre 
spațiul romanesc. 

Unele incipituri narative impun o modalitate de lectură, introducând tema ope- 
rei, făcând referire la semnificaţia ei globală, care, adeseori, are ecou în final. În Moara 
cu noroc de loan Slavici, cuvintele bătrânei pun sub semnul eticului tot ceea ce 
urmează, întâmplările fiind o demonstraţie a adevărului moral enunțat inițial. 
Consideraţiile pe care Nicolae Filimon le face în prologul romanului Ciocoii vechi si 
noi despre pericolul reprezentat de parveniți au același rol de a impune o cheie de 
lectură. Trebuie amintit și rolul simbolic al incipitului în Moromeţii de Marin Preda, 
care sintetizează drama familiei patriarhale căzute din timpul mitic în cel profan, 
sub teroarea istoriei. Timpul care avea nesfârșită răbdare se precipită și produce diso- 
luția arhaicelor structuri rurale. 

Scriitorii moderni renunţă la incipituri explicative, stimulând astfel cititorul să 
interpreteze cele receptate. De exemplu, în La ţigănci de Mircea Eliade începutul este 
ambiguu, pentru că, deși pare un cadru prozaic, un tramvai, vara, pe o căldură 
înăbușitoare, nu se pot repera coordonatele spaţiale și temporale și nu se găsește un 
sens elementelor prezentate în text. Singura soluție de a înţelege este continuarea 
lecturii pentru a găsi o ipoteză de interpretare, fiindcă, pe spaţii mari, orice text este 
coerent. Următorul pasaj, în care apare taxatorul, nu dezambiguizează situaţia, pen- 
tru că, fără a lămuri unde și când se petrec faptele, introduce un nou element ne- 
cunoscut, țigăncile. Cititorul începe să ezite, dar pentru a încerca să înțeleagă trebuie 
să continue lectura, din care nu se va putea lămuri cine sunt țigăncile. Află însă un 
alt element nou și anume că unul dintre personaje este Gavrilescu, un profesor de 
pian, care, uitându-și servieta, coboară din tramvai într-un loc necunoscut. Apare 
astfel o nouă ezitare, care îl obligă pe cititor, pentru a găsi coerenţa textului, să 
citească mai departe, impunându-se în acest mod elementul fantastic. Tehnica este 
cea a frustrării așteptărilor cititorului, pus mereu într-o situaţie nouă şi obligat să 
fie disponibil pentru orice interpretare. 

O situaţie contrară celei a operelor narative fantastice o reprezintă incipitul bas- 
mului, popular sau cult. Formulele iniţiale au rolul de a pregăti receptorul pentru 
ideea că ceea ce se va nara este rodul fanteziei și din această cauză nu există nicio 
ezitare în lectură. S-ar putea spune chiar că există o înțelegere între narator și cititor, 
amândoi știind că în basm orice este posibil. Aceasta asigură şi caracterul fabulos al 
acestor narațiuni, în care nimic nu pare imposibil. 


FINALUL este secvenţa ultimă a unui text. 


Sfârșitul unui text este și el un punct strategic, fiindcă poate, uneori, să impună 
o interpretare surprinzătoare, neavansată de cititor ca ipoteză din structurarea dis- 
cursului. 

Finalul operelor literare narative nu coincide totdeauna cu deznodământul clasic. 

Realiștii închid universul ficțional dând soluţii, rezolvând conflictele și orientând 
interpretarea cititorului. Aceste finaluri închise au şi avantajul că scriitorul poate 

trece la un alt ciclu romanesc, poate propune cititorului un nou aspect, care să fie o 


proiecţie a diversităţii realului. | 

Aceste scrieri narative sunt marcate de simetrie, 
din incipit. La sfârșitul rom 
sens invers, marcând ieșirea 
a veridicității prin apariția denumirilor geografice. | | 

Incipiturile care dau cheia lecturii au ecou în finaluri, menite să confirme 
adevărul moral expus la început. Nuvela Moara cu noroc de loan Slavici se încheie 
cu replica bătrânei care reafirmă concepția fatalistă, după care celor morți așa le-a 
fost data, soarta prestabilită pe care o anunţa replica ei din prolog. Același rol îl are 
și finalul din Moromeţii de Marin Preda care se constituie într-o concluzie asupra 
unei epoci în care timpul nu mai avea răbdare. Finalul romanului Ciocoii vechi şi noi, în 
care, oarecum convenţional şi forţat, se întâlnesc într-o răspântie bucureșteană toate 
personajele principale pentru a sugera triumful binelui asupra răului, este un ecou 
moral, simetric plasat, al prologului despre parvenit. În cazul Enigmei Otiliei de 
George Călinescu, ieșirea din spaţiul ficțional se face tot prin aglomerarea de 
amănunte, care proiectează destine ce pot fi începutul unei alte narațiuni. Mai in- 
teresant este finalul din Două loturi de I.L. Caragiale, în care este mimat un epilog 
de tip clasic, după care, simetric incipitului, apare un final deschis în care naratorul, 
care se declară autor, mărturisește că nu știe ce s-a întâmplat cu personajele lui. Citi- 
torul este făcut părtaș la acest final pentru a se reduce distanţa dintre ficțional și real 
și pentru a se crea iluzia că nararea poate să reînceapă. 

Scriitorii moderni preferă finalurile deschise, care prefigurează întâmplări care 
nu sunt relatate în operă. O asemenea situație apare în nuvela La ţigănci de Mircea 
Eliade, fiindcă nu se poate preciza ţinta spre care se îndreaptă trăsura, orice ipoteză 
de interpretare a cititorului fiind posibilă. 

Sfârșitul basmului este marcat de o formulă finală, prin care se iese din timpul și 
spaţiul fabulos, accentuându-se că totul a fost rodul imaginaţiei. 

Se poate observa că există o legătură între incipit și final, tocmai pentru că orice 
construcție artistică presupune unitate. 


reluând, uneori, în final, datele 


anului Ion de Liviu Rebreanu, drumul este parcurs în 
din spaţiul ficțional și folosind aceeași tehnică de creare 


d. Personajul 


Personajele au fost clasificate după criterii diverse. 

În raport cu locul pe care un personaj îl are în acţiune, poate fi: 

+ PRINCIPAL (PROTAGONIST), când ocupă locul central în acțiune; 

+ SECUNDAR, când are un rol mai puţin important în acțiune; 

+ EPISODIC, când participă doar la unele întâmplări; 

e FIGURANT, când asistă la o întâmplare, fără să participe la ea, fiind un fel de 
spectator. 


În romanul Baltagul de Mihail Sadoveanu, Vitoria Lipan este personajul princi- 
pal, în timp ce fiul ei, Gheorghiţă, este un personaj secundar. În scena praznicului, 
subprefectul Balmez participă doar la această întâmplare, fiind, așadar, un personaj 


— 

episodic. Există și personaje care sunt simpli figuranţi, uneori numiţi generic, așa 
cum sunt nuntașii întâlniți de Vitoria în drumul ei. 

După capacitatea de transformare, un personaj poate fi: 

e DINAMIC, atunci când evoluează și surprinde cititorul prin calităţile sale; 

e STATIC, atunci când nu se schimbă pe parcursul acţiunii și nu surprinde citi- 

torul, fiind previzibil. 

În Moara cu noroc de Ioan Slavici, Ghiţă și Ana se schimbă profund, întâmplările 
trăite marcându-i, astfel încât sunt personaje dinamice, transformate de-a lungul 
naraţiunii. În opoziţie, Lică Sămădăul și Pintea sunt personaje statice, care nu își 
modifică radical personalitatea pe parcursul acţiunii. 

Tot personaje statice sunt Costache Giurgiuveanu, Stănică Raţiu, Simion Tulea, 
Aglae Tulea, Leonida Pascalopol din Enigma OHliei de George Călinescu, ilustrând 
în plus însușirea dominantă de caracter: avariția, demagogia, nebunia, răutatea, 
delicatețea. Aceste personaje statice care întruchipează trăsăturile caracteristice ale 
unei categorii umane sau sociale se numesc tipuri. 

După valorile morale pe care le reprezintă, un personaj este: 

e POZITIV, când reprezintă binele; 

+ NEGATIV, când reprezintă răul. 

Asemenea personaje se găsesc în basme, unde Făt-Frumos întruchipează binele 
și zmeii sunt expresia răului. Şi în basmele culte această opoziție se menţine, în 
Povestea lui Harap-Alb de Ion Creangă feciorul de împărat fiind personaj pozitiv, iar 
Spânul, personaj negativ. 

În celelalte opere narative culte nu se poate vorbi de o disociere atât de fermă, 
personajele fiind complexe, având îmbinate aspectele pozitive cu cele negative. 

Personajul poate fi: 

e INDIVIDUAL, când întruchipează o singură persoană; 

e COLECTIV, când întruchipează un grup. 

În Fraţii Jderi de Mihail Sadoveanu, Ștefan cel Mare este un personaj individual, 
iar armata condusă de el, un personaj colectiv. 

Când personajul este o individualitate care devine un model, o culme a unor 
trăsături morale, se numește caracter. Un astfel de personaj este banul C. din Ciocoii 
vechi și noi de Nicolae Filimon. 

Personajul absent nu apare decât în istorie, vorbindu-se despre faptele lui sau 
despre caracterul său în evocările făcute de alte personaje, lipsind practic în discurs. 
Nechifor Lipan din Baltagul de Mihail Sadoveanu este un personaj absent, care capătă 
aură de erou, adică de persoană aflată deasupra semenilor săi. 

Unele personaje sunt comentatori ai acţiunii și dovedesc o înţelegere superioară 
a faptelor, rămânând obiective pentru a câștiga încrederea cititorului. Un asemenea 
personaj se numește personaj-reflector și poate fi un simplu martor al întâmplărilor, 
dar poate ocupa și o poziţie centrală în acţiune. De exemplu, Paul de Marenne din 
Zodia Cancerului de Mihail Sadoveanu este călătorul care observă lucid o Moldovă 
Plină de contraste și pitoresc. Mimi Baldovin din Concert din muzică de Bach de Hor- 
tensia Papadat-Bengescu, în calitate de prietenă a familiilor surprinse în roman, 
devine personajul capabil să desprindă semnificaţiile întâmplărilor (raisonneur). 

Referindu-se la complexitatea personajelor, E.M. Forster le clasifica în: 
e personaje plate, care sunt construite în jurul unei singure idei sau calități, putând 
fi prezentate într-o singură frază, recognoscibile în orice situaţie narativă; 


e personaje rotunde, care surprind cititorul, au reacții imprevizibile, devin me- 


morabile prin gesturi și fapte. i: 
Personajul comportă două aspecte: unul exterior, care vizează situația sa socială, 


relațiile cu celelalte personaje, și unul interior, ce privește sentimentele, gândurile, 
aspiraţiile sale. În funcţie de o anumită ideologie literară, personajul este construit 
cu precădere pe unul din cele două aspecte. Romanul realist urmărește mai ales 
evoluţia exterioară, pe când romanul de analiză prezintă frământările interioare. 

Nu numai personajele întruchipate de fiinţe omenești fac să progreseze narațiu- 
nea, acest lucru fiind făcut uneori de un element natural, de un animal, de o idee 
etc. În basme, se poate stabili chiar o schemă a rolurilor: 

e subiectul, cel care vrea să obțină ceva; 

e obiectul, ceea ce subiectul vrea să aibă, să cucerească; 

e expeditorul, cel care încredințează subiectului misiunea obţinerii obiectului; 

ə destinatarul, cel care primește obiectul; 

+ adversarul, cel care luptă împotriva subiectului; 

ajutorul, cel care îl sprijină în luptă pe subiect. 


Raporturile dintre aceste roluri pot fi distribuite ca în următoarea schemă: 


expeditor — > OBIECT —> destinatar 
ajutor —> SUBIECT —> adversar 


În basmul cult Povestea lui Harap-Alb de Ion Creangă, această schemă se concre- 
tizează astfel: 


expeditor -e OBIECT sist destinatar 
Spânul fata împăratului Roş împăratul Verde 


B ajutoare —> SUBIECT —> adversar 
Gerilă, Flămânzilă, Setilă, Harap-Alb împăratul Roş 
Ochilă, Păsări-Lăţi-Lungilă 


În concretizarea schemei de mai sus se poate ca: 

e mai multe personaje să joace același rol; 

e un personaj să îndeplinească mai multe roluri; 

e un rol poate fi jucat de un personaj, de un animal, de un obiect etc.; 

e uneori, personajul poate să își schimbe rolul în derularea întâmplărilor; 

e un rol să fie absent într-o naraţiune. 

Schema evidenţiază relaţiile dintre personaje, care pot schimba rolurile într-un 
anumit moment al acţiunii. 

Încadrarea personajului într-un sistem de relaţii este producătoare de sens, pen- 
tru că îi evidenţiază dorinţele și acţiunile. 

Personajele pot intra în relații de opoziţie, care sunt expresia unor conflicte. 


CONFLICTUL este un dezacord, o dispută, o luptă între două sau mai multe personaje, 
fiind un factor care poate orienta desfăşurarea acţiunii. 


Conflictul poate fi: 

e exterior, când apare ca înfruntare între două personaje sau două grupuri de 
personaje, care au interese sau concepții diferite; poate să apară și între personaj 
și mediul în care trăiește și care îi frânează evoluția; 

e interior, când se manifestă între sentimente și atitudini diferite ale aceluiași 
personaj. 

De exemplu, Harap-Alb intră într-un conflict exterior cu Spânul, cu împăratul 
Roș, dar trăiește și un conflict interior când constată că frații lui mai mari, pe care îi 
respecta, au minţit. 

În narațiunile realiste, predominante sunt conflictele exterioare, în timp ce în 
narațiunile de analiză apar mai ales conflicte interioare. 


e. Perspectiva narativă (viziunea) 


Organizarea materialului narativ ridică problema prezenţei naratorului în text, 
care orientează perceperea lumii ficționale temporal, spațial și verbal. Privirea nara- 
torului asupra întâmplărilor se numește perspectivă narativă (viziune, punct de 
vedere, focalizare). 

Trei sunt posibilitățile pe care naratorul le poate adopta în prezentarea faptelor, 
existând trei tipuri de naratori: 

s narator omniscient; 

e narator implicat; 

* narator neimplicat. 


PUNCTUL DE VEDERE OMNISCIENT (perspectivă obiectivă, viziune dindărăt) apare când 
naratorul ştie tot, vede orice. 


El cunoaște gândurile personajelor, dar și trecutul și chiar viitorul lor, fără a fi 
Participant la acțiune. 

Altfel spus, naratorul omniscient știe mai mult decât personajele, privind totul 
de sus. Relatarea este la persoana a III-a și naratorul este un fel de Dumnezeu al uni- 
versului imaginar, un fel de aparat de filmat plasat la înălțime. 

nuvele precum Alexandru Lăpuşneanul de Costache Negruzzi, Moara cu noroc 
de Ioan Slavici, sau în romane ca lon de Liviu Rebreanu, Baltagul de Mihail Sadoveanu, 
Moromeţii de Marin Preda apare punctul de vedere omniscient. 

PUNCTUL DE VEDERE INTERN (perspectivă subiectivă, vi- 
ziune cu) apare când naratorul este personaj în acţiune. 


Totul este văzut prin ochii săi, gândurile celorlalte 
personaje fiindu-i necunoscute. Relatarea se face la per- 
soana I, fiind vorba de un narator implicat în acţiune, de 
un operator care filmează din interior ceea ce se întâmplă. 

Un exemplu de roman în care apare un narator im- 
plicat este Ultima noapte de dragoste, întâia noapte de război 
de Camil Petrescu. Ștefan Gheorghidiu, personajul-na- 
rator care povestește la persoana I, prezintă faptele doar 
din punctul său de vedere, ceea ce dă discursului subiec- 
tivitate. Există o centrare pe aspectele psihice, pe interio- 
ritatea personajului, care analizează, are îndoieli, ezitări. 
Oferind o perspectivă individuală, un asemenea narator 
nu este credibil, astfel încât cititorul nu poate avea cer- i 


titudini în privinţa celorlalte personaje. NARATOR IMPLICAT 


PUNCTUL DE VEDERE EXTERIOR (perspectivă exterioară, 
viziune din afară) apare când naratorul este un simplu 
martor la desfăşurarea întâmplărilor, cititorul trebuind 
să-şi imagineze gândurile, reacţiile personajelor, pentru că 
naratorul neimplicat observă fără să participe la acţiune. 


Procedeul este utilizat mai rar, întâlnindu-se la Ernest a 
Hemingway, Dos Passos sau William Faulkner. 

Într-o naraţiune, punctele de vedere pot fi ameste- 
cate. Naratorul poate încredința unui personaj rolul de 
a povesti, astfel încât naratorul omniscient poate deveni 
un narator implicat. 


NARATOR NEIMPLICAT 


f. Timpul naraţiunii 


Timpul narațiunii are un caracter dual, pentru că vizează: 

e timpul istoriei (al faptelor povestite); 

e timpul discursului (al modului în care întâmplările sunt dispuse pentru a fi pre- 
zentate). 

Abia o suprapunere a celor două paliere. De exemplu, timpul istoriei se 
se ia n pa papi jira anı, care sunt comprimați în discurs. Uneori, sunt narate 
e e desfăşoară în același timp, dar în di i 
DE an ae ; p, dar în discurs ele trebuie prezentate 

Temporalitatea pune trei mari probleme cu privire la: 
e ordinea temporală a succesiunii evenimen 


i telor în istorie și ordinea pseudo- 
temporală a dispunerii lor în discurs; 4 Și 

+ durata variabilă a evenimentelor și pseudodurata prezentării lor; 
e frecvenţa evenimentelor în istorie și în discurs. 

Momentul narării poate fi: 

e ulterior în cazul povestirii la trecut (povestirea retrospectivă); 

e anterior în cazul povestirii la viitor (povestirea predictivă); 

e simultan în cazul povestirii la prezent (povestirea simultană). 
Într-o narațiune, aceste tipuri se pot combina. 


ORDINEA TEMPORALĂ 


Cronologia într-o operă de ficțiune o simulează pe cea reală, dar nu coincide cu 
ea, putând să se producă întoarceri în timp, să se prezinte o întâmplare simultană 
cu alta, după ce a fost narată mai întâi cealaltă, să se povestească o întâmplare vi- 
itoare. Din unidimensionalitatea discursului în raport cu pluralitatea faptelor apar 
asemenea dislocări, numite anacronii. 


ANACRONIA este un procedeu narativ prin care se introduce o neconcordanţă între tim- 
pul evenimentelor narate şi dispunerea lor în discurs. 


Apare în cazul rememorărilor, a prezentării unei întâmplări simultane, a anti- 
cipărilor. Cele mai frecvente sunt fragmentele retrospective, numite analepse, acestea 
apărând frecvent la Camil Petrescu. Pot să apară și anticipări, ca de exemplu în scena 
nunții din Ion de Liviu Rebreanu, când plânsul Anei anunţă destinul ei tragic. 


DURATA 


Convenţiile literare pot comprima sau dilata timpul, încât măsurarea discursului 
nu se poate face decât în valori relative, ce produc efecte de ritm, putând să înce- 
tinească sau să accelereze derularea întâmplărilor din istorie. 

Patru sunt elementele fundamentale ale curgerii narative: 

e elipsa; 

* pauza descriptivă; 

* scena (cel mai adesea dialogată); 

* rezumatul. 


Elipsa 


ELIPSA reprezintă omisiunea unui eveniment sau a unei perioade din întâmplările 
narate. 


Elipsa temporală dintr-un text poate fi explicită, fiind marcată la nivel formal 
prin expresii de tipul peste un an, o săptămână etc., implicită, când nu are o marcă 
formală în text și poate fi pur și simplu ipotetică, de exemplu atunci când se pre- 
supune că eroul aflat la o anumită vârstă a făcut armata, a absolvit o școală etc., fără 
ca naratorul să facă referiri la așa ceva. Este clar că prin asemenea omisiuni timpul 
istoriei nu mai corespunde timpului discursului. 

În proza lui Marin Preda apare acest procedeu în construcţia narativă. 

Pauza descriptivă 


Tot o desincronizare între timpul istoriei și cel al discursului produc și descrierile, 
reflecţiile morale sau estetice. 


DESCRIEREA este un mod de expunere ce constă în prezentarea sugestivă a particula- 
rităților spaţiului fizic sau ale înfăţişării personajelor. 


Ca mod de expunere, poate să apară în textele literare sau nonliterare, fiind o de- 
scriere subiectivă sau obiectivă. 


Descrierea subiectivă oferă informaţii care constituie impresii personale ale celui 
care face descrierea. 

Limbajul este mai puţin specializat, folosind mai ales persoana I, dar și persoana 
a Il-a şi uneori a Il-a. Apar expresii care transmit o impresie personală: mi se pare 
că..., cred că.. aveam impresia că... etc. Frecvent, într-o descriere subiectivă apar figuri 
de stil. Este prezentă în textele literare, dar și în comunicarea cotidiană, în textele 


publicitare etc. 


Descrierea obiectivă oferă informaţii conforme cu realitatea, fără implicarea celui 
care face descrierea. 

Limbajul este neutru, dând date precise, folosind termeni de specialitate, uti- 
lizând numai persoana a III-a. Figurile de stil sunt aproape absente. Apare numai 
în texte nonliterare, cu precădere, în textele științifice, dar și în texte publicistice, în 
pliante de prezentare etc. 

Operele literare în care apare descrierea pot aparţine genurilor epic, liric și dra- 
matic și pot fi scrise în versuri sau în proză. 

Într-un text narativ, descrierea reprezintă o pauză în desfășurarea acțiunii și înfă- 
țișează un loc, un obiect, un personaj. 

O descriere se organizează în funcţie de: 

e locul unde se găsește cel care privește; 

e mișcarea sau imobilitatea celui care privește; 

+ deplasarea sau fixitatea obiectului descris; 

e elementele care înconjoară obiectul descris; 

s statura și starea de spirit a celui care face descrierea. 

Obiectul descris este anunţat printr-un substantiv, plasat adeseori la începutul 
pasajului descriptiv. Se trece apoi la prezentarea detaliată a elementelor componente 
ale obiectului, denumite tot prin substantive. Aceste substantive sunt însoțite ade- 
seori de adjective ce caracterizează elementele respective și care constituie o extin- 
dere a comunicării. Din punct de vedere sintactic, aceste adjective pot fi atribute sau 
nume predicative. Uneori, apar în text atribute substantivale sau chiar propoziții 
atributive a căror funcţie este de a caracteriza obiectul descris. În exemplul de mai 
jos se poate urmări felul în care se organizează descrierea. 


De la Ineu drumul de fară o ia printre păduri și peste țarini lăsând la dreapta și la stânga 
satele așezate prin colțurile văilor. Timp de un ceas și jumătate drumul e bun; vine apoi 

un pripor, pe care îl urci, și după ce ai coborât iar în vale trebuie să faci popas, să adapi 
calul ori vita din jug și să le mai laşi timp de răsuflare, fiindcă drumul a fost cam greu, 
iară mai departe: locurile sunt rele. 


Ioan Slavici, Moara cu noroc 


Fragmentul din Moara cu noroc de Ioan Slavici face parte din expozițiunea nuvelei 
și surprinde intrarea în spațiul în care se va desfășura acţiunea. Obiectivul descris 
este drumul. Atributul substantival de fară indică prima caracteristică a acestuia, con- 
stituind o expansiune al cărei rol este de a sugera mediul rural. Sunt numite apoi 
prin substantive câteva elemente componente ale peisajului descris: păduri, farini, 
sate. Pădurile și țarinile sugerează pustietatea locurilor străbătute de drum. Cel de-al 
treilea element are o expansiune, așezate, și un element subordonat elementului com- 
ponent, prin colțurile văilor, care anulează posibila sugestie a prezenței omului, pen- 
tru că satele sunt plasate la distanță. Adjectivul bun are funcţia sintactică de nume 
predicativ și indică o altă caracteristică a obiectului descris. Urmează două noi ele- 
mente componente: un pripor și valea. Priporul este prezentat printr-o atributivă (pe 
care îl urci), iar valea apare cu funcția sintactică de complement circumstantial de loc 
într-o serie de subiective care sugerează dificultatea drumului parcurs (să faci popas, 
să adapi calul ori vita din jug, să le mai lași timp de răsuflare). Verbele la persoana a II-a, 
singular, cu subiect nedeterminat, sugerează valoarea generală a acțiunilor, eviden- 
țiind efortul ce se face pentru a cobori valea. Se trage și o concluzie, arătându-se că 
drumul a fost cam greu şi spunându-se că mai departe locurile sunt rele. Grafic, acest 
fragment descriptiv s-ar putea ordona astfel: 


OBIECTUL DESCRIS 
(drumul) 


EN Era A omu i 


EXPAN- ELEMENT ELEMENT ELEMENT EXPAN- ELEMENT ELEMENT EXPAN- 
SIUNE COMPONENT COMPONENT COMPONENT SIUNE COMPONENT COMPONENT SIUNE 
(de țară) (păduri) (tarini) (satele) (bun) (pripor) (valea) (greu) 


DR 


EXPANSIUNE ELEMENT EXPANSIUNE 
(așezate) SUBORDONAT (pe care îl urci) 
ELEMENTULUI 
COMPONENT 
(prin colțurile 
văilor) 

Se poate observa că descrierea are o simetrie marcată de prezenţa expansiunilor 
care în ultimele două situații au și rolul unor concluzii, ce dau dinamism textului 
prin trecerea de la adjectivul bun la antonimul lui, greu. Pe măsură ce se pătrunde în 
spațiul narativ se trece de la o situaţie de echilibru la una care anunţă dezechilibrul 
instalat odată cu apariţia intrigii. Naratorul omniscient face chiar o anticipare, ară- 
tând că locurile care nu se văd sunt rele, înlocuind adjectivul greu cu un sinonim ce 
marchează mai intens și mai sugestiv nesiguranța ținutului în care se pătrunde. 

Pentru a delimita într-un text narativ descrierea de narațiune trebuie să se ob- 
serve dacă fragmentul vizat prezintă evenimente sau înfățișează un obiect, un decor, 
un peisaj, un personaj. În prima situaţie, este vorba de naraţiune, verbele fiind la 
perfect compus, la perfect simplu sau la prezent. În a doua situaţie, este vorba de o 
descriere, timpurile verbale fiind imperfectul sau prezentul. 

Deși descrierea constituie o pauză în desfășurarea întâmplărilor, ea are o strânsă 
legătură cu acestea, determinând apariția unor sensuri. De exemplu, în Patul lui Pro- 
cust de Camil Petrescu descrierea unei case care se demolează pe o stradă bucu- 
reșteană în construcție sugerează sondarea interiorității privite ca spaţiu închis în 
care omul se descoperă pe sine. Prin analogie, se poate spune că reconstituirea 
imaginară a vieţii de familie din casa fără acoperiș reprezintă modalitatea de con- 
stituire a universului romanesc prin intelect. Fred Vasilescu mărturisește: 


Am luat-o în jos, spre dreapta, cu toată căldura, să văd cum se dărâmă casele pentru de- 
schiderea bulevardului Brătianu. Eram nerăbdător, căci nu fusesem pe acolo din ajun. 
Casei din dreptul străzii Regale îi ridicaseră acoperișul și rămăsese acum așa, cu pereții 
tapetați între care fusese viața de familie, de s-ar fi putut uita cineva de la etajul casei 
Visante să vadă înăuntru ca într-un corp omenesc, deschis pe masa de operație. Negreșit 
mobilier nu mai era, dar albastrul tapetului închisese scene de viaţă: iubire, necazuri, 
nașteri, vizite; era întreagă soba la gura căreia stătuse desigur vreo femeie gânditoare, 
alăturea era soneria mică în perete. Și acum era un gol de nămiază până în adâncurile 
luminoase, arzătoare ale cerului. 


Asemănarea casei cu un corp omenesc deschis pe masa de operație sugerează 
pătrunderea într-o interioritate a cărei dezvăluire pare lipsită de pudoare, căci nu 
oricine poate înțelege mecanismul complicat al unui organism viu. Viaţa trăită în 
acest spațiu este reconstituită din câteva detalii: tapetul, soneria mică și mai ales 
soba, care, prin căldura ei, este simbolul căminului. Văzute de sus, prin acoperișul 
ridicat, ca printr-o spărtură, camerele nu își descoperă goliciunea decât spre cerul 
arzător al miezului de vară, într-o subtilă legătură cu celestul. Găsirea perspectivei 
favorizante permite privitorului să refacă din aceste fragmente de realitate, cu aju- 
torul imaginaţiei, lumea în integralitatea ei. Este, în fond, mecanismul creației, pe 
care Fred Vasilescu îl va experimenta, reconstituind existenţa lui Ladima din scrisori, 
tăieturi din ziare și amintiri. Fiecare element exterior, tapetul, soneria, soba, este in- 
tegrat mental într-o unitate de ansamblu prin care se transfigurează realitatea. S-ar 
putea afirma că această descriere sugerează, prin analogie, modelul de construire şi 
de citire a textului literar, înțeles ca act creator. 

Se poate constata că apariția descrierii într-un text narativ este un semn al încer- 
cării de orientare a operei spre o construcție artistică, spre o conotare ce înseamnă 
subiectivitate, punct de vedere particular. De altfel, primele manifestări estetice în 
proza românească apar odată cu descrierile lui Grigore Ureche și ale lui Miron Costin. 

În operele literare apare numai descrierea subiectivă, care, 
îndeplinește, după locul unde este plasată, un anumit rol. 

La începutul unei narațiuni, descrierea creează atmosfera în care se vor desfă- 
șura întâmplările, transmițând o impresie generală, un sentiment al naratorului: cu- 
riozitate, tristețe, neliniște, bucurie etc. Poate surprinde și starea de spirit a unui 
personaj, dezvăluind trăsături ale caracterului său. 

Descrierea plasată în expozițiunea unei narațiuni poate indica tipul de narațiune. 

Naraţiunile realiste, cele care imaginează o lume asemănătoare celei reale, au 
plasați în descrierile de început indici temporali și spaţiali care sugerează aspecte 
din viaţa cotidiană. Aceste descrieri pot să prezinte, de asemenea, personaje care să 


semene cu oamenii obișnuiți. De exemplu, romanul Enigma Otiliei de George Căli- 
nescu începe astfel: 


producând un sens, 


Într-o seară de la începutul lui iulie 1909, cu puțin înainte de orele zece, un tânăr de 
vreo optsprezece ani, îmbrăcat în uniformă de licean, intra în strada Antim, venind 
dinspre strada Sfinţii Apostoli, cu un soi de valiză în mână, nu prea mare, dar foarte 
grea, fiindcă, obosit, o trecea des dintr-o mână într-alta. Strada era pustie și întunecată 
și, în ciuda verii, în urma unor ploi generale, răcoroasă și foșnitoare ca o pădure. 


Se poate observa că există mai mulți indici temporali: o seară de iulie din 1909, cu 
puțin înainte de zece. Locul desfășurării întâmplărilor este plasat cu exactitate în 
București, la intersecţia străzilor Antim și Sfinţii Apostoli, într-o zonă liniștită și 
răcoroasă, în ciuda verii. Apare și personajul principal căruia i se face un portret 
sumar prin indicarea vârstei și prezentarea generală a înfățișării fizice. 

Uneori, naraţiunile realiste impun o anumită temă, fiind istorice, polițiste etc. 
Astfel, pentru a reînvia epoci trecute, narațiunile istorice precizează anul, descriu 
construcții sau interioare specifice timpului, dau indicaţii despre situația politică 
sau socială din acel moment. De exemplu, Alexandru Lăpuşneanul de Costache Ne- 
gruzzi prezintă disputa pentru tronul Moldovei dintre Iacov Eraclid (Despot-Vodă), 
Ştefan Tomșa și Lăpușneanu. 

Naraţiunile fabuloase, cele care imaginează lucruri care nu seamănă cu lumea 
reală, nu prezintă în descrierile de la început indicaţii precise de timp și de loc, iar 
personajele sunt, uneori, inexistente în lumea reală. De exemplu, la începutul bas- 
mului Povestea lui Harap-Alb de Ion Creangă se spune: 


Amu cică era odată într-o țară un craiu, care avea trei feciori. Şi craiul acela mai avea 
un frate mai mare, care era împărat într-o altă ţară, mai depărtată. Și împăratul, fratele 
craiului, se numea Verde-Împărat; și împăratul Verde nu avea feciori, ci numai fete. 


Se poate observa că referirile temporale și spaţiale nu sunt precise: odată (adverb 
nehotărât), altă (adjectiv pronominal nehotărât), într-o țară, mai depărtată (informații 
— 

imprecise despre locuri). Personajele sunt ciudate: frați împărați care au numai băieți 
sau numai fete. ţi: Asti 

O categorie specială de narațiuni fabuloase sunt cele știinţifico-fantastice, inspi- 
rate de progresul tehnologic al vremurilor noastre. Descrierile de la începutul aces- 
tora prezintă lumi imaginare, plasate adeseori în viitor, în alte galaxii, cu personaje 
care nu sunt oameni. Astfel, naraţiunea S. F. Roadele unei diplomaţii chibzuite de Ovid 
S. Crohmălniceanu începe prin prezentarea unei planete dintr-o altă galaxie: 


Arcadia era o planetă nu prea mare, situată în galaxia N.G.C. 147 din constelația Ca- 
siopeea. Atinsese un grad relativ înalt de civilizație și cunoștea o prosperitate econo- 
mică apreciabilă. Arcadienii nu difereau foarte mult de noi, doar că aveau două feţe... 


În interiorul unei naraţiuni, descrierea oprește desfășurarea întâmplărilor, repre- 
zentând o pauză creatoare de semnificație. Descrierea se poate opri asupra unui 
decor, a unui peisaj sau a unui personaj. Intercalarea pasajelor descriptive într-o 
acțiune dezvăluie asemănarea dintre spaţiul exterior și interioritatea personajului, 
notând emoții, gânduri, aprecieri, care dovedesc legătura dintre mediu și om. Une- 
ori, în aceste fragmente apar figuri de stil care probează subiectivitatea descrierii. 

Realizarea portretului unui personaj de-a lungul unei narațiuni poate să urmă- 
rească actualizarea informaţiilor pentru a justifica o acțiune a acestuia sau poate să 
urmărească transmiterea unei impresii din trecut a naratorului, motivând atitudinea 
acestuia față de erou. 

Portretul poate fi: 

e static, atunci când personajul este descris ca și când pozează pentru un tablou; 

e dinamic, atunci când personajul este descris acționând, urmărindu-i-se com- 

portamentul, gesturile, mimica, atitudinile, care îi dezvăluie caracterul. 

În funcţie de aspectele prezentate, portretul personajului este: 

e fizic, atunci când surprinde înfățișarea lui exterioară; 

e moral, atunci când prezintă trăsăturile lui de caracter; 

e mixt, atunci când zugrăvește fizicul și caracterul său în același timp. 

In cazul unui portret fizic, se pot urmări: 

e unghiul din care se realizează (de sus, de jos, din faţă, din spate, din profil); 

+ integralitatea imaginii (în picioare, bust, cap, gros-plan, adică prezentarea unui 

detaliu fizic). 

Portretul poate să ofere mai multe amănunte despre trăsăturile fizice sau morale, 
poate să se oprească doar asupra unor aspecte considerate importante, numindu-se 
în acest caz schiță sau crochiu, așa cum este prezentarea Ancuţei în Iapa lui Vodă, 
din Hanu Ancuţei de Mihail Sadoveanu. 

Unele portrete sunt realizate prin exagerarea unor defecte fizice sau morale 
ale personajelor cu scopul de a produce râsul, de a acuza, numindu-se caricaturi. 
Astfel de înfățișări au tovarășii lui Harap-Alb: Gerilă, Setilă, Flămânzilă, Ochilă, 
Păsări-Lăţi-Lungilă. 

Uneori, portretul este idealizat, prezentându-se în mod voit doar aspecte fizice 


și morale pozitive, ca în cazul figurii lui Ștefan cel Mare la Grigore Ureche sau la 
Mihail Sadoveanu în Fraţii Jderi. 

Prezența descrierilor în interiorul unei narațiuni încetinește ritmul desfășurării 
întâmplărilor. Uneori, acestea pot fi folosite pentru a crea un suspans, procedeu 
prin care se amână rezolvarea unui eveniment dramatic, producând o așteptare 
plină de curiozitate a cititorului, căruia i se menţine astfel treaz interesul pentru 
evoluţia narativă. 

La sfârșitul unei narațiuni, descrierea evidențiază semnificaţia deznodămân- 
tului. În finalul nuvelei Moara cu noroc de loan Slavici, este descris hanul ars de focul 
pus de Lică. Scrumul rămas sugerează purificarea și absolvirea de vină a persona- 
jelor ce ignoraseră ancestralele datini ale comunității, nereușind să stăpânească legile 
care guvernau lumea nouă. Arderea hanului simbolizează astfel plastic eşecul per- 
sonajului principal. 


sta 


TABLOUL este o formă a descrierii în versuri sau în proză, care înfăţişează un aspect 

din natură sau din interior, folosind o imagine în care ansamblul este surprins dintr-o 

singură privire, 

Tabloul seamănă cu un instantaneu, delimitat în text ca o pictură pusă în ramă. 
Diferitele elemente surprinse alcătuiesc o imagine cu o semnificaţie unitară. 


Scena 


SCENA reprezintă o suprapunere a timpului istoriei cu timpul discursului, deoarece 
apare stilul direct şi cele două niveluri temporale coincid. 


După cum se poate observa, scena reprezintă un caz contrar elipsei și pauzei de- 
scriptive, care determinau o disociere a timpului istoriei de cel al discursului. Scena 
dialogată are un evident caracter dramatic, dar aceasta nu înseamnă că traiectul na- 
rativ nu poate înainta, pentru că personajele pot aduce în conversație informații noi 
care să continue derularea întâmplărilor. 


DIALOGUL este un mod de expunere prin care în cadrul unei conversații între două sau 
mai multe personaje acestea se prezintă direct prin ceea ce spun sau oferă alte infor- 
maţii despre desfăşurarea narativă. 


Definiţia de mai sus are un sens restrâns, folosit în analiza textelor literare, pentru 
că în sens larg se înțelege prin dialog orice conversaţie între două sau mai multe 
persoane, apărând astfel și în viața cotidiană. Cuvântul dialog își are originea în limba 
greacă, unde este compus din prepoziţia dia, care înseamnă prin, de-a lungul, prin in- 
termediul, și substantivul logos, care înseamnă cuvânt, conversație, tratat, discurs. 

Dialogul apare în operele epice și în cele dramatice, urmărind să dea impresia 
unei comunicări obișnuite. 

Replica este cea mai mică unitate a dialogului, care este reprezentată de intervenția 
unui participant la conversaţie. În varianta sa cea mai simplă, dialogul presupune 
existența a cel puţin două replici succesive, care sunt legate ca sens între ele. De obi- 
cei, dialogul este alcătuit din mai multe replici, care alternează rapid, emițătorul 
schimbându-se pe rând, Replicile pot fi verbale, adică enunţuri (propoziţii sau fraze) 
Sau chiar un grup de enunţuri, și nonverbale (gesturi, mimică, pauze, exprimate în 
Scris prin semne de punctuație). Replica este anunţată în scris de linia de dialog. 

În sens larg, toate formele comunicării sunt guvernate de un principiu dialogic, 
pentru că presupun existența unui receptor, care poate uza sau nu de dreptul de a 
răspunde. Sub aspect formal, în funcție de numărul celor care vorbesc, dialogul se 
opune monologului, replica amplă a unui personaj care nu se adresează unui re- 
ceptor precizat, dar care există. Acesta este motivul pentru care monologul nu poate 
fi considerat un mod de expunere, ci o varietate particulară a dialogului. Monologul 
este folosit mai ales în operele dramatice, dar apare și în operele epice în special în 
analiza mişcărilor sufleteşti ale unui personaj, fiind considerat un monolog interior. 


MONOLOGUL INTERIOR este un procedeu prin care personajul se dezvăluie în intimita- 
tea sa, analizându-şi trăirile, raționamentele. 


În această situaţie, spre deosebire de monologul propriu-zis, nu există un receptor 
determinat și rolul în construcţia narativă se modifică, urmărind cu precădere ana- 
liza psihologică. 

Monologul interior a fost folosit încă din secolul al XIX-lea, apărând ca o modali- 
tate de construcţie a personajului la loan Slavici, de exemplu în Moara cu noroc, dar 
de-abia în secolul al XX-lea tehnica utilizării lui se rafinează, devenind în romanele 
lui Camil Petrescu Ultima noapte de dragoste, întâia noapte de război şi Patul lui Procust 
un procedeu de subiectivare a narațiunii. 

Într-o naraţiune, cuvintele unui personaj pot fi redate cu ajutorul a două procedee 
sintactice fundamentale: vorbirea directă și vorbirea indirectă. Acestora li se adaugă 
forme mixte de redare a replicii, rezultate din amestecul celor două tipuri de mai sus. 


VORBIREA DIRECTĂ (STILUL DIRECT) se realizează prin reproducerea întocmai a cuvin- 
telor atribuite unui personaj. 


Acest plan al personajelor întrerupe sau înlocuiește relatarea naratorului, dez- 
văluind varietatea tipurilor umane zugrăvite. În vorbirea directă, se folosește per- 
soana ] sau a II-a. 

Realizările concrete ale vorbirii directe pot fi: 

e intervenția izolată a unui vorbitor introdusă în interiorul unei narări, aceasta 

fiind varianta cea mai simplă (demonstrează că vorbirea directă nu este echi- 

valentă cu dialogul); : 

* dialogul dintre personaje, aceasta fiind varianta complexă; 

* monologul, intervenția amplă a unui personaj, adresată unui auditoriu care nu 

se transformă în vorbitor. 

Replicile în vorbirea directă sunt legate, de obicei, de un verb de declaraţie: 
a spune, a vorbi, a zice, a întreba, a răspunde, a striga, a fipa, a şopti, a murmura, a declara, 
a anunța etc. De exemplu: 


Atunci feciorul cel mai mare iè îndrăzneală şi zice: 
— Tată, eu cred că mie mi se cuvine această cinste, pentru că sunt cel mai mare dintre 


fraţi... 


Ion Creangă, Povestea lui Harap-Alb 


Prezenţa în text a verbului de declaraţie nu este obligatorie, replica putând fi 
introdusă fără acesta: 

Și pe urmă, ca un animal sfârșit: 
— Un domn tânăr? de vreo treizeci de ani? nu? 


Camil Petrescu, Ultima noapte de dragoste, întâia noapte de război 
Verbul de declaraţie care însoțește replicile poate să apară: 
e înaintea replicii și este urmat de o pauză, marcată în scris printr-un semn de 
punctuație specific, două puncte; 
Ea zicea adeseori: 
— Frate, frate, dar pita-i pe bani, bărbate. 
Ion Creangă, Dănilă Prepeleac 


e după replică și este precedat de virgulă, de semnul întrebării sau de semnul 
exclamării; 


— Ți-am primit înștiințarea, îi strigai glumind, 
Vasile Voiculescu, În mijlocul lupilor 
— Și ce vrei? întrebă Lăpușneanul zâmbind. 
Costache Negruzzi, Alexandru Lăpușneanul 


— În sfârșit, te-a bătut norocul! strigă Herdelea fericit. 
Liviu Rebreanu, Ion 


e în interiorul replicii și este pus între virgule sau între linii de pauză; 
— Dumneata, domnule Calistrat, zise munteanca, mi se pare că nu prea mănânci. 
Mihail Sadoveanu, Baltagul 


— În ceas bun să fie zis — grăi bătrâna — și gând bun să ne dea Dumnezeu în tot 
ceasul! 


Ioan Slavici, Moara cu noroc 


Se poate observa că verbul de declarație poate alcătui împreună cu subiectul lui 
o propoziţie incidentă, care ţine de planul naratorului. 


VORBIREA INDIRECTĂ (STILUL INDIRECT) constituie o modalitate de reproducere prin 
relatare a cuvintelor unui personaj. 


Această transpunere a cuvintelor personajului la persoana a III-a îi permite nara- 
torului să aibă o anumită atitudine față de comunicarea reprodusă, înlăturându-se 
adeseori elementele expresive ale vorbirii directe, existând o tendință de relatare 
neutră. 

Trecerea vorbirii directe în vorbire indirectă se face prin: 

* eliminarea liniei de dialog; 

e trecerea de la persoana I și a I-a la persoana a III-a; 

* subordonarea cuvintelor personajului unui verb de declaraţie, fiind la nivel sin- 
tactic propoziţii completive directe, introduse prin conjuncţii subordonatoare, 
pronume și adjective pronominale relative sau nehotărâte, adverbe relative; 

* reproducerea cât mai exactă a cuvintelor personajului; 

* transformarea modului imperativ în conjunctiv; 

ə transformarea cazului vocativ în acuzativ sau dativ; 

e eliminarea interjecțiilor. 

VORBIREA INDIRECTĂ LIBERĂ (STILUL INDIRECT LIBER) este un procedeu derivat din 
stiluLindirect în care sunt introduse elemente sintactice, lexicale şi intonaţionale care 
aparţin exprimării directe a unui personaj. 


Stilul indirect liber: 
e nu este introdus printr-un verb de declaraţie sau printr-un element de relație; 


e utilizează persoana a III-a la verbe și la pronume; 

e păstrează intonaţia interogativă sau exclamativă a replicii, ca și unele elemente 
cu valoare afectivă. 

De exemplu: 


Pe de altă parte, văzându-se scos la selemet, l-a apucat pe Kir lanulea un fel de 
groază... Ce are să se facă el de-acuma, căzut în sărăcie, în necinste și-n ocară? 
Ion Luca Caragiale, Kir Ianulea 


Stilul indirect liber nu trebuie confundat cu vorbirea directă legată (stilul direct 
legat), o altă formă mixtă, care păstrează neschimbată replica din vorbirea directă, 
dar o introduce printr-un element de relație. De exemplu: 


Ce să zică, milostivă cucoană, răspunde unul. Ia, întreabă că muieţi-s posmagii? 
Ion Creangă, Povestea unui om leneș 


După cum se poate observa, în vorbirea directă legată apare anacolutul, ca o 
greșeală a sintaxei orale, ceea ce determină neacceptarea acesteia în limba literară. 


Rezumatul 


REZUMATUL constă în comprimarea timpului istoriei în cel al discursului, astfel încât 
întinse perioade sunt relatate sumar, în câteva enunţuri. 


Se poate observa că rezumatul reprezintă un caz intermediar, pentru că nu este 
vorba de o suprimare, ca în cazul elipsei sau al pauzei descriptive. Este o tehnică ce 
apare adeseori în romanele sadoveniene, chiar prezentarea crimei de către Vitoria 
în romanul Baltagul făcându-se printr-un rezumat. 


FRECVENŢA 


Oa treia problemă ce se pune cu privire la raportul dintre timpul istoriei și cel al 
discursului este frecvenţa, care privește atât apariția întâmplării în istorie, cât și 
enunţul despre întâmplare. 

Există patru posibilități teoretice de a povesti ceva: 

e a prezenta o dată ceea ce s-a întâmplat o dată; 

e a prezenta de n ori ce s-a întâmplat de n ori; 

e a prezenta de n ori ce s-a întâmplat o dată; 

e a prezenta o dată ce s-a întamplat de n ori; 


Cazul cel mai frecvent este cel în care se prezintă într-un discurs unic o singură 
succesiune de întâmplări. | 

Uneori, se poate repeta o întâmplare produsă cândva, aceasta putându-se trans- 
forma într-un laitmotiv. 

În operele moderne, pot să apară mai multe discursuri despre aceeași întâmplare, 
personaje diferite povestind și completând o imagine de ansamblu care se constituie 
din aspecte fragmentare, ca la Camil Petrescu sau Hortensia Papadat-Bengescu. Se 
poate întâmpla însă ca același personaj sau mai multe personaje să prezinte același 
eveniment în moduri diferite, ceea ce duce la relativizarea conținutului întâmplării 
și la apariția unei suspiciuni asupra veridicităţii lui. | 

Frecvența determină deci o deformare temporală, deoarece succesiunea din dis- 
curs nu corespunde celei din fabulă. 


g. Relaţii temporale şi spaţiale 


Reprezentarea spațiului fizic în naraţiune este mediată de limbaj, ceea ce deter- 
mină legătura strânsă cu timpul discursului. Influențată și de punctul de vedere care 
impune ordinea elementelor ei, descrierea lumii fizice se face prin aproximare, prin 
detalii fragmentare sau prin'imagini generale panoramice. 

Raportarea la datele concrete al situaţiei de comunicare determină organizarea 
specifică a discursului care va selecta lingvistic anumite cuvinte pentru exprimarea 
coordonatelor spațiale și temporale, numite deictice. Sensul acestor cuvinte, adverbe 
de loc sau de timp (aici, acolo, acum, atunci, îndată, imediat etc.), pronume sau adjective 
pronominale demonstrative (acesta, acela, celălalt etc.), pronume personale utilizate 
cu rol de întărire (Tu ai stricat-o, tu să o repari!) etc. nu se precizează decât prin rapor- 
tarea la situația de comunicare în care se poate clarifica pentru cine este plasat obiec- 
tul aici sau acolo. i 


Există mai multe forme de deixis: 

* temporal, selectează forme specifice pentru momente și intervale temporale ra- 
portate la momentul emiterii enunțării; se referă la formele temporale verbale 
și la formele adverbiale; de exemplu: Alaltăieri, am citit o nuvelă interesantă; 
există și construcții care presupun raportarea la măsurarea timpului prin sub- 
stantive: Săptămâna viitoare, plec la bunici; 

* spaţial, selectează forme specifice pentru poziţiile spaţiale în raport cu plasarea 
emițătorului și a receptorului; exprimă apropierea sau depărtarea față de vor- 
bitori, poziţionarea relativă față de participanţii la comunicare; de exemplu: 
Cărţile acestea sunt aici, nu acolo. Revistele din stânga sunt colorate; sunt adverbe 
și locuţiuni adverbiale și pronume și adjective pronominale demonstrative; 

* personal, selectează forme specifice pentru rolul participanţilor la un schimb 
verbal; este vorba de pronume personale de persoana I și a Il-a cu rol de insis- 
tență sau de diferenţiere: Tu ai stricat aparatul, tu să-l repari. Eu muncesc şi tu 
stai. La plural, aceste persoane au și utilizare generică: Subțiem coca turnând 
lapte. LIdaţi florile o dată pe săptămână; tot mărci pentru deixisul personal sunt 
vocativul (Ion, vino aici!) sau interjecțiile de adresare (Mă, auzi?); 

selectează forme specifice pentru exprimarea relaţiilor sociale dintre 
himbul verbal; în această categorie intră pronumele personale 
de adresare, interjecțiile de adresare: Dumneavoastră aţi 
u? Dau cuvântul Excelenței Sale, domnul ambasador 


e social, 
participanții la sc 
de politeţe, titlurile 
sunat? Sunteţi domnul lonesc 


al Franţei. Măi, ce faci? | 
e textual (discursiv), reprezintă elemente de expresie prin care se face referire 


chiar la discurs; deicticul se poate raporta la discursul emiţătorului (Cu aceasta 
am terminat.), al receptorului (Ce vrei să spui cu asta?) sau la al unui tert (Ai 
auzit ce vorbe spune? Astea reprezintă chiar tupeu!); asemenea deictice sunt și 
construcții care indică ordonarea mesajului: În primul rând, învăţ. În al doilea 
rând, nu vreau să discutăm. 

în functie de realizarea de context comunicativ, deicticele pot fi: 

+ simbolice, când enunţul este suficient pentru interpretarea deicticelor: Copilul 
ăsta a fost mereu bine pregătit; 

e gestice, când interpretarea deicticului presupune indicarea printr-un gest: Dă-mi 
aia! (se arată cu degetul, se sugerează prin privire etc.); 

+ mixte, când deicticul este parțial simbolic și parțial gestic: Stai aici! (enunţ însoțit 
de un gest cu mâna). 


2. SPECII NARATIVE 


a. Basmul cult 


BASMUL este opera epică, în proză, de mare întindere, cu personaje ce au forţe supra- 
naturale, unele reprezentând binele şi altele răul. Finalul basmului aduce totdeauna 
victoria binelui asupra răului. 


Creaţie populară, circulând oral, basmul apare și ca operă originală a unor scriitori 
interesaţi de fenomenul folcloric pe care l-au asimilat. 

Povestitul este unul dintre obiceiurile umane, care s-a perpetuat în forme diferite 
până astăzi. Mediul folcloric, în care povestitorul se adresează direct unui public 
ascultător, imprimă basmului anumite trăsături. Există o memorie colectivă, care 
determină reținerea subiectelor basmelor, astfel încât un povestitor depinde de 
reacţia ascultătorilor lui. Aceștia îi pot cere povestitorului să spună un anumit basm, 
îl pot întrerupe, dacă se abate de la subiect, îl pot corecta și, în cele din urmă, îl obligă 
să respecte un set de reguli ale narării tradiționale. Povestitorii sunt specializați, 
spunând numai basmele pe care le narează foarte bine și pe care le denumesc ade- 
seori povești. De origine slavă, termenul basm, însemnând născocire, minciună, a fost 
folosit mai mult de culegătorii de folclor, 

Basmul cult a copiat modelul popular, imitând relaţia de comunicare de tip oral 


de care era vorba mai sus, deși textul este scris și definitiv stabilit, având un autor 
ce poate fi identificat, 


Basmul popular și cel cult au o s 


. erie de elemente comun i care le 
diferențiază. e, dar și unele 

Este comună evoluţia narativă, care se poate reduce la o schemă, după care în 
situaţia inițială se manifestă o lipsă. În Dănilă Prepeleac de Ion Creangă, personajul 
principal nu are car, deși are boi. Fratele său, de la care împrumută carul, îi propune 
să vândă cei doi boi mari și frumoși pe care îi avea Dănilă și cu banii de pe ei să 
cumpere doi boi mai mici și un car. Din cauza acestei lipse, eroul este nevoit să plece 
la drum. 

În Povestea lui Harap-Alb a aceluiași autor, lipsa inițială, care va determina toate 
întâmplările ulterioare, nu aparține, ca în basmele populare, lumii din care pleacă 
eroul, ci, în mod original, se manifestă în lumea spre care se îndreaptă Harap-Alb, 
pentru că împăratul Verde, fratele tatălui său, este bătrân și bolnav și are numai fiice, 
neavând pe cine să lase la domnie. El îi cere fratelui său, care are numai feciori, să i-l 
trimită pe cel mai vrednic dintre ei ca să-l lase împărat după moartea sa. 

Lipsa inițială este înlăturată prin acțiunea eroului principal, care pleacă la drum 
pentru a aduce victoria binelui, înlăturând dezechilibrul. În basmele populare, eroul 
merge pe tărâmul celălalt pentru a se lupta cu zmeii, cu balaurii sau cu alte ființe 
fabuloase. La Ion Creangă, Dănilă pleacă la târg, loc îndepărtat, dar aparținând tot 
lumii lui. Merge apoi în pădure, la un heleșteu, care sunt locuri familiare universului 
rural, ce devine fabulos prin apariţia unor ființe supranaturale, cum sunt dracii. 
Îndepărtarea de la schema tradițională este în acest caz evidentă. Și în Povestea lui 
Harap-Alb este schimbată finalitatea călătoriei, care constă în intrarea într-o altă lume, 
nouă pentru erou, dar construită după tiparele celei pe care o părăsește. 

Basmul popular combină acţiuni caracteristice al căror număr este limitat și 
printre care se numără: plecarea de acasă, punerea la cale a probelor, dezvăluirea 
vicleșugului, nunta etc. Aceste întâmplări pot fi pereche (luptă-victorie, interdicție- 
încălcare), se pot repeta sau pot fi reduse în funcţie de varianta basmului. 

Asemenea acțiuni apar și în basmele culte. În Povestea lui Harap-Alb, mezinul este 
supus mai multor probe pentru a se arăta vrednic să plece la drum. Mai întâi găsește, 
cu ajutorul unei bătrâne ce pare a ști mai mult decât lasă a se vedea înfățișarea ei, 
calul și straiele pe care craiul le purtase la nuntă și cu ajutorul cărora poate ajunge 
la Verde-Împărat. Apoi, va înfrunta ursul pe care îl întâlnește în drum și care era chiar 
tatăl ce își punea la încercare fiii. După trecerea probelor, apare interdicţia, fiindcă 
împăratul îi spune să se ferească de omul spân, a cărui fățărnicie îi poate aduce mult 
rău. Prima ființă întâlnită de mezin în codru este tocmai spânul şi el încalcă 
interdicția, discutând cu el. Consecința este gravă, fiindcă, profitând de naivitatea 
fiului de împărat și de lipsa lui de experienţă, spânul îl transformă în sluga lui. 
Schimbarea condiţiei eroului este marcată formal prin botezarea cu numele de 
Harap-Alb, care sugerează existența contradictorie a acestui personaj devenit rob 
(harap) în ciuda nașterii sale nobile (evidenţiată de adjectivul alb). La curtea îm- 
păratului Verde, spânul vrea să obțină tronul, dar pentru aceasta trebuie să treacă 
trei probe, gradate ca dificultate. Se poate observa că este un motiv tipic basmului 
Popular, dar originalitatea apare când trecerea probelor este pusă pe seama lui 
Harap-Alb, care obține salatele din grădina Ursului, nestematele Cerbului cu privire 
ucigătoare și care o aduce pe fata împăratului Roș, mare vrăjitoare, pentru a fi luată 
de soție de spân. Fata, îndrăgostită de Harap-Alb, îi dezvăluie identitatea și îl respinge 
Pe spân. Acesta, considerându-se trădat, îl ucide pe Harap-Alb și la rândul lui este 

ii, fata împăratului Roș îl aduce la viață 


i ăzdrăvan. Cu ajutorul apei v > Ă 
ucis de calul năz d astfel motivul tradițional de încheiere 


pe Harap-Alb și apoi fac nuntă mare, apărân 
a basmului popular. 


Și Dănilă Prepeleac trece nişte probe, acestea sunt însă cu totul originale și pline 


de umor, pentru că el păcălește dracii, ducându-i în bârlogul ursului, lovindu-i, în 
loc să chiuie, spunând că poate arunca buzduganul până în lună și bătându.-i, în loc 
să-i blesteme. Prepeleac, om la casa lui, cu mulți Gupi, sii MIEU să facă nuntă, dar 
se alege cu banii lăsaţi de draci şi trăiește liniștit până la adânci bătrâneți. | 

Actiunea basmului urmează o linie ascendentă, astfel încât, de cele mai multe 
ori, începutul se află în opoziţie cu sfârșitul, eroul făcând un salt enorm de la o 
poziție umilă la una înaltă, care îi aduce un loc de cinste în ierarhia lumii lui. Chiar 
dacă basmul are intrigă și o anumită tensiune narativă, nu se poate considera că 
urmează momentele clasice ale subiectului literar, așa cum se întâmplă în operele 
culte, de fapt fiind marcate foarte clar doar situația inițială și situația finală. 

Schema epică a basmului poate urmări eroul de la naștere sau chiar înainte de 
aceasta, până la căsătorie și cucerirea tronului sau poate prezenta doar un episod al 
vieţii eroului. Povestea lui Harap-Alb a fost considerată chiar un bildungsroman (roman 
de formare), fiindcă întâmplările prin care trece eroul îl maturizează și îl modelează. 

Între povestitor și ascultători, există o convenţie artistică, în virtutea căreia în 
basm este posibil orice, aceasta asigurând caracterul fabulos al narațiunii. Nimic 
nu este nefiresc, pentru că acționează doar imaginația, și nu gândirea științifică. 
Nașterea eroului poate fi miraculoasă, fiindcă el poate vorbi din pântecele mamei 
sau poate să se ivească dintr-un bob de piper, dintr-o lacrimă. Uneori, crește într-o 
zi cât alţii în ani întregi și se preschimbă spectaculos în obiecte, în animale, în pomi. 
Unele personaje au dimensiuni fizice anormale, apa are calități neobișnuite, fiind 
vie sau moartă, calul eroului mănâncă jăratic și zboară, obiectele se transformă în 
altceva, fiinţe imaginare, precum zmeii și balaurii, populează tărâmul celălalt, dar 
și pe cel al oamenilor. Nimic nu surprinde în basm, condiţia existenţei lui fiind toc- 
mai acceptarea imposibilului. Aceste lucruri sunt prezente și în cele două basme ale 
lui Ion Creangă la care ne-am referit, prietenii lui Harap-Alb având însușiri supra- 
naturale, calul său fiind tipic basmului, dracii pe care îi înfruntă Dănilă Prepeleac 
fiind fiinţe ciudate. 

Fabulosul trebuie disociat de fantastic și de straniu, mai ales că basmul este con- 
siderat adesea fantastic. Tzvetan Todorov, în Introducere în literatura fantastică, spunea 
că „fantasticul este ezitarea cuiva care nu cunoaște decât legile naturale pus față în 
faţă cu un eveniment în aparență supranatural“. Orice opțiune pentru o soluţie sau 
alta înseamnă pătrunderea într-un gen învecinat: fabulosul sau straniul. 

Naraţiunile fantastice presupun: 

a. interpretarea faptelor de către cititor ca aparținând lumii umane, astfel încât acesta 

să ezite între alegerea unor cauze naturale sau supranaturale care le-au produs; 

b. refuzul cititorului de a face o lectură alegorică a textului care presupune 0 

coerenţă a lumii ce poate fi descoperită cu ajutorul unor simboluri adecvate; 


c. . b A . . e 
uneori, ezitarea poate fi împărtășită și de personaje, care constată o incoerenţă 
a universului în care se mișcă. 

Fantasticul este o categorie estetică definită în raport cu realul și imaginarul, pla- 
sându-se între acestea și producând o ezitare de încadrare a evenimentului în natural 
sau supranatural. Fabulosul (miraculosul) înseamnă acceptarea supranaturalului, 
cititorul știind că se află într-o lume imaginară în care totul este posibil. Basmele, ca 
și legendele sau scrierile S.F. intră în această categorie, pentru că nu au atingeri 
verosimile cu existența cotidiană. Straniul apare în situaţia în care întâmplări apa- 
rent neverosimile, ieșite din comun și înspăimântătoare au explicaţii raționale, așa 
cum se întâmplă în romanele polițiste ale Agathei Christie. 

Timpul și spațiul basmului sunt imaginare, chiar dacă au multe elemente ce 
amintesc de universul obișnuit. Întâmplările se petrec odată, cândva, atunci, adverbele 
sugerând un timp nedefinit, rupt de cel cotidian. Atemporalității basmului îi cores- 
punde o imprecizie a spaţiului, pentru că totul se petrece undeva, într-o împărăție 
îndepărtată, în Povestea lui Harap-Alb, la târg, în pădure, la heleșteu, în Dănilă Prepe- 
leac. Locurile spre care se îndreaptă eroii sunt presărate cu numeroase piedici, pe 
care le depășesc cu ajutorul istețimii sau a puterilor fabuloase. 

În călătoria sa, protagonistul întâlnește adversari, dar și ajutoare, ca în orice basm 
popular. Adversarul cel mai temut pentru Harap-Alb este spânul. Opozanţi sunt și 
frații fricoși. Ajutoarele cele mai interesante sunt prietenii lui Harap-Alb, care sunt 
expresia instinctualității: Ochilă — văzul, Setilă — setea, Flămânzilă — foamea, Gerilă 
- frigul, Păsări-Lăţi-Lungilă — creșterea. Oarecum antonimic, Harap-Alb este un sim- 
bol al rațiunii. Printre ajutoare se numără nu numai ființe fabuloase, ci și animale, 
așa cum este calul care mănâncă jăratic, vorbește, se metamorfozează. Harap-Alb 
este ajutat de furnici, de albine, de o turturică. Tot ca un ajutor apare și Sfânta 
Duminică, reprezentantă a mentalității arhaice, dar și a atitudinii creștine, de dată 
mai recentă. Sunt și obiecte cu puteri magice și care îl ajută pe erou: cele trei smicele 
de măr dulce, apa vie, straiele împăratului. 

În lumea basmului, se intră și se iese prin formule specifice, a căror funcție este 
de a avertiza asupra caracterului fabulos al povestirii. 

Trei sunt tipurile de formule în basm: 

e inițiale; 

* mediane; 

e finale. 

Formulele inițiale pregătesc auditoriul pentru ideea că ceea ce se va nara este 
rodul imaginaţiei. Sunt înseriate uneori nonsensuri, care se rețin ușor din cauza 
rimelor și a caracterului umoristic: A fost odată ca niciodată, că de n-ar fi nu s-ar povesti, 
pe când făcea plopul pere și răchita micşunele. 

Formulele mediane au rolul de a menţine legătura cu auditoriul, de a-i atrage 
atenţia că s-a renunțat la un fir fabulativ sau că se începe un altul, spunându-se: 
Și-nainte cu poveste, că de-aicea mult mai este. În unele situaţii, formulele mediane 
caracterizează anumite personaje, obiecte, acțiuni. 

Formulele finale sugerează că totul a fost o născocire, producând ieșirea din tim- 
pul și spaţiul fabulos: M-am suit pe-o prăjină şi v-am spus o mare minciună. Printr-o 
simetrie cu formulele inițiale, povestitorul își afirmă calitatea de martor la eveni- 
mente, negată imediat printr-un element absurd: Apoi, când am plecat de-acolo, mi-au 

dat și mie un cal cu trupul de ceară, cu picioarele de bețe, cu coada de fuior și cu capul de 
tigvă. Adesea, formula finală amintește mijlocul de locomoțţie folosit, care este un ele- 
așa ceva: Și-ncălecai pe-o șa și vă spusei povestea așa. 


ment imposibil de utilizat pentru 
Se poate observa că, deși are elemente de originalitate, basmul cult respectă, în 


general, schema basmului popular. 


b. Nuvela 

e mai pertinente clasificări ale prozei narative este aceea privită 
distingându-se astfel trei mari specii: schița, nuvela și ro- 
siunea cea mai redusă și romanul, cea mai mare, între aces- 


Una dintre cel 
după criteriul cantităţii, 
manul. Schița are dimen 
tea situându-se nuvela. 


NUVELA este opera epică, în proză, cu o acţiune mai dezvoltată decât schiţa, cu un sin- 
gur fir narativ, având o intrigă mai complicată, ce determină conflicte puternice prin 
care se evidenţiază caracterul mai multor personaje. 


Cu o acţiune concentrată în jurul unei situaţii centrale, nuvela este un text epic 
de dimensiune medie. Secvenţele narative se leagă de regulă prin înlănțuire, dar se 
pot conexa și prin inserție sau prin alternanță. 

Formal, întâmplările pot fi prezentate într-o narațiune compactă, ca în Două loturi 
și La hanul lui Mânjoală de I. L. Caragiale, Sărmanul Dionis de Mihai Eminescu, sau 
pot fi repartizate în capitole sau părți, ca în Alexandru Lăpuşneanul de Costache 
Negruzzi, Moara Cu noroc de loan Slavici, În vreme de război de 1. L. Caragiale, La 
ţigănci şi Nopți la Serampore de Mircea Eliade. 

Nuvela clasică respectă. succesiunea momentelor subiectului literar, cu o expo- 
zițiune scurtă, o intrigă rezultată dintr-o conjuctură tensionată, care permite o 
desfășurare alertă a acţiunii ce atinge un punct culminant căruia îi urmează un dez- 
nodământ previzibil sau imprevizibil. 

Nuvela urmărește o gradare a tensiunii generate de intrigă, ceea ce o apropie de 
structura textului dramatic. De exemplu, Alexandru Lăpuşneanul de Costache Ne- 
gruzzi are patru părţi precedate de un motto sintetic, fiind apropiată deseori de o 
dramă în patru acte. În nuvela În vreme de război de Ion Luca Caragiale, laitmotivul 
este cel care produce o creștere a tensiunii ce va determina apariția nebuniei prota- 
gonistului. 

Conflictele sunt exterioare sau interioare. În nuvelele de factură clasică, precum 
Alexandru Lăpuşneanul de Costache Negruzzi, predomină conflictele exterioare în 
care se opun personaje cu interese diferite. Conflictele exterioare determină conflicte 
interioare, produse de sentimente și de opțiuni contradictorii. Procedeele prin care 
se dezvăluie trăirile contradictorii ale personajelor sunt monologul interior, folosit 
cu precădere, dar și dialogul și stilul indirect liber. Personajele dominate de conflicte 
interioare sunt persoane simple, ţărani, cârciumari, jandarmi, soldaţi etc., stăpânite 
de sentimente transformate și exacerbate adeseori în obsesii. Frica, iubirea, vanita- 
tea, gelozia produc dezechilibre care pot duce la distrugerea ființei umane, fie prin 

moarte violentă, ca în Moara cu noroc de loan Slavici, fie prin alienare, ca în nuvela 
În vreme de război a lui Ion Luca Caragiale. 

Ordinea temporală nu mai este, ca în cazul schiţei, cronologică. Pot apărea ana- 
cronii, faptele situându-se în trecut sau în viitor în raport cu momentul narării. Du- 
rata acțiunii este mai întinsă, acoperind uneori ani întregi, comprimaţi prin rezumare 
sau ignorați prin elipsă. 

Descrierile sunt bogate în amănunte și sunt importante pentru prezentarea cadru- 
lui acțiunii și pentru caracterizarea personajelor, creând o anumită semnificaţie. De 
exemplu, descrierea mesei întinse pentru cei 47 de boieri uciși în Alexandru Lăpuş- 
neanul de Costache Neguzzi are, pe de o parte, rolul de a crea prin staticul ei un con- 
trast cu dinamismul înfruntării dintre soldaţi și meseni și, pe de altă parte, are rolul 
de a produce un suspans, căci reacția domnitorului este așteptată cu groază. Sunt 
prezentate bucatele, multe și neobișnuite pentru acele vremuri, unind obiceiurile 
culinare orientale cu cele occidentale, fiindcă lângă pilaful turcesc și mâncărurile 
grecești cu verdețuri sunt așezate borşul polonez și fripturile cosmopolite. Înfăţișarea 
mesei este opulentă și elegantă, dorind să sugereze importanța evenimentului și res- 
pectul arătat mesenilor. Este o modalitate de inducere în eroare, fiindcă slujitorii care 
stăteau în spatele fiecărui boier erau înarmați, iar principala lor însărcinare nu era 
să toarne, ci să ucidă. Descrierea devine în felul acesta un element de construcție 
narativă, sugerând și ipocrizia domnitorului, care înscenează cu plăcere odiosul 
asasinat, creând un decor adecvat. 

Personajele nuvelelor sunt mai numeroase și mai complexe decât cele ale 
schițelor, fiind caracterizate implicit, dar și explicit, stabilind între ele un sistem de 
relații mai complicat. 

Dialogul este, adeseori, un mijioc direct de prezentare a personajelor. În nuvela 
Alexandru Lăpuşneanul, Costache Negruzzi folosește și discursul (ca variantă a mono- 
logului) pentru a-și înfățișa protagonistul, ce dovedește o bună stăpânire a construc- 
tiei retorice. 

Persoana la care se povestește poate fi persoana a III-a, dar și persoana I, toate 
cele trei tipuri de viziuni apărând în nuvelă. Se consideră că nuvela are o tendință 
spre obiectivare, pentru că, în general, naratorul nu se implică în acțiune. 

Spre deosebire de schiță, care este de dată mai recentă, nuvela se naște practic în 
secolul al XIV-lea, odată cu Decameronul lui Giovanni Boccaccio, care strânge în vo- 
lum zece naraţiuni, legate între ele prin tehnica povestirii în ramă. Chiar denumirea 
ei (fr. nouvelle și it. novella) accentuează ideea că se impune prin noutatea și 
senzaţionalul subiectului abordat. Perioada de maximă înflorire a nuvelei a fost, ca 
și în cazul schiţei, secolul al XIX-lea, fiindcă apariția explozivă a ziarelor și a revis- 
telor cerea o proză scurtă ce putea fi inclusă în aceste publicații. 

Nuvela românească a apărut în epoca pașoptistă, având ca strălucit reprezentant 
pe Costache Negruzzi, care s-a inspirat din istoria naţională pentru Alexandru 
Lăpuşneanul sau Sobieski și românii. 

În perioada postpașoptistă au atras atenţia nuvele remarcabile, precum Nenoro- 
cirile unui slujnicar sau gentilomii de mahala de Nicolae Filimon, Mihnea- Vodă cel Rău 
şi Doamna Chiajna de Alexandru Odobescu. 

Marii clasici din a doua jumătate a secolului al XIX-lea au dat o nouă înfăţi- 
șare nuvelei. Mihai Eminescu a scris nuvele fantastice, marcate de lirism, precum 
Sărmanul Dionis, Cezara, Avatarii faraonului Tlă. Ion Luca Caragiale a dezvăluit psi- 
hologia unor personaje în nuvele ca În vreme de război, O flăclie de Paşte, Două loturi 
şi a construit situații fantastice, ca în La hanul lui Mânjoală. loan Slavici a fost maestrul 
nuvelei psihologice, scriind nuvele remarcabile, precum Moara cu noroc, Pădureanca, 
Gura satului. Ion Creangă a lăsat o singură nuvelă, Moș Nechifor Coțcariul, interesantă 
prin limbajul sugestiv și prin psihologia personajelor. 

Reprezentativ pentru începutul secolului al XX-lea este Barbu Ştefănescu-Dela- 
vrancea, cu extraordinara portretizare a avarului din nuvela Hagi Tudose, dar și cu 
încercările naturaliste din Zobie sau Milogul. loan Alexandru Brătescu-Voinești îl va 
continua, surprinzând figuri de inadap tabili, ajunși victime ale răutății și ale vulga- 
rității unor inși mărginiți, ca în Blana lui Isaia, Pană Trăsnea Sfântul, Niculăiță Minciună. 

În perioada interbelică se înregistrează numeroase reușite în privința construcției 
nuvelei. Ion Agârbiceanu se oprește asupra ființelor umile în Luminiţa sau Fefeleaga. 
Gala Galaction sondează pasiunile în nuvele, precum De la noi la Cladova, Copca 
Rădvanului, Gloria Constantini, dar construiește și un fantastic de o factură aparte în 
Moara lui Călifar. Mihail Sadoveanu surprinde, cu accente naturaliste, viața ţăranului 
în Dureri înăbușite, Bordeieni, Păcat boieresc sau prezintă alienarea oamenilor în târ- 
gurile de provincie în nuvelele Cazul Eugeniței Costea, Floare ofilită, Haia Sania. Nu- 
velele lui Liviu Rebreanu Proștii, Catastrofa, Ițic Ștrul, dezertor sunt interesante prin 
tematica țărănească sau prin analiza psihologică. Apropiate prin caracterul haluci- 
natoriu și prin tensiunea obsesivă de proza fantastică, nuvelele lui Gib Mihăescu, 
printre care se numără La „Grandiflora“, Vedenia, Urâtul, reprezintă un moment de 
reținut al perioadei interbelice. 


c. Romanul 


ROMANUL este opera epică, în proză, de mare întindere, cu o acţiune desfăşurată pe 
mai multe planuri şi la care participă un număr mare de personaje. 


Din cauza complexității materiei narative și a modului diferit de structurare a 
epicului, de-a lungul timpului romanul a fost definit în mai multe feluri. Ceea ce îl 
deosebește însă fundamental de nuvelă este mărimea, care impune urmărirea mai 
multor fire narative. 

Practic, romanul reunește secvenţe narative, constituind fiecare în parte o nuvelă, 
ce se leagă una de alta prin înlănţuire, inserție sau alternanță. Aceste nuvele nu sunt 
complet independente, pentru că fie li se taie finalul, fie li se transferă în altă nuvelă, 
astfel încât acestea să se lege de construcția de ansamblu a romanului. Uneori, este 
vorba de o succesiune obișnuită, situaţia finală a unei nuvele devenind situația 
inițială a celei care urmează. Alteori, într-o nuvelă de încadrare se introduc altele, 
care amplifică narațiunea. Multe romane sunt construite pe acțiuni paralele, trecân- 
du-se, pe rând, dintr-un plan în altul. Trebuie subliniat faptul că în romanele mo- 
derne pot să apară toate aceste procedee de legare a secvenţelor narative. 

Desfășurarea acțiunii pe mai multe planuri determină surprinderea unor medii 
diverse, care creează imaginea unei lumi complexe. 

Conflictele sunt puternice, fiind exterioare sau interioare. În Baltagul de Mihail 
Sadoveanu, conflictul dintre Nechifor Lipan și cei doi asasini, Calistrat Bogza și Ilie 
Cuţui, este unul exterior, determinat de dorința de înavuţire, devenită mobil al cri- 
mei. Dorinţa de răzbunare produce în sufletul Vitoriei un conflict interior care o trans- 
formă dintr-o munteancă obișnuită într-o femeie aprigă, hotărâtă să facă dreptate. 

Romanul are un număr mare de personaje, a căror importanţă în naraţiune este 
diferită, dar care au rolul de a sugera complexitatea umană. 

Trebuie spus că aceste caracteristici au o anumită relativitate, pentru că, practic, 
nu există trăsături care să apară în orice roman. Chiar dimensiunea amplă este 
discutabilă, fiindcă Urmuz își intitulează roman în patru părți o scriere de câteva 
pagini, Pâlnia și Stamate. Nici numărul mare de personaje nu este un dat, fiind ro- 
mane care au un singur personaj. Timpul și spațiul în roman sunt și ele relative, 
această specie fiind o structură narativă extrem de permisivă și de diversă. 

Toate cele trei tipuri de viziune pot să apară în roman, uneori îmbinându-se. 

Romanul a fost cunoscut de greci (Daphnins și Chloe de Longos, Etiopicele de He- 
liodor) și de latini (Satyricon de Petronius, Măgarul de aur de Apuleius). În Evul 
Mediu, Chrétien de Troyes scrie romane cavalerești în versuri: Cavalerul Lancelot, 
Perceval. În Renaștere apare Gargantua și Pantagruel de Rabelais și, mai târziu, Don 
Quijote de Miguel de Cervantes. 

Părintele romanului modern, apărut în secolul al XIX-lea, este francezul Honoré 
de Balzac, care își reunește romanele sub titlul generic de Comedia umană. Evoluţia 
romanului, din acest moment înainte, surprinde prin diversitatea formulelor nara- 
tive și prin multiplele teme abordate. Încă din secolul al XIX-lea, apar mari roman- 
cieri precum: Gustave Flaubert, Stendhal, Charles Dickens, William Makepeace 
Thackeray, Lev Nicolaevici Tolstoi, Feodor Mihailovici Dostoievski. 

În secolul al XX-lea, apar noi formule romanești. Marcel Proust, în ciclul În 
“ căutarea timpului pierdut, evidenţiază rolul memoriei involuntare, Thomas Mann, în 
Muntele vrăjit, impune romanul-eseu, Franz Kafka creează romane-parabolă ca Pro- 
cesul sau Castelul, James Joyce încearcă în Ulise o formulă șocantă, Albert Camus își 
surprinde cititorii, prin imposibilitatea de adaptare a personajelor la universul în 
care trăiesc, în romane ca Ciuma sau Străinul. 

Primul roman românesc, apărut în 1705, este Istoria ieroglifică a lui Dimitrie Can- 
temir. Perioada pașoptistă cunoaște mai multe încercări de roman, una a lui Dimitrie 
Bolintineanu, cu romanele Manoil și Elena, alta a lui Mihail Kogălniceanu, cu Tainele 
inimei. Prima reușită adevărată îi aparține însă lui Nicolae Filimon, care a publicat, 
în 1862, romanul Ciocoii vechi și noi. Momentul de maximă înflorire a romanului 
românesc a fost perioada interbelică. E 

Eugen Lovinescu semnala necesitatea renunțării la tematica rurală și a abordării 
mai intelectuale a scrisului, care trebuia profesionalizat. În descendență maiores- 
ciană, criticul propunea stimularea creaţiei prin imitație, fiindcă formele împrumu- 
tate își vor crea fondul, ceea ce s-a întâmplat în romanul interbelic. Scriitorii români, 
fără să aibă un program teoretic, au reacționat polemic la literatura idilică a începu- 
tului de secol și au creat romane moderne în care: 

+ s-au asimilat modele științifice și filosofice specifice momentului istoric; 

ə s-a sondat individualitatea, având ca rezultat reprezentarea subiectivă a rea- 
lităţii; 

s-a impus personajul intelectual, dilematic, intuitiv, imprevizibil; 

e s-a modificat perspectiva narativă prin renunțarea la omniscienţa naratorului 
și prin multiplicarea punctelor de vedere; 

+ s-a relativizat imaginea despre timp, care apelează la memoria involuntară, la 
fluxul conștiinței, la monologul interior; 

e s-a afirmat autenticitatea prin asimilarea documentului, a experienței directe 
de cunoaștere a altor spații sau a sondării până la dilatarea mediului de viață. 


Romanul interbelic a impus mai multe modele epice, printre care se numără: 

e modelul romanului realist obiectiv, reprezentat de operele lui Liviu Rebreanu; 
își propune reflectarea existenţei obișnuite, aspirând la realizarea unei imagini 
globale a lumii; universul fictiv este construit după principiul verosimilității, 
urmărind asemănarea cu lumea reală; respectă ordinea cronologică; incipitul 
are ecou în final, creându-se simetrii prin descrieri care prezintă aceleași locuri, 
ca în Ion de Liviu Rebreanu; incipitul înfățișează cadrul acțiunii, fixează timpul, 
reunește cele mai importante personaje într-o scenă semnificativă; conflictul este 
generat de o dorință puternică (de parvenire, de împlinire a iubirii etc.); acțiu- 
nea este coerentă, neapărând situaţii neprevăzute, finalul este închis, rezolvând 
conflictele și nepermițându-i cititorului alte interpretări; personajele sunt, în 
general, tipuri; naratorul este omniscient, relatând la persoana a III-a, neutru și 
impersonal, fără să comenteze, să explice sau să emită judecăţi de valoare; 

e modelul romanului balzacian, pentru care a pledat George Călinescu, exem- 
plificat prin Enigma Otiliei; mediul este oglinda personajelor, descrierile fiind 
extrem de importante; naratorul este omniscient; personajele sunt tipuri; incipi- 
tul fixează locul, timpul și reunește personajele într-o scenă semnificativă; uni- 
versul fictiv copiază lumea reală; incipitul are ecou în final, pentru a se crea 
simetrii; Nicolae Manolescu observa că balzacianismul călinescian este imper- 
fect, fiindcă scriitorul român are vocaţia de a comenta, nu de a crea viaţă, dove- 
dind o erudiție fastidioasă și un scrupul excesiv; 

+ modelul romanului psihologic, al cărui obiectiv este sondarea vieţii interioare 
a personajelor; acest model se exemplifică prin Patul lui Procust şi Ultima noapte 
de dragoste, întâia noapte de război de Camil Petrescu, Pădurea spânzuraţilor de 
Liviu Rebreanu, Concert din muzică de Bach de Hortensia Papadat-Bengescu, 
Adela de Garabet Ibrăileanu, Ioana și Jocurile Daniei de Anton Holban, Rusoaica 
de Gib Mihăiescu, Orașul cu salcâmi de Mihail Sebastian; își propune să prezinte 
lumea prin intermediul conștiinței, realizând o imagine parţială a acesteia; uni- 
versul fictiv se concentrează asupra evenimentelor din planul conştiinţei și din 
exterior se aleg fapte banale; nu se respectă ordinea cronologică, producân- 
du-se dilatări sau comprimări ale timpului; pentru prezentarea evenimentelor 
se folosesc surse diverse: scrisori, jurnale, documente, confesiuni ale naratorilor; 
evoluția evenimentelor n-are o cauzalitate prestabilită și nu poate fi anticipată; 

autenticitatea produce o deschidere a structurii prin refuzul schematismului și 
utilizarea unor surse reale în narațiune; personajul este o individualitate com- 
plexă, cu evoluție imprevizibilă, fiindcă are îndoieli, ezitări și analizează per- 
manent; frecvent, personajele sunt și naratori, necredibili, pentru că, voluntar 
sau involuntar, oferă o perspectivă subiectivă asupra întâmplărilor povestite; 
uneori, perspectiva este nu numai relativizată, ci și multiplicată, deoarece apar 
mai mulți naratori; nararea se face la persoana I; 

e modelul romanului experienţei, marcat de autobiografism și de confesiune, 
dar care le transfigurează într-un discurs ce devine ficțiune; în această categorie 
intră Maitreyi și Nuntă în cer de Mircea Eliade, Întâmplări din irealitatea imediată 
de Max Blecher; cultivă verosimilul și documentul biografic; este construit pe 
monologul interior, fiind o scriere confesivă; 

e modelul romanului mitic prin care se redescoperă mituri și simboluri religioase; 
este reprezentat de romanele Creanga de aur, Divanul Persian, Nopți de Sânziene 
de Mihail Sadoveanu și chiar de Baltagul, sub aparenţa sa realistă; 

e modelul romanului estetizant, reprezentat de un roman singular în literatura 
noastră, Craii de Curtea-Veche de Mateiu Caragiale, care evocă o lume miste- 
rioasă, plină de farmec și de poezie; 

+ modelul romanului avangardist, reprezentând mișcarea artistică de frondă ce 
respinge orice model; de exemplu, Pâlnia și Stamate și Ismail și Turnavitu de 
Urmuz. l 

În perioada postbelică, apar mari romane, precum Bietul Ioanide de George 
Călinescu, Moromeţii de Marin Preda, Cronică de familie de Petru Dumitriu. Printre 
romancierii din secolul al XX-lea se mai numără Alexandru Ivasiuc, Ștefan Bănu- 
lescu, Nicolae Breban, D.R. Popescu, Mircea Horia Simionescu, Radu Petrescu, 
Costache Olăreanu, Mircea Nedelciu, Cristian Teodorescu, Gheorghe Crăciun. După 
1990, romanul care a atras atenţia criticii a fost Orbitor de Mircea Cărtărescu. 

Una dintre cele mai îndrăgite specii epice, romanul a fost, până în secolul 
al XVIII-lea, ușor desconsiderat din punct de vedere artistic, fiind scris pentru cei 
lipsiţi de educaţie estetică. Chiar denumirea sa exprimă acest lucru, pentru că fr. 
roman vine din latină de la romanic(us), care în limba vorbită a devenit romanice, ceea 
ce însemnă „în felul romacierilor“, „în limba vulgară“. Este vorba de lucrările scrise 
în latina populară, care trebuiau diferențiate de cele savante, ce foloseau latina 
clasică. Interesant este și faptul că limba engleză face diferența dintre romance 
(romant) și novel (roman), exprimând atitudinea față de un tip sau altul de narațiune. 

Marea diversitate a romanului face clasificările inoperabile din cauza numeroa- 
selor criterii folosite, Amintim totuși câteva clasificări ale romanelor: 

e după curentul estetic în care se încadrează: clasice, baroce, romantice, realiste, 

naturaliste, suprarealiste, moderniste, postmoderne; 

* după cadrul de desfășurare a acțiunii: rurale, citadine, exotice, provinciale; 

e după timpul de desfășurare a acţiunii: istorice, contemporane, de anticipa- 
ție (SF.); i 

* după forma de organizare a discursului: epistolare, memorialistice, sub formă 
de jurnal. 

-a impus la începutul secolului al XX-lea clasifi- 
Creaţie și analiză. Acesta împărțea romanele în: 
Je personajelor, punând accentul pe 


În critica literară românească s 

carea făcută de Garabet Ibrăileanu în e şi 

e romane de creație, care urmăreau acțiuni 
mișcarea epică; 

+ romane de analiză, care prezenta 

O clasificare de dată mai recentă a făcut Nicolae Manolescu în lucrarea Arca lui 

Noe. Plecând de la stilurile arhitectonice antice, criticul împarte romanele în: 

e dorice, care își propun să fie o reflectare a vieții, să contruiască ca personaje 
tipuri și să nareze din punctul de vedere omniscient; aici sunt încadrate roma- 
nele Mara de Ioan Slavici, Ion de Liviu Rebreanu, Baltagul de Mihail Sadoveanu, 
Moromeţii de Marin Preda; | 

e ionice, care urmăresc autenticitatea trăirii, oprindu-se asupra existențelor in- 
dividuale și nu asupra vieții în ansamblu, analizând psihicul și narând la per- 
soana I; aici sunt încadrate romanele Patul lui Procust de Camil Petrescu, Ioana 
de Anton Holban, Adela de Garabet Ibrăileanu, Maitreyi de Mircea Eliade; 

e corintice, care sunt o reflectare a artisticului, fiind ludice, parabolice, simbolice, 
absurde, având personaje ce sunt măști; aici se încadrează romanele Pâlnia și 
Stamate de Urmuz, Întâmplări din irealitatea imediată de Max Blecher, Craii de 
Curtea-Veche de Mateiu Caragiale, Cartea Milionarului de Ştefan Bănulescu. 


u stările sufletești ale eroilor. 


3. STRUCTURA TEXTULUI LIRIC 


a. Comunicarea în textul poetic 


POEZIA este un text care exprimă sentimente sau idei cu ajutorul regulilor versificaţiei 
(rimă, ritm, vers, strofă etc.) şi cu ajutorul imaginilor. 


Termenul se referă la forma de prezentare a unui text, nefiind vorba de încadrarea 
acestuia într-un gen literar, existând atât opere lirice, cât și epice și dramatice în ver- 
suri. Există și texte nonliterare în versuri, așa cum sunt reclamele, ceea ce înseamnă 
că respectarea regulilor de versificaţie nu dă literaturitate, pentru aceasta fiind 
nevoie de sugestie, de imagine artistică. 

„Poezia a fost percepută din Antichitate ca expresie a puterii creatoare, în greacă 
poiesis însemnând „creaţie“. Termenul evidenţiază și conștiința că forma, supusă nor- 
melor versificaţiei, reprezintă un efort de invenţie, deosebit de exprimarea obișnuită. 

În Antichitatea greacă, poezia a fost considerată mimesis, adică imitație a realului. 
Platon a considerat arta o copie a lumii obișnuite, ea însăși doar o umbră, o replică a 
lumii ideilor, a absolutului. Aceasta înseamnă că arta, fiind o umbra a umbrelor, o 
imitație a imitaţiei, nu poate fi o sursă de cunoaștere, fiindcă imaginea ei este de- 
formată în raport cu absolutul. Nici sub aspect etic și psihologic arta nu este pentru 
esa benefică, întrucât produce pasiuni și plăcere fără a impune o normă morală. 

i) sm dea poetul este dăunător pentru cetate. Aristotel a obiectat față de poziția 
p ană, arătând că imitarea în artă nu înseamnă îndepărtare de adevăr, ci o 

modalitate de cunoaștere. Arta dezvăluie o realitate ideală, posibilă, nu una concretă, 
înțeleasă ca o manifestare a materiei guvernate de principiul formei. Prin faptul că 
o creație artistică apare prin raportarea la ceea ce este general valabil în realitate, 
poezia se apropie, după Aristotel, mai mult de filosofie decât de istorie. După Aris- 
totel, catharsisul, adică purificarea sufletului de orice pasiune prin trăirea provocată 
de opera de artă, dă omului echilibru emoţional și intelectual și are efecte benefice 
sub aspect etic. 

Concepţia aristotelică a rămas inatacabilă până la sfârșitul secolului al XVIII-lea, 
când romantismul schimbă radical viziunea despre poezie, pe care o vede ca o expre- 
sie a individualității creatoare, ce își prezintă spontan sentimentele. Astfel, poezia 
ajunge să fie identificată cu liricul, acest punct de vedere fiind îmbrățișat și de poezia 
modernă în care discursul se concentrează asupra eului, a armoniei interioare, afir- 
mate răspicat de simboliști. Asocierea poeziei cu muzica apare conștient la simbo- 
liștii francezi, Paul Verlaine, Arthur Rimbaud, Stephane Mallarmé. Abatele Henri 
Bremond a teoretizat în anii '20 conceptul de poezie pură, considerând că aceasta 
poate fi identificată cu rugăciunea, fiind o formă a extazului dincolo de rațiune și 
de întâmplător. Tot în această perioadă se impune poezia ermetică drept expresie a 
încifrării comunicării lirice. Suprarealismul a continuat înțelegerea poeziei ca expri- 
mare a emoției, prin ruperea cu rațiunea și afirmarea subconștientului prin dicteu 
automat, adică prin realizarea operei de artă într-o stare de inspirație, de veghe sau 
de vis, care nu este constrânsă de nimic. Experimentele apar și la postmoderniști, 
care încearcă să recupereze experiența estetică anterioară într-o manieră ironică, 
ludică, parodică. 

După cum s-a putut observa, poezia este cu precădere lirică, exprimând subiectiv 
sentimente și gânduri general umane, dar poate fi și epică, fiind o narațiune în versuri. 

Termenul liric vine de la denumirea instrumentului muzical numit liră. Aceasta 
era însemnul lui Apollo, zeul luminii, al muzicii și al poeziei la greci. În Grecia antică 
s-a folosit pentru scrierea textelor poetice un criteriu formal, și anume acompania- 
mentul de liră. De-abia în epoca modernă, poezia lirică a ajuns să însemne creație 
literară ce exprimă sentimente, atitudini. Treptat, lirismul s-a indentificat cu poezia, 
supusă unor mijloace formale, precum vers, strofă, ritm, rimă etc. În literatura con- 
temporană însă nu se mai poate vorbi de o asemenea asociere, existând opere lirice 
atât în versuri, cât și în proză. Mai mult chiar, se produce un amestec al lirismului 
cu epicul și există o tendinţă de distrugere a regulilor rigide ale versificației. 


b. Eul liric 


Vocea care exprimă stări sufletești, idei, aspirații într-o operă lirică nu este vocea 
autorului ca persoană cu o existență reală, ci o abstracție numită eu liric. În operă, 
artistul proiectează ceea ce are caracter general în experiența sa individuală, astfel 
încât eul liric nu se confundă cu scriitorul, chiar dacă textul folosește persoana I. 

Într-un text liric, mărcile gramaticale de persoana I nu desemnează autorul, ci 
un construct ficțional (George Ardeleanu, în Limba și literatura română, nr. 1 /2003), 

asemănător naratorului din textul epic. Eul liric este indeterminat în raport cu realul 
și există numai în interiorul textului. 


EUL LIRIC este instanţa care emite un discurs poetic pentru a comunica un sine imaginar. 


Potenţiala diversitate a trăirii determină varietatea de ipostaze sub care apare eul 
liric: îndrăgostitul, revoltatul, inadaptatul, geniul, copilul etc. Această reprezentare 
antropomorfică, ca și în cazul personajului, este limitată, eul liric putând lua înfăţi- 
şare obiectuală. La Mircea Cărtărescu, persoana I, aceea care enunţă textul poetic, 


poate fi o motocicletă: 


sunt o motocicletă parcată sub stele, lângă vitrina magazinului de reparat televizoare. 


din gang vine curent. sunt palidă, slăbită. 
Mircea Cărtărescu, O motocicletă parcată sub stele 


Interesant este că, în Poema chiuvetei, Mircea Cărtărescu multiplică aceste voci 
lirice fără reprezentare antropomorfică printr-o epicizare în care îndrăgostitul apare, 
pe rând, în ipostaza de chiuvetă, stea, strecurătoare, dacie crem și gaură din perdea. 

Se poate observa că există o distanțare permanentă între eul liric și eul biografic, 
eul individual, eul empiric al poetului. Gradul de îndepărtare poate fi mai mare sau 
mai mic, Tudor Vianu considerând că există trei tipuri de lirică: 

e lirica eului, aceea a unei stări, a unui sentiment mărturisit direct; 

e lirica măștilor, aceea a sentimentului prezentat sub o mască străină; 

e lirica rolurilor, aceea a asumării unor sentimente jucate, experimentate, care nu 

sunt totdeauna acceptate. 

În poezia modernă se o produce destructurare a eului liric, total îndepărtat de 
eul individual, fiind celebră afirmaţia lui Arthur Rimbaud: Eu este un altul. Pentru 
suprarealiști, potrivit cărora opera se naște sub imperiul dicteului automat, poetul 
devine doar un instrument de înregistrare a textului, al cărui sens se construiește 
sin 

Trebuie subliniat faptul că eul liric nu este reductibil la persoana I. Se poate pro- 
duce o dedublare a acestuia și poate fi desemnat de persoana a II-a, un tu prezentat 
în discursul liric și care: 

e devine o alternativă a vocii care este emițătorul textului; de exemplu, sonetul 

Afară-i toamnă de Mihai Eminescu: 


Afară-i toamnă, frunză-mprăştiată, 

Iar vântul zvârle-n geamuri grele picuri, 
Și tu citeşti scrisori din roase plicuri 

Și într-un ceas gândești la viața toată. 


e devine un receptor impersonal și imaginar; de exemplu, poezia Cu mâne zilele-ți 
adaogi... de Mihai Eminescu; 


Cu mâne zilele-ţi adaogi, 
Cu ieri viața ta o scazi 

Și ai cu toate astea-n faţă 
De-a pururi ziua cea de azi. 

e devine un receptor imaginar prezent în text; de exemplu, poezia Atlantida de 
Marin Sorescu: 


Faceţi-vă iute bagajele, 

Urcați-vă pe acoperișurile caselor, 

Urcaţi casele în pod, 

Căraţi-vă vitele și bucatele și sentimentele în vârful munţilor, 
Dacă vreți să mai aveți vite și bucate și sentimente, 

Si mutați munţii 

Pe pietroiul din vârf, 

Dacă se poate. 


Eul liric poate fi desemnat și de persoana a III-a, care 
e este o prezenţă concretă în text; de exemplu, Autoportret de Lucian Blaga: 


Lucian Blaga e mut ca o lebădă. 

În patria sa 

Zăpada făpturii ține loc de cuvânt. 
- Sufletul lui e în căutare 

în mută, seculară căutare 

de totdeauna 

și până în cele din urmă hotare. 


EI caută apa din care bea curcubeul. 
El caută apa din care curcubelul îşi bea frumuseţea și neființa. 


+ este o privire, o voce neidentificată; de exemplu, Decor de George Bacovia: 


Copacii albi, copacii negri 
Stau goi în parcul solitar: 
Decor de doliu, funerar... 
Copacii albi, copacii negri. 


În parc regretele plâng iar... 


Original este și faptul că în poezia modernă nu numai persoana eului liric se mo- 
difică, ci și numărul, apariţia pluralului sugerând o polifonie a vocii în care distan- 
tarea de eul individual crește, ca în următorul exemplu: 


Și noi am călătorit cu Budila-Express 
În dimineţele toamnei, în amiezile de vară, 
Sub cerul iernii, primăvara am călătorit 
Cu Budila-Express, 
Alexandru Mușina, Budila-Express 

TIPURI DE LIRISM 


Folosirea conceptului de lirism obiectiv de către George Călinescu atunci când VOT- 
bea de poezia coşbuciană a dus la disocierea lirismului în subiectiv și obiectiv. 

Lirismul subiectiv a fost înţeles ca exprimarea directă a sentimentului, mediat sau 
nu de o mască sau de un rol. Altfel spus, nu persoana gramaticală indică subiectiv- 
itatea, ci gradul în care discursul poetic dezvăluie subiectivitatea emiţătorului. Tot 
lirism subiectiv este și în pastelurile lui Vasile Alecsandri, scrise la persoana a III-a, 
pentru că percepția este personalizată. | a 

Lirismul obiectiv suspendă exprimarea directă a sentimentului. Subiectivitatea 
este disimulată și apar o serie de personaje lirice, afirmând o trăire străină de eul 
liric. George Călinescu observa calitățile dramatice ale textelor lui George Coşbuc 
şi considera că „personajul“ exprimă o situație general umană, fiind vorba de un 
lirism obiectiv, privit din exterior. Nicolae Manolescu a nuanţat această definiție, ob- 
servând că în această situaţie este vorba de un lirism al rolului, înțeles ca ipostază 
umană: Substituţia, travestirea şi simularea îl ascund pe poet într-un personaj tipic, în slujba 
căruia se pune, pe care-l joacă; nu se dezvăluie pe sine, ci imită pe alții (Teme, 3, Cartea 
Românească, 1978). Eul liric, în această situație, nu se dezvăluie indirect pe sine, ci 
îi dezvăluie pe alţii, ca, de exemplu, fata supărată din Mânioasă de George Coșbuc. 


c. Elemente de compoziţie în textul liric 
TITLUL 


Alegerea unui titlu în lirică are o semnificație deosebită, devenind, cum spune 
Paul Cornea, o creație în sine (Introducere în teoria lecturii, Polirom, 1998, p. 132). Multă 
vreme, poeziile nu au fost titrate, iar mai târziu indicarea speciei în titlu producea 
încadrarea tematică, pentru că oda trimitea la omagiu, meditaţia, la reflecţie, paste- 
lul, la descriere, sonetul, la iubire. 

Astăzi există două orientări în alegerea unui titlu pentru un text poetic: 

+ încercarea de a șoca prin metaforă, într-o formă concentrată: A scrie ca îngerii 
de Ștefan Augustin Doinaș, Vis cu bufon de Leonid Dimov, Frunză verde de al- 
bastru, Râsu' plânsu', Foamea de cuvinte de Nichita Stănescu, Poema chiuvetei de 
Mircea Cărtărescu; 

e încercarea de a da o replică metaforizării prin alegerea unor titluri banale: Ver- 
suri de Emil Brumaru, Poezii de Ana Blandiana (volume). 


INCIPITUL 


Și în textul poetic secvenţa de început este importantă pentru tipul de lectură. 

Când Mihai Eminescu folosește la începutul Luceafărului formula din basm, im- 
pune o lectură alegorică, sugerând că întâmplarea spune de fapt altceva. 

Prezența unui pronume personal de persoana a II-a singular poate indica o moda- 
litate de comunicare. Dacă această afirmație este valabilă pentru un text precum cel 
al lui Alecu Văcărescu (Atunci și tu, ca mine,/ Te-ai închina la tine), nu se mai confirmă 


=> 

într-un text ca Morgenstimmung de Tudor Arghezi (Tu ţi-ai strecurat cântecul în mine), 
în care pronumele nu mai desemnează o persoană anume. 

Înșelător este într-un text postmodern și incipitul în care eu ar desemna creatorul, 
pentru ca această ostentativă deschidere are ecou în finalul ce evidenţiază distanţa 
dintre eul liric și cel empiric: 


eu. 
mircea cărtărescu. 
propriul meu prizonier. eu, un „ins“ 
amestecat cu sucuri gastrice și IMAO. eu, 
un „dreamer“, o conștiință. 
Mircea Cărtărescu, Mircea Cărtărescu în toamna lui '87 


Se poate observa că și în cazul textului liric incipitul rămâne un loc strategic prin 
care lectura poate fi influențată. 


FINALUL 


Finalul textului poetic este, prin construcția unui asemenea discurs cu o semni- 
ficație multiplă, totdeauna deschis în cazul în care aparține genului liric. Și în situația 
unui text epic, așa cum este Luceafărul de Mihai Eminescu, finalul comportă mai 
multe interpretări. Nu este vorba de posibile soluții narative de încheiere pe care 
cititorul le-ar putea imagina, ci de interpretări, de semnificaţii date acelei priviri de 
sus a lui Hyperion, care spune 


Ci eu în lumea mea mă simt 
Nemuritor și rece. 


Prima semnificație o dă Eminescu însuși într-un manuscris: ...înțelesul alegoric ce 
i-am dat este că, dacă geniul nu cunoaște nici moarte, şi numele lui scapă de noaptea uitării, 
pe de altă parte însă, pe pământ, nu e capabil de a ferici pe cineva, nici capabil de a fi fericit. 

Pentru George Călinescu, personajul e mintea contemplativă, apollinică, cu o scurtă 
criză dionisiacă (Opera lui Mihai Eminescu), pentru Tudor Vianu (în volumul Eminescu) 
este geniul pe care melancolia îl însoțește veșnic, pentru Nicolae Manolescu este su- 
fletul liric, proiectat, rând pe rând, în mai multe înfățișări și care își redobândește uni- 
tatea la sfârșit (Teme). 

Într-un text liric, finalul poate arunca o lumină nouă asupra întregului, deter- 
minând interpretarea în ansamblu a acestuia. În Eu nu strivesc corola de minuni a lumii 
de Lucian Blaga, finalul este simetric cu începutul, pentru că formele negative ale 
verbelor din sfera distrugerii, nu strivesc, nu ucid, sunt înlocuite în final cu un verb 
la forma afirmativă, antonimic din punctul de vedere al semnificației, iubesc. 

Aceeași simetrie apare și în Testament de Tudor Arghezi. Dacă în incipit se spune 
că bunul lăsat după moarte este un nume adunat pe-o carte, în final se arată că în acea 
carte Zace mânia bunilor mei. Experienţa individuală a creaţiei strânge în ea expe- 
riența neamului al cărui glas este topit în cel al artistului. | 

Ideea căderii este mai accentuată în finalul unui poem ca Plumb de George Bacovia, 

fiindcă versul Și-i atârnau aripile de plumb sugerează imposibilitatea găsirii unei 
a 

soluţii existenţiale, pentru că și avânturile iubirii sunt marcate de același semn al 


veșnicului eșec, sugerat de metafora aripilor de plumb. l 
Finalul unui poem postmodern ca Mircea Cărtărescu în toamna lui '87 distruge 


complet biografismul afișat al incipitului, sugerând ruperea eului empiric de cel liric 
prin ironica amintire a datei: 

eu. 

mircea cărtărescu. care poate să doarmă 

și știe să digere. și există. 

(azi, 12 sept. 1987 trăiesc) 

Și în operele lirice, finalul rămâne un loc extrem de important, a cărui semnificație 

este chiar mai diversificată decât în operele epice. De asemenea, finalul realizează, 
ca și în operele epice, o relație de simetrie cu incipitul, generatoare de semnificație. 


SECVENȚA POETICĂ 

SECVENȚA POETICĂ este constituită de o succesiune de imagini care formează un tot 

unitar. 

În cazul unor texte epice, secvențele se delimitează în raport cu întâmplările 
prezentate, de exemplu în Luceafărul de Mihai Eminescu se poate vorbi de secvența 
poetică a întâlnirii lui Hyperion cu Demiurgul. 

Secvența poetică poate fi delimitată și în textul liric; de exemplu Eu nu strivesc 
corola de minuni a lumii de Lucian Blaga are două secvenţe delimitate de versul dar 
eu, prima în care se sugerează distrugerea misterului prin cunoaștere și a doua în 
care acesta este potenţat prin creația poetică. 


COMPOZIŢIA 


COMPOZIŢIA este o modalitate de organizare a operei literare, în care părţile se ordo- 
nează conform unor principii (unitate, gradare, contrast). 


Există o compoziţie exterioară, de exemplu, într-un text poetic, organizarea în 
părți, în strofe, și o compoziţie interioară, care trebuie, în lirică, să surprindă relațiile 
de opoziţie, de simetrie, de repetiţie (laitmotivul, refrenul). 


EXPRESIVITATEA TEXTULUI POETIC 


IMAGINEA ARTISTICĂ reprezintă o reflectare subiectivă a realităţii, fiind un produs al 
imaginației, Aceasta sugerează, nu descrie o realitate, având calitatea de a particula- 
riza generalul şi de a generaliza particularul. 


După simțurile implicate în realizarea unei imagini artistice, acestea pot fi: 
e imagini vizuale; 

e imagini auditive; 

ə imagini olfactive; 

e imagini gustative; 

e imagini chinestezice; 

e imagini sinestezice (asocierea de senzaţii diferite). 

Imaginile artistice sunt realizate, uneori, prin câmpuri semnatice, adică ansam- 
bluri de cuvinte care se raportează la aceeași idee, oricare ar fi radicalul termenilor. 
Identificarea câmpurilor semantice într-un text poate oferi sugestii de interpretare 
a acestuia. 

Trebuie subliniat faptul că într-un text poetic este esenţial sensul conotativ al 
cuvintelor, și nu cel denotativ. 

Concepţia despre felul în care se construiește un text artistic este exprimată 
într-o operă literară, de obicei în versuri, numită artă poetică. Aceasta exprimă prin- 
cipiile estetice ale autorului despre menirea artistului, despre rolul literaturii, despre 
felul în care se construiește un discurs poetic. 

Printre poeziile ce sunt arte poetice amintim: Testament de Tudor Arghezi, Eu nu 
strivesc corola de minuni a lumii de Lucian Blaga, Rugăciune de Octavian Goga, Epigonii 
de Mihai Eminescu, Poetul de George Coșbuc. 


d. Figurile de stil 


FIGURA DE STIL este un procedeu utilizat pentru a creşte expresivitatea unui text, care 
nu defineşte, ci sugerează, pentru că lumea prezentată este imaginară. 


Într-un text literar, se constată că: A 

e se produce o abatere de la sensul comun al cuvântului; 

e se adaugă un conținut nou acestuia; 

e se alege un anumit cuvânt considerat mai potrivit pentru a transmite o idee; 
e se combină un cuvânt cu alte cuvinte, pentru a genera sensuri noi. 


1. FIGURI DE SUNET 


ALITERAŢIA constă în repetarea unei consoane sau a unor silabe, de obicei, din rădăcina 
cuvintelor, cu efect imitativ sau expresiv. 


Apariţia aliterației are, uneori, efecte onomatopeice, pentru că dă impresia unor 
sonorități din realitate. În următoarele versuri, repetarea consoanei v sugerează 
sunetul produs de vânt: 


Și-n creasta coifului înalt 
Prin vulturi vântul viu vuia, 
Vreun prinț mai tânăr când trecea... 
George Coșbuc, Nunta Zamfirei 


Aliteraţia consoanei l poate să imite clipocitul apei stătătoare, ca în versurile de 
mai jos: 


Lacul codrilor albastru 
Nuferi galbeni îl încarcă... 
Mihai Eminescu, Lacul 

Repetarea consoanei r poate da impresia de curgere, ca in versul următor: 


Vezi izvoare zdrumicate peste pietre licurind. | 
Mihai Eminescu, Călin (file din poveste) 


Aliteraţia consoanei s poate sugera uimirea sau liniștea, ca în observaţia din La 
ce latră Grivei? de Marin Sorescu: 
Suntem pe steaua aia mare, de stei, la care latră noaptea Grivei. 
Repetarea consoanei m dă impresia de neînsemnat și aglomerat într-un enunţ, 
precum: 
Am discutat multe și mărunte. | 
Se pot repeta grupuri de consoane pentru a crea un efect imitativ: 
Vâjâind ca vijelia şi ca plesnetul de ploaie. 
Mihai Eminescu, Scrisoarea II 


ASONANŢA constă în repetarea vocalei accentuate în două sau mai multe cuvinte. 


Armonia fonică este dată nu numai de accent, ci și de repartiția simetrică a aces- 
tuia, așa cum apare în următorul vers: 
Apele plâng clar izvorând în fântâne... 
Mihai Eminescu, Sara pe deal 
Un tip special de asonanţă este rima imperfectă, care constă în deosebirea sune- 
telor care urmează vocalei accentuate de la sfârșit de vers. 
Las’ să vie cât de miilți, 
Să ai cu cin’ să te lúpți. 
Pintea viteazul 


Asonanţa apare și în limba vorbită, în expresii precum: Se plimbă ca vodă prin 
lobodă. 


2. FIGURI SEMANTICE 
Personificarea 


PERSONIFICAREA este figura de stil prin care se atribuie însuşiri omeneşti unor fiinţe 
necuvântătoare, unor lucruri, unor fenomene ale naturii. 


Personificarea este prezentă în creaţiile folclorice, natura împrumutând adeseori 
însușiri umane, ca în următoarele versuri: 


Primăvară, mama noastră, 
Suflă bruma de pe coastă, 
Folclor 


| În operele culte, personificarea apare frecvent, fabulele fiind chiar construite cu 
ajutorul acesteia. 

Obiectele care sunt personificate și care sunt denumite prin substantive capătă 
însușiri omenești prin asocierea cu un verb care le însuflețește, ca în versul următor: 


Din văzduh cumplita iarna cerne norii de zăpadă... 
l Vasile Alecsandri, Iarna 


Verbul a cerne este el însuși o metaforă, și epitetul cumplita, evidenţiat prin inver- 
siune, conferă anotimpului trăsături umane. 


Există personificări produse de o adresare directă, marcată în text prin cazul voca- 
tiv al substantivului: 


Doină, doină, cântic dulce! 
Când te-aud nu m-aș mai duce. 
Vasile Alecsandri, colecţia Poezii populare ale românilor 
Este suficientă asocierea cu un epitet care desemnează o trăsătură omenească 
pentru ca obiectul să fie personificat, precum în fragmentul următor: 


Singuratice izvoare fac cu valurile larmă... 
Mihai Eminescu, Călin (file din poveste) 


Comparaţia 


COMPARAŢIA este figura de stil cu ajutorul căreia se exprimă un raport de asemănare 


între două obiecte, persoane sau acţiuni, cu scopul de a evidenția sau de a evoca unul 
dintre termeni. 


Înainte de a fi figură de stil, comparația a apărut ca operaţie a gândirii și de aceea 
nu este totdeauna expresivă. În enunţul Pânza este albă ca zăpada, comparația nu sur- 
prinde, nu prezintă un aspect neobișnuit, nefiind o figură de stil. 

Comparaţia are doi termeni, care sunt puși în relație pe baza unei asemănări. 
Primul termen, comparatul, este descris, și al doilea termen, comparantul, servește 
la descriere. Cele două elemente nu sunt asociate decât pe baza unor elemente co- 
mune. De exemplu, comparaţia tinerețe ca o floare apare la intersecția calităților co- 
mune ale comparatului și ale comparantului, ca în schema următoare: 


COMPARAT ( COMPARANT 


| 


elemente comune: 
frumusețe, prospeţime, fragilitate 

Între cei doi termeni apare un element de legătură, care poate fi: ca, precum, aseme- 
nea, aidoma, la fel ca, asemănător cu, întocmai ca etc. 

Pentru a sugera primul termen, de obicei al doilea termen este un obiect concret, 
mai cunoscut și cu puterea de a trezi sensibilitatea receptorului. De exemplu, în ver- 
sul „Trecut-au anii ca nori lungi pe șesuri“ (Mihai Eminescu, Irecut-au anii...), com- 
parantul (nori) este mai concret decât comparatul (ani). Uneori însă termenul abstract 
poate fi comparantul, ca în Iarna de Vasile Alecsandri: 


Soarele rotund şi palid se prevede pintre nori 
Ca un vis de tinereţe pintre anii trecători. 


Comparația este mai surprinzătoare când asemănarea dintre obiecte este mai 
puțin vizibilă, distanța dintre cei doi termeni fiind mai mare, ca în versul următor: 


Pe un deal răsare luna, ca o vatră de jăratic. 
Mihai Eminescu, Călin (file din poveste) 


Există însă și comparații obișnuite, a căror expresivitate s-a tocit prin uz, multe 
fiind întâlnite în literatura populară. Astfel, în basme, caii zboară repede ca gândul, 
cel sorcovit va fi Tare ca piatra / lute ca săgeata. 

Când obiectul comparat nu are nimic deosebit, se recurge la o comparare a aces- 
tuia cu el însuși, evidențiindu-se astfel banalitatea: „Clipa de reculegere trece ca o 
clipă“ (lon Luca Caragiale, Vizită...), „...noi băieții, ca băieții, ne luam la hârjoană“ 
(lon Creangă, Amintiri din copilărie). 

Topica obișnuită a comparației pune comparatul pe primul loc și comparantul 
pe al doilea. Se poate însă produce și o inversare a termenilor, când se dorește evi- 
denţierea asemănării, ca în Scrisoarea III de Mihai Eminescu: 


Și ca nouri de aramă și ca ropotul de grindeni, 
Orizontu-ntunecându-l, vin săgeți de pretutindeni. 


Ca structură, comparaţia poate fi realizată printr-un cuvânt, care poate să apară 
singur într-un enunţ sau urmat de unele determinante, ca în exemplele următoare: 


Și ca un înger dintre oameni 
În calea vieții mele ieși. 
Mihai Eminescu, Atât de fragedă... 


Frumos e câmpul ce se-ntinde ca și o mare de verdeață... 
Alexandru Macedonski, Pădurea 


Se poate ca al doilea termen al comparaţiei să fie o propoziţie circumstanțială de 
mod comparativă, care să aibă rol descriptiv, ca în următoarea situație: 


Cum nu se dă scos ursul din bârlog, țăranul de la munte, strămutat la câmp și prun- 
cul, dezlipit de la sânul mamei sale, așa nu mă dam eu dus din Humulești în toamna 
anului 1855... 


Ion Creangă, Amintiri din copilărie 

Comparaţia se poate combina cu alte figuri de stil, în exemplul următor fiind 
împletită cu hiperbola: 


Ca potop ce prăpădește, ca o mare turburată 
Peste-un ceas păgânătatea e ca pleava vânturată. 
Mihai Eminescu, Scrisoarea III 


În unele situaţii se întâlnește un cumul de comparații, care se succed și se rapor- 
tează la acelaşi obiect pe care îl sugerează prin insistență, așa cum se poate observa 
în poezia Cioara de George Topîrceanu: 


Sus, pe-un stâlp de telegraf, 
S-a oprit din zbor o cioară, 
Nemișcată-n vârf de par 
Ca o acvilă pe-un soclu, 
Oacheșă ca un hornar 

Și macabră ca un cioclu... 


După atitudinea celui care face comparaţia, aceasta poate să exprime: 
e umorul: „...că-s plin de noroc ca broasca de păr“ (Ion Creangă, Amintiri din 
copilărie); 
e ironia: „Alelei fecior de lele/ Și viteaz ca o muiere“ (Toma Alimoș). 
Comparaţia a fost foarte folosită în poezia clasică, iar la un moment dat a fost 
resimțită ca un ornament inutil, scriitorii contemporani utilizând-o mai puțin. 


Epitetul 

EPITETUL este figura de stil care constă în determinarea unui substantiv sau a unui 

verb printr-un adjectiv sau adverb, evidențiind însuşiri deosebite ale obiectului sau 

ale acţiunii. 

Dacă epitetul exprimă o însușire permanentă sau caracteristică a obiectului, se 
numește epitet ornant: 


S-a dus zăpada albă de pe întinsul țării... 
Vasile Alecsandri, Sfârșitul iernei... 


Deși epitetul ornant pare mai puțin expresiv, poate fi uneori surprinzător, ca în 
versurile următoare: 
Dumbrava cea verde pe mai 


Se-oglindă în umedul val... 
Mihai Eminescu, Frumoasă-i... 


Cel mai adesea, se întâlnesc epitete ale substantivului: 


O pasăre cu glas amar 
Străbate parcul secular. 
George Bacovia, Decor 


| 
| 
| 

Mai rar, apar şi epitete ale verbului: 


„„„îmi pare 
că ochii tăi, adâncii, sunt izvorul 
din care tainic curge noaptea peste văi... 
Lucian Blaga, Izvorul nopții... 


Epitetul poate fi ca parte de vorbire: 
e adjectiv: 
Si-am rămas în turnul gotic 
Domn pe-ntinsele imperii 
Ale negrului haotic. 
Ion Minulescu, Romana cheii 
e adverb: 
Întinderile voastre cu ondulate linii 
Pe lunga-nvăluire a holdelor mănoase 
Domol se desfășoară sub tremurul luminii... 
Nichifor Crainic, Șesuri natale 
e substantiv: 
De treci codrii de aramă, de departe vezi albind 
“Și-auzi mândra glăsuire a pădurii de argint. 
Mihai Eminescu, Călin (file din poveste) 


Epitetul substantival apare când este vorba de metale prețioase, pietre prețioase, 


nume de materii, fiind un atribut substantival prepozițional. 


În funcţie de numărul de termeni din care este alcătuit, epitetul este: 
e simplu: 
„..Or să-mi crească aripi ascuțite până la nori... 
Nichita Stănescu, Emoție de toamnă 
e dublu: 
Vesela, verde câmpie acu-i tristă, vestezită... 
Vasile Alecsandri, Sfârșit de toamnă 
triplu: 
Ascultă, harul a trecut printre ei 
Virginal, candid și holtei. 
Tudor Arghezi, Har 
s în cumul: 
Rece, fragilă, nouă, virginală, 
Lumina duce omeniera-n poală. 
Tudor Arghezi, Vânt de toamnă 


Când se referă la culoare, epitetul se numește epitet cromatic: 


Lacul codrilor albastru 
Nuferi galbeni îl încarcă... 
Mihai Eminescu, Lacul 

Epitetul se poate combina și cu alte figuri de stil, fiind: 
e epitet personificator: 
Lângă lacul care-n tremur somnoros și lin se bate, 
Vezi o masă mare-ntinsă cu făclii prea luminate. 
| Mihai Eminescu, Călin (file din poveste) 
e epitet metaforic: | 
Ar trebui un cântec încăpător, precum 
Foșnirea mătăsoasă a mărilor cu sare. 
SA Ion Barbu, Timbru 
e epitet hiperbolic: 
Gigantică poart-o cupolă pe frunte... 
George Coșbuc, Pașa Hassan 
e epitet sinestezic: 
“Îi foșnea uscat pe frunze poala lung-a albei rochii... 
Mihai Eminescu, Călin (file din poveste) 
e epitet oximoronic: $ pui hi | 
Ele sar în bulgări fluizi peste prundul din răstoace... 
Mihai Eminescu, Călin (file din poveste) 


Alegoria 


ALEGORIA este figura de stil care constă în prezentarea unei idei abstracte prin ele- 
mente concrete, substituind o imagine cu alta pe-baza unor asemănări. 


- Rolul primordial pe care îl are alegoria este de a concretiza o idee generală, de a 
muta o situaţie dintr-un plan al existenţei în altul. În Mioriţa, ideea abstractă a morţii 
este înlocuită de imaginea concretă a unei nunți: 


Să le spui curat 

Că m-am însurat 
Cu-o mândră crăiasa, 
A lumii mireasă... 


Așa cum se poate observa și în versurile de mai sus, în cazul alegoriei se apropie 
doi termeni pe baza unor asemănări, substituindu-se, ca și în cazul metaforei. 
Diferenţa vine dintr-o lărgire a metaforei care se narativizează, pentru că elementele 
concrete sunt antrenate într-o succesiune de situații. În Călin (file din poveste) de Mihai 
„Eminescu, ideea abstractă a armoniei naturii, a unirii aspectelor contradictorii ale 
lumii într-o existenţă unică este sugerată prin imaginea concretă a nunții gâzelor. 


Iată vine nunta-ntreagă — vornicel e-un greierel, 

Îi sar purici înainte cu potcoave de oțel, 

În veșmânt de catifele, un bondar rotund în pântec 
Somnoros pe nas ca popii glăsuiește-ncet un cântec; 

O cojiță de alună trag locuste, podu-l scutur, 

Cu musteaţa răsucită șede-n ea un mire flutur; 

Fluturi mulți, de multe neamuri, vin în urma lui un lanț, 

Toţi cu inime ușoare, toți șăgalnici și berbanţi, 
Vin tânțarii lăutarii, gândăceii, cărăbușii, 
Iar mireasa viorică i-aștepta-ndărătul uşii. 


Diversitatea lumii este sugerată de feluritele insecte care participă la nuntă. 
Apariţia florii în calitate de mireasă extinde ceremonialul și asupra regnului vegetal, 
lărgind și mai mult câmpul acestei diversităţi. Toate personajele participă însă la un 
alai unic, la o nuntă ce sugerează armonia întregii lumi. Există trepte care se parcurg 
pentru a ajunge la acest echilibru, ceea ce transformă imaginea într-o relatare, într-o 
naraţiune, pentru că se prezintă mai întâi vornicelul și apoi nuntașii: puricii, bonda- 
rul, fluturii, țânțarii, gândăceii, cărăbușii. Ei străbat cu mirele fluture un drum pentru 
a ajunge la mireasa viorică. 

Alegoria poate fi alcătuită dintr-un grup de cuvinte, dintr-o propoziție sau dintr-o 
frază. Aceasta poate fi extinsă la nivelul întregii opere, fabulele fiind asemenea 
specii, care transpun stări de lucruri, idei din lumea umană în lumea animalelor sau 
a obiectelor. De exemplu, Grigore Alexandrescu, în Boul și vițelul, sugerează prin în- 
tâmplarea prezentată stupizenia comportamentului persoanelor parvenite care nu 
își recunosc originile. 

Uneori, metafora narativă din care se constituie o alegorie este alcătuită dintr-o 
înșiruire de epitete, personificări, comparații etc., ca în balada Mioriţa, în care moar- 
tea este prezentată ca o nuntă, ciobănașul spunând: 


Soarele și luna 
Mi-au ținut cununa. 
Brazi și păltinași 
I-am avut nuntaşi, 
Preoți, munţii mari, 
Paseri lăutari, 
Păsărele mii 

Și stele făclii! 


Nunta cosmică are drept personaje elemente ale naturii. Nașii, care în comunitatea 
rurală românească au rol inițiatic, sunt Soarele și Luna, aștrii tutelari ai Pământului. 
Nuntașii sunt copacii codrului, brazii și păltinașii, ce sugerează vechimea și puterea 
regenerativă a firii. Ceremonialul nupțial este oficiat de munţi, simbol al statorniciei 
prin neclintirea lor în fața trecerii timpului. Lăutarii sunt păsărelele, care unesc fru- 
museţea naturii cu aceea creată de om. Se poate observa folosirea masivă a personi- 
ficării, prin care sunt prezentate elementele naturii. Epitetul ornant mari este ușor 
hiperbolic, sugerând un cadru monumental. Epitetul mii dă impresia unei invadări 
a spațiului de către păsările care fac viaţa victorioasă prin cantitate. Metafora stele 
făclii sugerează lumina rece a astrelor care îi revelează păstorului taina copleșitoare 
a eternității universului, ce îi risipește orice urmă de teamă în faţa clipei finale. De 


aici şi calmul ciobanului care știe că existen i ud 
s a umană se poat inte- 
grarea în natură. f poate continua prin 

Metafora 


METAFORA este figura de stil prin care se trece de la semnificația obişnuită a unui cu- 
vânt sau a unei expresii la o altă semnificaţie, trecerea făcându-se pe baza unei com- 
paraţii subînţelese. 


Tradițional, metafora a fost definită ca o comparaţie prescurtată din care s-a elimi- 
nat elementul de legătură dintre cei doi termeni apropiaţi pe baza unei asemănări 
şi, adeseori, termenul comparat. În Călin (file din poveste) de Mihai Eminescu, 
metafora cuibarului de ape apare în versul În cuibar rotind de ape peste care luna zace. 
Mecanismul de producere a acestei figuri de stil presupune întâi o comparaţie între 
termenii vârtej şi cuibar. Cele două cuvinte au trăsături de sens comune, care se 
intersectează. Pe baza acestora, al doilea termen, cuibar, este folosit în locul primului, 
care se elimină. Schematic, se ajunge la metaforă astfel: 


cuibar —> | cuibarde ape 


elemente commune: 
rotund, adânc, conic 


Ghicitorile sunt construite pe baza unei metafore, termenul prim, care s-a elimi- 
nat, fiind tocmai cuvântul care trebuie aflat. Astfel, în curelușă verde prin iarbă se 
pierde, răspunsul este șopârlă. Cel care ghicește trebuie să găsească mai întâi ele- 
mentele comune: subțire, verde, mișcătoare, însuflețită, mică (curelușă este un diminu- 
tiv). Apoi, aplică aceste elemente unui alt cuvânt pe care îl echivalează cu termenul 
din text: șopârlă = curelușă. 

- Ca parte de vorbire, metafora poate fi: 
s substantiv: 
Se cațără păianjeni pe tăcerea colțuroasă... 
Nichita Stănescu, Autoportret pe o frunză de toamnă 
* verb: 
În casa amintirii cu-obloane şi pridvor, 
Păianjeni zăbreliră şi poartă, și zăvor. 
Ion Pillat, Aci sosi pe vremuri 

e adjectiv: 

Cu cuvinte stinse în gură 
am căutat și mai caut marea trecere... 
Lucian Blaga, Biografie 

Metafora se combină frecvent cu alte figuri de stil, în exemplele de mai sus fiind 
combinată cu personificarea și cu epitetul. 


Simbolul 
SIMBOLUL este figura de stil prin care se exprimă o idee abstractă cu ajutorul numelui 
unui obiect concret pe baza unei asemănări uşor de observat. 


Există o serie de simboluri convenţionale: vulpea simbolizează viclenia, câinele — 
fidelitatea, furnica — hărnicia, leul — curajul etc. 

Simbolurile poetice apar legate de context; astfel, în Testament de Tudor Arghezi, 
sapa este un simbol al muncii fizice, iar condeiul, al celei intelectuale: 


Ca să schimbăm acum întâia oară, 
Săpa-n condei și brazda-n călimară 
Bătrânii-au adunat, printre plăvani, 
Sudoarea muncii sutelor de ani. 


Simbolul a fost folosit încă de la începuturile poeziei românești, când lenăchiță 
Văcărescu utiliza simbolul florii pentru iubită. În perioada romantică apare frecvent, 
fiind prezent și în creaţiile eminesciene (simbolul florii albastre). La simboliști, este 
elementul esenţial pentru opera lirică, dând și numele curentului, și devenind indi- 
vidual, poetic. 


SINESTEZIA (numită de simbolişti şi corespondenţă) reprezintă asocierea surprinză- 
toare dintre senzaţii diferite. 


Nu este o figură de stil propriu-zisă, fiind vorba de asocierea prin analogie a unor 
elemente diverse, cu ajutorul metaforei sau al simbolului. 
Apare frecvent la poeţii simboliști: 
Primăvară... 
O pictură parfumată cu vibrări de violet... 
George Bacovia, Nervi de primăvară 
De ce-ţi sunt ochii verzi — 
Culoarea wagnerienelor motive? 
Ion Minulescu, Celei mai aproape 


3. FIGURI DE CONSTRUCŢIE 

Repetiţia 

REPETIŢIA este figura de stil care constă în reluarea de două sau de mai multe ori a ace- 
luiaşi sunet, cuvânt, grup de cuvinte sau a aceleiaşi relaţii sintactice. 


Repetiţia evidențiază insistența asupra unei idei sau asupra unui sentiment, aC- 
- centuând expresivitatea textului. 


În funcţie de nivelul limbii la care se întâlnește, repetiţia este: 

ə fonetică (aliteraţia și asonanţa); 

e lexicală; 

e gramaticală (chiasmul și paralelismul). 

Aceste clasificări nu pot fi aplicate însă rigid, pentru că, adeseori, tipurile de 
repetiție pot să se combine. 


Repetiţia lexicală 


Cea mai simplă repetiție lexicală constă în reluarea imediată a unui cuvânt în 
propoziție sau în vers: 


Mircea însuși mână-n luptă vijelia-ngrozitoare, 
Care vine, vine, vine, calcă totul în picioare... 
Mihai Eminescu, Scrisoarea IH 


În versurile de mai sus, repetiţia dă impresia de creștere progresivă. 

Combinate cu aliterația și asonanţa, repetițiile simple din versurile următoare 
sugerează continuitatea acțiunii: 
și strig, 
și strig, 
și-ntâia oară simt 
întreaga vrajă, ce-a cuprins-o magul în povestea lui. 

Lucian Blaga, Din părul tău 


Repetiţia unui adjectiv sau a unui adverb dă ideea de superlativ: 
O furnică mică, mică, 
Dar înfiptă, vasăzică. .. 
Tudor Arghezi, O furnică 


Repetiţia apare uneori într-o invocaţie, sugerând intensitatea sentimentului. Dis- 
perarea oiței din Mioriţa este redată tocmai printr-o astfel de repetiție: 


Stăpâne, stăpâne, 
Îți cheamă ş-un câne... 


Uneori, repetarea unui cuvânt sau a unui grup de cuvinte este întreruptă, efectul 
fiind intensificarea ideii prin insistenţă: 
Ziua ninge, noaptea ninge, dimineața ninge iară! 
Vasile Alecsandri, Iarna 


Alteori, un cuvânt sau un grup de cuvinte se repetă la început de vers, combi- 
nându-se cu anafora: 


Plâng oamenii supuși, 
Plâng oamenii fără speranţă. 
Plâng păsările și vitele ucise, ca să fie mâncate. 
Tudor Arghezi, Versuri descălțate 

Cuvântul se poate repeta la sfârșit de vers, combinându-se cu epifora: 


Astfel vine mlădioasă, trupul ei frumos îl poartă, 


Flori albastre are-n păru-i şi o stea în frunte poartă. 
Mihai Eminescu, Călin (file din poveste) 


Același tip de repetiţie apare și în vorbirea obișnuită, când un cuvânt se repetă la 
sfârșitul unității sintactice: 
Vrea totul, știe totul, poate totul. 


O formă specială a repetiției este refrenul. Acesta se constituie dintr-un cuvânt, 
o îmbinare de cuvinte, un vers sau un grup de versuri care se repetă după mai multe 


strofe cu rolul de a sublinia o idee. l 
Se poate repeta un cuvânt sau un grup de cuvinte la finalul și apoi la începutul 


unei unități sintactice, ca în versul următor: 
Ziua scade; iarna vine, vine pe crivăț călare! 
Vasile Alecsandri, Sfârșit de toamnă 
O repetiție rafinată este aceea în care un cuvânt sau un grup de cuvinte se repetă 
la începutul și la sfârșitul versului: 


Zică toți ce vor să zică, 
Treacă-n lume cine-o trece. 
Mihai Eminescu, Glossă 


Repetiția gramaticală 


CHIASMUL este repetiţia gramaticală care constă în reluarea încrucişată a termenilor 
care au aceeaşi funcţie sintactică, după schema din versurile: 


A B A B Predicat Complement 
Tremură lucrând, d 
B' A B' A Predicat Complement 
Lucra tremurând... 
Monastirea Argeșului 


De mult e mort bunicul, bunica e bătrână... 
Ion Pillat, Aci sosi pe vremuri 


Predicat Subiect 


Subiect Predicat 


Ca structură sintactică, această repetiție nu presupune și repetarea elementelor 


lexicale, fiind suficientă reluarea funcţiilor sintactice, așa cum se întâmplă în prover- 
bul de mai jos: 7 

A B 
Cine se scoală de dimineaţă Predicat Complement 
» x 
y Xo an AX 
departe ajunge. Complement Predicat 


PARALELISMUL SINTACTIC este repetiţia gramaticală care constă în reluarea succesivă 
a unor secvenţe cu structură sintactică identică. 


Paralelismul sintactic poate fi: 
e sinonimic: 
Doina zic, doina suspin, 
Tot cu doina mă mai țin. 
Doina cânt, doina șoptesc, 
Tot cu doina viețuiesc. 
Vasile Alecsandri, colecția Poezii populare ale românilor 


e antonimic: 


Frunza-n codru cât se ține, 
n Toţi voinicii trăiesc bine, 
< Iară frunza dacă-l lasă, 


Toţi voinicii merg pe-acasă. 
Tudor Pamfile, Cântece de țară 


se. 
~ 
` 


Repetițiile sintactice creează în textul poetic simetrii: 


Dragostele mele rele, 
câte au căzut și ele! 
Dragostele bune, rele, 
ce-a rămas sub glii din ele? 
Lucian Blaga, Cântecul vârstelor 


Enumeraţia 


ENUMERAŢIA este figura de stil care constă într-o înşiruire de termeni de acelaşi fel 
sau cu sensuri apropiate, făcută cu scopul de a evidenția ideea exprimată. 


Numirea elementelor componente într-o enumerație dă imaginea întregului. Ast- 
fel, la Ion Creangă, în Amintiri din copilărie, lumea din Humulești este sugerată în 
integralitatea ei prin înșiruiri, precum cea de mai jos, în care sunt prezentate măr- 
furile duse la târg de săteni: 


Cu asta se hrănesc mai mult humuleştenii, răzăși fără pământuri, şi cu negustoria din 
picioare: vite, cai, porci, oi, brânză, lână, oloiu, sare și făină de popuşoi; sumane mari, 
genunchere și sărdace; ițari, bernevici, cămegoaie, lăicere și scorțuri înflorite; ștergare 
de burangic alese, şi alte lucruri, ce le duceau lunea în târg de vânzare... 

Într-o enumerație, termenii au aceeași funcţie sintactică și sunt exprimați prin 
aceeași parte de vorbire, putând fi: 
e substantive: 
Am început atunci să mănânc în cascade 
Cataifuri, baclavale, rulade... 
Leonid Dimov, Vis cu bufon 
e adjective: 
Să strecor pe un fir de aţă l 
Micsorata, subțiata și nepipăita viață 


Tudor Arghezi, Cuvânt 
e verbe: 
Respirăm, funcționăm, existăm. La ce bun 
Si-ar mai aminti? 


Alexandru Mușina, Cele simple 


ə îmbinări de cuvinte cu o structură identică sau asemănătoare: 
Măcar câteva crâmpeie 
Măcar o țandără de curcubeie, 
Măcar niţica scamă de zare... 
Tudor Arghezi, Cuvânt 


Termenii unei enumeraţii, având aceeași funcţie sintactică, se află într-o relație 
de coordonare. Enumeraţia poate fi constituită dintr-o: 
e înșiruire fără întrerupere a termenilor: 
Căci eu iubesc 
și flori și ochi și buze și morminte. 
Lucian Blaga, Eu nu strivesc corola de minuni a lumii 


e succesiune în care apar intercalări: 
De făptură negrăită 
Cu coarne de gheaţă, 
Cu coamă de ceață, 
Cu uger, de omăt 
Iese așa fel de făt. 


Tudor Arghezi, Fătălăul 


Enumeraţia se poate combina cu alte figuri de stil: 
. epitetul: 

Numărând 

În gând 

Cadenţa picăturilor de ploaie, 

Ce coboară din umbrele, 

Din burlane 

Și din cer 

Cu puterea unui ser 

Dătător de viaţă lentă, 

Monotonă, 

Inutilă 

Și absentă... 
lon Minulescu, Acuarelă 

e comparația: 

Sorcova 

Vesela, 

Să trăiţi, 

Să-mbătrânii, 

Ca un măr, 

Ca un păr, 

Ca un fir 

De trandafir, 

Ca merii, 

Ca perii 

În mijlocul verii. 
Folclor 

e metafora: 

Aș fi voit să culeg drojdii de rouă 

Într-o cărticică nouă, 

Parfumul umbrei și cenușa lui. 
Tudor Arghezi, Cuvânt 


Enumeraţia poate fi folosită în: 
e descrierea de interior: 
„.„merge într-un colț al salonului, unde, pe două mese, pe canapea, pe foteluri și 
pe jos stau grămădite fel de fel de jucării. 
I. L. Caragiale, Vizită... 
e descrierea de natură: 
Dornele-s numai pâraie, numai munțișori cu brazi, numai tăpșanuri şi aşezări 
de sate. 
Mihail Sadoveanu, Baltagul 
+ descrierea înfățișării unui personaj: 
Feţișoara lui, 
Spuma laptelui, 
Mustăcioara lui, 
Spicul grâului, 
Perișorul lui, 
Pana corbului; 
Ochișorii lui, 
Mura câmpului... 
Miorița 


Ion Luca Caragiale a construit un text, Moșii — tablă de materii, bazat pe o enume- 
rație substantivală enormă, aproximativ 300 de termeni juxtapuși, care sugerează 
atmosfera epocii și au valenţe narative: 

Turtă dulce — panorame — tricoloruri — bragă — baloane — soldați — mahalagioaice N 
lampioane — limonadă — fracuri — decorațiuni — decorați — donite — menajeri — provin- 
ciali — fluiere — cerșetori... 


Inversiunea 


INVERSIUNEA este figura de stil care constă în modificarea, în primul rând, a topicii pro- 
poziţiei şi, mai rar, a frazei, cu scopul de a scoate în evidenţă un cuvânt sau o propoziţie, 


Inversiunea este una dintre cele mai frecvente figuri de stil, fiind întâlnită și în 
limbajul comun. Cel mai des este inversat locul atributului, dar se pot inversa și 
complementele, ca în următoarele versuri: 


Lacul codrilor albastru 
Nuferi galbeni îl încarcă. 
Mihai Eminescu, Lacul 


Se poate observa că plasarea complementului direct lacul la începutul versului 
atrage atenţia asupra lui, mai ales că se produce o adevărată separare, în mod normal 
fiind plasat după verbul pe care îl determină. Atributul substantival genitival trebuia 
plasat după atributul adjectival, dar, dacă este antepus, atrage atenţia asupra cadru- 
lui descris. 

Inversiunea se poate realiza prin: 

e antepunere; de exemplu: 

Din văzduh cumplita iarnă cerne norii de zăpadă... 
Vasile Alecsandri, Iarna 


Atributul adjectival cumplita este așezat în fața cuvântului determinant. 
* postpunere; de exemplu: 


Și pe masa-mpărătească sare-un greier, crainic sprinten... 
Mihai Eminescu, Călin (file din poveste) 
Subiectul un greier este aşezat după predicat. 
e separare; de exemplu; 
Gigantică poart-o cupolă pe frunte. 
George Coşbuc, Pașa Hassan 
Atributul adjectival gigantică e 
* dislocare; de exemplu: 


Frunza-n codru cât învie, 
Doina cânt de voinicie,.. 


ste separat prin intercalarea verbului predicat. 


Doina 


Subiectul din subordonata circu i 
A mstanţială de ti P A 
tului de relaţie. ; mp este plasat înaintea elemen 


Se poate observa că inversiunea se combină cu alte figuri de stil. 
— 

Oximoronul 


OXIMORONUL este figura de stil care constă în asocierea în aceeaşi sintagmă (îmbinare 
de cuvinte) a două cuvinte cu sens antonimic. 


Este o figură de stil ce aproprie două elemente contradictorii pe baza unor conotaţii: 
Suferinţă, tu, dureros de dulce... 
Mihai Eminescu, Odă — în metru antic 


Cel mai frecvent, oximoronul apare prin asocierea unui substantiv cu un deter- 
minant atributiv: 
Neguri albe strălucite 
Naște luna argintie... 
Mihai Eminescu, Crăiasa din povești 


Tot un oximoron este și asocierea verde-albastru din versurile: 
Frunză verde de albastru, 
Mă doare un cal măiastru. 
Nichita Stănescu, Frunză verde de albastru 


Gradaţia 


GRADAŢIA (climaxul) este figura de stil care constă într-o succesiune de termeni, aşe- 
zaţi într-o ordine ce produce o intensificare a efectelor exprimate de imaginea artistică. 


Gradaţia poate fi: 
a. ascendentă, când se produce o creștere; de exemplu: 
O mare 
şi-un vifor nebun de lumină 
făcutu-s-a-n clipă: 
o sete era de păcate, de doruri, de avânturi, de patimi, 
o sete de lume și soare. 
Lucian Blaga, Lumina 


b. descendentă, când se produce o descreștere: 
O, cine știe? — Poate că 
din trunchiul tău îmi vor ciopli 
nu peste mult sicriul, 
și liniștea 
ce voi gusta-o între scândurile lui, 
o simt pesemne de acum: 
o simt cum frunza ta mi-o picură în suflet — 
și mut 
ascult cum crește-n trupul tău sicriul... 
Lucian Blaga, Gorunul 

Anafora 
ANAFORA este figura de stil care constă în repetarea aceluiaşi cuvânt sau grup de cu- 
vinte la începutul a cel puţin două unităţi sintactice (în propoziţie, în frază sau la în- 
ceput de vers). 
De exemplu: 

Toţi nu mai sunt. 

Toţi au plecat, de când ai plecat. 

Toţi s-au culcat, ca tine, toți au înnoptat. 


Toţi au murit de tot. 
Tudor Arghezi, Duhovnicească 


Epifora 
EPIFORA este figura de stil inversă anaforei, care constă în repetarea unui cuvânt sau 
grup de cuvinte la sfârşitul a cel puţin două unităţi sintactice. Refrenul este o formă 


de epiforă. 


Elipsa 
ELIPSA este figura de stil care constă în omiterea unui cuvânt deductibil din context. 
De exemplu: 


Carbonizate flori, 


noian de negru... 
George Bacovia, Negru 


4. FIGURI DE GÂNDIRE 


Hiperbola 


HIPERBOLA este figura de stil care constă într-o exagerare, prin mărirea sau micşoarea 
obiectului. 


Hiperbola se întâlnește în vorbirea curentă pentru a comunica expresiv o anumită 


situaţie: i s-a făcut inima cât un purice, arde de nerăbdare, plouă cu găleata. Este folosită 
mult și în folclor, pentru că în felul acesta se creează o imagine impresionantă despre 
personajele sau despre situațiile prezentate. De exemplu, în balada Toma Alimo;, 
Manea vine ca vântul și ca gândul. j 


— 

Apare întotdeauna combinată cu o altă figură de stil: 
e metaforă: 
O mare 
și-un vifor nebun de lumină 
făcutu-s-a-n clipă. 
Lucian Blaga, Lumina 

e comparație: 
Crapii-n ele-s cât berbecii, 
În pomi, piersici cât dovlecii, 
Pepenii de zahăr roșu, 
În grâu, spicul cât cocoșul... 
Tudor Arghezi, Mamă Țară 


e epitet: 
O! tablou măret, fantastic!... Mii de stele argintii 
În nemărginitul templu ard ca vecinice făclii. 
Vasile Alecsandri, Mezul iernei 


Antiteza 


„ANTITEZA este figura de stil care constă în punerea în opoziţie a două cuvinte, idei, 
imagini, personaje, situaţii menite să se reliefeze reciproc. 


Antiteza poate să apară: 
ə la nivelul enunțului: 
Nu știe de-i vis, ori aieve-i... 
George Coșbuc, Pașa Hassan 


e la nivelul întregii opere: în balada cultă Pașa Hassan se opun cele două armate 
și cele două personaje principale, Mihai Viteazul și Pașa Hassan. 


5. FIGURI DE ADRESARE 


Invocaţia retorică 


INVOCAŢIA RETORICĂ este figura de stil care constă în adresarea unei rugăminţi către 
muză, către o divinitate (în literatura clasică) sau în adresarea unei chemări către o 
persoană absentă sau imaginară (în literatura modernă). 


Este folosită, după model clasic, de Ion Budai-Deleanu la începutul epopeii 
Tiganiada. Apare însă și în imnuri: 


O! soare, creatorul când de pe tronul său 
Ţi-a zis să fii, vrând lumei să dea supremul bine 
Atunci el cu mândrie s-a oglindit în tine... 
Vasile Alecsandri, Imn către soare 


Și ridicându-mă ca și alte fiinţi, 
cu buze fierbinţi, 
am cântat: 


fii lăudat, soare... 
Magda Isanos, Imn pentru soare 

Interogaţia retorică 


INTEROGAŢIA RETORICĂ este figura de stil constând într-o întrebare sau într-un şir de 
întrebări adresate unui auditoriu din partea căruia nu se aşteaptă un răspuns. 


Auditoriul poate fi reprezentat și de o singură persoană, care poate sau nu să fie 


prezentă. Interogaţia retorică transmite indirect o părere ce trebuie evidenţiată: 

Voi sunteți urmașii Romei? Nişte răi și niște fameni! 
l-e rușine omenirii să vă zică vouă oameni. 
Mihai Eminescu, Scrisoarea IH 


Exclamaţia retorică 


EXCLAMAŢIA RETORICĂ este figura de stil care constă într-un enunţ (în poezie sau în 
proză) prin care se exprimă un sentiment puternic (tristeţe, bucurie, furie, surpriză etc.). 


Exclamaţia trebuie să fie obligatoriu un enunţ și trebuie să exprime un sentiment. 
După ceea ce transmite, poate fi: 
. exclamație patetică: 
Ce iertător și bun ti-i gândul, în preajma florilor plăpânde! 
Dimitrie Anghel, În grădină 


e exclamație ironică: 
O, te-admir, progenitură de origine romană! 
Mihai Eminescu, Scrisoarea III 


Apostrofa 


APOSTROFA este figura de stil constând din întreruperea expunerii printr-o adresare 
cu un caracter sentenţios către cititor sau către o persoană, un lucru, o divinitate etc. 


De exemplu: 
Și te slujesc; dar, Doamne, până când? 
Tudor Arghezi, Psalm 
Imprecaţia 


IMPRECAŢIA este figura de stil în care se exprimă, sub forma unui blestem, dorinţa de 
a pedepsi pe cineva. 


De exemplu: 
Doar i-o da mai mult îndemn 
Coadei lingurii de lemn 
(Lemn de leac) 
Doar l-o-întoarce berbeleac 
Doar l-o duce vălătuc 
Pe ibovnicul uituc! 
Ion Barbu, Domnișoara Hus 

Invectiva 


INVECTIVA este figura de stil care constă în utilizarea unor cuvinte jignitoare şi violente 
(a adresa cuiva. 


De exemplu: 
Servitoare, pe pulpe cu două dungi roșii de la jartiere 
Servitoare cu pântecul mirosind a ceapă și a pătrunjel... 
Geo Bogza, Poem ultragiant 


Odată cu apariția modernismului, în lirică se constată o tendinţă de a renunţa la 
figurile de stil ca podoabă textuală, fiind refuzată așa-zisa exprimare frumoasă. Sen- 
surile se dezambiguizează în context, devenind preponderentă sintaxa poetică. Din” 
această cauză, figurile de construcție ocupă în poezia modernă un loc important. 
Preocuparea modernismului de a asimila un limbajului poetic expresiile considerate 
urâte are drept consecinţă folosirea în lirică a figurilor de adresare precum impre- 
caţia și invectiva, considerate până în acel moment nepoetice. 

Poezia modernă a distrus prejudecata după care prezența figurilor de stil în- 
seamnă exprimare frumoasă. 


e. Versificaţia 


Poezia este o formă specială de exprimare, caracterizată prin folosirea armonioasă 
a sunetelor, care creează ritmuri și rime. 
Versificaţia sau prozodia se ocupă cu regulile de construcție a poeziei. 


VERSUL este un rând dintr-o poezie. 


De obicei, versul începe cu literă mare și se sfârșește cu un spațiu gol. În poezia 
modernă, versurile nu încep întotdeauna cu literă mare. 

Uneori, versurile se înlănțuie unele după altele, nefiind grupate în strofe, iar alteori 
se asociază în strofe. 


STROFA este o grupare de versuri, în număr variabil, despărțită de alte asemenea uni- 
tăţi printr-un rând alb. 


După numărul de versuri, strofa este; 
* monovers — când este alcătuită dintr-un vers: 
COPILĂRIE: O jucărie spartă găsită într-un pod. 
Ion Pillat, Poeme într-un vers 


e distih — când este alcătuită din două versuri: 
Nerăbdător bunicul pândise de la scară 
Berlina legănată prin lanuri de secară. 


Pe-atunci nu erau trenuri ca azi, și din berlină 
Sări, subțire-o fată în largă criolină. 
Ion Pillat, Açi sosi pe vremuri 

e terțină — când este alcătuită din trei versuri: 
Și eu astfel mă uit din jet pe gânduri, 
Visez la basmul vechi al zânei Dochii; 
În juru-mi ceața crește rânduri-rânduri. 


Deodat-aud foșnirea unei rochii, 
Un moale pas abia atins de scânduri... 
Iar mâni subțiri și reci mi-acopăr ochii. 
Mihai Eminescu, Afară-i toamnă 


e catren — când este alcătuită din patru versuri: 
Atât de fragedă, te-asemeni 
Cu floarea albă de cireș, 
Și ca un înger dintre oameni 
În calea vieții mele ieși. 
Mihai Eminescu, Atât de fragedă... 


Strofa mai poate avea cinci versuri (cvintarie), șase versuri (sextină), șapte versuri 
(septimă), opt versuri (octet), nouă versuri (nonă), zece versuri (decimă), douăspre- 
zece versuri (stanță). 


MĂSURA reprezintă numărul de silabe dintr-un vers. 


Măsura poate fi variabilă, existând versuri scurte și versuri lungi. 

In creația cultă, măsura poate avea de la patru până la optsprezece silabe. 

Poezia populară este caracterizată printr-un vers scurt de 5-6, 7-8 silabe. 

Măsura poate fi constantă în toată poezia sau poate varia de la un vers la altul 
sau de la un grup de versuri la altul. 


RIMA constă în potrivirea sunetelor de la sfârşit de vers, începând cu ultima vocală ac- 
centuată. 


După modul de îmbinare a versurilor care rimează într-un catren, există urmă- 
toarele tipuri de rime: 
s rimă împerecheată — când primul vers rimează cu al doilea și al treilea cu al pa- 


trulea; 
Din văzduh cumplita iarnă cerne norii de zăpadă, a 
Lungi troiene călătoare adunate-n cer grămadă; a => 
Fulgii zbor, plutesc în aer ca un roi de fluturi albi, b 
Răspândind fiori de gheaţă pe ai țării umeri dalbi. b => 


Vasile Alecsandri, larna 


e rimă încrucișată - când primul vers rimează cu al treilea și al doilea cu al patrulea; 
A fost odată ca-n povești, 


a 
A fost ca niciodată, b 
Din rude mari împărăteşti, a 
O preafrumoasă fată. b 


Mihai Eminescu, Luceafărul 

e rimă îmbrățișată — când primul vers rimează cu al patrulea și al doilea cu al treilea; 


Tot mai miroase via a tămâios și coarnă, a 
Mustos a piersici copate și crud a foi de nuc... b 
Vezi, din zăvoi sitarii spre alte veri se duc; b > 
Ce vrea cu mine toamna pe dealuri de mă-ntoarnă? a 


Ion Pillat, În vie 


e monorimă — când toate versurile rimează; 


Într-o grădină, a 
Lâng-o tulpină, a ai > 
Zării o floare ca o lumină. a 

Jenăchiță Văcărescu, Într-o grădină 


În strofele care au un alt număr de versuri, rima se poate amesteca. 
Când versurile nu rimează, se numesc versuri albe. 
Există și rime imperfecte, când se potrivesc numai vocalele accentuate de la 
sfârșitul versului, consoanele fiind diferite: 
Și nime-n urma mea 
Nu-mi plângă la creștet, 
Doar toamna glas să dea 
Frunzișului veșted. 
Mihai Eminescu, Mai am un singur dor 


Cuvintele care se găsesc în rimă sunt favorizate de accent, atrăgându-se atenţia 
asupra lor. 


RITMUL constă în succesiunea regulată şi armonioasă a silabelor accentuate şi neac- 
centuate dintr-un vers. 


Ritmul își are originea în accentul cuvintelor, adică în pronunțarea mai intensă a 
unei silabe. Prin repetiţia ordonată a accentelor, versurile se aseamănă cu muzica. 


PICIORUL METRIC (METRUL) este unitatea ritmică alcătuită dintr-un număr constant 
de silabe accentuate şi neaccentuate care se repetă într-un vers. 


Picioarele metrice pot fi alcătuite din: 

s două silabe — dintre care una este accentuată și cealaltă neaccentuată; 
s trei silabe — dintre care una este accentuată și două sunt neaccentuate; 
* patru silabe. 


Picioarele metrice bisilabice sunt: 
e troheul, în care prima silabă este accentuată și a doua este neaccentuată; 


d ae o 


ca ag — Mioriţa 

e iambul, în care prima silabă este neaccentuată și a doua este accentuată; 
zi ej Fir 
do d; 


Mihai Emineset Luceafărul 


zorn 
RRL 


În functie de tipul de picior metric, ritmul poate fi: 

e ritm trohaic — alcătuit dintr-o succesiune de trohei; 

e ritm iambic — alcătuit dintr-o succesiune de iambi. 

Ritmul trohaic este specific poeziei populare și corespunde, în general, unor stări 
de spirit optimiste. Ritmul iambic are gravitate și exprimă sentimente de melancolie. 

La final de vers se poate ca piciorul metric să nu fie complet, lipsind o silabă. Pi- 
cioarele metrice trisilabice sunt: 

e dactilul; prima silabă este accentuată și celelalte sunt neaccentuate: 


i-a [n a) POPEO: phe 


Fu] - [ge] EIjEz - [ha] 


L EA 


Dimitrie Bolintineanu, Mihnea și baba 


e amfibrahul; a doua silabă este accentuată și celelalte sunt neaccentuate: 


A 
ca pati Coșbuc, Pașa Hassan 


+ anapestrul; a treia silabă este accentuată, primele două fiind neaccentuate: 
[a]-[e] aie ee; fed -Er j bre) [pes e lee el de] 
e aa : en-e] yE ee] yle 
Grigore Alexandrescu, Umbra lui Mircea. La Cozia 


Picioarele tetrasilabice sunt: 
e coriambul; are prima și a patra silabă accentuate: 

i Sti E me A a E A TT e 
[ziar] -[ me] - (le-l ard stel- llel: le cz] - [o] lea] [ez] - Le). 
a 11 LTL ] 


Mihai Eminescu, Sara pe deal 


e peonul; are o silabă accentuată și trei neaccentuate; este un picior metric folosit 
în Antichitate, când în vers se făcea distincția dintre silaba lungă și silaba scurtă 
(este o diferență de cantitate, nu de accentuare). 


Poeziile pot fi formate din aceleași unități ritmice: 


Pepe pepa 


Li le 
a)-e) ec i-a] i-l. 
a E ASAN ATS A A 


Mihai Eminescu, Glossă 


Se poate ca picioarele metrice să varieze în interiorul unui vers. 
De exemplu: 


Ce-a ei) [e a-l a yeee 
ue apte e o, sasa sri de Lotru zale ul pelin EE, E 


Mihai Eminescu, Sara pe deal 


În versul de mai sus apar trei tipuri de picioare metrice: un coriamb, doi dactili 
și un troheu. 

Se poate ca picioarele metrice să varieze de la un vers la altul. De exemplu, în 
Mai am un singur dor de Mihai Eminescu ritmul iambic alternează cu ritmul amfi- 
brahic: - 


DE Teama pan 
Mihai Eminescu, Mai am un singur dor 


În poezia modernă, apar și versurile libere, care nu se mai supun regulilor privi- 
toare la rimă, ritm și măsură, exprimând astfel mai bine stările afective. 

4. STRUCTURA TEXTULUI DRAMATIC 


DRAMATURGIA se ocupă cu modalităţile de construcţie a textului destinat reprezentării 
scenice sau cu tehnicile de realizare a spectacolului teatral. 


Uneori, termenul este folosit pentru a desemna genul dramatic. Alteori, în sens 
restrâns, se aplică operelor legate de un curent literar, operelor unui creator, operelor 
dintr-o anumită cultură. 


GENUL DRAMATIC include toate operele literare destinate reprezentării scenice, în 
proză sau în versuri, 


Teatrul s-a născut în Grecia antică din procesiunile religioase închinate lui Dionysos, 
zeul vinului, și Demetrei, zeița agriculturii și a recoltelor. Aceste manifestări se 
desfășurau în martie-aprilie și celebrau moartea și învierea conform ciclicității ano- 
timpurilor. În timpul sărbătorii, cântăreți cu măști de tap, numiţi tragos, îi închinau 
lui Dionysos imnuri de slavă, întrerupte de povestirea unor episoade din viaţa zeului. 
Cu timpul, din cor se desprinde un actor care va răspunde singur, ca și când ar fi 
Dionysos. Mai târziu, numărul actorilor va crește, importanţa corului se va diminua, 
accentul va cădea pe dialog și acţiunea se va concentra, devenind unitară. 


a. Opera dramatică 


OPERA DRAMATICĂ este un text literar destinat reprezentării scenice şi construit doar 
din dialog. 


Locul prezentării operei dramatice este teatrul, unde se află două spații esenţiale: 

* scena, pe care se desfășoară spectacolul; 

e sala, de unde privesc spectatorii. 

De-a lungul timpului, aceste spaţii au avut înfățișări diferite. În Antichitate, scena 
era puţin ridicată deasupra solului. Mai târziu, s-a înălțat și s-a depărtat, separân- 
du-se de spectatori printr-o parte în care sunt instalate luminile și care se numește 
rampă. Astăzi, tendinţa este de a cobori scena în mijlocul spectatorilor sau chiar de 
a-i urca pe spectatori pe scenă. La parterul sălii se află stalul, un spațiu în care sunt 
plasate scaune numerotate. În jurul sălii sunt lojile, adică despărțiturile în care încap 
fotolii numai pentru un număr mic de spectatori, Partea cea mai de sus a sălii se 
numește balcon sau galerie și este cea mai puțin comodă și cea mai ieftină. 

Spectacolul prezintă direct publicului întâmplări imaginare, jucate de actori într-un 
decor deschis către sală. Aceasta înseamnă că replicile teatrale au un dublu destina- 
tar: actorii, care întruchipează personajele pe scenă, și publicul, care, văzând tot, uneori 
știe mai mult decât eroii. 

Reprezentarea scenică este rezultatul unei munci de echipă, în care fiecare mem- 
bru are o contribuţie originală. Autorul scrie textul, secretarul literar îl propune con- 
ducerii teatrului, care îl va încredința unui regizor, adică persoana care va coordona 
întregul spectacol. El va colabora cu actorii, scenograful, costumierul, machiorul, 

mașiniștii, ilustratorul muzical, inginerii de sunet, tehnicienii de la lumini, respon- 
sabilii cu recuzita, pentru ca spectacolul să se desfășoare în bune condiții. 

O lucrare dramatică are două modalități distincte de prezentare a informaţiei: 

e replicile, adică intervenţiile personajelor, care constituie aspectul literar al tex- 
tului; 

e indicaţiile scenice (numite și didascalii), adică sugestiile privitoare la decoruri, 
mimică, gestică, lumini, costume, fond sonor și, care se referă la realizarea spec- 
tacolului. 

Replicile sunt precedate de numele personajelor, scrise cu majuscule. Indicațiile 
scenice se scriu, de obicei, cu litere cursive (italice) și adeseori, se pun între paranteze 
rotunde. 

Singurul mod de expunere în cazul operei dramatice este dialogul, adică schim- 
bul de replici dintre două sau mai multe personaje. Uneori, intervenţia unui personaj 
se amplifică, transformându-se într-un monolog, procedeu prin care eroul vorbește 
cu sine însuși sau cu spectatorii, cărora le dezvăluie gânduri și trăiri, sau pe care îi 
informează despre întâmplări petrecute în afara cadrului scenei. Alteori, personajele 
rostesc replici pe care se presupune că un alt personaj, prezent în scenă, nu le aude, 
acest procedeu numindu-se aparteu. 


SUBDIVZIUNILE OPEREI DRAMATICE 


Destinația scenică determină o împărțire specifică a textului dramatic în subdi- 
ACTUL este o parte a piesei de teatru, având o acţiune unitară şi fiind separată printr-o 
pauză (numită antract), marcată, de obicei, prin lăsarea cortinei. 


Numărul de acte al unei piese nu este astăzi fix. Există lucrări scurte, într-un singur 
act, aşa cum este Conu Leonida față cu reacţiunea de Ion Luca Caragiale, dar și lucrări 
în şase acte, precum Cocoșul negru de Victor Eftimiu. 

Actul este împărțit la rândul lui în scene sau tablouri (termeni considerați uneori 
sinonimi). Scena este delimitată convenţional de intrarea sau ieșirea unui personaj 
sau de modificarea locului și a timpului acțiunii. Pauzele dintre scene sunt foarte 
mici, iar spectatorii nu își părăsesc locurile. 

Durata limitată a spectacolului exercită asupra materiei narative o presiune care 
determină derularea alertă a întâmplărilor produse de conflicte puternice între per- 
sonaje, concepții, atitudini. Conflictul dramatic de orice fel determină construirea 
subiectului piesei de teatru. 

Expoziţiunea este partea de început a operei dramatice a cărei funcție este de a 
aduce toate informaţiile necesare înțelegerii faptelor ulterioare. Afișul spectacolului, 
programul de sală, cunoaşterea printr-o lectură anterioară a listei de personaje 
așezate înaintea textului completează expoziţiunea realizată prin replici. Astfel, pe 
lângă numele personajelor pot fi aflate poziția lor socială, profesiile, legăturile de 
rudenie dintre ele, informaţii despre locul și timpul în care se plasează acţiunea. O 
lectură anterioară a piesei ajută la formarea unei păreri proprii, pentru că spectacolul 

reprezintă imaginea pe care o au asupra textului realizatorii: regizorul, scenograful, 


costumierul, ilustratorul muzical, machiorul etc. 
Replicile din expoziţiunea unei piese prezintă o întâmplare povestită de un personaj 
intrat în scenă, o amintire a unor fapte trecute, o aluzie la o anumită situaţie etc. 
Intriga este întâmplarea care determină desfășurarea acțiunii. 
Desfăşurarea acţiunii se dezvăluie din replicile personajelor. 
Punctul culminant este întâmplarea cea mai tensionată din piesă, care dezleagă 
intriga. 
Deznodământul este întâmpl 
intrigă. 
O operă dramatică poate fi scrisă în proză sau în versuri. 


area prin care se rezolvă tensiunea provocată de 


INCIPITUL 


Nici în cazul operei dramatice, incipitul nu se confundă cu expozițiunea, repre- 
zentată de prima scenă, care, în teatrul tradiţional, trebuie să capteze spectatorul, 
deși s-ar putea considera că un contact cu textul îl reprezintă chiar citirea afișului 
de la intrare. Există, în cazul spectacolului teatral, mai multe vecinătăți care pot 
reprezenta incipitul, situație exploatată în montările contemporane, fiindcă actorii 
pot să apară în hol, ca și când personajele ar fi gazde, intrarea se poate face prin 
scenă ș.a.m.d. 

Un tip special de incipit îl reprezintă prologul, caracteristic teatrului antic și 
apărut, uneori, în drama modernă. În tragedia greacă, până la Sofocle, prologul 
constă dintr-un dialog între personaje. Prologul plasat înaintea intrării corului era o 
sinteză a subiectului sau prezenta întâmplările anterioare celor din piesă. Același 
rol de a-l avertiza pe spectator l-a avut prologul și mai târziu. 


FINALUL 


Uneori, piesele de teatru au un epilog, care apare ca un fel de concluzie a eveni- 
mentelor prezentate pe scenă, realizând o simetrie cu prologul. 

Finalul piesei de teatru nu corespunde totdeauna cu deznodământul, pentru că, 
de exemplu, în O scrisoare pierdută de Ion Luca Caragiale, după încheierea acțiunii 
are loc manifestația populară, condusă de principalul opozant al celor care câști- 
gaseră alegerile. Replica lui Ghiţă Pristanda, Curat constituțional!, are astfel valențe 
ironice, pentru că scena finală îi reunește, într-o euforie generală, pe reprezentanții 
tuturor orientărilor politice. Concluzia este că alegerea nu este posibilă, fiindcă orice 
opţiune are aceeași finalitate. 

În teatrul modern, câteodată, finalul se prelungește prin mijloace diverse până 
la ieșirea din teatru, personajele amestecându-se printre spectatori. 


CONFLICTUL DRAMATIC 


În piesele de teatru există un conflict dramatic fundamental, în jurul căruia se 
dezvoltă întreaga acțiune. Pe lângă acesta apar unele conflicte secundare. 

b. Personajele 


Personajele, într-o operă dramatică, se prezintă direct prin ceea ce spun și prin 
felul în care acționează. Într-un spectacol, actorul, prin arta lui, poate sugera trăsături 
ale personajului nemenţionate în indicaţiile scenice. 


c. Comedia 


COMEDIA este o specie a genului dramatic al cărei sfârşit este fericit şi în care perso- 
najele şi acţiunile provoacă râsul. 


Intriga, în comedie, intră în sfera derizoriului, personajele fiind confruntate cu 
probleme lipsite de importanţă: confuzii, neînțelegeri, exagerări ale unor întâmplări. 
De cele mai multe ori, personajele sunt persoane mediocre, pline de cusururi, 
înfățișând o umanitate inferioară, care este ironizată, batjocorită. Astăzi, în comedii 
apar şi eroi superiori prin inteligenţă sau moralitate. 

Ideea că personajul comediei este lipsit de superioritate era proprie Antichității, 
care opunea această specie tragediei, ce înfățișa eroi superiori. Chiar specia era 
desprinsă din ceremonii religioase desfășurate sub forma unui spectacol popular cu 
„ aspectul unei mascarade. Comos era, la greci, zeul ospeţelor și al manifestărilor inde- 
„ cente, și de aici va veni termenul ce desemnează această specie, apărută mai târziu 
decât tragedia. 

În funcţie de sursă, există: 

e comic de situaţie, propriu acțiunii, în care apar confunzii, împrejurări neaș- 

teptate, încurcături etc.; 

comic de caracter, referitor la personaje, care, frecvent, întrunesc trăsăturile co- 

mune și caracteristice ale unei categorii umane, fiind tipuri (demagogul, avarul, 
servilul, parvenitul etc.); 

* comic de moravuri, referitor la comportamente imorale; 

e comic de limbaj, privitor la vorbirea personajelor, care astfel se dezvăluie (gre- 

șeli de pronunție, construcții lipsite de sens, dezacorduri, repetarea mecanică a 
unor cuvinte, numită tic verbal etc.). 


7 


COMICUL este o categorie estetică care constă în acţiuni, situaţii, replici, personaje 
care provoacă râsul. 


Comicul apare în măsura în care se produce o nepotrivire între așteptare și rezultat, 
între aparenţă și esenţă. Această nepotrivire nu trebuie să aibă un efect negativ, să 
nu provoace suferință sau daune foarte mari. Dacă pe o coajă de banană alunecă o 
bătrână neputincioasă, efectul este de spaimă, de frică. Dacă același lucru li se 
întâmplă unor personaje pline de preţiozitate, efectul este comic. 

literatura română, începuturile teatrului sunt legate de comedie prin piesele 
Comodia vremii (Franţuzitele) de Costache Faca și O soar€ la mahala de Costache Cara- 
giali. Adevăratul întemeietor al speciei comediei de la noi poate fi considerat însă 
Vasile Alecsandri, mai ales datorită pieselor care o au drept personaj pe Chiriţoaia: 

Chiriţa în lași sau două fete și-o neneacă, Chiriţa în provinție, Cucoana Chiriţa în balon. În 
aceste piese, ca și în „cânticele comice“ (Clevetici, ultrademagogul, Sandu Napoilă, ul- 
traretrogadul), apare o lume în care se amestecă în mod comic Orientul și Occidentul, 
în care tipurile umane sunt pitorești, ridicole, dar și simpatice. Cel mai înfloritor mo- 
ment al comediei românești l-a reprezentat opera dramatică a lui Ion Luca Caragiale, 
care a scris: O noapte furtunoasă, Conu Leonida față cu reacţiunea, O scrisoare pierdută, 
D'ale carnavalului. Oglindă a vremii autorului, dar și a lumii în general, opera lui Ion 
Luca Caragiale a fost admirată și contestată, reinterpretată, dar aflată permanent în 
atenția publicului. În perioada interbelică au fost prezentate pe scenă comedii 
reușite, printre care se numără: Titanic vals, ... Escu, Visul unei nopți de iarnă de Tudor 
Mușatescu, Gaiţele de Alexandru Kirițescu, Omul cu mârțoaga și Capul de răţoi de 
G. Ciprian. 


5. ÎNCEPUTURILE CULTURII ROMÂNE 
a. Originile şi evoluţia limbii române 


LIMBA ROMÂNĂ — LIMBĂ ROMANICĂ 


Limba este un fenomen în mișcare, astfel încât își modifică de-a lungul timpului 
structura, atât prin evoluţie normală, cât și prin influenţele exercitate de contactul 
cu alte limbi. În contradicţie cu această tendinţă, limba manifestă în același timp o 
înclinare spre conservarea fondului originar. Astfel, limba română poate fi consi- 
derată, așa cum aprecia Alexandru Rosetti, limba latină vorbită neîntrerupt în partea 
orientală a Imperiului Roman, cuprinzând provinciile dunărene romanizate [...] din mo- 
mentul pătrunderii limbii latine în aceste provincii și până în zilele noastre (Istoria limbii 
române, 1968). 

Formată într-un proces îndelungat și complex, structura limbii române este 
esenţial latină, moștenind latina populară sau vulgară, limba vorbită în mod 
obișnuit de romani, limbă vie, deosebită de latina clasică, reprezentând varianta 
literară, aspectul îngrijit și normat al acestei limbi. Chiar denumirea acesteia 
sugerează uzul, fiindcă, în limba latină, vulgus însemnă mulțime, masă, gloată. Limba 
latină a fost relativ unitară în tot Imperiul Roman până în perioada lui de destră- 
mare, plasată între secolele IV și VI, când se nasc de fapt limbile romanice. Unele 
dintre acestea au devenit mult mai târziu limbi naţionale (italiana, franceza, spaniola, 
portugheza, româna), altele au rămas la stadiul de limbi locale, vorbite pe o arie 
restrânsă (sarda, catalana, occitana, provensala, romanga, retoromana), sau chiar au 
dispărut (dalmata). 

În vocabularul limbii române sunt cuvinte păstrate din latină în toate limbile ro- 
manice (apă, bun, foc), dar şi unele conservate doar în română (oaie din lat. ovis, cântec 
din lat. canticum, farmec din lat. pharmacum). 

Limba română ocupă un loc aparte în cadrul limbilor romanice prin faptul că 
este singura care reprezintă zona orientală. Situată într-o arie laterală și izolată de 

limbile slave înconjurătoare, limba română a conservat mai bine s 


i . tructura grama- 
ticală și lexicul pe care le-a moștenit din limba latină. A 


FORMAREA LIMBII ROMÂNE 


Nașterea unei limbi este un proces îndelungat și nu poate fi datat, astfel încât nu 
se poate spune cu exactitate când a început transformarea limbii latine în limba 
română. 

Romanii au pătruns în Peninsula Balcanică pe la sfârșitul secolului al III-lea î.Hr., 
ajungând până la Dunăre, unde s-au izbit de rezistența populației daco-gete. 
Războaiele dintre daci și romani au început cu înfruntarea din anul 86 d.Hr., când 
romanii au fost nevoiți să se recunoască învinși la Tapae. Mai târziu, împăratul 
Domițian a încheiat cu dacii o pace prin care a stârnit nemulțumirea nobilimii ro- 
mane. De-abia în momentul urcării pe tron a lui Traian, în anul 98 d.Hr., înfruntările 
dintre daci și romani devin din ce în ce mai violente, culminând cu războiul declan- 
șat în 101 d.Hr. și încheiat în primăvara anului următor. 

Dacii, numiți de Herodot în Istoriile sale cei mai drepți și mai viteji dintre traci, nu 
au acceptat cu ușurință stăpânirea romană. Astfel, Decebal, conducătorul dacilor, 
înțeles cu popoarele barbare, organizează un atac în Dobrogea pentru a opri 
înaintarea romană spre Sarmizegetusa, capitala Daciei. Din această cauză, Traian a 
fost nevoit să plece din Munţii Orăștiei și, chiar dacă a repurtat o victorie, a cărei 
mărturie este monumentul cunoscut sub numele de Tropaeum Traiani de la Adam- 
clisi, unde sunt înscrise numele comandanților romani căzuți pe câmpul de luptă, 
s-a retras din Dacia. 

Stăpânirea romană s-a instalat însă definitiv în spațiul carpato-dunărean în anul 
106 d.Hr., când Traian a cucerit Sarmizegetusa. Decebal se sinucide și fostele triburi 
sunt anihilate cu ușurință de experimentata armată romană. Chiar și dacii liberi, 
rămași în afara graniţelor romane, nu mai îndrăznesc să atace, fiind nevoiți să se re- 
organizeze. 

Noul teritoriu cucerit a devenit provincie romană, prosperând destul de repede, 
fiindcă avea nenumărate bogății, care îi determinaseră pe romani să o numească 
adeseori Dacia Felix (Dacia cea fericită). Începe astfel procesul de romanizare, care a 
constat în asimilarea rapidă a civilizației, a culturii și a limbii din Imperiul Roman. 
Istoricul Eutropius afirma că Traian a colonizat Dacia cu oameni aduși din toate 
regiunile imperiului (ex toto orbe romano — din toată lumea romană). O populație atât 
de diversă nu se putea înţelege decât cu ajutorul limbii latine, pe care încep să o 
vorbească și băștinașii. Treptat, limba populaţiei autohtone este din ce în ce mai 
puţin folosită, fiindcă numai latina asigura posibilitatea comunicării localnicilor cu 
reprezentanţii imperiului: militari, funcţionari, comercianţi și meseriași. 

Superioritatea civilizaţiei romane, care a adus în Dacia orașele, castrele, dru- 
murile, constituie un factor de eficientizare a procesului de asimilare a populației 
autohtone. În aproximativ un secol, populația băștinașă folosea în mod curent limba 
latină, dovadă fiind hotărârea împăratului Caracalla de a da un edict, așa-numita 
Constitutio Antoniniana (212 d.Hr.), prin care acorda cetățenia romană tuturor locuito- 
rilor Daciei. 

Atacurile din ce în ce mai frecvente și mai puternice ale popoarelor migratoare 
au silit stăpânirea romană să se retragă în anul 271 d.Hr., în timpul împăratului 
Aurelian. Romanizarea nu a fost însă un proces limitat la cei 165 de ani de stăpânire 
romană în Dacia, ci a continuat după retragerea aureliană, fapt atestat de probe 
arheologice și lingvistice. 

Procesul de asimilare a populației autohtone s-a extins dincolo de graniţele 
provinciei, ajungând până în zona Crișurilor, a Tisei și până la Prut. Trebuie amintit 
și faptul că, anterior cuceririi Daciei, în Dobrogea, ce fusese supusă de mult timp 
(fiind numită Scythia Minor), existau orașe romane devenite centre de cultură care 
iradiau spre localitățile rurale, impunând folosirea limbii latine. 

Numeroasele cuvinte de origine latină, în primul rând din domeniul agricol, 
dovedesc asimilarea limbii cuceritorilor. De exemplu, a ara vine din lat. arare, grâu 
din lat. granum, secară din lat. secale, in din lat. linum etc. Chiar cuvântul sat vine din 
latină, de la fossatum, care însemna localitate întărită printr-un şanţ. 

Practic, se poate spune că procesul de impunere a limbii latine în spațiul carpato- 
dunărean s-a încheiat în secolul al VI-lea, de când datează un enunţ considerat de 
mai mulți lingviști ca aparținând limbii române. Este vorba de o menţiune făcută în 
secolul al VIII-lea de cronicarul bizantin Theophanes despre o expediție armată din 
anul 587 d.Hr. El reia o mărturie din secolul anterior, aparținând lui Simokattes, care 
relatează despre dezordinea produsă de un soldat în clipa când s-a adresat altuia în 
limba părintească, spunându-i: Torna, torna, fratre. Toată armata, în cadrul căreia 
comenzile erau date în latină, înţelege că este vorba despre o retragere, nu despre 
căderea unei poveri de pe spinarea unui animal de povară. Vocativul fratre, adaptare 
a latinescului frater, care apare doar la Theophanes, poate fi considerat o dovadă a 
conturării, în linii mari, a limbii române. 


TRECEREA DE LA LIMBA LATINĂ LA LIMBA ROMÂNĂ 


Dacă latina clasică este bine cunoscută, latina vulgară, care stă la baza formării 
limbilor romanice, așadar, și a limbii romane, este reconstituită după o serie de 
izvoare, printre care se numără: 

e autorii clasici latini, în ale căror opere pătrund forme de limbă vorbită (Plaut, 

Petroniu, Horaţiu, Cicero); 

e traducerea Bibliei, cunoscută sub numele de Vulgata, fiindcă era adresată celor 
fără o instrucţie deosebită; 

+ inscripțiile, mai ales cele de la Pompei, orașul acoperit de lava unei erupții a 
vulcanului Etna; 

e lucrările lexicografice, printre care deosebit de important este Appendix Probi, 
din secolul al III-lea d.Hr.; este vorba despre o listă de 227 de cuvinte populare, 
însoțite de corespondentele din latina clasică; simpla înșiruire a acestor cuvinte 
evidenţiază faptul că româna moștenește latina vulgară, așa cum se poate ob- 
serva din exemplele următoare: auris non oricla, oculus non oclus, rivus non rius; 


e gramaticile latinești, în care au fost semnalate greșeli de pronunțare, dar și de 
morfologie; 

+ manuscrise, așa cum este jurnalul de călătorie la Locurile Sfinte al unei călu- 
gărițe din secolul al V-lea d.Hr.; 

e metoda comparativ-istorică de studiere a limbilor romanice, putându-se astfel 
reconstitui forme neatestate la un moment dat pe baza corespondenţelor; de 
exemplu, forma coda din latina vulgară a fost reconstituită după rom. coadă, 
it. coda, fr. queue, sp. coza etc., pentru ca, ulterior, să fie atestată în inscripții. 


Din latina vulgară apare româna comună, reprezentând prima fază a evoluţiei 
limbii române, care mai este cunoscută și sub denumirea de protoromână, străro- 
mână sau română primitivă. 

În româna comună: 
e sistemul vocalic cuprindea șase vocale: a, e, i, o, u, ă; vocala î apare mai târziu și 
individualizează limba română în cadrul limbilor romanice; 
e sistemul consonantic se caracterizează prin apariția unor sunete noi, care nu 
existau în latina: f, ș; de exemplu, lat. negotium > rom. negoț, lat. sic > rom. și; 
e se produc modificări cu valoare de lege, printre care se numără: 
a. -l- intervocalic trece la -r-, fenomen cunoscut sub numele de rotacism; de 
exemplu, lat. filum > rom. fir, lat. solem > rom. soare, lat. gula > rom. gură; 
b. -Il- intervocalic se păstrează; de exemplu, lat. callis > rom. cale, lat. stella > rom. 
stea; 
c. consoanele m, n, s, t de la sfârșitul cuvintelor latinești dispar; de exemplu, lat. 
sebum > sebu > rom. seu; 
d. vocala accentuată o, urmată de e, a, ă, se diftonghează; de exemplu, lat. molam > 
TOM. moară; 
e cele cinci declinări latinești se reduc în limba română la trei, dispărând decli- 
nările a IV-a și a V-a, redistribuite altor declinări; 
e se păstrează cazurile din limba latină, cu excepția ablativului; 
e se mențin cele trei genuri din latină; 
e în limba română, apare articolul, care nu există în latină, acesta formându-se 
dintr-un pronume latinesc; 
+ numeralele sunt în majoritate latinești; 
* pronumele își îmbogățește formele, dar manifestă și o tendinţă de regularizare 
a flexiunii; 
e verbul moștenește cele patru conjugări, menținându-se, în mare, aceleași cate- 
gorii gramaticale specifice din latină; 
* părţile de vorbire neflexibile sunt, de asemenea, păstrate; 
e sintaxa este, în general, moștenită din limba latină; 
e lexicul este în mare majoritate latinesc, vocabularul fundamental fiind 60-66% 
de origine latină. 


TERITORIUL DE FORMARE A LIMBII ROMÂNE 


Există trei teorii în legătură cu teritoriul de formare a limbii române: = — 
1. teoria formării limbii române doar la nord de Dunăre, susținută de Dimitrie 
Cantemir, Petru Maior, Bogdan Petriceicu Hasdeu, care este infirmată de existența 


— 

unor dialecte românești sud-dunărene (dialectal aromân, dialectul meglenoromân, 
dialectul istroromân); 

2. teoria formării limbii române doar la sud de Dunăre, susținută de lingviști 
străini — Franz Joseph Sulzer, Robert Roesler, Johann Christian Engel —, dar și de sa- 
vanţi români, precum Ovid Densusianu și Alexandru Philippide; conform acestei 
teorii, după retragerea aureliană s-ar fi produs o migrație masivă de populaţie din 
spațiul fostei Dacii, care n-ar mai fi fost locuită; teoria imigraţionistă este infirmată de: 

e bogatele mărturii arheologice prin care se demonstrează persistența populaţiei 
dacice în teritoriul de baștină: inscripții cu nume dacice, cimitire cu nume dacice, 
piese de ceramică dacice etc.; 

e obiectele de cult creștin, cu inscripţii în limba latină, așa cum este cel de la Bier- 
tan (din judeţul Sibiu), pe care scria Ego Zenovius votum posui (Eu, Zenovius, am 
depus ofranda); 

e persistenţa în limba română a unor termeni latini numai în vestul teritoriului 
românesc actual, precum ai (usturoi), june (tânăr), nea (zăpadă), păcurar (cioban); 

3. teoria formării limbii române atât la nordul, cât și la sudul Dunării, susținută 
de Școala Ardeleană și de majoritatea lingviștilor contemporani. 


FONDUL AUTOHTON 


Limba vorbită de traco-geţi constituie fondul autohton al limbii române. Identi- 
ficarea acestui fond este însă dificilă, deoarece limba dacilor a dispărut și materialul 
lingvistic este redus la un număr destul de mic de cuvinte, și acestea incerte. 

Se păstrează din limba dacilor: 

+ nume proprii: Argeș, Cerna, Criș, Dunăre, lași, Jiu, Lotru, Oituz, Olt, Siret, Someș, 

Timiș, Turda, Bucur etc.; 

e substantive comune: abur, baci, balaur, barză, brad, brânză, brâu, buză, ceafă, cioară, 
copil, fluier, gard, ghimpe, groapă, grumaz, mazăre, mânz, mărar, moș, pârău, rață, 
scrum, stână, strungă, șopârlă, tap, țarc, urdă, vatră, viezure, zer etc.; 

e verbe: a băga, a (se) bucura, a cruța, a scăpăra etc.; 

e unele sufixe: -esc, -ește, -andru, -ăni etc. 

S-au descoperit și inscripţii dacice scrise cu litere grecești, rămase nedescifrate. 


A fost găsită şi o inscripție cu litere latine: Decebalus per Scorilo, tradusă Decebal fiul 
lui Scorilo. 


LIMBA ROMÂNĂ ÎN CONTACT CU ALTE LIMBI 


În secolul al VI-lea, limba română avea structură gramaticală conturată și un lexic 


predominant latin, motiv pentru care influenţele ulterioare s-au manifestat doar la 
nivelul vocabularului. 


Influenţa slavă 


Migraţia slavilor din secolele VI-VII a lăsat urme mai ales în vocabularul româ- 
nesc agricol și casnic, argument pentru faptul că aceștia erau un popor pașnic și 
sedentar, care a cultivat pământul în zonele în care s-a aşezat. Printre termenii de 

origine slavă se numără: blid, brazdă, căpiță, ciocan, cireadă, claie, cleşte, coasă, coș, coteț, 
grajd, greblă, lopată, ogor, pleavă, plug, sită, vadră etc. 

Pe lângă aceste împrumuturi din limba slavă vorbită, în secolele IX-XIII, se pot 
aminti unele împrumuturi cărturărești din domeniul bisericesc: ceaslov, parastas, 
pisanie, popă, stareț, strană, vecernie, vlădică etc. Lexicul bisericesc fundamental este 
însă de origine latină, dovedind răspândirea creștinismului în Dacia, unde predicase 
Sfântul Apostol Andrei înaintea sosirii slavilor; astfel, biserică vine din lat. basilica, 
cruce din lat. crucem, preot din lat. presbitem, Dumnezeu din lat. domine deus. 

Tot de la slavi s-au împrumutat câteva prefixe foarte productive: ne-, răs-, pre-, şi 
câteva sufixe: -eală, -iș, -iște, -nic, -iță etc. 

De asemenea, felul în care sunt construite numeralele cardinale, unele forme ver- 
bale, vocativul feminin în -o este de origine slavă. 

Au rămas în limba română și multe nume de persoană slave: Aldea, Bogdan, Du- 
mitru, Vlad, Vlaicu etc. 


Influenţa maghiară 


Influenţa maghiară începe în secolul al X-lea, când acest popor migrator pătrunde 
în Panonia, unde s-a așezat și a fost creștinat. În secolele X-XI, maghiarii ajung în 
Transilvania, lăsând urme mai ales în lexic: alean, aldămaș, belșug, cătană, gând, gingaș, 
hotar, imas, meșter, oraș, sălaș, sămădău, vamă, viclean etc. 


Influenţa turcă 


Începând din secolul al XVI-lea, pătrund în limbă termeni aduși de stăpânirea 
otomană: caimacam, capuchehaie, geremea, pașă etc. 

Multe cuvinte rămase în limba română aparțin domeniului culinar: acadea, baclava, 
chiftea, ciulama, halva, iahnie, iaurt, magiun, mezel, musaca, rahat, sarailie, sarma, șerbet 
etc. Unele au intrat chiar în vocabularul fundamental: chef, chirie, cântar, dușman, 
murdar etc. S-au păstrat și câteva sufixe: -agiu (scandalagiu), -liu (hazliu), -lâc (savantlâc). 


Influenţa greacă 


În limba română elementele greceşti au pătruns începând cu secolul al VI-lea și 
până în secolul al XV-lea. De exemplu: a agonisi, arvună, catastif, diac, flamură, molimă, 
omidă, plapumă, trandafir, zodie, zugrav etc. 


Influenţa limbilor moderne 


În secolul al XIX-lea, a început un proces de modernizare a limbii române prin 
intermediul împrumuturilor masive din limbile romanice sau din limba latină, pe 
cale savantă. Influenţa limbii franceze a fost cea mai puternică, dar există multe cu- 
vinte și din italiană — în domeniul muzical, bancar și culinar. 

De la naşterea ei, din secolul al III-lea, limba română a evoluat de-a lungul a 1 400 
de ani, îmbogăţindu-se continuu, până la forma din zilele noastre. 

b. Perioada veche (formarea conştiinţei istorice) 


CRONICARII MOLDOVENI 


Cronicile în limba slavonă 


Primele scrieri istorice din spațiul carpato-dunărean au apărut în secolul al XV-lea, 
fiind scrise în limba slavonă, așa cum este Cronica anonimă a lui Ștefan cel Mare, 
comandată de însuși voievodul moldovean. Aceste letopiseţe sunt un fel de pomel- 
nice, notând sumar nume de voievozi și anii de domnie ai acestora. 

În secolul următor, istoria domniilor de după moartea lui Ștefan cel Mare este 
continuată de cronicile slavonești ale călugărilor Macarie, Eftimie și Azarie — care 
au ca model scrierile bizantine —, caracterizându-se printr-o exprimare căutată, negli- 
jând uneori claritatea și exactitatea în relatarea evenimentelor. 


Cronicile în limba română 


În secolul al XVIII-lea, apar cronici în limba română care încearcă să recupereze 
trecutul. Acestea aparțin unor cărturari moldoveni cunoscători ai culturii occiden- 
tale, cei mai mulți dintre ei făcându-și studiile în Polonia. 

Cronicile lui Grigore Ureche, Miron Costin și lon Neculce realizează o primă ima- 
gine a istoriei noastre, reprezentând și primii pași în evoluţia prozei narative româ- 
nești, care face saltul de la un text nonliterar la unul cu evidente valori estetice. Nu 
se poate vorbi despre o coagulare conștientă a unor tehnici artistice de construcţie a 
discursului, care era înţeles în epocă doar ca o manifestare culturală de căutare a 
unei identități colective. Cronicarii au avut revelaţia necesității unei disocieri între 
făurirea evenimentului istoric și consemnarea lui ca modalitate de conservare a 
trecutului și de emancipare a omului în spiritul unui umanism târziu, desincronizat 
față de Renașterea europeană din secolele al XIV-lea și al XVI-lea. 

Grigore Ureche spunea că l-a preocupat scrisul pentru ca istoria să nu se asemene 
cu viața fiarelor și a dobitoacelor celor mute și fără viaţă, iar Miron Costin dorea ca, 
prin opera lui, să nu se uite lucrurile și cursul țării. Acesta este motivul pentru care cei 
trei cronicari moldoveni, Grigore Ureche, Miron Costin și lon Neculce, au recurs la 
principiul continuității, asigurând o imagine de ansamblu a trecutului de la origini 
până în secolul al XVIII-lea. Letopiseţul Țării Moldovei de Grigore Ureche prezintă 
evenimentele istorice de la cel de-al doilea descălecat, adică de la Dragoș-Vodă 
(1359), până la cea de-a doua domnie a lui Aron-Vodă (1594). Cronica este continuată 
de Miron Costin până la domnia lui Ștefăniță-Vodă Lupu (1661). Letopiseţul lui Ion 
Neculce începe cu anul 1662, și anume cu Dabija-Vodă, și consemnează faptele petre- 
cute până la a doua domnie a lui Constantin Mavrocordat (1743). 

Pentru cultura noastră, cronicile au o importanţă deosebită, și anume: 

e istorică — pun bazele istoriografiei românești, abordând probleme legate de 

originea latină a poporului și a limbii noastre, de continuitatea şi de unitatea 
poporului român; 


d 

e lingvistică — sunt o sursă însemnată de cunoaștere a unei etape din evoluția 
limbii române; 
e literară — oferă forme incipiente ale prozei noastre artistice. 


Istoriografia lui Grigore Ureche 


Grigore Ureche a fost primul cronicar care a scris o narațiune simplă cu tematică 
istorică. Timpul folosit este exclusiv trecutul, opera sa istoriografică fiind un text de 
evocare, cu fapte pe care autorul nu le-a trăit. Narațiunea respectă ordinea crono- 
logică a evenimentelor, prezentând conflicte între două persoane, soldate cu victoria 
uneia din ele. Simplitatea acestor secvenţe narative duce la utilizarea cu precădere 
a înlănţuirii în legarea episoadelor descrise, rareori fiind folosită intercalarea și total 
absentă fiind alternanța. 

Forma în care se prezintă textul a devenit un model și pentru ceilalți cronicari, 
pentru ca mai târziu să fie preluat și de Mihail Sadoveanu în Zodia Cancerului sau 
Vremea Ducăi-Vodă. Acest model al povestirii cronicărești are în vedere împărțirea 
textului în paragrafe cu titluri care anunţă conținutul, organizat, în general, în jurul 
unui singur eveniment sau personaj istoric, precum se poate observa în următoarele 
exemple: De moartea lui Ștefan vodă celui Bun, vă leato 7012 (1504), A doua domnie a lui 
Alixandru vodă Lăpuşneanul, carile apoi au tăiat 47 de boieri, 7012 (1564), Războiul lui 
Ștefan vodă, când au bătut pre Albrehtu craiu leșesc la Codrul Cozminului, leat 7005 (1497), 
Războiu de la Râmnic, când s-au bătut Ștefan vodă cu Țăpăluși vodă, vă leatul 6989 (1481) 
iulie 8. 

Cronica scrisă de Grigore Ureche se remarcă prin: 

* imaginea sintetică asupra istoriei Moldovei în perioada descrisă; 

e afirmarea conștientă a originii latine a tuturor românilor; 

e concizia și dinamismul narațiunii; 

e arta portretului. 


Istoriografia lui Miron Costin 


Proza lui Miron Costin, Letopiseţul Țării Moldovei de la Aaron Vodă încoace, este mai 
subtilă decât cea a lui Grigore Ureche, aducând ca element de noutate meditaţia pe 
marginea evenimentelor istorice și fraza amplă, de tip cărturăresc. Perspectiva se 
modifică, deoarece, pentru prima dată, faptele prezentate au fost trăite de autor, el 
fiind nevoit să evalueze, având îndoieli, admirând sau dispreţuind faptele și per- 
sonajele despre care scrie, fiindcă istoria este pentru cronicar un fapt viu, în relatarea 
căruia se implică. Sanctificarea sau demonizarea constituie un proces la care este 
martor, putând contribui, prin consemnarea în cronică, la păstrarea lui pentru ge- 
nerațiile următoare. De aici, și efortul de reflecţie, cronica fiind plină de aforisme, 
biruit-au gândul fiind un astfel de exemplu emblematic. 

Nu întâmplător, pasul înainte pe care îl face Miron Costin în cristalizarea unor 
forme ale prozei românești este legat de descriere, mod de expunere ce încetinește 
derularea epică, dar care, prin semnificațiile puse în evidenţă, dă textului un plus 
de valoare literară. 

Continuând letopiseţul lui Grigore Ureche, Miron Costin n-a putut aborda pro- 
blema originii poporului român, astfel încât a simţit nevoia să scrie o altă lucrare pe 
această temă: De neamul moldovenilor, din ce țară au ieșit strămoșii lor. Opera a rămas 
neterminată, dar surprinde patosul cronicarului în afirmarea originii latine a popo- 
rului nostru și convingerea că, prin scrisul său responsabil, el poate scoate neamul 
din întunericul neştiinţei. 


Istoriografia lui Ion Neculce 


Cronica lui Ion Neculce, Letopiseţul Țării Moldovei de la Dabija- Vodă până la a doua 
domnie a lui Constantin Mavrocordat, este cea mai importantă dintre toate cronicile 
moldovenești pentru evoluţia prozei literare prin arta narațiunii, dovedind talentul 
de povestitor înnăscut al autorului. Lucrarea, preponderent memorialistică, selec- 
ționează din multitudinea de evenimente trăite atitudinile omenești care imprimă 
o direcție dramatică destinului uman. Cronicarul este întemeietorul portretului 
anecdotic, din care lipsește descrierea, detaliile de caracterizare morală și psihologică 
adunându-se din întâmplări pline de viață, ca la romancierii de mai târziu. 

Toate cele 42 de legende puse în fruntea Letopisețului, sub titlul de O samă de cuvinte, 
exprimă atracția cronicarului pentru legendar și anecdotic, în același timp. Acestea 
pot fi considerate un fel de exerciții narative care au introdus în literatura noastră 
genul povestirii de delectare. Astfel, Ion Neculce subliniază caracterul oral al acestor 
narațiuni și rolul propriu în a le transforma în povești scrise, privite ca elemente 
fabulatorii prin raportarea la realitatea din cronică. Nouă legende îl au ca erou pe 
Ștefan cel Mare, rămas și pentru Ion Neculce eroul ideal. 


CRONICARII MUNTENI 


Cine au fost cronicarii munteni 


Sub denumirea generică de cronicari munteni a rămas în cultura română un grup 
de cărturari din Țara Românească, unii anonimi, autori de cronografe sau de 
letopiseţe în secolele al XVII-lea și al XVIII-lea. Aceștia au scris mai târziu faţă de 
cronicarii moldoveni. Deși la curțile domnești muntene ale lui Matei Basarab, Radu 
cel Mare sau Neagoe Basarab a existat o înfloritoare viață culturală, un letopiseț sis- 
tematic și complet al țării nu s-a păstrat, 

Cronicile muntenești înfloresc în a doua jumătate a secolului al XVII-lea, două 
lucrări fiind mai cunoscute: 

o Letopiseţul cantacuzinesc, operă a unui partizan al familiei Cantacuzinilor, care 
prelucrează în prima parte, până la domnia lui Matei Basarab (1654), o serie de 
surse mai vechi, apoi își exprimă opinia personală despre evenimentele istorice, 
fiind, în mod evident, subiectiv (are numai cuvinte de laudă faţă de Cantacuzini, 
condamnându-i excesiv pe adversarii lor); 

e Cronicile Bălenilor, operă anonimă, apărută ca o replică la scrierea favorabilă 
Cantacuzinilor și la fel de polarizată ideologic și de agresivă în limbaj. 

Ambele cronici încep cu întemeierea Țării Românești, plasată în 1290, și se ter- 
mină cu referiri la anul 1688, când, pentru o scurtă perioadă, cele două familii rivale 
s-au împăcat. Aceste cronici anonime au fost continuate — prima, până la 1690, iar a 
doua, până la 1699. 

Urcarea pe tron, în 1688, a lui Constantin Brâncoveanu a însemnat și o modificare 
de atitudine faţă de cronicile anonime. Cele două letopiseţe fuseseră continuate, dar 
noul domnitor le-a dezaprobat, nu pentru atitudinea lor partizană, ci pentru simpa- 
tia pe care o avea pentru o altă facțiune condusă de stolnicul Constantin Cantacu- 
zino. Domnitorul încredințează scrierea cronicii sale oficiale lui Radu Greceanu, 
învăţat recunoscut în epocă, unul dintre traducătorii Bibliei de la București. Această 
cronică se ocupă doar de epoca Brâncoveanu, oprindu-se cu puţin înaintea tragicei 
morți a acestuia. 

Domnia lui Constantin Brâncoveanu este prezentată și într-o altă cronică anoni- 
mă, atribuită lui Radu Popescu, un text care exprimă opinia autorului bazată pe 
mărturii ale contemporanilor și pe observaţii proprii. Acest letopiseț anonim se 
oprește la anul 1717. 

În timpul domniei lui Nicolae Mavrocordat, marele vornic Radu Popescu este 
desemnat să scrie cronica oficială. De la el au rămas două letopiseţe, unul care con- 
tinuă o cronică moldovenească și altul în care doar partea de la 1699 până la 1729 îi 
aparține cu siguranță, partea de început fiind o compilaţie după cronicile anterioare. 

Istoria Țării Rumânești a stolnicului Constantin Cantacuzino este o operă cu adevă- 
rat științifică, desprinsă complet de tonul partizan al cronicilor muntenești. 


Caracteristicile cronicilor munteneşti 


Cronicile muntenești sunt diferite de cele moldovenești, fiind mai puţin docu- 
mentate și mai puțin obiective. Autorii lor nu au formaţia intelectuală a moldove- 
nilor. În plus, cronicarii munteni reprezintă facțiuni politice boierești în lupta pentru 
putere. E vorba de lupta dintre partida Cantacuzinilor și aceea a Bălenilor, declanșată în 
cel de-al șaptelea deceniu al secolului al XVII-lea (lon Rotaru, Literatura română veche). 
Cronicarii moldoveni au dat sinteze ale surselor anterioare lor, scriind despre ce 
s-a întâmplat în continuare. În schimb, muntenii o iau de fiecare dată de la început, 
ca și când nu ar fi avut predecesori toate cronicile, începând cu descălecatul lui 
Negru-Vodă plasat la 1290. 

O altă caracteristică este faptul că unele cronici au rămas anonime sau se pot 
atribui cu dificultate unor autori. Fără a fi lipsite de valoare documentară și de im- 
boldul reconstituiri trecutului, cronicile muntenești au mai degrabă un caracter for- 
mal, legitimând îndreptăţirea partidei boierești pe care o reprezintă la conducerea 
țării. Caracterul evident polemic le dă însă valoare literară. 

6. CURENTELE LITERARE 


CURENTUL LITERAR este un fenomen istoric amplu şi de durată, care presupune grupa- 
rea unor scriitori pe baza unor convergenţe: 


e ideologice (artistice și filosofice); 
e tematice; 


stilistice. 
Fiecare curent literar a avut o doctrină individualizatoare, rezultată din concepția 


despre lume, comunitatea de aspirații fiind un element unificator. Constituirea unui 
curent literar este un fenomen complex, în cadrul căruia se înfruntă orientări artistice 
vechi cu direcţii noi, care se impun treptat, astfel încât este greu să se dateze exact 
nașterea și dispariția curentelor literare. Istoria literară reţine însă momente semni- 
ficative, ce au consacrat un curent literar sau altul prin apariția unor opere impor- 
tante, a unor manifeste sau a unor reviste. 

Curentele literare se deosebesc de grupările literare, cum sunt cenaclurile sau so- 
cietăţile literare de tipul Junimii sau al Sburătorului, care apar ca efect al unor tendinţe 
ale epocii, dar sunt mai restrânse în timp și în spațiu, nedepășind frontierele naționale. 

Cele mai importante curente culturale și literare au fost: umanismul, iluminismul, 
clasicismul, romantismul, parnasianismul, simbolismul, realismul, naturalismul, 
expresionismul. 


a. Umanismul 


Umanismul a fost un curent cultural care a apărut în Italia în secolul al XV-lea în 
strânsă legătură cu Renașterea. Maxima dezvoltare a cunoscut-o între 1450 și 1550. 
Renașterea a fost una dintre cele mai înfloritoare etape din cultura Europei, legată de 
dezvoltarea orașelor și a burgheziei, de descoperirile geografice și de setea de liber- 
tate a artiștilor. În sens restrâns, umanismul este studiul adâncit al umanioarelor, adică 
al limbilor greacă și latină, al literaturilor și al filosofiei antice. În sens larg, umanismul 
este o amplă mișcare ce pune în centrul lumii omul și afirmarea liberă a personalității 
sale, după Evul Mediu scolastic!. Idealul uman este omul universal, personalitate 
armonioasă, care îmbină calități fizice și intelectuale, cunoaște limbile clasice și filo- 
sofia, muzica și literatura. Umanismul s-a manifestat în filologie, arhitectură (caracte- 
rizată de un stil armonios, geometric și de gustul pentru monumental), artele plastice 
(se impune portretul), filosofie, istorie, pedagogie, medicină etc. Din Italia, umanis- 
mul s-a răspândit în restul Europei occidentale și apoi tot mai spre est, în primul 
rând, în țările catolice, a căror limbă de cultură era latina. Reprezentanții cei mai 
importanţi sunt: Michelangelo Buonarotti, Leonardo da Vinci, Pico della Mirandola, 
Giovanni Boccaccio, Nicolo Machiavelli (în Italia), Francois Rabelais, Michel de Mon- 
taigne (în Franţa), Francis Bacon, Thomas Morus (în Anglia), Erasmus din Rotterdam 


1 Scolastic, adj., referitor la învăţământul filosofic şi teologic medieval, fondat pe tradiţia aris- 
toteliană interpretată de teologi. 

(în Ţările de Jos). William Shakespeare și Miguel de Cervantes încheie seria marilor 
reprezentanți ai umanismului și ai Renașterii printr-o notă sceptică datorată impo- 
sibilităţii de atingere a idealului omului universal. În țările române, umanismul și 
Renașterea au apărut mai târziu, în secolele al XVI-lea și al XVII-lea, având parti- 
cularităţi ce țin de limba de cultură - slavona până la un moment dat — și de formele 
de manifestare (afirmarea originii latine a limbii române și a romanităţii poporului 
român, recunoașterea prestigiului Antichității, caracterul literar imanent al scrierilor 
cu destinaţie istorică sau didactică, dar și caracterul antiotoman al cronicilor). Cel mai 
bine reprezentat a fost umanismul istoric, parțial și cel filologic, prin operele lui 
Nicolaus Olahus, Grigore Ureche, Miron Costin, Constantin Cantacuzino, Dimitrie 
Cantemir ș.a. 

Primul umanist român a fost Nicolaus Olahus (Valahul sau Românul), care a trăit 
în Ungaria și în Ţările de Jos (1493-1568). Lucrarea sa fundamentală, Hungaria (1536), 
scrisă în limba latină, nu a intrat în circuitul culturii române, dar este prima în care 
se afirmă originea romană a poporului și latină a limbii române, precum și unitatea 
etnică a românilor, el spunând: Moldovenii au aceeași limbă, obiceiuri şi religie ca şi mun- 
tenii... Limba lor și a celorlalți români a fost cândva romană, ca unii ce sunt coloni de romani. 

Un alt reprezentant al umanismului românesc este Neagoe Basarab, domnitor al 
Țării Românești, ctitor al bisericii domnești de la Curtea de Argeș, având legături 
cu papa și cu Veneția, autor al unei scrieri elaborate între 1512 și 1521 (perioada în 
care a și domnit) — Învățăturile lui Neagoe Basarab către fiul său Thedosie —, prima capo- 
doperă românească, scrisă inițial în slavonă. Opera are caracter didactic, fiind 
înrudită cu Principele de Machiavelli, cu care este contemporan. În prima parte, lirică, 
apare o temă dominantă fortuna labilis, ca în fragmentul următor: Acum, trupule și 
sufletul mieu, toată slava lumii aceștiia o am lăsat şi mărețele şi trufiia noastră o am părăsit 
și să răsipiră de la noi ca un fum, când îl loveşte un vânt mare şi cu plone repede. 

Stolnicul! Constantin Cantacuzino (= 1640-1716) a fost un mare savant umanist, 
format la Constantinopol și la Padova. Deţinea o copie a Letopiseţului lui Ureche (cea 
mai veche păstrată până în prezent) și a patronat traducerea și editarea Bibliei de la 
București (1688), prima traducere integrală în limba română, realizată în timpul dom- 
niei lui Șerban Cantacuzino, fratele stolnicului. Este autorul Istoriei Țării Româneşti, 
lucrare însoţită de prima hartă a țării, publicată la Padova, în 1700. Istoria lui, care 
începe cu dacii și se încheie cu invaziile barbare, a rămas neterminată. Lucrarea se 
caracterizează prin atenta studiere a izvoarelor, cultivarea adevărului, luciditate și 
septicism. 

Cel mai mare umanist român a fost Dimitrie Cantemir (1674-1723), personalitate 
multilaterală, cea mai luminată minte a veacului al XVIII-lea. Umanist deplin, cu 
preocupări în filosofie, istorie, literatură, muzică, matematică, geografie, s-a format 
la Academia Patriarhiei Ortodoxe din Constantinopol, unde și-a însușit o vastă cul- 
tură, prin care și-a depășit cu mult contemporanii. Voltaire spunea despre el că unea 
calitățile grecilor antici — știința literelor și pe cea a armelor. Cunoscător a numeroase 


~ 


' Stolnic, subst., dregător care are în grijă masa domnească, șeful bucătarilor, al pescarilor și al 
grădinarilor. 

limbi, și-a scris opera în română (Istoria ieroglifică, Hronicul vechimei a romano-mol. 
do-vlahilor), în latină (Descr iptio Moldaviae, elaborată la cererea Academiei din Berlin, 
al cărei membru a fost Istoria Imperiului Otoman), în greacă (părţi din Divanul sau 
gâlceava înţeleptului cu lumea). Cunoscător al limbilor orientale (turca, persana și 
araba), învățatul este la noi întemeietorul orientalisticii, 

Cantemir a scris și o capodoperă literară, Istoria ieroglifică, roman alegoric, în care 
animalele și păsările întruchipează rivalitatea dintre Cantemirești și Brâncoveni, 
Cartea sa de căpătâi rămâne Hronicul vechimei a romano-moldo-vlahilor, lucrare funda- 
mentală a culturii române, de o erudiție ieșită din comun (lista bibliografică cuprinde 
150 de autori, o cifră enormă pentru acea vreme). Pe urmele lui Miron Costin și ale 
stolnicului Constantin Cantacuzino, Dimitrie Cantemir afirmă originea romană și 
comună a românilor, exagerând puritatea acestei origini. Aceste exagerări au drept 
scop afirmarea unei origini nobile a românilor. El are o concepție superioară celei a 
cronicarilor despre istorie, bazată pe cauzalitate, spunând: [Traian] au fost săditorul, 
și părintele moşilor și strămoșilor noștri românilor în Dachia... Ce precum el cu mâna lui, 
ca pre un sad ales într-o livadă, i-au împlântat și i-au sădit: agé neclătiți, şi în veci nemutaţi 

i-au lăsat: carii și până astăzi Lumea îi vede şi-i cunoaște tot acel vechiu neam românesc a fi 
în Moldova și Țara toată Muntenească, şi Ardealul tot acel vechiu și a mai marilor săi nume 
de Romani țiind. 


b. Iluminismul 


SECOLUL „LUMINILOR“ ÎN EUROPA 


Iluminismul sau epoca luminilor este o mișcare ideologică și culturală ce carac- 
terizează secolul al XVIII-lea european, cu consecințe pe plan politic, istoric și artistic. 
A apărut pe fondul crizei feudalismului și dezvoltării burgheziei, care este o forță 
tot mai dinamică din punct de vedere economic și care își revendică tot mai puternic 
drepturile politice și social-economice. Iluminismul a avut un caracter antifeudal și 
antidogmatic, a exprimat încrederea în progres, a făcut elogiul rațiunii și al științei, 
cu tendința de emancipare a omului prin cultură. Năzuinţa generală era de a pune 
cultura în slujba oamenilor prin „luminarea“ poporului. Specifice epocii au fost cultul 
vieţii intelectuale, al rațiunii, al științei și al umanismului, al toleranţei și al muncii 
libere. 


ETICĂ ŞI PEDAGOGIE 


Originea iluminismului este în Renaștere, dar aduce în plus față de aceasta do- 
rinţa de întemeiere a unei noi ordini sociale și spirituale, căutarea societăţii ideale. 
Iluminiștii au elaborat conceptul de cetățean al lumii, aşa cum umaniștii se considerau 
reuniți într-o republică a literelor, aflată dincolo de graniţe. Oamenii trebuiau înarmaţi 
cu cunoștințe despre ei înșiși și despre univers, privind drepturile și datoriile pe care 
le au în societate, cu scopul de a realiza o orânduire socială raţională. Baza filoso- 
fiei practice iluministe este analogia cu natura, care devine model pentru moravuri, 


-— 
126 


CE Scanned with OKEN Scanner 


convieţuirea în societate, relaţiile dintre individ și stat. Cel mai cunoscut tratat de 
pedagogie al epocii aparţine lui J.-J. Rousseau: Emil sau despre educație. 


LIBERTATE, EGALITATE, FRATERNITATE... 


Pe lângă teoria dreptului natural (oamenii se nasc egali), Jean-Jacques Rousseau 
o elaborează și pe cea a contractului social (oamenii trăiesc pe baza unei înțelegeri 
cu monarhul luminat). Din punct de vedere politic, actul de naștere al iluminismului 
ar putea fi Declaraţia drepturilor omului (1688, Anglia), care limitează drepturile su- 
veranului, lăsat să domnească, dar nu să guverneze (principiul care stă la baza sis- 
temul parlamentar britanic). Iluminiștii apreciază legea (ca produs al rațiunii), care 
reglementează în mod ideal raporturile sociale și economice (Montesquieu, Spiritul 
legilor). Ideologia iluministă a pregătit Revoluţia Franceză de la 1789. Apărut în Franţa 
și în Anglia, unde a cunoscut forme revoluționare, iluminismul se răspândește în restul 
Europei în manifestări mai reduse, conducând la spiritul reformist și protestatar. 


SPIRITUL FILOSOFIC 


Din punct de vedere cultural, iluminismul a dus la un nou spirit filosofic, la o 
bogată literatură, situată în continuarea esteticii clasice din secolul anterior, la dez- 
voltarea eticii și a pedagogiei, la dezvoltarea științei. Un produs tipic al iluminis- 
mului este Enciclopedia redactată între 1751 și 1772, în Franţa, sub conducerea lui 
Diderot. Lucrarea își propune ca progresul științei și al gândirii în toate domeniile 
să fie cunoscut pe scară largă. Nobilimea și clerul s-au opus publicării ei. Enciclopedia 
a impus ideea de progres economic și a anunţat ascensiunea burgheziei. 

Reprezentanții iluminismului — Voltaire, Montesquieu, J.-J. Rousseau, Diderot, 
d'Alambert, Helvetius, Beaumarchais (în Franţa), Kant, Lessing, Herder, Schiller, 
Goethe (în Germania), Locke și Hume (în Anglia), Goldoni (în Italia) — au contribuit 
la apariția uneia dintre cele mai ample mișcări culturale și spirituale din istoria 
omenirii. 


ILUMINISMUL ÎN TRANSILVANIA 


La noi, iluminismul a pătruns mai târziu din cauza unui spirit feudal autoritar și 
din cauza dominaţiei otomane, Cea mai unitară și sistematică manifestare iluministă 
a fost Școala Ardeleană, denumire sub care este cunoscută o grupare de intelectuali 
din Transilvania de la sfârșitul secolului al XVIII-lea și începutul celui de-al XIX-lea. 
Mișcarea urmărea emanciparea socială, naţională și culturală a românilor în Imperiul 
Habsburgic, pe cale legală. În 1791, reprezentanţii Școlii Ardelene redactează un 
memoriu adresat împăratului Leopold al II-lea, Supplex libellus valachorum Transil- 
vaniae, prin care au cerut drepturi egale pentru românii din Transilvania. Memoriul 
a fost respins de dietă. În Transilvania, burghezia era mai dezvoltată decât în țările 
române, iar intelectualii români (greco-catolici) erau formaţi în centrele apusene 
(Viena și Roma), sub influenţa culturii clasice. Samuil Micu (1745-1806), Gheorghe 
Șincai (1754-1816), Petru Maior (c. 1760-1821), loan Budai Deleanu (= 1760-1820) 

ș.a. citeau și scriau latinește. Activitatea lor a cunoscut două direcții: una practică, 
militantă, de culturalizare a poporului prin înființarea de școli rurale și tipărirea de 
abecedare, aritmetici, broșuri de popularizare, calendare, catehisme etc. Cealaltă 
direcție este cea științifică, erudită, nu mai puțin militantă, care a dus la întemeierea 
istoriei și a filologiei, ca științe, la noi. Cu operele istorice și lingvistice, reprezentanții 
Școlii Ardelene îi continuă pe cronicari, afirmând argumentat originea latină a limbii 
și cea romană a poporului român, precum și continuitatea și unitatea sa etnică. 


Operele istorice ale reprezentanţilor Școlii Ardelene arată o concepție clară asupra 
scopului pentru care scriu — cel istoric - și un acut spirit militant, care-l dublează pe 
cel științific: argumentarea romanității poporului și a continuității lui. Autorii acestor 
opere istorice sunt: 

e Samuil Micu, cu Istoria și lucrurile și întâmplările românilor (nepublicată), o primă 

încercare de a cuprinde istoria poporului român în totalitatea sa; 

e Gheorghe Șincai, cu Hronica românilor și a mai multor neamuri... (1808) o istorie 
foarte documentată, dar care nu are construcție și nici expresie literară (George 
Călinescu, Istoria literaturii române de la origini până în prezent); 

e Petru Maior, cu Istoria pentru începutul românilor în Dachia (1812), care marchează 
începutul istoriografiei române moderne și care, nefiind strivită de erudiție, are 
o mare putere de convingere; 

e Ioan Budai Deleanu, cu De originibus populorum Transilvaniae (neterminată și 
nepublicată), redactată exclusiv în latină, operă de o erudiție impresionantă. Din 
fragmentele rămase reiese originalitatea învățatului care ia poziție personală și 
nu acceptă părerea că dacii ar fi fost exterminați de romani. 


Lucrările filologice au avut un rol important în adoptarea alfabetului latin, în im- 
punerea normelor limbii literare și în fixarea unor norme ortografice, dovedind, în 
primul rând, originea latină a limbii române. Autorii acestor lucrări sunt: 

e Samuil Micu și Gheorghe Șincai, cu Elementa linguae daco-romanae sive valahicae 
(1780, în limba latină), care a fost prima gramatică tipărită a limbii române și 
prima lucrare cu adevărat științifică despre limba română. Este împărțită în 
patru capitole: Ortografia (în care, între altele, se combate părerea că limba ro- 
mână nu se poate scrie decât cu litere chirilice), Etimologia, Sintaxa şi Formarea 
cuvintelor. (Micu este și cel care a dat prima carte în limba română tipărită cu 
litere latine, Carte de rogacioni pentru evlavia omului chrestin, Viena, 1779); 

e Petru Maior, cu Disertaţie pentru începutul limbei româneşti (1812), care este prima 
lucrare filologică în care se afirmă că limba română își are originea în latina vulgară. 
Maior este primul filolog care distinge fondul vechi al limbii de neologisme; 

e Ion Budai Deleanu, cu Fundamenta gramaticae linguae romanicae (1812), scrisă în 
latină, prelucrată apoi în românește (Temeiurile gramaticii românești), care este o 
gramatică superioară celei din 1780 a lui Micu și Șincai. Este prima gramatică 
modernă a limbii române. Budai Deleanu a intuit indoeuropenitatea limbii 
române, a dat unele etimologii și s-a ocupat sumar de fondul autohton. Este 
singurul învăţat al Școlii Ardelene care admite, indirect, existenţa în limba 


- 
128 


CE Scanned with OKEN Scanner 


română a cuvintelor de altă origine decât cea latină. A fost un adevărat spirit 
enciclopedic, un mare scriitor, primul poet român de talie europeană, autor al 
epopeii Țiganiada, dublat de un mare filolog și istoric. 

e Samuil Micu a inițiat, în 1805, scrierea Lexiconului de la Buda, lucrare colectivă, 
care este primul dicţionar etimologic al limbii române la care au colaborat și 
ceilalţi învăţaţi ai mișcării. 


EXAGERĂRI ŞI PURISM 


Prin toate aceste opere de erudiție, de vastă documentare, reprezentanții Școlii 
Ardelene au urmărit nu numai un scop științific, ci și scopuri social-politice. Astfel, 
ei au exprimat puncte de vedere exagerate, în sensul afirmării originii pur latine a 
limbii, cerând eliminarea cuvintelor de alte origini, propunând o ortografie eti- 
mologică. Același lucru se poate constata și în privinţa originii poporului, considerat 
urmaș direct al romanilor, fără amestecul altor etnii. Exagerările se explică însă prin 
caracterul polemic al scrierilor lor care urmăreau trezirea conștiinței naționale și afir- 
marea drepturilor egale ale românilor cu celelalte națiuni din Ardeal. Această ten- 
dinţă a fost continuată în a doua jumătate a secolului al XIX-lea de un așa-numit 
curent latinist, combătut de scriitori și filologi. 
| Reprezentanţii Școlii Ardelene nu au avut talentul cronicarilor și, cu unele excepții, 
nici stilul lor. Erau istorici patrioți și filologi crescuţi în spiritul culturii clasice, dar 
au fost mai mult animatori culturali, decât scriitori (cu excepţia lui Budai Deleanu). 


ILUMINISMUL ÎN MOLDOVA ŞI ÎN ŢARA ROMÂNEASCĂ 


În țările române se manifestă forme mai puțin tipice de iluminism, care a pătruns 
sub influenţa grecească și rusă. În a doua jumătate a secolului al XVIII-lea se fac 
multe traduceri, mai ales literare, semn al dezvoltării gustului pentru citit. Se 
răspândesc câteva dintre ideile enciclopediștilor. Chesarie de la Râmnic, în Țara 
Românească, cere de la Sibiu sau de la Viena marea Enciclopedie și este el însuși autor 
al unei istorii a Țării Românești, în spiritul iluminist al evoluției văzute ca succesiune 
de creșteri și descreşteri. Leon Gheuca, în Moldova, cititor al raționaliștilor francezi, 
încearcă introducerea în școală a limbii române în locul celei grecești. 

În perioada 1774-1829, învățământul se află sub înrâurirea curentului iluminist 
care predomină în Transilvania. Gheorghe Asachi, în Moldova, şi Gheorghe Lazăr, 
în Țara Românească, întemeiază, în 1818, învățământul superior în limba română. 
Au loc primele reprezentații teatrale în limba română (în 1816 la Iași și în 1818 la 
București), Apare presa, întâi în franceză (Courrier de Moldavie, la lași, în 1790, cu ştiri 
despre revoluţia din Franţa), apoi diverse încercări, cu puține ediţii și fără răspân- 
dire, în română, Primele gazete românești vor fi conduse de Ion Heliade Rădulescu 
și Gheorghe Asachi. 

În țările române este bine reprezentată literatura sub forma unui clasicism care 
nu a fost teoretizat, un clasicism întârziat (George Călinescu) prin poeții Văcărești în 
Țara Românească și Costache Conachi în Moldova, autori de idile, elegii, ode, balade, 
sonete etc., după modele europene clasice. Ei au contribuit esenţial la formarea limbii 

literare. Un foarte interesant caz de iluminism întârziat este Dinicu Golescu, boier 
muntean, autor al primului jurnal de călătorie românesc, Însemnare a călătoriii mele, 
Constantin Radovici din Golești, făcută în anul 1824, 1825, 1826, jurnal elaborat în urma 
unei călătorii în Europa, unde își așezase copiii la studii. Cartea este un adevărat 
program iluminist prin comparaţiile pe care le face între nivelul maselor din țările 
apusene, civilizate și educate și starea jalnică a poporului din Muntenia. Pe boier nu-l 
interesează aspectul „touristic“” al Occidentului, ci tot ce ţine de civilizaţie și progres. 
El este optimist și se pronunţă asupra nevoii și posibilității de a înlătura diferențele 
dintre ţara sa și Occidentul civilizat. Scopurile sale sunt „pedagogice“: el doreşte să in- 
formeze, să convingă și să influențeze (Mircea Iorgulescu, Postfaţă la Însemnare a călătoriii 
mele, Editura Minerva, 1977). După întoarcerea în ţară, până la moartea sa, în 1830, 
Dinicu Golescu desfășoară o întreagă activitate practică de „luminare“: înființează 
o școală gratuită pentru copiii țăranilor din Golești, tipărește cărți necesare școlii, 
organizează o societate literară, în 1827, finanţează un efemer ziar românesc la 
Leipzig, Fama Lipscăi, şi-l însărcinează pe Ion Heliade Rădulescu să scoată Curierul 
românesc, pentru care obține aprobarea de la generalul Kiseleff. În casa lui de pe 
Podul Mogoșoaiei se va deschide o librărie și se va înființa un cabinet de lectură. 


c. Romantismul 


SENSURILE TERMENULUI ROMANTISM 


Termenul de romantism a avut diferite sensuri de-a lungul vremii: 

a. un ansamblu de elemente psihice prin care este surprinsă o sensibilitate de 
factură lirică; | 

b. un stil caracteristic producţiilor artistice aparținând mai ales primei jumătăți 
a secolului al XIX-lea; 

c. un curent literar european manifestat cu precădere în prima jumătate a secolu- 
lui al XIX-lea. 


ROMANTISM ŞI CLASICISM 


Curentul romantic a apărut ca reacţie la regulile rigide ale clasicismului, curent 
literar manifestat în cultura apuseană începând cu secolul al XVII-lea. 

Pentru arta clasică, adevărul devine un scop, transformându-se într-o categorie 
estetică. Nicolas Boileau spunea, în L'Art poétique (Arta poetică): Rien n'est beau que le 
vrai (Nimic nu e frumos ca adevărul). Consecința imediată este afirmarea preferinței 
pentru raţional în artă. Încercând să introducă rigoare în artă și literatură, clasicismul 
elaborează reguli precise, aşa cum era în tragedie regula celor trei unități: 

e de loc (întâmplările se desfășoară de la început la sfârșit în același loc); 

e de timp (durata acţiunii este de doar 24 de ore); 

e de acțiune (opera are o intrigă unică). 

Trebuia respectată și unitatea stilistică, nefiind permis amestecul genurilor literare. 
O atenție deosebită se dădea formei operei literare, care trebuia să fie armonioasă, 

exprimată într-un limbaj accesibil și clar. Personajele erau animate de idealuri eroice 

şi de principii morale înalte — cum ar fi patriotismul, sentimentul datoriei, noblețea 

comportamentului —, manifestându-se o preferință pentru figurile Antichității. 

Scriitorilor li se cere, printre altele, înfrânarea pasiunilor egoiste, autocontrolul, 
care să-i orienteze spre cultivarea unor specii literare dominate de reflecţie, cum sunt 
fabula, satira, oda, imnul și poemul eroic. 

Clasicismul are mari reprezentanţi în literatura franceză prin Pierre Corneille, 
autorul celebrei tragedii Le Cide (Cidul), Jean Racine, care scrie piese inspirate din 
Antichitatea romană, Molière, dramaturgul care satirizează moravurile epocii într-o 
serie de comedii precum Don Juan, L’ Avare (Avarul), Le Bourgeois gentilhomme (Bur- 
ghezul gentilom), și prin Jean de la Fontaine, celebrul fabulist. 

În secolul al XVIII-lea și mai ales la începutul secolului următor, apar opere literare 
având ca dominante lirismul și exaltarea sentimentalismului, văzute în opoziție cu 
rațiunea, considerată pilon al clasicismului, unii istorici literari numind această 
perioadă preromantism. 

Criticul Virgil Nemoianu realizează, în studiul The Taming of Romanticism (Îmblân- 
zirea romantismului), o periodizare în care se disting două etape ale romantismului: 
a. High Romanticism (romantismul înalt), situat între 1790 și 1815, caracterizat prin 

radicalism ideologic, vizionarism, simţ cosmic, integrarea contrariilor, misti- 
cism, intensitate pasională; manifestat în Anglia, Germania și în Franţa, acest 
tip de romantism constituie o expresie a rupturii provocate de Revoluția Fran- 
ceză de vechile mentalități; 

b. Biedermeier Romanticism (romantismul Biedermeier), care preia metaforic numele 
unui personaj simbolizându-l în sens negativ pe micul burghez al timpului; 
este plasat între 1815, anul căderii lui Napoleon, și 1848, momentul revoluțiilor 
burgheze; această etapă a romantismului se caracterizează prin preferința pen- 
tru înalte valori morale și domestice, intimism, idilism, pasiuni temperate, mili- 
tantism, conservatorism, ironie și resemnare. 

Punctul maxim de dezvoltare a curentului este atins în Franţa, unde tradiţia clasică 

era foarte puternică și noua orientare ia o direcție polemică, fiind cunoscută așa-zisa 

bătălie pentru Hernani (1830), piesa lui Victor Hugo la premiera căreia partizanii cla- 
sicismului și ai romantismului s-au înfruntat. 

Afirmând ideea revoluţionară a libertăţii creației, primatul sentimentului și al 
fanteziei în literatură, necesitatea originalității și a libertății formelor de exprimare, 
scriitorii romantici au avut, în același timp, conștiința limitelor, pe care o va ilustra 
tema bolii secolului (le mal du siècle). Aceasta duce la abordarea unor specii noi, pre- 
ponderent lirice, așa cum sunt meditaţia, elegia și poemul filosofic, dar şi la ames- 
tecul genurilor și al speciilor literare, consecinţa fiind apariția dramei în teatru 
teoretizată în prefața la Cromwell de Victor Hugo. 

Romantismul are elemente caracteristice pentru toate cele trei genuri literare. 

Genul liric este caracterizat de: 

e subiectivism; 

e spontaneitate; 

* imaginaţie; 

e prezenţa naturii; 

e atracția pentru spații exotice; 

e preocuparea pentru folclor (mituri, basme, legende etc.); 
ə folosirea antitezelor; 

e utilizarea de simboluri. 


Genul epic este caracterizat de: 

e situații neprevăzute; 

e antiteze puternice; 

e personaje de excepție (genii, titani, revoltați prometeici sau luciferici); 

e relații de opoziție între personaje (angelice-demonice, pozitive-negative etc.). 


Genul dramatic este caracterizat de: 

e interesul pentru trecutul național; 

e preferința pentru situații și personaje excepționale; 

e lărgirea categoriei frumosului (se include și grotescul). 


ROMANTISMUL ŞI DACIA LITERARĂ 


Romantismul românesc a dobândit un program coerent prin Dacia literară, apă- 
rută în 1840 sub conducerea lui Mihail Kogălniceanu. Articolul program, Introducție, 
elaborat cu luciditate și spirit critic de Mihail Kogălniceanu, a devenit pentru toți 
scriitorii generaţiei de la 1848 o profesiune de credință. Acest program teoretic al re- 
vistei nu a impus autoritar o serie de principii, ci a enunțat un număr de idei, ac- 
ceptate prin consens de toți pașoptiștii, pentru că ele reprezentau modul de a gândi 
al tuturor oamenilor de cultură din epocă. Mihail Kogălniceanu începe prin a aduce 
un cald omagiu inițiatorilor presei românești: Ion Heliade Rădulescu, Gheorghe 
Asachi, George Bariț, ctitorii Curierului românesc, Albinei românești și Foii pentru inimă, 
minte și literatură, cele mai bune foi ce avem astăzi, cum se afirma în Introducție. Cu tact, 
Mihail Kogălniceanu arăta că publicațiile amintite nu acordă atenţie suficientă prob- 
lemelor de literatură, ceea ce avea drept consecinţă lipsa unor dezbateri fructuoase 
și pasivitatea marilor spirite ale epocii. De asemenea, li se reproşa predecesorilor 
provincialismul, faptul că revistele lor sufereau de o prea pronunţată coloratură 
locală. Dacia literară, aşa cum o arată și titlul simbolic, își propunea să fie numai o 
foaie românească, asumându-și dubla sarcină de a se îndeletnici cu literatura naţională 
și de a publica producţii românești, fie din orice parte a Daciei, cu singura condiție de a 
fi bune. 

Punctul central al programului lui Mihail Kogălniceanu îl constituia afirmarea 
hotărâtă a direcţiei naţionale și populare în literatură. Dacă Ion Heliade Rădulescu 
inclusese în generoasa lui încurajare a creației originale și traducerile, Dacia literară 
a pus capăt nesiguranței criteriilor și a proclamat originalitatea drept însușirea cea 
mai prețioasă a unei literaturi. Se condamnau imitaţiile şi traducerile, care, așa cum se 
afirma în Introducţie, s-au făcut la noi o manie primejdioasă, pentru că omoară în noi duhul 
național. Mihail Kogălniceanu a și explicat într-un număr ulterior al revistei că era 
împotriva abuzurilor, nu a principiilor, și că atacul era împotriva superficialității 

copierii Apusului. 

Un alt punct al programului, dezvoltarea logică a celui anterior, cerea scriitorilor 
să se inspire din realitatea autohtonă, arătându-se că istoria noastră are destule fapte 
eroice, frumoasele noastre țări sunt destul de mari, obiceiurile noastre sunt destul de pitoreşti 
și poetice, pentru ca să putem găsi și la noi sujeturi de scris, fără să avem pentru aceasta 
trebuinţă să ne împrumutăm de la alte naţii. Deși în rândurile acestea nu e întrebuințat 
cuvântul folclor, Mihail Kogălniceanu avea în vedere printre sursele de inspiraţie și 
creaţia populară. Îndreptându-și atenția înspre mediul local, spre aspectele parti- 
culare și specifice realității românești, Dacia literară deschidea perspectiva unei lite- 
raturi întemeiate pe observație, cultivând adevărul și naturalul într-un climat în care 
sentimentalismul romantic devenise excesiv. Romantismul românesc se particulari- 
zează astfel în raport cu cel european, căpătând o serie de trăsături specifice. Este 
de remarcat autohtonismul lui, ce trebuie privit ca o continuare firească a idealurilor 
umaniste și iluministe, care impuseseră motivul etnogenezei, reapărut în perioada 
de la 1848, făcându-l pe Mihail Kogălniceanu să denunțe românomania unora. Personaje 
mitologice sau viziuni ale trecutului daco-roman apar și în opere valoroase ale 
epocii, așa cum sunt Cântarea României a lui Alecu Russo, proiectată pe un fundal 
mitic al plăsmuirii poporului român, sau Umbra lui Mircea. La Cozia a lui Grigore 
Alexandrescu, în care se întâlnesc aluzii la legioanele lui Traian sau la uriașul Daciei, 
Decebal. Interesul pentru istoria națională care apare în tot romantismul european 
' este la noi o continuare a temelor și a motivelor epocilor anterioare, dând literaturii 
pașoptiste o notă specifică și marcând o serie de izbânzi, precum Alexandru Lăpușnea- 
nul de Costache Negruzzi, Românii supt Mihai- Voievod Viteazul de Nicolae Bălcescu, 
Legendele istorice de Dimitrie Bolintineanu. Îndreptarea spre trecutul național în 
scopul de a forma conștiințe a dus la apariţia altei trăsături specifice a romantismului 
românesc, și anume militantismul mesianic. Necesitatea de a impune valori auten- 
tice și de a realiza perspective etice asupra realităţii i-a îndreptat pe scriitorii 
pașoptiști spre un echilibru ce reprezintă clasicismul peren, ducându-i chiar spre 
forme artistice specifice curentului clasic, fapt care a determinat o coexistenţă a ro- 
mantismului cu clasicismul în epoca de la 1848. | 

Tot programatic, prefaţând unitatea politică a tuturor românilor, Dacia literară va 
preciza într-o formă concisă că va lupta pentru ca românii să aibă o limbă și o 
literatură comune. Se va accentua astfel sentimentul unității etnice, apărând o ati- 
tudine responsabilă în faţa istoriei, scriitorii devenind militanţi ai străvechilor 
aspirații de libertate și de unire. Se poate observa că romantismul este de tip Bie- 
dermeier, evoluând altfel decât cel european, fiindcă de-abia ulterior romantismul 
înalt se va manifesta prin creația eminesciană. 

De asemenea, se legitima necesitatea spiritului critic, lăsându-se să se înțeleagă 
faptul că faza aprobărilor de complezenţă s-a terminat, făgăduindu-se criterii obiec- 
tive și nepărtinitoare, criticându-se cartea, iar nu persoana. 

Suspendată după apariția doar a trei numere, Dacia literară a impus un program 


prin care cultura română și-a redescoperit rădăcinile sub impulsul curentului ro- 
mantic european. 

d.Realismul 


Termenul de realism comportă mai multe interpretări, putând fi considerat: 

e un concept filosofic privitor la raportul dintre realitatea percepută prin simțuri 
și prin intelect; 

+ un stil artistic exprimând o atitudine față de real, prezent în orice operă, din 
Antichitate și până astăzi; 

+ un curent literar din a doua jumătate a secolului al XIX-lea, având drept prin- 
cipiu fundamental construirea unui univers ficțional care să fie oglinda realului, 
să creeze iluzia vieții. 

Realismul ca ideologie apare în jurul anului 1850, coexistând cu romantismul, 
aflat în perioada declinului. În felul acesta, se explică unele reminiscențe romantice 
în operele marilor scriitori realiști care au debutat sub auspicii romantice. La crista- 
lizarea curentului au contribuit și o serie de evenimente sociale și de modificări în 
știință și în filosofie: 

e se produce revoluţia industrială, care duce la creșterea rolului burgheziei; 

e apare teoria despre dezvoltarea naturii a lui Charles Darwin; 

e începe să se manifeste în filozofie orientarea pozitivistă a lui Auguste Comte, 
care acordă o importanţă deosebită experimentului, descrierii faptelor și a fe- 
nomenelor; 

e se afirmă doctrina materialismului economic, mai ales prin lucrările lui Karl Marx. 

Ca mișcare artistică, realismul apare cu ocazia dezbaterilor despre pictura lui 
Gustave Courbet, care prezintă în pânzele sale oameni simpli și scene din viața 
cotidiană. Termenul este aplicat literaturii ulterior de către Jules Champfleury, care 
face primele teoretizări în revista Le Realisme (Realismul), iniţiată în 1856. În anul 
următor, Jules Champfleury publică o culegere de articole, punând astfel bazele teo- 
retice ale curentului. 

Realismul a influențat mai ales genul epic și genul dramatic, speciile cele mai 
cultivate fiind romanul, nuvela, foiletonul, drama și comedia. Honoré de Balzac și 
Stendhal pot fi considerați romancierii care au întemeiat curentul realist, cu repre- 
zentanţi străluciți apoi în toată Europa: Gustave Flaubert, William Makepeace 
Thackeray, August Strindberg, Charles Dickens, Lev Nikolaevici Tolstoi, Feodor 
Mihailovici Dostoievski. 

Conform curentului realist, lumea imaginată de scriitor trebuie să respecte men- 
talitatea pozitivist-scientistă a epocii, afirmând un narator omniscient și omnipotent, 
demiurg al universului creat. Apărând ca o reacție la subiectivismul romantic, optând 
pentru obiectivitate și exprimare impersonală, realismul se caracterizează prin atenția 
pe care o dă observaţiei lucide, adevărurilor simple, cotidianului, prin surprinderea 
tuturor aspectelor existenţei, inclusiv a răului, a urâţeniei și a vulgarității. Personajele 
sunt tipuri umane întrunind trăsăturile unei întregi categorii, iar descrierea de me- 
diu se bazează pe amănunte semnificative, care reflectă felul de a fi al personajelor. 
Dialogurile sunt simple, dând iluzia vorbirii obișnuite. Accentul este pus pe intrigă, 
cu dese evaluări etice ale situațiilor și ale personajelor. 

Ca tematică, se poate vorbi de un realism citadin, de unul rural și de unul psihologic. 

Principiile estetice realiste, radicalizate după 1870, au dus la apariţia unei orien- 
tări numite naturalism, care s-a manifestat până în jurul anului 1900. 

Naturalismul consideră că opera de artă trebuie să zugrăvească realitatea „știin- 
tific“ și se orientează spre aspectele brutale și dure ale acesteia. Scriitorii aleg cu 
predilecție cazuri patologice, manifestând un gust morbid pentru vicii, tare fizio- 
logice şi ereditare, trăiri elementare și instinctuale. 

Reprezentantul cel mai de seamă al curentului a fost Émile Zola, atât în planul 
creaţiei literare, ca autor al unor romane ilustrând concepțiile estetice naturaliste, 
cât şi în plan teoretic. 

Elemente naturaliste sunt prezente și la prozatorii români, mai ales la Ion Luca 
Caragiale, Barbu Ștefănescu Delavrancea și Liviu Rebreanu. 


REALISMUL ÎN LITERATURA ROMÂNĂ 


Curentul realist este anticipat în cultura română, în plin secol romantic, de nume- 
roase lucrări în proză ale scriitorilor pașoptiști: Costache Negruzzi, Vasile Alecsandri, 
Mihail Kogălniceanu, Alecu Russo. 

Spre deosebire de romantism, realismul românesc nu are un program prin care 
să se fi constituit într-o școală anume. Și în cazul acestui curent se poate vorbi despre 
un decalaj față de realismul european, fiindcă prima operă reprezentativă pentru 
curent este Ciocoii vechi și noi a lui Nicolae Filimon, roman apărut în 1862, când în 
Occident curentul era în stadiul final. Opera lui Nicolae Filimon are caracteristicile 
romanului realist, reflectând existenţa obișnuită și aspirând la o imagine globală a 
lumii. Acţiunea se desfășoară coerent, putând fi anticipată. Finalul închis, cu ajutorul 
căruia conflictele sunt rezolvate, este anticipat de incipit. Este respectată ordinea 
cronologică a evenimentelor, iar personajele sunt tipuri, naratorul fiind omniscient. 

În literatura noastră există o prelungire a curentului prin apariția unor opere de 
factură realistă până la jumătatea secolului al XX-lea, acestea, asimilate tradiționa- 
lismului, coabitând cu lucrări aparținând orientării moderniste. Un paradox este 
faptul că începuturile realismului românesc sunt marcate de apariția unui roman 
citadin, Ciocoii vechi și noi de Nicolae Filimon, pe când curentul se afirmă mai ales 
prin romane rurale, așa cum este Ion de Liviu Rebreanu. 

Din punctul de vedere al doctrinei se poate spune că trăsăturile caracteristice 
curentului sunt prezente în polemica dintre Titu Maiorescu, adept al teoriei artei pen- 
tru artă, și Constantin Dobrogeanu-Gherea, adept al conceptului de artă cu tendinţă. 

Pentru Titu Maiorescu, noua orientare este atrasă de viața specific națională şi 
zugrăvește permanențe umane, adică tipuri, aşa cum arată în studiul Literatura română 
și străinătatea (1882). Temperamentul și formația clasicistă ale conducătorului Junimii 
îl vor determina să accepte un realism moderat, excluzând excesele joase ale cu- 
rentului, pe care le consideră un realism brutal. Spre deosebire de Titu Maiorescu, 
Constantin Dobrogeanu-Gherea cere artistului să se limiteze la descrierea realității 
pe care o cunoaște și pe care a trăit-o, selectând faptele într-o operă semnificativă. 

O poziţie mai nuanțată a avut-o Garabet Ibrăileanu în studiul Creaţie și analiză, 
atunci când afirma că un creator nu copiază realitatea, ci îşi construiește opera după 
modelul acesteia. 

În creaţiile în proză ale marilor clasici apar puternice elemente realiste. Astfel, 
Ion Creangă zugrăvește realist viaţa ţăranului în capodopera sa, Amintiri din copilărie, 
în timp ce Ion Luca Caragiale extinde în nuvele tematica realistă, prezentând și me- 
diul citadin, uneori cu accente naturaliste, iar loan Slavici înfățișează lumea ţăranului 
ardelean într-o notă didacticistă și excesiv morală, semnând primele opere de valoare 
ale realismului psihologic. 


JUNIMEA ŞI JUNIMISMUL 


JUNIMEA a fost o grupare literar-culturală care a dat naştere unui curent de idei numit 

junimism. 

Deși la începuturile grupării s-au refuzat abordările politice, mai târziu aceasta 
s-a orientat spre Partidul Conservator, unii dintre conducătorii ei devenind chiar 
președinți ai acestui partid. Activitatea Junimii a reprezentat un moment de eferves- 
cenţă creatoare, susținută de un spirit critic remarcabil, ce i-a impus în viața culturală 
pe marii noștri scriitori, care au transformat această perioadă în epoca marilor clasici. 

Apariţia grupării, în 1863, a fost rodul inițiativei a cinci tineri, întorși de la studii 
în străinătate: Titu Maiorescu, Theodor Rosetti, Vasile Pogor, Iacob Negruzzi și Petre 
P. Carp. 

Prima etapă în activitatea Junimii, până la 1874, este cea a stabilirii principiilor 
călăuzitoare de lucru, membrii grupării dovedind o largă deschidere, fiindcă deviza 
lor era întră cine vrea, rămâne cine poate. Este perioada unor prelecțiuni populare pe teme 
literare, estetice, lingvistice, filosofice. Ţinute într-o formă academică, rolul acestor 
prelegeri era educarea publicului larg. Este perioada în care se afirmă spiritul oratoric, 
pe care Tudor Vianu îl considera o caracteristică a grupării. 

În această etapă încep să se manifeste preocupările pentru faptele de limbă și de 
ortografie. După ce, în 1860, se renunțase la scrierea cu alfabet chirilic, Titu Maio- 
rescu a publicat lucrarea Despre scrierea limbei române (1866), în care și-a expus punctele 
de vedere privitoare la ortografie: 

e preferă scrierea fonetică; 

e respinge alfabetul chirilic; 

+ recomandă alfabetul latin; 

* respinge scrierea etimologică. 

Încercarea de realizare a unei antologii de poezie românească pentru şcolari a 
fost un prilej de exersare a spiritului critic, pentru că lecturile din autori mai vechi 
erau urmate de dezbateri. 

În 1867 apare și revista Convorbiri literare, în care au fost publicate articole de 
introducere în estetică pentru a se putea stabili criterii ferme de apreciere a creațiilor 
artistice. 

Este perioada în care apare studiul lui Titu Maiorescu, O cercetare critică asupra 
poeziei române de la 1867, care este o lucidă evaluare a liricii momentului. Studiul are 
două capitole: Condiţiunea materială a poeziei şi Condiţiunea ideală a poeziei. Plecând de 
la afirmaţia că știința vizează adevărul și poezia frumosul, Titu Maiorescu stabilește 

că adevărul cuprinde numai idei, pe când frumosul cuprinde idei manifestate în ma- 

terie sensibilă. 

Referindu-se la condiția materială a poeziei, Titu Maiorescu are în vedere cuvin- 
tele folosite de poeți. Acestea sunt privite ca instrumente de comunicare, ce au un 
anumit grad de abstractizare față de materialele folosite de artiștii plastici, precum 
culorile, piatra. Cuvintele trebuie, prin înțelesul lor, să trezească în mintea cititorului 
imagini sensibile, care să aibă concretețe, de unde și recomandarea de a renunţa la 
cuvinte cu sens abstract. Criticul recomanda folosirea figurilor de stil care să aibă 
noutate și justețe, adică să fie conforme cu realitatea, principiu mimetic pe care 
evoluţia ulterioară a poeziei l-a infirmat. 

Prin condițiunea ideală a poeziei Titu Maiorescu înţelegea identificarea ideii cu un 
sentiment, ceea ce l-a dus la principiul gratuității artei. Aceasta înseamnă că poezia 
suspendă gândirea, fiind exclusiv expresie a simţirii. Calitățile pe care le cerea 
criticul poeziei erau: 

e repejunea mișcării ideilor; refuză repetițiile supărătoare; 

e o exagerare sau cel puţin o nouă privire a obiectelor sub impresiunea simțământului; 
intensitatea sentimentului trebuie să producă o abatere de la imaginea cotidiană, 
să fie, de fapt, rodul unei impresii individuale; 

e gradațiunea; finalul trebuie să decurgă firesc din evoluţia anterioară, dintr-o 
gradare treptată a ideii poetice. 

Acest studiu al lui Titu Maiorescu, bogat în exemple, a criticat sever retorismul 

abstract al poeziei românești a epocii, frazele greoaie, vorbăria fără sens, mania 

diminutivelor și a imprimat criticii junimiste o direcție polemică. 

A doua etapă a activității grupării Junimea este perioada dintre 1874 și 1885, când 
se consolidează direcția inițiată anterior și apar operele de maturitate ale scriitorilor 
lansați în paginile Convorbirilor literare. 

Titu Maiorescu a publicat studiul Direcţia nouă în poezia și proza română, în 1872, 
impunând numele de rezonanţă ale creatorilor grupării: Mihai Eminescu, Ion Luca 
Caragiale, Ion Creangă, Ioan Slavici. În studiul Comediile d-lui I. L. Caragiale, apărut 
în 1885, se pune problema moralității în artă, care va genera o cunoscută polemică 
între Titu Maiorescu și Constantin Dobrogeanu-Gherea. Fără a face prea multe 
consideraţii critice, Titu Maiorescu spunea în acest studiu că personajele caragialiene 
sunt forme goale, exemplificând ideea formelor fără fond expusă într-o lucrare 
anterioară, În contra direcţiei de astăzi în cultura română. 

Şi în această perioadă Junimea a avut preocupări lingvistice. Titu Maiorescu a 
publicat articolul Neologismele, în care a recomandat împrumuturile de origine ro- 
manică, mai ușor de adaptat la structura fonetică a limbii. Un alt moment important 
l-a constituit adoptarea de către Academia Română a principiilor ortografice pre- 
conizate de Titu Maiorescu. 

A treia etapă a activităţii Junimii începe după 1885, când și revista Convorbiri literare 
își mută sediul la Bucureşti. Apar în revistă mai mult studii universitare și, deși aceasta 
a apărut încă un timp îndelungat, nu a mai avut strălucirea din perioada ieșeană. 

literatura română, primele creaţii realiste apar în perioada pașoptistă, fiind 
semnate de Costache Negruzzi, Vasile Alecsandri, Mihail Kogălniceanu. Printre 

scriitorii postpașoptiști trebuie amintiți Nicolae Filimon și Bogdan Petriceicu Has- 
deu. Urmează o serie de mari reprezentanţi ai curentului: lon Luca Caragiale, loan 
Slavici, Liviu Rebreanu, George Călinescu, Marin Preda. 


e. Prelungiri ale romantismului şi ale clasicismului 
(neoromantismul şi neoclasicismul) 


Literatura română a păstrat și la sfârşitul secolului al XIX-lea și la începutul seco- 
lului XX decalajul față de literatură europeană, deși anumite direcții erau chiar în 
spiritul vremii. După dispariția lui Mihai Eminescu, ca reprezentant al romantismului 
înalt, cum numea Virgil Nemoianu aspectul curentului caracterizat prin viziona- 
rism, simț cosmic, intensitate pasională, poezia românească evoluează spre un ro- 
mantism minor sau spre tendințe clasicizante, cultivate fie de epigoni eminescieni, 
precum Alexandru Vlahuţă și Panait Cerna, fie de poeţi ardeleni veniți la București, 
așa cum erau George Coșbuc și Octavian Goga. 

Paralel și în opoziție cu aceste orientări, apare în literatura noastră simbolismul, 
experimentat și teoretizat de Alexandru Macedonski, care este o primă sincronizare 
a creației românești cu aceea europeană. Scriitorii simboliști vor fi respinși însă de 
tradiționaliștii care, întorși spre trecut, se vor grupa în două mari orientări: sămă- 
nătorismul și poporanismul. Reprezentanţii acestor două curente românești vor avea 
în creațiile lor atât tendinţe clasicizante, cât și tendințe romantice. George Coșbuc a 
cultivat o poezie epică în care se găsesc elemente clasice, dar și romantice. A cultivat 
astfel idila, specie lirică erotică în care se surprinde iubirea în cadru rustic, după 
modelul impus în Antichitate de Teocrit și Virgiliu, dar și de romantici în perioada 
în care curentul își epuizase resursele. Mai mult, o asemenea specie corespundea și 
modelului cultural coșbucian, în care țăranul era un exemplu de echilibru și cumpă- 
tare, și se apropia prin tematică de poezia populară. De asemenea, temperamental, 
se potrivea spiritului solar ce îl caracteriza pe Coșbuc. Lirica lui Octavian Goga este 
marcată de un romantism mesianic prin care se exprimă încrederea într-un viitor 
strălucit al țării sale, dominată de jalea de a se afla sub stăpânire străină. Viaţa satului 
este preocuparea primordială a poetului, care creionează portrete colective, ca în 
Plugarii și Clăcașii, sau individuale, ca în Apostolul (preotul satului), Dascălul, Dăscălița 
(învățătorii), Lăutarul, La groapa lui Laie (lăutarul). 

Ideologic, prelungirile romantismului și clasicismului s-au coagulat la începutul 
secolului XX sub forma orientărilor tradiționaliste. 


SĂMĂNĂTORISMUL a fost o mişcare literară grupată în jurul revistei Sămănătorul, de 
la care şi-a luat numele. 


Revista a apărut la București, în 2 decembrie 1901, sub conducerea lui Alexandru 
Vlahuţă și George Coșbuc, la inițiativa lui Spiru Haret. În articolul-program se afirma: 

e simpatia pentru universul rural, văzut ca păstrătorul tradiţiilor; 

e întoarcerea spre trecut și cultivarea insistentă a acestuia (paseismul); 

+ lupta împotriva elementelor culturale străine (cu aluzie la cosmopolitismul 
grupării lui Alexandru Macedonski); 

e preferința pentru prezentarea idilică a satului românesc; 

ə respingerea civilizației urbane, care generează o dramă a dezrădăcinării, 

Chiar din al doilea an al apariţiei sale, Sămănătorul şi-a schimbat conducerea, 
preluată de Ilarie Chendi și Ștefan Octavian Iosif până în 1905, când director a de- 
venit Nicolae Iorga, considerat principalul ideolog al şcolii. Nicolae Iorga a cerut o 
purificare a culturii noastre de orice influenţe străine, afirmând că o cultură naţională 
trebuie clădită într-o separație totală de altele. Istoricul a părăsit revista în 1906 Şi, 
în 1910, aceasta își va înceta apariţia. 


POPORANISMUL a fost o orientare socială şi culturală care pleda pentru răspândirea 
culturii în rândul poporului. 


S-a constituit în jurul revistei Viața românească, apărută la Iași, în 1 martie 1906, din 
inițiativa lui Constantin Stere. Ca doctrină politică, poporanismul a fost teoretizat 
într-o serie de articole publicate de Constantin Stere înainte de înființarea revistei, 
acesta considerând că dezvoltarea societăţii noastre se va face pe baza obștii țărănești, 
pentru că proletariatul nu era pregătit, din cauza subdezvoltării economice, să joace 
vreun rol social. Constantin Stere punea pe seama inculturii mizeria maselor 
țărănești și afirma obligația morală a intelectualilor de a ridica poporul la lumină. 

Ideologul literar al orientării a fost Garabet Ibrăileanu, care a formulat un program 
concentrat pe categoria specificului național. După Garabet Ibrăileanu, concepția 
de viață a unui popor determină stilul și forma creaţiei artistice individuale. Fiindcă 
în acea perioadă mediul rural era preponderent, criticul considera că acesta ar fi 
izvorul specificităţii la noi. 

Poporanismul s-a opus sămănătorismului în concepția literară, cerând: 

e reflectarea veridică, și nu idilică a vieții rurale; 

* promovarea unor opere critice inspirate din realitatea națională; 

e răspândirea în lumea cultă a simpatiei pentru țărani; 

+ refuzul eticului în detrimentalul esteticului. 

Mișcarea poporanistă nu a creat o literatură tipică, scriitorii fiind legați mai mult 
de publicarea operelor în revista Viaţa românească decât de o ideologie în sine. 


f. Simbolismul 


SIMBOLISMUL este un curent literar din ultimele decenii ale secoului al XIX-lea şi 
primul deceniu al secolului XX-lea. 


A apărut în Franţa ca o reacție la glacialitatea parnasianismului și la pozitivismul 
naturalismului, pe fondul unei societăți în criză, ce a generat sentimentul eșecului, 
al înstrăinării, de unde și dorința de evaziune în estetism, în ocultism, în ținuturi 
exotice. Albatrosul de Charles Baudelaire devine simbolul artistului aflat într-o lume 
ostilă și lipsită de sensibilitate din care ar vrea să evadeze. Este o atitudine pe care 

o aveau poeții numiţi „decadenţi” și care s-au grupat în jurul lui Paul Verlaine și a] 
revistei Le Decadent (Decadentul), apărută în 1886. 

Adevăratul act de naștere al simbolismului poate fi considerat publicarea de către 
Jean Moreas, în 18 septembrie 1886, în Le Figaro, a articolului manifest Le symbo-lisme. 
Peste câteva săptămâni, avea să apară și revista Le Symboliste (Simbolistul), care a 
impus curentul, deși au fost scoase doar patru numere. Creaţiile lui Paul Verlaine, 
Stéphane Mallarmé și Arthur Rimbaud au creat un nou limbaj poetic, anunțând o 
nouă orientare literară, modernismul în sensul larg al termenului. 

Simbolismul românesc este primul curent literar apărut în același timp cu cel eu- 
ropean, fiind, ca și cel francez, destul de eterogen, neputându-i cuprinde într-o 
formulă unică pe reprezentanții săi: George Bacovia, Alexandru Macedonski, Ștefan 
Petică, Iuliu Cezar Săvescu, Dimitrie Anghel, Ion Minulescu, Traian Demetrescu, 
Mircea Demetriad, Elena Farago, Mihail Săulescu, Nicolae Davidescu, Emil Isac. 

Prima etapă a simbolismului, cea teoretico-estetică, a fost marcată de personali- 
tatea lui Alexandru Macedonski, poetul care a impus curentul prin gruparea din 
jurul revistei Literatorul. Structură preponderent romantică, Alexandru Macedonski 
a experimentat o serie de tehnici simboliste în volumul Poema rondelurilor. A folosit 
primul versul liber în Hinov și se poate spune că a făcut din ploaie un motiv sim- 
bolist, după ce a publicat Cântecul ploaiei. Un alt susţinător și teoretician al simbolis- 
mului a fost Ovid Densusianu, întemeietorul revistei Viaţa nouă, apărută în 1905. 
Simbolismul a fost respins în ultimele decenii ale secolului al XIX-lea, atât de repre- 
zentanții Junimii, cât și de gruparea de la Contemporanul, pentru ca la începutul 
secolului al XX-lea să fie atacat de reprezentanţii orientării tradiționaliste, mai ales 
de sămănătoriști. Această ostilitate este poate cauza prelungirii curentului și a atin- 
gerii fazei de maximă înflorire de-abia în primul deceniu al secolului al XX-lea. 

Ca reacţie la claritatea rigidă a pozitivismului epocii, simbolismul a impus ambi- 
guitatea poeziei, contestând calea rațională de cunoaștere și optând pentru cea in- 
tuitivă. Creaţia nu mai este mimetică și poezia devine pură, cuvintele încetând să mai 
numească aspecte din real, alăturându-se într-un text în care sensul se opacizează, 
nu mai este vizibil. Ovid Densusianu se declara direct adeptul principiului de artă 
pentru artă, care scotea literatura din sfera moralismului mărunt al sămănătorismului. 

Elementele caracteristice pentru simbolism sunt: 

e sugestia, care este un mod de comunicare aluziv; Stephane Mallarmé spunea 
că a numi un obiect înseamnă a suprima trei sferturi din plăcerea pe care ţi-o dă un poem; 
simboliștii refuză orice anecdotică, încercând să sugereze stări, senzaţii; 

e simbolul; nu sunt folosite simbolurile convenţionale, ci acelea poetice, apărute 
într-un text unic și din această cauză cu un grad mare de ambiguitate; de exem- 
plu, în Lacustră de George Bacovia, ploaia devine un simbol al morţii, în Romanja 
celor trei corăbii de Ion Minulescu, corabia este simbolul dorinţei de evaziune; 

e corespondenţele (sinesteziile); exprimă potrivirile dintre lucruri, dintre partea 
şi întregul unui element, ca în poemul Corespondenţe de Charles Baudelaire, în 
care unitatea lumii este dată de comunicarea dintre diferite senzații (Parfum, cu- 
loare, sunet se-ngână și-și răspund); acesta este însă un mister care nu se revelează 
omului obișnuit, care nu percepe lumea decât la suprafață; doar artistul, ale 

cărui calități sunt excepționale, poate să desco 
analogii între sufletul său și universul întreg; 


boluri individuale și în sinestezii, care presupun asocieri între senzaţii diferite; 

e muzicalitatea; simboliștii au avut o preferință pentru muzică, în sensul unei 
armonii spirituale; Paul Verlaine spunea chiar „Muzica înainte de toate“; o 
anumită direcție simbolistă (instrumentalismul) a confundat muzicalitatea cu 
sonoritatea, ceea ce se întâmplă uneori și în poezia lui Alexandru Macedonski 
sau Ion Minulescu; la George Bacovia se poate spune că este vorba de o muzică 
interioară, care sugerează o stare de spirit, nu numai de eufonie; 

e inovațiile prozodice; introducerea versului liber, ce corespunde mai bine cu 
muzica interioară a discursului poetic, este cea mai mare noutate de versificaţie 
adusă de simboliști; primul poet care a folosit versul liber a fost Gustave Kahn; 
la noi, Alexandru Macedonski îl folosește întâia oară în Hinov; nu toți poeţii 
simboliști au renunțat la versificaţia clasică, utilizând combinații ritmice rafi- 
nate, aliterații și asonanţe, pauze, refrene, repetiții sugestive, poezii cu formă 
fixă; simboliștii au folosit și poemul în proză; 

e universul citadin; prezenţa orașului în poezie este o altă noutate a liricii sim- 
boliste; mediul urban este apăsător, indiferent dacă este târg de provincie, sau 
metropolă; la George Bacovia, orașul este dezolant, creând neliniște și spleen, 
acea stare de plictiseală amestecată cu tristețe și cu insatisfacție de care vorbesc 
simboliștii; 

e decadentismul; s-a manifestat prin cultivarea rafinamentului senzațiilor care 
poate duce însă la nevroze, la credinţa falsă în evadarea prin alcool sau opiu, la 
o reverie estetizantă ce poate atrage macabrul. 


pere aceste legături, stabilind 
aceste afinități se transpun în sim- 


Printre temele și motivele simboliste se regăsesc: 

e singurătatea (apare frecvent la George Bacovia în Plumb, Lacustră); 

e spleenul, nevroza; 

e dorința de evadare (frecventă în poeziile lui Ion Minulescu), reveria, „paradisu- 
rile artificiale“; 

* ploaia; 

e instrumentele muzicale (încărcate de o simbolistică: fanfara sugerează melan- 
colia, clavirul — tristețea, vioara — gravitatea etc.); 

* culorile; 

e pietrele prețioase și semiprețioase; 

* parfumurile. 


g. Modernismul 


SENSURILE TERMENILOR MODERN, MODERNITATE, MODERNISM 


Termenul modern are sensurile de: 
* recent, actual, care ține de timpurile apropiate de vorbitor; 
* care aparţine unei epoci posterioare Antichității. 

Cuvântul modern este o creație a latinei medievale, obținut din adverbul modo, 
care însemna „chiar acum“, „de curând“, „recent“, având ca antonime antiquus, 
vetus, priscus („vechi“, „de altădată”). 

Această opoziţie antic-modern este legată de o percepție diferită a curgerii tim- 
pului și de apariția unei conștiințe a devenirii istorice. Societăţile de tip arhaic, con- 
struite pe modele mitice, evidențiază recurenţele, repetițiile, care nu permit inovaţii 
sau rupturi față de tradiție. De exemplu, comunitatea populară românească, practi- 
când ciclic aceleași ritualuri, nu a avut nevoie de inovaţii, de noutate, conservându-și 
structurile și valorile în forme străvechi, păstrate până astăzi. 

Ceea ce este modern impune conștiința relativității, pentru că aparţine prezen- 
tului marcat de efemeritate, care este generatoare de schimbare și de noutate. Practic, 
societățile care nu au o reprezentare clară a timpului sunt dominate de un ideal de 
stabilitate, nefiind preocupate de viitor. Este interesant de observat că măsurarea 
timpului începe de-abia odată cu descoperirea ceasului mecanic, în secolul al XIII-lea, 
producând în Renaștere o modificare fundamentală față de înțelegerea curgerii 
anilor, care a impus preocuparea pentru acțiune, creație și noutate. 

Gândirea clasică latină nu avea percepția unei deveniri a lumii, apărută odată cu 
înțelegerea ireversibilității timpului, care a modificat valorile estetice. S-a trecut 
astfel de la idealul de frumuseţe considerat etern în Antichitate la o estetică a schim- 
bării, a trecătorului, a noului. Prima „ceartă“ dintre „antici“ și „moderni“ a apărut 
în Evul Mediu, reprezentând opoziția dintre prezent și trecut, dintre normă sau chiar 
dogmă și originalitate. Din punct de vedere istoric, noțiunea de modern se relati- 
vizează, fiindcă se raportează la un reper temporal, în permanentă schimbare, și 
anume prezentul. Acesta este motivul pentru care se vorbește de moderni începând 
din Evul Mediu, adică de artiști și de gânditori care se opun normelor considerate 
o frână în manifestarea liberă a originalității, a noutății. 

Termenul modernitate desemnează caracterul a ceea ce este modern, referindu-se 


la gradul de adecvare a unei opere artistice la mentalitatea epocii în care a fost creată. . 


Istoric, modernitatea se manifestă în orice perioadă în care artiștii și teoreticienii se 
opun unei tradiții, optând pentru o înnoire văzută ca o ruptură faţă de modelele 
precedente. 

De dată mai recentă, termenul modernism desemnează mișcarea artiştică fun- 
damentată pe un program teoretic în care sunt înglobate elemente de modernitate. 
Istoric, pe plan european, această orientare estetică s-a manifestat în a doua jumătate 
a secolului al XIX-lea și în prima parte a secolului al XX-lea. Hugo Friedrich, în Struc- 
tura liricii moderne, începându-și studiul cu analiza poeziei lui Charles Baudelaire, 
subliniază faptul că modernismul nu este legat doar de secolul al XX-lea, așa cum 
consideră unii istorici literari. Ceva fundamental nou, lirica secolului al XX-lea nu mai 
aduce, spune Hugo Friedrich, în studiul citat. În conceptul de modernism intră, 
aşadar, curentele literare postromantice opuse programatic modelelor artistice gene- 
ral acceptate. Acestea afirmă o modernitate ideologică și formală, începând cu sim- 
bolismul și continuând cu toate orientările avangardei — aspectul extremist al 


modernismului —, care reprezintă o formă de revoltă împotriva formulelor literare 
prestabilite. 

Definirea modernismului ridică multe probleme, termenul fiind folosit cu sensuri 
diferite de critica literară. Nicolae Manolescu, în studiul Despre poezie, îl foloseşte 
pentru acele opere ce restrâng criteriul poetic la lirism, considerând avangardismul 
creaţia care asimilează viața modernă prin tematică și formă. 

Pentru moderniști, poezia nu mai este o modalitate de prezentare a unui text cu 
ajutorul regulilor versificației, având alte caracteristici. Printre acestea se numără: 

e dispariția speciilor epice: fabula, scrisoarea, poemul epic, balada cultă, legenda 

cultă etc.; 

e renunţarea la speciile reflexiv moralizatoare: meditaţia, elegia etc.; 

e refuzul copierii realului prin orientarea spre interioritate și, de aici, renunțarea 
la o specie descriptivă precum pastelul; 

e opțiunea pentru un limbaj sugestiv sau chiar încifrat, care distruge versul tra- 
dițional, impunând o nouă sintaxă poetică; 

e preferința pentru categorii negative, cum le numește Hugo Friedrich, precum: 
grotescul, depersonalizarea, înstrăinarea, urâtul, anormalitatea, atracția spre 
neant, dezumanizarea, spaima etc. 

Avangardismul se înscrie în aceeași direcție a negării, putând fi astfel asimilat mo- 

dernismului, dar constituind un aspect extremist al acestuia prin violența contestaţii. 


TEORETIZAREA MODERNISMULUI ÎN LITERATURA ROMÂNĂ 


Modernismul a fost teoretizat în literatura română de E. Lovinescu sub numele 
de sincronism. Criticul, adept al autonomiei esteticului, pleda pentru existența unui 
spirit al veacului care impune o dezvoltare sincronă a civilizaţiilor. Modernismul a 
fost prezent atât în epică, printr-o diversificare a modelelor romanești și nuvelistice, 
cât și în lirică. 


SBURĂTORUL ŞI EUGEN LOVINESCU 


Apariţia revistei Sburătorul 


Anul nașterii literaturii române interbelice ar putea fi considerat 1919, când apare 
prima revistă de după Primul Război Mondial care își propune să se ocupe exclusiv 
de literatură: Sburătorul, publicaţie ale cărei baze le-a pus Eugen Lovinescu împreună 
cu Ion Minulescu, Victor Eftimiu și Liviu Rebreanu. 

Primul număr a apărut în 19 aprilie 1919, iar numele de Sburătorul este simbolic, 
făcând referire la posibilitatea literaturii române de regenerare. Anunţând caracterul 
pur literar al revistei, Eugen Lovinescu vorbea despre intenţia de a atrage talente 
încă neafirmate, care să se constituie într-o nouă generaţie literară. Această intenție 
va deveni unul dintre principalele scopuri ale activităţii criticului. Cenaclul Sburătorul, 
ale cărui ședințe au loc în casa lui Eugen Lovinescu din București, de pe strada 
Câmpineanu, numărul 40, este unul dintre locurile literare celebre din literatura 
română, așa cum era, cu un secol în urmă, casa Pogor din lași, al cărei nume rămâne 
legat de Junimea. Cenaclul Sburătorul şi revista cu același nume vor lansa o serie de 
scriitori deveniți ulterior nume de referinţă în literatura română: Ion Barbu, Camil 
Petrescu, George Călinescu, Anton Holban. 


— 

Un obiectiv principal al activităţii lui Eugen Lovinescu a fost imprimarea unei 
tendinţe moderniste în evoluția literaturii române. La început, criticul nu a formulat 
un program ideologic propriu-zis, propunându-și să atragă de partea sa talente deja 
afirmate sau să descopere altele, noi. Ulterior, odată cu schițarea unui sistem teoretic, 
influenţa sa asupra tendinței de modernizare a literaturii se accentuează, Eugen 
Lovinescu stârnind un adevărat curent înnoitor de idei în epocă. 


Sincronismul în doi paşi 


Sincronismul este teoria dezvoltată de Eugen Lovinescu în două importante lucrări 
ale sale — Istoria civilizației române moderne (1924-1925) și Istoria literaturii române con- 
temporane (1926-1929) —, teorie conform căreia civilizaţia și cultura se propagă, prin 
imitație, de la superior la inferior. Modernismul lovinescian pornește de la ideea că 
există un spirit al veacului, care imprimă un proces de omogenizare civilizațiilor, de 
integrare într-un ritm de dezvoltare sincronică. În cazul în care există decalaje între 
civilizații, cele mai puțin dezvoltate suferă influența pozitivă a celor avansate, sin- 
cronizarea realizându-se în doi pași: prin simulare și stimulare. 

Simularea se referă la adoptarea prin imitație a unor forme ale civilizației supe- 
rioare. Punctul de plecare al acestei teorii a sincronismului se află în teoria imitației 
formulată de Gabriel Tarde. Sociologul francez explica dezvoltarea vieții sociale pe 
baza imitației, considerând că, așa cum copilul îl imită pe matur, țăranul pe orășean, 
omul necivilizat pe cel civilizat, popoarele înapoiate le imită pe cele avansate. 

Sprijinindu-se și pe observaţiile lui Ștefan Zeletin, economist neoliberal, Eugen 
Lovinescu apreciază că societatea românească a scăpat de influențele orientale pe 
care le exercitau ortodoxismul și fanariotismul, prin imitarea unor forme moderne, 
occidentale. Criticul amendează teoria formelor fără fond lansată de Titu Maiorescu, 
afirmând că formele adoptate urmează să-și creeze un fond propriu. România mo- 
dernă, în toate palierele vieţii ei, ar fi rezultatul acestui proces, care a continuat, în 
ciuda opoziţiei forțelor conservatoare, și care a reușit să reducă decalajele culturale 
față de civilizația occidentală — altfel spus, a reușit să sincronizeze societatea noastră 
cu spiritul veacului. Ideea imitației este aplicată la fenomenul românesc, Eugen Lovi- 
nescu trăgând concluzia că primele semne ale modernizării civilizaţiei române apar 
odată cu pătrunderea spiritului occidental în viaţa politică și culturală. Stimularea 
este realizată astfel prin crearea unui fond propriu, determinat de acest împrumut 
al formelor. 

Principiul sincronismului în literatură înseamnă în mod practic acceptarea schim- 
bului de valori, a elementelor care conferă noutate și modernitate fenomenului lite- 
rar. Nu este vorba de o imitație fără discernământ, ci de o integrare a literaturii într-o 
formulă estetică viabilă, în pas cu evoluţia artei și a filosofiei europene. Prin mo- 
dernizare, Eugen Lovinescu înţelege, în fond, depășirea spiritului „provincial“ din 
literatura română, nu opoziţia faţă de tradiţie, de specificul naţional. Pentru sin- 
cronizarea literaturii cu spiritul veacului, cu ritmul de dezvoltare a propriei societăți, 
cu ideile, forțele și cu problemele ei, sunt necesare, după Eugen Lovinescu, mutații 
esenţiale în plan tematic și estetic. Aceste mutații constau în: 

e trecerea de la o literatură cu tematică preponderent rurală la o literatură de 

inspiraţie citadină; 

e cultivarea prozei obiective; 

+ evoluția poeziei de la epic la liric; 

+ dezvoltarea unor noi formule literare, așa cum este romanul analitic. 

Modernismul lovinescian, bazat pe principiul sincronismului și pe teoria imi- 
taţiei, poate fi considerat un moment pozitiv în evoluţia culturii și a literaturii 
române. Partea finală din Istoria literaturii române contemporane, intitulată Mutaţia va- 
lorilor estetice, în care Eugen Lovinescu susține ideea modernizării literaturii române 
prin sincronizarea cu literatura occidentală, este esențială pentru înțelegerea viziunii 
criticului. Din teoria modernismului, Eugen Lovinescu a desprins teoria mutației 
valorilor, potrivit căreia trecerea timpului poate duce la scăderea interesului pentru 
anumite opere literare, fiindcă percepțiile culturale se schimbă necontenit. 

În critica sa, în principal de factură impresionistă, Eugen Lovinescu a introdus la 
noi formula unică, exprimată adeseori printr-o metaforă pusă la începutul sau la 
sfârșitul unui articol critic, tehnică utilizată apoi și de George Călinescu. 

Prin impunerea modernismului și prin consacrarea unor valori literare majore, 
gruparea dezvoltată în jurul revistei Sburătorul are o importanţă la fel de mare pentru 
literatura română ca și junimismul. 


h. Tradiţionalismul sau modernismul autohton 


SENSURILE TERMENULUI TRADIŢIONALISM 


Termenul de TRADIŢIONALISM desemnează o direcţie culturală ataşată, uneori excesiv, 
de valorile trecutului, privite în opoziţie cu cele ale prezentului. 


Atitudinile tradiţionaliste sunt o expresie a mai vechii delimitări dintre „antici“ 
și „moderni“, dar și un rezultat al evoluţiei firești a oricărei culturi care păstrează 
inevitabil o componentă națională, accentuată odată cu preocupările romanticilor 
pentru folclor și istorie. George Călinescu a reacţionat la polemicile vremii cu privire 
la tradiţionalism și modernism, scriind într-un articol că un om de talent este întot- 
deauna, prin instinct, în linia tradiţiei (Tradiţie înseamnă continuitate, în Adevărul literar 
și artistic), evidențiind astfel specificitatea firească a creaţiei născute, în ciuda oricărei 
neașteptate inovații, pe fondul unei spiritualități colective. Mircea Scarlat, în Istoria 
poeziei românești, vorbeşte chiar despre un tradiționalism structural, care ar apărea nu 
din motive doctrinare, ci din cauza unor condiţii extraliterare, cum ar fi menţinerea 
creatorilor în zone geografice periferice, formarea lor culturală autodidactă. 

Tradiţionalismul nostru literar, privit în opoziţie cu modernismul, optează, în 
primul rând, pentru o tematică legată de: 

e lumea satului românesc, înțeleasă ca un specific etnic; 

e religia creştin-ortodoxă, care individualizează spiritual comunitatea românească. 

În al doilea rând, tradiționalismul s-a raportat la formele literare, preferând mo- 
delul mai vechi de versificație ritmică. 

Se poate face o disociere și între tradiționalism și conservatorism, ultimul repre- 
zentând refuzul oricărei înnoiri, atât din punctul de vedere al temelor abordate, cât 
și din cel al formelor estetice preferate. Cel mai de seamă reprezentant al conserva- 
torismului a fost Nicolae Iorga, în jurul căruia, în perioada interbelică, s-au strâns 
poeți fără vocaţie artistică, astfel încât modernismul a triumfat cu ușurință în epocă. 

Tradiţionalismul a fost înțeles mai mult ca o atitudine față de spiritualitatea 
românească, neexcluzând în felul acesta înnoirea sub aspect formal. Este motivul 
pentru care George Călinescu denumea momentul 1923, în Istoria literaturii române de 
la origini până în prezent, drept autohtonizarea simbolismului, referindu-se mai ales la 
Ion Pillat, poet considerat un reprezentant al tradiționalismului. Nicolae Manolescu 
face o afirmațe chiar mai categorică, arătând că tradiționaliștii sunt poeți noi, ca și 
moderniștii sau avangardiștii, deși ei se revendică de la poezia veche (Despre poezie). Nici 
Ion Bogdan Lefter, într-o lucrare apărută recent, Recapitularea modernităţii, nu opune 
poezia interbelică tradiționalistă celei moderniste, incluzând-o în aceasta din urmă. 


ORIENTĂRILE TRADIŢIONALISTE DIN PERIOADA INTERBELICĂ 


În perioada interbelică, tradiționalismul începutului de veac este continuat prin 
orientări noi, adepte ale preamăririi valorilor trecutului. 


GÂNDIRISMUL a fost orientarea tradiționalistă care a prezentat autohtonismul prin 
ortodoxism. 


Denumirea mișcării vine de la revista Gândirea, a cărei activitate artistică, destul 
de eclectică și complexă, a fost un punct de referință al perioadei interbelice. 

Gândirea a apărut la Cluj, la 1 mai 1921, la inițiativa lui Cezar Petrescu, într-o 
efervescenţă culturală în care erau implicați tineri scriitori care vor deveni nume mari 
ale literaturii noastre: Lucian Blaga, Adrian Maniu, Gib I. Mihăescu. Cezar Petrescu 
s-a adresat și prietenilor săi de la București și de la Iași cu invitația de a colabora la 
noua revistă, primind manuscrise de la Ion Pillat, Ion Vinea, Victor Ion Popa, Ionel 
Teodoreanu, Alexandru Philippide și de la alții. Revista nu avea un program, ci ex- 
prima, în articolul Cuvinte pentru drum, dorinţa de a reuni scriitori din întreaga țară 
și de a oglindi astfel complexitatea fenomenului literar românesc în poezie, proză, 
teatru și publicistică. Apărută în condiții grafice deosebite, cu ilustrații de Oscar Han 
și Atanasie Demian, revista a publicat literatură de calitate, reprezentând orientări 
estetice diverse, situate între tradiționalismul care a asimilat inovaţii moderniste și 
un extremism neosămănătorist, promovat mai ales de Pamfil Șeicaru. Din octombrie 
1922, Gândirea s-a tipărit la București, iar din decembrie, la îndemnul lui Nichifor 
Crainic, s-a mutat în capitală și redacția. Colaboratorii revistei se îndreaptă spre o 
critică etică a literaturii, atacând, de exemplu, romanul lon de Liviu Rebreanu. 

Nichifor Crainic a impus doctrina gândiristă printr-o serie de eseuri: Isus în fara 
mea (1923), Parsifal (1924) şi Sensul tradiţiei (1929). Începând din 1924, revista afirmă 
autohtonismul ortodoxist, renunțând la eclectismul cultural de până atunci. În 1928, 
Nichifor Crainic preia conducerea revistei și reușește o revigorare a acesteia până în 
1930, atrăgând colaboratori de seamă, precum Tudor Arghezi, Mateiu Caragiale, 
George Călinescu, Mircea Eliade, Vasile Voiculescu. 

Gândirismul a așezat creaţia literară sub semnul ortodoxismului, propunând: 

e un tradiționalism spiritualizat, definit prin religia ortodoxă, care ar fi esența 
conștiinței naționale a românilor; 

e un antioccidentalism bazat pe ideea că, în cultura autohtonă, există forte in- 
conștiente, capabile să se opună unei societăți a mașinismului distrugător adus 
de civilizația apuseană; 

e o rezistenţă împotriva străinilor, care ar putea altera spiritualitatea românească 
păstrată la sate. 

Revista și-a continuat activitatea până în 1944, când a încetat să mai apară. 


TRĂIRISMUL a fost o mişcare culturală a generaţiei anilor '30 ai secolului trecut, care 
a promovat iraţionalismul mistic şi trăirea plenară, autentică. 


Ideologul mișcării a fost profesorul de filosofie Nae Ionescu, promotor al trăirii 
în forme extreme, periculoase, singurele care ar oferi o posibilitate de a depăși condi- 
ţia umană. Era o doctrină a aventurii, a disperării, care a dus la exaltări ce au apro- 
piat-o de idealurile mișcării de extremă dreaptă Legiunea Arhanghelul Mihail. Această 
grupare a fost legată de revistele Cuvântul, înființată în 1925, şi Criterion, apărută în 
1934, ca publicație a grupării omonime constituite în 1932 de Mircea Eliade, Emil Cio- 
ran, Constantin Noica, Mircea Vulcănescu, Petru Comarnescu, Mihail Polihroniade, 
Arșavir Acterian și de alții. Această mișcare își propunea: 

ə renașterea spirituală a României prin credința creștină; 

ə un cult al trăirii înțelese ca neliniște metafizică; 

e cultivarea unui amestec de antieuropenism și europenism. 


i. Avangardismul 


SENSURILE TERMENULUI AVANGARDISM 


Termenul de avangardă vine din limba franceză (avant-garde), unde înseamnă 
detașamentul avansat al unei armate („garda dinainte”) care investighează un teren 
necunoscut, fiind alcătuit din soldaţi care își asumă riscul sacrificiului, pentru a 
apăra grosul armatei. 

Utilizat metaforic pentru denumirea unor orientări artistice, termenul surprinde 
poziţia avansată pe care s-au plasat în mod conștient avangardiștii, ca și atitudinea 
lor radicală, revoluţionară în raport cu tradiția estetică. Avangarda artistică se coa- 
gulează astfel în jurul ideii de ruptură totală de tradiție și de promovare vizionară 
a unor noi formule estetice. Termenul ajunge deci să denumească în sens ceva mai 
restrâns un curent-umbrelă, care include multe orientări din secolul al XX-lea carac- 
terizate prin extremism artistic, aşa cum arăta Matei Călinescu în volumul Cinci fețe 
ale modernității. 

CARACTERISTICILE AVANGARDEI LITERARE 
Negarea distructivă 


Literatura de avangardă a respins violent orice tradiție, orice clișeu constrângător, 
însemnând, cum arată Ilarie Voronca în articolul Gramatică, o violentă și temeinică 
zdruncinare a academismului. Fronda faţă de convențiile literare, dar și sociale, a con- 
stituit o reacţie a avangardiștilor la epuizarea unor formule estetice și la tensionarea 
lumii din cauza Primului Război Mondial și a crizelor din perioada interbelică. 

Negarea avangardistă are caracter distructiv, producând o disoluţie a structurilor 
literare la nivel prozodic, pentru că dispare orice organizare strofică, la nivel sintactic, 
fiindcă discursul nu mai respectă relaționarea gramaticală obișnuită, și la nivel stilis- 
tic, din cauză că accentul este pus pe imaginea artistică, refuzându-se figurile de stil 
și ștergându-se diferenţele dintre limbajul figurat și nonfigurat. O asemenea înţelegere 
a literaturii a produs și amestecul genurilor. În cazul avangardei, spiritul negativ nu 
a dus la găsirea unui alt model literar, ci a oferit mai mult o soluţie existențială. 


Spiritul ludic 


Jocul a reprezentat pentru avangardiști o soluţie prin care au distrus tiparele con- 
venționale. De aici, teribilismele grafice, lexicale, imagistice. Surprind mai ales 
asocierile considerate incompatibile, combinându-se termenii tehnici cu limbajul 
impudic și cu anumite clișee căzute în desuetudine. Hazardul, ca expresie a jocului, 
a luat locul ordinii logice a discursului, devenit incoerent, mărind puterea de sugestie 
a textului literar. Artistul avangardist își schimbă măștile, bravând, refuzând osten- 
tativ receptarea dulceagă a realității, propunându-și să șocheze cititorul, să-i pro- 
voace o reacție reflexivă asupra lumii și a literaturii. 


Valorizarea existenţei 


Avangardiștii și-au afirmat încrederea în existență, opunând-o literaturii, căreia 
nu i-au mai recunoscut valoarea. Această concepție a determinat schimbarea statu- 
tului operei literare, al cărei scop era să surprindă viața, să prezinte fidel momentul, 
cultivând poezia-reportaj, poezia telegrafică, transcrierea stărilor halucinatorii și 
onirice etc. Ca atare, opera nu mai trebuie să aibă un caracter unitar și finit, fiindcă 
era necesar să corespundă mișcării permanente a existenţei. 


PRECURSORII AVANGARDISMULUI 


Atitudinea contestatară a avangardei literare își are rădăcinile în spiritul rebel al 
unor creatori din secolul al XIX-lea. Este vorba, în primul rând, de Lautréamont, 
scriitor francez, care a publicat, în 1869, un volum de poeme în proză, Les Chants de 
Maldoror (Cântările lui Maldoror), exprimând revolta împotriva condiţiei umane într-o 
viziune stranie, delirantă, onirico-fantastică. Lautréamont privește spre viitor, evo- 
când corabia cu pânzele întinse spre un punct precis al orizontului, crezând că poezia nu 
trebuie făcută de unul singur, ci de toți. Considerată o scriere exaltată și provocatoare 

a unui geniu bolnav, cartea n-a fost difuzată de către editor, intrând în circuitul cultural 
abia în 1890. În al doilea rând, este vorba de un alt poet francez, Arthur Rimbaud, 
considerat copilul teribil al simbolismului. Prin volumele de poeme în proză Une 
saison en enfer (Un anotimp în infern, 1873) şi Illuminations (Iluminări, postum, 1893), 
s-a afirmat ca un promotor al revoltei împotriva conformismului social și ca un pro- 
fet al unui viitor liber, în spiritul Comunei din Paris. Arthur Rimbaud a sondat adân- 
curile eului, considerând că poetul este un vizionar al unui univers suprareal, 
perceput printr-o dezordine a simţurilor, prin trăiri halucinatorii. 

Alfred Jarry, dramaturg; și prozator francez, este al treilea precursor al avan- 
gardei. Capodopera sa este Ubu roi (Ubu rege, 1896), farsă grotescă, plasată într-un 
spațiu imaginar, guvernat de Ubu, simbol al autorităţii obtuze, barbare și egoiste. 


DIVERSITATEA ORIENTĂRILOR AVANGARDISTE EUROPENE 


Deși avangardismul are o serie de caracteristici comune, orientările sale sunt di- 
verse, prezentând unele particularități care au determinat chiar polemici între 
diferite grupări. 


Futurismul 


În numărul din 20 februarie 1909, Filippo Tommaso Marinetti, poet italian sta- 
bilit la Paris, a publicat în ziarul Le Figaro primul manifest futurist, Le Futurisme (Fu- 
turismul). Denumirea acestui prim curent avangardist cu un program teoretic unitar 
vine din italiană, unde i! futuro înseamnă „viitor“. Apărut din realitatea italiană, 
manifestul exprimă direct violența năvalnică și incendiară împotriva spiritului con- 
servator mic-burghez, care se opune oricărei schimbări structurale. Un entuziasm 
demolator, plin de veselie, stă la baza concepției estetice futuriste, care exaltă vita- 
lismul, mărturisind bucuria de a vedea plutind în derivă, sfâșiate şi spălăcite, pe acele ape, 
vechile pânze glorioase! Furia distructivă generează prin acţiune opera de artă, fiindcă 
vechile valori trebuie schimbate cu altele, motiv pentru care futuriștii își propun să 
distrugă muzeele, bibliotecile, academiile de orice fel. Această orientare avangardistă face 
apologia epocii moderne, în manifest precizându-se: Vom cânta marile mulțimi clăti- 
nate de muncă, de plăcere şi de revoltă, vom cânta vibranta fervoare noctună a arsenalelor și 
șantierelor incendiate de violențele luminii electrice; gările nesățioase devoratoare ale șerpilor 
ce fumează...; locomotivele cu pieptul amplu care tropăie pe șine, precum caii enormi 
înhămaţi la conducte. Pentru futuriști, un automobil de curse... e mai frumos decât „ Victo- 
ria de la Samotrace”. Orientarea va avea manifestări ulterioare în artele plastice, în 
cinematografie etc. | 

Este interesant faptul că o traducere a manifestului futurist a apărut şi într-un ziar 
din Craiova, dar nu a avut niciun ecou în cultura noastră. In 1912, la Milano, apare 
Manifesto tecnico della letteratura futurista (Manifestul tehnic al literaturii futuriste), cu 
inovațiile din poezie, preluate apoi și de alte orientări avangardiste: renunțarea la 
adjective, adverbe, comparații, punctuație, modificarea sintaxei, introducerea sim- 
bolurilor matematice și a notației muzicale în creaţiile literare. Ideologia futuristă 


149 


CE Scanned with OKEN Scanner 


va fi completată, în 1913, cu un alt manifest semnat de Marinetti, care afirmă supre- 
maţia efemerului, considerând arta un produs de consum. După Marinetti, poetul 
trebuie să lege lucrurile îndepărtate fără un fir conducător, cu ajutorul cuvintelor esenţiale 
și absolute în libertate. 


Cubismul 


În perioada de la începutul secolului al XX-lea, numită La Belle Epoque (Epoca 
frumoasă), Parisul a fost centrul cultural european, găzduind artiști și savanţi 
dornici să schimbe înfățișarea lumii. Cercetările din fizică, matematică, biologie, 
psihologie, filosofie anunţă o nouă civilizaţie prin invenții epocale: automobilul, 
electricitatea, telegraful, telefonul, cinematograful. Descoperirea ținuturilor exotice 
a făcut ca influenţa artei primitive și populare să se răsfrângă asupra culturii europene, 
creând noi mișcări artistice, precum fovismul, grupată în jurul pictorului Henri Ma- 
tisse. Acesta folosește culori puternice și contraste violente, preferând un desen abia 
schiţat și o tușă liberă în peisaje și în portrete pline de prospețime. 

În această atmosferă a apărut, în artele plastice, cubismul, botezat ironic de Louis 
Vauxcelles într-o cronică la o expoziţie din 1908 alui Georges Braque, ale cărui ta- 
blouri i se păreau create din cuburi. Pablo Picasso, unul dintre cei mai înzestrați pic- 
tori spanioli, stabilit la Paris, este, alături de Georges Braque, fondatorul curentului. 
Domnișoarele din Avignon, pictat de Picasso în 1907, este considerat prima operă cubistă. 

Preocupările pentru fundamentarea unei ideologii cubiste nu au apărut până în 
1912, primul studiu care a avut ecou fiind cel semnat de Guilllaume Apollinaire, 
din 1913, cu titlul Pictorii cubiști — Meditaţii estetice. Pentru artiştii acestui curent, rea- 
litatea trebuie creată, fiindcă formele ei de manifestare se schimbă necontenit și omul 
nu poate descoperi adevărul. Cubismul, spunea Guillaume Apollinaire, urmărește 
să înfăptuiască nu o artă de imitație, ci o artă de concepție. Ca atare, pictorul poate repre- 
zenta simultan diversele aspecte ale aceluiași lucru sub formă de figuri geometrice. 
Viziunea artistică a curentului a reprezentat un punct de răscruce pentru arta 
modernă, apropiindu-se ulterior de futurism și generând abstracţionismul. 

Deși poetul Guillaume Apollinaire este considerat autorul „manifestului“ acestui 
curent, existența unui cubism literar este destul de controversată. Criticii au vorbit 
de o poezie cubistă în deceniul al doilea din secolul al XX-lea, dar reacția artiștilor 
implicați a fost de categorică respingere a conceptului. Cu toate acestea, există note 
comune care ar putea defini cubismul: refuzul anecdotei și al imitării realului, puritatea 
și concentrarea expresiei, bucuria experienţelor noi și neașteptate, sintaxa și punc- 
tuaţia șocante, aranjarea textului tipărit ca în compoziţiile din tablourile cubiste. 

Volumul Alcooluri (1913) de Guillaume Apollinaire este construit în spirit cubist, 
pe simultaneism, procedeu prin care, fără tranziţie, se trece de la un eveniment la altul, 
se întretaie prezentul cu trecutul, se suprapun imagini din locuri diferite, se amestecă 
visul cu realul, se integrează descoperirile civilizaţiei industriale în viaţa cotidiană, 
domină amintirile și faptul biografic. Una dintre cele mai emoționante poezii ale 
volumului este Podul Mirabeau, care este o meditaţie asupra efemerului, a curgerii 


permanente a realităţii, precum apa, cu maluri legate de pod, simbol al relaţiilor din- 
tre diferitele aspecte ale realității și al aspirației spre unitate. 

Expresia cea mai pregnantă a originalității poetului este volumul Caligrame (1918), 
pe care autorul însuși îl considera o idealizare a poeziei verslibriste. Efectele poetice 
apar din plasarea textului în pagină, cuvintele desenând forma obiectelor sau a 
fenomenelor prezentate. Se evidențiază astfel legătura dintre lirică și plastică și, pen- 
tru prima oară în istoria artei, poezia nu este doar o artă a sunetului, ci și una a 
vizualului. Este o inovaţie care a avut ecouri profunde în poezia ulterioară. 


Dadaismul 


Poate cea mai extremistă orientare avangardistă a fost dadaismul, apărut în feb- 
ruarie 1916, la Cabaretul Voltaire din Ziirich. A fost lansat de Tristan Tzara, poet de 
origine română refugiat în Elveţia, împreună cu pictorul român Marcel Iancu, care 
i-a stat alături doar în primele momente ale mișcării, împreună cu pictorul alsacian 
Hans Arp și doi poeți germani. Numele mișcării a fost ales aleatoriu, Tristan Tzara 
propunând să deschidă dicționarul Larousse la întâmplare și să se rețină primul cu- 
vânt din stânga paginii. Acest cuvânt a fost dada, al cărui sens din franceză nu are 
nicio legătură cu ideologia curentului, însemnând „cal“, în limbajul copiilor, și „idee 


A 


favorită“, în limbaj familiar. Tristan Tzara însuși a arătat, în Manifest Dada, din 1918, 


că în rusă și în română cuvântul reprezintă o dublă afirmaţie și că în italiană sau la 


triburile africane are alte sensuri, evidențiind astfel nota de hazard în denumirea 
curentului. 

Dadaismul a fost o școală nihilistă, care a afirmat ruptura dintre limbaj și gândire, 
promotorii ei organizând la început, la Ziirich și la Paris, spectacole menite să 
șocheze publicul: se aruncau pe scenă obiecte, zgomotul acesta înlocuind muzica, 
se strigau din ce în ce mai tare versuri, acompaniate de o tobă, dansatorii se îmbrăcau 
în saci și aveau pe cap jobene, totul asociindu-se întâmplător. 

Buletinele Dada, publicate în jurul anului 1920, au negat în continuare totul, 
acceptând numai haosul ca manifestare a literaturii și a artei, fiind impregnate de 
un dezgust ce îndemna la o distrugere completă a lumii. 

Au fost reprezentanți dadaiști, precum Hugo Ball, care nu au renunțat la ritm și 
rimă în poezie, dar au asociat cuvintele fără o logică, realizând un limbaj abstract în 
concepția lor, redus de fapt la intonarea unei melopei, al cărei sens trebuia dedus de 
auditoriu. 

În logica firească a acestui curent nihilist, dadaismul s-a autodizolvat, cel care i-a 
anunțat dispariția fiind chiar Tristan Tzara. Adrian Marino, în Dicţionar de idei literare, 
observa că, pentru a fi constant, acest curent nega viitorul și că lovitura de grație i-a 
venit din partea fatalității autonegației, a imposibilității avangardei de a supraviețui pro- 
priei formule de „ruptură“. 


Suprarealismul 


Termenul de suprarealism a fost folosit prima dată de Guillaume Apollinaire în sub- 
titlul dramei Les Mamelles Tir&sias (Mamelele din Tiresias), în 1917. Curentul s-a consti- 
tuit însă mai târziu, pe fundalul căutărilor estetice ale acestei perioade și sub influența 
futuriştilor, a dadaiștilor, precum și a personalităţii lui Guillaume Apollinaire. După 

Primul Război Mondial, în 1918, trei poeți francezi, André Breton, Louis Aragon și 
Philippe Soupault, au întemeiat revista Littérature („Literatură“), devenită publicația 
de afirmare a dadaiștilor. După dispariţia curentului, revista a promovat noul curent, 
care se va numi suprarealism. 

De-abia în 1924, apare, scris de André Breton, primul Manifest al suprarealismului, 
în care curentul era definit astfel: Automatism psihic pur prin care ne propunem să ex- 
primăm, fie verbal, fie prin scris, fie prin orice alt mod, felul în care funcționează gândirea. 
Dicteu al gândirii în absența oricărui control exercitat de rațiune, în afara oricărei preocupări 
estetice sau morale. Suprarealismul se bazează pe credința în realitatea anumitor forme de 
asociație neglijate până la el, în atotputernicia visului, în mişcarea dezinteresată a gândirii. 
El tinde să distrugă definitive toate celelalte mecanisme psihice și să li se substituie în re- 
zoloarea principalelor probleme ale vieții. 

Încă din 1920, André Breton și Philippe Soupault au publicat volumul Les Champs 
Magnétiques (Câmpurile magnetice), apreciat drept o experienţă de aplicare a dicteului 
automat și plasat în opoziţie cu anarhismul distructiv al dadaismului. André Breton, 
care făcuse studii de psihologie, se sprijinea pe tezele psihanalizei lui Sigmund 
Freud, având convingerea că poate explora lumea subconștientului, a viselor, în care 
ar putea găsi existența sufletească. Suprarealiștii declarau ferm, în 1925, că nu fac 
literatură și că exprimă o atitudine de viață. Este vorba, în fond, de primatul existenței 
de care vorbește, în general, avangarda. Hipnoza, stările halucinatorii, spiritismul 
sunt pentru suprarealiști metode prin care pot investiga subconștientul. Artiști plastici 
de seamă, precum Max Ernst, Salvador Dali, René Magritte, Joan Miró, aderă la curent, 
creând obiecte suprarealiste în care bizarul se îmbină cu sugestivul și fantezia. 

În 1929, a apărut Second Manifeste du surréalisme („Al doilea manifest al suprarea- 
lismului“), în care André Breton anunţa abandonarea experienței dicteului automat 
în favoarea reflecţiei asupra altor teme. La Paris, în 1938, s-a organizat o expoziție 
suprarealistă, la care au participat artiști din mai multe țări. Suprarealismul a existat 
până după al Doilea Război Mondial. 


Avangardismul românesc 


Unul dintre momentele literaturii române sincronizate cu arta europeană a fost 
cel al avangardismului. Este de remarcat faptul că artiștii români au contribuit 
substanţial la înnoirea esteticii europene prin poeți precum Tristan Tzara, Ilarie 
Voronca, Benjamin Fundoianu (integrați chiar în cultura franceză), dar și prin artiști 
plastici — marele sculptor Constantin Brâncuși și pictorul Victor Brauner. 

Principalele orientări avangardiste românești au reflectat caracteristicile generale 
ale curentului european, dar au avut și particularități. În ciuda unor defazări în re- 
ceptarea futurismului și a dadaismului, avangarda românească se poate mândri 
chiar cu un rol premergător, fie și pentru faptul că întemeietorii dadaismului s-au 
format în cultura noastră. 

Pe fundalul unor eforturi de înnoire a formulelor literare, privite în opoziție cu 
acelea tradiționale, apar promotorii avangardei românești la începutul secolului tre- 
cut. În 1912, doi tineri, S. Samyro (viitorul Tristan Tzara) și I. lovanaki (viitorul Ion 
Vinea), scot pentru puţin timp revista Simbolul, la care a colaborat, pentru realizarea 

părții grafice, arhitectul și pictorul Marcel Iancu. Revista a militat pentru arta 
modernă, prezentând chiar orientarea cubistă, dar creaţiile literare au rămas încă 
sub semnul simbolismului. Desprinderea de această formulă literară este marcată 
prin apariţia, în 1915, a revistei Chemarea, condusă de Ion Vinea, care, alături de Tris- 
tan Tzara și Adrian Maniu, a colaborat cu versuri șocante nu numai în privinţa pro- 
zodiei, ci și a logicii și a sintaxei, și la Noua revistă română, din 1914. 

Deşi primele semne ale avangardismului au apărut înainte de Primul Război Mon- 
dial, nu se poate vorbi de avangarda literară românească decât în perioada interbelică. 


Orientările specifice avangardismului interbelic 


Orientările care individualizează avangardismul românesc au fost constructivis- 
mul și integralismul. 


Constructivismul 


Una dintre orientările avangardiste ale anilor 1920 a fost constructivismul, inițiat 
de gruparea și revista de artă abstractă olandeză De Stijl, care promova arta inspirată 
de construcţiile industriale, pledând pentru un decorativism funcţional, bazat pe 
schematizarea, abstractizarea, formalizarea matematică a limbajului artistic. Mișcarea 
a avut ecou mai ales în arhitectură, prin construcţiile realizate de Le Corbusier. 

Constructivismul românesc, inițiat de Ion Vinea, afirmă superioritatea frumo- 
sului construit după modelul tehnicii moderne, aflat în concurenţă cu frumosul care 
copiază natura. În felul acesta, nu realitatea devine sursă de inspirație, ci invențiile 
moderne, de care vorbeau și futuriștii. De aici, în poezie, preferința pentru un ritm 
alert, un dinamism al textului construit fără reguli gramaticale sau de punctuație, 
un stil telegrafic, o asociere aleatorie a cuvintelor. Constructiviștii neagă astfel ideea 
de literatură sau de convenții poetice. 

Cultivând rigoarea, care merge până la schematizare, constructivismul a încurajat 
pictura nonfigurativă, abstractă și a militat pentru sincretismul artelor. Au apărut 
astfel în avangardismul românesc pictopoezia, transmițând mesajul și vizual, prin 
așezarea în pagină, și colajul poetic, în care alăturarea unor imagini, a unor texte 
preexistente, adeseori nonliterare, crea un efect de ansamblu uneori surprinzător. 


Integralismul 

Integralismul, ca variantă românească a constructivismului, pune în centrul preo- 
cupărilor sale orașul modern, cu ritmurile lui intense, cucerit de inovațiile tehnicii 
contemporane, înfățișând un peisaj geometrizat și tern. Se preferă luciditatea, repu- 
diindu-se intuiţia și sentimentul. Se afirmă primatul realului, respingându-se crea- 
tiile artistice, văzute ca o copie a naturii. Se condamnă individualismul, cerându-i-se 
artistului să trăiască în social. 


Programe şi reviste româneşti avangardiste 


În perioada interbelică, apar primele programe teoretice promovate de unele re- 
viste în jurul cărora se coagulează orientările avangardiste. 

Revista Contimporanul, apărută sub conducerea lui lon Vinea din iunie 1922 până 
în 1932, susţine constructivismul, deși la început vorbea de un dadaism constructiv şi 
are unele întârziate accente futuriste. 

Ceva mai radicale în privinţa constructivismului au fost revistele 75 HP, care a 
avut un singur număr (la 1 octombrie 1924), și Punct, apărută între 15 noiembrie 
1924 şi 1 martie 1925. 

Revista Integral, care a rezistat de la 1 martie 1925 până la 1 aprilie 1928, a fost 
mai radicală decât precedentele publicații avangardiste, având ambiția de a impune 
o mișcare pe care a numit-o chiar integralism. Orientarea a fost însă eclectică, fiind 
o variantă a constructivismului cu sugestii dadaiste, futuriste și, pentru prima dată 
la noi, suprarealiste. Directorul revistei a fost pictorul M.H. Maxy și redacţia a avut 
și o filială la Paris, condusă de Benjamin Fundoianu (B. Fondane, numele francez al 
poetului) și de pictorul Hans Mattis-Teutsch. O revistă care a continuat linia inte- 
gralismului a fost unu, apărută în aprilie 1928, la Dorohoi, la iniţiativa lui Sașa Pană 
și a prietenului său Moldov. Manifestul revistei, semnat de Sașa Pană, a surprins 
prin agresivitate, dar publicația, eclectică, a acceptat orientări futuriste, dadaiste și 
suprarealiste. Un obiectiv al ei a fost promovarea predecesorilor, a lui Urmuz și a 
lui Tristan Tzara. 

Sub influența liniei impuse de unu, au apărut multe reviste-satelit, eclectice, ilus- 
trând orientări avangardiste diverse. Se distinge revista Urmuz, care a preluat numele 
celui considerat precursorul avangardei românești, scoasă de Geo Bogza la Câmpina 
(ianuarie-iulie 1928). Revista a valorizat prioritar existenţa, atitudinea venind din 
neîncrederea în literatură. Printre aceste reviste-satelit s-au mai numărat: Alge, con- 
dusă de Aurel Baranga, Liceu, editată de Virgil Teodorescu, Taşcu Gheorghiu și Mircea 
Pavelescu, Meridian, condusă de Tiberiu Iliescu. 

Un al doilea val al suprarealismului românesc a fost reprezentat de lucrarea 
colectivă Critica mizeriei, scoasă în 1945 de Gellu Naum, Paul Păun și Virgil Teodorescu. 
Din punct de vedere teoretic, aceștia pun accentul pe conceptul de suprarealitate, nu 
pe cel de dicteu automat, vorbind de atotputernicia visului, hazard, de afirmarea 
libertăţii absolute a eului în raport cu limitele interioare sau exterioare ale individu- 
lui. Poezia ca manifestare a libertății imaginarului este opusă literaturii considerate 
o instituţie culturală plină de convenţii. Consecința acestei concepţii se vede în 
disoluția textului, nestructurat, înţeles ca o transcriere a visului, a halucinaţiei, a som- 
nolenței. Creatorul are conștiința lipsei de coerenţă, de sens a universului pe care îl 
transfigurează în operă. Scriitorii suprarealiști din al doilea val par să păstreze struc- 
tura sintactică obișnuită a unui text, dar introduc principiul plurisemantismului, 
ceea ce înseamnă că acceptă existenţa simultană a mai multe interpretări, uneori 


contradictorii. În poezia suprarealistă, dispar figurile de stil, iar textele nu mai au 
caracter metaforic, 

j. Realismul socialist 


UN ALT TIP DE CRIZĂ LITERARĂ - PERIOADA IMEDIAT POSTBELICĂ 


România postbelică a intrat, din punct de vedere cultural, într-o criză provocată, 
pentru prima dată, nu de dispute estetice, așa cum s-a întâmplat înainte de-al Doilea 
Război Mondial, ci de imixtiunea politicului în zona artisticului. Imediat după 
1946-1947 s-a rupt orice legătură cu marea literatură interbelică prin constrângeri 
și ameninţări, care au mers până la înlăturarea fizică. Puterea comunistă a impus cu 
brutalitate modelul stalinist, care aservea literatura, impunându-i teme, procedee, 
tehnici de construcţie a textului. Literatura intră astfel, efectiv, în sensul propriu al ter- 
menului, în criză ca artă, ca instituție socială, ca tip special de limbaj, cum arată Sanda 
Cordoș în lucrarea Literatura între revoluție și reacțiune. Cei care emiteau judecăţi de 
valoare erau ideologii partidului și acestea nu ţineau de estetică, ci de politică. 
Acţiunile represive au fost sprijinite și de unele orientări literare cu rădăcini în pe- 
rioada interbelică, existând reviste influențate de ideologia comunistă care au militat 
pentru o artă angajată, precum Bluze albastre, Reporter, Cuvântul liber. Nu s-a putut 
vorbi de o criză a literaturii decât până în 1947, apoi aceasta a fost dezavuată, fie cu 
argumente culturale, invocate și în perioada interbelică — cum au făcut unele nume 
de autoritate, George Călinescu, Gala Galaction, Cezar Petrescu —, fie cu argumente 
ideogice, aduse de scriitorii comuniști sau de oamenii politici. 

Literatura română a intrat, astfel, începând din 1948 într-o epocă nefastă, do- 
minată de politic, care s-a prelungit într-o formă agresivă până în 1960. Anii '50 au 
însemnat impunerea modelului sovietic, făcută prin arestări, condamnări, internări 
în lagăre de muncă forțată, execuţii ale scriitorilor care protestau împotriva inter- 
vențiilor ideologice. 


CONCEPTUL DE REALISM SOCIALIST 


Conceptul de realism socialist a fost fundamentat teoretic la primul congres al 
scriitorilor sovietici, din 1934, având ca obiectiv îmbinarea zugrăvirii concrete a 
realității cu influențarea ideologică și cu educarea oamenilor muncii în spiritul so- 
cialismului. Acest concept (prezentat de Jdanov) impunea o dublă cenzură. Prima 
se referea la modul de reprezentare, rămas exclusiv mimetic, anulând odată cu el 
toată literatura modernistă. A doua vizează funcţia socială a artei prin transformarea 
conștiinței clasei muncitoare, ceea ce presupune îndoctrinare și didacticism, două 
metode mai curând antiliterare, fiindcă scot discursul din zona artisticului. Din 
definirea conceptului, rezultă o concentrare a atenţiei asupra conținutului operei 
literare, pentru că important era ce transmitea, nu cum făcea acest lucru. Consecința 
a fost renunțarea la orice experiment formal, proclamându-se ideea accesibilității 
operei, pentru că se adresa maselor populare. 

Paradoxal, pe lângă realism socialist, i se cerea literaturii, la congresul din 1934, 
de care am amintit, să manifeste și un romantism revoluționar, care nu avea nicio 
legătură cu vechiul romantism, condamnat, pentru că transpunea cititorii într-o 
lume amăgitoare. Acest romantism revoluţionar se referea la caracterul mesianic al 

literaturii sovietice, obligate să privească spre viitor, să prezinte perspectivele gran- 
dioase ale socialismului. 

Scriitorii trebuiau, conform tezelor aceluiași congres, să se transforme în luptători 
pentru societatea socialistă, altfel spus, în executanți ai sarcinilor și ai directivelor 
de partid, fără a-și putea exprima punctele de vedere individuale. 

Aceste poziţii ideologice sunt cunoscute și în Europa occidentală, având un pro- 
motor în Louis Aragon, care a părăsit mișcarea suprarealistă în 1927, intrând în 
Partidul Comunist Francez și participând chiar la congresul scriitorilor sovietici 
din 1934. 

În puţini ani, conceptul de realism socialist a schimbat radical literatura română, 
care a fost aservită puterii, cu multă greutate putându-se publica până în 1960 litera- 
tura neînregimentată, în prelungirea tradiției interbelice. 


POEZIA IMEDIAT POSTBELICĂ 


Întreaga literatură română imediat postbelică, scrisă în spiritul realismului so- 
cialist, este marcată — după cum observă Eugen Negrici în Literatura română sub comu- 
nism — de un maniheism sui-generis (adoratio et imprecatio). Sentimentele contrare își 
dau neîncetat concursul, se sprijină reciproc pentru ca, prin prezenţa estetică a anti- 
tezei, efectul să impresioneze. 

Poate cea mai marcată de realismul socialist a fost poezia, transformată într-un 
discurs al cărui scop era exclusiv influențarea destinatarului, adică masele munci- 
toare. Având în vedere accentul pus pe conţinut și respectarea principiului accesi- 
bilității, s-a recurs la poezia epică, renunțându-se la acea liricizare pe care o propusese 
modernismul în perioada interbelică. Apar astfel lungi poeme narative, precum 
Lazăr de la Rusca de Dan Deșliu, Silvester Andrei salvează abatajul de A. Toma, Cântec 
pentru tovarășul Gheorghe Gheorghiu-Dej de Mihai Beniuc și multe altele. 

Pe principiul privirii antitetice a claselor sociale, poeziile acestei etape prezintă 
pauperizarea țăranilor care se supun chiaburilor, oamenii înstăriți de la sate, demo- 
nizați, prezentați caricatural, învinuiți că nu vor să intre în gospodăriile agricole 
(asocieri ale țăranilor bazate pe proprietatea colectivă asupra pământului și asupra 
mijloacelor de producţie, realizate cu forţa în această perioadă) sau că uneltesc îm- 
potriva obţinerii de recolte bogate. Viaţa în gospodăriile de producție este idilizată, 
vizitele colholznicilor, țărani colectivizaţi sovietici, devin evenimente majore. 

Figura care a fost subiectul unor imnuri de slavă la începutul anilor '50 a fost 
Stalin, căruia i s-au dedicat versuri de către poeţi precum Maria Banuş, Mihai Beniuc, 
Dan Deșliu. A mai fost cântat Lenin, dar mai puţin. După 1958, Gheorghe Gheor- 
ghiu-Dej devine primul conducător comunist român subiect al unor poezii, în care 
i se prezintă adeseori biografia. Mai apar în versurile vremii figuri de luptători 
comuniști, de eroi sovietici priviţi ca modele, de muncitori dedicați partidului comu- 
nist, care au intervenţii salvatoare atunci când se petrec accidente de muncă, cala- 
mități. În antiteză, sunt condamnaţi dușmanii de clasă, imperialiștii și acoliţii lor. 

Partidul devine, cum arată Eugen Negrici în lucrarea citată, o biserică protectoare, 


care se află peste tot și în toate, spre a face Binele și spre a despărți lumina de întuneric, spre 
a auzi suspinele celor aflaţi în nevoie. 

Ca formă, poezia epocii se remarcă printr-o cantabilitate cu ajutorul căreia versurile 
se rețin mai ușor, întrucât respectă cu strictețe ritmul și rima, fiind copiate după 
modelul popular, pentru a corespunde gustului maselor. 

Încercarea de a impune noua ideologie a dus la dispariţia marilor poeţi interbe- 
lici din viața literară, acestora interzicându-li-se publicarea, fiind uneori chiar in- 
criminaţi pentru așa-zisul lor idealism burghez. Astfel, între 1946 și 1955, Tudor 
Arghezi este complet absent din cultura noastră, reintrând în circuitul literar de-abia 
după ce a făcut concesii tematice regimului, scriind volumul 1907 — Peizaje, în care 
prezenta răscoala țărănească din acel an. În acest fel, îi este acceptată reeditarea operei 
interbelice și publicarea unor volume, care, din punct de vedere artistic, vor confirma 
marea sa valoare poetică. Lucian Blaga a fost destituit din învățământ, eliminat din 
Academia Română, interzicându-i-se dreptul de publicare (în afara traducerilor) 
până în 1964. Vasile Voiculescu a fost întemnițat pe motive politice și de-abia postum 
i s-a publicat volumul de versuri Ultimele sonete închipuite ale lui Shakespeare în tra- 
ducere imaginară de V. Voiculescu. Ion Barbu, George Bacovia și Ion Pillat dispar din 
circuitul literar, iar receptarea lor este sinuoasă, acești scriitori reintrând cu greutate 
în atenția publicului. 

Trebuie spus că, până în 1947, au mai existat mici grupări literare continuatoare 
ale poeziei interbelice. Este vorba de fosta grupare a revistei Albatros (din 1941) 
alcătuită din poeții Geo Dumitrescu, Dimitrie Stelaru, Constant Tonegaru și lon 
Caraion, care scriau o poezie de frondă, ostentativ deliricizată și ironică, având ecou 
mult mai târziu, în poezia anilor '80. O altă grupare este cea a Cercului literar de la 
Sibiu, al cărei articol-program apărut în 1945 se intitula Resurecţia baladei, fiindcă își 
propunea, prin cultivarea acestei specii, o revigorare a liricului absorbit de epic. Din 
această tendință au făcut parte Ștefan Augustin Doinaș, Radu Stanca, Ion Ne- 
goițescu, dar nici aceștia nu au avut ecou în epocă, din cauză că nu au putut debuta 
editorial, devenind voci distincte de-abia în anii '70. A treia tendinţă a fost repre- 
zentată de suprarealiști, care încearcă să înnoiască discursul oniric printr-o apropiere 
de realismul socialist, așa cum făcuse și Louis Aragon, printre aceștia numărându-se 
Gellu Naum, Virgil Teodorescu și Gherasim Luca. Mișcarea nu a durat, dar a avut 
meritul de a populariza mai târziu avangarda interbelică, fiindcă Sașa Pană a scos, 
în 1969, Antologia literaturii române de avangardă. 

Prima breșă în tipul de poezie cultivat de realismul socialist a fost făcută de Nico- 
lae Labiş, care, deși are destule poezii care se înscriu în linia ideologică a partidului, 
redescoperă lirismul. Volumul său din 1956, Primele iubiri, dădea speranţa renașterii 
liricii românești. 


PROZA IMEDIAT POSTBELICĂ 


Proza românească a primilor ani de comunism s-a constituit din reportaje, numite 
„literare“, cu rol propagandistic evident, pamflete, schiţe, nuvele şi din câteva romane. 
În proza și în poezia narativă a epocii se distinge opoziția puternică dintre perso- 
najele pozitive, care aparţineau clasei muncitoare sau țărănimii, și cele negative, re- 
prezentând forțele contrarevoluționare - chiaburi, negustori, profesori, funcționari. 


157 


— 


CE Scanned with OKEN Scanner 


N 4 A A A 


Personajul pozitiv nu trebuia să aibă niciun cusur, fiind fizic şi moral de neînfrânt, 
un fel de superman comunist care obținea totdeauna victoria asupra personajului 
negativ incapabil să se schimbe, suferind de multe tare, în special morale. 

Construcţia simplistă, în esenţa ei, ducea la aberaţii în care neadeziunea la po- 
litica partidului comunist producea învrăjbirea soților, a fraților, a rudelor, renegarea 
sau denunţarea părinţilor de către copii. Personajele erau fantoșe lipsite de senti- 
mente, ale căror acţiuni urmăreau să moralizeze și să îndoctrineze, construite exclu- 
siv în alb și negru. 

Realismul socialist practică o tipicizare a personajelor și a situațiilor, făcând 
previzibilă desfășurarea acţiunilor. Reducţionismul mergea până la a-i refuza per- 
sonajului afectivitatea, pentru că un muncitor nu se putea îndrăgosti decât de o tânără 
muncitoare, reprimându-și orice sentiment faţă de vreo reprezentantă a claselor 
dușmane. Deși schemele acestea sunt comice, au funcționat cu seriozitate în epocă. 

Romanele, mai puține decât lucrările de proză scurtă, au abordat preferenţial 
subiecte rurale, tânăra clasă muncitoare neoferind multe surse de inspirație. Pot fi 
amintite doar două lucrări ale lui Alexandru Jar despre grevele de la Griviţa, din 
1933: Sfârșitul jalbelor și Marea pregătire. Opţiunea ar putea fi explicată și printr-o mai 
ușoară orientare a discursului epic spre un curent familiar prozei românești, în care 
mediul urban pătrunsese de-abia în perioada interbelică. 

Satul apare în romanul din această perioadă, în primul rând, în ipostază istorică, 
devenind indirect pilduitor pentru prezentul revoluționar. Este cazul romanului 
Desculţ de Zaharia Stancu, în care se evocă răscoala din 1907. După prima apariție, 
din 1948, romanul este modificat și simplificat în mai multe ediții. Scopul propagan- 
distic, acela de a instiga o anumită vendetă concentrată în formula Să nu uiţi, Darie!, 
se diminuează. Personajul principal, Darie, este surprins în succesiunea vârstelor în 
medii diferite, creionate cu acuitate și culoare. Tot în această categorie trebuie inclus 
și romanul Moromeţii de Marin Preda, al cărui prim volum a apărut în 1955, conside- 
rat de Eugen Negrici ca fiind un exemplu din categoria literaturii tolerate. Romanul 
nu se încadra în modelul simplist al realismului socialist și, deși cu o tematică rurală, 
a readus în literatură complexitatea psihologică. A trecut de cenzură, pentru că 
prezenta drama unui țăran din perioada interbelică, în lupta cu fatalitățile istoriei. 
Romanul este memorabil prin construcția personajului central, Ilie Moromete, care, 
așa cum arată Eugen Simion în Scriitori români de azi, nu seamănă cu niciunul din per- 
sonajele prozei anterioare, fiindcă originalitatea lui vine din modul în care un spirit inventiv, 
creator transformă existența într-un spectacol. 

proza vremii, satul a apărut și în ipostaza actualităţii, care tinde să asimileze 
realitatea imediată. În această categorie intră romanul Mitrea Cocor de Mihail 
Sadoveanu, foarte mediatizat în epocă, un alt roman sadovenian, Aventuri în Lunca 
Dunării, şi Bărăgan de V.Em. Galan. 

Romanul istoric constituie o altă direcție a epocii, fiind folosit adiacent în pro- 
pagandă. Mihail Sadoveanu a rescris romanul Soimii sub titlul Nicoară Potcoavă, care, 
apărut în 1952, putea servi propagandei prin câteva teme. Camil Petrescu a publicat 
primele două volume din Un om între oameni (în 1953 şi 1955), fără a face vreo con- 
cesie realismului socialist și construind un roman interesant prin reconstituirea 
minuțioasă a perioadei pașoptiste. Apărut în 1953, romanul Bietul Ioanide de George 


— 
158 


CE Scanned with OKEN Scanner 


Călinescu surprinde o perioadă controversată a istoriei noastre, cea a mişcării legio- 
nare, fiind unul dintre cele mai rezistente romane ale epocii datorită prezentării de 
tip balzacian a mediului academic. 

Un roman inedit este Toate pânzele sus de Radu Tudoran, apărut în 1954, care s-a 
sustras presiunii ideologice prin faptul că era un roman de aventuri ce urmărea 
călătoria goeletei Speranța spre Țara de Foc. 

O direcţie inedită a romanului vremii o reprezintă Groapa de Eugen Barbu, care 
prezintă lumea mahalalei bucureștene Cuţarida, creând tipuri memorabile și valo- 
rificând magistral argoul. În 1959, Eugen Barbu a făcut concesii propagandei în romanul 
Șoseaua Nordului, un fel de omagiu la împlinirea a 15 ani de la actul de la 23 august 
1944, deși volumul dovedește talentul său de prozator. 

O specie mediatizată în epocă a fost reportajul literar, reprezentat de Geo Bogza, 
avangardistul intolerant al perioadei interbelice. Servind primatul existenţei în spirit 
avangardist, scriitorul publicase încă de atunci volume de reportaje (Țara de piatra, 
O sută șaptezeci și cinci de minute la Mizil). Imediat după război, a tipărit asemenea 
volume care au servit ideologia vremii: Cartea Oltului (1945), Oameni și cărbuni în 
Valea Jiului (1946), Țară de piatră (1946). 

Interesant este că, mai târziu, prozatorii vor reveni asupra perioadei '50, numită 
de Marin Preda cea a obsedantului deceniu, scriind romane de calitate, în care va fi 
oglindită epoca, așa cum este Cel mai iubit dintre pământeni de Marin Preda sau Galeria 
cu viţă sălbatică de Constantin Ţoiu. 


k. Literatura generaţiilor poetice 1960 şi 1970 


NEOMODERNISMUL POETIC 


În atmosfera de relativ dezgheţ ideologic a anilor 1960, a apărut o generație poetică 
a cărei tinerețe a spart tiparele, refăcând legătura cu modernismul interbelic, deși 
procustianismul poeziei instituționalizate era încă mare, aşa cum observa Mircea Scarlat 
în Istoria poeziei românești. Simbolic parcă, volumul de debut al lui Nichita Stănescu, 
Sensul iubirii, a apărut chiar în 1960, marcând primul moment de emancipare a 
modalităților de expresie din perioada postbelică. 

Neomodernismul a fost orientarea literară a anilor 1960-1970, iniţiată de un grup 
de tineri poeți care au revenit la lirism după perioada realismului socialist, când 
poezia a fost pusă în slujba ideologiei comuniste. Generaţia '60 a redescoperit 
subiectivitatea, senzorialul, afectivitatea și mai ales puterea expresivă a limbajului, 
abordate într-o formă inedită. Nicolae Manolescu, în Despre poezie, arată că neo- 
modernismul a ignorat avangarda interbelică, raportându-se doar la nume presti- 
gioase — Ion Barbu, Lucian Blaga, Tudor Arghezi —, pentru că spiritul modernismului 
evaziv și misterios, cu tendința de a înălța poezia în sfere necontingente, a convenit unor 
poeţi care îşi făcuseră ucenicia la școala de „proză“ banală şi stupidă a anilor '50, avangarda 
fiind percepută în cultura română ca o manifestare extremistă și mult prea legată de 
realitatea imediată. Marin Mincu observa că generaţia “60 a fost mai puțin legată de 
avangardă prin faptul că terenul pe care se născuse cerea o reconstrucţie. Acest lucru 

înseamnă o poezie experimentală, fiindcă artistul experimentalist caută, cercetează, ia 
act de articulațiile formante ale operei pe măsură ce o realizează, pe când avangarăistul lu- 
crează dintr-un impuls nihilist, indiferent la orice intenţie constructivă (Avangarda literară 
românească). 

Nichita Stănescu s-a detașat în cadrul acestei mișcări neomoderniste prin recon- 
struirea limbajului poetic, prin schimbarea liricii reflexive, așa cum se constată mai 
ales în volumele 11 elegii, Necuvintele, În dulcele stil clasic. Un alt nume important al 
acestei generații a fost Marin Sorescu, a cărui poezie ironică, bazată pe un limbaj 
simplu, s-a impus încă de la primul volum, purtând, cumva zeflemitor, titlul Poeme, 

Alţi reprezentanți ai acestei generații sunt Ana Blandiana, loan Alexandru, Cezar 
Baltag, Constanţa Buzea și Adrian Păunescu. 

Generaţia anilor '70 are orientări mai eterogene sub raportul stilurilor, reunind 
poeți de vârste diferite, legaţi prin atitudinile și mentalitățile artistice proprii. Astfel, 
Leonid Dimov și Mircea Ivănescu au debutat la o vârstă înaintată, în deceniul al 
șaptelea, dar nu au atras prea mult atenţia și din cauza formulelor poetice insolite, 
vizând onirismul, nararea unor fragmente de amintiri fictive, din care cauză au fost 
considerați precursori ai postmoderniștilor. 

Tot generației '70 îi aparțin Emil Brumaru, Mihai Ursachi, Ileana Mălăncioiu, Vir- 
gil Mazilescu și Mircea Dinescu. 


L. Romanul în perioada 1960-1970 


După ce, în anii '50, au apărut puţine romane reușite, schimbarea ideologică de 
la mijlocul anilor '60, precum și o scădere a vigilenţei cenzurii au permis prozatorilor 
să se manifeste mai liber. Temele alese și tratarea acestora nu au mai fost impuse. 
Apar, în peisajul literar, și critici de autoritate — Nicolae Manolescu, Eugen Simion, 
Matei Călinescu —, ale căror eforturi susțin creaţia de valoare. 

O direcție de mare succes a prozei anilor '60 a fost cea a dezvăluirii adevărurilor 
despre obsedantul deceniu. Apar astfel mai ales romane ale căror conflicte sunt 
plasate în etapa stalinistă, considerată încheiată la acea dată și asupra căreia exer- 
citarea criticii era permisă. În 1967, Marin Preda a publicat volumul al doilea din 
Moromeţii, în care apare, în adevărata ei lumină, drama acestor ultimi țărani de pe 
lume, striviți complet de istorie, dispărând odată cu ei acea spiritualitate rurală care 
dădea verticalitate morală neamului. Aceeași temă a prăbușirii mediului rural este 
tratată și în Cordovanii de Ion Lăncrănjan. 

O încercare de a dezvălui caracterul nociv al prezentului au fost romanele ale- 
gorice și parabolice ale epocii, care își propuneau să dezvăluie mecanismele puterii 
absolute, cititorul urmând să înțeleagă, prin analogie, ceea ce trăia. Este cazul roma- 
nului Principele de Eugen Barbu, a cărui acţiune se desfășoară în secolul al XVIII-lea. 
Eroul principal este un tiran „luminat“, care instaurează domnia fricii, a lingușirii, 
a iscodirii perpetue și a delaţiunii. Romanul este un fel de utopie negativă, o para- 


bolă politică despre felul în care se exercită puterea într-o lume balcanică marcată 
de moravuri specifice. 

Cenzura a rămas destul de drastică în privinţa dezvăluirii dramelor individuale 
trăite în societatea comunistă a timpului. O primă breșă a fost făcută tot de Marin 
Preda, care, prin romanul Intrusul, demitizează eroul socialist, dezvăluind drama 
înstrăinării într-o lume ostilă. Romanul refăcea legătura cu preocupările novatoare 
în privinţa epicului din literaturile occidentale, fără a produce modificări majore în 
privința formulelor, dar deschizând drumul unor încercări ulterioare. 

Augustin Buzura, prin romanul Absenţii, publicat în 1970, schimbă și formula epică, 
recurgând la tehnica noului roman francez, în care fluxul confesiunii este întrerupt, 
producându-se treceri de la prezent la trecut, de la real la oniric. Un prozator intere- 
sant este și Fănuș Neagu, autorul romanului Îngerul a strigat, publicat în 1968, în care 
lumea din Câmpia Dunării este proiectată fabulos în mit. Aceeași intruziune a mitului 
în real se găsește și în romanul lui Ștefan Bănulescu, intitulat Cartea de la Metopolis, 
apărut în 1977, primul volum dintr-o tetralogie nerealizată, Cartea Milionarului. 

Printre prozatorii epocii mai trebuie amintiți Sorin Titel, Nicolae Breban, Nicolae 
Velea, Zaharia Stancu, Mircea Ciobanu, Dumitru Țepeneag (care și-a terminat la 
Paris cel mai reușit roman, Zadarnică-i arta fugii). 


m. Teatrul postbelic de până la 1980 


După al Doilea Război Mondial, dramaturgia cunoaște aceeași evoluție ca poezia, 
proza sau critica, dar nu are nivelul valoric al acesteia. Teatrul a fost probabil cea 
mai vitregită formă a literaturii, fiind supusă constrângerilor politice, puterea 
comunistă considerând-o calea cea mai directă de influențare a publicului, indiferent 
dacă era vorba de teatrul propriu-zis, jucat pe scenă, în fața spectatorilor, de teatrul 
radiofonic sau de cel de televiziune. Creșterea valorică se regăsește la nivelul 
concepției spectacolului, de la regie la interpretare sau scenografie. 

Dramaturgia postbelică a cunoscut mai multe momente. Astfel, momentul care a 
urmat imediat războiului este ușor relaxat, imixtiunea politicului neresimțindu-se 
atât de puternic cum se va întâmpla în deceniul șase. Prin urmare, se rețin câteva 
realizări ale unor scriitori care au debutat în perioada interbelică: Ultima oră de Mihail 
Sebastian, Michelangelo de Al. Kirițescu, Bălcescu de Camil Petrescu. Marii scriitori 
refuză să răspundă cerinţelor noii puteri și preferă să scrie „pentru sertar“, așa cum 
va face Lucian Blaga, piesele sale Avram Iancu și Anton Pann rămânând multă vreme 
în manuscris. Unii au preferat, pentru a evita cenzura, să se inspire din trecutul 
istoric, precum Camil Petrescu în Bălcescu și Caragiale în vremea lui, Al. Kirițescu în 
Michelangelo. 

În deceniul al șaselea, au fost reprezentate pe scenă o serie de piese de teatru con- 
struite pe schema impusă de puterea politică, răspunzând astfel imperativelor ide- 
ologice, Personajul central este omul nou, caracterizat prin conștiință înaltă, model 
de comportament comunist, acestuia opunândur-i-se burghezul sau chiaburul, al 
căror comportament este individualist. Autorii ale căror piese se joacă pe scene sunt 
Lucia Demetrius (Cumpăna, Oameni de azi, Trei generaţii), Mihail Davidoglu (Minerit, 
Cetatea de foc), Horia Lovinescu (Moartea unui artist, Citadela sfărâmată, Surorile Boga), 

Aurel Baranga (Mielul turbat). După 1956, se publică antologiile unor dramaturgi 
consacrați: Mihail Sorbul, Victor Eftimiu, Al. Kirițescu, G.M. Zamfirescu. 

Începând cu 1965, tematica, procedeele tehnice, speciile teatrale se diversifică, 
aceasta datorită faptului că literatura reușește să iasă din tirania realismului socialist, 
Comedia își recapătă prestigiul prin creaţiile lui Ion Băieșu (Chiţimia, În căutarea sen- 
sului pierdut, Boul și vițeii), Teodor Mazilu (Proștii sub clar de lună, Mobilă şi durere), 
Paul Everac (Vizita la Malu), Dumitru Solomon (Iluzia optică), Aurel Baranga (Tra- 
vesti), I.D. Sârbu (A doua față a medaliei sau Jerseul albastru). Apare eseul teatral şi 
drama-dezbatere, cultivate de Dumitru Radu Popescu (Vara imposibilei iubiri), Valeriu 
Anania (Meșterul Manole), Marin Sorescu (Răceala, A treia țeapă). 

De alttel, în dramaturgia postbelică, speciile tradiționale tind să dispară prin 
estomparea granițelor dintre acestea. Fenomenul a fost anticipat de câteva forme 
teatrale ale modernismului interbelic și se manifestă prin alăturarea comicului de 
tragic, reluarea parodică a personajului sau a conflictului din teatrul interbelic, prin 
impuritatea stilului. Este perioada în care se dezvoltă teatrul suprarealist, care 
parodiază unele motive și convenții tradiţionale, așa cum procedează Gellu Naum 
în piesele Insula (1964), Ceasornicăria Taus (1969). 

În deceniile care urmează, limbajul dramaturgic se va înnoi datorită scriitorilor 
mai tineri, atrași de experimentul teatral: Paul Cornel Chitic sau Mihai Neagu Basarab, 
ale căror creații sunt puternic influențate de teatrul epic al lui Bertold Brecht și de 
teatrul absurdului, în special de Samuel Beckett și Eugen Ionescu. De asemenea, 
aceasta este perioada în care este cultivat teatrul alegoric (parabolic), creaţiile 
reprezentative fiind semnate de Marin Sorescu, mai exact trilogia Setea muntelui de 
sare (lona, Paracliserul, Matca), și Teodor Mazilu (farsa tragică). 


SPECII DRAMATICE CULTIVATE ÎN PERIOADA POSTBELICĂ PÂNĂ LA 1980 
Drama istorică 


Deși în perioada postbelică se remarcă tendinţa de estompare a granițelor în dra- 
maturgie, drama istorică este cultivată de scriitorii vremii, fiind un mod de a refuza 
abordarea prezentului. 

Astfel, apare drama Bălcescu (1948), scrisă de Camil Petrescu, în care este realizată 
O evocare a personalității eroului pașoptist, văzut ca un rezultat al armoniei pasiona- 
lului cu raționalul. Horia (1956) de Mihail Davidoglu este un poem lirico-dramatic, 
având în centru aura legendară a lui Horia și dezvoltând motivul predestinării, iar 
creația lui Horia Lovinescu Petru Rareș sau Locţiitorul (1967) se vrea a fi o meditație 
existențială care surprinde conștiința răspunderii, exprimată prin ezitarea persona- 
jului de a primi scaunul voievodal. Dan Tărchilă, prin lo Mircea Voievod, readuce în 
actualitate chipul lui Mircea cel Bătrân, intriga acesteia prezentând fapte greu de 
probat istoric, iar Alexandru Popescu, în Croitorii cei mari din Valahia (1968), recon- 
stituie atmosfera epocii medievale românești și dezvoltă metafora istoriei prin îmbi- 
narea fanteziei cu realitățile vremii. 

Piesele lui Marin Sorescu Răceala (1976) și A treia țeapă (1979) îl au în centru pe 
domnitorul Vlad "Țepeș. În Răceala eroul este absent, iar figura lui, demitizată. De 

altfel, Marin Sorescu reușește să se îndepărteze de aspectul evocativ al dramei isto- 
rice şi să se apropie, prin meditaţia amară asupra istoriei, de drama de idei. 


Drama mitico-legendară 


Miturile românești sunt valorificate de dramaturgii din perioada postbelică. Ast- 
fel, condiţia artistului, sacrificiul pentru creaţie, condiția umană, singurătatea omului 
sunt teme regăsite în creațiile Mioriţa de Valeriu Anania, Moartea unui artist de Horia 
Lovinescu, lona de Marin Sorescu. 


Comedia 


Atitudinea satirică față de contemporaneitate se manifestă în comediile scrise în 
perioada de după al Doilea Război Mondial și până la 1980. Autorii Aurel Baranga, 
Teodor Mazilu și Ion Băieșu reușesc să satirizeze oportunismul și prostia, dar și de- 
formarea limbajului influențat de discursul oficial și de clișeele vremii. 


n. Postmodernismul 


CONCEPTUL DE POSTMODERNISM 


Conceptul cultural de postmodernism a apărut în anii 1940, termenul fiind folosit 
prima dată de Arnold Toynbee în Studiul istoriei, pentru a denumi perioada istorică 
actuală. În anii “50, în Statele Unite, Charles Olson a aplicat noțiunea în literatură 
vorbind despre poeţii școlii de la Black Mountain. Matei Călinescu îi adaugă, în 
studiul Cinci fețe ale modernității, nucleului istoric al postmodernismului literar pe 
poeţii beat, pe reprezentanţii Renașterii de la San Francisco și pe cei ai Școlii de la New 
York, precum și o serie de prozatori americani ai anilor '50. 

Sesizând dificultatea în care au intrat mișcările de avangardă — preocupate de 
limbaj, de sens și de discurs — de a nu mai putea exprima nimic, postmoderniștii au 
plecat de la premisa că atitudinea demolatoare duce la tăcere, cum o numea Ihab 
Hassan în The Literature of Silence (Literatura tăcerii). Ca atare, accentul în postmo- 
dernism a căzut pe continuitate, încercându-se o recuperare a trecutului, care trebuie 
regândit cu ironie. Modernismul, incluzând și avangardismul — aspectul extremist —, 
trebuie considerat ca fiind o epocă istorică încheiată, întoarcerea putându-se face 
printr-o reașezare culturală din perspectiva prezentului. Nicolae Manolescu arată, 
în Despre poezie, că postmodernismul s-ar defini printr-o dorință de înglobare a trecutului 
şi s-ar referi la toată poezia scrisă înainte. 

Atitudinea postmodernistă de a nu accepta fronda sterilă a avangardei și de a-și 
arăta disponibilitatea pentru un dialog constructiv cu trecutul este explicată de Um- 
berto Eco în Marginalii și glose la „Numele trandafirului“ (romanul său postmodernist 
de succes), unde scria: Trecutul ne condiționează, ne apasă umerii, ne şantajează. Avangarda 
istorică [...] încearcă să își regleze conturile cu trecutul. „Jos cu clarul de lună“, slogan futu- 
rist, e un program tipic pentru orice avangardă și este de ajuns să înlocuim cu ceva potrivit 
Clarul de lună. Avangarda distruge trecutul, îl desfigurează [...]. Răspunsul postmodernului 


— 
163 


CE Scanned with OKEN Scanner 


dat modernului constă în recunoașterea că trecutul, de vreme ce nu poate fi distrus, pentru 
că distrugerea lui duce la tăcere, trebuie să fie revizuit: cu ironie, fără candoare. 

Postmodernismul este, așadar, orientarea literară postbelică pentru care nu există 
o percepţie directă a realului, din cauza interferenţelor culturale precedente, și care 
încearcă să recupereze experienţele estetice anterioare dintr-o perspectivă ironică, 
utilizând valenţele jocului sau ale parodiei. 


CARACTERISTICILE POSTMODERNISMULUI 


Trăsătura pe care Matei Călinescu o considera fundamentală pentru postmo- 
dernism este eclectismul rafinat, criticul arătând, în studiul citat anterior, că, din 
cauza acestui eclectism, mişcarea are tendinţa de a pune sub semnul întrebării unitatea 
şi de a atribui valoare părții în detrimentul întregului. De asemenea, el evidențiază fap- 
tul că folosirea codului popular într-o manieră atât de bătătoare la ochi poate face post- 
modernismul să semene și cu kitsch-ul sau camp-ul, cu care adversarii săi îl identifică în 
mod deliberat, părând uneori și fratele geamăn al avangardei. 

Plecând de la observaţiile criticilor americani, Mircea Cărtărescu stabilește, în 
volumul Postmodernismul românesc, trăsăturile generale pe care le are acest curent. 


Caracteristicile postmodernismului 


Indeterminarea -+ | Artistul renunță la idealul perfecțiunii capodoperei, pentru că descoperă 
|... că esteticile tradiționale nu-l mai satisfac, iar valoarea este relativă. 


Fragmentarea "| Nu poate exista o viziune unitară asupra existenţei, care este percepută 
E | fragmentar. Consecința este manifestarea discontinuități şi în opera de 
artă, textul literar ajungând să fie fragmentat. 


Decanonizarea © | Se produce o demitizare a valorilor, neacceptându-se o dominantă re- 
simțită ca opresivă, considerându-se că pot să coexiste toate formele 
culturale. 


Lipsa de sine Operele de artă nu sunt manifestări ale eului creator, ci sunt fie lipsite 


şi lipsa de sine, fie proliferări ale unor false euri, fără adâncime, ceea ce în- 
de adâncime seamnă că nu trebuie căutat un sens originar. 


Postmoderniştii mimează, iau în derâdere, fantazează, neexistând valori 
inatacabile. 


Hibridizarea Postmodernismul combină speciile şi genurile esteticii clasice. 


Carnavalizarea Artiştii manifestă preferinţă pentru burlesc, alegorii complicate, pentru 
eroi comici. 


Construcţionismul | Dispare raportarea referenţială, şi opera narativă se poate corecta, chiar 
se poate schimba. 

POSTMODERNISMUL ROMÂNESC 


Pierzându-se legătura cu lumea occidentală după 1944, conceptul de postmo- 
dernism este pus în discuţie în cultura noastră mult mai târziu, la începutul anilor 
'80, de către Alexandru Mușina. După tonul grav în direcția modernismului inter- 
belic al poeziei deceniului precedent, generaţia '80 reface legătura cu spiritul ludic 
al avangardei, refuzând însă aspectul demolator al acesteia. Majoritatea optzeciștilor 
s-au format în cenaclurile literare ale marilor centre universitare, generând un fel 
de mișcare underground, pentru că nu erau susținuți de reviste ale acestor grupări. 
Direcţia cea mai novatoare a fost a scriitorilor grupați în Cenaclul de luni, înființat în 
1977 și condus de criticul Nicolae Manolescu. Cenaclul a funcţionat șapte ani, până 
când a fost interzis de organizația de partid a Centrului Universitar București. Mai 
trebuie amintite Cenaclul Junimea, condus de Ovid S. Crohmălniceanu, cenaclul Uni- 
versitas, condus de Mircea Martin, și revistele care i-au susținut pe optzeciști, Echinox 
(Cluj), Dialog (lași), Amfiteatru (București), Forum studenţesc (Timișoara). 

Poezia acestei generații pare unitară și coerentă, fiind legată de aceeași formaţie 
universitară a creatorilor, de aceleași preocupări literare nonconformiste ale lor, 
sancţionate de publicaţiile oficiale, care astfel le aduc mai curând notorietate. Publi- 
carea unor volume colective întărește ideea de unitate a generaţiei. Primul este Aer 
cu diamante, apărut în 1981 și semnat de Mircea Cărtărescu, Traian T. Coșovei, Florin 
Iaru și Ion Stratan. Al doilea volum, Cinci, îi cuprinde pe cei patru, cărora li se 
adaugă Alexandru Mușina, Bogdan Ghiu, Ion Bogdan Lefter, Romulus Bucur și Ma- 
riana Marin. Din grupul celor de la Cenaclul de luni mai făceau parte Magdalena 
Ghica, Matei Vișniec și Doru Mareș. O direcţie postmodernă originală a avut Liviu 
Ioan Stoiciu, printr-o latură expresionistă a operei lui. 

În anii 1990, la Brașov, apare o orientare postmodernă, avându-i ca reprezentanți 
pe Simona Popescu, Andrei Bodiu și pe Caius Dobrescu. O alta apare la București, în 
jurul revistei ArtPanorama, remarcându-se Cristian Popescu, dispărut prea devreme. 

Printre poeții postmoderni îi mai amintim pe Emil Hurezeanu, loan Morar, Elena 
Ștefoi, Denisa Comănescu, Marta Petreu, Domnița Petri, Aurelian Titu Dumitrescu, 
Petru Romoșan, Octavian Soviany, Călin Vlasie, Miruna Runcan, Ștefan Mera, 
Nichita Danilov, Smaranda Cosmin. 

Trăsăturile liricii postmoderne întorc poezia spre prozaic, spre o existenţă coti- 
diană, din care orice sentimentalism dispare. Privirea lucidă asupra lumii pulveri- 
zează miturile, determinând o atitudine detașată și ironică. Temele poetice sunt o 
convenție, fiind atunci înlocuite de biografism, înțeles uneori ca o suprapunere de 
orientări culturale diverse și eterogene. De aici, şi intertextualitatea, amestecul de 
stiluri și de texte, ascunderea citatului, aluzia culturală, uneori pastișa și parodia, 
dar și spiritul ludic și limbajul nonconformist. 

Mircea Cărtărescu vorbește chiar de un poem-standard optzecist, arătând că acesta 
tinde să fie lung, narativ, aglutinant, cu o oralitate bine marcată prin efecte retorice speciale, 
agresiv (trăsături specifice generaţiei Beat), dar și ironic și autoironic, imaginativ până la onirism, 
ludic, dovedind o dexteritate prozodică și lexicală ieșită din comun (traditia românească 
nemodernistă), în fine, impregnat de aluzii culturale savant inserate prin procedee metatex- 
tuale și de autoreferenţialitate (în Postmodernismul românesc). 

Publicarea volumului colectiv Desant '83 (1983) a constituit afirmarea prozatorilor 
postmoderni, care se autodefineau în termeni militari, pentru a sugera solidaritatea 
și agresivitatea care îi caracterizau. În prefața volumului, Ovid S. Crohmălniceanu 
sintetiza orientarea tinerilor prozatori, evidențiind preferința lor pentru realitatea 
cotidiană actuală, punându-i în opoziţie cu romancierii deceniului precedent și ară- 
tând că obsedantul deceniu încetează să-i mai obsedeze. Alte trăsături ale prozei optzeciste 
sunt multitudinea soluţiilor de transfigurare a realității în ficțiune, oferirea unei 
semnificaţii superioare faptului banal, introducerea unei distanţe ironice, prezența 
unui umor intelectual, preferința pentru fragment. 

Printre autorii de proză scurtă postmodernă se numără: Mircea Nedelciu, Ștefan 
Agopian, Mircea Cărtărescu, Gheorghe Crăciun, George Cușnarencu, loan Groșan, 
Bedros Horasangian, Nicolae Iliescu, Sorin Preda, Constantin Stan, Hanibal Stănciu- 
lescu, Cristian Teodorescu, Daniel Vighi. În lucrarea Istoria tragică & grotescă a în- 
tunecatului deceniu literar nouă, Radu G. Ţeposu considera că aceste proze scurte se 
caracterizează prin amestecul eterogen de stiluri și viziuni, prin recuperarea omogenității 
în planul strict al discursului. 

După 1985, tinerii prozatori au scris și roman, care, pe lângă trăsăturile prozei 
postmoderniste amintite mai sus, se distinge prin dezvăluirea mecanismelor de pro- 
ducere a textului. 


TEHNICI POSTMODERNISTE 
INTERTEXTUALITATEA constă în referinţa fătişă sau sugerată a unui text la alt text. 


METATEXTUALITATEA consistă în construirea unui discurs despre literatură prin proce- 
dee care se referă la specificul acestei arte. 


Procedee metatextuale sunt: 

e citatul, care este un fragment decupat și rescris dintr-o altă operă; 

+ mottoul, care este un citat emblematic pentru opera în fața căreia este așezat; 

e colajul, care constă în alăturarea într-un text a unor texte preexistente, pentru 
obținerea unui efect de ansamblu surprinzător; 

+ parafraza, care consistă dintr-o prezentare personală a unui fragment dintr-o 
operă sau chiar a unei opere în ansamblu; 

+ pastișa, care constă în copierea stilului unui autor recunoscut sau a unei şcoli 
literare; 

* parodia, care constă în imitarea satirică a unei opere cunoscute, cu intenţia de 
a sublinia comic trăsăturile modelului. 


AUTOREFERENŢIALITATEA priveşte situaţia în care o operă se are pe sine ca obiect. 


De exemplu, artele poetice sunt autoreferenţiale, fiindcă definesc modul propriu 
de a înţelege poezia. 

III. Redactarea 


a. Textul argumentativ 


EXPRIMAREA ŞI MOTIVAREA UNUI PUNCT DE VEDERE 


TEXTUL ARGUMENTATIV urmăreşte convingerea lectorului că o afirmaţie este justă, că 
poate să accepte opinia exprimată. 


Pentru a construi un text argumentativ trebuie parcurse următoarele etape: 


Introducere 

e se formulează problema (premisa, teza, ipoteza) în termeni care permit atât ar- 
gumentarea pro, cât și argumentarea contra; 

e problema se poate pune sub forma unei propoziţii enunțiative sau interogative; 
de exemplu: Argumentaţi că autorul nu apare în opera literară. Apare autorul în opera 
literară? 

Uneori, problema poate fi pusă printr-un citat care conține o afirmaţie care per- 
mite fie argumentarea pro, fie argumentarea contra. Într-un text argumentativ, pro- 
blema trebuie reformulată în cuvinte proprii, nefiind posibil să se afirme acordul 
sau dezacordul cu citatul pe post de ipoteză. Tot în introducere, cel care face argu- 
mentarea trebuie să se poziționeze față de problema în discuţie, precizând dacă este 
sau nu de acord cu aceasta. 


Cuprins 

e se dezvoltă problema prin mai multe argumente; 

e un alineat cuprinde o singură idee; 

* argumentele trebuie să se înlănţuie logic, de la cel mai puternic la cel mai slab. 
Argumentele se ierarhizează și se ordonează, folosind mijloace lingvistice speci- 
fice: în primul rând, în al doilea rând, în al treilea rând; mai întâi, apoi, în cele din 
urmă; primul argument, al doilea argument, al treilea argument etc. 

Încheiere 


* se trage o concluzie prin care se reia poziţia celui care a construit argumentația, 
exprimată în partea introductivă. 


TIPURI DE ARGUMENTE 


Exemplul 


e Poate fi dat din experienţa personală, din informaţia culturală deținută, din 
citarea documentelor. 

e Se introduce prin formule specifice: de exemplu, astfel, ca martor la etc. 

e Semnele de punctuație care se folosesc sunt două puncte sau, pentru exemplele 
foarte scurte, parantezele. 

Comparaţia 
+ Poate să evidenţieze elementele comune; de exemplu: schița este o operă epică, 


precum nuvela şi romanul; 
e Poate să sublinieze diferenţele; de exemplu: schița, spre deosebire de nuvelă și 
roman, are o întindere mică; 


Contradicţia 


e Evidenţiază caracterul inacceptabil al unei teze; de exemplu: nu poți povesti o 
operă lirică, pentru că nu are întâmplări. 


Absența 


e Lipsa unor elemente poate susține un punct de vedere, de exemplu: absența figu- 
rilor de stil demonstrează că este un text nonliterar. 


Citatul 


e Citarea unei autorități poate susține un punct de vedere. 


ÎNLĂNŢUIREA ARGUMENTELOR 


Pentru a construi bine un text argumentativ, trebuie înlănțuite logic argumentele. 
Pentru aceasta se stabilesc diferite tipuri de relații cu problema pusă. 


Cauza 


Cele mai multe argumente exprimă o relație cauzală care determină anumite 
fapte. De exemplu: Pentru că este obraznic, Goe îl jignește pe tânărul care l-a atenționat 
să nu scoată capul pe fereastră. 

CAUZA —> FAPTA 

Cuvintele de legătură folosite sunt: pentru că, din cauză că, din pricină că, deoarece, 
că, întrucât, căci etc. 


Verbele care se pot folosi pentru a indica o cauză sunt: a rezulta, a decu rge, a depinde 
de..., a-și avea originea în... etc. 


Adăugarea 


Pentru a dezvolta un argument se poate adăuga o altă idee. De exemplu: Popa 
Tanda este un exemplu pentru comunitatea rurală. Pe de o parte lucrează pentru sine, pe de 
altă parte, îi învaţă pe săteni cum să câștige. Mai mult, devine cunoscut în tot ținutul. 

IDEE —> IDEE 


Cuvintele de legătură folosite sunt: pe de o parte, pe de altă parte, mai mult, nu numai 
că, în plus, în primul rând, în al doilea rând. Verbul folosit este a adăuga. 

Opoziția 

Pentru a se opune unui argument se prezintă o idee contrară. De exemplu: Vitoria 
Lipan este femeie și nu are forță. Totuși inteligenţa deosebită o ajută să-i pedepsească pe 
criminalii care l-au omorât pe soțul ei. 

IDEE — IDEE 


Cuvintele de legătură sunt: totuși, dar, în schimb, deși, chiar dacă etc. 
Verbele folosite sunt: a contrazice, a se opune cuiva etc. 


Consecința 


Faptele produc efecte, consecințe. De exemplu: Goe trage semnalul de alarmă şi 
oprește trenul, încât nu mai pot ajunge la timp la Bucureşti. 


FAPTA —> CONSECINȚA 


Cuvintele de legătură sunt: încât, în consecință, ca urmare etc. - 
Verbele folosite sunt: a implica, a antrena, a provoca etc. 


b. Exprimarea opiniei 


Tot o compunere de tip argumentativ este exprimarea opiniei despre un text 
literar, un fragment de text, un text nonliterar etc. Pentru aceasta, trebuie identificate 
mai întâi trăsăturile generale ale textului. După lectură, textul poate fi încadrat 
într-un gen literar, astfel încât abordarea lui să aibă ulterior o anumită specificitate. 
Într-un text epic, se urmăresc derularea întâmplărilor, conturarea personajelor, felul 
în care se narează, utilizarea modurilor de expunere. Într-un text liric, accentul cade 
pe modalitatea de sugerare, astfel încât mai întâi trebuie sesizate abaterile de la sensul 
obișnuit al cuvintelor. După aceasta, se face o descompunere a textului, căutându-se 
echivalenţe pentru sensurile figurate. Apoi, aceste semnificaţii trebuie reunite într-un 
text propriu coerent. Într-un text dramatic, se urmăresc modul de realizare a dialo- 
gului, construcția personajului și structurarea materiei narative. E 

Redactarea acestui text presupune organizarea după modelul argumentării, 
păstrându-se mijloacele lingvistice de ordonare și ierarhizare. Ca în orice argu- 
mentare, afirmaţiile trebuie susținute cu exemple concrete din textul analizat. 

Comentarea unui fragment de text se face într-un limbaj sobru, elaborat, fără expri- 
marea afectivității celui care scrie. Propoziţiile exclamative, aprecierile superlative, 
exprimările metaforice, utilizarea de expresii tocite prin uz (Mihai Eminescu - 
luceafărul poeziei românești, Mihail Sadoveanu — Ceahlăul literaturii române, Vasile Alec- 
sandri — bardul de la Mircești) nu sunt potrivite pentru un comentariu. 


c. Paralela 


PARALELA este o lucrare în care sunt puse în evidenţă asemănările şi deosebirile dintre 


două opere literare, dintre două personaje, dintre creaţiile a doi scriitori etc. 

O asemenea lucrare implică o bună cunoaștere a ambelor opere care trebuie com- 
parate pentru a se identifica mai întâi elementele comune. De exemplu, se pot com- 
para Hagi Tudose și Costache Giurgiuveanu și se desprinde calitatea fundamentală 
pe care o au, avariţia. Se evidențiază apoi deosebirile dintre cei doi. De exemplu, Hagi 
Tudose își pierde spiritul de conservare, preferând să nu mănânce, să stea în frig, să 
nu cheltuiască pe nimic, pe când Costache Giurgiuveanu, dacă se îmbolnăvește, se 


îngrijește, cheamă doctorul, preotul. 


d. Caracterizarea personajului 


CARACTERIZAREA PERSONAJULUI - TIP DE REDACTARE 


Caracterizarea personajului este o compunere în care sunt descrise trăsăturile fizice 
şi morale dovedite de un erou de-a lungul acțiunii unei opere epice sau a unei opere 
dramatice. Este un tip de redactare dificil, care trebuie să țină seama de un plan re- 
lativ rigid al lucrării, dar care, în același timp, este menit să dezvăluie particularitățile 
personajului, specificul construcției sale. 


CARACTERIZAREA PERSONAJULUI OPEREI EPICE 


Într-o operă epică, un personaj își dezvăluie felul de a fi indirect, prin modalitatea 
în care stabilește relaţii cu tot ce îl înconjoară, dar și direct, printr-o serie de calificări 
făcute de narator, de alte personaje sau chiar de el însuși. Aceasta înseamna că per- 
sonajul poate fi surprins în timpul derulării acțiunii sau într-un moment al opririi 
acesteia, care se constituie într-un pasaj descriptiv. 

Caracterizarea unui personaj nu trebuie confundată cu portretul acestuia, care se 
referă doar la descrierea trăsăturilor fizice și morale și nu are în vedere modalitățile 
de prezentare prin care au fost obținute informațiile. Altfel spus, dacă în realizarea 
unui portret se arată numai cine este personajul, într-o caracterizare se precizează 
cum este reprezentat acesta și ce face. Un portret doar califică personajul, pe când 
o caracterizare justifică fiecare apreciere, aducând drept argumente modalitățile de 
construcție a textului. De exemplu, într-un portret fizic al personajului principal din 
D-I Goe... de I.L. Caragiale se poate afirma că băiatul este mic de statură. Într-o carac- 
terizare, trebuie aduse însă și argumente din text pentru această afirmație. Astfel, 
se va arăta că un alt personaj, tânărul întâlnit pe coridorul vagonului, i se adresează 
direct, spunându-i mititelule. Tot un procedeu direct de caracterizare îl constituie 
faptul că naratorul îi spune în acest episod mititelul. Această trăsătură fizică a per- 
sonajului reiese și indirect din faptele sale, pentru că, fiind mic, acesta este nevoit să 
se urce pe un geamantan pentru a ajunge la mânerul semnalului de alarmă. Carac- 


terizarea are în vedere deci nu numai profilul personajului, ci și procedeele prin care 
acesta este prezentat. 

CARACTERIZAREA PERSONAJULUI OPEREI DRAMATICE 


O situaţie deosebită este cea a operei dramatice, în care numai textul replicilor 
are valoare literară, în timp ce indicaţiile regizorale au rolul de a-i informa pe regizor 
şi pe actori cu privire la efectele artistice dorite de autor în spectacol. Consecinţă 
acestei structurări a textului este predominarea mijloacelor indirecte de caracterizare 
a personajelor, pentru că trăsăturile acestora sunt desprinse mai ales din faptele și 
din spusele lor. Nu este exclusă însă autocaracterizarea sau prezentarea eroului de 
către un alt personaj. Dispare caracterizarea făcută de narator, dar pot să apară 
aprecieri ale autorului în indicaţiile regizorale. În O scrisoare pierdută de I.L. Cara- 
giale, în prima scenă, Pristanda este pus în situaţia de a recunoaște hoţia cu 
steagurile, iar în sugestiile scenice autorul notează că schimbă tonul umil și naiv, cali- 
ficându-i comportamentul. 

Camil Petrescu a considerat că în teatru există o trăire dirijată şi, din această cauză, 
a transformat informațiile scenice în pagini literare în care interferează procedeele 
dramatice și narative. De regulă, apariția eroului este însoțită de portretizarea lui, 
făcută în tehnică balzaciană. Se poate constata o apropiere treptată de personaj, scri- 
itorul recurgând mai întâi la prezentarea mediului de viaţă (locuinţa, atmosfera 
epocii), pentru ca de-abia apoi să-și concentreze atenţia asupra eroului. Astfel 
procedează și în Act venețian, în care portretul lui Pietro Gralla și cel al Altei se 
schițează după prezentarea sălii palatului. Se trece apoi la descrierea fizică a perso- 
najului, oferind informaţii despre siluetă, figură, semne particulare, vestimentație, 
ținută. Astfel, Pietro Gralla este înalt, pare mult mai mare la trup decât e, fiind propor- 
Honat. Faţa lui cu nas puternic, gură mare, este aspră, deși pare să fi fost angelică în 
adolescenţă. Înfăţișarea dezvăluie trăsături de caracter, căci aparent foarte calm și echili- 
brat, gândeşte, lucid până şi în clipele de febră. Are în voce o sinceritate moale, dar teribila 
detentă nervoasă face din el un om în luptă copleșitor. Deprinderea de a nu purta 
perucă, după moda epocii, exprimă atitudinea sa față de lumea în care trăiește. 
Prezența personajului dă impresia de loialitate, de profundă și aspră bunătate, poruncitoare, 
autorul surprinzând expresia generală a eroului. In cazul Altei, dramaturgul se 
oprește doar la formele fizice și la aerul personajului, deoarece este o femeie de o fru- 
museje neliniștitoare, voinică, dar mlădioasă, cu mișcări senzuale. Are ochii mari, în cearcăne 
vinete, care-i dau un aer de profundă melancolie. Frământările interioare ale personajelor 
sunt notate de Camil Petrescu în indicațiile regizorale ca în adevărate portrete mo- 
rale, așa cum se întâmplă în momentul de tensiune în care Alta îl răneşte pe Pietro 
Gralla: Privirile li se întâlnesc, fulgerându-se. Răsucit, e gata să lovească. Pe urmă, privirea 
lui are un zâmbet de dispreţ nemărginit, de descurajare, de înduioșare asupra propriei lui 
soarte, se întoarce de tot cu faţa în sus... îşi rupe haina la piept... şi-i arată, cu un dezgust 
nemărginit, de sinucigaş, locul unde să lovească. Dinamica trăirii nu poate fi transmisă 
Spectatorului, care aude doar replica: Nu așa. În inimă... Suprinderea, disprețul faţă 
de femeia iubită, deznădejdea sunt prezente în sugestiile scenice şi pot fi utile citi- 
torului într-o caracterizare. 

IDENTIFICAREA PERSONAJULUI 


Pentru a face o caracterizare, este recoma 
sonajului, care presupune: 

+ precizarea numelui personajului 

e amintirea poreclei, dacă aceasta există; 

+ discutarea semnificației numelui sau a poreclei în sugerarea unor trăsături de 

caracter; 

e prezentarea poziţiei s 

e stabilirea locului și a ro 

episodic; numai actor, nu și narator; 
prezent sau absent în acțiune etc.). 

Numele este primul însemn al unui personaj și exprimă de multe ori aspecte ale 
condiţiei sale. De exemplu, Goe este numit domn, aceasta pentru a evidenția faptul 
că este crescut de familie ca și când ar fi un matur, permițându-i-se lucruri pe care 
copiii nu au voie să le facă. Dezaprobarea naratorului față de un asemenea tratament 
este dezvăluită de punctele de suspensie ce urmează apelativului din titlu. 

Personajul principal din nuvela Popa Tanda de Ioan Slavici este părintele Tran- 
dafir, nume care sugerează o frumuseţe morală ce are ghimpi, pentru că, deși era 
plin de calități, preotul avea defectul de a fi cam aspru la judecată, intrând repede în 
conflict cu oamenii din sat și cu superiorii lui. În Sărăceni, a căpătat însă și o poreclă, 
Popa Tanda, care sugerează efortul său inutil de a-i schimba pe săteni, făcându-le 
morală oriunde îi întâlnea. Numele Tanda vine de la tăndălitură, care înseamnă 
pierdere de vreme, umblare de colo până colo fără rost. Prin exemplul personal pe 
care îl oferă sătenilor, preotul scapă de poreclă, rămânând numai părintele Trandafir, 
omul lui Dumnezeu. 

Interesant pentru jocul dintre aparenţă și esență este numele lui Lefter Popescu 
din Două loturi de I.L. Caragiale. Prima observaţie care trebuie făcută este aceea a 
însoţirii permanente a numelui de apelativul domnul, menit să evidenţieze subtila 
ironie la adresa condiţiei sociale a personajului, umil funcționar într-un minister al 
vremii, dar care se autoiluzionează că ar avea o poziţie înaltă în lumea în care 
trăiește. Faptul este evidențiat și de felul în care își semnează demisia de la minister: 
Eleutheriu Poppescu. Acesta este de fapt numele pe care și-l asuma personajul, pen- 
tru că prenumele, de origine greacă, frecvent la noi în secolul al XIX-lea, mai ales sub 
formă de Elefterie, exprimă aspiraţia secretă a eroului de a se elibera de corvoada 
cotidiană a unui post anost, vechiul adjectiv grecesc (eleritheros) însemnând „liber“. 
În realitate, toată lumea îi spune Lefter, nume dispărut astăzi, fiindcă sensul adjec- 
m dvi ra s-a modificat, însemnând fără niciun ban. Ca un reflex al 
AER r iemderi sl să în epilog, soţia lui devine maica Elefteria, trăind și ea obsesia 
cela iii k id a veselei de porțelan sparte de Lefter. Interesantă este ȘI 

Á eur e, foarte răspândit la noi, Poppescu, dublarea consoane! 

sugerând o aspirație aristocratică, 
Paara ele sanea Vitoriei Lipan din Baltagul de Mihail Sadoveanu, 
nge toate greutățile, de a ieși până la urmă victorioasă. 


ndabil să se înceapă cu identificarea per- 


şi a operei literare în care apare; 


ociale a personajului (vârsta, profesia etc.); 
lului personajului în operă (personaj principal, secundar, 
martor, neparticipant la acțiune; erou 

Numele lui Ghiţă Pristanda, polițaiul din O scrisoare pierdută de I.L. Caragiale, 
este, de asemenea, semnificativ. Ghiţă este o variantă a lui Gheorghe, numele suge- 
rând originea țărănească a personajului, pentru că, în greacă, de unde vine, înseamnă 
chiar lucrător al pământului, agricultor. Pristanda vine de la numele unui dans 
popular asemănător brâului și care sugerează balansul făcut permanent de polițai, 
care mai întâi neagă și după aceea face un pas înapoi, recunoscând adevărul, ca în 
scena cu steagurile. 

Numele lui Tipătescu, derivat de la substantivul tip, sugerează că personajul 
întrunește trăsăturile caracteristice ale unui grup social, cel al parveniţilor din a doua 
generație, ceva mai stilați, cu moșii moștenite, dar care știu să obțină profituri și din 
politică. Prenumele Ștefan, de origine grecească și însemnând coroană, trimite cu gân- 
dul la unul dintre martirii bisericii, pentru că prefectul este singurul dispus să se 
sacrifice pentru ceva, și anume pentru dragostea pe care i-o poartă Zoei, propunân- 
du-i acesteia să fugă împreună, tocmai pentru că este sincer în iubirea lui. 

În piesa lona a lui Marin Sorescu, protagonistul preia numele prorocului din 
Vechiul Testament, care păcătuiește fiindcă nu vrea să meargă la Ninive, unde fusese 
trimis de Dumnezeu, și fuge, îmbarcându-se pe o corabie. O furtună groaznică, tri- 
misă de Cel de Sus, îl obligă să-și mărturisească vina și să ceară navigatorilor să-l 
arunce în mare ca să se salveze. Înghiţit de un chit, Iona, care își regăsește credința, 
este azvârlit pe uscat de făptura uriașă, aceasta simbolizând o renaștere, o înviere 
în spirit creștin. O resurecție asemănătoare trăiește în finalul piesei și personajul lui 
Marin Sorescu. 

Uneori, personajele au nume generice, ca mamițica și mam' mare din D-l Goe... de 
LL. Caragiale, pentru că sugerează o întreagă categorie socială. De asemenea, Prâslea 
este un alt nume generic, întrucât face trimitere la categoria fraţilor mai mici, 
înzestrați cu însușiri excepționale. Alteori, personajele nu au nume, așa cum se întâm- 

plă cu fraţii lui Prâslea, pentru că li se atribuie rolul de adversari ai protagonistului. 

Absența numelui este folosită cu valoare simbolică și în scrierile moderne. Camil 
Petrescu, în Patul lui Procust, păstrează misterul iubitei lui Fred Vasilescu, numind-o 


doamna T. 


PORTRETUL FIZIC 


În continuarea caracterizării, se poate face portretul fizic al personajului. Acesta 


presupune să se prezinte: 

+ figura; 

* mimica; 

. talia; 

e postura; 

e gesticulația; 

e felul în care se mișcă; 

e felul în care se îmbracă etc. reia 

Un remarcabil portret fizic în stil balzacian îi face George Călinescu lui Felix Sima, 
la începutul romanului Enigma Otiliei. Înfăţișarea personajului exprimă stângăcia ado- 
lescentină, pentru că uniforma neagră de licean, bine strânsă pe talie, are rigiditatea 

unei uniforme militare, care îl stingherește în mișcări pe tânăr. Gulerul tare și înalt 
şi șapca îi dau un aer bărbătesc şi elegant, care contrastează cu fața juvenilă și aproape 
feminină din cauza șuviţelor de păr ce ieșeau libere de sub șapcă, sugerând spiritul 
rebel al oricărui adolescent. Voluntarismul caracterului este sugerat de tăietura 
elinică a nasului și de culoarea măslinie a obrazului. 

Semnificativă este şi absenţa detaliilor de portret fizic. De exemplu, Goe nu are 
chip, fiindcă aceasta permite generalizarea, înscrierea lui într-un tip uman, acela al 
copilului îmbătrânit înainte de vreme. În opoziţie cu lipsa informaţiilor despre 
fizionomie, apare abundența detaliilor vestimentare, pentru că oferă sugestii despre 
conditia socială a personajului. Costumul de marinar, modern, deși oarecum nepo- 
trivit vârstei băiatului, are marca înscrisă într-un loc vizibil, pe panglica pălăriei, 
evidentiind, în mod ostentativ și lipsit de gust, prosperitatea unei familii care nu 
poate trece de la mediocritatea parvenitismului la rafinamentul aristocratic la care 
aspiră. Beretul pe care mam mare îl scoate din săculețul ei, după ce, neastâmpărat, 
Goe își pierde pălăria, arată că risipa la care este dispusă familia pentru micul ei 


urmaș este nelimitată. 


PORTRETUL MORAL 


Următorul pas al caracterizării este realizarea portretului moral al personajului. 
Acesta presupune: 
e precizarea trăsăturilor de caracter numite în text; 
+ prezentarea faptelor personajului; 
e surprinderea felului în care vorbește; 
e indicarea comportamentului în diferite situații; 
+ evidențierea modului în care mediul (locuinţă, localitate, decor etc.) reflectă 
personalitatea eroului; 
+ înfățișarea felului de a se îmbrăca, privit ca expresie a unor mentalități; 
+ conturarea tipurilor de conflicte trăite de personaj (exterioare sau interioare); 
+ compararea cu alte personaje pentru relevarea prin opoziție sau prin asemă- 
nare a unor trăsături de caracter. | 
Este partea cea mai consistentă a unei caracterizări, în care fiecare însușire trebuie 
justificată. 


MIJLOACELE DE CARACTERIZARE 


Atât portretul moral, cât și cel fizic se realizează prin prezentarea mijloacelor de 
caracterizare. Acestea sunt directe și indirecte. 

Mijloacele de caracterizare directă se referă la: 

* prezentarea făcută de narator; 

e autocaracterizarea; 

e prezentarea eroului de către alte personaje. 

Mijloacele de caracterizare indirectă se referă la: 

e faptele personajului; 

e felul în care vorbește; 

+ modul în care se îmbracă; 

+ înfățișarea locuinţei, a bunurilor pe care le are etc. 

Mijloacele de prezentare sunt deosebit de importante și trebuie integrate în lu- 
crare, nu amintite separat. De asemenea, precizarea excesivă a tipului de caracteri- 
zare devine supărătoare într-o compunere, fiind suficient să se arate dacă trăsătura 
este prezentată în mod direct sau indirect. 


TEHNICA DE REDACTARE 


Planul unei caracterizări trebuie să vizeze următoarele aspecte; 

e identificarea personajului; 

e portretul fizic; 

e portretul moral; 

e concluzia asupra personajului (are o trăsătură tipică sau dominantă, este com- 

plex, evoluează sau involuează de-a lungul operei etc.). 

Trebuie folosită ciorna, pe care se face mai întâi un plan al lucrării. Se trece apoi 
la o primă redactare. Pentru a ilustra anumite idei se pot folosi citate sau se pot face 
referiri la mijloacele artistice întrebuințate (figuri de stil, moduri de expunere etc.). 
Se corectează textul și de-abia după aceea se transcrie. Se face apoi o corectură finală 
pentru a elimina eventualele greșeli de transcriere. 


e. Rezumatul 


REZUMATUL este o compunere, orală sau scrisă, care prezintă pe scurt esenţialul dintr-un 
text. 


Pentru a face un bun rezumat, se citește mai întâi textul. Se recitește apoi cu sti- 
loul în mână pentru a nota pe o ciornă elementele necesare scrierii compunerii sau 
prezentării orale. 

Enunţurile dintr-un text narativ se grupează în fragmente ce prezintă același 
lucru, care poate fi denumit printr-un substantiv sau printr-un grup de substantive 
(substantiv în nominativ + substantiv în genitiv sau acuzativ). 

Când se recitește textul, se caută lucrul despre care vorbesc toate sau cele mai 
multe enunțuri dintr-un fragment. Se încearcă să se răspundă la întrebările despe cine 
este vorba? sau despre ce este vorba? într-un fragment. Când se găseşte substantivul care 
numește acest lucru, s-a înţeles ce s-a citit și s-a făcut delimitarea textului în frag- 
mente logice. 

Etapa următoare a rezumării este formularea ideilor principale, care sunt enun- 
țuri prin care se transmite informaţia cea mai importantă dintr-un fragment de text. 
Pentru a obţine un enunţ, se pun substantivelor găsite la delimitarea textului în frag- 
mente logice întrebările ce face?, ce fac?, cum este?, cum sunt? fiinţele sau obiectele. 

Răspunsul este o propoziţie în care substantivele sunt subiecte ce intră într-o 
relație de interdependenţă cu un predicat verbal sau nominal. Formulările pot fi di- 
ferite, dar conţinutul trebuie să fie același. 

Succesiunea ideilor principale în ordinea apariţiei lor în text reprezintă planul 
simplu de idei, care devine planul redactării sau prezentării orale a rezumatului. 

Pentru o primă redactare este bine să se folosească tot ciorna, dezvoltând ideile 
principale, fără a intra în amănunte, într-o compunere organizată în paragrafe. 

În redactarea unui rezumat, se folosește persoana a III-a, renunțându-se la pasajele 
descriptive, care sunt pauze în desfășurarea acţiunii. Dispare și dialogul ca mod de 
expunere, vorbirea directă fiind transformată în vorbire indirectă. 

într-un rezumat, nu se folosesc figuri de stil și citate din text. Lexicul folosit trebuie 
să fie cel uzual, renunţându-se la regionalisme, arhaisme, cuvinte argotice. 

Verbele folosite într-un rezumat sunt mai ales la modul indicativ, timpul prezent 
sau timpul perfect compus (chiar dacă textul este scris la perfectul simplu). 

Propoziţiile dintr-un rezumat sunt exclusiv enunţiative, fiind interzise enunţu- 
rile interogative și exclamative, pentru că acestea exprimă reacții emoționale sau 
subiective. 

Frazele trebuie construite clar, folosindu-se mai mult coordonarea. 

Legătura dintre diferite pasaje se face, în primul rând, prin personajele care sunt 
purtătoarele acțiunii, dar nu toate trebuie amintite, în special în cazul operelor epice 
de mare întindere. | 

În al doilea rând, legăturile se fac prin diverse expresii: la început, apoi, între timp, 
în același timp, imediat ce, după aceea etc. Tot de legătura dintre diferite pasaje ține și 
eliminarea repetițiilor. De exemplu, dacă un enunț începe cu numele personajului, 
este bine ca a doua oară să se folosească un substantiv comun, iar a treia oară un 
pronume personal. 

Rezumatul nu trebuie să se refere la modalităţile de construcție a textului și nici 
să facă interpretări ale acestuia, urmărind numai desfășurarea faptelor. Nu se dau 
date despre autorul textului sau despre alte opere ale acestuia. 

Cerinţa fundamentală a unui rezumat este scurtimea, așa că este bine să se facă 
încercări de reducere a textului pe ciornă. De exemplu, pot fi simplificate propoziţiile 
dezvoltate prin înlăturarea unor atribute sau complemente. Se pot contrage unele 
propoziţii subordonate dintr-o frază în partea de propoziție corespunzătoare. Aceste 
transformări succesive trebuie să ducă la încadrarea rezumatului într-un spațiu 
grafic mic. De-abia după ce s-au făcut toate corecturile textul este transcris. 

Pentru a ilustra cele spuse, folosim textul Gândăcelul de Emil Gîrleanu. 


GÂNDĂCELUL 


Cum venise pe lume, nici el nu-și dădea seama. S-a trezit ca dintr-un somn și parcă 
era de când pământul. Nu simţise nici durere, nici bucurie. Si mult îşi muncise gândul: 
cum răsărise, şi-al cui era? Mic cât un fir de linte, mișca piciorușele fragede şi ocolea, pe 
margini, frunzişoara care-l adăpostise, Într-o zi încearcă o pornire lăuntrică: ieşi de sup! 
umbra răcoroasă și dădu buzna afară, în ploaia de lumină. Atunci rămase pe loc, orbit de 
atâta strălucire, Încetul cu încetul îi veni inima la loc şi îndrăzni: deschise ochişorii mai 
mult, mai tare, mai mari, îi deschise în sfârșit bine-bine și privi în sus. Se făcuse parcă mai 
mititel decât fusese. Cu câtă strălucire, ce adânc și albastru se dezvelea cerul! Și ce minune! 
cu ochișorii lui mărunți, cât nişte fire de colb, îl cuprindea întreg. Și ce întunecime, câtă 

umezeală supt frunzișoara lui. Ce căutase dânsul acolo? lar din mijlocul tăriei albastre, 
un bulgăre de aur aprins arunca văpăi. ga 

Tresări. Era el altul? Piciorușele nu mai erau ale lui de scânteiau așa! Și mai era îm- 
brăcat în aur! Căci și trupușorul lui, pe care și-l vedea pentru întâia oară, scânteia. Nu 
cumva era o fărâmiță căzută acolo, de sus, o fărâmiţă de lumină închegată, rătăcită pe 
pământ? Și, ca o adeverire, pe țărâna neagră trupul arunca o lumină dulce. Ce se mai în- 
treba! Fără îndoială, de acolo căzuse, acolo trebuia să se întoarcă. Dar ce depărtare. Și 
cum să ajungă? Privi în sus; și atunci, deasupra căpușorului, zări lugerul unui crin ce 
se ridica așa de înalt, că parcă floarea din vârf îşi deschidea paharul chiar dedesubtul 
bulgărului de aur, să-i culeagă razele. 

În mintea lui îşi înjgheba planul. Să se suie pe luger în sus, să meargă, să meargă şi 
să meargă până la vârf; și de acolo, la bulgărul de aur, din care credea că se desfăcuse: o 
săritură — sau o vedea el ce-o face. m 

Atunci se mișcă din nou și, după ce trecu peste un grăunte de piatră cât un munte şi 
scobori dincolo, se trezi la rădăcina crinului. Se odihni o clipă, apoi la drum, băiete! Mai 
întâi se rostogoli de pe tulpina lucie de câteva ori în țărână. Văzând asta, se ridică pe 
piciorușele de dinapoi și, fără să știe pentru ce, cu cele dinainte îşi făcu, moșnegește, cruce. 
Pe urmă încercă din nou și văzu că poate. Luciu i se păruse lugerul crinului, și când colo 
avea atâtea adâncituri, atâtea ridicături: vai, dealuri. Dar ce mireasmă se revărsa de 
sus!... m . 

Și-a mers voinicul, a mers. Mult să fi mers. Se uită în jos și-l prinse amețeala. Privi 
în sus și se cutremură. Ce, nu făcuse niciun sfert din sfertul drumului! Puterile îi cam 
slăbiseră, dar nu se lăsa. Încă vreo câțiva pași, şi ici, deasupra, parcă se întruchipa o frun- 
zișoară lătăreaţă, ca o prispă. m Acolo o să se odihnească. Si iar purcese la drum; şi umblă, 
și umblă, băiete; de-abia ajunse. Iar când a poposit, ud de sudoare, că părea o picătură de 
rouă, bulgărele de rouă scăpătase de amiază. m Și voinicul privi iar în sus. Privea în sus 
și nu-și credea ochilor: zile, săptămâni, luni avea de umblat. Și cât era de hotărât şi de 
vânjos drumețul, nu-și putu opri un oftat: 

— Uf! că mult mai am de suit, Doamne! m 


Pătratele delimitează în text fragmentele logice. 


Ciornă pentru stabilirea 
conținutului fragmentelor logice 

Ciornă pentru p3 aia EE 
formularea Jamu en Leles G in 

edh 1. U gokil n K Liua, 

rincipale i A 

suta 3, bruta gril ceba lus sim A a Dir Ce 


3. cumul 
PIE Va feeai 
pă Ca FRO dusuk e pi Lat 
6. (leca dul piteob ca dlui R dna ut in En Herr nul 
aua An dane. 


Ciornă pentru 
redactarea 
rezumatului 

Redactarea rezumatului 


Hota mada € okila, Solia l(7 ke Gail Eta 


l pinalicel a ceel d auf o m A fat 

„Acnee o Muuuue Ca Ca tecazi „2 La faut 
nÉ Dea A mea faP a, a axa caf oQ 


mat tuat avea ch ma 


f. Eseul structurat şi eseul liber 


ESEUL STRUCTURAT este o lucrare care tratează o temă dată. 

În redactarea lui se impun anumite repere, fără a se cere să fie respectată ordinea 
acestora, admiţându-se justificări de cele mai diferite tipuri. Creativitatea celui care 
scrie un eseu se manifestă în modalitatea de îmbinare a reperelor impuse. 

La nivelul conţinutului, un eseu structurat urmărește atingerea tuturor reperelor 
date prin cerinţe, utilizarea exemplelor din opera literară vizată care să probeze buna 


ei cunoaștere, claritatea înlănţuirii argumentelor folosite, ilustrarea unor concepte ope- 
raţionale și susținerea argumentată a unui punct de vedere față de o problemă dată. 

ESEUL LIBER sau NESTRUCTURAT este o lucrare apropiată de eseul literar, în care se in- 
dică doar tema tratată, neimpunându-se abordarea anumitor aspecte. 


Acest tip de text pune în evidenţă în mai mare măsură originalitatea și creativitatea 
autorului acestuia. 

La nivelul redactării, atât eseul structurat, cât și eseul liber trebuie să demonstreze 
din partea celui care scrie o bună organizare a discursului (introducere, cuprins, în- 
cheiere), exprimarea trebuie să fie corectă, nuanţată, clară, utilizându-se un vocabular 
adecvat şi bogat, respectându-se normele de ortografie și de punctuație, așezarea 
corectă în pagină a textului (organizarea lui în alineate, plasarea centrată a titlului, 
scris lizibil și îngrijit, fără ștersături). 


Pașii de parcurs în redactarea unui eseu sunt: 
a. înţelegerea cerinței; pentru aceasta, trebuie identificat verbul prin care se for- 
mulează cerința și stabilit exact sensul lui: 

e analizați — implică abordarea critică a unei probleme, pentru evidențierea 
componentelor textului; 

e argumentați — obligă la construirea unui text argumentativ, cu scopul de a 
convinge, prin apel la argumente sau contraargumente; 

ə caracterizați — se referă la mijloacele sau procedeele de caracterizare a per- 
sonajului și la analiza trăsăturilor fizice și morale ale acestuia; 

e demonstrați — impune identificarea trăsăturilor caracteristice ale unor opere 
literare și probarea acestora prin exemple; cerința respectivă nu trebuie con- 
fundată cu argumentați, tonul nefiind atât de convingător, fiindcă demonstrația 
se referă la aspecte unanim accepate, în timp ce argumentarea presupune o 
proprie ipoteză; 

+ descrieţi — obligă la detalierea aspectului menționat în cerință; 

+ explicaţi — presupune exprimarea punctului de vedere în legătură cu tema și 
găsirea cât mai multor relații cu aceasta; 

s ilustrați — se referă la formularea exemplelor necesare susținerii unei idei; 

e interpretaţi — presupune un comentariu personal al temei formulate în 
cerință; 

+ prezentați — implică identificarea unor caracteristici și exemplificarea acestora; 

b. alcătuirea planului, care trebuie să conţină ideile din introducere, cuprins și 
încheiere și să puncteze aspectele ce trebuie abordate, conform cerinţei; 

c. redactarea ciornei, dacă timpul permite acest lucru; 

d. revizuirea eseului; 

e. redactarea formei finale. 

Iv. Modele de subiecte 
Lil Ah ut ue e 0089 SP EP e iai 


a. Propuneri de subiecte pentru proba orală 


Subiectul 1 


Citește textul cu voce tare. 


„Să urmărim un român în străinătate. Alte popoare își asimilează cu multă 
greutate cultura și obiceiurile locului. Oricât ar sta în străinătate un englez ori 
francez, ei vor rămânea la urmă aproape tot așa de englez ori francez ca atunci 
când au venit, adică sunt capabili de o absorbţiune foarte relativă a culturilor 
străine. E adevărat că sunt popoare care vagabondează sau emigrează mai mult 
ca noi. Dar spiritul de emigrație nu e datorit facilității de adaptare în altă parte, 
cât mai ales imposibilității de a găsi mijloace de trai în patrie. | 

Românul în străinătate e imediat ca la el acasă. Învață specificul moravurilor 
și le mânuește imediat cu dezinvoltură. E cunoscută adresa sa în a învăţa limbi 
străine. Sunt puţine popoare care au mai mare facilitate la deprinderea unei limbi 
străine. 

Desprinderea dintr-un mediu și intrarea în altul nu aduce nicio tulburare Ro- 
mânului. El nu cunoaște acele melancolii ale dezrădăcinării, acele nostalgii după 
locul natal, acele dorinţe de reîntoarcere la familie și profesia pământească pe 
care le cunosc țăranii legați de pământ ai altor țări.“ 


Mihai D. Ralea, Fenomenul românesc, în volumul Dreptul la memorie 


1. Formulează răspunsuri la întrebările de mai jos, referitoare la situația de co- 
municare din textul dat: 

a. Cine ar putea fi receptorul textului dat, având în vedere scopul comunicării? 

b, Cărui stil funcțional i-ai putea asocia textul? Motivează-ți răspunsul. 

c. Ce elemente de conținut importante (idei, argumente, fapte, opinii) identifici 

în textul dat? 

2. Care este opinia ta despre comportamentul de astăzi al românilor aflați în străi- 

nătate? Susţine cu argumente opinia pe care o enunți. 


Subiectul 2 


Citește textul cu voce tare, 

„Aud tot mai des o formulă care mă contrariază: a citi cărți. Ce faceți în timpul 
liber? Citesc cărți. Mai citește și tu cărți, că nu strică! Am auzit că X citește cărți. Până 
mai ieri, cititul își subînțelegea complementul direct. Puteai, desigur, să citești și 
gazete sau scrisori sau inscripții, dar, în genere, a spune despre cineva că citește, 

că e un tip citit, că e un mare cititor implica, necesarmente, obiectul numit carte. 
Citim cărți, ce altceva? Există, e drept, formula celebră a lui Miron Costin despre 
cetitul cărților. Dar ea se referea la o ocupaţie încă minoritară, care trebuia definită 
cronicarul folosea pluralul având în minte, inevitabil, Cartea, pe 
cărților nu face decât să o reflecteze edificator. (Cu cetitul 
cărților cunoaștem pe ziditorul nostru, Dummnezeu...). Reapariţia, într-un context cu 
totul nou, a expresiei cronicărești sugerează reintrarea lecturii în condiția mino- 
ratului. A citi nu mai e, astăzi, o ocupație atât de răspândită, încât să fie enunțată 
ca atare, fără detalii. De citit, mai citim câte ceva. 

Dar cărţi nu prea mai citim. Pe de altă parte, cărţile continuă să apară, să se 
înmulțească epidemic, să alimenteze galopant librăriile și bibliotecile. Se scrie 
imens. De aceea, a vorbi numai de declinul lecturii e a neglija un straniu fenomen 
complementar: inflația textului. În ziua de azi, pierdem contactul cu universul 
cărții, nu doar pentru că nu mai avem timp, nu doar pentru că preferăm com- 
puterul și televizorul, ci și pentru că suntem înconjurați de prea multe cărți. 
Abandonăm, uneori, mai degrabă din cauza sațietății, decât din cauza subțierii 
apetitului. Dacă nu mai citim nu este pentru că nu avem ce, nu pentru că biblio- 
tecile s-au golit, nu pentru că avem alte tentaţii, ci, dimpotrivă, pentru că biblio- 
tecile stau să pocnească, pentru că oferta e inhibitorie.“ 


precis. În plus, 
care multiplicitatea 


Andrei Pleșu, Cititul cărților, în Dilema veche 


1. Formulează răspunsuri la întrebările de mai jos, referitoare la situația de co- 


municare din textul dat: 


a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 
în textul dat? 

2. Care este opinia ta despre ideea că omul modern nu citește cărți? Susţine cu 


argumente opinia pe care o enunți. 

Subiectul 3 


Citește textul cu voce tare. 


„București, 17/29 1 1874 

Domnule Eminescu, 

Cum stai cu doctoratul de filosofie? Îl faci la Berlin? Nu vreai mai bine să îl 
faci altundeva? Se-nţelege, numai în caz când nu ai avea pentru Berlin trieniul” 
cerut, de care la alte universități mai mici ai fi dispensat. 

Fă bine răspunde-mi la aceste întrebări adresând scrisoarea la lași. 

În timpul din urmă mai mulţi dintre noi încep a avea oarecare influență asupra 
direcţiei lucrurilor în ţară și se poate ca Ministerul Cultelor îndeosebi să fie 


* trieniu s.n. interval de trei ani. 

încredinţat vreunuia dintre noi. În acest caz am dori să-ți propunem dumitale ca- 
tedra de filosofie la Universitatea din Iaşi, căci — după cât te cunosc — gimnaziul 
nu este pentru dumneata. 

Cum știi însă, doctoratul - în sine o nimica toată — este folositor pentru regu- 
laritatea unei asemenea numiri. 

Te rog să nu vezi în această întrebare mai mult decât cuprinde în privinţa 
realizării practice. Sigur nu este încă nimic, deși este foarte cu putință. În orice 
caz însă te rog să vezi și tu în această întrebare un semn de atenţiune și conside- 
rare, ce o avem toți din cercul nostru pentru d-ta; asemenea cuvinte ar fi de prisos 
pentru alții, căci ei ar simți de la sine ceea ce se cuprinde în ele, dar pesimiștii de 
felul d-tale trebuie, poate, să fie deșteptați din visul prea concentrat al microcos- 
mosului lor [...] 

Al d-tale ca totdeauna, 

T. Maiorescu“ 


M. Eminescu, Opere, XVI. Corespondenta. Documentar 


1. Formulează răspunsuri la întrebările de mai jos, referitoare la situaţia de co- 
municare din textul dat: 

a. Cine este emițătorul acestui text? 

b. Ce tip de text este acesta? Motivează-ți răspunsul. 

c. Care este atitudinea emițătorului față de receptor? 

2. Care este opinia ta despre faptul că mulţi tineri aleg să urmeze cursurile uni- 
versitare în străinătate? Susţine cu argumente opinia pe care o enunți. 


Subiectul 4 
Citește textul cu voce tare. 


„M-am născut la București, la 9 martie 1907 (25 februarie stil vechi). Fratele 
meu, Nicolae Remus, se născuse cu un an mai înainte, iar după patru ani a venit 
pe lume Cornelia. Tatăl meu era moldovean din Tecuci și, înainte de a-și schimba 
numele în Eliade, se numise leremia. Dicţionarul francez-român pe care l-am fo- 
losit tot timpul liceului era semnat: Gheorghe Ieremia. Tata era cel mai mare din 
patru copii. Al doilea băiat, Costică, era, ca și tata, ofiţer; dar făcuse Școala de 
Război, ajunsese ofițer de stat-major și a înaintat până la gradul de general de 
divizie, în timp ce tata, mai înţelept sau mai nepriceput, n-a reușit să treacă de 
gradul de căpitan. Fratele cel mai mic, Pavel, după aventuri despre care familia 
nu vorbea niciodată, intrase funcţionar la Căile Ferate. Ultima oară când am aflat 
veşti despre el, ajunsese șef de gară. L-am întâlnit de foarte puţine ori. Era brun, 
ca și tata, dar nu-și pierduse părul și părea mai frumos. 

Singura lor soră murise curând după ce se căsătorise cu un învățător. N-am 
ştiut niciodată cum arătase, unde trăise și ce făcuse,“ i 

Mircea Eliade, Memorii 

1. Formulează răspunsuri la întrebările de mai jos, referitoare la situația de co- 


municare din textul dat: 


a. Cine este emițătorul acestui text? 
b. Ce tip de text este acesta? Motivează-ţi răspunsul. 
c. Ce elemente de conţinut importante (idei, argumente, fapte, opinii) identifici 


în textul dat? 
2. Care este opinia ta despre rolul lecturii textelor memorialistice în înțelegerea 


unei epoci? Susţine cu argumente opinia pe care o enunți. 


Subiectul 5 
Citește textul cu voce tare. 

„5 iunie 

Ce trebuie să facă un om cu viața lui, dacă nu vrea să se resemneze să trăiască 
în categoriile speciei? Ce îţi rămâne de făcut când fiecare din lucrurile care îţi ocu- 
pau viaţa și îţi dădeau un sens se golesc de conţinut? Lucrul cel mai grav este ca 
sistemul de iluzii de care o viață are nevoie pentru a înainta să se surpe. Iar în lu- 
mina sfârşitului nicio iluzie nu rezistă. Problema e să poți încă face ceva după ce 
ai ajuns în punctul acesta. 

Jurnalul este cea mai strânsă formă de colaborare cu viața care ţi-a fost dată. 
Este un fel de reverență făcută nu-se-știe-cui, un fel de a arăta că ceea ce ți s-a dat 
nu-ţi este indiferent. Pe de altă parte, faptul că ai primit ceva în necunoștință de 
cauză poate să devină sursa unui protest infinit. 

De aici ambiguitatea oricărui jurnal, amestec de curtoazie, tandreţe și recunoș- 
tință cu strigăte, reproșuri și blasfemii.“ 

Gabriel Liiceanu, Ușa interzisă 


1. Formulează răspunsuri la întrebările de mai jos, referitoare la situaţia de comu- 


nicare din textul dat: 


a. Cui se adresează textul? 

b. Ce tip de text este acesta? Motivează-ți răspunsul. 

c. Care sunt faptele de limbă identificate în textul dat (la alegere dintre nivelurile: 
ortografic și de punctuație, morfosintactic, lexico-semantic, stilistico-textual)? 
Prezintă două dintre ele. 

2. Care este opinia ta despre utilitatea notării evenimentelor și trăirilor într-un 


jurnal? Susţine cu argumente opinia pe care o enunți. 

Subiectul 6 


Citește textul cu voce tare, 


„Libertatea de exprimare 

ARTICOLUL 30 

(1) Libertatea de exprimare a gândurilor, a opiniilor sau a credințelor și liber- 
tatea creațiilor de orice fel, prin viu grai, prin scris, prin imagini, prin sunete sau 
prin alte mijloace de comunicare în public, sunt inviolabile. . 


p i 

(2) Cenzura de orice fel este interzisă. 

(3) Libertatea presei implică și libertatea de a înființa publicaţii. 

(4) Nicio publicaţie nu poate fi suprimată. 

(5) Legea poate impune mijloacelor de comunicare în masă obligaţia de a face 
publică sursa finanţării. 

(6) Libertatea de exprimare nu poate prejudicia demnitatea, onoarea, viața 
particulară a persoanei și nici dreptul la propria imagine. 

(7) Sunt interzise de lege defăimarea țării și a națiunii, îndemnul la război de 
agresiune, la ură naţională, rasială, de clasă sau religioasă, incitarea la discrimi- 
nare, la separatism teritorial sau la violență publică, precum și manifestările obs- 
cene, contrare bunelor moravuri. 

(8) Răspunderea civilă pentru informaţia sau pentru creaţia adusă la cunoștință 
public revine editorului sau realizatorului, autorului, organizatorului manifestării 
artistice, proprietarului mijlocului de multiplicare, al postului de radio sau de te- 
leviziune, în condiţiile legii. Delictele de presă se stabilesc prin lege.” 


Constituţia României 


1. Formulează răspunsuri la întrebările de mai jos, referitoare la situația de co- 
municare din textul dat: 

a. Cine ar putea fi receptorul textului dat, având în vedere scopul comunicării? 

b. Cărui stil funcţional i-ai asocia textul? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 

în textul dat? | 

2. Care este opinia ta despre efectele libertăţii de exprimare în lumea contemporană? 

Susţine cu argumente opinia pe care o enunți. 


Subiectul 7 


Citește textul cu voce tare. 

„Pâinea joacă un rol important în alimentaţia noastră. Cine n-a visat vreodată 
să-și facă pâinea în casă? Iată un lucru realizabil, datorită mașinii de pâine. Fie 
că sunteţi novice sau expert, nu trebuie decât să adăugați ingredientele și mașina 
de pâine va face restul. Puteţi realiza ușor pâine, brioşe, aluaturi, dulceţuri fără 
nicio intervenţie. Dar atenție! Este necesar totuși un timp de învăţare pentru a 
putea utiliza în cel mai bun mod mașina dumneavoastră de pâine. [...] Adăugați 
ingredientele în cuvă, în ordinea preconizată. Asiguraţi-vă că toate ingredientele 
sunt cântărite cu exactitate. Introduceţi mașina în priză. După semnalul sonor, 
se afișează implicit programul 1, adică 1000 g coacere medie.“ 


Instrucţiuni de folosire pentru o maşină de făcut pâine 


1. Formulează răspunsuri la întrebările de mai jos, referitoare la situaţia de comu- 
nicare din textul dat: E 
a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ţi răspunsul. ady le e 
c. Ce elemente de conţinut importante (idei, argumente, fapte, opinii) identifici 


în textul dat? 


2. Care este opinia ta despre rolul aparatelor electrocasnice în viața omului mo- 


dern? Susține cu argumente opinia pe care o enunți. 


Subiectul 8 


Citeşte textul cu voce tare. 

„Peste câteva zile începea, după calendar, vara; verdeața îneca peste tot gră- 
dinile castelului. Tăcuţi, oamenii coseau iarba înaltă și încetineala mișcărilor lor 
părea lipsită de viață din pricina țipetelor păunilor, care spintecau cu glasul lor ar- 
tificial, parcă mort, aerul blând al împrejurimilor: oamenii păreau și ei nenaturali. 

Care sunt cele mai frumoase zile? Cele care parcă se topesc ca și când n-ar 
trece nimic peste noi, lăsându-ne doar senzaţia că această scurgere nu va avea 
sfârșit, sau cele care, dimpotrivă, ne iau parcă cu ele spre o țintă misterioasă, pe 
care, înfioraţi, ne străduim s-o zărim? Amândouă aceste stări se pare că îi plăceau 
tânărului horticultor: ceva se întâmplase cu el judecând după expresia destinsă 
care, nu părăsea trăsăturile chipului său de dimineaţă și până seara. Alături de 
cel bătrân ai fi zis că îi spunea aceluia lucruri hazlii, însotițe de ironia protectoare 
pe care încep s-o aibă totdeauna tinerii când agresivitatea celor maturi a început 
să se tocească. Astfel, cei peste șaptezeci de salariați ai serelor și grădinilor își 
dădură seama de schimbarea care se petrecuse cu Niculae și aflară cu uimire că 
a ajuns inginer. Așadar, statul lui, ani de zile, închis în odaie, ascundea această 
ambiţie care se împlinise.“ 

Marin Preda, Marele singuratic 


1. Formulează răspunsuri la întrebările de mai jos, referitoare la situația de comu- 


nicare din textul dat: 


a. Cine este emițătorul mesajului conținut de text? 

b. Ce tip de text este acesta? Motivează-ți răspunsul. 

c. Care sunt faptele de limbă identificate în textul dat (la alegere dintre nivelurile: 
ortografic și de punctuație, morfosintactic, lexico-semantic, stilistico-textual)? 
Prezintă două dintre ele, 

2. Care este opinia ta despre prietenia dintre un tânăr și o persoană în vârstă? 


Susţine cu argumente opinia pe care o enunți. 

Subiectul 9 


Citeşte textul cu voce tare. 


„Într-o dimineaţă din toamna anului 1934, un comisionar mi-a adus o scri- 
soare destul de ciudată, adăugând că așteaptă răspunsul pe loc. Îmi scria O 
doamnă de al cărei nume, Zerlendi, nu auzisem niciodată, invitându-mă s-o vi- 
zitez, chiar în după-amiaza aceleiași zile. Era o scrisoare foarte corectă, excesiv 

de politicoasă, așa cum se obișnuia pe vremea părinților noștri când o doamnă 
se adresa unui necunoscut. Am aflat că v-aţi întors de curând din Orient și cred că v-ar 
interesa să cercetaţi colecţiile adunate de soțul meu, îmi scria, între altele. Mărturisesc 
că mă interesau foarte puţin, pe vremea aceea, cunoștințele pe care eram invitat 
să le fac pe temeiul acestui motiv: că am vieţuit câțiva ani în Orient. Nu o singură 
dată am fost nevoit să renunţ la o prietenie, care altminteri se vestea agreabilă 
întru totul, pentru că nu acceptam să povestesc platitudini despre misterele Asiei, 
despre fachiri, miracole sau peripeții în junglă, amănunte senzaţionale pe care 
tovarășul sau tovarășa mea se aștepta să le comentez. Scrisoarea doamnei Zer- 
lendi pomenea însă de niște colecţii orientale, fără să precizeze natura și obârșia 
lor, şi asta a fost de ajuns să-mi deștepte curiozitatea.“ 


Mircea Eliade, Secretul doctorului Honigberger 


1. Formulează răspunsuri la întrebările de mai jos, referitoare la situaţia de comu- 
nicare din textul dat: 

a. Cine ar putea fi receptorul mesajului transmis de narator? 

b. Ce tip de text este acesta (narativ, descriptiv, informativ, argumentativ)? Moti- 
vează-ți răspunsul. 

c. Ce elemente de conținut importante (idei, argumente, fapte, opinii) identifici 

în textul dat? 

2. Care este opinia ta despre comunicarea prin intermediul scrisorilor? Susţine 

cu argumente opinia pe care o enunți. 


Subiectul 10 


Citește textul cu voce tare. 

„CHIRIŢA: Ce te-o apucat azi? 

BÂRZOI: Las” că d-nei cucoana nu se mai catadicsește să caute de gospo- 
dărie... să facă cozonaci, pască, păstrămuri, dulceți, vutci, vișinapuri... ca la casa 
omului... sau măcar să-mi facă la masă vrun cheșchet, vro plachie, vro musaca, 
vro capama, vro paclava... vro ciulama... bucate creștineşti... sănătoase şi 
ușoare.., unde!.,. șede toată ziua pe tandur, la tualeta, și din blanmanjele, din 
bulionuri, din garnituri nemţești nu mă slăbește... auzi?... blanmanjele?... bu- 
lionuri?... Borş și alivenci... că cu astea am crescut în casa părintească... 

CHIRIȚA: Iar o început litopisițu! 

BÂRZOI: Ș-apoi și alt păcat... a luat obicei să aducă la sfârșitul mesei păhăruțe 
verzi cu apă caldă... cică așa-i moda la Ieși.., de-și spală gura unii dinaintea al- 
tora... și nu-i zi în care să nu mă-nșel... și să nu beau apă caldă! 

CHIRIȚA (publicului, aratând pe Bârzoi cu dispreț): Priviţi-l, mă rog!“ 


Vasile Alecsandri, Chiriţa în provincie 


1. Formulează răspunsuri la întrebările de mai jos, referitoare la situaţia de co- 
municare din textul dat: 

a. Care este relaţia dintre cei doi participanți la dialog? 

b. Ce tip de text este acesta? Motivează-ţi răspunsul. 

c. Care sunt faptele de limbă identificate în textul dat (la alegere dintre nivelurile: 
ortografic și de punctuație, morfosintactic, lexico-semantic, stilistico-textual)? 
Prezintă două dintre ele. 

2. Care este opinia ta despre preluarea, fără discernământ, a unor obiceiuri cu sco- 

pul de a părea modern? Susţine cu argumente opinia pe care o enunți. 


Subiectul 11 


Citește textul cu voce tare. 

„Filmul mut alb-negru The Artist, o declaraţie de dragoste la adresa începu- 
turilor cinematografiei, i-a cucerit și pe americani. Academia de Arte și Științe ale 
Spectacolului a acordat duminică seară cele mai importante premii acestui film. 
Astfel, The Artist devine primul film non-anglo-saxon recompensat cu Oscar, în 
timp ce protagonistul peliculei, Jean Dujardin (prezent la ceremonie împreună 
cu Uggie, câinele din film), primul actor francez care câștigă un premiu al Aca- 
demiei americane pentru interpretare masculină. Mai mult, The Artist, de Michel 
Hazanavicius, a obținut cinci statuete Oscar la cea de-a 84-a gală de decernare a 
premiilor Academiei americane — un succes fără precedent pentru un film fran- 
cez. Astfel, The Artist a devenit cel de-al doilea film mut premiat cu Oscar din is- 
toria acestor trofee, după Wings, prima peliculă recompensată cu celebra statuetă. 
Se întâmpla în 1929, la cea dintâi ediție Oscar, de care Jean Dujardin a amintit 
duminică, spunând: Biletele costau 5 euro și totul dura 15 minute. Vremurile s-au 
schimbat. [...] 

Pelicula, turnată în alb-negru, spune povestea unui actor din epoca filmului 
mut, George Valentin (Jean Dujardin), îngrijorat că va fi dat uitării odată cu apa- 
riția filmelor cu sonor și care se îndrăgostește de tânăra dansatoare pe cale de 
afirmare Peppy Miller (Bérénice Bejo). O coproducție Franța /Belgia, The Artist 
aduce un omagiu filmelor mute hollywoodiene.“ 


Sebastian S. Eduard, Premiere la Oscar, www.jurnalul.ro, 28 februarie 2012 


1. Formulează răspunsuri la întrebările de mai jos, referitoare la situația de co- 
municare din textul dat: 

a. Cine ar putea fi receptorul textului dat, având în vedere scopul comunicării? 

b. Ce fel de text este acesta? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 

în textul dat? 

2. Care este opinia ta despre premiile din industria cinematografică? Susţine cu 

argumente opinia pe care o enunți. 


— 

Subiectul 12 
Citește textul cu voce tare. 


„Adolescent fiind, nu e nevoie să plece ai tăi de acasă ca să-ți vezi de-ale tale. 
Aventurile printre obiecte, răscolitul cămărilor și dulapurilor nu te mai amuză. 
Singurătate — e acum un cuvânt cu alt conținut. Niciodată nu ești mai singur ca 
în adolescenţă. Și niciodată singurătatea nu e mai impunătoare și în același timp 
mai umilitoare, niciodată nu e mai contradictorie ca atunci. Poate din cauza asta 
orice adolescent își caută cu atâta înverșunare o pereche, agățându-se de oricine-i 
iese în cale, îndrăgostindu-se de ideea de jumătate, de ideea de a fi îndrăgostit, 
iubindu-se în celălalt, mereu, pe sine: avar generos. [...] 

15 ani. Ai colegi noi, niciun prieten, niciun dușman, nicio fiinţă care să ţi se 
opună, care să te facă să fii în afara ta. Nu știi ce e dragostea, dar te gândești 
mereu la asta. Ești singură și de-o trufie înfiorătoare. N-ai nevoie de nimeni. Cum 
te priveşti din oglindă, seriozitatea ta te intimidează. O făptură inaccesibilă, rece. 
Stai între cărți. Mama și tata sunt ultimele ființe care ar putea să înțeleagă ce se 
întâmplă cu tine. N-ai chef să vorbești cu ei. Fratele tău e un tânc nesuferit, care 
nu știe decât să se zbenguie toată ziua, să se joace ca descreieratul. Asculţi în neş- 
tire Simfonia fantastică a lui Berlioz. Ții un jurnal și n-ai ce să scrii acolo. Nişte 
chestii foarte abstracte, peste care planează o caraghioasă megalomanie (și o la 
fel de caraghioasă penitență zilnică). Ai vrea să dansezi, dar nu știi cum, ai vrea 
să iubești, dar n-ai pe cine, ai vrea să vorbeşti cu cineva, dar n-ai ce spune.“ 


Simona Popescu, Exuvii 


1. Formulează răspunsuri la întrebările de mai jos, referitoare la situaţia de comu- 
nicare din textul dat: 

a. Cui i se adresează textul? 

b. Cărui stil funcţional i-ai asociat textul? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 

în textul dat? 

2. Care este opinia ta despre ideea că adolescentul este o ființă care se simte singură? 

Susține cu argumente opinia pe care o enunți. 


Subiectul 13 


Citește textul cu voce tare. 


Ar, 2 

(1) Legea are ca viziune promovarea unui învățământ orientat pe valori, crea- 
tivitate, capacități cognitive, capacități volitive și capacități acționale, cunoștințe 
fundamentale și cunoștințe, competențe și abilități de utilitate directă, în profesie 
și în societate, . 

(2) Misiunea asumată de lege este de formare, prin educaţie, a infrastructurii 
mentale a societății românești, în acord cu noile cerințe, derivate din statutul 
României de ţară membră a Uniunii Europene și din funcționarea în contextul 

şi de generare sustenabilă a unei resurse umane naționale înalt com- 
petitive, capabilă să funcţioneze eficient în societatea actuală și viitoare. | 

(3) Idealul educaţional al școlii românești constă în dezvoltarea liberă, inte- 
grală și armonioasă a individualităţii umane, în formarea personalității autonome 
si în asumarea unui sistem de valori care sunt necesare pentru împlinirea și dez- 
voltarea personală, pentru dezvoltarea spiritului antreprenorial, pentru partici- 
parea cetățenească activă în societate, pentru incluziune socială și pentru angajare 


pe piaţa muncii. 
(4) Statul asigur 


globalizării, 


ă cetăţenilor României drepturi egale de acces la toate nivelu- 
rile și formele de învățământ preuniversitar și superior, precum și la învățarea 
pe tot parcursul vieții, fără nicio formă de discriminare. |.. .] 

(7) În România învățământul constituie prioritate națională.” 
Legea Educației Naționale 


1. Formulează răspunsuri la întrebările de mai jos, referitoare la situația de comu- 


nicare din textul dat: 


a. Cine poate fi receptorul acestui text? 
b. Cărui stil funcțional îi poate fi asociat acest text? Motivează-ți răspunsul. 


c. Ce elemente de conținut importante (idei, argumente, fapte, opinii) identifici 


în textul dat? 
2. Care este opinia ta despre considerarea învățământului prioritate națională? 


Susţine cu argumente opinia pe care o enunți. 


— 

Subiectul 14 


Citește textul cu voce tare. 

„Spaţiul răspunderii este coextensiv cu cel al libertăţii. De aceea la capătul ori- 
cărui discurs despre libertate apare în chip firesc problema răspunderii: liber fiind, 
ce am făcut eu cu libertatea mea? Eu, ca subiect al libertăţii mele, am de răspuns 
la această întrebare. Dar cine pune această întrebare și în fața cui, răspunzător 
fiind, trebuie să răspund la ea? 

Libertatea mi-a fost dată. Dar ea mi-a fost dată în afara oricărui contract. Nu 
am fost întrebat dacă o primesc și, primind-o, nu am semnat pentru primirea ei. 
În plus, eu nu pot preciza cine anume mi-a dat libertatea; mi-a dat-o desigur cineva, 
dar mi-a dat-o cineva a cărui identitate îmi scapă, așa cum deopotrivă îmi scapă 
și sensul acestei donaţii: de ce anume acel cineva, pe care nu-l pot determina, mi-a 
dat libertatea? Ce trebuie să fac cu libertatea care mi-a fost dată? Și atunci, pot eu 
răspunde pentru ceva care mi-a fost dat fără voia mea și fără să cunosc nici iden- 
titatea donatorului și nici sensul donației lui? 

Dar, pe de altă parte, a mă sustrage acestei întrebări ar însemna să așez liber- 
tatea — ȘI intreaga mea existenţă — pe terenul lipsei de sens. A recunoaște absurdul 
conferirii libertăţii mă poate desigur absolvi de obligaţia de a da un răspuns, și 
astfel de a fi răspunzător. Și totuși, caracterul necesar al acestei conexiuni — între 

donație, donator și sensul donației — mi se impune, nu-mi dă pace și mă constrânge 
să mă gândesc la existenţa unui sens și la obligaţia de a furniza un răspuns.“ 


Gabriel Liiceanu, Despre limită 


1. Formulează răspunsuri la întrebările de mai jos, referitoare la situaţia de co- 
municare din textul dat: 
a. Cine este emițătorul acestui text? 
b. Ce tip de text este acesta? Motivează-ţi răspunsul. 
c. Ce elemente de conţinut importante (idei, argumente, fapte, opinii) identifici 
în textul dat? 


2. Care este opinia ta despre libertatea ființei umane? Susţine cu argumente opinia 
pe care o enunți. 


Subiectul 15 


Citește textul cu voce tare. 


„Mobilul este folosit când vrei și mai ales când nu vrei. Îl auzi la Ateneu, chiar 
când Horia Andreescu ridică bagheta și anunţă începerea simfoniei. Îl auzi la 
conferința de presă a lui Placido Domingo, înainte ca oaspetele să răspundă unei 
întrebări puse de ziariști. Îl auzi în biserică, exact când preotul vorbește despre 
locul cu verdeață unde s-a mutat robul lui Dumnezeu (există, la drept vorbind, 
și cazuri când el sună de sub sutana preotului, invitându-i pe hâtri să parieze pe 
ziua, deloc îndepărtată, când soneria de apel se va auzi din sicriu, din buzunarul 
defunctului). ÎI auzi la meciul de Cupa Davis, taman când Andrei Pavel ridică 
mingea deasupra capului și se pregătește să servească în ghemul decisiv al unui 
joc încrâncenat. Îl auzi în Parlament, când Tony Blair, invitat de onoare, le comu- 
nică aleșilor naţiei că Anglia sprijină eforturile de reformă ale României. Îl auzi 
la școală, pe banca elevului care nu și-a revenit din mahmureală, în timp ce pro- 
fesorul îl bate la cap cu nişte aiureli de logaritmi. ÎI auzi în buzunarul chirurgului 
care tocmai a intrat în operație. Îl auzi în sesiunea de examen, când fie studentul, 
fie profesorul are de comunicat ceva ce nu suportă amânare. Îl auzi la invitatul 
într-o emisiune TV care nu poate fi convins să-l închidă, fiindcă așteaptă un mesaj 
vital (corolarul acestei situaţii e că-l auzi câteodată chiar și la moderator). Il auzi 
la gala premiilor Uniter sau la semnarea unui protocol de colaborare cu o țară 
scandinavă. Îl auzi lângă troiţa de la Universitate, unde oamenii s-au adunat să 
aprindă lumânări. ÎI auzi inclusiv la consfătuirile cu ștaif pe tema rolului dăună- 
tor pe care-l are vorbitul excesiv la mobil.“ 


Radu Paraschivescu, Ghidul nesimțitului 


1. Formulează răspunsuri la întrebările de mai jos, referitoare la situația de co- 
municare din textul dat: 
a. Cui se adresează textul? 
b. Ce tip de text este acesta (narativ, descriptiv, informativ, argumentativ)? Moti- 
vează-ți răspunsul. 

c. Care sunt faptele de limbă identificate în textul dat (la alegere dintre nivelurile: 
ortografic și de punctuație, morfosintactic, lexico-semantic, stilistico-textualy? 
Prezintă două dintre ele. 

2. Care este opinia ta despre atitudinea celor care nu își închid telefonul în timpul 

unui spectacol? Susţine cu argumente opinia pe care o enunți. 


Subiectul 16 


Citește textul cu voce tare. 

„Sunt un hibiscus și îmi place lumina. Pune-mă iarna în interior, aproape de 
fereastră. Îmi place să fiu udat la trei zile și să primesc puțin îngrășământ, fiindcă 
am să înfloresc tot anul pentru voi. Pot să trăiesc ușor 25 de ani, mai ales dacă la 
doi ani o dată primesc un ghiveci mai mare. Dacă, la începutul prieteniei noastre, 
pierd câțiva boboci, se întâmplă pentru că trebuie să mă obișnuiesc cu noua mea 
locuință. 

În timpul verii, îmi place să stau afară într-un ghiveci mare sau chiar în pământ, 
într-un loc însorit și ferit de vânt.“ 

Instrucţiuni de îngrijire a plantei hibiscus 


1. Formulează răspunsul la întrebările de mai jos, referitoare la situația de comu- 
nicare din textul dat: 

a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ți răspunsul. 

c. Ce elemente de conținut importante (idei, argumente, fapte, opinii) identifici 

în textul dat? 

2. Care este opinia ta despre creșterea plantelor în apartamentele moderne? Susține 

cu argumente opinia pe care o enunți. 


Subiectul 17 


Citește textul cu voce tare. 


„Te întrebi exasperat: de ce trebuie să citesc cărți de literatură, în afara faptului 
că pisălogii de părinți și de profesori mi-o cer? De ce nu e destul să văd filme, să 
scot informaţiile necesare de pe internet și, la nevoie, să citesc doar manuale și 
reviste? Iată, cred că poți afla singur de ce. 

Aşază-te înaintea calculatorului tău și copiază o pagină, la întâmplare, din 
oricare dintre cărţile recomandate, de pildă din Craii de Curtea-Veche de Mateiu 
Caragiale. (Dar, te rog, nu pagina de cuprins!) Apoi copiază, într-un alt document, 
tot o pagină din Anuarul statistic al României sau chiar o pagină, tot la întâmplare, 
din manualul de chimie, Salvează și închide ambele documente. Dă pe rând, la 
fiecare, click dreapta, apoi vezi la proprietăți. Notează-ţi dimensiunea informa- 
țională a documentelor. Nu te vei mira constatând că ambele au aproximativ 
aceeași dimensiune, să zicem că de 30 de kilobiţi. 

Așadar și pagina din Crai, și cea din Anuar sau din manual aduc exact aceeași 
cantitate de informaţie, sunt la fel de grele! Și asta nu doar în sensul că nu spun 
aceleași lucruri. (Nici două ziare nu spun aceleași lucruri, și totuși sunt cumva 
același lucru.) Par să fie pur și simplu complet altceva, deși informaţional sunt 
identice.“ 

Andrei Cornea, Un experiment, în volumul Cărţile care ne-au făcut oameni 


1. Formulează răspunsul la întrebările de mai jos, referitoare la situaţia de comu- 
nicare din textul dat: 

a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ți răspunsul. 

c. Ce elemente de conținut importante (idei, argumente, fapte, opinii) identifici 

în textul dat? 

2. Care este opinia ta despre necesitatea de a citi literatură? Susţine cu argumente 

opinia pe care o enunți. 


Subiectul 18 


Citește textul cu voce tare. 


„În Alimentara în care, în ziua aceea, nimerise, erau cam de toate. Se uită la 
alimente pieziș, cam cum privești la o poartă străină, trecu de caserolele cu icre 
şi-apoi de fructe, ca să se oprească abia la dulceţuri. [...] Dintre atâtea căpşune, 
afine, mure, prune, caise, răsturnă în coș un singur borcan: dulceaţă de portocale. 
Avea o culoare mierie și-năuntru ghiceai bucăţile neterciuite de fruct. 

În ziua aia am mâncat tot borcanul, avea să spună mult mai târziu, când ajun- 
sese cu Eman în cămin și-ncepuseră afacerea din care aveau să trăiască aproape 
trei ani. Am înfulecat-o, de parcă n-aș mai fi mâncat de un deceniu. Luam lingu- 
riță după linguriţă, cu o lăcomie de care n-aveam habar. Nu mă mai recunoșteam... 

Peste noapte visă portocale și ziua, pe un afiș lipit de geamul troleului, văzu 
portocale. După cursuri descinse din nou la Alimentara și-și cumpără încă nouă 
borcane. Dimineţile aveau gust de portocală întinsă pe pâine și serile miroseau a 
conservant și portocală. 

Am mâncat zece zile numai dulceaţă, fără nimic altceva, cred că ajunsesem să 
și transpir cu miros de portocală... [...] Începusem să-mi zic: Gata, e o tâmpenie, 
încă de la primele borcane. Dar în loc să-mi fac un pilaf sau să-mi prăjesc un car- 
tof, mă trezeam iar lângă rezerva mea de dulceaţă. Nici nu-mi păsa că s-ar fi putut 
să mă îngraș.“ | 


Ioana Nicolaie, O pasăre pe sârmă 


1, Formulează răspunsuri la întrebările de mai jos, referitoare la situaţia de comu- 
nicare din textul dat: 
a. Cine sunt emiţătorii din fragmentul de text literar de mai sus? | 
b. Ce tip de text este acesta? (narativ, descriptiv, informativ, argumentativ)? Moti- 
vează-ți răspunsul. 

tificate în replicile personajului din textul dat (la 


c. Care sunt faptele de limbă iden 
morfosintactic, lexico-se- 


alegere dintre nivelurile: ortografic și de punctuație, 
mantic, stilistico-textual)? Prezintă două dintre ele. 
2. Care este opinia ta despre alimentația omului modern? Susţine cu argumente opi- 


nia pe care o enunți. 


Subiectul 19 


Citește textul cu voce tare. 

„Potrivit mitologiei naţionale, 
rant. ÎI caracterizează în cel mai înalt gr 
a cunoscut o puternică afirmare și amplificare [n] 

De fapt, nu românul este în mod particular ospitalier, ci țăranul român, și nu 
numai țăranul român, ci țăranul pur și simplu. Ospitaliere sunt civilizațiile tradi- 
tionale. Orășeanul, inclusiv orășeanul român, este mai puțin opitalier decât cos- 
mopolitul său din vreun sat pierdut de munte. |.. .] 

Ospitalitatea nu este decât o față, evident fața cea mai agreabilă, a raportului 
cu ceilalţi. Toleranța, în sine lăudabilă, ne pune deja în gardă: a fi tolerat nu în- 
seamnă neapărat a fi acceptat, și încă mai puțin integrat. În orice civilizație tra- 
dițională, străinul este perceput cu intensitate maximă. Comportamentul special 
față de străini, bun sau rău, se remarcă tocmai prin faptul că este special. Cu cât 
o societate este mai deschisă și mai urbanizată, deci mai cosmopolită, cu atât 
străinul își pierde din interes și încetează de a mai fi un caz. Occidentalul ne apare 
mai puțin primitor decât românul, tocmai fiindcă la el noțiunea de străin a cunos- 


cut o dedemitizare.“ 


românul este prin natura sa ospitalier și tole- 
ad omenia, cuvânt care în ultimele decenii 


Lucian Boia, Istorie și mit în conștiința românească 


1. Formulează răspunsuri la întrebările de mai jos, referitoare la situaţia de co- 


municare din textul dat: 


a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 
în textul dat? 

2. Care este opinia ta faţă de felul în care trebuie să se comporte oamenii față de 


străini? Susţine cu argumente opinia pe care o enunți. 


— 

Subiectul 20 


Citește textul cu voce tare. 


„Domnule Profesor, 

Sper că n-o să vă supăr dacă fac, în debutul noului episod, ca la foiletoanele de 
televiziune: rezum pentru cititorii cărora le-a scăpat partea întâi ceea ce am spus 
în precedenta scrisoare. Și anume că nu sunt mulțumită de sensurile metaforice 
see 3 o plumb (disperare, apăsare, alchimie și alte speculații de același 
soi). |... 

Dar ştim noi sigur că Plumb e o artă poetică? O să mă întrebaţi, ca un profesor 
ce sunteți, deși eu n-am avut norocul să vă fiu studentă. Da, știm sigur. Am trei 
argumente și numai un singur contraargument. Unu: spre deosebire de timpurile 
noastre haotice și neierarhice, în 1916 și mai târziu, în interbelic, volumele de 
poezii erau gândite cu o structură, cu o ordine, cu un sens de ansamblu. Cu un 
început și un sfârșit (uneori la final era un poem intitulat Încheiere). Poeţii își ex- 
puneau din start crezul. [...] Doi: dacă și volumul, și primul poem se numesc la 
fel, asta nu e o simplă coincidenţă, ci un semnal care ni se dă, o cale de acces pe 
care sunteți așezați din capul locului (cum vă place dumneavoastră să spuneţi). 
Trei: chiar sensul poemului, despre care voi vorbi imediat, demonstrează asta. 
Contraargumentul — vedeți că nu-l ascund sub covor — ar fi tocmai ce spuneam 
înainte, că Bacovia nu are conștiință estetică. Ei, chiar dacă o luăm ad litteram, 
am răspuns la asta: nu Bacovia și-a făcut volumul de debut, ci l-a lăsat în grija 
lui Ion Pillat. [...] 

Singurul sens concret și adecvat contextului poetic al cuvântului plumb e, în 
anul 1916, plumbul literei, tiparul. Dintr-odată totul devine coerent. Dormea întors 
amorul meu de plumb capătă sens. Oricine a vizitat o tipografie știe că litera e 
întoarsă, poemul întreg e întors. [...] Odată pregătită pentru tipar, poezia e ase- 
menea sicriului, căci viaţa și viul substanţei ei sunt încremenite pentru totdeauna. 
[...] Pentru Bacovia plumb e perfect sinonim cu poezie. Poezia modernă e încre- 
menire în plumb, e somnul de moarte al tiparului. Depinde însă de cititor dacă 
o învie sau nu. Ajunge, pentru acest miracol, o simplă recitire.“ 


Ioana Pârvulescu, Ce înseamnă „plumb“?, în volumul Cartea întrebărilor 


1. Formulează răspunsuri la întrebările de mai jos, referitoare la situaţia de comu- 
nicare din textul dat: 

a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ți răspunsul. 

c. Ce elemente de conținut importante (idei, argumente, fapte, opinii) identifici 

în textul dat? 

2. Care este opinia ta despre a da un nou sens unor opere literare clasice? Susţine 

cu argumente opinia pe care o enunți, 


Subiectul 21 


Citește textul cu voce tare. 


„Deosebit de frecvente sunt confuziile reciproce care apar între prepoziția 
simplă după şi prepoziţia compusă de pe. Pe de o parte, unii vorbitori — mai ales 
munteni — spun după în locul lui de pe în construcții ca un vecin după strada mea; 
un băiat după la noi, moștenire după urma unei rude, A căzut după acoperiș, ÎI ştiu după 
atunci iar, pe de altă parte, alții — mai ales moldovenii — spun de pe în locul lui după 
în construcţii ca Să nu se ia de pe noi, Se cunoaște de pe vorbă sau de pe ochi, Se înrudesc 
de pe mamă. De reţinut că singurele contexte în care limba literară admite variația 


— 

liberă între cele două prepoziţii sunt unele construcții care exprimă conformita- 
tea, de tipul copie după original/copie de pe original.“ 
Mioara Avram, Gramatica pentru toţi 


1. Formulează răspunsuri la întrebările de mai jos, referitoare la situaţia de comu- 


nicare din textul dat: 


a. Cine ar putea fi receptorul textului dat, având în vedere scopul comunicării? 

b. Ce fel de text este acesta? Motivează-ţi răspunsul. 

c. Care sunt faptele de limbă identificate în textul dat (la alegere dintre nivelurile: 
ortografic și de punctuație, morfosintactic, lexico-semantic, stilistico-textual)? 
Prezintă două dintre ele. 

2. Care este opinia ta despre necesitatea folosirii corecte a limbii române? Susţine 


cu argumente opinia pe care o enunți. 


Subiectul 22 


Citește textul cu voce tare. 

„Călătorii, călătorii... Nu-mi vine să cred, când mi-aduc aminte, de ce febră 
eram cuprins când se ivea prilejul de a călători în străinătate. În niște însemnări 
din Teme, inspirate de Roland Barthes, printre lucrurile care-mi plac (era și o listă 
de lucruri care-mi displac) se găseau aeroporturile. Astăzi le-aș înșira printre lu- 
crurile care-mi displac. Sunt tot mai convins că, de fapt, nu mi-a plăcut niciodată 
să călătoresc. Dar, înainte de 1989, în condiţiile izolării culturale, o călătorie în 
Occident era mană cerească. Şi, dacă adaug la profilul intelectual caracterul im- 
previzibil și aventuros al oricărei ieșiri din ţarcul în care ne ținea închiși Ceaușescu, 
îmi explic de ce mă fascina într-atâta ideea celei mai scurte şi banale călătorii.“ 


Nicolae Manolescu, Viaţă și cărți. Amintirile unui cititor de cursă lungă 


1. Formulează răspunsuri la întrebările de mai jos, referitoare la situaţia de comu- 


nicare din textul dat: 


a. Cine este emițătorul acestui text? 

b. Ce tip de text este acesta? Motivează-ți răspunsul. 

c. Ce elemente de conţinut importante (idei, argumente, fapte, opinii) identifici în 
textul dat? 


2. Care este opinia ta despre rolul călătoriilor? Susţine cu argumente opinia pe 


care o enunți. 


— 

Subiectul 23 


Citeşte textul cu voce tare, 


„Egalitatea absolută este un ideal clar totalitar, tot așa cum libertatea absolută 
este un ideal anarhic, Adeseori poți judeca mai bine valoarea unor principii după 
cântărirea viciilor lor constitutive. Viciul constitutiv al egalității este omogenitatea 

masificată, adică, din punct de vedere politic, temeiul de posibilitate al unei socie- 
tăti totalitare. Viciul constitutiv al libertăţii este anarhismul sectar, adică, din punct 
de vedere politic, temeiul de posibilitate al unei societăți strict compartimentate, 
fără bine public comun.“ 

Horia-Roman Patapievici, Omul recent 


1. Formulează răspunsuri la întrebările de mai jos, referitoare la situația de comu- 
nicare din textul dat: 

a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 

în textul dat? 

2. Care este opinia ta despre egalitate și libertate? Susţine cu argumente opinia pe 

care o enunți. 


Subiectul 24 


Citește textul cu voce tare. 

„Mai întâi și mai întâi, cartea aceasta s-a născut dintr-o profundă antipatie (ca 
să nu zic ură) față de e-mail. Pur și simplu dintr-o străveche manie epistolară. 

De când mă știu am fost un împătimit al corespondenţei. Maică-mea a păstrat 
ani de-a rândul cu sfințenie scrisorile mele din primele tabere școlare, pe la nouă, 
zece ani, și cărțile poștale de 30 de bani, pe care i le trimiteam de pe la Cheia, Ho- 
morod, Bușteni, Sinaia sau Predeal, unde caligrafiam despre vremea frumoasă, 
mâncarea bună (vorba vine), dorul de casă, ceream vești despre cățelușa Tosca și 
mă lăudam că am economisit zece lei din cei 25 dați la plecare pe furiș, de buzunar, 
de biata bunică-mea. [...] 

Odată cu petrecerea primelor iubiri, vindecarea de acnee și primele luni de 
facultate, dezlănţuirile epistolare aveau să-mi devină a doua natură. Deși din 
septembrie 1972 până în martie 1976 am fost coleg de bancă, biblioteci, cursuri, 
seminare, muncă patriotică, practică pedagogică, etnologică, politică ş.a.m.d. cu 
Tania Radu — care avea să-mi devină soție în mai '76 —, ne-am scris aproape zilnic 
în cei patru ani, într-o suavă, dar pasională conspirativitate. Nu conta că stăteam 
împreună de luni până vineri, uneori chiar și câte zece ore pe zi: noi schimbam 
reciproc în fiecare dimineaţă câte-un teanc de foi cuprinzând mărturisiri febrile, 
amintiri, autoexplicaţii, conspecte de cărți, visuri, extrase din gazete literare, poe- 
zii, jurnal de vacanţă, planuri de măreţe sinteze istorico-literare etc.“ 


Dan C. Mihăilescu, Despre omul din scrisori. Mihai Eminescu 


1. Formulează răspunsuri la întrebările de mai jos, referitoare la situația de co- 
municare din textul dat: 

a. Cui se adresează textul? 

b. Ce tip de text este acesta? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 


în textul dat? | 
2. Care este opinia ta despre comunicarea prin e-mail sau prin messenger? Susţine 


cu argumente opinia pe care o enunți. 


Subiectul 25 


Citește textul cu voce tare. 

„Pentru nobilimea din prima parte a Evului Mediu, puterea de stat și onoarea 
stau pe primul plan. Nobilul renunţă la unele din titlurile sale individuale, se 
«educă» în spiritul vieții publice și capătă stima celorlalți și a sa. Prin gestul său, 
puterea câte unui senior, fie el chiar «rege», devine reală; căci recunoașterea stă- 
pânirii face stăpânirea. [...] 

Adevărata educaţie, adică înstrăinare de sine și supunere la valori generale, o 
dă limbajul. El era poruncă în lumea veche, cea morală, era sfat în cazul nobilu- 
lui, dar acum, cu lumea curtenilor, trebuie să fie limbajul supunerii. [...] Eroismul 
serviciului se preface într-unul al supunerii; căci îţi trebuie eroism spre a renunța 
la tine și a «face» un domnitor, dându-i conștiința că el, persoana aceasta, este o 
generalitate.“ 

Constantin Noica, Povestiri despre om după o carte a lui Hegel 


1. Formulează răspunsuri la întrebările de mai jos, referitoare la situația de co- 


municare din textul dat: 


a. Cine ar putea fi receptorul textului dat, având în vedere scopul comunicării? 

b. Ce tip de text este acesta (narativ, descriptiv, informativ, argumentativ)? Moti- 
vează-ți răspunsul. 

c. Ce elemente de conținut importante (idei, argumente, fapte, opinii) identifici 
în textul dat? 

2. Care este opinia ta despre obligaţiile celor care deţin conducerea în societate față 


de cei conduși? Susţine cu argumente opinia pe care o enunți. 


— 

Subiectul 26 
Citește textul cu voce tare. 


„De câteva nopţi începuseră marile vânturi de toamnă. În lungile sale insom- 
nii, Raluca Holban auzea mereu foșnetul copacilor din parc umplând întunericul: 
ceva ca niște haotice acorduri de orgă. 

Peste zi, un cer tulbure închidea atmosfera. Toamna, mai mult decât oricând, 
castelul izbutea să fie în nota peisajului, cu aparențele sale de cavou istoric. Fără 
nicio legătură cu arhitectura solului, reședința de la moșie a familiei Holban putea 
să aducă aminte contemporanilor actul de excentricitate al cutărui miliardar ame- 
rican care a ținut să cumpere, să demonteze și apoi să reconstituie, pe meleagu- 
rile sale de peste ocean, un autentic castel de Ev Mediu francez. De fapt, zidurile 

masive și posomorâte, cu ogive gotice, fuseseră ridicate cu stângăcie de un 
strămoș din partea Ralucăi Holban. [...] 

În cenușiul acelei dimineți de toamnă în care galbenul frunzelor din parc ajun- 
sese să aibă reverberări de lămpi aprinse în plină zi, Raluca Holban simţise 
deodată o tulburătoare identitate de atmosferă cu o epavă de mari sfâșieri din 
copilăria ei.” 

Dinu Pillat, Așteptând ceasul de apoi 


1. Formulează răspunsuri la întrebările de mai jos, referitoare la situația de comu- 
nicare din textul dat: 

a. Cine ar putea fi receptorul mesajului transmis de narator? 

b. Cărui stil funcțional aparține textul dat? Motivează-ţi răspunsul. 

c. Ce elemente de conținut importante (idei, argumente, fapte, opinii) identifici 

în textul dat? i 

2. Care este opinia ta despre cei care își construiesc reședințe grandioase? Susţine 

cu argumente opinia pe care o enunți. 


Subiectul 27 


Citește textul cu voce tare. 

„Și venea noaptea în care, după ce, în fine, puteam adormi, mi se părea că mă 
trezesc și mă ridicam în capul oaselor, încă înfășurat ca o mumie-n cearceafuri. 
Nu-mi trezea nicio suspiciune faptul că mă vedeam de sus, din preajma plafo- 
nului, ca și când două entități gemene din conștiința mea s-ar fi dezbrățișat și s-ar 
fi depărtat la câțiva metri distanță, una dintre ele traversând (prin ce osmoză? prin 
ce efect-tune]?) pielea metafizică din jurul encefalului meu, ce desparte înăuntrul 
de în afară. Odaia era scăldată-ntr-o lumină oliv, ușor rotitoare. Deși toate lucru- 
rile erau la locul lor (iată, pe masă rămăsese deschis caietul de engleză, cum îl 
lăsasem în seara precedentă, iar pantalonii, așezați de seara pe spătarul scaunului, 
erau în visul meu căzuţi pe covor, așa cum aveam să-i găsesc în realitate a doua 
Zi), plutea în cameră un abur lunatic, de parcă m-aș fi trezit rău, sau aș fi făcut-o 
într-o lume identică în detalii cu a noastră, dar reconstruită, prea fidel, prea 
nuanțat, pe o planetă străină, pentru scopuri incomprehensibile. Și deodată în- 
cepeam să percep sunetul.“ 


Mircea Cărtărescu, Orbitor 


1. Formulează răspunsuri la întrebările de mai jos, referitoare la situaţia de co- 
municare din textul dat: 

a. Cine ar putea fi receptorul textului dat, având în vedere scopul comunicării? 

b. Ce tip de text este acesta? Motivează-ţi răspunsul. e 

c. Ce elemente de conţinut importante (idei, argumente, fapte, opinii) identifici 

în textul dat? : 

2. Care este opinia ta despre posibilitatea separării părții materiale a trupului de 

Partea spirituală? Susţine cu argumente opinia pe care o enunți. 


— 

Subiectul 28 


Citește textul cu voce tare. 
„Nu există în realitate un fe 
clasic și romantic. Clasicismul e 


nomen artistic pur, clasic ori romantic. Racine e și 
lin e și clasic, e și romantic. Romantismul modern 
e romantic, e și clasic, și nu e vorba de vreun amestec material de teme, influenţe, 
tradiţii, căci nu ne punem pe teren istoric, ci de impurități structurale. 
Clasicism-romantism sunt două tipuri ideal, inexistente practic în stare ge- 


nuină, repetabile numai la analiza în retortă. i 
Individul clasic este utopia unui om perfect sănătos trupește și sufletește, nor- 


mal (slujind drept normă altora), deci canonic. 

Individul romantic este utopia unui om complet anormal (înțelege exceptio- 
nal), dezechilibrat și bolnav, adică cu sensibilitatea și intelectul exacerbate la 
maxim, rezumând toate aspectele spirituale de la brută la geniu.“ 


George Călinescu, Clasicism, romantism, baroc 


1. Formulează răspunsuri la întrebările de mai jos, referitoare la situația de co- 


municare din textul dat: 


a. Cine ar putea fi receptorul textului dat, având în vedere scopul comunicării? 
b. Ce tip de text este acesta? Motivează-ţi răspunsul. 


c. Ce elemente de conținut importante (idei, argumente, fapte, opinii) identifici 


în textul dat? 
2. Care este opinia ta despre puritatea curentelor literare? Susţine cu argumente 


opinia pe care o enunți. 


nicare din textul dat: 


— 

Subiectul 29 


Citește textul cu voce tare. 


„Un alt privilegiu al lecturii electronice e că poate înfrânge orice limitare de 
spaţiu, că prin conectarea computerului propriu cu alte computere, în principiu 
cu rețeaua tuturor computerelor din lume, își deschide calea comunicării ubicue. 
Posesorii de PC-uri, dotate cu un program special, pot accede în internet (sau 
cyber-spaţiu), schimba între ei mesaje prin poșta electronică (e-mail), intra în 
legătură, în mod teoretic, cu toate bibliotecile ori centrele de documentare din 
lume, emite texte proprii și citi orice text din infinitatea de texte aflate în site-uri 
cu adresă (electronică, deși fără localizare fizică). Într-un viitor apropiat pentru 
n de azi, care ne complexează prin îndemânarea cu care zburdă pe auto-netele 

ormației, orice cercetător va fi în măsură să-și aducă pe propriu-i ecran, plătind 
o sumă modică, documentul ori cartea de care are nevoie, indiferent de locul 
unde s-ar afla în lume.” 


Paul Cornea, Introducere în teoria lecturii 


1.F la , 
ormulează r ăspunsuri la întrebările de mai jos, referitoare la situația de comu- 

a. Cine ar putea fi receptorul textului dat, având în vedere scopul comunicării? 
b. Ce tip de text este acesta? Motivează-ţi răspunsul. 
c. Ce elemente de conţinut importante (idei, argumente, fapte, opinii) identifici 
în textul dat? 
2. Care este opinia ta despre documentarea pe internet? Susţine cu argumente 
opinia pe care o enunți. 


Subiectul 30 


Citeşte textul cu voce tare. 


„22 noiembrie (duminică) 

Deși azi e duminică, niciun prieten n-a îndrăznit să vie să mă vadă. Bieți prie- 
teni! Mă văd din ce în ce mai închis și mai adâncit în mine însumi. Încep să am o 
înclinare crescândă către completă singurătate; și-mi pare foarte bine, căci con- 
tactul cu lumea, și în special cu prietenii de până acum, îmi e izvor de gânduri 
neevlavioase și, vai, chiar de gânduri cu păcat. De altfel, este iar drept că mi-a 
fost totdeauna dragă intimitatea sufletului și a cugetării. 

Cele mai frumoase ceasuri ale acestor zile sunt acele pe cari le petrec, sărbă- 
torile, la biserica mea favorită, Creţulescu. Ieri a fost Intrarea în Biserică a Maicei 
Domnului. Am asistat la Sfânta Slujbă, stând în preajma amvonului, așa ca la 
Agapia.“ 


Gala Galaction, Jurnal 


1. Formulează răspunsuri la întrebările de mai jos, referitoare la situația de co- 
municare din textul dat: 

a. Cui se adresează textul dat? 

b. Ce tip de text este acesta? Motivează-ţi răspunsul. 

c. Ce elemente de conţinut importante (idei, argumente, fapte, opinii) identifici 

în textul dat? 

2. Care este opinia ta despre cei care preferă singurătatea relațiilor sociale? Susţine 

cu argumente opinia pe care o enunți. 

b. Propuneri de subiecte pentru proba scrisă TIP I 


Subiectul 1 


Citeşte următorul text: 
„SCENA VII 
DOMNIŞOARA CUCU, PROFESORUL 


DOMNIŞOARA CUCU: Ai văzut, domnule profesor de matematici? 

PROFESORUL (Timid): Am văzut. 

DOMNIŞOARA CUCU: Ce dezordine! Ce scandal! Când eu strig în conferință 
că se duce școala de râpă, dumneata taci. 


PROFESORUL: Domnișoară Cucu. 
DOMNIȘOARA CUCU (Intransigentă): Nicio domnișoară Cucu. Dumneata taci 


şi stai cu nasul în cărți și-ți vezi de stelele și cometele dumitale. 

PROFESORUL (Timid, modest): Studiez. 

DOMNIȘOARA CUCU: Studiezi?! De asta ești dumneata profesor? Ca să 
studiezi? 

PROFESORUL: Cred că da. 

DOMNIȘOARA CUCU: Și între timp elevii și elevele își fac de cap. Ce dezmăţ! 
[...] | 

PROFESORUL: [...] Exagerezi. 

DOMNIȘOARA CUCU: Exagerez? Poţi dumneata să-mi spui ce caută fata asta 
la gară? 

PROFESORUL (După o tăcere de o secundă, foarte serios): Domnișoară Cucu! 
Dumneata ai fost vreodată la mare? 

DOMNIȘOARA CUCU: Am fost la nămol, la Tekirghiol. 

PROFESORUL: Nu la nămol. La mare ai fost? 

DOMNIŞOARA CUCU (Bănuitoare): Ce vrei să spui cu asta? 

PROFESORUL: Într-un târg de provincie ca al nostru... gara este... marea. Este 
portul, necunoscutul, depărtarea. 

DOMNIȘOARA CUCU (Plat): Ce depărtare? 

PROFESORUL: Este dorul de a pleca, de a fugi. 

DOMNIȘOARA CUCU: De a pleca? De ce să pleci? Unde să pleci? 

PROFESORUL: În altă parte. În altă lume. 

DOMNIȘOARA CUCU (Severă): Domnule profesor, dacă astea sunt lecţiile pe 
care dumneata le dai elevelor, în orele dumitale, atunci să-mi dai voie să-ți spun... 
dă-mi voie să-ţi spun... (Se aude un șuierat de locomotivă şi un zgomot de tren.) 

ȘEFUL (Apărând o secundă în prag): Personalul. Vine personalul. 

PROFESORUL (Cu o tresărire de emoție): Vine. (Iese precipitat.) 

DOMNIȘOARA CUCU (Singură în scenă): Auzi dumneata. Necunoscutul? De- 
părtarea. (Iese și ea pe peron.)” 

Mihail Sebastian, Steaua fără nume 

1. Indică un sinonim pentru sensul din text al cuvintelor: intransigentă și studiez. 

2 puncte 

2. Explică rolul virgulei în secvenţa: Domnule profesor, dacă astea sunt lecţiile pe care 

dumneata le dai elevelor... 2 puncte 

3. Construiește un enunț în care să folosești o locuţiune /expresie care să conțină 

verbul a veni. 2 puncte 
4, Precizează un subiect abordat în discuţie de personajele din textul dat. 

4 puncte 

5. Transcrie două cuvinte/grupuri de cuvinte din text care sunt mărci ale adre- 

sării directe. 


4 puncte 

6. Menţionează un mijloc de caracterizare a personajului prezent în text, justifi- 
când răspunsul printr-un fragment semnificativ. 4 puncte 
7. Prezintă rolul indicaţiilor scenice din textul dat. 4 puncte 


8. Ilustrează, cu exemple din text, două trăsături ale genului dramatic. 4 puncte 
9. Comentează, în 60 — 100 de cuvinte (șase — zece rânduri), următorul fragment: 
„PROFESORUL: Într-un târg de provincie ca al nostru... gara este... marea. Este 
portul, necunoscutul, depărtarea. 
DOMNIȘOARA CUCU (Plat): Ce depărtare? 
PROFESORUL: Este dorul de a pleca, de a fugi. 
DOMNIȘOARA CUCU: De a pleca? De ce să pleci? Unde să pleci? 
PROFESORUL: În altă parte. În altă lume.” 4 puncte 


Subiectul 2 


Citește următorul text: 


„Tablou familial, în amurg: Spirache, retras într-un colţ, spre lumina ferestrei, 
citește ziarul; Dacia deapănă un scul de lână roz și Decebal «îl ţine»; Chiriachiţa 
dă o pasenţă. În balansoar, Sarmisegetuza (pe scurt Miza) își lustruiește preocu- 
pată unghiile, cu «instrumentele» în poală; Traian moţăie, cu o țigară lipită de 
buza inferioară, într-un colț de masă; Gena, la bufet, cu spatele spre public, pre- 
gătește mașina de spirt și ceștile pentru cafea. Afară e încă soare și liniște dulce 
de după-amiază provincială. [...] 

CHIRIACHIȚA: Ți-am mai spus eu... Singura nădejde e tot frate-tău, Tache... 
dacă nu cumva o avea și ăla de gând să trăiască o sută de ani. (La auzul numelui 
lui Tache, toată familia devine atentă.) 

MIZA: Pe cum a pornit-o, cred că trece suta... 

DACIA: Acum câți are exact, Spirache? Si 

SPIRACHE: Păi dacă eu am cinzeci și ceva, și el e mai mare cu douăzeci și vreo 
câţiva decât mine, înseamnă că are exact șaptezeci și ceva de ani în cap... Cam 
p-aci... Ă 

CHIRIACHIȚA: Și milioane tot cam pe-atâtea... Se vede că de când era în fașă 
a strâns în fiecare an câte unul... 

SPIRACHE (modest): Atâtea n-are... Dar pe jumătate și poate și mai bine, ca să 
nu exagerez, o să ne rămâie... 

) 


DACIA: Ah! Când mă gândesc c-o să moștenim într-o zi atâta avere, îmi vine 


ameţeală. 
CHIRIACHIȚA: De! Numai să v-o lase vouă... 
SPIRACHE: Păi n-are cui s-o lase... Singurul lui moștenitor eu sunt, ca frate al 


lui și de tată, și de mamă. 

DACIA: Numai să nu facă testament în favoarea altuia... 

SPIRACHE: N-are cui să-i facă... Fiţi liniștiți. Nouă o să ne rămâie. Vouă adică, 
că eu, ori cu bani, ori fără bani... tot gazeta aia o s-o citesc... 

CHIRIACHIȚA: Te-ai interesat la tribunal dacă nu cumva... 

SPIRACHE (îi taie vorba): Nu... nu... nu... Până acum trei zile, când a plecat 
la Ierusalim... mi-a spus el, cu gura lui, că n-a făcut testament... (Un timp.) 
Azi-noapte, trebuie să se fi îmbarcat la Constanţa pentru Constantinopole...“ 


Tudor Mușatescu, Titanic Vals 


1. Indică un sinonim pentru sensul din text al fiecăruia dintre următoarele cu- 


vinte: nădejde, a strâns. 2 puncte 
2. Explică rolul virgulei în enunţul: Acum câți are exact, Spirache? 2 puncte 
3. Construiește un enunţ în care să folosești o expresie /locuțiune care conţine 
verbul a lăsa. 2 puncte 
4. Precizează tema discuţiei dintre personaje. 4 puncte 
5. Transcrie două cuvinte /grupuri de cuvinte din text care sunt mărci ale adre- 
sării directe. 4 puncte 
6. Menţionează un mijloc de caracterizare a personajului prezent în text, justifi- 
când răspunsul printr-o secvență semnificativă. 4 puncte 
7. Prezintă rolul indicaţiilor scenice în textul dat. 4 puncte 


8. Ilustrează, cu exemple din text, două trăsături ale textului dramatic. 4 puncte 
| 9. Comentează, în 60 — 100 de cuvinte (șase — zece rânduri), următorul fragment 
din text: „N-are cui să-i facă... Fiţi liniștiți. Nouă o să ne rămâie. Vouă adică, că eu, 


ori cu bani, ori fără bani... tot gazeta aia o s-o citesc...“ 4 puncte 
Subiectul 3 
Citește următorul text: 
„Scena V 
ȘTEFAN și MARIA 


DOAMNA MARIA: Stăpânul meu, toamna a sosit, soarele apune trist și, în 


rs lui, o baltă de sânge. Vremea o să se strice... Ploi subţiri care pătrund... 
8... viscol... Rămâi, sfântul meu stăpân... 


| tea a ai pe un je): Te rogi ca un copil... întâiași dată... 
ini mi AOMA Întâiași dată... (Îi ia mâinile amândouă.) Ah! Moldovo, căci 
ȘTEFAN: Milă? 


DOAMNA MARIA: De mine... 

ȘTEFAN: De tine și de Moldova. De una fără alta, nu... nu-mi stă-n putinţă. 
Domnul care desparte ce e al lui de ce e al ţării... 

DOAMNA MARIA: Dar nu vezi, Măria Ta... 

ȘTEFAN: Că sunt bătrân... 

DOAMNA MARIA: Nu... [...] Rămâi, stăpâne! Îngrijești de Moldova, îngrijind 
de sănătatea ta... 

ȘTEFAN: Pocuţia!,.. 

DOAMNA MARIA: Iarnă... Viscole... 

ȘTEFAN: Ah! Pocuția! 

DOAMNA MARIA: Să înceapă primăvara... 

ȘTEFAN: larnă e aici (arată părul), și niciodată primăvara nu va mai sosi. Iarna, 
călăreți moldoveni străbat codrii, s-amestecă cu viforul și cad asupra cetăților și 
turnurile lor se năruie. Viforul are ochi! Și pe când ai noștri deschid pârtii prin 
nămeți, leşii? se cocoloșesc la Halici, la Lew, care pe unde apucă. [...] De douăzeci 
de ani turcii stăpânesc Chilia și Cetatea-Albă, că leșii n-au ținut învoiala. Atins 
la miazăzi, poporul ăsta trebuie să se ridice la miazănoapte. Sunt vro șase ani... 
loan Albert... Iagelonul?... Craiul Poloniei... Ca un hoţoman năvălește în Mol- 
dova. Îl izbesc la Cosmin, în Dumbrava-Roșie, şi-l duc învins, bolnav, umilit, până 
aproape de Lew. Doborâi trufia Iagelonului. A îngenuncheat la Colomeia Ștefan 
în fața Poloniei, îngenunche Polonia în fața lui Ștefan!... Pui stăpânire pe Pocuția. 
Primesc judecata craiului Ungariei, a lui Vladislav, a frățâne-său. Să aleagă el ho- 
tarele și să ne facă lege. Și la ziua pusă, împuterniciţii lui nu vin. Și tocmai acum 
îmi dă de veste Ion Grumază, pârcălabul din Cernăuţi, că leşii se arată pe sub 
poalele Haliciului. Apoi nu, Mario, nu se poate, trebuie să stăpânim Pocuția, că 
această bucată de pământ e mai mult moldovenească ca leşească, ș-o ținem zălog 
pe bani buni din punga strămoșilor, ș-o avem cu armele noastre, și Ștefan n-a 
murit încă...“ 


Barbu Ștefănescu-Delavrancea, Apus de soare 


1. Indică un sinonim potrivit pentru sensul din text al cuvintelor stăpânesc şi trufia. 


2 puncte 

2. Explică rolul cratimei în fragmentul: Î! izbesc la Cosmin, în Dumbrava-Roșie. 
2 puncte 
3. Construiește un enunţ în care să folosești o expresie/locuţiune care conţine 
substantivul ochi. 2 puncte 
4. Precizează tema discuţiei dintre personaje. 4 puncte 
5, Transcrie două cuvinte/ grupuri de cuvinte din text care sunt mărci ale adre- 
sării directe. 4 puncte 


! Pocuția (Pokucie), subregiune istorică a Galiției, cuprinsă între râurile Prut şi Ceremuș, în 
zilele noastre parte a Ucrainei. Centrul istoric al regiunii a fost orașul Colomeea. 

? leah s. m. și f. (înv.), polonez. Sa 

3 lagelonul (Iagello), dinastie de origine lituaniană care a domnit în Lituania (1377 — 1401, 
1440 — 1572), Polonia (1386 - 1572), Ungaria (1440 — 1444, 1490 — 1526), Boemia (1471 — 1526). loan 
Albert a făcut parte din dinastia Iagello. 

PAF. 


6. Menționează un mijloc de caracterizare a personajului prezent în text, justifi- 
când răspunsul printr-o secvență semnificativă. 4 puncte 
7. Prezintă rolul indicațiilor scenice din textul dat. 4 puncte 
8. Ilustrează, cu exemple din text, două trăsături ale genului dramatic. 4 puncte 
9. Comentează, în 60 — 100 de cuvinte (șase — zece rânduri), următorul fragment: 
„ȘTEFAN: larnă e aici (arată părul), și niciodată primăvara nu va mai sosi. Iarna, 
călăreti moldoveni străbat codrii, s-amestecă cu viforul și cad asupra cetăților și 
turnurile lor se năruie. Viforul are ochi! Și pe când ai noștri deschid pârtii prin 


nămeti, leşii se cocoloșesc la Halici, la Lew, care pe unde apucă.“ 
4 puncte 


Subiectul 4 


Citește următorul text: 


„Eram atât de atent, 

încât se stingea-n cupole amiaza, 
iar sunetele înghețau în jurul meu, 
prefăcându-se-n stâlpi răsuciți. 


Eram atât de atent, 

încât plutirea ondulată-a mirosurilor 
se prăbușea-n întuneric 

și parcă niciodată n-ar fi încercat 


frigul. 


Deodată 

m-am trezit atât de departe 

și de străin 

rătăcind înapoia chipului meu, 
ca și cum mi-aș fi-nvelit simţurile 
cu relieful fără de noimă al lunii. 


Eram atât de atent, 

încât 

nu te-am recunoscut, și poate 

că vii mereu, 

în fiecare oră, în fiece secundă, 

Și treci prin așteptarea mea de-atunci 
ca prin fantoma unui arc de triumf.“ 


Nichita Stănescu, Sfârşit de anotimp 
1. Indică un sinonim pentru sensul din text al cuvintelor: se prăbușea, noimă. 


2. Expli 2 puncte 
» XPlică rolul cratimei în fragmentul: nu te-am recunoscut, 2 puncte 

3. Construiește un enunț în care să folosești o expresie/locuţiune care conține 
2 puncte 


gramaticale ale subiectivităţii, ilustrându-le cu 
4 puncte 


verbul a trece. 
4. Menţionează două mărci lexico- 


exemple din textul dat. 
5. Precizează două motive literare din textul dat. 4 puncte 


6. Selectează două fragmente din text care conturează dimensiunea temporală a 


imaginarului poetic. 4 puncte 
7. Prezintă semnificația a două figuri de stil diferite din a doua strofă a poeziei. 


4 puncte 
8. Ilustrează, cu exemple din text, două trăsături ale genului liric. 4 puncte 
9. Comentează, în 60 — 100 de cuvinte (șase — zece rânduri), a treia strofă a poeziei, 
evidențiind relaţia dintre ideea poetică și mijloacele artistice. 4 puncte 
Subiectul 5 
Citește următorul text: 
„Sufletu-mi e-o mare moartă oglindind un cer de jale, 
Arse stânci o-nchid în groaza sterpelor pustietăți, 
Pe ea boarea nu adie, veșnic dorm undele-i pale, 
Ea în negru-i fund ascunde înecate vechi cetăți. 
Sufletu-mi e-un turn de piatră care cade în ruină, 
ledera și mușchiul verde zidurile-i năpădesc, 
Strajă a singurătăţii trist veghează pe colină, 
Și în juru-i, seara, tainic, liliecii fâlfâiesc. 
Sufletu-mi e-o floare rară ce muiată pare-n sânge, 
Spulberată-i fu mireasma de-al restriștii aprig vânt, 
E-o cântare-ndepărtată ce visări apuse plânge, 
E o candelă uitată ce se stinge pe-un mormânt." 
Mateiu Caragiale, Mărturisire 
1. Indică un sinonim pentru sensul din text al cuvintelor: jale, năpădesc. 
2 puncte 
2. Explică rolul cratimei în următorul grup de cuvinte: cântare-ndepărtată. 
2 puncte 
3. Construiește un enunţ în care să foloseşti o locuţiune /expresie care să conțină 
substantivul piatră. 2 puncte 
4. Transcrie, din textul dat, patru cuvinte din câmpul lexico-semantic al naturii. 
4 puncte 
5. Precizează două motive literare din textul dat. 4 puncte 
6. Selectează două versuri care conțin mărci lexico-gramaticale ale subiectivității. 
4 puncte 


— 

7. Prezintă semnificația a două figuri de stil diferite din a doua strofă a poeziei, 


4 puncte 
i trăsături ale genului liric. 4 puncte 
. ază, cu exemple din text, două l i 
; ieri în 60 — 100 de cuvinte (șase — zece rânduri), ultima strofă din text, 
evidențiind relația dintre ideea poetică și mijloacele artistice. 4 puncte 


Subiectul 6 


Citește următorul text: 

„Tu crezi c-a fost iubire-adevărată... 
Eu cred c-a fost o scurtă nebunie... 
Dar ce anume-a fost, 


Ce-am vrut să fie 
Noi nu vom ști-o poate niciodată... 


A fost un vis trăit pe-un țărm de mare, 
Un cântec trist, adus din alte țări 

De niște păsări albe — călătoare 
Pe-albastrul răzvrătit al altor mări — 
Un cântec trist, adus de marinarii 
Sosiţi din Boston, 

Norfolk 

Și New York, 

Un cântec trist, ce-l cântă-ades pescarii 
Când pleacă-n larg și nu se mai întorc. 
Şi-a fost refrenul unor triolete 

Cu care-alt'dată un poet din Nord, 

Pe marginile albului fiord, 

Cerșea iubirea blondelor cochete... 


A fost un vis, 

Un vers, 

O melodie, 

Ce n-am cântat-o, poate, niciodată.., 


poopoeneponenoaoovenoeproepooooooroosvovootopvep 


Tu crezi c-a fost iubire-adevărată? 
Eu cred c-a fost o simplă nebunie!“ 


Ion Minulescu, Celei care pleacă 


1. Indică un sinonim 


pentru sensul din text al cuvintelor trist şi sosiți. 2 puncte 
2. Explică rolul virgu T Fri5t Şi sosiți. “12 p 


lei în versurile: Sosiți din Boston, / Norfolk / Şi New York. 

2 puncte 
şte un enunţ în care să folosești o locuţiune/ expresie care să conţină 
2 puncte 


3. Construie 
adjectivul alb. 


— 

4. Menţionează două mărci lexico-gramaticale ale subiectivităţii, ilustrându-le cu 


exemple din textul dat. 4 puncte 
5. Precizează două motive literare din textul dat. 4 puncte 
6. Selectează două secvenţe din text care conturează dimensiunea spaţială a ima- 
ginarului poetic. 4 puncte 
7. Prezintă semnificaţia a două figuri de stil diferite din prima strofă a poeziei. 
4 puncte 
8. Ilustrează, cu exemple din text, două trăsături ale genului liric. 4 puncte 
9. Comentează, în 60 — 100 de cuvinte (șase — zece rânduri), a doua strofă din text, 
evidențiind două trăsături ale simbolismului. 4 puncte 
Subiectul 7 


Citește următorul text: 


„Stau în cerdacul tău... Noaptea-i senină. 
Deasupra-mi crengi de arbori se întind, 
Crengi mari în flori de umbră mă cuprind 
Și vântul mișcă arborii-n grădină. 


Dar prin fereastra ta eu stau privind 
Cum tu te uiţi cu ochii în lumină. 
Ai obosit, cu mâna ta cea fină 

În val de aur părul despletind. 


L-ai aruncat pe umeri de ninsoare, 
Desfaci visând pieptarul de la sân, 
Incet te-ardici și sufli-n lumânare... 


Deasupră-mi stele tremură prin ramuri 
In întuneric ochii mei rămân, 
Ș-alături luna bate trist în geamuri.“ 
Mihai Eminescu, Stau în cerdacul tău... 


1. Indică un antonim pentru sensul din text al cuvintelor: lumină, încet. 2 puncte 


2. Explică rolul cratimei în următorul fragment: sufli-n lumânare. 2 puncte 
3. Construiește un enunț în care să foloseşti o locuţiune/expresie care să conțină 
substantivul floare. 2 puncte 
4, Menţionează două mărci lexico-gramaticale ale subiectivităţii, ilustrându-le cu 
exemple din textul dat. 4 puncte 
5, Precizează două motive literare din textul dat. 4 puncte 
6, Selectează două versuri din text care conturează dimensiunea spațială a ima- 
ginarului poetic. 4 puncte 
7. Prezintă semnificaţia a două figuri de stil diferite din ultimele două strofe ale 
poeziei. 4 puncte 
8. Ilustrează, cu exemple din text, două trăsături ale genului liric. 4 puncte 

9. Comentează, în 60 — 100 de cuvinte (șase — zece rânduri), primele două strofe 
din text, evidențiind două trăsături ale romantismului. 4 puncte 


Subiectul 8 


Citeşte următorul text: 
„Cavarna: o singură stra 


cafenele umile. 
Trăsura a întors spre stânga, și după patru kilometri de mers pe un drum pustiu, 


uşor înclinat, în fund, de la un timp cu linia albastră a mărei, o moară, și apoi mi- 
titelul Cavarna-Port. 

Câteva magazii, câteva bordeie locuite de pescari, vara. O mică piaţă la mijloc, 
pe o latură cu o casă pătrată, restaurantul «Mihali», și el, cu toată neînsemnătatea 
lui, deschis numai vara. Pământ galben, case albe, marea în culori deschise. La 
dreapta, un munte mic, Ciracmanul. Două pontoane de lemn, puţin nisip, o vilă 
roz — stranie apariție — pe o colină. Lângă un ponton, o clădire care ar putea fi nu- 
mită casă: locuinţa și biroul vameșului. În total, aspect de singurătate grandioasă. 

Ne-am strecurat printre câteva magazii și am ajuns la o cabană de pescari cu 
un etaj, locuinţa noastră. într-una din cele două camere de jos locuiau fetele, cea- 
laltă folosea drept bucătărie. În camera de sus trebuia să stau eu. Ioana se căznise 
mult timp să curețe și să împodobească pereții goi și scândurile putrede, căci în- 
căperile folosiseră numai ca adăpost pentru sacii de făină. Și izbutise admirabil. 
La mine pusese covoare pe jos și perdele aduse de la Cavarna, iar într-un colț al- 
cătuise un pat moale. Fereastra da drept spre mare. Eram impresionat și de grija 
ei, şi de deliciul vieţii ce aveam să duc departe de lume. Ioana a fost încântată de 
entuziasmul meu și mi-a spus cu toată seriozitatea: «Mi-era teamă că n-o să-ți 
placă». Şi, alipindu-se de mine: «Să vezi ce fericiți o să fim aici!» 

În clipa aceea așa credeam și eu...“ 


dă, cu prăvălii neînsemnate ținute de bulgari și câteva 


Anton Holban, Ioana 


1. Indică un antonim pentru sensul din text al fiecăruia dintre următoarele cu- 
vinte: pustiu, izbutise. 2 puncte 
2. Explică rolul ghilimelelor în fragmentul: restaurantul „Mihali“, şi el, cu toată ne- 
însemnătatea lui, deschis numai vara. 2 puncte 
3. Construiește un enunţ în care să folosești o expresie/locuţiune care conţine 
substantivul pământ. 2 puncte 
4, Transcrie, din text, un fragment care să conţină o imagine vizuală. 4 puncte 
5, Precizează tipul de perspectivă narativă existentă în fragmentul citat. 


4 puncte 

6, Notează, din text, patru termeni din câmpul lexico-semantic al locuinței. 
4 puncte 
7. Prezintă valoarea expresivă a adjectivelor din enunţul: Pământ galben, case albe, 
marea în culori deschise, 4 puncte 
8. Ilustrează, cu exemple din text, două trăsături ale textului epic. 4 puncte 

9. Comentează, în 60 — 100 de cuvinte (șase — zece rânduri), următorul fragment 
din text: „Ioana a fost încântată de entuziasmul meu și mi-a spus cu toată seriozita- 
tea: «Mi-era teamă că n-o să-ţi placă». Și, alipindu-se de mine: «Să vezi ce fericiţi o 
să fim aici!» 

În clipa aceea așa credeam și eu...“ d paii 


Subiectul 9 


Citește următorul text: 

„Ploua năprasnic zi și noapte. Când încetează puțin, începe din nou, cu o și 
mai mare furie, cu un fel de entuziasm prostesc. O ploaie torențială, care se în- 
verșunează atât de inutil și de contrar obișnuințelor naturii a treia zi după înce- 
putul ei, are ceva comic, Și a venit așa de discret și de modest — o ușoară picurare 
pe frunzele copacului de la geam, într-o seară, pe la aprinsul lumânărilor. Dar 
aerul modest era — furișare. 

Am găsit pe Adela în cerdac, îmbrobodită și cu o haină scurtă, blănită. Faţa ei 
ieșea atât de mică și de spirituală din broboada neagră de lână împletită! Și gân- 
dul că haina groasă îi păstrează căldura... 

Cetea Război și pace. E abia la volumul al doilea. Am rugat-o să nu întrerupă 
lectura, să continue până unde se isprăvește capitolul, căci altfel plec. Și, ca să-i 
arăt că hotărârea mea e serioasă, am luat un album de pe masă și am început să-l 
răsfoiesc. Ea a râs şi a declarat că se supune: 

— Dar cum ai să mă controlezi dacă am citit până la sfârșitul capitolului? Ai 
să mă crezi pe cuvânt? 

Convenţia stabilită, ea își reluă lectura întreruptă. Eu, se înţelege, tineam al- 
bumul în mână numai de formă. E atât de plăcut să privești o femeie când nu 
știe că o privești, și mai cu seamă când citește. 

Rămăsese cu zâmbetul provocat de insistența mea și de tranzacţia noastră, 
dar mai pe urmă faţa ei deveni gravă de atenţie și concentrare. Cu toate acestea, 
își trăgea mereu rochia în jos, fără nici o nevoie, căci abia i se zărea vârful botine- 
lor. Mișcarea asta, foarte obișnuită ei, i-a devenit irezistibilă, ca un tic nervos, căci 
e vădit că o face fără să vrea și poate fără să știe. [...] Cerându-mi apoi voie cu 
un ton perfid de rugător să închidă cartea — căci «s-a isprăvit capitolul» — mă în- 
trebă dacă îmi place prințul Andrei, adăugând că din toate tipurile romanului ea 
preferă pe acest prinţ. 

Nu sufăr de mania contradicţiei, mai ales față de ea. Din contră, abundez în- 
totdeauna în sensul ei, nu numai ca să-i fac plăcere, dar şi pentru că împărtășesc 
părerile ei — chiar când înainte aveam altele — probabil din nevoia de a fi, măcar 
în chipul acesta, cu totul platonic, cât mai alături de dânsa. De data asta, însă, am 
pus deodată distanţă între mine și ea, am fost aproape cu vehemenţă de altă pă- 
rere, deși acum îmi dau bine seama că, din toate tipurile romanului, apreciez și 
eu mai mult tot pe nefericitul prinț. 

Ea m-a privit tot timpul cu atenţie și pe urmă mi-a spus că prințul Andrei, 
ironic în aparenţă, sensibil și chiar sentimental în realitate, seamănă cu 


rece și 
mine. [...] abis - n, 
„.„Seamăn cu prințul Andrei? Nu știu. Şi pentru ce mi-a spus-o: 
Garabet Ibrăileanu, Adela 


1. Indică un sinonim pentru sensul din text al cuvintelor: năprasnic, entuziasm. 
2 puncte 


2. Explică rolul virgulelor în enunţul: Eu, se înțelege, țineam albumul în mână numai 


de formă. l 2 puncte 
3. Construiește un enunț în care să foloseşti o expresie /locuţiune care conține 


substantivul frunză. 2 puncte 
4. Precizează perspectiva narativă în textul dat. 4 puncte 

5. Transcrie o secvenţă din text care conţine o figură de stil, precizând-o. 
4 puncte 

6. Notează, din text, patru cuvinte din câmpul lexico-semantic al lecturii. 
| 4 puncte 
7. Prezintă valoarea expresivă a verbelor la prezent din al șaptelea alineat al tex- 
tului dat. 4 puncte 
8. Ilustrează, cu exemple din text, două trăsături ale genului epic. 4 puncte 
9. Comentează, în 60 — 100 de cuvinte (șase — zece rânduri), următorul fragment din 


text: „Ea m-a privit tot timpul cu atenţie și pe urmă mi-a spus că prințul Andrei, rece 


și ironic în aparenţă, sensibil și chiar sentimental în realitate, seamănă cu mine. [.. .] 
..- Seamăn cu prințul Andrei? Nu știu. 
Și pentru ce mi-a spus-0?” 4 puncte 


Subiectul 10 


Citeşte următorul text: 


„Deveneam un adolescent dificil, cu bizarerii și idei absurde. Sunt convins că 
fără apariţia ei «în viața mea», în anul al patrulea de liceu, aş fi pierdut definitiv 
contactul cu lumea reală. Citeam toată ziua şi o mare parte din noapte, descope- 
rind, din aproape în aproape, întregi familii de poeți (căci citeam în primul rând 
poezie), pe care îi exploram apoi individual, împrumutând cărți de la vreo patru 
biblioteci la care eram abonat. Tot ce-mi plăcea rețineam foarte ușor şi, în pauze, 
pe când colegii mei jucau ping-pong pe catedră, eu umpleam tabla cu versuri din 
Verlaine sau Eluard. La franceză și latină alcătuim fraze cu exemple bizare. El 
Dar învăţam foarte bine și luasem niște premii la «concursurile de creație», aṣa 
că mă lăsau cu toții în pace. Mă socoteam un damnat și îmi disprețuiam profund 
colegii. Scriam, desigur, și eu versuri în niște caiete și-mi începusem și un jurnal, 
pe care atâta l-am recitit, încât aproape că îl știu și acum pe dinafară. Fiecare lec- 
tură nouă era pentru mine o nouă viață. Am fost, pe rând, cu toată ființa meâ, 
Camus, Kafka, Sartre, Céline, Bacovia, Voronca, Rimbaud și Valéry. Abia obser- 
vam ce se petrece în jurul meu. Colegii mei veneau mereu la școală cu discuri, 

de obicei în stare proastă, lipite cu scoci în lung și în lat pe coperţi. [...] Aduceau 
magnetofoanele în clasă, le cuplau la staţii și emiteau niște modulaţii atât de tă- 
ioase de chitară, încât nu puteam sta să ascult nici cinci minute. Ignoram tot ce 
iubeau tinerii de aceeași vârstă cu mine.“ 

Mircea Cărtărescu, Gemenii 


1. Indică un sinonim pentru sensul din text al fiecăruia dintre următoarele cu- 


vinte: dificil, mă socoteam. 2 puncte 
2. Explică rolul virgulei în enunţul: Deveneam un adolescent dificil, cu bizarerii și idei 
absurde. 2 puncte 
3. Construiește un enunţ în care să folosești o expresie/locuţiune care conține 
substantivul viață. 2 puncte 
4. Precizează tipul de narator existent în fragmentul citat. 4 puncte 
5. Transcrie, din text, o enumerație și un epitet. 4 puncte 
6. Notează, din text, patru termeni din câmpul semantic al literaturii. 4 puncte 
7. Prezintă valoarea expresivă a verbelor la imperfect în textul dat. 4 puncte 
8. Ilustrează, cu exemple din text, două trăsături ale textului epic. 4 puncte 


9. Comentează, în 60 — 100 de cuvinte (șase — zece rânduri), următorul fragment 
din text: „Deveneam un adolescent dificil, cu bizarerii și idei absurde. Sunt convins 
că fără apariţia ei «în viața mea», în anul al patrulea de liceu, aș fi pierdut definitiv 
contactul cu lumea reală.“ 4 puncte 


Subiectul 11 


Citește următorul text: 

„Jim întoarse în treacăt capul spre fotoliul dimpotrivă. Domnișoara stătea 
rezemată într-un cot, cu fruntea lipită de geam, asemeni unui copil, pierdută în 
peisaj ca într-un vis. Locomotiva scoase un țipăt prelung de spaimă, și aproape 
în același timp aripile înalte și albe ale unui pod fâlfâiră în sus și în jos în tunete 
surde, metalice, căzând apoi fulgerate. Înaintea ochilor se șănțuia pe sub tren o 
albie lată de râu, de nămoluri împietrite și crăpate, în mijlocul căreia șerpuia încet 
un fir de apă tulbure, roșietică. Lângă linia de sălcii, vite înfipte cu copitele în 
nămol mișcau placid cozile, adăpându-se. 

Jim aruncă din nou ochii înspre domnișoară și putu să observe că îngenun- 
chease cu un picior pe fotoliu, îndoindu-l sub sine, în așa fel încât rotula mică, 
grațioasă se contura sidefie sub transparenţa ciorapului. Pantofii mici trotteur, 
aproape băieţești, rochia plisată, ce-i cădea până la concavitatea încheieturii gam- 
bei, bluza albă, prin care se străvedeau umerii nedezvoltaţi încă și panglicile că- 
mășii, gulerul circular, ondulat, în jurul unui gât metalic, subțire, oxidat de vânt, 
îi dădeau aerul unei adolescente, crudă încă, elevă de școală poate, deghizată în 
«domnişoară», Ascunsă între palme, faţa contemplativă îi rămânea nedefinită în 
liniile ei morale. Băgă de seamă însă că fata, distrată de priveliște, își turtise nasul 
mic de geam, încercând răceala cristalului.“ 


George Călinescu, Cartea nunţii 

1. Numește câte un sinonim potrivit pentru sensul din text al cuvintelor: placid şi 


contemplativ. pi sii” 2 puncte 
2. Explică rolul virgulei în fragmentul: „„„fâlfâiră în sus şi în jos în tunete surde, me- 
talice... 2 puncte 
3. Construiește un enunț în care să folosești o expresie /locuţiune care conţine 
substantivul cap. | o 2 puncte 
4. Precizează tipul de perspectivă narativă din textul dat, menționând la ce per- 
soană se narează. | 4 puncte 
5. Transcrie patru cuvinte din text care aparțin câmpului lexico-semantic al vesti- 
mentaţiei. 4 puncte 
6. Menţionează modurile de expunere din textul dat. 4 puncte 
7. Prezintă semnificaţia a două figuri de stil diferite din textul dat. 4 puncte 
8. Ilustrează, cu exemple din text, două trăsături ale genului epic. 4 puncte 


9. Comentează, în 60 — 100 de cuvinte (șase — zece rânduri), următorul fragment 
din textul dat, evidențiind două trăsături ale realismului: „Domnișoara stătea reze- 
mată într-un cot, cu fruntea lipită de geam, asemeni unui copil, pierdută în peisaj ca 
într-un vis. Locomotiva scoase un țipăt prelung de spaimă, și aproape în același timp 
aripile înalte și albe ale unui pod fâlfâiră în sus și în jos în tunete surde, metalice, 
căzând apoi fulgerate“. 4 puncte 


Subiectul 12 


Citește următorul text: 


„Plecând în ziua aceea de la Sia, Lică tăia cu bastonașul vârful crăcilor de cas- 
tan, fluierând ușor ca un om care n-are nimic de lucru. Traversând cu pas zvelt 
bulevardul Lascăr Catargiu, larg și pustiu, se gândea încotro să apuce. Nu era 
totuși distrat și văzuse bien un docar frumos și înhămat cu un murg minunat ce 
venea în trap mare. Caii erau marea lui dragoste, mai mare poate ca femeile, sau 
deopotrivă. Deci nu din vina lui era cât p-aci să se întâmple un accident. Lică 
calculase foarte bine direcția docarului, dar calul, rău condus, deviase mersul și 
roatele roseseră de aproape genunchii lui Lică. 

— Prends garde, imbecile!* strigă un glas ascuţit de femeie. 

Trubadurul ridică obraznic mustaţa în sus, spre capra înaltă, strângându-și 
ochii strălucitori subt pleoape, pe când mâna lui mică ca de femeie se propti vigu- 
ros în grumazul murgului ce cabră, oprit brusc, 

Lică nu înţelesese apostrofa, Limbile străine îl uimeau și îi erau nesuferite. Nici 
n-avea cum să le înțeleagă, deoarece se învățau în cărți tot nesuferite. De la ungu- 
roaicele, nemţoaicele cu care uneori avusese legături, nu deprinsese nimic; mai 
lesne prindeau ele vorbe de la dânsul. Ca limbi străine, Lică știa numai câteva 
cuvinte țigănești, pe care le spunea femeilor, dar care pe buzele lui subțiri şi 


flecare își pierdeau grăsimea și deveneau glumeţe. Le mestecă acum între dinți 
fără glumă, 


* Ia seama, imbecilule! 

— Prends donc garde! se oțerî a doua oară cuconița, de rândul ăsta către dom- 
nul de lângă ea, care conducea. 

Se uită la Lică drept în ochi, cu ochii ei nerușinați. Lică îi întoarse privirea, 
apoi cătă cu milă spre cellalt. Era, în adevăr, un biet coconaș galben ca de ceară, 
cu gene roșii și cu ochii pătrați. Purta o bărbiță blondă, ascuţită, cu fire veștede. 
Ea era o țigăncușă uscată ca un drac, cu buze roșii ca sângele închegat și cu o pe- 
reche de ochi aprinși subt boneta de piele ce o împodobea, ascuţindu-i mai tare 
bărbia ascuţită. Pe mâini negre, cu degete fuiorate, avea inele cu pietre cât un 
nasture de tunică.“ 

Hortensia Papadat-Bengescu, Concert din muzică de Bach 


1. Indică un antonim pentru sensul din text al cuvintelor: larg, milă. 2 puncte 

2. Explică rolul cratimei în fragmentul: ...n-are nimic de lucru... 2 puncte 

3. Construiește un enunț în care să folosești o expresie /locuțiune care conţine 

adjectivul mare. 2 puncte 

4. Precizează tipul de perspectivă narativă din textul dat. 4 puncte 

5. Transcrie patru cuvinte din text care aparțin câmpului lexico-semantic al cir- 

culației. 4 puncte 
6. Menţionează ce valoare expresivă au verbele la gerunziu: plecând și fluierând. 

4 puncte 

7. Prezintă rolul a două figuri de stil diferite prin care se realizează portretul fizic 

al domnului din docar. 4 puncte 

8. Ilustrează, cu exemple din text, două trăsături ale genului epic. 4 puncte 


9. Comentează, în 60 — 100 de cuvinte (șase — zece rânduri), următorul fragment 
din textul dat, evidențiind două trăsături ale personajului: „Ea era o ţigăncușă uscată 
ca un drac, cu buze roșii ca sângele închegat și cu o pereche de ochi aprinși subt bo- 
neta de piele ce o împodobea, ascuțindu-i mai tare bărbia ascuţită. Pe mâini negre, 
cu degete fuiorate, avea inele cu pietre cât un nasture de tunică.“ 4 puncte 


Subiectul 13 


Citește următorul text: 


„Bineînţeles că veneam din somn, altfel cum să înceapă o zi? Despre lumea 
din care veneam nu știam însă mare lucru. Cea în care aterizasem ar fi trebuit, în 
schimb, să-mi fie foarte familiară. Și nu prea era. Mici semne ale incertitudinii au 
apărut din prima secundă de veghe. Ceasul de pe noptieră nu mai era acolo, 
și nu-mi explicam de ce, lumina care venea prin perdelele semitransparente ale 
camerei, destul de scăzută de altfel, nu-mi permitea să ghicesc ora. N-avem decât 
să presupun că e o zi cu cer acoperit, zile destul de numeroase prin regiunea 
noastră chiar și în mijlocul verii, datorită vecinătăţii fluviului și a deltei sale. Am 
sărit din pat cu neliniștea specifică funcţionarului care crede că a întârziat la ser- 
viciu și nici n-are la îndemână un ceas. Am intrat la jumătatea acestuia, am apucat 
pe bâjbâite clanţa ușii de la baie. M-am trezit în bucătăria rece și neaerisită, plină 
de mirosuri amestecate: prăjeli, râncezeli, fermentări accidentale, fum de tutun 


— 

intrat în pereţi. Pe masă și pe aragaz — vase murdare, scrumiere pline, cești mân- 
jite de zaț de cafea, coji uscate de portocale. Imaginea nu mi se părea în totalitate 
străină, era chiar firească pentru modul meu de viaţă, însă... eu voisem să intru 
în baie! Din dormitor, venind pe culoar, ușa de la sala de baie s-a găsit totdeauna 
în stânga, iar cea a bucătăriei în dreapta. Sau poate eu veneam de obicei dinspre 
sufragerie și imaginea pe care se fonda automatismul meu era acum întoarsă! În 
fond, mi-am zis, nu locuiesc în acest apartament decât de vreo trei luni, mai exact 
din aprilie. Cel în care am stat înainte nu era mult deosebit de acesta; poate doar 
o altă orientare față de punctele cardinale și mici inversări ale funcționalităților 
unor încăperi. Am dedus că senzația mea e cât se poate de normală pentru un 
om care se trezește la altă oră decât cea obișnuită și am intrat decis în baie.“ 


Mircea Nedelciu, Și ieri va fi o zi 


1. Alcătuiește un enunț cu paronimul cuvântului familiar, indicându-i sensul. 
2 puncte 
2. Explică rolul punctelor de suspensie în enunţul: „Imaginea nu mi se părea în 
totalitate străină, era chiar firească pentru modul meu de viață, însă... eu voisem să 


intru în baie!“ 2 puncte 
3. Construiește un enunț în care să folosești o locuţiune/expresie care să conțină 
substantivul ceas. 2 puncte 
4. Precizează tipul de perspectivă narativă din textul dat. 4 puncte 

5. Transcrie, din text, figura de stil care sugerează dezordinea, indicând-o. 
4 puncte 
6. Menţionează rolul automatismului în viața personajului. 4 puncte 


7. Prezintă valoarea expresivă a verbelor la imperfect și la perfectul compus în 
textul dat. 4 puncte 

8. Ilustrează, cu exemple din text, rolul indicilor spaţiali din textul dat. 4 puncte 

9. Comentează, în 60 — 100 de cuvinte (șase — zece rânduri), următorul fragment 
din textul dat, evidențiind două trăsături ale postmodernismului: „Ceasul de pe 
noptieră nu mai era acolo, și nu-mi explicam de ce, lumina care venea prin perdelele 
semitransparente ale camerei, destul de scăzută de altfel, nu-mi permitea să ghicesc 
ora. N-aveam decât să presupun că e o zi cu cer acoperit, zile destul de numeroase 
prin regiunea noastră chiar și în mijlocul verii, datorită vecinătăţii fluviului și a deltei 
sale“. 4 puncte 


Subiectul 14 
Citește următorul text: 


„Ningea pe Colentina și erau steluțe în genele ei. 
Tramvaiul patru cotea înzăpezit la Sf. Dumitru 
și erau steluțe, steluțe, steluțe în genele ei. 


Ningea, ningea, ningea pe Colentina 
demult, demult... 

da, dragii moșului, erau... 
erau steluțe în genele ei. 


Ningea pe firele de troleibuz, pe toneta de tichete ITB 

ningea pe mustața mea și pe gagica în roșu de alături 
tramvaiele aveau ștergătoare de parbriz și erau... hai, toți în cor: 
erau steluțe în genele ei. 


Eram student, era studentă 
eram eminent, era iminentă 

și erau steluțe în genele ei. 
Aerul era rece, tramvaiele reci 
maxi-taxiurile abia înființate 
mergeau toate pe patru roate 
și erau steluțe în genele ei. 


Ningea ușurel, cu fulgi catifelați peste fabrica Stela 
peste blocul lui Ghiu, peste pomii înzăpeziţi... 


Ea spunea ceva, dar camera mea video n-are sonor 
așa că nu mai știu ce spunea. 

Ea mă ţinea de mână și tramvaiul patru trecea 

și ningea și erau... da... da, dragii moșului... 


- Eu eram un copil, ea era o copilă 
eu stăteam la bloc, ea stătea la vilă 
și erau steluțe în genele ei.“ 


Mircea Cărtărescu, Stelute în genele ei 


1. Indică sensul paronimelor eminent și iminent din textul dat. 2 puncte 
2. Explică rolul virgulelor din ultima strofă din text. 2 puncte 
3. Construiește un enunţ în care să foloseşti o expresie /locuţiune care conţine 
substantivul stea. 2 puncte 
4. Precizează tema textului, 4 puncte 
5. Transcrie două versuri din text care conţin imaginea vizuală a iernii. 4 puncte 
6. Prezintă valoarea expresivă a refrenului din textul dat, 4 puncte 
7. Ilustrează, cu exemple din text, paralelismul existenţelor umane. 4 puncte 

8. Menţionează valoarea expresivă a formulei de adresare dragii pap 
punctie 


9. Comentează, în 60 — 100 de cuvinte (şase — zece rânduri), versurile de mai jos, 
evidențiind două trăsături ale postmodernismului: 
„Ea spunea ceva, dar camera mea video n-are sonor 
așa că nu mai știu ce spunea. 
Ea mă ţinea de mână și tramvaiul patru trecea 
și ningea și erau... da... da, dragii moșului...“. 4 puncte 

Subiectul 15 


Citește următorul text: 
un moşneag: moșneagul de-o sută de ani, și baba de 


„Cică era odată o babă și neag ; M, 
nouăzeci; și amundoi bătrânii aceştia erau albi ca iarna și posomorâț ca vremea 
cea rea din pricină că nu aveau copii. Şi, Doamne! tare mai erau doriți să aibă 


măcar unul, căci, cât era ziulica și noaptea de mare, ședeau singurei ca cucul și 


Je tiuia urechile, de urât ce li era. Și apoi, pe lângă toate aceste, nici vreo scofală 


mare nu era de dânșii: un bordeiu ca vai de el, niște țoale rupte, așternute pe lăiţi, 
și atâta era tot. Ba, de la o vreme încoace, urâtul îi mânca și mai tare, căci țipenie 
de om nu li deschidea ușa; parcă erau bolnavi de ciumă, sărmanii! 

În una din zile, baba oftă din greu și zise moșneagului: 

— Doamne, moșnege, Doamne! De când suntem noi, încă nu ne-a zis nime 
tată şi mamă! Oare nu-i păcat de Dumnezeu că mai trăim noi pe lumea asta? Căci 
la casa fără de copii nu cred că mai este vrun Doamne-ajută! 

— Apoi dă, măi babă, ce putem noi face înaintea lui Dumnezeu? 

— Așa este, moșnege, văd bine; dar, până la una, la alta, știi ce-am gândit eu 
astă-noapte? 

— Știu, măi babă, dacă mi-i spune. 

— Ja, mâne dimineaţă, cum s-a amiji de ziuă, să te scoli și să apuci încotro-i 
vede cu ochii; și ce ţi-a ieși înainte întăi şi-ntăi, dar a fi om, da’ șerpe, da’, în sfârșit, 
orice altă jivină a fi, pune-o în traistă și o adă acasă; vom crește-o și noi cum vom 
pute, și acela să fie copilul nostru. 

Moșneagul, sătul și el de atâta singurătate și dorit să aibă copii, se scoală a 
doua zi des-dimineaţă, își iè traista în băț și face cum i-a zis baba... Pornește el și 
se duce tot înainte pe niște ponoare, până ce dă peste un bulhac!. Și numai iaca 
că vede în bulhac o scroafă cu doisprezece purcei, care ședeau tologiți? în glod și 
se păleau la soare. Scroafa, cum vede pe moșneag că vine asupra ei, îndată începe 
a grohăi, o rupe de fugă, și purceii după dânsa. Numai unul, care era mai ogârjit”, 
mai răpănost și mai răpciugos”, neputând ieși din glod, rămase pe loc. 

Moșneagul degrabă îl prinde, îl bagă în traistă, așa plin de glod și de alte po- 
doabe cum era, și pornește cu dânsul spre casă. 

— Slavă ţie, Doamne! zise moșneagul, că pot să duc și babei mele o mângăiere! 
Mai știu eu? Poate ori Dumnezeu, ori dracul i-a dat în gând ieri noapte de una 
ca asta. 

Și cum ajunge-acasă, zice: 

A Iaca, măi băbușcă, ce odor ţi-am adus eu! Numai să-ţi trăiască! Un băiet 
ochios, sprâncenat și frumușel de nu se mai poate. Îți samănă tie, ruptă bucăţică!... 


' bulhac s.n. băltoacă. 

? tologit adj. tolănit. 

° ogârjit adj. slab, pipernicit, sfrijit. 

; răpănos adj. jegos (aici). 

l răpciugos adj. bolnav de răpciugă, boală caracterizată prin ulcerații pe mucoasa nazală, respi- 
raţie grea etc. 

Acum pune de lăutoare și grijește-l cum știi tu că se grijesc băieţii; că, după cum 
vezi, îi cam colbăit, mititelul! 
— Moșnege, moșnege! zice baba, nu râde, că și acesta-i făptura lui Dumnezeu, 
ca și noi... Ba poate... și mai nevinovat, sărmanul!“ 
lon Creangă, Povestea porcului 


1. Indică un sinonim pentru: jivină, pornește. 2 puncte 
2. Explică rolul semnului două puncte în enunţul: „Și apoi, pe lângă toate aceste, 
nici vreo scofală mare nu era de dânșii: un bordeiu ca vai de el, niște țoale rupte, aṣ- 


ternute pe lăiți, atâta era tot.“ 2 puncte 
3. Menţionează greșeala gramaticală din următorul fragment: „Căci era odată o 
babă și un moșneag.“ 2 puncte 
4, Precizează două moduri de expunere folosite în textul dat. 4 puncte 
5. Notează un element fabulos din textul dat. 4 puncte 

6. Ilustrează, cu exemple din ultima replică a moșneagului, umorul textului. 
4 puncte 
7. Prezintă diferența dintre motivul drumului din textul dat și motivul drumului 
din basmele populare. 4 puncte 
8. Transcrie, din primul alineat al textului, două comparații. 4 puncte 
9. Justifică, în 60 — 100 de cuvinte (șase — zece rânduri), că fragmentul dat face 
parte dintr-un basm cult, folosind două argumente. 4 puncte 


Subiectul 16 


Citește următorul text: 


„— Cântă! îi zise ea încă o dată. 

Miron se simţi cuprins de un fel de beție, se așeză pe doaga fântânii și începu 
să-și verse sufletul într-o doină ce se perdea în liniștea serii. 

Marta ascultă câtva timp dusă, apoi se ridică, se apropie încet de fântână, se 
așeză lângă Miron și își răzemă capul de umărul lui. Miron, simțind răsuflarea 
ei caldă şi undoiarea sânului mișcat de bătaia inimii, tresări cuprins de o îngro- 
zitoare uimire. 

— Cântă mai departe, căci grozav de frumoasă e doina! îi zise ea cu stăruință, 
apăsând mâna pe umărul lui. 

— Nu mai pot, îi zise el, răsuflând din greu, apoi se ridică. 

— Bine, zise ea. O să cânți altă dată. 

Miron privi câtva timp în fața ei, îi apucă după aceea mâna și grăi: 

— Marto! Dacă tu ai ști cât de bine mă simt când te văd, când îţi aud glasul, 
când mă priveşti, dac-ai ști cât de bine mă simt când mă gândesc la tine, nu știu 
cum, dar parcă ar trebui să plângi. 

— Ştiu, Miroane! îi răspunse ea, fiindcă și eu mă simt bine când sunt aproape 
de tine. 

După aceste ei își mai steteră câtva timp tăcuţi în faţă, apoi Marta plecă spre 
casă, iară Miron rămase privind în urma ei. 


— 

E de mult de atunci, și de atunci Marta n-a mai fost singură cu Miron. 

Sosind acasă în acea seară, nu-i vorbea mamei sale decât despre Miron, spu- | 
nându-i mereu cât de frumos cântă, cât de dulce e la vorbă și cât de plăcută îi | 
este toată înfățișarea. 

Safta asculta cu privirea ațintită la buzele fiicei sale, care vorbea cu atâta căl- 
dură și atâta de frumos, încât ar fi dorit ca zi și noapte s-o asculte. Iară când îi 
spunea că Miron în toate îi face pe plac, era mândră de întâietatea ce i se dă fiicei 
sale pretutindeni și de către toți. 

Și de aci înainte Marta foarte adeseori îi vorbea mamei sale despre Miron și 


foarte adeseori își aducea aminte de dânsul.“ 
Ioan Slavici, Gura satului 


1. Indică un sinonim pentru sensul din text al cuvintelor: glas, sosind. 2 puncte 
2. Explică rolul virgulei în enunţul: „Cântă mai departe, căci grozav de frumoasă 


e doina!“ 2 puncte 
3. Construiește un enunţ în care să folosești o expresie/locuţiune care conține 
substantivul umăr. 2 puncte 
4. Precizează tipul de narator existent în fragmentul dat. 4 puncte 
5. Transcrie două fragmente din text în care gesturile personajelor trădează iubirea. 
4 puncte 
6. Notează sentimentul mamei față de fiica ei. 4 puncte 

7. Prezintă rolul stilistic al substantivelor în cazul vocativ din textul dat. 
4 puncte 
8. Ilustrează, cu exemple din text, două trăsături ale genului epic. 4 puncte 


9. Comentează, în 60 — 100 de cuvinte (șase — zece rânduri), următorul fragment 
din textul dat, evidențiind două trăsături ale realismului: 

„Miron se simţi cuprins de un fel de beţie, se așeză pe doaga fântânii și începu 
să-și verse sufletul într-o doină ce se perdea în liniștea serii. 

Marta ascultă câtva timp dusă, apoi se ridică, se apropie încet de fântână, se 
așeză lângă Miron și își răzemă capul de umărul lui. Miron, simțind răsuflarea 
ei caldă și undoiarea sânului mișcat de bătaia inimii, tresări cuprins de o îngro- 
zitoare uimire. 

— Cântă mai departe, căci grozav de frumoasă e doina! îi zise ea cu stăruință, 
apăsând mâna pe umărul lui. 

— Nu mai pot, îi zise el, răsuflând din greu, apoi se ridică. 

— Bine, zise ea. O să cânți altă dată.“ 4 puncte 


Subiectul 17 


Citește următorul text: 

„Constanţa era profesoară, dar nu preda la școală, ci mergea pe teren. Drumul 
ei spre învățământ nu fusese cel obișnuit, cum fusese al fratelui ei mai mic, Vale, 
fiindcă în '45, când avea nouăsprezece ani și lucra la serviciul central de dispeceri 
al Atelierelor, nu absolvise decât trei clase de liceu și era greu de crezut pentru 

si 

sta aceea suficientă voinţă să înceapă iar să 
înveţe și să mai d -i acopere cel puţin zece ani de învățătură, 
adică restul liceului și trei ani la Şcoala pedagogică superioară. Avusese însă 
această voință. După război energiile rămase în viaţă se trezesc cu putere uimi- 
toare, ca și când ar dori să suplinească pe cele pierdute și de unde până atunci 
Constanţa păruse că se resemnează Ja cele patru clase de liceu cât făcuse și la pos- 
tul de tehniciană de la Ateliere pe care îl obținuse nu cu ușurință, îndată după 
război se reînscrise la liceu în particular și începu să dea chiar câte două clase 
într-un an, în timp ce înainte abia reușea să nu rămână repetentă... Își luă di- 
ploma... Asta uimise întreaga familie! Fusese un copil cu mintea greoaie și lipsită 
de acea vioiciune care îi încântă atât de mult pe părinți și de aceea, la unsprezece 
ani, când îi rugă s-o dea la liceu, toți se mirară și nu înțeleseră și nici nu știură ce 
să-i răspundă, căci nu din ambitia de a ieși din mediul familial sau social părea 
ea să-și manifeste dorinţa de a învăța mai departe. Nimeni nu înțelegea de ce. Pe 
de altă parte însă, era așa de neîndemânatică în casă, că îi cădeau lucrurile din 
mână, «parcă avea două mâini stângi», cum îi spunea mama, și în afară de asta 
era şi uitucă, și manifestarea acestei dorinţi de a merge mai departe la liceu fusese 
singurul ei act de voinţă care îi putuse până atunci pune pe gânduri pe părinți.“ 
Marin Preda, Risipitorii 


cine o cunoștea că mai avea ea la vâr 
ea examene care să 


1. Alcătuiește două enunţuri pentru a ilustra polisemia cuvântului a merge. 
2 puncte 
2. Găsește un sinonim neologic pentru următoarele cuvinte din textul dat: greu, 
vârstă. 2 puncte 
3. Explică folosirea virgulelor în următorul enunț: „Constanţa era profesoară, dar 
nu preda la școală, ci mergea pe teren.“ 2 puncte 
4. Precizează valoarea expresivă a verbelor la indicativ, timpurile imperfect și 
mai-mult-ca-perfectul în textul dat. 4 puncte 
5. Transcrie patru cuvinte din text care aparțin câmpului lexico-semantic al învă- 
țăturii. 4 puncte 
6. Precizează tipul de perspectivă narativă existentă în fragmentul dat. 
4 puncte 


7. Menţionează rolul exclamaţiei retorice: „Asta uimise întreaga familie!“ 
4 puncte 
8. Ilustrează, cu exemple din text, două trăsături ale genului epic. 4 puncte 
9. Prezintă, în 60 — 100 de cuvinte (şase — zece rânduri), două trăsături de caracter 
ale Constanţei. 4 puncte 


Subiectul 18 


Citește următorul text; 
„Boier Stoicea se repezi pe scară în jos, dar când fu să ajungă pe treapta din 
urmă, din ușa de stejar, în care răpăiau topoarele tătărești, îi suflă în față un vânt 


— 

T 


așa de tare că-l azvârli înapoi și-l dădu în vine... iar un glas de cucuvaie și de 
luare în râs îi îngheţă ficații: i 

— Bre, ce tărie de flăcău!... căci ce s-a izbit cu un pumn de apă în ochi, îmi 
căzu ca un boboc de gâscă... r A 

Stoicea se ridică în două picioare, răjghinate de trei coți unul de altul, și holbă 
împrejuru-i niște ochi de smuls din somn și de ieșit din minți... 

— Unde sunt? Ce s-au făcut tătarii? 

— Ce tătari, nepoate? 

— Unde mă aflu eu?... Unde e casa mea? Unde sunt slugile mele? 

— Ce casă, ce slugi, nepoate? 

— Unde e nevasta mea, Tecla, fata boierului Rovin, copiii mei, moșia mea, 


averea mea?... 
— Vino-ţi în simţiri, nepoate Stoicea. Eşti la moara lui Călifar; ai venit din 


Alăutești ca să te procopsesc. 

Stoicea ascultă gură-căscată și cu ochi de tâmp; apoi, apucându-se cu mâinile 
de păr, își zgâțână capul ca pe o tigvă din care ai vrea să scoţi un gărgăune. 

— Te-ai dezmeticit? Eu sunt moș Călifar, și tu Stoicea din Alăutești; ai venit 
ca să te procopsesc. Ce zici... te-am procopsit? 

— Tecla mea! copiii mei! casa mea! averea mea! Vai de mine și de mine! 

— Vezi bine, toate aistea-s procopseala pe care mi-ai cerut-o. Ți-am făcut pe plac. 

Stoicea sfredelea în pământ cu ochii. În sfârșit își cunoscu ciomagul răzimat 
în scară, își simţi obrajii uzi și-și trase mințile-i trântite de calul necuratului. În 
câteva clipite, cât își aruncase în obraz un pumn din apa fermecată, diavolul îl 
purtase în șea pe întinsul unui vac de om; îl măturase în furtună, îl întâlnise cu 
Tecla și cu boierul Rovin, îl însurase, îl îmbogăţise, îl boierise... și suflase în visul 
lui ca într-o beșică, nimicindu-l! 

Stoicea se aplecă și-și luă ciomagul. 

Batjocoritor, morarul se înțepenea pe stinghiile podului ca o uriașă cucuvaie 
sură. 

— Jivină drăcească, vreau să intru în iad legat într-un tei cu tine! 

— Ce pomană ţi-ai face! Sunt trei sute de ani de când port în oase o viaţă bles- 
temată și sunt afurisit să nu pot să mor decât omorât. 

— Tine atunci! 

Creierii vrăjitorului se sleiră pe pod. Stoicea se duse pe zăgaz și, cu capul înainte, 
spintecă adâncul străveziu.“ 

Gala Galaction, Moara lui Califar 


1. Găsește omonimele cuvintelor boboc, somn din textul dat, explicându-le sensul 


și construind câte un enunţ cu acestea. 2 puncte 
2. Explică rolul virgulei în enunţul: „Bre, ce tărie de flăcău!“ 2 puncte 
3. Construiește un enunţ în care să foloseşti o expresie /locuţiune care conține 
substantivul apă. 2 puncte 
4. Menţionează modurile de expunere prezente în fragmentul dat. 4 puncte 
— 

5. Transcrie o replică a lui Stoicea din textul dat care exprimă neînțelegerea pro- 
priei situații. 4 puncte 
6. Precizează tipul de perspectivă narativă din textul dat. 4 puncte 
7. Menţionează valoarea expresivă a două figuri de stil diferite din următorul 
fragment: „Batjocoritor, morarul se înțepenea pe stinghiile podului ca o uriașă cu- 
cuvaie sură.” 4 puncte 
8. lustrează, cu exemple din text, ironia morarului. 4 puncte 
9. Comentează, în 60 — 100 de cuvinte (șase - zece rânduri), următorul fragment 
din textul dat: „În câteva clipite, cât își aruncase în obraz un pumn din apa ferme- 
cată, diavolul îl purtase în șea pe întinsul unui vac de om; îl măturase în furtună, îl 
întâlnise cu Tecla și cu boierul Rovin, îl însurase, îl îmbogăţise, îl boierise... și suflase 
în visul lui ca într-o beșică, nimicindu-l!“ 4 puncte 


Subiectul 19 


Citește următorul text: 

„Pe scrin, păstrând privirea ei vie, au rămas 
Pe galbena gazetă ce-ncremenește anul. 
Odaia de-altădată mi-arată talismanul: 

lau ochelarii moartei și-i pun sfios pe nas. 


Prin abureala vremii nu s-a schimbat nimica, 
Doar pozele din rame vechi au întinerit... 

Dar din adânc de-oglindă, în față, mi-a zâmbit 
În jilțul ei — ca-n vremea când eram mic — bunica. 


La geam foșnește plopul sau pașii au foșnit? 
Prin ușa zăvorâtă ei intră în odaie. 

E o fetiță: Pia, cu bucle: Niculaie... 

Dar cine e băiatul acela liniștit? 


Bunica-i dă pe frunte, blond, părul la o parte... 

De ce se uită astfel la mine? Nu-l mai știu... 

Nu vreau să-l știu... nu pot să-l știu... E prea târziu! 
De omul chel și rău, rămân legat pe moarte.“ 


lon Pillat, Ochelarii bunicii 


1. Indică un sinonim pentru sensul din text al cuvintelor: gazetă, poze. 2 puncte 


2. Explică rolul cratimei în fragmentul: ...ce-ncremenește anul. 2 puncte 
3. Construiește un enunț în care să folosești o locuţiune /expresie care să conțină 
substantivul ușă. 2 puncte 
4. Precizează o temă și un motiv din textul dat. 4 puncte 


5. Motivează rolul a două figuri de stil diferite din următoarele versuri: 
„Prin abureala vremii nu s-a schimbat nimica, 
Doar pozele din rame vechi au întinerit.“ 4 puncte 


— 

6. Transcrie un vers din text care conţine o imagine auditivă. 4 puncte 
7. Prezintă rolul interogaţiilor retorice și al exclamației retorice din textul dat. 
4 puncte 
8. Mentionează două mărci lexico-gramaticale ale eului liric din textul dat. 
4 puncte 
9. Comentează, în 60 — 100 de cuvinte (șase — zece rânduri), prima strofă din text, 
evidențiind două trăsături ale tradiționalismului. 4 puncte 


Subiectul 20 


Citeşte următorul text: 


„De ce-ţi sunt ochii verzi — 

Coloarea wagnerienelor motive — 

Și părul negru ca greșeala imaculatelor fecioare? 
De ce-ţi sunt buzele pătate de violete trecătoare? 
Și mâinile de ce-ţi sunt albe ca albul tristelor altare 
Din Babilon, 

Și din Ninive? 


De ce, când plângi, 

În plânsu-ți moare o-ntreagă lume de petale 

De trandafiri, 

De chiparoase, 

De nuferi albi 

Și crizanteme? 

De ce, când plângi, 

Cu tine plânge tristețea blondelor opale, 

Iar torțele aprinse-n umbra castelelor medievale 
Se sting suflate ca de groaza demoniacelor blesteme?... 
De ce, când cânți, 

Cu tine cântă un infinit de armonii 

Ce năvălesc tumultoase 

Din golul zărilor, 

Din astre, 

Din zborul păsărilor albe, 

Din fundul mărilor albastre, 

Din lumea morţilor, 

Din lumea părerilor de rău târzii? 


Și când stai ochi în ochi cu-amanţii — poeţi 
Ce-ţi cântă ochii, 

Părul 

Şi buzele — 

Când te-nfioară cuvintele ce n-au fost spuse, 


- 

Când în penumbra violetă a trioletelor* apuse 
Pui într-o cumpănă Minciuna 

Și într-altă cumpănă-Adevărul, 

De ce te pleci spre cel mai tânăr dintre poeți, 
Şi-i strângi cu sete 

În palme capul, 

Ca-ntr-o gheară de vultur însetat de sânge, 
Și dinţii tăi 

De ce-i pictează, în rozu-obrajilor, motive 
Asiriene, 

Din poemul trăit de sfintele poete 

În noaptea-altarelor păgâne 

Din Babilon.” 


Ion Minulescu, Celei mai aproape 


1. Indică un sinonim pentru sensul din text al cuvintelor: imaculat, demoniac. 


2 puncte 

2. Construiește două enunţuri cu omonimele cuvintelor păr și cap din textul dat, 

precizându-le sensul. | 2 puncte 

3. Explică rolul cratimei în fragmentul: Când te-nfioară cuvintele... 2 puncte 

4. Menţionează rolul a două figuri de stil diferite din primele trei versuri ale tex- 

tului dat. 4 puncte 
5. Precizează două teme sau motive literare simboliste care apar în textul dat. 

4 puncte 

6. Transcrie un fragment din textul dat în care imaginea vizuală se îmbină cu 

aceea olfactivă. 4 puncte 

7. Prezintă rolul unei enumerații din textul dat. 4 puncte 

8. Ilustrează, cu exemple din text, două trăsături ale poeziei lirice. 4 puncte 


9. Comentează, în 60 — 100 de cuvinte (șase — zece rânduri), ultima strofă din text, 
evidențiind două trăsături ale simbolismului. 4 puncte 


Subiectul 21 
Citește următorul text: 
„Scena II 
VETA și RICĂ VENTURIANO, 
apoi JUPÂN DUMITRACHE și IPINGESCU 
(de-afară) 


răsuflă din adânc, pune mâna 


RICĂ (intră, se oprește pe prag, vede pe Veta în spate, 
cade în genunchi 


la inimă şi înaintează în vârful degetelor până la spatele scaunului ei; 
și începe cu putere): Angel radios! 


* triolet, s.n. (muz.), grup de trei note egale ca valoare, care se execută într-o singură bătaie. 
= 

VETA (dă un țipăt, se scoală și fuge în partea cealaltă a scenii, făcându-și cruce și 


scuipându-și în sân): A! 
RICĂ (întorcându-se în genunchi spre partea unde a fugit ea): Angel radios! pre- 
vă comunica în precedenta mea epistolă, de când te-am 


cum am avut onoarea a de c 
ară mi-am pierdut uzul rațiunii; da! sunt 


văzut întâiași dată, pentru prima o 
nebun... 

VETA: Nebun! (strigând) Săriţi, Chiriac! Spiridoane! 

RICĂ: Nu striga, madam, (se târăște un pas în genunchi) fii mizericordioasă! 
Sunt nebun de amor; da, fruntea mea îmi arde, tâmplele-mi se bat, sufer peste 
poate, parcă sunt turbat. a 

VETA: Turbat?... Domnule, spune-mi degrab', c-aminteri strig; cine ești, ce pof- 
teşti, ce cauţi pe vremea asta în casele oamenilor? 

RICĂ (se ridică și se apropie de dânsa tăindu-i drumul): Cine sunt? mă întrebi cine 
sunt? Sunt un june tânăr și nefericit, care sufere peste poate și iubește la nemurire. 

VETA: Ei! ș-apoi? ce-mi pasă mie! (după o mică reflecţie) Vai de mine! ăsta e vun 
pungaș: a aflat că nu-i dumnealui acasă și umblă să ne pungășească (tare strigând). 
Chiriac! Spiridoane! săriţi! hoţii! 

RICĂ (cu mâinile rugătoare): Nu striga! nu striga! fii mizericordioasă; aibi pie- 
tate*! M-ai întrebat să-ţi spui cine sunt, ţi-am spus. Mă întrebi să-ți spui ce caut... 
Ingrato! nu mi-ai scris chiar tu însuți în original? 

VETA: Eu? 

RICĂ: Da! (se ridică) Nu mi-ai scris să intru fără grijă după zece ceasuri la nu- 
mărul 9, strada Catilina, când oi vedea la fereastră că se micșorează lampa? lată-mă. 
M-am transportat la localitate pentru ca să-ți repet că te iubesc precum iubește 
sclavul lumina și orbul libertatea. 

VETA: Adevărat, domnule, parol că ești nebun. Visezi; ţi-am scris dumitale 
vreo scrisoare? Auzi obrăznicie! Ştii dumneata cu cine vorbești?“ 


Ion Luca Caragiale, O noapte furtunoasă 


1. Găsește, în textul dat, două pleonasme, corectând greșeala. 2 puncte 

2. Explică rolul apostrofului în enunţul: „Domnule, spune-mi degrab', c-aminteri 
strig”. 2 puncte 
3. Construiește un enunț în care să folosești o expresie/locuțiune care conține 
verbul a arde. 2 puncte 
4. Indică două tipuri de comic apărute în fragmentul dat. 4 puncte 

l 5. Transcrie un fragment din text care dezvăluie relația dintre Veta și soțul ei, pre- 
cizând-o. 4 puncte 
6. Prezintă efectele produse de rimă în cea de-a treia replică a lui Rică Venturiano. 

4 puncte 

7. Precizează două trăsături de caracter ale lui Rică Venturiano desprinse din in- 
dicațiile scenice din fragmentul dat. 4 puncte 


8. Ilustrează, cu exemple din text, două trăsături ale genului dramatic. 4 puncte 


* . a e PP! n 2 
Confuzie între cuvintele fr. pitié (milă) și piété (cucernicie). Aici cu sensul: miloasă. 


— 

9. Comentează, în 60 — 100 de cuvinte (șase — zece rânduri), ultima replică din 
text a lui Rică Venturiano. 4 puncte 


Subiectul 22 


Citește următorul text: 

„C-un zâmbet îndrăzneț privesc în mine 
și inima 

mi-o prind în mână. Tremurând 

îmi strâng comoara la ureche și ascult. 


Îmi pare 

că țin în mâni o scoică, 

în care 

prelung și neînțeles 

răsună zvonul unei mări necunoscute. 


O, voi ajunge, voi ajunge, 
vreodat' pe malul 
acelei mări, pe care azi 
o simt, 
dar nu o văd?“ 
Lucian Blaga, Scoica 


1. Indică un sinonim neologic pentru sensul din text al cuvintelor: zâmbet, zvon. 

2 puncte 
2. Explică rolul cratimei în fragmentul: C-un zâmbet îndrăzneţ privesc... 2 puncte 
3. Construiește un enunţ în care să folosești o expresie/locuţiune care conține 


substantivul mână. 2 puncte 
4. Precizează o metaforă și un epitet din textul dat. 4 puncte 
5. Menţionează două mărci lexico-gramaticale ale subiectivității prezente în tex- 
tul dat. 4 puncte 
6. Transcrie un vers din textul dat care conține o imagine auditivă. 4 puncte 


7. Prezintă valoarea expresivă a verbelor din textul dat. 4 puncte 


8. Ilustrează, cu exemple din text, două trăsături ale modernismului. 4 puncte 
9. Comentează, în 60 — 100 de cuvinte (șase — zece rânduri), ultimele două strofe 
ale textului dat, prin evidenţierea relației dintre ideea poetică și mijloacele artistice. 


4 puncte 
Subiectul 23 
Citește următorul text: 
„Trecut-au anii ca nori lungi pe șesuri 
Și niciodată n-or să vie iară, 
Căci nu mă-ncântă azi cum mă mișcară 
— 

Povești și doine, ghicitori, eresuri, 


Ce fruntea-mi de copil o-nseninară, 
Abia-nţelese, plin de-nţelesuri — 

Cu-a tale umbre azi în van mă-mpresuri 
O, ceas al tainei, asfinţit de sară. 


Să smulg un sunet din trecutul vieții, 
Să fac, o suflet, ca din nou să tremuri 
Cu mâna mea în van pe liră lunec; 


Pierdut e totu-n zarea tinereții 
Și mută-i gura dulce-a altor vremuri, 
Iar timpul crește-n urma mea... mă-ntunec.“ 


Mihai Eminescu, Trecut-au anii... 


1. Indică un sinonim pentru sensul din text al cuvintelor: asfințit, crește. 2 puncte 


2. Explică folosirea punctelor de suspensie în ultimul vers. 2 puncte 
3. Notează doi termeni din text aparținând câmpului lexico-semantic al timpului. 
2 puncte 
4. Transcrie un vers care conţine o imagine auditivă. 4 puncte 
5. Precizează două teme /motive literare prezente în poezie. 4 puncte 
6. Menţionează două figuri de stil diferite din a treia strofă a poeziei. 4 puncte 
7. Motivează rolul unei figuri de stil din primele două strofe. 4 puncte 
8. Identifică, în text, două mărci lexico-gramaticale ale eului liric. 4 puncte 
9. Comentează, în 60 — 100 de cuvinte (șase — zece rânduri), ultima strofă, eviden- 
țiind două trăsături ale romantismului. 4 puncte 
Subiectul 24 
Citeşte următorul text: 


— 

„Carbonizate flori, noian de negru... 
Sicrie negre, arse, de metal, 
Vestminte funerare de mangal, 
Negru profund, noian de negru... 


Vibrau scântei de vis... noian de negru, 
Carbonizat amorul fumega — 

Parfum de pene arse și ploua... 

Negru, numai noian de negru...“ 


George Bacovia, Negru 
1. Transcrie doi termeni din câmpul lexico-semantic al adjectivului negru. 


2 puncte 


i 

2. Explică rolul punctelor de suspensie din primul vers. 2 puncte 
3. Construiește un enunț pentru a ilustra sensul conotativ al verbului a ploua. 


2 puncte 
4. Identifică două teme /motive prezente în text. 4 puncte 
5. Menţionează două figuri de stil diferite din prima strofă a textului. 4 puncte 
6. Motivează rolul repetiției adjectivului carbonizat în textul dat. 4 puncte 
7. Numește tipul de rimă din textul dat. 4 puncte 


8. Ilustrează, cu exemple din text, două trăsături ale simbolismului. 4 puncte 
9. Comentează, în 60 — 100 de cuvinte (șase - zece rânduri), ultima strofă, prin 
evidenţierea relației dintre ideea poetică și mijloacele artistice. 4 puncte 


Subiectul 25 


Citește următorul text: 


„O toamnă va veni cândva târziu, 

când tu iubito-mi vei cuprinde gâtul tremurând 
și stând vei atârna de mine cum atârnă o cunună 
de flori uscate 

de stâlpul alb de marmură al unei cripte. 


O toamnă va veni și-o să-ţi despoaie 

de primăvară trupul, fruntea, nopțile și dorul 
și-ți va răpi petalele și zorile, 

lăsându-ți doar amurgurile grele și pustii. 


O toamnă va veni și maşteră* 
din toate florile ce le-ai avut vreodată 
numai pe-acelea n-o să ţi le ia, 
ce-o să le-așterni peste mormânturi tuturor, 
acelora care se duc pe veci 
cu primăvara ta.“ 
Lucian Blaga, O toamnă va veni 


1. Indică un sinonim pentru sensul din text al cuvintelor: o să despoaie, trupul. 
2 puncte 
2. Explică rolul cratimei în următorul fragment: din toate florile ce le-ai avut vreodată. 
2 puncte 


3. Construiește două enunţuri în care termenii frunte și flori să aibă sens conotativ. 

2 puncte 
4. Motivează valoarea verbelor la indicativ, timpul viitor în textul dat. 4 puncte 
5. Precizează două mărci ale adresării directe prezente în textul dat. 4 puncte 
6. Menţionează două teme /motive prezente în poezie. 4 puncte 


* mașteră s.f. mamă vitregă. 


— 

şte două figuri de stil diferite din strofa a doua, explicând rolul acestora. 
4 puncte | 

8. Ilustrează, cu exemple din text, două trăsături ale modernismului. 4 puncte 

9. Comentează, în 60 — 100 de cuvinte (șase — zece rânduri), ultima strofă a poe- 

ziei, prin evidenţierea relației dintre ideea poetică și mijloacele artistice. 4 puncte 


7. Nume 


Subiectul 26 


Citește următorul text: 


„Ruga mea e fără cuvinte 

Si cântul, Doamne, mi-e fără glas. 
Nu-ţi cer nimic. Nimic ți-aduc aminte. 
Din vecinicia ta nu sunt măcar un ceas. 


Nici rugăciunea, poate, nu mi-e rugăciune, 
Nici omul meu nu-i, poate, omenesc. 

Ard către tine-ncet, ca un tăciune, 

Te caut mut, te-nchipui, te gândesc. 


Ochiul mi-e viu, puterea mi-e întreagă 

Şi te scrutez prin albul tău veșmânt 
Pentru ca mintea mea să poată să-nțeleagă 
Nengenunchiată firii de pământ. 


Săgeata nopții zilnic vârfu-și rupe 
Și zilnic se-ntregește cu metal. 
Sufletul meu, deschis ca șapte cupe, 
Așteaptă o ivire de cristal, 

Pe un ștergar cu brâie de lumină. 


Spune tu, Noapte, martor de smarald, 
In care-anume floare și tulpină 
Dospește sucul fructului Său cald? 


Gătită masa pentru cină, 

Rămâne pusă de la prânz. 

Sunt, Doamne, prejmuit ca o grădină, 
care paște-un mânz.“ 


Tudor Arghezi, Psalm 
1. Indică un sinonim pentru sensul din text al cuvintelor: veșnicie, dospește. 


2 puncte 


2, Construiește un enunț în care să folosești o expresie/locuţiune care conţine 
substantivul cuvânt. 2 puncte 


3. Explică rolul cratimei în următorul fragment: Și zilnic se-n tregește cu metal. 
2 puncte 


— 

4. Menţionează două teme/motive literare prezente în poezie. 4 puncte 


5. Motivează folosirea verbelor la indicativ prezent din textul dat. 4 puncte 
6. Precizează două mărci lexico-gramaticale prin care se evidențiază prezența 
eului liric în textul dat. 4 puncte 
7. Numește două figuri de stil diferite din ultima strofă a textului. 4 puncte 


8. Ilustrează, cu exemple din text, două trăsături ale modernismului. 4 puncte 

9. Comentează, în 60 — 100 de cuvinte (șase — zece rânduri), penultima strofă a 
poeziei, prin evidenţierea relației dintre ideea poetică și mijloacele artistice. 

4 puncte 


Subiectul 27 


Citește următorul text: 


„În păduri trăsnesc stejarii! E un ger amar, cumplit! 
Stelele par înghețate, cerul pare oțelit, 

lar zăpada cristalină pe câmpii strălucitoare 
Pare-un lan de diamanturi ce scârțâie sub picioare. 


Fumuri albe se ridică în văzduhul scânteios 
Ca înaltele coloane unui templu maiestos, 

Și pe ele se așază bolta cerului senină, 

Unde luna își aprinde farul tainic de lumină. 


O! tablou măreț, fantastic!... Mii de stele, argintii 
În nemărginitul templu ard ca vecinice făclii. 
Munţii sunt a lui altare, codrii — organe sonoare 
Unde crivățul pătrunde, scoțând note-ngrozitoare. 


Totul e în neclintire, fără viață, fără glas; 

Niciun zbor în atmosferă, pe zăpadă — niciun pas; 
Dar ce văd?... în raza lunei o fantasmă se arată... 
E un lup ce se alungă după prada-i spăimântată!“ 


Vasile Alecsandri, Mezul iernei 


1. Indică alt sens al omonimului pas decât cel din text, construind un enunț cu 


acesta. 2 puncte 
2. Explică rolul semnului de exclamare din următorul fragment: O! tablou măref, 
fantastic!. .. l 2 puncte 
3. Indică doi termeni, din text, aparținând câmpului lexico-semantic al iernii. 
2 puncte 
4. Numește două teme/motive prezente în poezie. 4 bai 
5. Precizează două figuri de stil diferite din strofa a treia. B 4 puncte 
6. Transcrie, din poezie, un vers care conține o imagine auditivă. îi 4 punc 
7. Menţionează măsura versurilor și rima din prima strofă a textului dat. 
4 puncte 
pi 

e din text; două trăsături ale genului liric. 4 puncte 
00 de cuvinte (șase — zece rânduri), ultima strofă, prin 
deea poetică și mijloacele artistice folosite. 4 puncte 


8. Ilustrează, cu exempl 
9. Comentează, în 60 — 1 
evidențierea relației dintre i 


Subiectul 28 


Citeşte următorul text: 


„Poezia este ochiul care plânge 
Ea este umărul care plânge 
ochiul umărului care plânge 
Ea este mâna care plânge 
ochiul mâinii care plânge 

Fa este talpa care plânge 

ochiul călcâiului care plânge 

O, voi, prieteni, 

poezia nu este lacrimă 

ea este însuși plânsul 

plânsul unui ochi neinventat 
lacrima ochiului 

celui care trebuia să fie frumos, 
lacrima celui care trebuia să fie fericit.“ 


Nichita Stănescu, Poezia 


1. Indică un sinonim pentru sensul din text al cuvintelor prieteni și neinventat. 


2 puncte 

2. Construiește un enunţ în care să folosești o expresie/locuţiune care conține 
substantivul lacrimă. 2 puncte 
3. Explică folosirea primei virgule din text. 2 puncte 

4. Numește două teme /motive prezente în text. 4 puncte 

5. Motivează folosirea indicativului imperfect al verbului a trebui în ultimele două 
versuri ale poeziei. 4 puncte 
6. Identifică o marcă lexico-gramaticală a adresării directe prezentă în textul dat. 

4 puncte 

7. Menţionează semnificaţia folosirii termenilor din câmpul lexico-semantic al 
anatomiei corpului omenesc în text. 4 puncte 
8. Precizează semnificaţia repetiţiei verbului a plânge în textul dat. 4 puncte 


9, Comentează, în 60 — 100 de cuvinte (şase — zece rânduri), caracterul de artă 
poetică al textului, 4 puncte 


Subiectul 29 
Citește următorul text: 


a Până mâine dormi aici, este odaia mea. Fii fără grijă. E cam dezordine, o să 
mă ierţi, nu? Noapte bună. Mâine vom sta de vorbă mai mult. 

Otilia spuse toate acestea repede, cu un râs grațios, dar cu siguranță în glas, 
mai dădu o ochire odăii și ieși, făcând lui Felix un salut cu mâna. Felix privi în 
odaie. [...] Câteva fotolii scunde și mici de pluș maron, un scrin de nuc de modă 
veche, masiv, un dulap de haine din același lemn și foarte lat dădeau odăii un 
aer bătrânesc și elegant. [...] În schimb, patul era nou și așa de scund, încât părea 
un divan. Două suluri moi de catifea se sprijineau la capete pe speteze ornamen- 
tale cu împletituri de pai. În apropierea ferestrei se afla o masă de toaletă cu trei 
oglinzi mobile și cu multe sertare. În faţa ei se vedea un taburet rotativ de pian. 
Sertarele de la toaletă și de la dulapul de haine erau trase afară în felurite grade, 
și-n ele se vedeau, ca niște intestine colorate, ghemuri de panglici, cămăși de mă- 
tase mototolite, batiste de broderie și tot soiul de nimicuri de fată. Cutii de pudră 
numeroase, unele desfundate, flacoane de apă de colonia destupate erau aruncate 
în dezordine pe masa de toaletă, ca într-o cabină de actriță, dovedind graba cu 
care Otilia le mânuia. Rochii, pălării zăceau pe fotolii, pantofi pe sub masă, jurnale 
de modă franțuzești peste tot, amestecate cu note muzicale pentru pianoforte. 

Pe un fotoliu se găsea un morman de cărți, cele mai multe nemțești, dar și ro- 
mane franțuzești... În cameră mirosea pătrunzător a pudră și parfumuri. Felix 
se lăsă pe marginea patului, neîndrăznind încă să profaneze cu somnul său acest 
ascunziș feminin. Atunci văzu că patul era, el însuși, plin de tot felul de nimicuri, 
de perne de catifea cu broderii aplicate, de păpuși de stofă, de rochii și jupoane 
zvârlite în grabă, și că nu se zărea nici umbră de plapumă ori de întocmire pentru 
dormitor. Otilia uitase acest amănunt, Felix se întinse puţin pe pat spre a-și odihni 
emoțiile neînţelese pe care le încercase de câteva ore. Un cocoș se auzi foarte 
pe-aproape, bătând din aripi și cântând. [...] În odaie era o lumină dulce cre- 
pusculară. Felix se întinse din nou pe pat, cu capul pe un morman de perne 
decorative, fără să se dezbrace. Era hotărât să nu se culce, ci numai să se odih- 
nească, intimidat de acest interior care nu părea pregătit să-l primească. Prin 
minte i se perindară toate întâmplările din cursul acestei seri ciudate, figura 
spână a bătrânului, scările scârțâitoare, chipurile din odaie. Apoi toate capetele 
începură să se apropie și să se depărteze de masa de joc ca într-o horă, un clopot 
răsună, deasupra lor și căzu ca un fum gros la mijloc, iar două braţe subțiri îl cu- 
prinseră de gât, în vreme ce un glas șoptit de fată întreba: 

«Te simţi bine la noi, nu-i așa?» 

Felix se lăsă în voia braţelor și se cufundă cu ele în visuri.“ 


George Călinescu, Enigma Otiliei 


1. Indică un sinonim pentru sensul din text al cuvintelor odaie și nimicuri. 
2 puncte 


2. Construieşte un enunţ în care să folosești o expresie /locuţiune care conține 


j t 
substantivul lumină. 2 puncte 


3. Explică folosirea virgulei în următorul fragment: Rochii, pălării zăceau pe fotolii. 
2 puncte 


i i din câmpul lexico-semantic al mobilierului. 
4. Notează, din text, patru termeni din câmp na 


— 

5. Precizează tipul de perspectivă narativă din text. 4 puncte 
6. Transcrie o enumeraţie și un epitet din al doilea alineat al textului dat. 


4 puncte 
7. Menţionează semnificația comparaţiei ca niște intestine colorate din al doilea ali- 
neat al textului. 4 puncte 


8. Ilustrează, cu exemple din text, două trăsături ale genului epic. 4 puncte 

9. Prezintă, în 60 — 100 de cuvinte (șase — zece rânduri), două trăsături ale perso- 
najului feminin, identificate în text, precizând și felul mijloacelor de caracterizare. 

puncte 


Subiectul 30 


Citeşte următorul text: 
„Actul IV, scena XIV 
Aceiași: FARFURIDI, BRÂNZOVENESCU, CAȚAVENCU, 
CETĂȚEANUL TURMENTAT, GHIŢĂ PRISTANDA, 
IONESCU, POPESCU, alegători, cetățeni, public. 


(Brânzovenescu și Farfuridi cu alți alegători mai spălați, în costume de pretenţie pro- 
vincială, intră, venind din casă, coborând pe treptele din dreapta; salutări din toate părțile. 
Prin fund, Cațavencu, Ghiţă polițaiul, îmbrăcat tivil, Cetăţeanul turmentat, Ionescu și 
Popescu intră, conducând manifestația publică. Cei ce vin prin fund sunt toți amețiţi, și 
mai ales Caţavencu și Cetăţeanul turmentat, care înghite și sughite mereu. După ei vin 
o mulțime de cetățeni cu ramuri verzi și steaguri, asemenea foarte chefuiţi. Din casă [casa 
și grădina familiei Trahanache] în urma lui Farfuridi, Brânzovenescu şi a celorlalți ale- 
gători, vin feciorii cu sticle de șampanie. Ghiţă Pristanda, îndată ce sosește în scenă, face 
semn muzicei să tacă. Muzica tace. Se împart pahare de șampanie fruntașilor. Tipătescu, 
Zoe, Trahanache, Dandanache sunt în stânga.) 

FARFURIDI (luând un pahar de șampanie): În sănătatea domnului Agamiţă Dan- 
danache, alesul nostru! Să trăiască! (Urale și muzică. Pristanda ține cu mâna tactul 
uralelor. Toţi ciocnesc și beau.) 

DANDANACHE (îndemnat de Zoe și Tipătescu, trece în mijloc cu paharul în mână): 
În sănătatea alegătorilor... cari au probat patriotism și mi-au acordat (nu neme- 
rește...) asta... cum să zic, de!... Zi-i pe nume, de!... a! sufradzele! lor; eu, care 
familia mea de la patuzșopt în Cameră, și eu ca rumânul, impartial, care va să 
zică... cum, am zițe... în sfârșit să trăiască! (urale și ciocniri). 

TRAHANACHE (cătră Caţavencu, care a coborât spre el, și Tipătescu): Şi aşa zi, ai? 
d-ai noștri, stimabile? Bravos! Mă bucur, 

„CAȚAVENCU: Venerabile neică Zahario! în împrejurări ca acestea (mișcat) mi- 
cile pasiuni trebuie să dispară. 

TRAHANACHE: Ei, aici mi-ai plăcut! Bravos! Să trăieşti! 


CAȚAVENCU: În sănătatea venerabilului și imparțialului nostru prezident, 
Trahanache! (Urale și ciocniri.) 


1 sufradze (corect sufragii) s.n. voturi. 
— 

(Zoe vede pe Cetăţeanul turmentat în grămadă, ia un pahar și merge de i-l oferă.) 

CETĂȚEANUL: În sănătatea coanii Joițichii! că e (sughite) damă bună! (Cioc- 
neste cu ea; ea-i strânge mâna din toată inima. Urale, ciocniri.) 

CAȚAVENCU (lui Tipătescu încet): Să mă ierți și să mă iubeşti! (expansiv) pen- 
tru că toți ne iubim țara, toți suntem români!... mai mult sau mai puțin onești! 
(Tipătescu râde.) În sănătatea iubitului nostru prefect! Să trăiască pentru fericirea 
judeţului nostru! (Urale, ciocniri.) 

TRAHANACHE (luând un pahar și trecând în mijloc foarte vesel): Ei, aveţi puțin- 
tică răbdare...! Nu cunosc prefect eu! eu n-am prefect! eu am prietin! În sănătatea 
lui Fănică! Să trăiască pentru fericirea prietinilor lui! (Sărută pe Fănică, apoi pe Zoe. 
Fănică sărută mâna Zoii.) 

(Urale. Dandanache între alegători, cu Farfuridi și Brânzovenescu, le povesteşte încet, 
făcând gestul cu clopoțeii; la dreapta, în fund, Pristanda, Cetăţeanul turmentat, muzica 
și lume. În stânga, Zoe, Tipătescu, Trahanache cu alți alegători. În mijloc Caţavencu.) 

CAȚAVENCU (foarte amețit, împleticindu-se-n limbă, dar tot îngroșându-şi silabele): 
Fraților! (Toţi se-ntorc și-l ascultă.) După lupte seculare, care au durat aproape trei- 
zeci de ani, iată visul nostru realizat! Ce eram acuma câtva timp înainte de Cri- 
meea!? Am luptat și am progresat. Ieri obscuritate, azi lumină! leri bigotismul, 
azi liber-pansismul, ieri întristarea, azi veselia!... Iată avantajele progresului! lată 
binefacerile unui sistem constituțional! 

PRISTANDA: Curat constituțional! Muzica! Muzica! 

(Muzica atacă marșul cu mult brio. Urale tunătoare. Grupurile se mișcă. Toată lumea se 
sărută, gravitând în jurul lui Caţavencu şi lui Dandanache, care se strâng în braţe, în mij- 
loc, Dandanache face gestul cu clopoțeii. Zoe şi Tipătescu contemplă de la o parte mișcarea.) 


(Cortina cade repede asupra tabloului.) 
Ion Luca Caragiale, O scrisoare pierdută 


1. Indică un sinonim pentru sensul din text al cuvintelor onest și a progresa. 
2 puncte 
2. Explică rolul parantezelor rotunde din text. 2 puncte 
3. Construiește un enunţ în care să folosești o expresie/locuțiune care conține 
substantivul casă. 2 puncte 
4. Precizează rolul a două diminutive din a treia replică a lui Trahanache. 


4 puncte 
5. Transcrie, din ultima replică a lui Caţavencu, un nonsens. 4 puncte 
4 puncte 


6. Notează două mărci ale adresării directe din text. 
7. Ilustrează, prin două exemple, prezenţa comicului de limbaj în text. 4 puncte 
8. Prezintă două trăsături ale genului dramatic pe baza fragmentului dat. 

4 puncte 


9. Comentează, în 60 — 100 de cuvinte (șase — zece rânduri), următorul fragment: 


„toţi ne iubim țara, toți suntem români... mai mult sau mai puțin onești! 4 puncte 
1 Conferinţa de la Paris (februarie 1856), prin care se încheia războiul Crimeii (1853-1856), a luat 
act de dorinţa românilor din Moldova și Muntenia, care cereau unirea (n.a.). 
—p 

c. Propuneri de subiecte pentru proba scrisă TIP II 


Subiectul 1 
Scrie un text de tip argumentativ de 150 - 300 de cuvinte (15 — 30 de rânduri), 
despre curajul de a-ți exprima opinia în spațiul public. | 

În elaborarea textului de tip argumentativ, trebuie: ii 

e să respecţi structura discursului de tip argumentativ: formularea ideilor în 
scris, utilizarea mijloacelor lingvistice adecvate exprimării unei aprecieri; 

8 puncte 

e să ai conţinutul adecvat argumentării pe o temă dată: formularea ipotezei /a 
propriei opinii față de problematica pusă în discuţie, enunţarea și dezvoltarea 
corespunzătoare a două argumente adecvate ipotezei, formularea unei conclu- 
zii pertinente; 16 puncte 

e să respecţi normele limbii literare (registrul stilistic adecvat, normele de expri- 
mare, de ortografie și de punctuație) și limitele de spaţiu indicate. 6 puncte 


> 


Subiectul 2 


Scrie un text de tip argumentativ de 150 — 300 de cuvinte (15 -30 de rânduri), 
despre necesitatea colectării selective a deșeurilor. 


Subiectul 3 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul curiozității în descoperirile ştiinţifice. 


Subiectul 4 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul șansei în construirea unei cariere. 


Subiectul 5 


Scrie un text de tip argumentativ de 150 — 300 de cuvinte (15 — 30 de rânduri), 
despre necesitatea cunoașterii biografiei unui scriitor în vederea înţelegerii creației sale. 


Subiectul 6 


Scrie un text de tip argumentativ de 150 — 300 de cuvinte (15 — 30 de rânduri), 
despre modul în care ecranizarea unui roman poate substitui sau nu lectura acestuia. 


Subiectul 7 


Scrie un text de tip argumentativ de 150 — 300 de cuvinte (15 — 30 de rânduri), 
despre importanța internetului în viața omului contemporan. 


— 

Subiectul 8 

Scrie un text de tip argumentativ de 150 — 300 de cuvinte (15 — 30 de rânduri), 
despre modul în care reclamele influențează alegerea unui produs. 

Subiectul 9 

Scrie un text de tip argumentativ de 150 - 300 de cuvinte (15 —30 de rânduri), 
despre importanta discreției într-o relaţie de prietenie. 

Subiectul 10 

Scrie un text de tip argumentativ de 150 — 300 de cuvinte (15 — 30 de rânduri), 
despre exil ca soluție economică/profesională pentru tineri. 

Subiectul 11 

Scrie un text de tip argumentativ de 150 — 300 de cuvinte (15 — 30 de rânduri), 
despre includerea sportului printre activitățile care formează personalitatea omului. 

Subiectul 12 

Scrie un text de tip argumentativ de 150 — 300 de cuvinte (15 — 30 de rânduri), 


despre rolul întâlnirii unor specialiști în diverse domenii în vederea alegerii unei profesii. 


Subiectul 13 


Scrie un text de tip argumentativ de 150 — 300 de cuvinte (15 — 30 de rânduri), 
despre necesitatea cunoaşterii unei limbi străine în lumea contemporană. 


Subiectul 14 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul demnităţii în relaţiile dintre oameni, 


Subiectul 15 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul activităților din afara şcolii asupra formării personalităţii adolescenților. 


Subiectul 16 


Scrie un text de tip argumentativ de 150 — 300 de cuvinte (15 — 30 de rânduri), 
despre importanța voinţei în atingerea unui ideal. 


— 

Subiectul 17 
Scrie un text de tip argumentativ de 150 — 300 de cuvinte (15 — 30 de rânduri), 


despre oportunitatea de a schimba vârsta majoratului de la 18 la 21 de ani. 


Subiectul 18 
Scrie un text de tip argumentativ de 150 — 300 de cuvinte (15 — 30 de rânduri), 


despre necesitatea cunoașterii ideologiilor estetice pentru înțelegerea textelor literare. 


Subiectul 19 
Serie un text de tip argumentativ de 150 - 300 de cuvinte (15 — 30 de rânduri), 
despre influența pozitivă sau negativă a prieteniei în viața unui adolescent. 


Subiectul 20 


Scrie un text de tip argumentativ de 150 — 300 de cuvinte (15 — 30 de rânduri), de- 
spre utilitatea intervenţiei civice în situaţii în care se manifestă violenţa în spațiul public. 


Subiectul 21 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul criticii literare în impunerea unor valori literare. 


Subiectul 22 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul activităților de voluntariat în formarea personalității unui tânăr. 


Subiectul 23 


Scrie un text de tip argumentativ de 150 — 300 de cuvinte (15 — 30 de rânduri), 
despre importanța moștenirii culturale lăsate generațiilor viitoare. 


Subiectul 24 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul sancțiunii în educarea copiilor. 


Subiectul 25 


Scrie un text de tip argumentativ de 150 — 300 de cuvinte (15 — 30 de rânduri), 
despre necesitatea lucrului bine făcut în profesie. 


- 

Subiectul 26 


Scrie un text de tip argumentativ de 150 — 300 de cuvinte (15 — 30 de rânduri), 
despre locul pe care trebuie să-l aibă bunătatea în relațiile umane, 


Subiectul 27 

Scrie un text de tip argumentativ de 150 — 300 de cuvinte (15 — 30 de rânduri), 
despre importanța consilierii elevilor în alegerea cărților pe care le vor citi. 

Subiectul 28 

Scrie un text de tip argumentativ de 150 — 300 de cuvinte (15 — 30 de rânduri), 
despre prezența altruismului în lumea contemporană. 

Subiectul 29 | 

Scrie un text de tip argumentativ de 150 — 300 de cuvinte (15 — 30 de rânduri), 
despre utilitatea studierii cronologice a literaturii. 


Subiectul 30 


Scrie un text de tip argumentativ de 150 — 300 de cuvinte (15 — 30 de rânduri), 
despre rolul modestiei în comportamentul uman. 

d. Propuneri de subiecte pentru proba scrisă TIP II 


Subiectul 1 | 
Redactează un eseu de 600 — 900 de cuvinte (2 — 3 pagini), în care să prezinți relația 


dintre două personaje dintr-o nuvelă studiată. 


În elaborarea eseului, vei avea în vedere următoarele repere: kiA 

e prezentarea statutului social, psihologic, moral etc. al fiecăruia dintre persona- 
jele alese din nuvela studiată; p 

e evidenţierea, prin două episoade/citate/ secvenţe comentate, a modului în care 
evoluează relaţia dintre cele două personaje; | | 

e ilustrarea a patru elemente de structură și de compoziţie ale nuvelei studiate, 
semnificative pentru analiza relaţiei dintre cele două personaje (de exemplu: 
actiune, conflict, relaţii temporale și spaţiale, incipit, final, tehnici narative, per- 
spectivă narativă, registre stilistice, limbajul personajelor etc.); 

e susținerea unei opinii despre modul în care o idee sau tema nuvelei se reflectă 
în evoluția relației dintre cele două personaje. 


Notă! 

Ordinea integrării reperelor în cuprinsul eseului este la alegere. 

Pentru conținutul eseului vei primi 16 puncte (câte 4 puncte pentru fiecare cerință /reper). 
Pentru redactarea eseului vei primi 14 puncte (organizarea ideilor în scris — 3 puncte; abilități 
de analiză și de argumentare — 3 puncte; utilizarea limbii literare — 2 puncte; ortografia — 2 
puncte; punctuația — 2 puncte; așezarea în pagină, lizibilitatea — 1 punct; încadrarea în limitele 
de spațiu indicate — 1 punct). 

În vederea acordării punctajului pentru redactare, eseul trebuie să aibă minimum 600 de 
cuvinte (două pagini) și să dezvolte subiectul propus. 


Subiectul 2 
Redactează un eseu de 600 — 900 de cuvinte (2 — 3 pagini), în care să prezinţi relația 


dintre două personaje dintr-o operă a lui loan Slavici. 

În elaborarea eseului, vei avea în vedere următoarele repere: 

° prezentarea statutului social, psihologic, moral etc. al fiecăruia dintre persona- 
jele alese din opera lui Ioan Slavici; 

* evidențierea, prin două episoade/citate/ secvențe comentate, a modului în care 
evoluează relația dintre cele două personaje; 

. ilustrarea a patru elemente de structură și de compoziţie ale nuvelei studiate, 
semnificative pentru analiza relaţiei dintre cele două personaje (de exemplu: 
acţiune, conflict, relaţii temporale și spaţiale, incipit, final, tehnici narative, per- 
spectivă narativă, registre stilistice, limbajul personajelor etc.); 


e susți i opinii a , 
susținerea unei opinii despre modul în care o idee sau tema operei se reflectă 
în evoluția relației dintre cele două personaje. 

Subiectul 3 


Redactează un eseu de 600 — 900 de cuvinte (2 —3 pagini), în care să prezinti tema 

și viziunea despre lume reflectate într-un text poetic studiat aparținând lui George Bacovia. 

În elaborarea eseului, vei avea în vedere următoarele repere: 

+ evidențierea trăsăturilor care fac posibilă încadrarea textului poetic într-o tipo- 
logie, într-un curent cultural /literar, într-o perioadă sau într-o orientare tematică; 

+ prezentarea temei reflectate în textul poetic ales, prin referire la două imagini / 
idei poetice; 

e sublinierea a patru elemente ale textului poetic, semnificative pentru ilustrarea 
viziunii despre lume a poetului (de exemplu: imaginar poetic, titlu, incipit, relaţii 
de opoziţie și de simetrie, elemente de recurenţă, simbol central, figuri seman- 
tice — tropii, elemente de prozodie etc.); 

e susținerea unei opinii despre modul în care tema și viziunea despre lume sunt 
reflectate în textul poetic ales. 


Subiectul 4 


Redactează un eseu de 600 — 900 de cuvinte (2 — 3 pagini), în care să prezinţi tema 

și viziunea despre lume reflectate într-un text poetic studiat aparținând lui Ion Barbu. 

În elaborarea eseului, vei avea în vedere următoarele repere: 

e evidențierea trăsăturilor care fac posibilă încadrarea textului poetic într-o tipo- 
logie, într-un curent cultural /literar, într-o perioadă sau într-o orientare tematică; 

e prezentarea temei reflectate în textul poetic ales, prin referire la două imagini / 
idei poetice; 

e sublinierea a patru elemente ale textului poetic, semnificative pentru ilustrarea 
viziunii despre lume a poetului (de exemplu: imaginar poetic, titlu, incipit, relaţii 
de opoziţie și de simetrie, elemente de recurenţă, simbol central, figuri seman- 
tice — tropii, elemente de prozodie etc.); 

e susținerea unei opinii despre modul în care tema și viziunea despre lume sunt 
reflectate în textul poetic ales. 


Subiectul 5 


Redactează un eseu de 600 — 900 de cuvinte (2 — 3 pagini), în care să prezinți tema 
și viziunea despre lume reflectate într-un text poetic studiat aparținând lui Nichita Stănescu. 
În elaborarea eseului, vei avea în vedere următoarele repere: 
e evidenţierea trăsăturilor care fac posibilă încadrarea textului poetic într-o tipo- 
logie, într-un curent cultural /literar, într-o perioadă sau într-o orientare tematică; 
e prezentarea temei reflectate în textul poetic ales, prin referire la două imagini / 
idei poetice; 
e sublinierea a patru elemente ale textului poetic, semnificative pentru ilustrarea 
viziunii despre lume a poetului (de exemplu: imaginar poetic, titlu, incipit, relații 

de opoziție și de simetrie, elemente de recurenţă, simbol central, figuri seman- 
tice — tropii, elemente de prozodie etc.); 
+ susținerea unei opinii despre modul în care tema și viziunea despre lume sunt 


reflectate în textul poetic ales. 


Subiectul 6 

Redactează un eseu de 600 — 900 de cuvinte (2 — 3 pagini) în care să prezinți viziu- 

nea despre lume reflectată într-un basm cult studiat. 

În elaborarea eseului, vei avea în vedere următoarele repere: 

+ precizarea a două caracteristici ale basmului cult, existente în opera literară 
studiată; 

e prezentarea a patru elemente ale textului narativ, semnificative pentru ilustrarea 
viziunii despre lume a autorului în basmul cult studiat (de exemplu: acțiune, 
conflict, relații temporale și spaţiale, construcția subiectului, particularități ale 
compoziţiei, perspectivă narativă, tehnici narative, construcția personajelor, 
modalități de caracterizare, limbaj etc.); 

e sublinierea relațiilor dintre personajele reprezentative, prin care se evidențiază 
viziunea despre lume în basmul cult studiat; 

e susținerea unui punct de vedere despre modul în care se reflectă viziunea de- 
spre lume în basmul cult studiat. 


Subiectul 7 


Scrie un eseu de 600 — 900 de cuvinte (2 — 3 pagini), despre relațiile dintre două per- 

sonaje care aparțin unui basm cult studiat. 

În elaborarea eseului, vei avea în vedere următoarele repere: 

e evidențierea situației inițiale a celor două personaje, din perspectiva statutului 
lor psihologic, moral etc.; 

e prezentarea a două elemente ale textului narativ semnificative pentru construc- 
tia personajelor alese (de exemplu: temă, perspectivă narativă, acţiune, conflict, 
relații temporale și spaţiale, construcţia subiectului, modalităţi de caracterizare, 
limbaj etc.); 

relevarea trăsăturilor celor două personaje semnificative pentru ilustrarea rela- 
țiilor, prin raportare la două episoade /secvenţe narative ale basmului cult studiat; 


° susținerea unei opinii despre relațiile dintre cele două personaje din perspectiva 
situației finale/a deznodământului. 


Subiectul 8 


Redactează un eseu de 600 — 900 de cuvinte (2 — 3 pagini), în care să prezinți tema 
și prea despre lume reflectate într-un text poetic studiat aparținând lui Lucian Blaga. 
elaborarea eseului, vei avea în vedere următoarele repere: 

+ evidenţierea trăsăturilor care fac posibilă încadrarea textului poetic într-o tipo- 
logie, într-un curent cultural/literar, într-o perioadă sau într-o orientare tematică; 

+ prezentarea temei reflectate în textul poetic ales, prin referire la două imagini / 
idei poetice; 

e sublinierea a patru elemente ale textului poetic semnificative pentru ilustrarea 
viziunii despre lume a poetului (de exemplu imaginar poetic, titlu, incipit, relații 
de opoziţie și de simetrie, elemente de recurenţă, simbol central, figuri seman- 
tice — tropii, elemente de prozodie etc.); 

e susținerea unei opinii despre modul în care tema și viziunea despre lume sunt 
reflectate în textul poetic ales: 


Subiectul 9 


Redactează un eseu de 600 — 900 de cuvinte (2 — 3 pagini), în care să prezinți tema 

și viziunea despre lume reflectate într-o operă literară aparținând lui Marin Sorescu. 

În elaborarea eseului, vei avea în vedere următoarele repere: 

e evidenţierea trăsăturilor textului pentru care ai optat, care fac posibilă încadra- 
rea într-un curent cultural /literar, într-o perioadă sau într-o orientare tematică; 

e prezentarea temei textului ales, prin referire la două scene/secvenţe/ situații 
sau la două imagini artistice; 

+ sublinierea a patru elemente ale textului dramatic sau poetic, semnificative pen- 
tru ilustrarea viziunii despre lume a autorului; 

+ susținerea unei opinii despre modul în care tema și viziunea despre lume sunt 


reflectate în textul ales. 


Subiectul 10 


Redactează un eseu de 600 — 900 de cuvinte (2 — 3 pagini), despre particularitățile 
de construcție a unui personaj dintr-un basm cult studiat. 

În elaborarea eseului, vei avea în vedere următoarele repere: 

+ prezentarea statutului psihologic, moral etc. al personajului ales; 

+ prezentarea a patru elemente ale textului narativ semnificative pentru realiza- 
rea personajului ales (de exemplu: acțiune, conflict, relații temporale și spa- 
tiale, construcţia subiectului, perspectivă narativă, modalități de caracterizare, 
limbaj etc.); 

e relevarea unei trăsături a personajului 
secvenţe narative /situații sau prin citate comentate; 

e susținerea unei opinii despre modul în care se reflect 
sonajului pentru care ai optat. 


ales, ilustrată prin două episoade/ 


ă o idee în construcția per- 


Subiectul 11 


Redactează un eseu de 600 — 900 de cuvinte (2 - 
și viziunea despre lume reflectate într-un text dramatic studiat. 


(2 -3 pagini), în care să prezinţi tema 


— 

vei avea în vedere următoarele repere: 
xtului dramatic pentru care ai optat, care fac posibilă 
într-o perioadă sau într-o orientare 


În elaborarea eseului, 

ə evidenţierea trăsăturilor te 
încadrarea într-un curent cultural /literar, 
tematică; | 

e prezentarea temei textului 


secvenţe /situații ale conflictului; PEE; 
+ sublinierea a patru elemente ale textului dramatic, semnificative pentru ilustra- 


rea viziunii despre lume a autorului/a unui personaj (de exemplu: acțiune, 
relații temporale și spațiale, construcția subiectului, particularități ale com- 
poziției, construcția personajului, modalități de caracterizare, limbaj etc.); 

e susținerea unei opinii despre modul în care tema și viziunea despre lume sunt 


reflectate în textul dramatic studiat. 


dramatic studiat, prin referire la două scene/ 


de construcție a unui personaj dintr-un text dramatic studiat. 

În elaborarea eseului, vei avea în vedere următoarele repere: 

e prezentarea statutului social, psihologic, moral etc. al personajului ales; 

+ prezentarea a patru elemente ale textului dramatic, semnificative pentru reali- 
zarea personajului ales (de exemplu: construcția subiectului, particularități ale 
compoziţiei, conflict, modalităţi de caracterizare, limbajul personajelor, notațiile 
autorului etc.); 

+ relevarea unei trăsături a personajului ales, ilustrată prin două scene/secvențe/ 
situații semnificative sau prin citate comentate; 

+ susținerea unei opinii despre modul în care se reflectă o idee sau tema textului 


dramatic în construcția personajului pentru care ai optat. 


Subiectul 12 
Redactează un eseu de 600 — 900 de cuvinte (2 — 3 pagini), despre particularitățile 


Subiectul 13 


Redactează un eseu de 600 — 900 de cuvinte (2 — 3 pagini), în care să prezinți tema și 

viziunea despre lume reflectate într-un text narativ studiat, aparținând lui Mihail Sadoveanu. 

În elaborarea eseului, vei avea în vedere următoarele repere: 

+ evidenţierea a două trăsături care fac posibilă încadrarea textului narativ studiat 
într-o tipologie, într-un curent cultural /literar, într-o perioadă sau într-o orien- 
tare tematică; 

e prezentarea temei reflectate în textul narativ ales, prin referire la două epi- 
soade/secvenţe narative; 

e sublinierea a patru elemente ale textului narativ semnificative pentru ilustrarea 
viziunii despre lume a autorului /a naratorului (de exemplu: acțiune, conflict, 
relaţii temporale și spațiale, construcţia subiectului, particularități ale compo- 
ziţiei, perspectivă narativă, tehnici narative, construcția personajului, modalități 
de caracterizare, limbaj etc.); 

e susținerea unei opinii despre modul în care tema și viziunea despre lume sunt 

reflectate în textul narativ ales. 


244 
a 


CE Scanned with OKEN Scanner 


Subiectul 14 


ază un eseu de 600 — 900 de cuvinte (2 - 3 pagini), despre particularitățile 


Redacte 
aparținând lui Mihail Sadoveanu sau 


de construcție a unui personaj dintr-o operă literară 


Liviu Rebreanu. 
În elaborarea eseului, vei avea în vedere următoarele repere: 


e prezentarea statutului social, psihologic, moral etc. al personajului ales; 

+ prezentarea a patru elemente ale textului narativ, semnificative pentru realizarea per- 
sonajului ales (de exemplu: acțiune, conflict, relaţii temporale și spaţiale, construcția 
subiectului, perspectivă narativă, modalități de caracterizare, limbaj etc.); 

. relevarea unei trăsături a personajului ales, ilustrată prin două episoade /sec- 
venţe narative /situații sau citate comentate; 

+ susținerea unei opinii despre modul în care se reflectă o idee în construcția per- 


sonajului pentru care ai optat. 


Subiectul 15 
Redactează un eseu de 600 — 900 de cuvinte (2 — 3 pagini), despre particularitățile 
nuvelei, prin referire la o operă literară studiată. 

În elaborarea eseului, vei avea în vedere următoarele repere: 

e precizarea a două caracteristici ale nuvelei, existente în opera literară studiată; 

e prezentarea, prin referire la nuvela studiată, a patru elemente de construcție a 
subiectului și /sau ale compoziţiei (de exemplu: acțiune, secvență narativă, con- 
flict, relaţii temporale și spaţiale, construcția personajelor, incipit, final, perspec- 
tivă narativă, tehnici narative etc.); 

+ evidenţierea relațiilor dintre două personaje, reprezentati 


studiată; 
+ susținerea unei opinii despre modul în care se re 


pentru care ai optat. 


ve pentru nuvela 


flectă o idee sau tema în nuvela 


Subiectul 16 
Redactează un eseu de 600 — 900 de cuvinte (2 — 3 pagini), în care să prezinți tema 
și viziunea despre lume reflectate într-un text poetic studiat aparținând lui Tudor Arghezi. 

În elaborarea eseului, vei avea în vedere următoarele repere: 

+ evidenţierea trăsăturilor care fac posibilă încadrarea textului poetic într-o tipo- 
logie, într-un curent cultural / literar, într-o perioadă sau într-o orientare tematică; 

+ prezentarea temei, reflectată în textul poetic ales, prin referire la două imagini / 
idei poetice; 

+ sublinierea a patru elemente ale textului poetic, 
viziunii despre lume a poetului (de exemplu: imaginar p 
de opoziţie și de simetrie, elemente de recurenţă, simbo 


semnificative pentru ilustrarea 
oetic, titlu, incipit, relații 
1 central, figuri seman- 


tice — tropii, elemente de prozodie etc.); 
e susținerea unei opinii despre modul în care tema și viziunea despre lume sunt 
reflectate în textul poetic ales. 

Subiectul 17 

Redactează un eseu de 600 — 900 de cuvinte (2 - 3 pagini), în care să prezinți tema și 

viziunea despre lume reflectate într-un text narativ studiat aparținând lui Liviu Rebreanu. 

În elaborarea eseului, vei avea în vedere următoarele repere: 

+ evidenţierea a două trăsături care fac posibilă încadrarea textului narativ studiat 
într-o perioadă, într-un curent cultural /literar sau într-o orientare tematică; 

+ prezentarea temei textului, prin referire la două episoade /secvenţe narative; 

e sublinierea a patru elemente ale textului narativ, semnificative pentru ilustrarea 
viziunii despre lume a autorului/a naratorului (de exemplu: acţiune, conflict, 
relaţii temporale și spaţiale, construcția subiectului, particularităţi ale compo- 
ziției, perspectivă narativă, tehnici narative, construcția personajului, modalități 
de caracterizare, limbaj etc.); 

e susținerea unei opinii despre modul în care tema și viziunea despre lume sunt 
reflectate în textul narativ ales. 


Subiectul 18 


Redactează un eseu de 600 — 900 de cuvinte (2 — 3 paginii), despre particularitățile 

de construcție a unui personaj dintr-un roman de George Călinescu sau Camil Petrescu. 

În elaborarea eseului, vei avea în vedere următoarele repere: 

e prezentarea statutului social, psihologic, moral etc. al personajului ales; 

+ prezentarea a patru elemente ale textului narativ, semnificative pentru realiza- 
rea personajului ales (de exemplu: acțiune, conflict, relații temporale și spațiale, 
construcţia subiectului, perspectivă narativă, modalități de caracterizare, limbaj 
etc.); 

e relevarea unei trăsături a personajului ales, ilustrată prin două episoade /sec- 
vente narative /situații sau citate comentate; 

e susținerea unei opinii despre modul în care se reflectă o idee în construcția per- 
sonajului pentru care ai optat. 


Subiectul 19 


Redactează un eseu de 600 — 900 de cuvinte (2 — 3 pagini), despre particularitățile 

de construcție a unui personaj dintr-un text naratio studiat, aparținând lui loan Slavici. 

În elaborarea eseului, vei avea în vedere următoarele repere: 

e prezentarea statutului psihologic, moral etc. al personajului ales; 

* prezentarea a patru elemente ale textului narativ, semnificative pentru realizarea 
personajului ales (de exemplu: acțiune, conflict, relaţii temporale și spaţiale, con- 
isa subiectului, perspectivă narativă, modalităţi de caracterizare, limbaj 
etc.); 

e relevarea unei trăsături a personajului ales, ilustrată prin două episoade/sec- 
venţe narative /situaţii sau prin citate comentate; 

e susținerea unei opinii despre modul în care se reflectă o idee sau tema textului 
narativ studiat în construcția personajului pentru care ai optat. 

Subiectul 20 


Redactează un eseu de 600 — 900 de cuvinte (2 — 3 pagini), în care să prezinți tema 
şi viziunea despre lume reflectate într-un text narativ studiat aparținând lui Camil Petrescu 
sau George Călinescu. 

În elaborarea eseului, vei avea în vedere următoarele repere: 

e evidenţierea a două trăsături care fac posibilă încadrarea textului narativ studiat 

într-o tipologie, într-un curent cultural /literar, într-o perioadă sau într-o orien- 


tare tematică; 
e prezentarea temei reflectate în textul narativ ales, prin referire la două epi- 


soade/secvenţe narative; 

+ sublinierea a patru elemente ale textului narativ semnificative pentru ilustrarea 
viziunii despre lume a autorului /a naratorului (de exemplu: acțiune, conflict, 
relaţii temporale și spaţiale, construcţia subiectului, particularități ale compo- 
ziției, perspectivă narativă, tehnici narative, construcția personajului, modalități 
de caracterizare, limbaj etc.); 

+ susținerea unei opinii despre modul în care tema și viziunea despre lume sunt 


reflectate în textul narativ ales. 


Subiectul 21 

Redactează un eseu de 600 — 900 de cuvinte (2 — 3 pagini), despre particularitățile 
romanului psihologic, prin referire la o operă literară studiată. 

În elaborarea eseului, vei avea în vedere următoarele repere: 

e precizarea a două caracteristici ale romanului psihologic existente în opera 
literară studiată; 

+ prezentarea, prin referire la romanul psihologic studiat, a patru elemente de 
construcţie a subiectului și/sau ale compoziţiei (de exemplu: acțiune, secvență 
narativă, conflict, relații temporale și spaţiale, construcția personajelor, incipit, 
final, perspectivă narativă, tehnici narative etc.); 

e evidenţierea relațiilor dintre două personaje, reprezentative pentr 


psihologic studiat; 
e susținerea unei opinii despre modul în care se reflectă o idee sau tema în roma- 


nul psihologic pentru care ai optat. 


u romanul 


Subiectul 22 


Redactează un eseu de 600 — 900 de cuvinte (2 - 3 pagini), 
romanului experienţei, prin referire la o operă literară studiată. 
În elaborarea eseului, vei avea în vedere următoarele repere: Ă 
+ precizarea a două caracteristici ale romanului experienţei existente in op 


literară studiată; l i 
* prezentarea, prin referire la romanul experienței pe care l-ai studiat, a patru ete- 
mente de construcție a subiectului și/sau ale compoziției (de exemplu: acțiune, 

secvenţă narativă, conflict, relații temporale și spaţiale, construcția personajelor, 
incipit, final, perspectivă narativă, tehnici narative etc.); | 

+ evidenţierea relațiilor dintre două personaje, reprezentative pentru romanul 
experienţei studiat; 

+ susținerea unei opinii despre modul în care se reflectă o idee sau tema în roma- 
nul experienţei pentru care ai optat. 


Subiectul 23 


Redactează un eseu de 600 — 900 de cuvinte (2 — 3 pagini), în care să prezinți tema 
și viziunea despre lume reflectate într-un roman studiat, aparținând perioadei de după 
al Doilea Război Mondial. 

În elaborarea eseului, vei avea în vedere următoarele repere: 

ə evidenţierea a două trăsături care fac posibilă încadrarea romanului studiat 

într-o tipologie, într-un curent cultural /literar sau într-o orientare tematică; 

ə prezentarea temei romanului reflectate în textul narativ ales, prin referire la 
două episoade/secvenţe narative; 

e sublinierea a patru elemente ale textului narativ semnificative pentru ilustrarea 
viziunii despre lume a autorului/a naratorului (de exemplu: acțiune, conflict, 
relații temporale și spațiale, construcția subiectului, particularități ale compo- 

) ziției, perspectivă narativă, tehnici narative, construcția personajului, modalități 


de caracterizare, limbaj etc.); 
e susținerea unei opinii despre modul în care tema și viziunea despre lume sunt 
reflectate în romanul ales. 


Subiectul 24 


Redactează un eseu de 600 — 900 de cuvinte (2 — 3 pagini), despre particularitățile 

de construcție a unui personaj dintr-un roman de Marin Preda. 

În elaborarea eseului, vei avea în vedere următoarele repere: 

e prezentarea statutului social, psihologic, moral etc. al personajului ales; 

e prezentarea a patru elemente ale textului narativ semnificative pentru realizarea 
personajului ales (de exemplu: acțiune, conflict, relații temporale și spaţiale, con- 
strucția subiectului, perspectivă narativă, modalităţi de caracterizare, limbaj 
etc.); 

e relevarea unei trăsături a personajului ales, ilustrată prin două episoade /secvențe 
narative /situaţii sau citate comentate; 

e susținerea unei opinii despre modul în care se reflectă o idee în construcția per- 
sonajului pentru care ai optat. 


Subiectul 25 


__Redactează un eseu de 600 — 900 de cuvinte (2 — 3 pagini), în care să prezinți tema 
ŞI viziunea despre lume reflectate într-un text poetic studiat aparținând lui Mihai Eminescu. 

În elaborarea eseului, vei avea în vedere următoarele repere: 

+ evidențierea trăsăturilor care fac posibilă încadrarea textului poetic într-o tipo- 
logie, într-un curent cultural /literar, într-o perioadă sau într-o orientare tematică; 

e prezentarea temei reflectată în textul poetic ales, prin referire la două imagini / 
idei poetice; 

e sublinierea a patru elemente ale textului poetic, semnificative pentru ilustrarea 
viziunii despre lume a poetului (de exemplu: imaginar poetic, titlu, incipit, relații 
de opoziţie și de simetrie, elemente de recurenţă, simbol central, figuri seman- 
tice — tropii, elemente de prozodie etc.); 

e susținerea unei opinii despre modul în care tema și viziunea despre lume sunt 
reflectate în textul poetic ales. 


Subiectul 26 


Redactează un eseu de 600 — 900 de cuvinte (2 — 3 pagini), despre particularitățile 
comediei, prin referire la o operă literară studiată. 
În elaborarea eseului, vei avea în vedere următoarele repere: 
e precizarea a două caracteristici ale comediei, existente în opera literară studiată; 
e prezentarea, prin referire la comedia studiată, a patru elemente de construcție 
a subiectului și/sau ale compoziției; 
+ evidenţierea relaţiilor dintre două personaje, reprezentative pentru comedia 
studiată; 
+ susținerea unei opinii despre modul în care se reflectă o idee sau tema în come- 


dia studiată. 


Subiectul 27 

Redactează un eseu de 600 — 900 de cuvinte (2 — 3 pagini), în care să prezinți criti- 
cismul junimist, valorificând un text aparținând lui Titu Maiorescu. 

În elaborarea eseului, vei avea în vedere următoarele repere: 

+ evidenţierea a două trăsături ale junimismului; 

+ prezentarea a două idei formulate în text; 

+ sublinierea a două elemente ale textului ales, sem 

estetică a lui Titu Maiorescu; 
+ susţinerea unei opinii despre modul în c 


nificative pentru viziunea 


are o idee se reflectă în textul ales. 


Subiectul 28 

Redactează un eseu de 600 — 900 de cuvinte (2 - 3 pagini), în care să prezinți vizii 
nea despre modernism, valorificând un text aparținând lui Eugen Lovinescu. 

În elaborarea eseului, vei avea în vedere următoarele repere: 

e evidenţierea a două trăsături ale modernismului; 


* prezentarea a două idei formulate în text; 
p 

e sublinierea a două elemente ale textului ales, semnificative pentru viziunea 
estetică a lui Eugen Lovinescu; 
e susţinerea unei opinii despre modul în care o idee se reflectă în textul ales. 


Subiectul 29 


Redactează un eseu de 600 — 900 de cuvinte (2 — 3 pagini), despre relațiile dintre 

două personaje ale unui text dramatic studiat. 

În elaborarea eseului, vei avea în vedere următoarele repere: 

e evidenţierea situaţiei inițiale a celor două personaje, din perspectiva statutului 
lor social, psihologic, moral etc.; 

+ prezentarea a patru elemente ale textului dramatic semnificative pentru construc- 
ţia personajelor alese (de exemplu: construcția subiectului, particularități ale 
compoziției, modalități de caracterizare, limbajul personajelor, notaţiile auto- 
rului etc.); 

+ relevarea trăsăturilor celor două personaje, semnificative pentru ilustrarea rela- 
țiilor dintre ele, prin raportare la două scene /secvenţe ale textului dramatic 
ales; 

+ susținerea unei opinii despre relațiile dintre cele două personaje, din perspectiva 
situaţiei finale /a deznodământului. 


Subiectul 30 


Redactează un eseu de 600 — 900 de cuvinte (2 — 3 pagini), despre relațiile dintre 
două personaje dintr-un text narativ aparținând lui Liviu Rebreanu, Camil Petrescu sau 
George Călinescu. 

În elaborarea eseului, vei avea în vedere următoarele repere: 

+ evidenţierea situației inițiale a celor două personaje, din perspectiva statutului 

lor social, psihologic, moral etc.; 

+ prezentarea a patru elemente ale textului narativ, semnificative pentru construc- 
ţia personajelor alese (de exemplu: temă, perspectivă narativă, acțiune, conflict, 
relaţii temporale și spaţiale, construcţia subiectului, modalități de caracterizare, 
limbaj etc.); 

+ relevarea trăsăturilor celor două personaje, semnificative pentru ilustrarea rela- 
țiilor dintre ele, prin raportare la două episoade /secvenţe narative ale romanu- 
lui ales; 

e susținerea unei opinii despre relaţiile dintre cele două personaje, din perspectiva 
situației finale /a deznodământului. 


CE Scanned with OKEN Scanner 


v. Sugestii de rezolvare a subiectelor 


a. Bareme pentru proba orală 


La proba orală este evaluată mai întâi calitatea lecturii unui text la prima vedere. 
Pentru obținerea unui calificativ de utilizator experimentat citirea trebuie să fie corectă, 
cursivă, conștientă și expresivă. 

Apoi, este evaluată înțelegerea textului, care presupune: identificarea ideilor din 
text, formularea clară a ideilor exprimate de text, sintetizarea mesajului global și ex- 
plicarea diverselor aspecte ale textului. 

Mai este evaluată exprimarea și argumentarea unui punct de vedere, care trebuie 
să demonstreze capacitatea de persuasiune a candidatului. Se are în vedere și orga- 
nizarea discursului elevului. Acesta trebuie să fie clar, coerent, personalizat, adaptat 
în mod creativ la interlocutori și la scopul comunicării, utilizându-se și mijloace non- 
verbale și paraverbale. De asemenea, exprimarea trebuie să fie corectă, adecvată și 
nuanțată. 

Pentru rezolvarea subiectelor la proba orală, dăm câteva exemple, întrucât sarci- 
nile de lucru și cerințele sunt relativ standardizate. 


Subiectul 1 


1. a. Textul face parte dintr-un eseu, fiind adresat unui public relativ restrâns, cu 
un nivel cultural mai ridicat. Consecința este că receptorul textului ar putea 
fi o persoană interesată de problema sociologică pusă în discuţie, aceea a emi- 
grării românilor. Ar trebui să aibă studii medii sau chiar universitare, fără o 
specializare anume, pentru că aspectele prezentate sunt destul de generale. 
Limbajul presupune un receptor cu un vocabular destul de bogat, conținând 
neologisme, precum absorbțiune, a emigra, facilităţi, dezinooltură, melancolie, 
nostalgie. 

b. Fiind vorba de un eseu, textul aparţine stilului tehnico-științific, fiindcă ter- 
menii sunt folosiţi cu sens propriu, vocabularul este neologic. Se evită orice 
ambiguitate și se tinde spre impersonalizare (e adevărat), folosindu-se un 
plural al autorului (să urmărim). Propoziţiile sunt enunțiative neexclamative. 

c. Mihai Ralea observă că românii se adaptează cu mare ușurință la mediile 
străine, învățând repede obiceiurile și practicându-le. De asemenea, r 
limbile străine fără dificultate, integrându-se rapid unei alte getii in- 
gvistice. Autorul consideră că românul plecat în străinătate nu are melanco- 
lia locurilor natale și nu dorește să se reîntoarcă la familie. eTe 

2. Acest discurs este unul de opinie. Trebuie exprimată ra ice seara iei 

sonală despre problema pusă în discuţie ȘI apoi susținut pa e i aventura, 

care este bine să fie întărite prin exemple din viață, din experienţă p 


din informaţiile culturale ale elevului. 


pes 

Subiectul 2 
1. a. răspunsul este asemănător celui de la subiectul 1. nie 
b. Este un text nonliterar, intrând în categoria textelor publicistice. Pe lângă 

rolul informativ, acest fragment exprimă și un punct de vedere propriu, 
având un caracter persuasiv. Din această cauză, se pot observa mărci ale su- 
biectivității, cum este persoana I, singular la verb (aud) sau cuvântul incident 
desigur. Textul tinde însă spre o exprimare obiectivă, utilizându-se persoana 
a Il-a, singular sau persoana I, plural. Termenii sunt folosiți cu sens propriu, 
urmărindu-se evitarea ambiguității. Se poate observa bogăţia și varietatea 
vocabularului. Se folosește limba literară, dar apar și formulări din limbajul 
cotidian (Mai citește și tu cărți, că nu stricăl; subțierea). Se folosesc multe neo- 
Jogisme (a contraria, a implica, necesarmen te, minoritar, detalii, epidemic, galopant, 
straniu, fenomen, complementar, inflație, apetit etc.), dar limbajul este accesibil, 
pentru că se adresează unui public larg. 

Celelalte subiecte au rezolvări asemănătoare celor de la subiectul 1. 


Subiectul 3 


1. b. Textul este un text epistolar, pentru că respectă structura unei scrisori. Are data 
scrierii textului sus în partea dreaptă. Formula de adresare este scrisă central 
şi formula de încheiere în partea dreaptă jos, fiind urmată de semnătură. 

c. Atitudinea emițătorului este una de respect, fiindcă i se adresează cu for- 
mula domnule, folosind numele de familie. De asemenea, semnătura expedi- 
torului cu numele întreg arată o anumită distanță care impune respect 
destinatarului. 


Subiectul 4 


1. b. Este un text memorialistic, pentru că autorul vorbește la persoana I, singular, 
prezentând aspecte din viaţa sa personală. Relaţiile de rudenie amintite în 
text constituie un argument că textul este unul memorialistic. 


Subiectul 5 


1. b. Textul este un fragment dintr-un jurnal, pentru că există notarea datei și pen- 
tru că autorul spune că este vorba de un asemenea tip de scriere. 

c. La nivel ortografic și de punctuație, se constată că există întrebări retorice 
indicate de semnele de întrebare din text. Cratima, ca semn ortografic, indică 
formarea unui compus care aparține autorului în cuvântul nu-se-știe-cui. 
Prima virgulă din ultimul alineat este folosită pentru a separa apoziţia care 
explică ce este jurnalul pentru autor, celelalte virgule marchează un raport 
de coordonare prin juxtapunere. La nivel morfosintactic, se constată prezența 
pronumelor interogative ce prin care se exprimă nedumaeririle autorului. La 
întrebările puse, răspunsurile sunt structurate după schema definiției: prin- 
cipală urmată de o predicativă (care are și alte subordonate). În ultimele 
două alineate, se încearcă definirea jurnalului pe structura sintactică subiect 


— 

plus predicat nominal (jurnalul este... formă). Apoziţia dezvoltată, amestec de 
curtoazie, tandrete şi recunoștintă cu strigăte, reproșuri şi blasfemii, dă o informa- 
ție suplimentară despre ce înseamnă un jurnal. La nivel lexico-semantic, se 
constată numărul mare de neologisme: categorie, reverență, infinit, ambiguitatea 
curtoazie, tandrețe, blasfemii. Acestea apar alături de cuvinte din limbajul obiş- 
nuit. Apar și cuvinte compuse, create de autor. La nivel stilistico-textual, se 
pot observa exprimări metaforice: lumina sfârșitului, (jurnalul este) o formă de 
colaborare, un fel de reverență, sursa unui protest, amestec de curtoazie. Există și 
epitete: cea mai strânsă, infinit. 


Subiectul 6 

1, b. Textul aparţine stilului juridico-administrativ, fiind un document oficial. Textul 
face parte din legea fundamentală a țării, fiind organizat în articole și ali- 
neate. În fragmentul reprodus este articolul 30, organizat în opt alineate. 


Subiectul 7 

1. b. Textul este un text nonliterar, pentru că prezintă instrucțiunile de folosire a 
unei mașini de făcut pâine. Cuvintele sunt folosite cu sens propriu și enun- 
urile evită orice ambiguitate. Sunt folosite verbe la imperativ pentru a su- 
blinia necesitatea de a respecta instrucţiunile respective. 


Subiectul 8 

1. b. Textul este un text literar, pentru că este imaginar și are cuvinte folosite cu 
sens conotativ. Apar figuri de stil: personificarea verdeții, epitete (artificial, 
mort, blând, misterioasă, înfiorați, protectoare), metafore (spintecau, se topesc, 
scurgere, să se tocească). Fiind o descriere, textul este bogat din punct de ve- 
dere lexical, prezentând un tablou de natură, dar și pe cele două personaje. 
Fragmentul are și o anumită ambiguitate, permiţând interpretări contextuale 


multiple. 


b. Bareme pentru subiectele de la proba scrisă TIPI 


Subiectul 1 


1. intransigentă — necruțătoare, neîngăduitoare, hotărâtă, înverșunată, crudă, rea, 
ă, netolerantă; studiez — cer- 


neiertătoare, intolerantă, neîndurătoare, nemiloas t 
cetez, mă documentez, mă pregătesc, mă instrulesc, analizez, învăţ. 
(1 p. + 1p.) 2 puncte 


ativ împreună cu determinan- 


ile în cazul voc 
de restul enun- 


2, virgula separă substantivul domni 


tul său obligatoriu, atributul substantival apoziţional profesor, pl 
tului. e 
3. a veni pe lume — Maria a venit pe lume într-o zi de duminică.; 
a-i da lacrimile — La finalul filmului mi-au venit lacrimile.; 

cum îi vine la gură — Fiind nervoasă, l-a făcut cum i-a venit la gură.; 
a veni vorba — Când a venit vorba de el, a schimbat subiectul.; 
a-i veni în minte — Nu mi-a venit în minte acest argument.; 


vorba vine — Vorba vine că nu este el vinovatul.; 
a-i veni inima la loc — I-a venit inima la loc, atunci când a aflat că totul a fost o 


farsă.; 
a avea pe vino-ncoace — Maria îl are pe vino-ncoace și îi farmecă pe mulți. 


2 puncte 
4. şcoala, atitudinea profesorului, gara ca tentație pentru elevele din provincie. 
4 puncte 
5. construcţii în cazul vocativ: d-le profesor de matematici, domnişoară Cucu, domnule 
profesor; verbe la persoana a Il-a: ai văzut, taci, stai, vezi, studiezi, exagerezi, poți, 
să spui, ai fost, vrei, să pleci, dai, auzi; pronume personale de politețe, pronume 
reflexive, la persoana a II-a: dumneata, ți; pronume interogative: ce; adverbe in- 
terogative: când, unde. (2p.+2p.) 4 puncte 
6. mijloc indirect de caracterizare: felul de a vorbi al domnișoarei Cucu prin care 
exprimă dezaprobarea față de atitudinea profesorului față de eleve: Nicio dom- 
nișoară Cucu. Dumneata taci și stai cu nasul în cărți și-ți vezi de stelele și cometele 
dumitale; felul de a vorbi al profesorului din care reiese faptul că este un visător: 
Într-un târg de provincie ca al nostru... gara este... marea. Este portul, necunoscutul, 
depărtarea; mijloc direct de caracterizare în indicaţiile scenice: timid, modest de- 
spre profesor; intransigentă, bănuitoare, severă despre domnișoara Cucu. 2 p. 
menționarea mijlocului de caracterizare; 2 p. menţionarea fragmentului. 
4 puncte 
7. indicaţiile scenice evidenţiază trăsăturile personajelor: timid, modest, bănuitoare, 
severă; precizează tonul vocii lor: plat; indică ieșirile și intrările din scenă: iese 
precipitat, apărând o secundă în prag, iese şi ea pe peron; ajută la punerea în scenă 
a textului, reprezentând indicații oferite actorilor și regizorulu. 4 p. prezentare 
amănunțită și clară / prezentare schematică: 2 p. 4 puncte 
8. textul este împărțit în replicile personajelor și indicaţiile scenice; indicaţiile sce- 
nice (didascaliile) aparțin autorului și oferă informaţii despre personajele aflate 
pe scenă și ajută regizorul și actorii la montarea spectacolului, fiind scrise cu 
italice între paranteze rotunde; de exempu: (După o tăcere de o secundă, foarte 
serios); sunt scrise cu majuscule numele personajelor în faţa replicilor: de exem- 
plu: „DOMNIȘOARA CUCU: Ai văzut, domnule profesor de matematici?“; în 
partea literară a textului apare un singur mod de expunere, dialogul; de exem- 
plu: „DOMNIȘOARA CUCU: Studiezi?! De asta eşti dumneata profesor? Ca să 
studiezi? 
PROFESORUL: Cred că da. 
DOMNIȘOARA CUCU: Și între timp elevii și elevele îşi fac de cap. Ce dezmăţ!”; 
apare în fragmentul dat subdiviziunea actului, scena, fiind vorba de scena VII; 
2p.2p;; 1 punct pentru menționarea unei caracteristici și 1p. pentru ilustrarea 
cu exemple din text a trăsăturii menționate. 4 puncte 


- 

9. schimbul de replici evidențiază viziunea profesorului asupra simbolisticii 
gării, care este opusă celei a domnișoarei Cucu; gara este pentru peria | 
Cucu un spaţiu al pierzaniei, dar profesorul o percepe ca pe un simbol al i 
bertății, al aspirației spre necunoscut; asocierea gării cu marea are rolul de á 
reliefa viziunea profesorului, pentru că aceasta dă impresia de infinitate, de 
explorare a unor spații necunoscute; succesiunea de interogații retorice a don 
nișoarei Cucu, „De a pleca? De ce să pleci? Unde să pleci?”, demonstrează fap- 
tul că aceasta nu vede astfel lucrurile, fiindcă pentru ea gara este un spațiu 
prin care își satisface curiozitatea de a ști ce se întâmplă în oraș (se acceptă 
orice răspuns coerent); comentarea adecvată și nuanțată a secvenţei citate, în 
limitele de spațiu indicate 4 p./comentarea parțial adecvată sau nerespectarea 
limitelor de spațiu indicate 2 p. 4 puncte 


Subiectul 2 

1. nădejde — speranţă; a strâns — a agonisit, a adunat, a acumulat, a economisit. 

2. virgula separă substantivul în cazul vocativ Spirache de restul enunțului. 

3. a lăsa (pe cineva) în pace — Fiindcă a înţeles că nu mă interesează afacerea lui, 


m-a lăsat în pace.; 

a lăsa (pe cineva) în voie — Părinţii lui Andrei l-au lăsat în voie.; 

a lăsa (pe cineva) rece — Mă lasă rece afirmaţiile tale.; 

a nu se lăsa mai prejos — Nu ne-am lăsat mai prejos și am decis să participăm și 


noi la concurs.; 

a nu se lăsa cu una, cu două (o dată cu capul) — Nu s-a lăsat cu una cu două și a sus- 
ținut până la capăt că ideea i-a aparținut lui.; 

a se lăsa păgubaș — Am decis să nu mă las păgubaș şi să îmi susțin cauza.; 

a lăsa cu limbă de moarte — Tatăl eroului i-a lăsat cu limbă de moarte ce să facă după 


ce va trece în lumea cealaltă.; 


lăsă-mă să te las — Dan este lăsă-mă să te las; . 
a se lăsa greu — Părinţii Andrei s-au lăsat greu, când i-a rugat să accepte să meargă 


la munte.; 
a-i lăsa gura apă — Îmi lasă gura apă când 
a nu-l lăsa inima — Nu m-a lăsat inima să-l pedepsesc pe fratele meu mai Mic.; 
a lăsa în plata Domnului — Am decis să-l las în plata Domnului, fiindcă n-are rost 
să-i mai explic.; 

a lăsa la o parte — Am lăs 
a lăsa în seama (cuiva) — Dinu A 
a-l lăsa în boii lui — Profesorii | 


văd un tort.; 


at la o parte orice supărare.; 
fost lăsat în seama bunicii.; 


-au lăsat în boii lui, când au văzut că nu vrea să 


asculte.; 
lasă pe mine — Lasă pe mine, că pot rezolva problema. 2 puncte 


Spirache. 4 puncte 
ingura nădejde e tot frate-tău, 
e? (folosirea vocativului 


4. Tema discuţiei este moștenirea averii fratelui lui 
5. Ți-am mai spus eu... (folosirea persoanei a II-a); Si 
act, Spirach 


Tache (folosirea vocativului); Acum câți are ex _ 

și enunț interogativ); Fiți liniștiți (folosirea imperativului); Te-ai interesat la tri- 
bunal (folosirea persoanei a Il-a). d 4 puncte 
6. mijloc indirect de caracterizare prin ceea ce spune despre alții în cazul Daciei 
(dorința ca unchiul ei să moară mai repede): dacă nu cumva o avea și ăla de gând 
să trăiască o sută de ani; Chiriachiţa (teama că s-ar putea să piardă moștenirea); 
De! Numai să v-o lase vouă; mijloc direct de caracterizare prin aprecierea auto- 
rului în indicaţiile scenice: Spirache este modest. 4 puncte 
7, indicaţiile scenice evidenţiază atitudinea personajelor: modest, îi taie vorba; se 
prezintă comportamentul acestora: La auzul numelui lui Tache, toată familia devine 
atentă; ajută punerea în scenă a textului, reprezentând indicaţii oferite actorilor 
și regizorului; 4 p. prezentare amănunţită /2 p. prezentare schematică. 
4 puncte 
8. textul este împărțit în replicile personajelor și indicațiile scenice; indicaţiile sce- 
nice (didascaliile) aparţin autorului și oferă informaţii despre personajele aflate 
pe scenă și ajută regizorul și actorii la montarea spectacolului, fiind scrise cu 
italice între paranteze rotunde; de exempu: (La auzul numelui lui Tache, toată fa- 
milia devine atentă.); sunt scrise cu majuscule numele personajelor în faţa repli- 
cilor: de exemplu: „MIZA: Pe cum a pornit-o, cred că trece suta...“; în partea 
literară a textului apare un singur mod de expunere, dialogul; de exemplu: 
„DACIA: Ah! Când mă gândesc c-o să moștenim într-o zi atâta avere, îmi vine 
amețeală. 
CHIRIACHIȚA: De! Numai să v-o lase vouă... 
SPIRACHE: Păi n-are cui s-o lase... Singurul lui moștenitor eu sunt, ca frate al 
lui și de tată, și de mamă.“; înaintea scenei apar indicaţii scenice amănunțite: 
Tablou familial, în amurg: Spirache, retras într-un colț, spre lumina ferestrei, citește 
ziarul; Dacia deapănă un scul de lână roz și Decebal „îl ţine“; Chiriachița dă o pasenţă. 
În balansoar, Sarmisegetuza (pe scurt Miza) îşi lustruiește preocupată unghiile, cu 
„instrumentele“ în poală; Traian moțăie, cu o țigară lipită de buza inferioară, într-un 
colț de masă; Gena, la bufet, cu spatele spre public, pregătește mașina de spirt și ceștile 
pentru cafea. Afară e încă soare și liniște dulce de după-amiază provincială; (se acceptă 
orice răspuns coerent); câte 1 punct pentru menţionarea fiecăreia dintre cele 
două trăsături ale genului dramatic; câte 1 punct pentru ilustrarea cu exemple 
din text a fiecărei trăsături menționate; (2 p. + 2 p.) 4 puncte 
9. fragmentul reprezintă atitudinea lui Spirache care le confirmă membrilor fa- 
miliei sale că averea fratelui său le va reveni; el le atrage atenția asupra faptului 
că o posibilă moştenire nu-l va schimba, nefiind deloc interesat de îmbogățire; 
Spirache este modest, dorind doar un trai liniştit, adică să citească zilnic jur- 
nalul, fără nicio grijă; (se acceptă orice răspuns coerent); comentarea adecvată 
şi nuanțată a secventei citate, în limitele de spațiu indicate 4 p./ comentarea 
parțial adecvată sau nerespectarea limitelor de spațiu indicate 2 p. 


4 puncte 

Subiectul 3 


1. stăpânesc = posedă, subjugă, domină, tronează, controlează; trufia — mândria, 
orgoliul, aroganta, îngâmfarea. (1p.+1p.) 2 puncte 
2. cratima se folosește în Dumbrava-Roșie pentru scrierea unui cuvânt compus 
prin subordonare atributivă. 
3. văzând cu ochii — Copiii cresc văzând cu ochii.; 
ochi în ochi — Îndrăgostiţii stau toată ziua ochi în ochi.; 
cu ochii închiși — A rezolvat problema la matematică cu ochii închiși.; 
a fi numai ochi și urechi — Suntem numai ochi și urechi.; 
cât vezi cu ochii — Dincolo de pensiune, cât vezi cu ochii, se întinde pădurea.; 
a vedea cu ochii lui — Mihai ne-a spus că a văzut cu ochii lui incidentul.; 
a vedea cu ochii altuia — Se spune că e bine să vezi lucrurile cu ochii altuia.; 
a îngriji pe cineva ca pe ochii din cap — Eu și sora mea îl îngrijim pe cățelul primit 
cadou de Crăciun ca pe ochii din cap.; 
a nu avea ochi să vezi pe cineva — Fiind supărată, bunica nu avea ochi să vadă pe 
nimeni; 
a privi pe cineva cu ochi buni — Dacă ne purtăm bine, vom fi priviți cu ochi buni de 
cei din jur.; 
a privi cu ochi răi — Știu că din cauza repetatelor mele întârzieri sunt privită cu 
ochi răi de superiorii mei. 
a nu vedea înaintea ochilor — Eșecul l-a făcut pe amicul meu să nu vadă înaintea 
ochilor de supărare.; | 
a da cu ochii de cineva — Când am ieșit din școală am dat cu ochii de doamna dirigintă.; 
a-si vedea visul cu ochii — Horia și-a văzut visul cu ochii: a ajuns la Paris.; 
a-și da ochii peste cap — Înainte de a spune dacă vine cu noi, Raluca își dă ochii 
peste cap și ne spune verzi și uscate.; ca sut caza, 
a face un lucru cu ochii închiși — Sunt în stare să fac aceste exerciții cu ochii închiși. 
între patru ochi — Vom discuta despre acest incident între patru ochi.; | 
cu ochi pierduţi — De când s-a îndrăgostit, Maria stă cu ochii pierduţi și nu spune 
nimic ore în șir.; | Ă 
a sorbi pe cineva din ochi — Bunica îl soarbe din ochi pe nepoţelul ce se joac 
dina din faţa casei. 
încotro vede cu ochii — Personajul din basm a 
cauza răufăcătorului.; | 
a avea ochi — Meșterul are ochi la lipirea bijuteriilor stricate. 
a bate la ochi — Minciuna lui bate la ochi j 
din ochi — A apreciat lungimea din ochi.; l i l 
ii i _ A dat ochii cu foştii colegi de liceu.; A PF 
a da ochii cu cineva i inte oscut pe cel care a înșelat-o.; 
a deschide ochii — Mara n-a deschis ochii, càn a | zii ce prostii spune colegul lui.; 
a face ochii mari — Mihai a ficut oih NEE nii îm stziă cumpără ceva. 
a fi cu: ochii în patru = sa aul sa ochi şi cu sprâncene.; 
cu ochi și cu sprâncene — Afirmația ta € 0. ala copilului.; 
a închide ochii — învăţătoarea a închi? paie inean de matematică.; 
a lua la ochi — Mircea a fost luat la ochi de profesoru 


2 puncte 


ă în gră- 


plecat încotro a văzut cu ochii din 


— 

a nu-și lua ochii - Ana nu-și lua ochii de la lulian.; a 
a scoate ochii - Mama mi-a scos ochii că am luat note MICI.; 
sub ochi — Accidentul s-a petrecut sub ochii noștri. puncte 
uptă, situația Pocuţiei. puncte 
5 ti i cazul vocativ (Stăpânul meu; stăpâne; Moldovo; Mario); verbe la 
modul imperativ (rămâi); verbe și pronume la persoana a II-a, singular (Măria 
Ta; îngrijești). îi 4 puncte 
6. un mijloc direct de caracterizare a personajului sunt faptele sale; Ștefan este 
decis să plece la luptă, în ciuda bătrâneții și a bolii; Domnul care desparte ce e al 
lui de ce e al țării..., Ștefan n-a murit încă. 4 puncte 
7. indicaţiile scenice evidenţiază gesturile personajului: trăgându-se pe un jet, îi ia 
mâinile amândouă, arată părul; ajută la punerea în scenă a textului reprezentând 
indicaţii oferite actorilor și regizorului; 4 p. prezentare amănunţită /2 p. pre- 
zentare schematică. 4 puncte 
8. textul este împărțit în replicile personajelor și indicațiile scenice; indicațiile sce- 
nice (didascaliile) aparţin autorului și oferă informații despre personajele aflate 
pe scenă și ajută regizorul și actorii la montarea spectacolului, fiind scrise cu 
italice între paranteze rotunde; de exempu: (trăgându-se pe un jet, îi ia mâinile 
amândouă, arată părul); sunt scrise cu majuscule numele personajelor în fața re- 
plicilor: de exemplu: „ȘTEFAN: MIlă?“; în partea literară a textului apare un 
singur mod de expunere, dialogul; de exemplu: „DOAMNA MARIA: Dar nu 
vezi, Măria Ta... 
ȘTEFAN: Că sunt bătrân... 
DOAMNA MARIA: Nu... [...] Rămâi, stăpâne! Îngrijești de Moldova, îngrijind 
de sănătatea ta...“; apare în fragmentul dat subdiviziunea actului, scena, fiind 
vorba de scena V; (se acceptă orice răspuns coerent); 2 p.+2 p.;l punct pentru 
menţionarea unei caracteristici și 1p. pentru ilustrarea cu exemple din text a 
trăsăturii menționate. 4 puncte 
9. fragmentul din ultima replică a lui Ştefan, evidenţiază faptul că, deși este con- 
știent că este bătrân, nu renunţă la luptă; vârsta înaintată a domnitorului este 
sugerată de metafora iernii, iar asocierea cu cea a primăverii evidențiază ac- 
ceptarea de către Ștefan a ireversibilității timpului, pentru că „niciodată pri- 
măvara ħu va mai sosi“; a doua parte a replicii este construită pe opoziția 
dintre oștenii moldoveni și leşi, primii sunt curajoși și sunt gata să-și apere țara 
în orice situație, ceilalți preferă să se adăpostească în situaţii dificile; (se acceptă 
orice răspuns coerent); comentarea adecvată și nuanţată a secvenţei citate, în 
limitele de spațiu indicate 4 p./ comentarea parțial adecvată sau nerespectarea 
limitelor de spațiu indicate 2 p. 4 puncte 


Subiectul 4 


1. se prăbușea — cădea, se năruia, se prăvălea, se rostogolea; noimă — logică, înţeles, 
sens, rost. (1 p. +1 p.) 2 puncte 
2. cratima, ca semn ortografic, marchează rostirea împreună a două cuvinte, 
pronumele personal te și verbul auxiliar am care ajută la formarea perfectului 
= 
258 


CE Scanned with OKEN Scanner 


compus; indică, în același timp, apariţia diftongului ea; consecinţa acestor fe- 

nomene este menţinerea măsurii versului. PoP pinete 
3.a trece în revistă — Președintele a trecut în revistă garda de onoare.; 

a trece cu vederea — Diriginta a trecut cu vederea repetatele ieșiri ale Andreei.; 

a trece hopul — Am trecut hopul acesta, acum ne putem bucura de zilele de vară ; 

nu zi hop până nu treci șanțul — Bunicul spune mereu să nu zicem hop până nu tre- 

cem șanțul; 

a trece de partea cuiva — Băieții din cartierul meu au trecut de partea fetelor.; 

a trece la fapte — După atâta vorbărie ar fi bine să trecem la fapte.; 

treacă-meargă — Purta un palton treacă-meargă.; 

a-i trece prin cap — Nu i-a trecut prin cap să-și sune colegul de clasă.; 

a trece pragul cuiva — Bunicul nu i-a trecut pragul lui George.; 

a-i trece printre degete — Toată averea i-a trecut printre degete.; 

a-i trece prin mână — l-au trecut prin mână multe promoții de elevi.; 

a trece ca gâsca prin apă — De când e la liceu, trece clasa ca gâsca prin apă.; 

a-l trece toate apele — Înainte de interviu, au frecut-o toate apele de emoție.; 

a trece pe planul al doilea — De când e mamă, a trecut cariera pe planul al doilea.; 

a trece peste cineva — A trecut peste director și s-a dus direct la ministru.; 

a trece la cineva sau de partea cuiva — A trecut la liberali de acum doi ani./ A trecut 

de partea victimei, deși era din familia agresorilor.; 

a trece la fapte — Nu ajunge să promiteți, treceţi la fapte.; 


a trece sub tăcere — Barbu a trecut sub tăcere înţelegerea cu Dinu. 
2 puncte 


4. verbe la persoana I, singular (eram, m-am trezit, aș fi-nvelit, nu am recunoscut), 
pronume reflexiv de persoana I singular (m-, mi), adjectiv pronominal posesiv 
de persoana I singular (meu, mea). (2 p- +2 p.) 4 puncte 

5. frigul, luna, timpul, aşteptarea. (2 p. + 2p.) 4 puncte 

6. se stingea-n cupole amiaza, în fiecare oră, în fiece secundă, treci prin așteptarea mea 
de-atunci. (2p.+2p.)4 puncte 

7. epitetul metaforic ondulată sugerează armonia simțurilor, pentru că mirosurile 
se vizualizează, mişcarea lor fiind simetrică, pentru ca îndrăgostitul să poată 


percepe prezența iubitei; epitetul atât de atent, prin mijlocul expresiv pa 
a superlativului, exprimă încordarea așteptării; metaforele se prăbușea, p ei 
i frioul sugerează dispariţia iubirii. na H 

8. f Asen operei lirie este subiectivitatea, vizibilă în mărcile eului liric prin = 
se comunică un sine imaginar; astfel, apare pronumele reflexiv a perso! yori 
gular: mi, care este cel mai puternic semn al liricității; perona apar ps eră 
jectivele pronominale posesive meu, mea și la verbe: eram, i i sri it 
nu te-am recunoscut; o altă trăsătură a liricului este prezenţa limba) 


i i pri atunci ca prin 
ca expresie a subjectivității: comparația trect prin aşteptarea gak ude E shi 
ia î tece Ș 
fantoma unui arc de triumf; enumerația în fi 


fiecare oră, în et 
f ilor; cce 
rele relieful fără de noimă al lunii, plutirea ondulată a mirosurilor; (se a p nete 
răspuns coerent). > 

planul trecutului și cel al prezentului interferează; versurile 
exprimă ideea că intensitatea dorinței de a întâlni iubirea (exprimată de-a lun- 
gul întregii poezii prin repetiţia versul Eram atât de atent) a dus la nerecunoaș- 
terea clipei de grație (nu te-am recunoscut); dimensiunea acestei dorinţe este 
sugerată prin enumeraţia în fiecare oră, în fiece secundă, în cadrul căreia substan- 
tivele ce denumesc diviziuni temporale sugerează idealul găsirii sinelui; adver- 
bul predicativ poate exprimă starea de incertitudine a celui care comunică, o 
incertitudine dublată de speranța de a-și atinge visul; comparația din final (treci 
prin aşteptarea mea de atunci/ca prin fantoma unui arc de triumf ) echivalează posi- 
bila întâlnire a iubirii cu victoria sinelui (se acceptă orice răspuns coerent); 
comentarea adecvată și nuanțată a secvenței citate, în limitele de spațiu indicate 
4 p./comentarea parțial adecvată sau nerespectarea limitelor de spațiu indi- 


9. în ultima strofă, 


) cate 2 p. 4 puncte 
Subiectul 5 

1. jale — tristețe, mâhnire, durere, dezolare; năpădesc — împresoară, înăbușesc, co- 

tropesc, copleșesc. (1p.+1p.)2 puncte 


2. cratima, ca semn ortografic, marchează rostirea împreună a două cuvinte, sub- 
stantivul cântare şi adjectivul participial îndepărtată; indică și căderea vocalei î 
de la inițiala adjectivului; consecința acestor fenomene este păstrarea ritmului 
și măsurii versului. 2 puncte 

3. de piatră — Deși l-am rugat să ne ajute, a rămas de piatră.; 

a scoate din piatră seacă — Când vreau un produs deosebit, părinții mei se stră- 
duiesc și-l scot din piatră seacă.; 

ger de crapă pietrele — Afară e ger de crapă pietrele.; 

tare ca piatra — Vecinul meu, deși are o vârstă înaintată, e tare ca piatra.; 

a avea (sau a i se pune, a-i sta cuiva ca) o piatră pe inimă — Daniel are o piatră pe 
inimă.; 

a i se lua sau a i se ridica (cuiva) o piatră de pe inimă (sau de pe suflet, de pe cuget) — 
După ce i-a spus mamei că a luat trei i s-a luat o piatră de pe inimă; 

a arunca cu piatra sau cu pietre (în cineva) — Nu e bine să arunci cu piatra într-un 
om care vrea să te ajute. 2 puncte 

4. mare, cer, stânci, iedera, mușchiul, colină, floare, vânt. 

| (1p.+1p.+1p.+1p.)4puncte 

5. motive: marea, sufletul, ruinele, singurătatea. (2 p. + 2 p.) 4 puncte 
6. Sufletu-mi e-o mare moartă; Sufletu-mi e-un turn de piatră; Sufletu-mi e-o floare rară. 
(2 p. +2 p.) 4 puncte 

7, metafora sufletului care este un turn ruinat sugerează singurătatea și disperarea 
celui care cândva era un turn, simbol al trufiei prin verticalitate; iedera şi muş- 
chiul sunt simboluri ale părăsirii, ale uitării; hiperbola năpădesc accentuează 
ideea însingurării; metafora sufletului devenit strajă pentru singurătatea su- 
fletească surprinde dezolarea celui refuzat de ceilalți; epitetul adverbial trist 
sugerează faptul că omul tânjește după comunicare, înțelegere; colina este un 
simbol al înălțimii de la care cel însingurat privește lumea care l-a dezamăgit; 


— 

metafora serii sugerează întunecarea sufletului omului întristat, sfâșiat de du- 
rere precum întunericul de aripile liliecilor; epitetul tainic sugerează misterul 
sufletului care întristat se închide în sine (se acceptă orice răspuns coerent). 
4 puncte 
8. o trăsătură a operei lirice, existentă în această poezie este subiectivitatea, vizi- 
bilă în mărcile eului liric prin care se comunică un sine imaginar; astfel, apare 
pronumele personal de persoana I, singular: mi, care este cel mai puternic semn 
al liricității; persoana I apare și la adjectivele pronominale posesive meu, mea şi 
la verbe, precum eram, am trezit, aș fi-nvelit, nu te-am recunoscut; altă trăsătură a 
liricului este prezenţa limbajului figurat ca expresie a subiectivității; de exem- 
plu, metaforele (sufletul) mare, floare; epitete: moartă, arse, sterpelor, spulberată, 
aprig; personificări: undele care dorm, cântarea care plânge (se acceptă orice răs- 
puns coerent). 4 puncte 
9. ultima strofă conţine descrierea sufletului realizată prin trei definiții metaforice: 
sufletu-mi e-o floare rară, e-o cântare-ndepăratată, e o candelă uitată; fiecare metaforă 
este urmată de o subordonată atributivă ce sugerează durerea sufletească (ce 
muiată pare-n sânge), dorul (ce visări apuse plânge) și singurătatea (ce se stinge 
pe-un mormânt), toate aceste stări fiind provocate de destinul nefavorabil, idee 
sugerată de metafora al restriștei aprig vânt; (se acceptă orice răspuns coerent); 
comentarea adecvată și nuanţată a secvenţei citate, în limitele de spațiu indi- 
cate 4 p./comentarea parțial adecvată sau nerespectarea limitelor de spațiu in- 


dicate 2 P- 4 puncte 


Subiectul 6 

1. trist — melancolic, îndurerat, întristat, dureros, jalnic, dezolant; sosiți — veniți, 
(1p.+1p.)2 puncte 

de coordonare prin juxtapunere între părți de 


entele circumstanţiale de loc din Boston și 
2 puncte 


ajunși. 

2. virgula marchează o relație 
propoziţie de același fel, complem 
Norfolk. 

3. armă albă — Tânărul acesta a fost prins cu arme albe.; 
ba e albă, ba e neagră — Nu s-a decis încă, la el ba e albă, ba e neagră; 
noapte albă — Voi face o noapte albă ca să învăţ pentru teză.; 
negru pe alb — Scrie negru pe alb că nu poți intra la examen cu telefonul asu- 


pra ta.; 

a semna în alb - Nu e b 

cusut cu aţă albă — Minciuna era cusută cu aţă albă; 

a scoate peri albi — Năzbâtiile lui mi-au scos peri albi.; remi 

până în pânzele albe — Merge cu acţiunile lui până în pânze e ai i 
4. prezența persoanei I singular la pronumele personal: e T 

nei I singular la verbe: cred, n-am cântat; tot o marcă de subi 

lar la verbe și la pronume personale. 


ine să semnezi în alb contractele; 


2 puncte 
a persoa- 


soana I plural și a II-a singu (2 p. + 2 p) 4 puncte 
i îi dă tivul 
A : i i i inuturilor îndepărtate, mo 
5. motivul cântecului, motivul poetului, motivul $ (2 p.+2p)4 puncte 
mării. e 

6. Pe-albastrul răzvrătit al altor mări; Pe marginile albului fiord; Sosiţi din Boston,/ Nor- 
folk/ Şi New York. __ Qp-+2p)4 puncte 
7. antiteza dintre cei doi îndrăgostiţi referitoare la felul în care ei privesc iubirea; 
metafora iubirii privite ca o nebunie sugerează incompatibilitatea dintre bărbat 
și femeie; epitetul scurtă sugerează dispariția rapidă a sentimentului (se acceptă 
orice răspuns coerent). l Ssi 4 puncte 
8. o trăsătură a operei lirice, existentă în această poezie, este subiectivitatea, vizi- 
bilă în mărcile eului liric prin care se comunică un sine imaginar; astfel, apare 
pronumele personal de persoana I singular eu, care este cel mai puternic semn 
al liricității; persoana I apare și la verbe: cred, am vrut, nu vom ști; o altă trăsătură 
a liricului este prezenţa limbajului figurat ca expresie a subiectivității: inver- 
siunea scurtă nebunie, metafora albastrul răzvrătit al altor mări (se acceptă orice 
răspuns coerent). 4 puncte 
9. a doua strofă prezintă imaginea pe care bărbatul o are despre iubirea trecută; 
el o consideră, printr-o metaforă, un vis proiectat în spații îndepărtate; această 
dorinţă de evaziune este un motiv simbolist; marea este un simbol al vastității, 
fiind asociată cu mărimea iubirii la început; utilizarea simbolului este o carac- 
teristică a liricii simboliste; sinestezia, caracteristică a simbolismului, apare prin 
asocierea cântecului cu imaginea păsărilor albe; epitetul trist sugerează starea 
de spirit a îndrăgostitului dezamăgit; prezenţa culorilor constituie o altă trăsă- 
tură a liricii simboliste, păsările albe fiind proiectate pe albastrul mării; enume- 
rația din Boston,/ Norfolk / Și New York sugerează dorința de evaziune în ținuturi 
îndepărtate, specific simbolistă; repetiţia un cântec trist accentuează asupra eșe- 
cului iubirii care generează spleenul specific simbolist; referirea la triolete tri- 
mite la muzicalitatea simbolistă; poetul îndrăgostit de blonde cochete trimite la 
decadentismul poeţilor simboliști; inovațiile prozodice, altă caracteristică sim- 
bolistă, apare și în acest fragment cu măsură variabilă (se acceptă orice răspuns 
coerent); comentarea adecvată și nuanţată a secvenţei citate, în limitele de spa- 
tiu indicate 4 p./comentarea parțial adecvată sau nerespectarea limitelor de 
spațiu indicate 2 p. 4 puncte 


Subiectul 7 


1. lumină — întuneric, beznă, întunecime; încet — repede, iute, rapid, grabnic. 
2 puncte 

2. cratima, ca semn ortografic, marchează rostirea împreună a două cuvinte,ver- 

bul sufli și prepoziţia în; indică și căderea vocalei î din prepoziţie; consecința 

acestor fenomene este păstrarea ritmului și măsurii versului. 2 puncte 
3. în floare — Bunicul încă este în floare.; 

în floarea vârstei — Mihai Eminescu a murit în floarea vârstei.; 

floare la ureche — Rezolvarea problemei de matematică a fost floare la ureche pen- 

tru Mihai; 

de florile mărului sau de flori de cuc — Așa, de florile mărului, nu o să îl ajut.; 

copil din flori — Bunica spune că vecina mea a făcut un copil din flori. 2 puncte 

4. verbe la persoana I singular (stau), pronume personal de persoana I singular 
(-mi, mă, eu), adjectiv pronominal posesiv de persoana I, singular (mei); tot o 
marcă de subiectivitate este prezenţa adjectivului pronominal posesiv de per- 
soana a Il-a singular (tău, ta), pronumelui personal de persoana a II-a singular 
(tu), pronumelui reflexiv de persoana a II-a singular (te), verbe la persoana a I-a 


singular (te uiţi, ai obosit, ai aruncat, desfaci, ardici, sufli). 4 puncte 
5. motivul nopții, motivul lunii, motivul vântului, motivul grădinii, motivul ste- 
lelor. 4 puncte 


6. Stau în cerdacul tău... Noaptea-i senină; Deasupra-mi crengi de arbori se întind; Dar 
prin fereastra ta eu stau privind; Deasupră-mi stele tremură prin ramuri; Ș-alături 
luna bate trist în geamuri. 4 puncte 

7. epitetul metaforic de ninsoare evidenţiază albul umerilor ființei iubite și puri- 
tatea acesteia; personificarea stele tremură exprimă participarea naturii cosmice 
la scena de iubire, asupra stelelor transferându-se emoția îndrăgostitului; epi- 
tetul adverbial și personificator trist sugerează tot participarea naturii la iubirea 
celor doi îndrăgostiți (2p. + 2p.) 4 puncte 

8. o trăsătură a operei lirice, existentă în această poezie, este subiectivitatea, vizibilă 
în mărcile eului liric prin care se comunică un sine imaginar; astfel, apare pro- 
numele personal de persoana I singular, eu, mi, mă, care este cel mai puternic 
semn al liricității; persoana I apare și la adjectivul pronominal posesiv mei și la 
verbul stau; limbajul figurat și felul în care este imaginat universul descris sunt 
alte semne ale subiectivității și, prin urmare, ale liricului; noaptea este momen- 
tul propice contemplației, într-o natură umanizată asupra căreia se transferă 


emoția îndrăgostitului, pentru că stele tremură, luna bate trist în geamuri. 
4 puncte 


9. una dintre caracteristicile romantismului este prezența naturii nu doar ca pei- 
saj, ci şi ca reacție la starea sufletească a celui care emite discursul liric, în text 


apărând o natură personificată ce răspunde trăirilor îndrăgostitului; astfel, 


crengile arborilor se întind, cum arată personificarea, și îl cuprind pe îndrăgostit; 
arată epitetul, și vântul mișcă arbo- 


noaptea, motiv romantic, este senină, cum 

rii-n grădină; cadrul romantic este completat de cerdacul din care îndrăgostitul 
își admiră iubita; femeia este o femeie-înger, care exprimă puritate, acesta fiind 
un alt motiv romantic; portretul este conturat de epitete, mâna ei fiind fină şi 
părul de aur; metafora valului prin care este prezentat părul femeii şi epitetul 
substantival de aur o transformă într-un fel de zână, sugerându-se astfel și oi 
cuparea romanticilor pentru folclor; accentuarea lirismului, fapt evidențiat de 
prezența persoanei | Ja verbe și la pronume, este o altă caracteristică a roman- 
tismului (se acceptă orice răspuns coerent); comentarea adecvată și nuanțată a 
fragmentului indicat, în limitele de spaţiu indicate 4 p./comentarea parțial 


adecvată sau nerespectarea limitelor de spaţiu indicate 2 p. 
4 puncte 


— 

Subiectul 8 


1. pustiu — populat; izbutise — eșuase. (a p- + 1 p.) 2 puncte 
2; ghilimelele sunt folosite pentru a cita numele restaurantului. 2 puncte 
3. a culca la pământ — Grâul a fost culcat la pământ.; 

a băga în pământ — Mă bagi în pământ cu prostiile pe care le faci; 

ca de la cer la pământ — Între ei este o diferență ca de la cer la pământ.; 

cu o falcă-n cer și cu una-n pământ — Mătuşa a venit la noi cu o falcă-n cer şi cu 

una-n pământ după prostia pe care am făcut-o.; | pu 

din pământ, din iarbă verde — Trebuie să fac rost de bani din pământ, din iarbă 

verde.; 

a face umbră pământului — Mira a făcut umbră pământului.; 

a-i fugi pământul de sub picioare — Lui Dan i-a fugit pământul de sub picioare când 

a văzut cât a greșit la lucrare.; 

a intra în pământ de ruşine — Când a fost prins copiind, a intrat în pământ de ruşine.; 

la pământ — El este la pământ după ce l-a părăsit iubita.; 

la capătul pământului — Maria stă la capătul pământului; 

a lăsa la pământ — Geo a lăsat la pământ totul și a plecat mai departe.; 

nu e peste pământ — Mergi la Ana, că doar nu e peste pământ.; 

cu picioarele pe pământ — Gina este o fată cu picioarele pe pământ.; 

a nu-l răbda pămânul — Pe hoţ nu-l mai rabdă pământul; 

sărac lipit pământului — Mircea este sărac lipit pământului ; 

a șterge de pe fața pământului — Satul a fost șters de pe fața pământului; 


a tăcea ca pămânul — Ei au tăcut ca pământul. 2 puncte 
4. Pământ galben, case albe, marea în culori deschise; Două pontoane de lemn, puțin 
nisip, o vilă roz — stranie apariție — pe o colină. 4 puncte 


5. perspectiva narativă este subiectivă, întâmplările fiind relatate la persoana I 
singular de un narator implicat, care este personaj ce participă la acțiune, viziu- 
nea fiind cu, punctul de vedere fiind intern și naratorul nefiind credibil. 

nad A es 4 puncte 
6. etaj, cameră, bucătărie, pereți, încăperile, covoare, perdele, pat, ferestre. 
(1p.+1p.+1p.+1p) 4puncte 

7. adjectivele exprimă cromatica tabloului descris (galben, albe) şi nuanţa mării 
(culori deschise). 4 puncte 

8. textul dat este un text epic; în primul rând are acţiune, întâmplările fiind pre- 
Zentate într-o ordine logică și temporală; îndrăgostiți ajung în Cavarna și se 
îndreaptă spre locuinţa lor; femeia reuşeşte să amenajeze frumos camera în 
care locuiesc cei doi îndrăgostiți; în al doilea rând, textul are personaje; un per- 
sonaj este Ioana, iar celălalt este personajul-narator; în al treilea rând, textul 
are un narator, care este implicat și relatează la persoana I (se acceptă orice răs- 
puns coerent). 4 puncte 

9. fragmentul surprinde bucuria Ioanei și convingerea ei că vor cunoaște ferici- 
rea; enunţul final sugerează însă că această convingere, pe care personajul-na- 
rator o împărtășea el însuși, s-a dovedit a fi o iluzie; indicele temporal în clipa 
aceea și verbul la imperfect credeam fixează planul trecutului și opoziția cu 


— 

prezentul (se acceptă orice răspuns coerent); comentarea adecvată si nuantată 
a fragmentului, în Ti de spațiu indicate 4 p./ comentarea parţial adecvată 


sau nerespectarea limitelor de spaţiu indicate 2 p. 4 puncte 
Subiectul 9 
1. năprasnic — cumplit, groaznic, îngrozitor, grozav, teribil, extraordinar, teribil ; 

entuziasm — avânt, înflăcărare, elan, însuflețire. (1p.+1p.)2 puncte 
2. virgula izolează construcția incidentă se înțelege de restul enunţului. 

A A 2 puncte 

3. câtă frunză și iarbă — În vara trecută, au venit la Marea Neagră turiști mulți, câtă 

frunză și câtă iarbă.; 


a umbla de frunza frăsinelului — Mihai umblă de frunza frăsinelului toată ziua.; 
a tăia frunză la câini — Paul și Maria taie frunză la câini și nu învaţă nimic toată ziua. 
2 puncte 
4. perspectiva narativă este subiectivă, întâmplările fiind relatate la persoana I 
singular de un narator implicat, care este personaj ce participă la acțiune, vi- 
ziunea fiind cu, punctul de vedere fiind intern și naratorul nefiind credibil. 
4 puncte 
5. O ploaie torențială, care se înverșunează atât de inutil și de contrar obișnuințelor 
naturii a treia zi după începutul ei, are ceva comic — epitete, ploaia este personifi- 
cată, fiindcă se înverșunează; Plouă năprasnic zi și noapte — epitet; Când încetează 
puțin, începe din nou, cu o și mai mare furie, cu un fel de entuziasm prostesc — epi- 
tete, personificare, fiindcă are furie și entuziasm. 4 puncte 
6. citea, volumul, lectura, capitolul, album, să răsfoiesc, cartea, romanului. 
(1p.+1p.+1p.+1p.)4puncte 
7. verbele la prezent aparțin timpului narării, timpului confesiunii. 4 puncte 
8. textul dat este un text epic; în primul rând are acțiune, întâmplările fiind pre- 
zentate într-o ordine logică și temporală: personajul-narator o găsește pe Adela 
în cerdac, citind; în timp ce ea își continuă lectura, el răsfoiește un album; în al 
doilea rând, textul are personaje: un personaj este Adela, iar celălalt este per- 
ul-narator; în al treilea rând, textul are un narator, care este implicat și re- 
uns coerent). 4 puncte 
eamănă cu prințul Andrei (personaj 
igă pe acesta, probabil pentru că 
_„Seamăn cu printul Andrei?, 
d dorinţa personajului narator de a cunoaște 
certitudine (se acceptă orice răspuns co- 
în limitele de spațiu 
lor de spațiu 
4 puncte 


sonaj 
latează la persoana I (se acceptă orice răsp 
9. afirmaţia Adelei că personajul-narator se as 
al romanului pe care tocmai îl citește) îl intrigă 
nu se regăsește în trăsăturile acestuia; interogațiile . 
Și pentru ce mi-a spus-0? surprin 
motivul remarcii, dar și starea sa de in e: 
erent); comentarea adecvată și nuanţată a secvenţei citate, dar 
indicate 4 p./comentarea parțial adecvată sau nerespectarea limite 


indicate 2 p. 

Subiectul 10 


1. dificil — complicat, pretențios, mofturos; mă socoteam - mă consideram, mă cre- 
deam, mă apreciam, mă găseam, mă închipuiam, mă vedeam. 
(1 p. +1 p) 2 puncte 
2. virgula marchează un raport de coordonare prin juxtapunere între părți de pro- 
poziție de același fel, atributele dificil şi cu bizarerii. 2 puncte 
3. plin de viață - Copiii din clasa pregătitoare sunt plini de viață ğ 
fără (pic de) viață — Nu știu de ce Maria a fost azi fără pic de viață.; 
de viată — Am văzut că băieţii din clasa ta sunt de viață. 
pe viață și pe moarte — Băieţii ne-au avertizat că va fi un meci pe viață și pe moarte.; 
cu viață — Mi-ar plăcea să cântăm mai cu viață acest cântec.; 
a fi în viață — Mă bucur că oamenii aceștia sunt în viață, în ciuda accidentului în 
care au fost implicați.; 
a aduce (pe cineva) la viaţă — L-am stropit cu apă și l-am adus la viață.; 
a fi între viață și moarte — Se pare că pacientul este între viață și moarte.; 
a-și pune viața în primejdie (sau la mijloc) — Călărețul și-a pus viaţa în primejdie pen- 
tru a salva calul.; 
cu prețul vieţii — Copiii au fost salvaţi cu prețul vieții unui pompier.; 
a se trece din viață — Mătușa s-a trecut din viață anul trecut.; 
o viață de om — Nu ne-am văzut de o viață de om. 2 puncte 
4. naratorul este implicat, fiind personaj care participă la acțiune și relatând la 
persoana I singular, perspectiva fiind subiectivă, viziunea cu, punctul de ve- 
dere intern, ceea ce îl face pe narator necredibil. 4 puncte 
5. enumerații: dificil, cu bizarerii și idei; Camus, Kafka, Sartre, Céline, Bacovia, Voronca, 
> Rimbaud și Valery; epitete: (adolescent) dificil, (modulaţii) atât de tăioase. 
(2 p. + 2 p.) 4 puncte 


6. poeți, poezie, cărți, biblioteci, versuri, creație, lectură. 
(1p.+1p.+1p.+1p.) 4puncte 
7. verbele la imperfect au funcție.evocativă, descriind viaţa de adolescent a per- 
sonajului-narator. 4 puncte 
8. textul dat este un text epic; în primul rând are acţiune, întâmplările fiind pre- 
zentate într-o ordine logică și temporală; personajul-narator consideră că eve- 
nimentul vieții sale de adolescent a fost apariţia în viaţa lui a unei iubite; el 
citea foarte mult și la școală umplea tabla cu versuri din poeţii pe care îi îndră- 
gea; la limbile străine făcea exemple ciudate; reușise să obțină și premii la con- 
cursurile de creație; scria versuri și ținea un jurnal; nu avea aceleași preferinţe 
cu cei de vârsta sa și se izola într-o lume a lui; în al doilea rând, textul are per- 
sonaje: personajul-narator, colegii de școală; în al treilea rând, textul are un na- 
rator, care este implicat și relatează la persoana I (se acceptă orice răspuns 
coerent). 4 puncte 
9. adolescent dificil, cum arată epitetul, personajul-narator își exprimă convinge- 
rea că apariția iubirii în viața sa l-a salvat de la îndepărtarea de lumea reală; 
importanța momentului și a fiinţei iubite reiese din scrierea cu caractere diferite 
a pronumelui personal ea; plasarea între ghilimele a sintagmei „în viaţa mea“ 


—- 

este o dovadă a autoironiei narat i 
orului, care considera că i 
, nu trăia cu adevărat; 
mrp adecvată și nuanțată a secvenței citate, în limitele de Piri 
cate 4 p. comentarea parțial adecvată sau nerespectarea limitelor de spatiu i N 
dicate 2 p. jii a 
puncte 


Subiectul 11 


1. placid — calm, monoton; contemplativ - visător. 2 

2. virgula marchează un raport de coordonare prin juxtapunere între două pei 
de propoziţie de același fel, atributele adjectivale surde și metalice. 2 taie 

3. a-și lua lumea în cap — Pentru că nu se înțelegea cu nevasta, și-a luat lumea A ca y 
a avea cap — A avut cap să rezolve o problemă atât de grea.; E 
ba dei la cutie — De când a pierdut banii pe investiţii proaste, stă cu capul la 
cutie.; 
a se bate cap în cap — Spusele celor doi se bat cap în cap.; 
a bate capul cuiva — Mă bate la cap să-i cumpăr un mobil nou.; 
a-și bate capul — Și-a bătut capul cum să rezolve problema.; 

| a băga în cap — Prietenii i-au băgat în cap toate prostiile.; 

cap de țară — Nu e un cap de țară pierderea unei sume mici de bani.; 

cu cap — Tatăl meu e un om cu cap.; 

cu noaptea-n cap — Azi, m-am sculat cu noapiea-n cap.; 

a se da cu capul de toți pereții —- După ce a pierdut exam 

cu capul de toți pereții.; 

a da de cap — Deşi a fost o situație dificilă, până la urmă i-a dat de cap.; 

a da din cap — La întrebarea mea, a dat din cap, aşa că am înţeles că e de acord.; 

a da în cap cuiva — De fiecare dată, îi dădea în cap cu greșeala făcută în ado- 


enul, degeaba se mai dă 


lescenţă.; 
a da peste cap — Pierderea bunicului l-a dat peste cap.; 
a se da peste cap — Deşi nu se găseau pe piață alimente, el se dădea peste cap și 


făcea rost de orice.; 

de capul său — Copilul trebuie să ştie că nu e de capul său.; 

din capul locului — Stabiliseră din capul locului regulile de comportament în clasă.; 
din cap până-n picioare — Era îmbrăcată din cap până-n picioare în mătase; 

a fi ceva de capul cuiva — Obţinând premiul al doilea la olimpiadă, a dovedit că 


e ceva de capul lui.; Pa erele 
a face capul calendar — I-a făcut capul calendar, vorbindu-i de realizările sale.; 
a-și face de cap — Băiatul începuse să-și facă de cap, de când crescuse pen 
fără cap — A dovedit că e un om fără cap, pierzând tofi banii economisiţi taJ 


mecanice.; fra pi aia 
ară cap şi fără coadă — A spus lucruri ră cap Și 3 l 
/ fi iad în nori — Maria nu ține minte ce face, pentru că este tot tim 


capul în nori.; sar 
a fi greu de cap — Dan e greu de cap ȘI NU înțeleg 
i, când îi intră ceva în cap, 


a-i intra în cap ceva — loane pai? 
idi î < i primea 

î - -a ridicat în capul oaselor ca să-$ 
în capul oaselor Bolnavul s-a p _ 

pul cu 


elege nimic la matematică.; 


realizează neapărat; 
scă vizitatoril.; 

a băga la cap — lon a băgat la cap ce i-am spus Și nu mai greșește.; 

în ruptul capului — Nu a vrut, nici în ruptul capului, să meargă la film.; 

a nu fi nimic de capul cuiva — Am constatat că hu e nimic de capul lui.; | 

a nu-i ieși din cap — Jignirea din adolescenţă nu i-a ieșit din cap toată viaţa.; 
peste capul cuiva — A trecut peste capul dirigintei când a plecat în excursie cu altă 
clasă.; l 

a-și pierde capul — Mihai și-a pierdut capul după Maria.; . r e 
a-și pune mâinile în cap - Mama și-a pus mâinile-n cap când a văzut mizeria din 
casă; , 

a scoate capul în lume — După năzbâtia tăcută, nu mai scoate capul în lume.; 

a o scoate la cap — Până la urmă, au scos la cap spectacolul de Crăciun.; 

a-i sta capul la ceva — Lui Dinu îi stă capul doar la fotbal.; 

a i se urca la cap — De când a fost ales responsabil de grupă, î s-a urcat la cap. 


2 puncte 

4. perspectivă obiectivă, punct de vedere omniscient, viziune dindărăt, naratorul 
relatând la persoana a III-a și fiind omniscient. 4 puncte 
5. câmpul lexico-semantic al vestimentației: ciorap, pantofi, rochia, plisată, bluza, 
panglică, cămașă, guler, ondulat. 4 puncte 
6. descriere și naraţiune. 4 puncte 


7. comparația (stătea rezemată...) asemeni unui copil sugerează inocența fetei; epi- 
tetul adverbial placid dă impresia că vitele nu aparțin lumii agitate prin care 
trece trenul, natura urmându-și calm ritmurile străvechi (se acceptă orice figură 
de stil din text cu interpretare coerentă). 4 puncte 

8. textul dat este un text epic; în primul rând, are acțiune, întâmplările fiind pre- 

„zentate într-o ordine logică și temporală; Jim este în tren și o privește pe dom- 
nișoara care stă pe fotoliul din fața lui; garnitura trece peste un pod metalic 
sub care curge un râu din care se adăpau câteva vite; apoi, bărbatul o exami- 
nează pe fata din faţa lui cu atenţie, constatând că are o anumită inocenţă; în 
al doilea rând, textul are personaje; un personaj este băiatul, Jim, și celălalt este 
fata care stă în compartiment cu el; în al treilea rând, textul are un narator, care 
este omniscient și relatează la persoana a III-a (se acceptă orice răspuns coerent). 

4 puncte 

9. una dintre caracteristicile realismului este prezenţa unor descrieri amănunțite 
ale spațiului acțiunii, pentru că personajele sunt surprinse din exterior spre in- 
terior, considerându-se că locurile le reflectă personalitatea; fragmentul dat 
este tocmai o descriere bazată pe amănunte semnificative ale locurilor pe unde 
trece trenul; locomotiva personificată scoate un țipăt, metaforă prin care se 
sugerează sunetul sirenei; epitetul prelung exprimă intensitatea sunetului, ca 
și epitetul dublu surde, metalice; podul devine, printr-o metaforă, o pasăre cu 
aripi înalte şi albe, cum arată epitetele; imaginea trenului care trece peste pod 
corespunde celei a fetei care este inocentă și speriată de ceea ce o înconjoară, 

așa cum arată comparaţia cu un copil; tot o caracteristică a realismului este ob- 
servarea lucidă a cotidianului, așa cum este călătoria cu trenul pe care tânăra 
o face, privind atent afară, cu nasul lipit de geam; naratorul este omniscient și 


— 

omnipotent, relatând la persoana a III ii 

Ape -a, ştiind t , 

caracteristică (se acceptă orice răspuns coerent) otul despre personaje, altă 
j 4 puncte 


Subiectul 12 


1. larg — îngust, strâmt; milă — neîndurare, neomenie, cruzime, asprime. 
2. cratima, ca semn ortografic, marchează rostirea împreună a două piena 
ba ia și verbul are; indică, în același timp, căderea vocalei u din finala 
3. gură mare — Mihaela e gură mare și are conflicte zilnice în clasă.; ponce 
în mare — Am prezentat trăsăturile realismului în mare.; f 
la zile mari — Pune fața de masă cu broderie la zile mari.; 
mare și tare — Fostul coleg de serviciu al tatălui meu este acum mare și tare peste 
toată secția din fabrică.; 
vorbe mari — Diriginta ne-a spus vorbe mari despre ce trebuie să facem în viață. 
2 puncte 


4. perspectiva narativă este obiectivă, punctul de vedere omniscient, viziunea 


dindărăt, naratorul relatând la persoana a II-a și fiind omniscient. 4 puncte 
5. câmpul lexico-semantic al circulației: traversând, bulevardul, docar, înhămat, murg, 
4 puncte 


trap, caii, accident, direcția, condus, deviase, mersul, roatele, conducea. 
6. verbele la gerunziu plecând şi fluierând exprimă acțiuni în desfăşurare; primul 
arată mersul fără grabă al personajului pe bulevard; al doilea verb sugerează 


lipsa de griji a personajului care fluieră în timp ce se plimbă (se acceptă orice 
4 puncte 


răspuns coerent). 


7. epitetele biet și galben sugerează faptul că domnul din docar este bolnav; com- 


parația galben ca de ceară trimite cu gândul la paloarea pe care boala o pusese 
pe fața sa; epitetul pătrați arată că ochii săi sunt schimbaţi de suferință; epitetul 
dublu blondă, ascuțită sugereză alungirea feţei din cauza durerii; epitetul meta- 
foric veștede sugerează căderea firelor de păr din cauza bolii (se acceptă orice 

răspuns coerent). | 4 puncte 
8. textul dat este un text epic; 

prezentate într-o ordine logică ș 


are acţiune, întâmplările fiind 
i temporală; Lică se plimbă pe bulevard și când 
vrea să traverseze este gata să fie lovit de un docar prost condus; o mp 
glas ascuţit îl atenționează într-o limbă străină pe care el nu O ea 5 a 
oprește calul și a doua oară femeia îl apostrofează; el se uită cu 4 = tre 
ochii ei și îl privește cu milă pe bărbatul care o însoțea și care pare oi di pe 
doilea rând, textul are personaje; personajul principal din hap marete 
personaje secundare sunt femeia și bărbatul care o însoțește; oh ră e 
textul are un narator, care este omniscient ȘI relatează la perso 1 Á r = 
i ivi ă apar în relatare Și păreri ale pers 

perspectiva se relativizează, pentru câ ¢ p ne puii 
jului, cum ar fi aprecierea că ochii ei sunt neruș! 


4 puncte 
coerent). i aL 

9, fragmentul este un portret din care se înțelege a . Pe ii 
tală, așa cum sugerează comparația ca ur drac; epite 


în primul rând 


femeia este t 
tul aprinşi arat 

puternice i se pot citi în ochi; buzele a căror culoare roșie este comparată cu 
sângele exprimă o senzulitate dezlănțuită; epitetul uscată arată că femeia era 
slabă, fapt sugerat și de bărbia ascuţită, ce dă impresia de răutate; epitetul fuio- 
rate prin care se prezintă degetele sugerează tot răutate prin lungimea excesivă; 
boneta de piele și inelele cu pietre mari, comparate cu nasturi de tunică, arată 


că este bogată (se acceptă orice răspuns coerent). 4 puncte 
Subiectul 13 
1. paronimul cuvântului familiar, care înseamnă obișnuit, este familial, care înseam- 
nă referitor la familie: Am o problemă familială. 2 puncte 


2. punctele de suspensie în mijlocul enunțului marchează o pauză mare înaintea 
unei afirmații surprinzătoare, urmărind mărirea efectului asupra cititorului, 
pentru că personajul narator constată cu uimire că, deși spațiul i se pare fami- 
liar, nu era ceea ce credea el, fiindcă intrase în bucătărie, cu toate că voia să 
meargă în baie. 2 puncte 

3. ceas bun — S-au întâlnit într-un ceas bun.; 
ceas rău — Ceasul rău l-a împins să facă așa ceva.; 
cu ceasurile — Îndrăgostit, o aștepta cu ceasurile.; 

a se da de ceasul morţii — Fata se dădea de ceasul morţii ca să afle adevărul.; 
în ceasul al doisprezecelea — Nici în ceasul al doisprezecelea nu a înțeles unde a greșit.; 
a-i veni ceasul — Bunicului i-a venit ceasul; 

i la tot ceasul — Întâlneam la tot ceasul izvoare limpezi.; 

a fi într-un ceas bun — Le-a urat să fie într-un ceas bun căsătoria. 2 puncte 

4. perspectiva narativă este subiectivă, punctul de vedere fiind intern, viziunea 
cu și naratorul implicat, relatând la persoana I singular, pentru că este personaj 
care participă la acțiune. 4 puncte 

5. prăjeli, râncezeli, fermentări ..., fum; vase ..., scrumiere «7 CEȘti ..., Coji...; enume- 
rație. 4 puncte 

6. automatismul îl face să aibă o existență neinteresantă, în care umanitatea se 
pierde, fiindcă sunt afectate până și senzațiile, neputându-se orienta în spațiul 
nou; aparent, automatismul înseamnă adaptare la lume, în realitate, este un 
mod de însingurare, de dezumanizare. 


4 puncte 
7. imperfectul este folosit pentru descrierea spațiului, iar perfectul compus apare 
in prezentarea acțiunilor, 4 puncte 


8. indicii spațiali au rolul de a schi 


ţa decorul în care se află personajul, dar, para- 
doxal, nu oferă informații exact 


e; mai întâi, naratorul constată că ceasul nu este 
acolo, la locul lui; personajul vrea să intre în baie și se trezește în bucătărie; este 
renta și se gândește că poate, de obicei, venea dinspre sufragerie și cele 
i ouă camere erau plasate invers; se gândeşte că recenta mutare într-un apar- 

Ă Sana nou îl face să nu se orienteze în spațiu. 4 puncte 

i Fi daniel lana un moment obișnuit din existenţa cotidiană, trezitul de 
dania 5 i l ustrează preferința postmoderniștilor pentru realitatea coti- 
ctuală; faptului banal i se oferă o semnificație deosebită, fiindcă lumina 

scăzută pentru ora matinală îi provoacă personajului neliniște, întrucâ i 

presia că a pierdut coordonatele temporale; o altă trăsătură ostis i sheep 
textului este biografismul, susținut de persoana întâi la ja se e 2 a 
informații legate de o existență particulară, așa cum sunt cele evit a 
regiunea din preajma deltei unui fluviu; fragmentarea tea pa E pă 
tenţei, care produce în text o discontinuitate, este o altă Can alia iai i 
dernă prezentă în acest fragment, pentru că se rețin doar anumite as e din 
mediul înconjurător: ceasul deșteptător, perdelele semitransparente, fluviul (se 


acceptă orice răspuns 
p puns coerent). 4 puncte 


Subiectul 14 


nent — care se distinge prin calități intelectuale deosebite; iminent — gata să 
era dorinţa fetei de a intra 
2 puncte 


1. emi 
se producă, inevitabil (folosit ironic pentru a sug 
într-o relație amoroasă). 

2. cele două virgule marchează un raport de coordonare prin juxtapunere între 


două propoziții de același fel, principalele eu eram un copil și ea era o copilă, în 
la bloc și ea stătea la vilă, în cazul celei de-a 


cazul primei virgule și eu stăteam 
doua virgule. 2 puncte 
3. câte în lună și în stele — I-a spus dirigintei despre cauza absenţelor lui câte în lună 


și în stele.; 

a crede în steaua lui — 
a fi cu stea în frunte — 
a se naște sub o stea norocoas 
vai de steaua lui — După lucrare, am co 


El a crezut în steaua lui în toate acţiunile făcute.; 


Fata se credea a fi cu stea în frunte.; 
X - Tânărul a dovedit că s-a născut sub o stea norocoasă; 
tinţelor este 


nstatat că în privința cunoș 


pai de steaua lui.; 

a vedea stele verzi — l-a dat una, de a văzut stele verzi. 2 puncte 
4. tema textului este iubirea. 4 puncte 
5. Ningea pe firele de troleibuz, pe toneta de tichete ITB 

ningea pe mustața mea şi pe gagica în roșu de alături; 

Ningea ușurel, cu fulgi catifelați peste fabrica Stela 

mii înzăpeziţi ii | 4 puncte 
repetiţia cuvântului steluțe 


peste blocul lui Ghiu, peste po 
6. refrenul este erau steluțe, steluțe, steluțe în genele ei; 
sugerează strălucirea ochilor iubitei, care pentru bă a d À 
din fulgii de zăpadă de pe gene, ci din sufletul femeii; fulgii nu fac decât "s 
contrapuncteze o stare de spirit; totul este însă o poză, O aparență, ae 
fapt sugerat de reluarea ironică a refrenului, în care sunt implicați și cati Di 
care sunt îndemnați să-l repete: hai, toți în cor (se acceptă orice răspuns coerent). 


batul îndrăgostit nu vine 


4 puncte 
a sa și aceea â iubitei, 


uri din basme, mai ales că iarna este 


el trăiește în lumea lui, stând la bloc, 
diferit care îi desparte; 


gerează inteligența, 


nui paralelism între existent 
Je două tărâm 
ra sobei; 
dicând un statut social 
t, epitet care su 


7. tânărul constată prezenţă u 
care poate fi asemănat cu ce 
anotimpul poveș 
în timp ce ea stă la vilă, 
amândoi sunt studenți, 


ilor spuse la gu 
locuința in 


dar el este eminen 
— 

ce ea este iminentă, epitetul sugerând super- 
pede într-o relație amoroasă 
4 puncte 

provenit prin conversiune din adjectiv, 

combinat cu atributul substantival genitival moșului reia situația tie 

a povestitului în mediul folcloric; este evidențiată pe | stiai ăi 
presivă) a comunicării, mesajul fiind centrat pe receptor; i rit 
și de afirmaţia da... da...; impresia creată este că se spune un basm (se acceptă 
orice răspuns coerent). Pi 4 puncte 
cadrul poveștii de iubire este unul al prozaismului cotidian, trăsătură postmo- 
dernistă, fiindcă pe filmul de pe video trece tramvaiul patru, care schimbă radical 
recuzita poetică, alcătuită din camere video, tramvaie și nu din lună, stele etc., 
cum prin tradiție se contura spațiul liric; singura imagine păstrată din iubirea 
lor este cea de pe cameră, sugerând fragmentarismul existenței de care vorbesc 
postmoderniştii; lipsa sonorului sugerează că ea nici nu spunea ceva la modul 
real, nici nu comunica în sensul adevărat al cuvântului, cu acela care era îndră- 
gostit de ea; atingerea mâinii este singura amintire, singurul aspect care poate 
reconstitui sentimentul trăit de îndrăgostit și care confirmă o altă trăsătură 
postmodernistă, biografismul; se poate observa şi multiplicarea vocilor lirice, 
altă trăsătură postmodernistă, fiindcă îndrăgostitul apare în două ipostaze: cea 
a tânărului prins în totalitate de sentimentul trăit, și cea a omului matur, care 
se îndoiește, din perspectiva timpului, de împărtășirea sentimentului de iubire 
de către fata care-l ţinea de mână, fapt evidenţiat de punctele de suspensie puse 
după verbul erau și după care ar trebui să urmeze steluțe în genele ei; nesiguranța 
în privința sentimentului de iubire împărtășit este întărită și de repetiţia da... 
da... prin care îndrăgostitul vrea să se autoliniștească, să se convingă de exis- 
tența dragostei; o altă trăsătură postmodernistă este oralitatea discursului liric, 
vizibilă în substantivul în cazul vocativ dragii; autoironia postmodernistă se 
vede în adresarea dragii moșului prin care bărbatul îndrăgostit sugerează că 
timpul l-a făcut mai înțelept, l-a ajutat să înţeleagă că n-a fost, cu adevărat, iubit, 
că nu era o dragoste ca-n basme, cum credea; se poate constata o anumită na- 
rativitate a poemului, altă trăsătură postmodernistă (se acceptă orice răspuns 


reocupările intelectuale, în timp ce ea 
ficialitatea fetei preocupate doar de a intra mai re 
(se acceptă orice răspuns coerent). y 
8. substantivul în cazul vocativ dragii, 


9 


coerent). 4 puncte 
Subiectul 15 
ş jivină — fiară, animal; pornește — pleacă, purcede. 2 puncte 
. ui două puncte este folosit înaintea unei enumerări care arată ce aveau 
: Mean un bordeiu.,., nişte țoale..., atâta... 2 puncte 
„ este î ; 
iiu] “i Correia între verbul prin care se exprimă predicatul verbal și subiectul 
i pă u o babă și un moșneag. 2 puncte 
« Moduri : | 
urile de expunere din textul dat sunt narațiunea, dialogul și descrierea. 
t 
_ 4 puncte 

5. este fabulos faptul Na bătrânii înfiază un animal pe care îl tratează ca pe un om; 
chiar dorinţa de a înfia un copil, fiindcă nu aveau unul, la vâ 4 r 
tată este un element fabulos. debili pi app 

6. numirea purcelului cu termeni de alint: odor, băiet; descrierea piesa cae 
un băiat frumos, așa cum arată epitetul triplu: ochios, sprâncenat și frumușel; 
mănarea purcelului cu baba, moșul spunând că este ruptă bucăţică ru E tat 
cu umor bătrânul spune că animalul este cam colbăit, când, în realitate este în- 
grozitor de murdar; chiar folosirea diminutivelor, mititelul, frumusel, bucăţică 
constituie o sursă de comic. pri 4 pititete 

7. în basmele populare, pleacă la drum personajul principal, iar în acest fragment 
pleacă unul dintre cele două personaje care suferă lipsa inițială; spre deosebire 
de basmele populare, în care drumul duce în alt tărâm sau într-un tinut aflat 
la mare depărtare, în acest fragment drumul este foarte scurt și se soldează cu 
îndepărtarea lipsei; pe drum, în basmele populare, eroul trece mai multe probe, 
care în acest fragment nu există. 4 puncte 

8. albi ca iarna; posomorâți ca vremea cea rea; singurei ca cucul. 4 puncte 

9. fragmentul dat face parte dintr-un basm, pentru că are o formulă inițială ase- 
mănătoare basmului popular, deși este modificat timpul verbal, folosindu-se 
imperfectul era în loc de perfectul compus; se prezintă o lipsă inițială ca în 
basme: cei doi bătrâni nu au copii, schimbându-se statutul social pe care îl au 
personajele ce sunt oameni obișnuiți, nu împărați; există între narator și cititori 
o convenţie artistică după care orice este posibil, motiv pentru care porcul devine 
copilul celor doi bătrâni; se folosește masiv dialogul, ceea ce nu se întâmplă 
în basmul popular; umorul este o trăsătură care este specifică basmului cult, 


nefiind prezent în basmul popular (se acceptă orice răspuns coerent). , a 
puncte 


Subiectul 16 

1. glas — voce; sosind — ajungând. ; 2 puncte 

2. virgula desparte propoziția circumstanţială de cauză căct grozav de frumoasă e 
2 puncte 


doina de regenta ei. | 
3. a pune umărul — Toţi colegii mei au pus umărul la amenajarea clasei.; | 
a-i pune ceva pe umeri — Diriginta noastră mi-a pus pe umeri publicarea unei re- 


viste a clasei.; 
a ridica din umeri — La întreb 


area profesorului a ridicat din umeri, fiindcă nu știa 


nimic.; i 
r la umăr în faţa tuturor atacurilor. 2 puncte 


umăr la umăr — Au stat umă dei în 
arativă este obiectivă, punctul de vedere omniscient, y it 
| relatând la persoana â III-a şi fiind omniscient.  4pun 


4. perspectivă n 
apăsând mâna pe u y după aceea mâna. 


dindărăt, naratoru 


aj s, lui; îi apuci 
5, îşi răzemă capul de umărul lui; mărul p ipui 


iron îi . se simte mândră 

fiica, fiind încântată că Miron îi face pe plac ; se simte aa 
Jumea (se acceptă orice răspuns coerent). 
4 puncte 


6. mama își admiră 
tă și prețuită de toată 


că fata este respecta 
ps 

7. Marto este un substantiv în cazul vocativ care are rolul de a deschide o decla- 
ratie de dragoste, stabilind contactul cu locutorul și sugerând dragostea lui 
Miron pentru Marta; Miroane este alt substantiv în vocativ care are rolul de a 
mărturisi indirect iubirea fetei pentru tânăr (se acceptă orice răspuns coerent). 

4 puncte 

8. textul dat este un text epic; în primul rând are acţiune, întâmplările fiind pre- 
zentate într-o ordine logică și temporală; Marta îl îndeamnă pe Miron să cânte; 
bărbatul este fericit că fetei îi place cântecul; ea își pune capul pe umărul ei, ges- 
tul fiind indirect o mărturisire de dragoste; Miron îi spune și el că se simte bine 
cu ea; apoi, se despart; ajunsă acasă, fata vorbește cu mama ei doar despre Miron, 
dovedind că îl place; în al doilea rând, textul are personaje; în acest fragment, 
Marta şi Miron sunt personajele principale, iar mama Martei este un personaj 
secundar; în al treilea rând, textul are un narator, care este omniscient și rela- 
tează la persoana a III-a (se acceptă orice răspuns coerent). 4 puncte 

9. o caracteristică a realismului este observarea lucidă a cotidianului, așa cum 
este întâlnirea celor doi tineri la o fântână din sat, care este un aspect obișnuit 
al existenței; personajele sunt observate din exterior spre interior, notându-se 
reacţiile lor vizibile, precum gestul lui Miron de a se așeza pe doaga fântânii 
din cauza intensității emoţiei trăite la cererea fetei de a-i cânta, care este indirect 
un fel de declaraţie de dragoste; de asemenea, sunt notate reacţiile senzoriale ale 
Martei: răsuflarea „caldă“, cum arată epitetul sugestiv pentru surprinderea 
emoției fetei, și bătaia rapidă a inimii vizibilă în unduirea sânului pe care Miron 
o simte când tânăra își pune capul pe umărul său în semn de iubire; dialogul 
dintre cele două personaje este simplu, dând impresia vorbirii obișnuite, ceea 
ce este o altă caracteristică a realismului; naratorul este omniscient și omnipo- 
tent, relatând la persoana a III-a, știind totul despre personaje (se acceptă orice 
răspuns coerent). 4 puncte 


Subiectul 17 


1. a se deplasa — Maria merge la bunici.; 
a urma, a frecventa cursuri — Dinu merge la facultate.; 
a urmări — Detectivul a mers după suspect până la domiciliul acestuia.; 
a împlini, a se apropia de o vârstă — Ioana merge pe 20 de ani; 
a depăși limita — Mircea a mers prea departe cu obrăznicia.; 
a curge — Fluviul merge repede.; 
a se mărita — Diana a mers după soțul ei.; 
a funcționa — Mașina merge bine.; 
a o duce, a trăi — Fratelui meu îi merge bine.; 
a se potrivi, a se consuma — Friptura de pui merge cu vin alb.; 
A se asorta, a se armoniza — Culorile rochiei merg bine.; 
a ajunge - Bunica a mers până la a crede orice minciună.; 
a se angaja în joc — A mers cu o sută de lei în joc.; 
a se desfășura — Acţiunea a mers bine. 2 puncte 


2. greu — dificil; vârstă — etate. 2 puncte 

3. virgulele marchează un raport de coordonare prin i a 
E pna a 
pe teren, fiind cerute și de conjuncţiile simple coordonatoare îi a 
4. imperfectul (era, nu preda, mergea, nu înțelegea, cădea, avea etc.) este fol pe 
descrierea personajului, într-o narațiune la trecut, având şi Ap spună s 
tinereții; mai-mult-ca-perfectul (nu fusese, nu absolvise, păruse, făcuse i jd i 
semnează acțiuni terminate înaintea altor acțiuni trecute și care țin de pisat) 


secund. 
g 3 i 4 puncte 
s profesoar , preda, școală, învățământ, nu absolvise, clase, liceu, să înveţe, examene 
învățătură, școala pedagogică, repetentă, diploma. 4 pancte 


6. ala de ile ial punctul de vedere omniscient, viziunea 

„nar -a şi fii isci 
| 7. exclamația ii pa sii Saa sa re ai ta cin 
: amaţ ţia surprinderea tuturor membrilor 
| familiei că fata fusese capabilă să obțină o diplomă de absolvire a unei forme 
de învățământ superior, după ce în copilărie abia trecea clasa. 4 puncte 
8. textul dat este un text epic; în primul rând are acţiune, întâmplările fiind prezen- 
tate într-o ordine logică și temporală; Constanţa fusese o elevă slabă și absolvise 
doar trei clase de liceu, lucrând deja la nouăsprezece ani, când s-a terminat 
războiul; ea a avut voinţă să-și termine studiile liceale și să urmeze o facultate; 
spre uimirea întregii familii ea a reușit să obțină diploma de absolvire, deși în 
copilărie părea prostuţă și stângace; în al doilea rând, textul are personaje; per- 
sonajul prezentat în acest fragment este Constanţa; alte personaje care mai apar 
în fragmentul dat sunt mama Constanţei și fratele ei; în al treilea rând, textul 
are un narator, care este omniscient și relatează la persoana a III-a (se acceptă 


orice răspuns coerent). 4 puncte 
9. Constanţa are multă voinţă, fiindcă începe să recupereze anii de liceu de la 
nouăsprezece ani și reușește să termine facultatea; ea este harnică, pentru că 
dă chiar două clase de liceu într-un an; era împrăștiată, neatentă, uitucă, așa 


cum spune naratorul; ea este și neîncrezătoare în forțele proprii, deoarece nu 
ă pe teren (se acceptă orice răspuns coerent). 


preda la școală, ci prefera să mearg 
4 puncte 
Subiectul 18 
1. boboc — floare care începe să se deschidă: Am cules un boboc de iti — 
somn — pește răpitor: Am mâncat somn la prânz. a punce 
2. virgula desparte interjecția bre de restul enunțului. beia p 
3. apă chioară — Vinul pe care ni l-a dat la iale apă chioară.; 
i ianei ă Oale.; 
apă de ploaie — Referatul Dianei a fost apă de p aie geografie, George a H 


a bate apa în piuă — Când a prezentat proiectu 


apa în piuă.; o, 
a băga (pe cineva) la apă — Dacă Ion nu-și ține gura, 
. . A.: 
ca pe apă — Ştia poezia ca pe apå.; DENS 
i- la moară lui Dinu.; | 
a da apă la moară ~ Dana i-a dat apă a dus pe apa sâmbetet.; 


a se duce pe apa sâmbetei— Toată averea 1 s-a _ 

o să ne bage pe toți la apă.; 

a fi tot o apă și-un pământ — Elevii din clasa a XII-a C sunt tot o apă şi-un pământ.; 
a fi (numai 0) apă — După cursa de 50 de metri plat, Titi era numai o apă.; 
a intra la apă — După câte prostii a făcut, a intrat la apă.; 
a lăsa gura apă (după ceva) — Mariei îi lăsă gura apă după o felie de tort. 
a nu fi în apele lui = Mihai nu era în apele lui.; are Arta) Atu 
a ști în ce ape se scaldă — Am înţeles în ce ape se scaldă prietenii tăi.; 
a nu avea după ce bea apă — Erau atât de săraci, încât nu aveau după ce bea apă. 
2 puncte 
4. dialogul și narațiunea. 4 puncte 
5. Unde sunt? Ce s-au făcut tătarii?; Unde mă aflu eu?... Unde e casa mea? Unde sunt 
slugile mele?; Unde e nevasta mea, Tecla, fata boierului Rovin, copiii mei, moşia mea, 
averea mea?... 4 puncte 
6. perspectiva narativă este obiectivă, punctul de vedere omniscient, viziunea 
dindărăt, naratorul relatând la persoana a III-a și fiind omniscient. 4 puncte 
7. metafora se înfepenea sugerează hotărârea morarului de a-l opri pe Stoicea, ră- 
mânând fixat pe pod; comparația morarului cu o cucuvaie semnifică pericolul 
fatal pe care îl poate reprezenta pentru Stoicea, această pasăre fiind un simbol 
al morții; epitetul uriașă evidenţiază mărimea pericolului pe care îl reprezintă 
morarul, iar epitetul cromatic sură are o semnificaţie thanatică, fiind apropiat 
prin nuanță de negrul funebru; epitetul batjocoritor exprimă sfidarea morarului 
căruia nu-i pasă de nimic (se acceptă orice răspuns coerent). 4 puncte 
8. ironia morarului este vizibilă de la începutul fragmentului prin râsul batjoco- 
ritor care îl sperie pe Stoicea; urmează o replică prin care morarul îl ia în râs, 
folosind superlativul absolut, mijloc expresiv de exprimare, când spune ce tărie 
de flăcău pentru a evidenția tocmai slăbiciunea sa; de asemenea, comparația lui 
Stoicea cu un boboc de gâscă este tot o ironie pentru lipsa de curaj a boierului; 
repetarea întrebărilor puse de Stoicea de către morar constituie tot o ironie; epi- 
tetul batjocoritor exprimă atitudinea ironică a morarului (se acceptă orice răs- 
puns coerent). 4 puncte 
9. fragmentul evidenţiază caracterul fantastic al textului, fiindcă există o incerti- 
tudine asupra faptelor trăite de Stoicea; timpul este dilatat, considerându-se 
că în câteva clipe boierul a trăit un veac din cauza amestecului diavolului, fap- 
tul fiind scos în relief de metafora purtării în șea de către necurat; aglomerarea 
de verbe sugerează derularea rapidă a întâmplărilor trecute, în câteva cuvinte 
fiind rezumată viaţa lui Stoicea care s-a căsătorit cu Tecla, s-a îmbogăţit, a fost 
făcut boier; tot printr-o metaforă, aceea a suflării în vis, se surprinde căderea 
boierului, a cărui viață este distrusă precum spargi o bășică, aşa cum arată com- 


paraţia (se acceptă orice răspuns coerent). 4 puncte 
Subiectul 19 
1. gazetă — ziar; 

poze — fotografii. 2 puncte 


2. cratima, ca semn ortografic, marchează rostirea împreună a două cuvinte, pro- 
numele relativ ce și verbul încremenește; indică, în același timp, căderea vocalei 

3 din inițiala verbului; consecința acestor fenomene este păstrarea ritmului și 

măsurii versului. 2 puncte 
3. a bate la uşă — Noul an școlar bate la ușă.; 

a da pe ușă afară — Când a văzut că nu-și face treaba, l-a dat pe ușă afară.; 

a crește pe la uși străine — Fiind sărac, a crescut pe la uși străine.; 

a intra pe ușa din dos — Nu a participat la concurs, ci a intrat pe ușa din dos, având 

mai multe relații sus-puse.; 

a forța ușa — Hoţii au forțat ușa ca să poată lua banii și bijuteriile din apartament. 

la ușă — Primejdia este la ușă.; 

a nu fi ușă de biserică — Mihai nu e ușă de biserică; 

a strânge cu ușa — Infractorii au spus adevărul când au fost strânşi cu ușa.; 

ușă în ușă — Maria și Ioana stau ușă în UȘă. 2 puncte 
4. tema: trecerea timpului; motive: oglinda, strămoșii, copilăria, îmbătrânirea, 


moartea. 4 puncte 


5. metafora abureala vremii sugerează trecerea timpului, în ciuda faptului că în ca- 
mera bunicii nu s-a schimbat nimic; ramele vechi au fotografii care, printr-o 
personificare, întineresc, fiindcă păstrează imaginea strămoșilor de pe vremea 
când erau tineri. 4 puncte 

6. La geam foșnește plopul sau paşii au foșnit? 4 puncte 

7. prima întrebare retorică exprimă incertitudinea că zgomotele sunt reale, pentru 
că pot reprezenta nu numai foșnetul plopului, ci și pașii strămoșilor; a doua 
întrebare retorică transmite surprinderea nepotului întors la casa strămoșească 
de a se recunoaște în băiatul blond și liniștit pe care bunica îl mângâie; a treia 
întrebare retorică sugerează neliniștea în momentul în care înțelege că este el 
însuși aflat la vârsta fericită a copilăriei; exclamația retorică exprimă refuzul 


prezentului, în care este mult prea târziu pentru a se mai schimba (se acceptă 
4 puncte 


orice răspuns coerent). 
8. eul liric este desemnat de persoana I, singular a verbelor: iau, pun, eram, nu știu, 


nu vreau, să ştiu, nu pot, rămân; de asemenea, pronumele personale de persoana I 
singular sunt o marcă lexico-gramaticală a eului liric: mi, mine. 4 puncte 
9. nepotul matur se întoarce la casa părintească, intrând în camera bunicii, textul 
înscriindu-se astfel în linia tradiționalismului care omagiază valorile trecutului, 
considerate superioare celor moderne; poezia este dedicată bunicii moarte, 
fiindcă în cadrul acestei orientări evocarea strămoșilor, deveniți repere existen- 
tiale, constituie un motiv esențial; ochelarii sunt obiectul care declanșează evo- 
carea, aceștia păstrând vie, cum arată epitetul, privirea bunicii; ei au rămas pe 
gazeta veche, care încremenește anul, cum arată metafora, fiindcă fusese, pro- 
babil, citită de bunică, înainte de a muri; obiectul se încarcă de o simbolistică 
aparte, transformându-se, printr-o metaforă, într-un talisman, instrument magic 
având puterea de a te proteja de relele lumii; maturul are încă reținerea copi- 
lului care privea odaia bunicii ca pe ceva fabulos, fapt evidenţiat de epitetul 
sfios; sentimentul de nostalgie provocat de dispariţia acestei lumi este un alt 


element caracteristic tradiționalismului (se acceptă orice răspuns coerent). 
4 puncte 


— 

Subiectul 20 

1. imaculat — inocent, nevinovat, neprihănit, neîntinat, nepătat, pur, candid, inge- 
nuu, curat; $ 
demoniac — diabolic, diavolesc, infernal, necurat, satanic, drăcesc..  - 2 puncte 

2. păr; în text, înseamnă totalitatea firelor subțiri, cornoase, care cresc pe piele, 
omului sau a unor animale; omonim - pom cu fructe comestibile; Am cules 
părul din grădina casei.; Ki A 
cap; în text, înseamnă extremitatea superioară a corpului omenesc; omonim - 
căpetenie, conducător; A fost prins capul revoltei; omonim — proeminenţă a us- 
catului care înaintează în mare; Am căutat pe hartă Capul Verde. 2 puncte 

3. cratima, ca semn ortografic, marchează rostirea împreună a două cuvinte, pro- 
numele personal fe și verbul înfioară; indică, în același timp, căderea vocalei î din 
initiala verbului ; consecința acestor fenomene este păstrarea măsurii versului. 

2 puncte 

4. verzi şi negru — epitete ornante, care sugerează frumusețea femeii îndrăgite; 
wagnerienelor — sinestezie (epitet sinestezic), care prin suprapunerea sonorității 
şi a vizualului dezvăluie legăturile subtile din lume; (negru) ca greșeala — com- 
paraţie, care sugerează gravitatea trădării în iubire; imaculatelor — epitet care 
arată puritatea; De ce-ţi sunt ochii verzi —/ Coloarea wagnerienelor motive —/ Și părul 
negru ca greșeala imaculatelor fecioare? — interogaţia retorică exprimă durerea 
celui înșelat în dragoste (se acceptă orice răspuns coerent). 4 puncte 

5. spleenul — starea de plictiseală amestecată cu tristeţe şi insatisfacție, pentru că 
iubita este privită cu detașare, dar această îndepărtare de ea generează tristețe 
și nemulțumire; culorile — apar ochii verzi, buzele violete, mâinile albe, nuferii 
albi, păsări albe, mări albastre, penumbră violet, obraji roz; pietrele prețioase - 
este pomenit opalul; dorința de evadare în ținuturi exotice — vizibilă în amin- 
tirea altarelor din Babilon și din Ninive și în evocarea motivelor asiriene; ne- 
vroza — iubirea produce o stare nevrotică de plâns; reveria — iubita care visează 
cu ochii deschiși când ascultă versuri ce îi sunt dedicate; florile — sunt amintite 
numeroase flori: trandafiri, chiparoși, nuferi, crizanteme; întoarcerea în trecut 
-sunt evocate castele medievale și altare păgâne din Antichitate; decorul ma- 


cabru — starea prezentă vine din lumea morților și este amenințată de blesteme 


demoniace. 4 puncte 


6. De ce, când plângi, / În plânsu-ţi moare o-ntreagă lume de petale / De trandafiri, / De 
chiparoase, / De nuferi albi / Şi crizanteme? 4 puncte 
7. (petale) /De trandafiri, / De chiparoase, / De nuferi (albi) / Și crizanteme? — este O 
enumeraţie în care termenii sunt substantive, plasate într-o înșiruire în care 
apare doar intercalarea epitetului albi; florile sunt din anotimpuri diferite (vară 
ȘI toamnă), sugerând eternitatea frumuseții; unele flori sunt albe (nuferii și chi- 
paroasele), semnificând puritatea trăirii, altele sunt multicolore (crizantemele 
și trandafirii), semnificând bogăția sentimentelor; florile sunt parfumate (chi- 
paroasele și trandafirii) sau fără miros (nuferii și crizantemele), sugerând pre- 
zenţa sau absenţa senzualității; nuferii sunt flori de apă şi celelalte cresc în 

pământ; semnificând unirea celor două elemente (unul feminin și altul mas- 
culin); țepii trandafirilor pot sugera durerea pe care ar putea, uneori, să o pro- 
voace frumusețea; (armonii / Ce năvălesc tumultuoase) / Din golul zrilor pisi 
astre, / Din zborul păsărilor albe, / Din fundul mărilor albastre, / Din lumea morților, / 
una aia Rar e a a 

A MEALA e, fiind combinată cu metafora; 
cântecul armonios al iubitei se naşte din elemente diverse și, uneori, contradic- 
torii; golul zărilor poate semnifica infinitatea lumii, iar astrele, aspiraţia spre 
înalt, spre divinitate; păsările albe sugerează zborul liber al imaginaţiei creatoare 
(și Pegas era alb și avea aripi); adâncul mărilor poate trimite cu gândul la pro- 
funzimea gândirii sau trăirii; lumea morților poate sugera ascendența genera- 
țiilor prezente sau tendința spre autodistrugere a creatorului consumat în 
creaţia sa; părerile de rău ar putea fi regretele omului care și-a sacrificat existența 
obișnuită pentru artă (se acceptă orice răspuns coerent). 4 puncte 
8. opera lirică este cea în care sunt exprimate, în special, stări, sentimente, dar și 
idei, aspirații, fiind caracterizată de subiectivitate, adică de inventarea unei 
lumi ce ține seama numai de trăiri și gânduri individuale; vocea care emite tex- 
tul se numește eu liric și nu trebuie confundată cu aceea a autorului ca per- 
soană cu existenţă reală, ci reprezintă o ipostază umană; eul liric, fiind un 
construct ficțional, comunică în discursul poetic un sine imaginar, existent doar 
în interiorul textului și indeterminat în raport cu realul, chiar dacă este folosită 
persoana întâi, singular; în primul rând, subiectivitatea este vizibilă în text prin 
mărcile gramaticale ale eului liric; astfel, apare pronumele personal de per- 
soana a Il-a singular care desemnează un receptor imaginar, prezent în text, ce 
este tocmai iubita trădătoare: fi, cu tine, te; persoana a Il-a singular apare și la 
adjectivul pronominal posesiv tăi şi la pronumele reflexiv te; aceeași persoană 
apare și la verbe: plângi, cân ți, stai, pleci, strângi; în al doilea rând, prezența lim- 
bajului figurat ca expresie a subiectivității este un argument pentru considera- 
rea textului operă lirică; poezia este o succesiune de întrebări retorice, care 
sugerează reproșuri adresate iubitei infidele; repetițiile au rolul de a evidenția 


starea de spirit a îndrăgostitului care îşi construiește universul interior în funcție 
de reacţiile iubitei, astfel încât plânsul ei are ecou în plânsul petalelor de flori 
ce se scutură sau în tristețea opalelor; de asemenea, cântecul ei se răsfrânge în 
tot universul care devine printr-o metaforă un infinit de armonii; epitetele su- 
gerează starea de spirit a îndrăgostitului, astfel blestemele sunt demoniace, iar 
armoniile tumultuoase; epitetele cromatice sugerează un spațiu marcat de puri- 
tate, fiindcă păsările sunt albe şi mările albastre; în al treilea rând, felul în eri 
este imaginat acest univers este un semn al subiectivității; portretul ea este 
făcut din culori și sunete, fiind proiectat pe fundalul altarelor antice pen î a 
căpăta sacralitate; trăirile femeii au reacții în tot universul, răspunzându- re 
rile, zările, astrele, mările, lumea morţilor; în concluzie, textul dat este ie 
(se acceptă orice răspuns coerent). l ti la 
9. ultima strofă surprinde trădarea femeii PANES i pipe sala ni 


dedică, tematic versurile înscriindu-se în deca 
— 

corespondențelor este o altă caracteristică simbolistă, aşa cum se poate observa 
din sinestezia penumbra violetă a trioletelor; se sugerează astfel unirea simțurilor 
în receptarea lumii, pentru că trioletul ca sunet are culoare violet, ce poartă 
conotatii thanatice, fiind culoare regală de doliu; epitetul apuse, privitor la 
triolete, semnifică moartea iubirii în prezent; metafora punerii în cumpănă a 
minciunii și a adevărului sugerează neîncrederea în puterea iubirii; adevărul 
si minciuna, scrise cu majusculă, sunt două simboluri poetice, apărute în text 
şi sugerând iubirea și trădarea; apare în felul acesta caracteristica fundamentală 
a curentului de la care a preluat și numele, gestul tandru al femeii care-l îm- 
brățișează pe cel mai tânăr poet se transformă într-un act de agresiune, sugerat 
de comparația ca-ntr-o gheară de vultur; sărutul pe obraz devine și el un gest 
violent, dinții lăsând urme asemănătoare motivelor asiriene; amintirea antice- 
lor Babilon și Ninive aduce un motiv simbolist, dorința de evaziune dintr-o 
lume ce pare ostilă și în care omul nu se poate împlini în niciun fel, nici măcar 
în iubire (se acceptă orice răspuns coerent). 4 puncte 


Subiectul 21 


1. întâiași dată, pentru prima oară — pleonasm; corect: te-am văzut întâia dată / 
te-am văzut prima oară; un june tânăr — pleonasm; corect: sunt un june/sunt 
un tânăr; fruntea mea îmi arde — pleonasm gramatical; corect: fruntea îmi 
arde /fruntea mea arde; chiar tu însuți în original — pleonasme; corect: mi-ai scris 


chiar tu /mi-ai scris tu însăți/mi-ai scris (fără în original). 2 puncte 
2. apostroful marchează căderea accidentală a sunetului ă de la sfârșitul adver- 
bului degrabă. 2 puncte 


3. a arde de dor — Mihai arde de dorul de a petrece o vacanţă la mare.; 
a arde gazul — În loc să se pregătească pentru examen, Dan a ars gazul toată luna.; 
a nu-i arde (de ceva) — Fiindcă este bolnav, lui Ion nu-i arde de plimbare.; 
a arde la inimă/ficaţi — Pedeapsa l-a ars la ficaţi, deși nu recunoaște.; 
a o arde la fugă — Hoţii au ars-o la fugă, când au văzut câinele din curte. 
2 puncte 
4. comic de situaţie: Rică o confundă pe Veta cu Ziţa, sora ei; comic de limbaj: pleo- 
nasme, nonsensuri (te iubesc precum iubește sclavul lumina și orbul libertatea), im- 
proprietăți semantice (aibi pietate, m-am transportat la localitate), apărute în 
vorbirea lui Rică Venturiano; comic de caracter; Rică este demagog până și în 
iubire, fiind teatral, bombastic; comic de moravuri: Ziţa, cea care îi scrie, este 
gata să-l primească noaptea în casă, deși nu-l cunoaște (se acceptă orice răspuns 
coerent), 4 puncte 
5. a aflat că nu-i dumnealui acasă și umblă să ne pungășească; folosirea pronumelui 
personal de politeţe dezvăluie o relaţie distantă, marcată mai mult de respect 
decât de afecțiune; poate dezvălui, de asemenea, o mare diferenţă de vârstă (se 
acceptă orice răspuns coerent). 4 puncte 
6. rima este percepută ca o modalitate elegantă de a face o declaraţie de dragoste, 
pentru că Rică Venturiano consideră că este poezie orice text în versuri; efectul 


a 

este unul comic, fiindcă forma i : 
orice răspuns coerent). pila d lu cinei saca de 
pasă i 4 pun 
peace, per reapare ră a iea ana ee 
u "i ; mbastic și în gesturi, nu n i î i 
fiindcă înainte de a începe declarați a... 
tun p arația de dragoste cade în genunchi; este f 
insistent, deoarece se întoarce în genunchi spre partea unde a fu it ve iu 
târăște către ea în această poziție; faptul că îi taie drumul Vetei ai a a 
insistență; este temător, întrucât cu mâinile rugătoare îi sugerează Vetei a a 
strige ca să nu-l prindă cineva (se acceptă orice răspuns coerent) 4 # a 
8. fragmentul face parte dintr-o operă dramatică, pentru că: singurul eră TB 
punere este dialogul, textul este împărțit în replicile personajelor și indicaţiile 
regizorale, scrise cu italice, între paranteze rotunde; replicile sunt precedate 
de numele personajelor, scrise cu majuscule, textul este împărțit în scene, frag- 
mentul făcând parte din scena a II-a (se acceptă orice răspuns coerent). 
4 puncte 
9. ultima replică a lui Rică Venturiano dezvăluie moravurile personajelor; tânărul 
este revoltat că cea care l-a invitat nu recunoaște acest lucru; este evident faptul 
că cei doi nu se cunosc bine, dar, cu toate acestea, femeia îl invită cu multă ușu- 
rință în casă, seara; felul în care vorbește dezvăluie incultura personajului care 


nu are proprietatea termenilor, folosind neologisme nepotrivite doar ca să arate 
ă a nonsensului sugerează 


că este citit, producând efectul invers; lipsa de logic 
superficialitatea personajului, care are automatisme, vorbind fără să gândească 
4 puncte 


(se acceptă orice răspuns coerent). 


Subiectul 22 


1. zâmbet — surâs; zvon — ecou. 


2 puncte 
2, cratima, ca semn ortografic, marchează rostirea împreună a două cuvinte, pre- 
poziţia cu și articolul nehotărât un; indică, în același timp, căderea vocalei u din 
finala verbului; consecința acestor fenomene este păstrarea măsurii versului. 

2 puncte 
fiindcă n-a învățat.; 


an a ajuns la mâna profesorului, 
și au la mână două 


3. a ajunge la mâna (cuiva) — D 
u fotografii compromiţătoare 


a avea la mână — Ziariștii a 
vedete.; 

a avea mână bună — Tata are mână bună în alegerea colaborato 
a avea mână grea — lon are mână grea și l-a pus la pod 
lovitură.; A 

a cădea în mâna (cuiva) — Infractorul a căzut în mâna p 
a cere mâna — Dan i-a cerut mâna Mariel. 
(a da) cu amândouă mâinile — Bunica mi-a 
de frecvent.; cA 
cu dare de mână — Am prieteni cu dare de mână.; un 
cu mâna goală — După ce a jucat la bursă, Toma â get i fă 
cu mâinile în șold — Nu pot să stau cu mâinile în şold, can 


este atacat.; P 
281 


rilor.; 


ea pe adversarul său dintr-o 


oliţiei.; 


dat cu amândouă mâinile bani destul 


¡âna goală-; 
dcă prietenul meu 


— 


361 


CE Scanned with OKEN Scanner 


cu mâna pe inimă — Îţi spun cu mâna pe inimă că n-am spus așa ceva.; 
mână spartă — Mihai nu are bani, fiindcă este mână spartă.; 

cu mâinile în sân — Lui Victor nu-i place să stea cu mâinile în sân, când alții 
muncesc.; 

a da din mâini și din picioare — Ca să obţină postul, a dat din mâini şi din picioare ; 
a-și da mâna -Ei și-au dat mâna ca să realizeze proiectul. 

a da mâna — Zina i-a dat mâna fiicei ei lui Dan.; 

a da mâna cu (cineva) — Tata a dat mâna cu un fost coleg, de școală.; 

a-i da mâna — Lui Ion îi dă mâna să plece la munte.; 

a da o mână de ajutor — Mihai i-a dat o mână de ajutor surorii lui.; 

(a uita) de la mână până la gură — Bunicul a uitat de la mână până la gură ce avea 
de făcut.; 

de mână — Puloverul este lucrat de mână.; 

a duce de mână — Copilul a fost dus de mână în viață de către familia lui.; 

a face cu mâna — Când trenul a plecat, mama ne-a făcut cu mâna.; 

mână de fier — Dirigintele nostru este mână de fier.; 

mână dreaptă — Secretara este mâna dreaptă a directorului.; 

a-i fi peste mână — Îmi este peste mână să merg pe Calea Victoriei spre școală.; 

a fi strâns la mână — Administratorul școlii este strâns la mână şi cumpără puţină 
cretă.; 

a lăsa mână liberă — Dirigintele ne-a lăsat mână liberă în realizarea proiectului.; 
a lega de mâini și de picioare — Directorul a fost legat de mâini și de picioare în luarea 
unei decizii.; 

a-i lua durerea cu mâna — Pastila i-a luat durerea cu mâna.; 

a lua cu o mână și a da cu alta — Patronul a luat cu o mână și a dat cu alta.; 

a-și lua mâna (de pe cineva) — Mama și-a luat mâna de pe copilul neascultător.; 
a primi bani în mână — Iulia a primit banii în mână. 

a pune mâna — Avem un coleg care cam pune mâna.; 

a pune mâna (pe ceva/cineva) — Barbu a pus mâna pe o mașină de lux ieftină.; 

a pune mâna în foc — Nu pun mâna în foc pentru Anca.; 

a ridica mâinile — Prizonierii au ridicat mâinile.; 

a scăpa din mână — Avem un coleg pe care părinții l-au scăpat din mână.; 

a scoate castanele din foc cu mâna altuia — Barbu a scos castanele din foc cu mâna 


Danei.; 
a se spăla pe mâini — Când a auzit ce a făcut, s-a spălat pe mâini în privinţa lui. 
Ă 2 puncte 
4. strâng (comoara), zvon, scoică, marea — metafore; îndrăzneţ, prelung, neînțeles, ne- 
cunoscute — epitete. 4 puncte 
5 


. mărci lexico-gramaticale ale subiectivităţii: prezența persoanei I singular la 
verbe (privesc, prind, strâng, țin, voi ajunge, simt, nu văd), prezența persoanei I 
singular la pronumele personal (în mine, mi, îmi) sau reflexiv (îmi strâng), apa- 
riția interjecției (0). 4 puncte 

6. răsună zvonul unei mări necunoscute. 4 puncte 


- 

d ti big jp Pon la prezent cu excepția verbului la viitor voi 
evidențiat prin repetiție; prezentul sugerează referirea la existenta biologi 
unui artist preocupat de creația sa și viitorul trimite la ideea a > x gică E 
către posteritate care este incertă, fapt evidențiat de întrebarea dear = de 
petiție (se acceptă orice răspuns coerent). A 

„modernismul refuză copie i și i niiina 
i vând lirismul Eul de at i el si in fastul ih | di ză 
a at, fiindcă privirea artis- 
tului este îndreptată spre sine, mărturisind privesc în mine; inima devine un 
simbol al sincerității dăruite oamenilor prin creație; se pune astfel accentul pe 

trăire, crescând liricitatea textului; se poate observa și preferința pentru un lim- 

baj sugestiv, chiar încifrat, care caracterizează operele moderniste; de exemplu, 

se folosește simbolul poetic, apărut în text; așa este inima, ce exprimă dăruirea; 
scoica reprezintă opera poetică în care se ascunde valoarea, așa cum perla se 
ascunde în scoică și este descoperită doar de viitorii pescuitori; marea este un 
simbol al posterității care artistului îi rămâne mereu necunoscută; tot o caracte- 
ristică a modernismului este impunerea unei noi versificaţii care distruge ver- 
sul tradiţional; apare astfel versul liber cu măsură variabilă, fără rimă și fără 
ritm, urmărind exprimarea cursivă a trăirii, aşa cum este și în această poezie; 
modernismul impune noi categorii estetice, pe care Hugo Friedrich le numește 
categorii negative, folosite în sens descriptiv, nu depreciativ; asemenea categorii 
apar și în acest text, precum atracţia spre necunoscut și spaima, reprezentate 
de dorinţa de a ajunge pe malul unei mări îndepărtate și neprecizate; tot de 

modernism, mai precis de expresionism, ţine şi aspiraţia spre absolut, spre ili- 

mitat care apare în această poezie prin imaginea mării; caracteristică expresio- 

nismului este şi tensiunea trăirii, vizibilă în text prin spaima că nu va atinge 


vreodată malul acelei mări considerate un liman marin (se acceptă orice răspuns 
4 puncte 


ajunge, 


coerent). 
9. printr-o metaforă, inima ca simbol al trăirii puse în operă, devine o scoică în care 


se aude ecoul unei mări necunoscute ce reprezintă posteritatea infinită; epite- 
tele adverbiale prelung și neînțeles transmit starea de neliniște a creatorului care 
nu știe ce ecou va avea opera sa în mintea și inimile viitorilor cititori necunos- 
cuți; metafora zvonului sugerează incertitudinea asupra reacției îndepărtate a 
receptorului de artă; interjecția şi repetiţia verbului la viitor voi ajunge exprimă 
nesiguranța că arta sa va fi înţeleasă, că posteritatea îi va recunoaște valoarea; 


verbul la forma afirmativă simt exprimă speranţa că arta sa are potenţial valo- 
nu văd este expresia temerii că viitorul nu este 


ric, iar verbul la forma negativă f te 
cert că nu va confirma valoarea (se acceptă orice răspuns coerent). punc 
Subiectul 23 
2 puncte 


1. asfinţit — apus, înserare, crepuscul; crește — se mărește. 7 paja 
plasate în interiorul unui enunț, au rolul de a m 


2. punctele de suspensie, ] i 
aeia mare înaintea unei afirmații surprinzătoare, care urmăreşte sepia 
tului asupra receptorului, fiind o pauză afectivă ce precedă afirmația , 
pS 

abruptă, exprimată prin verbul cu sens metaforic mă-ntunec care sugerează 


sfârșitul, stingerea. ilat 2 puncte 
3. anii, niciodată, azi, ceas, sară, trecutul, tinerețe, vremuri, timpul. 2 puncte 
4. Să smulg un sunet din trecutul vieții; Cu mâna mea în van pe liră lunec; Și mută-i 
gura dulce-a altor vremuri. 4 puncte 


5. trecerea ireversibilă a timpului (tema), nostalgia copilăriei și a tinereții, impo- 
sibilitatea recuperării trecutului, lira, copilăria, asfinţitul, tinerețea (motive). 


4 puncte 
6. metafore: să smulg, un sunet, trecutul (vieţii), să tremuri, liră, lunec; invocație: o 
suflet; personificare: suflet...să tremuri; epitet adverbial: în van. 4 puncte 


7. comparația ca nori lungi pe șesuri sugerează trecerea imperceptibilă a timpului; 
epitetul dublu abia-nțelese, pline de-nțelesuri se referă, printr-o subtilă antiteză 
la receptivitatea limitată, încă în formare a copilului care intuiește semnificațiile 
creaţilor enumerate, încă nu le descifrează toate semnificațiile; metafora explicită 
ceas al tainei, asfinţit de sară se referă la un moment privilegiat al zilei, înserarea, 
prielnic misterelor. 4 puncte 

8. verbe la persoana I singular (să smulg, să fac, -ntunec), pronume personal de 
persoana I singular (mă, mi), adjectiv pronominal posesiv de persoana I singu- 
lar (mea), pronume reflexiv (mă); tot o marcă de subiectivitate este prezența 
adjectivului pronominal posesiv de persoana a II-a, singular (tale), verbe la per- 
soana a II-a singular (împresuri, să tremuri). 4 puncte 

r. 9. romantismul poetic se caracterizează prin teme, dintre care face parte și trece- 

rea ireversibilă a timpului, prezentă în ultima strofă, în care amintirile tinereții 

sunt pierdute și apare neliniștea apropierii de moarte; metafora zării tinereții 
sugerează lipsa de claritate a întâmplărilor trăite; epitetul personificator mută 
exprimă moartea sentimentelor încercate în tinerețe; vremurile personificate 
nu mai mărturisesc nimic despre tinerețea trăită fericit, așa cum sugerează epi- 
tetul dulce; metafora timpului care crește exprimă deznădejdea omului care se 
apropie de clipa finală a morții sugerate de întunecarea sinelui; antiteza tre- 
cut-prezent este o altă caracteristică romantică a textului; sentimentul intens 
de melancolie accentuează subiectivitatea textului, aceasta fiind tot o caracte- 


ristică romantică (se acceptă un răspuns coerent). 4 puncte 
Subiectul 24 
1. carbonizate, arse, mangal, funerare. 2 puncte 


2. punctele de suspensie marchează o pauză mare în vorbire şi fiind la sfârşitul 
versului se poate subînțelege ceea ce urmează, exprimând tristețea că tot în 
existența omului pare ars, dispărut, fără speranţă. 2 puncte 

3. De la o vreme, plouă cu note bune la română. (În cazul locuţiunilor nu este 
vorba de un sens conotativ, ci de sensul unitar al unui grup de cuvinte.) 


2 puncte 
4. angoasa, spleenul, singurătatea (teme); flori, sicrie, vestminte (funerare), amo- 
rul (carbonizat), pene arse (motive). 4 puncte 
= 

5. epitete: carbonizate, negre (epi : 
pitet cromatic), ar 
hiperbolică: noian de negru; r iti Si A funerare, profund; m 
. ; repetiţie: ; metaforă 
g petiție: noian de negru; metaforă: negru. 
6. repetiţia adjectivului carbonizat evi i i. 

t evid i piste 
interioară proiectată asupra exteriori E vai se produsă de arderea 
sunt carbonizate, sugerându-se distrugerea aci tarii i al vieţii și al frumuseţii, 
epitetul exprimând distrugerea interioară pei iba A ies pati buc, 

. . o i 
gostei (se acceptă orice răspuns coerent). l PERRA 
7. rima este îmbrățișată (abba). p — 
8. a ME trăsăturile simbolismului, în poezia citată se întâlnesc: folosirea iba, 
ului (negrul), aflat în concordanţă cu tema textului, a repetițiilor (adjectivul 
negru și sintagma noian de negru), care întăresc ideea de singurătate depresivă 
a eului; este prezentă sugestia, caracteristică a simbolismului, fapt evidențiat 
de absenţa verbelor în prima strofă, starea de spirit desprinzându-se din aglo- 
merarea de substantive și adjective; apare și sinestezia prin suprapunerea 
vizualului și olfactivului în imaginea parfum de pene arse motivul ploii din ultima 


strofă este un motiv tipic simbolist (se acceptă orice răspuns coerent). 
4 puncte 


și simbolul central al textului, sugerând 
n de negru, repetată în poziție tare, în rimă, 
se evidenţiază valoarea afectivă, profunda deznădejde a omului părăsit; me- 


tafora scântei de vis este o expresie a speranţelor slabe pe care omul le mai are; 


ținând de vis acestea sunt doar iluzii, fiindcă sufletul său va fi invadat de noia- 


nul de negru; amorul care fumegă este o metaforă pentru pierderea dragostei 
care adânceşte depresia; ploaia dă impresia unei aneantizări, a pierderii sinelui 
în natură; repetiţia finală a sintagmei noian de negru sugerează imposibilitatea 
de salvare din acest univers ostil (se acceptă orice răspuns coerent). 4 puncte 


9. adjectivul substantivizat negru este 
moartea; în metafora hiperbolică noia 


Subiectul 25 
1. o să despoaie — o să dezgolească, o să dezbrace, o să lepede; trupul — corp, trunchi. 
2 puncte 


ortografic, marchează rostirea împreună a două cuvinte, pro- 
e si verbul auxiliar ai care formează perfectul compus; indică, 
consecinţa acestor fenomene este păs- 


2. cratima, ca semn 
numele personal | 


în același timp, apariția triftongului eai; stie 
trarea măsurii versului. P 
3, Au urcat tocmai pe fruntea munților. l a 
Priveam florile din obrajii ei și vedeam cât era de emoționată. jira 
4. verbele la indicativ viitor (va veni, vei cuprinde, vei atârna, o să spa e, paise 
n-o să ia, o să aşterni) au menirea de a exprima antip j a perde 
î itul; nturează In 
îndrăgostitul; acestea co pati 


căreia i se adresează 


a iubitei. a [l-a singular (vei cu- 


verbe la persoana r 
P na a II-a singular (tu, 


vocativ (iubito); 


5. substantive în cazul ) ; 
prinde, vei atârna, ai avut, o să așterni), pronunte a Pr ar i Eag 
. 4 aa Jia 
ți), adjectiv pronominal posesiv de persoan p 
285 

îmbătrânirea (teme); toamna, flori, criptă, trupul, morminte, primăvara 
4 puncte 
neţea la care va ajunge în viitor iubita), pri- 
să desponie (sugerează că iubita va pierde 
frumuseţea și tinereţea pe care o are), fruntea (sugerează gândurile tinerei femei), 
nopțile (ar putea sugera visele, dar și clipele de dragoste trăite alături de băr- 
batul iubit), dorul (sugerează aspiraţiile tinereții care se vor pierde la bătrâneţe), 
va răpi (îţi va lua, te va deposeda), petalele (simbol al frumuseții ce se poate scu- 
tura la bătrânețe precum florile trecute), zorile (sugerează începuturile vieții), 
amurgurile (sugerează sfârşitul vieții); alegerea, din câmpul seinaiitic al anotim- 
purilor sau din cel vegetal, a metaforelor sugerează, ca în natură, ofilirea fru- 
musetii fizice a femeii iubite odată cu trecerea timpului; enumerații de metafore: 
trupul, fruntea, nopțile şi dorul; petalele și zorile (evidențiază calitățile pe care fe- 
meia le avea în tinereţe); enumeraţie de epitete: grele și pustii (evidenţiază 
însușirile bătrâneţii); epitete: grele (sugerează tristețea, necazurile bătrâneții), 
pustii (sugerează singurătatea, lipsa de iubire de la bătrâneţe). 4 puncte 
8. o primă caracteristică a modernismului este accentuarea lirismului, fapt vizibil 
în prezența, în discursul liric, a persoanei I singular (mi, mine), dar și a formelor 
de adresare directă; o a doua caracteristică este apelul la un limbaj sugestiv, 
ușor încifrat, așa cum se poate constata din frecvenţa metaforelor și simbolu- 
rilor poetice din textul dat; o a treia caracteristică este apariția unei noi sintaxe 
poetice care impune versul liber din care dispare ritmul, rima și măsura ver- 
sului devine variabilă; o a patra caracteristică este apariția unei categorii este- 
tice noi, o categorie negativă cum o numea Hugo Friedrich, prezentarea urâțirii 
la bătrâneţe a iubitei. 4 puncte 
9. printr-o metaforă, bătrânețea este văzută ca o toamnă, care este mașteră, fiindcă 
aduce cu ea distrugerea frumuseții femeii iubite; florile sunt un simbol pentru 
toate însușirile frumoase pe care iubita le-a avut în tinereţe și din care le va 
păstra doar pe acelea care nu sunt legate de partea materială a lumii, fiindcă 
doar spiritul nu îmbătrânește; amintirile frumoase sunt luate de cei care, meta- 
foric, pleacă în moarte cu amintirile frumuseţii din primăvara femeii care este 
o metaforă pentru tinereţe (se acceptă orice răspuns coerent). 4 puncte 


6. iubirea, 
(motive). 

7. metafore: toamna (sugerează bătrâ 
măvara (sugerează tinereţea iubitei), 


Subiectul 26 


1. veșnicie i eternitate, vecie, nemurire; dospește — a crește, a se plămădi. 2 puncte 
2. a nu găsi sau a nu avea cuvinte — Nu am/nu găsesc cuvinte să-ţi mulțumesc. 
cu alte cuvinte — A dat faliment, cu alte cuvinte a pierdut tot. 
cuvânt cu cuvânt — A învăţa lecţia nu înseamnă să o reproduci cuvânt cu cuvânt. 
a pune un cuvânt pentru cineva — Pun eu un cuvânt pentru tine pe lângă tata. 


fi _ ti isa f a 
: tăi Sf De cinci minute cere cuvântul, dar moderatorul discuţiei nu l-a 
servat. 


a-și da cuvântul — Mihai și 


A -a dat cuvântul, deci va fi aici i 
a înțelege de cuvânt — La aici la ora fixată. 


trei ani, copilul înțelege de cuvânt. 

om de cuvânt — Mi-a făcut impresia că e om de cuvânt, după cum a decurs nego- 
cierea. 
a-și da cuvântul de onoare — Ca să mă creadă, mi-am dat cuvântul de onoare. 
a-și ține cuvântul — Și-a ținut cuvântul şi m-a ajutat. 
schimb de cuvinte — A fost un schimb nu prea plăcut de cuvinte, dar ne-am lămurit. 
pe drept cuvânt — Vlad este considerat, pe drept cuvânt, liderul grupului nostru. 
în toată puterea cuvântului — George s-a făcut bărbat în toată puterea cuvântului. 
2 puncte 
3. cratima, ca semn ortografic, marchează rostirea împreună a două cuvinte, pro- 
numele reflexiv se și verbul întregește; indică, în același timp, căderea vocalei î 
de la inițiala verbului; consecința acestor fenomene este păstrarea măsurii și 


ritmului versului. 2 puncte 
4. credinţa, dumnezeirea (teme); ruga, cântul, cuvântul, ochiul, puterea, mintea, 
noaptea, masa (motive). 4 puncte 


5. valoarea verbelor la indicativ prezent este de a sublinia o stare permanentă a 
vocii lirice, care trăiește fervoarea credinţei în fiecare clipă; în versurile Săgeata 
nopții zilnic vârfu-și rupe/Și zilnic se-ntregește cu metal., verbele la prezentul in- 
dicativului au valoare de prezent etern. 4 puncte 

6. verbe și locuțiune verbală la persoana I, singular (nu cer, n-aduc aminte, nu sunt, 
ard, caut, închipui, gândesc, scrutez), pronume personal de persoana I singular 
(mi), adjective pronominale posesive de persoana I singular (mea, meu); tot o 
marcă de subiectivitate este prezența adjectivului pronominal posesiv de per- 
soana a II-a singular (ta, tău), pronume personale de persoana a I-a singular 


(ti, te, tu). 4 puncte 
7. invocaţia retorică (Doamne), comparaţia (prejmuit ca o grădină), epitet (prejmuit), 
metafora (mânz). 4 puncte 


8. o primă caracteristică a modernismului este accentuarea lirismului, fapt vizibil 
în prezenţa, în discursul liric, a persoanei I singular la pronumele personale 
(mi) şi la verbe, dar și a formelor de adresare directă; o a doua caracteristică 
este apelul la un limbaj sugestiv, ușor încifrat, așa cum se poate constata din 
frecvenţa metaforelor și a simbolurilor poetice din textul dat; o a treia carac- 
teristică este apariţia unei categorii estetice noi, o categorie negativă cum o 
numea Hugo Friedrich, tăgada lui Dumnezeu. 4 puncte 

9. unica terțină a poeziei este o invocaţie adesată nopții, singura care ar putea ajuta 
omul în identificarea întrupării terestre, vegetale, a sacrului; strofa este încăr- 
cată de metafore (martor, floare, tulpină, suc, fruct); noaptea, prielnică rugăciunii, 
poate fi momentul când sacrul se revelează, dar numai celor aleși, iubiți de 
Dumnezeu. Ideea omului că divinul ar putea lua forma unei plante este de o 
mare putere sugestivă, făcând ca revelația să aibă o plasticitate rară: un fruct 
sau o tulpină cu suc cald; într-o subtilă sinestezie, epitetul cald poate sugera m 
același timp și tactilul, și gustativul; unui spirit vital ca cel al omului neîncr 
zător îi trebuie o dovadă palpabilă că Dumnezeu există (se pici a 

răspuns coerent). P 

Subiectul 27 

1. pas — trecătoare; Am trecut prin Pasul Tihuţa. masa baie sh Panen 

2. primul semn de exclamare este pus după o SPY ia un ya Er al de 
punctuație, continuându-se enunţul cu literă mică; a n carivă 4 ENG nei 

s-a pus după un grup de cuvinte care exprimă o stare afectivă, uimirea in fața 

măreției naturii înghețate. Eas 2 puncte 

3. ger, înghețate, zăpada, fumuri, crivățul, neclintire. i 2 puncte 

4. iarna, natura nocturnă (teme); păduri, stele, cer, câmpii, luna, munții, codrii, 

) ger, zăpadă, crivăț, lup (motive). PP: SS, puncte 
5. (tablou) măreț, fantastic — epitet dublu care semnifică încântarea privitorului, ne- 
mărginitul — metaforă care sugerează întinderea de zăpadă; templu — metafora 
hiperbolică semnifică aspectul grandios, sacru al naturii, (stele). „„ ca vecinice fă- 
clii — comparație ce are rolul de a sublinia eternitatea cosmică, munţii... altare — 
metaforă ce sanctifică cea mai înaltă formă de relief, codrii — organe sonoare — 
metaforă ce atribuie pădurilor caracterul de cutie de rezonanţă, crivățul... scoțând 
note-(ngrozitoare) — personificare prin care crivățul devine un cântăreț apoca- 
liptic; -ngrozitoare — epitet care sugerează intensitatea crivățului. 4 puncte 
6. În păduri trăsnesc stejarii! E un ger amar, cumplit; Pare-un lan de diamanturi ce scâr- 
țâie sub picioare; Munţii sunt a lui altare, codrii — organe sonoare; Unde crivățul pă- 
trunde, scoțând note-ngrozitoare. 4 puncte 
7. versul 1 are măsura de 15 silabe; versul 2 are măsura de 15 silabe; versul 3 are 
măsura de 16 silabe; versul 4 are măsura de 16 silabe; rima este împerecheată 
(aabb); 2p. + 2p. = 4 puncte 
8. opera lirică este cea în care sunt exprimate, în special, stări, sentimente, dar și 
idei, aspirații, fiind caracterizată de subiectivitate, adică de inventarea unei 
lumi ce ține seama numai de trăiri și gânduri individuale; în primul rând, su- 
biectivitatea este vizibilă în text prin mărcile gramaticale ale eului liric; apare 
astfel persoana I singular în finalul poeziei prin interogația retorică Dar ce văd?; 
în al doilea rând, prezenţa limbajului figurat ca expresie a subiectivității este 
un argument pentru considerarea textului operă lirică; în pastelul Mezul iernei 
de Vasile Alecsandri anotimpul este descris prin câteva aspecte caracteristice 
cu ajutorul a numeroase figuri de stil; astfel, apar frecvent epitete (ger) amar, 
cumplit, (zăpada) cristalină, (câmpii) strălucitoare, (văzduhul) scânteios, (farul) tainic, 
(tablou) măreț, fantastic, (note)-ngrozitoare, comparații (ca înaltele coloane, ca veci- 
(cai făclii), metafore ( farul, tablou) care conturează imaginea unei nopți de 
iarnă, imobilă, îngheţată până în slava cerului, la stele; singura imagine audi- 
tivă este sunetul înspăimântător al crivățului, iar singura mișcare este sal- 
pi dn rii centrală este o amplă comparaţie ce transformă natură 
copaci, ca i a dle e das tr ienet i dòáeriväjül sună prm si 
iri exâeppiă mă ee rile unei orgi; in noaptea îngheţată nu sunt semne de viaţă, 

p ce-și urmărește prada (se acceptă orice răspuns coerent). 

9. ultima strofă înce j ă i ? pon 
iarnă; structurile e consemnarea laconică a imobilismului tabloului de 

i ale sunt negative, pentru că natura este în neclintire, fără 

piață, fără glas; niciun zbor nu se vede în văzduh și pe zăpadă nu este niciun pas; 
conjuncția adversativă dar ce deschide versul al treilea schimbă punctul PPN 
servație, de la tabloul uriaș, copleșitor al spațiului terestru și al celui cosmic 

prezentând un aspect apropiat, de detaliu; astfel, în afara crivățului din sticla 
anterioară, mai apare un element dinamic, de data aceasta o vietate, un lup ce 
se alungă după prada-i spăimântată; imaginea animalului este precedată de me- 
tafora o fantasmă, creând un efect de suspans; totuși, nu se poate spune că ima- 
ginea finală sperie, căci contemplatorul este la o distanță care-l protejează (se 
acceptă orice răspuns coerent). pinde 


Subiectul 28 


1. prieteni — amici; neinventat — neimaginat, neînchipuit, nenăscocit, neplăsmuit. 


2 puncte 


2. până la lacrimi - George s-a emoționat până la lacrimi. 
înecat în lacrimi — Ana avea vocea înecată în lacrimi. 


n râde cu lacrimi — Am râs cu lacrimi când Mircea ne-a povestit ce a făcut în 


vacanţă. 


a vărsa lacrimi amare — Când mi-am pierdut cățelul am vărsat lacrimi amare. 


2 puncte 

3. prima virgulă din text separă interjecţia o de restul enunțului. 2 puncte 
4. creația poetică (temă); ochiul, umărul, mâna, talpa, călcâiul, lacrima (motive). 
4 puncte 

5. verbul a trebui este folosit la imperfectul indicativului (trebuia) cu sensul de 
condiţional-optativ, perfect ar fi trebuit, sugerând regretul și nostalgia perfec- 

4 puncte 


țiunii ce se află, virtual, în orice creator, dar rareori e atinsă. 
6. mărcile gramaticale ale adresării directe apar în fragmentul O, voi, prieteni Și 
acestea sunt interjecția 0, pronumele personal voi la cazul vocativ și substanti- 
vul prieteni tot la cazul vocativ. 4 puncte 
7. prezenţa părților corpului omenesc drept termeni cu care se identifică poezia 
se explică prin concepția poetului despre artă, văzută ca o participare a întregii 
fiinţe la creație. 4 puncte 
8. verbul plânge este cuvântu ului; poezia este 
plânsul unui ochi virtual, neinventat; pe lângă suferință, plânsul sugerează creația 
ca emanaţie neconvenţională, atipică a imaginaţiei poetice. 4 puncte 
9. arta poetică este o creaţie în care poetul își exprimă crezul artistic, concepția 
despre artă și rolul creatorului; textul lui Nichita Stănescu se intitulează chiar 
Poezia şi reprezintă una din multele „definiţii“ pe care poetul le-a dat acestui 
tip de creație; poezia se referă la două aspecte ale actului poetic: procesul i 
tor și actul receptării; prin imagini insolite, creația apare nu ca O pe ie 
cuvinte, ca o luptă cu verbul, ci ca O emanaţie a întregii fiinţe a bca if pr 
plâns, adică prin suferinţă; ființa creatorului este dotată cu ochi oct A d no 
călcâiul) şi acești ochi văd totul și restituie ce au văzut prin plâns; îna E et 
directă către prieteni, poetul neagă faptul că poezia ar fi lacrimă, ea es j; pi 
sul, adică procesul însuși al creaţiei; textul se încheie pe un ton pi c o 
nând faptul că, deși exista premisa de a fi frumos și fericit, creatoru nu e ; 


l-cheie și simbolul central al text 


— 

surprinde în această artă poetică marea plasticitate a imaginilor care transfi- 
gurează abstracţiile în formă concretă (se acceptă orice răspuns coerent). 
| 4 puncte 


Subiectul 29 


1. odaie — cameră, încăpere; nimicuri — fleacuri, mărunțișuri. 2 puncte 
2. a vedea lumina zilei — A văzut lumina zilei la lași în 1980; Me Da 
a ieși la lumină — După probele cu martori, adevărul a ieșit, în sfârșit, la lumină; 
a scoate la lumină — Împrumutându-i niște bani, l-a scos la lumină am 
"apune în lumină — Prin cercetarea lui, a pus în lumină o nouă vitamină.; 
a pune într-o lumină proastă — Rochia prea decoltată o pune într-o lumină proastă.; 
a vedea lumina tiparului — Lucrarea va vedea lumina tiparului luna viitoare.; 
limpede ca lumina zilei — M-ai minţit, e limpede ca lumina zilei!; 
în lumina — În lumina noilor probe, cazul se complică.; 
pe lumină — Să vă întoarceți pe lumină, copii! 2 puncte 
3. virgula marchează un raport de coordonare prin juxtapunere între părți de 
propoziție de același fel, subiectele rochii și pălării (subiect multiplu). 
2 puncte 
4. fotolii, scrin, dulap, pat, divan, speteze, oglinzi, masă de toaletă, taburet, sertare, masă. 
4 puncte 
5. perspectivă narativă este obiectivă, punctul de vedere omniscient, viziunea 
dindărăt, naratorul relatând la persoana a III-a și fiind omniscient. 4 puncte 
6. Enumeraţii: ghemuri..., cămăși..., batiste... şi... soiul...; cutii de pudră..., unele..., 
flacoane; rochii, pălării..., pantofi..., jurnale de modă...; epitete: grațios, scunde, 
bătrânesc, elegant, așa de scund, colorate, mototolite. 4 puncte 
7. comparaţia ca niște intestine colorate este plastică pentru a sugera conţinutul ser- 
tarelor toaletei și al dulapului de haine din camera Otiliei; această figură de 
stil se bazează pe asemănarea dintre interiorul mobilelor și abdomenul unui 
mamifer; comparaţia nu are nimic morbid din cauza epitetului colorate ( se 
acceptă orice răspuns coerent). 4 puncte 
8. textul aparţine genului epic prin principalele sale caracteristici; în primul rând, 
există personaje, Felix care urmează să înnopteze în camera Otiliei, și chiar 
gazda lui, Otilia, care îl conduce și-i urează noapte bună; în al doilea rând, 
există un narator omniscient care relatează la persoana a III-a, prezentând ce 
simte, gândește și visează Felix în această odaie surprinzătoare pentru el (se 
acceptă orice răspuns coerent). 4 puncte 
9, personajul feminin din fragmentul citat este gazda lui Felix, oferindu-i camera 
el pentru ca tânărul să se poată odihni după o zi plină și obositoare; fata îl 
conduce și îi urează noapte bună, astfel că musafirul contemplă decorul de 
unul singur; trăsăturile fetei nu sunt numite direct, ci reies din consemnările 
naratorului, care le pune pe seama lui Felix, care, la rândul său le deduce din 
ceea ce percepe, observă; locatara este în mod evident, dezordonată, ceea ce 
reiese din aglomerarea aproape haotică de obiecte din odaie; dar nu este o de- 
zordine sordidă, ci o dovadă a nonconformismului și a spiritului tineresc al 

Otiliei; apoi, din enumerarea acestora, se văd cochetăria (rochii, panglici, că- 
măși, jupoane, pantofi, pudră, parfum) și interesul pentru modă (jurnale de 
modă franțuzești); în același timp, obiectele arată și preocupările artistice ale Oti- 
liei (taburet rotativ pentru pian, note muzicale pentru pianoforte) și că este o cititoare 
pasionată și poliglotă (un morman de cărți, cele mai multe nemţești, dar şi romane 
franțuzești); reiese, de asemenea, din reflecțiile naratorului faptul că fata nu e 
gospodină în sensul pedant al cuvântului(nu se zărea nici umbră de plapumă ori 
de întocmire pentru dormitor), ceea ce îl intimidează pe Felix, dar nu-l împiedică să 
adoarmă îmbrăcat, cu imaginea brațelor Otiliei ce-l cuprind de gât și în sunetul 


glasului ei șoptit (se acceptă orice răspuns coerent). 4 puncte 

Subiectul 30 
1. onest — cinstit; a progresa — a avansa, a propăși, a se dezvolta. 2 puncte 
2. parantezele rotunde au, în textul dramatic, rolul de a încadra indicaţiile scenice. 
2 puncte 


3. a avea o casă de copii — Tata are cinci fraţi, pentru că bunicii au avut o casă de copii.; 
a-i fi cuiva casa, casă, și masa masă — Duce un trai așezat în care casa e casă și masa 
e masă. 
a nu avea nici casă, nici masă — De când lucrează la poliție, nu are nici casă, nici 
masă, oricând putând fi chemat la datorie. 
a face casă bună cu cineva — De cele mai multe ori, prostia face casă bună cu lenea. 
| 2 puncte 
4. diminutivele din replica lui Trahanache, puțintică și Fănică, sunt caracteristice 
pentru modul de a vorbi al personajului pe parcursul întregii piese; primul di- 
minutiv apare în ticul verbal al venerabilului, rostit mecanic de fiecare dată 
când vrea să câștige timp, aveți puţintică răbdare; acesta este un diminutiv 
aproape infantil, în contrast cu vârsta și poziția socială și oficială a celui dintâi 
fruntaș politic al județului și urmărește o atenuare a apelului la răbdare pe 
care-l adresează foarte frecvent oricui și în orice împrejurare; la fel de familiar 
este și Fănică, prenumele diminutivat al prefectului, față de care Trahanache se 
declară, cu orice ocazie, prieten; această familiaritate potrivită în viața privată 
(având în vedere și diferența de vârstă dintre cei doi) este exagerată și inadec- 
vată în public, dar personajele nu prea separă cele două sfere ale existenței (se 
acceptă orice răspuns coerent). 4 puncte 
5. După lupte seculare care au durat aproape treizeci de ani. 4 puncte 
6. verbe la conjunctiv cu valoare de imperativ: Să trăiască!; Să trăieşti!; să (mă) 
iubeşti ; substantive în vcazul vocativ: neică, Zahario, stimabile, fraților; verb la 
imperativ: zi, interjecții: ai, ei, iată ; folosirea persoanei a II-a, singular și la plural 
la verbe: să ierți, să iubeşti, aveți. 4 puncte 
7. scena finală a comediei adună toate personajele și le exemplifică mai ales 
modul de a vorbi; astfel, Dandanache își presară un discurs de mulțumire faţă 
de alegători cu interjecţii și interogații inadecvate, dovedind că e senil și gro- 
tesc, cetățeanul toastează în sănătatea coanei Joiţica, pe care o numește damă 

bună, Caţavencu reușește să-l împace pe Tipătescu, recunoscând că nu a fost 
onest, Trahanache își repetă clișeul verbal aveți puțintică răbdare, iar Pristanda 
asociază adverbul curat adjectivului constituțional, creând încă un nonsens; cea 
mai generoasă mostră de comic de limbaj este scurtul discurs de încheiere a] 
lui Caţavencu în care personajul afișează un fals patriotism prin opozițiile bom- 
bastice (obscuritate /lumină, bigotism / liber-pansism, întristare / veselie) și prin lipsa 
de logică din enunţul După lupte seculare, care au durat aproape treizeci de ani, iată 
visul nostru realizat! (se acceptă orice răspuns coerent). 4 puncte 
8. textul este împărțit în replicile personajelor și indicaţiile scenice; indicațiile sce- 
nice (didascaliile) aparțin autorului și oferă informații despre personajele aflate 
pe scenă și ajută regizorul și actorii la montarea spectacolului, fiind scrise cu 
italice între paranteze rotunde; de exemplu: (Urale și muzică. Pristanda ține cu 
mâna tactul uralelor. Toţi ciocnesc și beau.); sunt scrise cu majuscule numele per- 
sonajelor în fața replicilor: de exemplu: „TRAHANACHE: Ei, aici mi-ai plăcut! 
Bravos! Să trăiești!“; apar în fragmentul dat tipurile de diviziuni ale textului 
dramatic, actul și scena, fiind vorba de actul IV, scena XIV. 4 puncte 
9. Caţavencu pune calitatea de a fi român înainte de onestitate, ca și când aceasta 
ar fi facultativă; este de remarcat valoarea expresivă a gradelor de comparaţie 
ale adjectivului onest care exprimă o însușire fără posibilitatea de a fi deținută 
în grade diferite (se acceptă orice răspuns coerent). 4 puncte 


c. Bareme pentru subiectele de la proba scrisă TIP II 


Textul argumentativ trebuie să înceapă prin enunţarea ipotezei (problemei, pre- 
misei, tezei) prin care să se evidenţieze, prin propria formulare, problema pusă în 
discuție. Urmează poziționarea celui care redactează textul, pro sau contra. Această 
parte introductivă trebuie să fie clar formulată, să nu fie extinsă, fiindcă partea cea 
mai importantă a textului este construirea argumentelor. Nu se discută nici sensul 
termenilor folosiţi în ipoteză, nici nu se face o apreciere generală asupra acesteia, 
așa cum se recomandă uneori în practica școlară. 

Urmează construirea argumentelor care trebuie întărite cu exemple și care se or- 
donează de la cel mai puternic la cel mai slab. Există și opinii după care argumentul 
cel mai puternic trebuie lăsat la urmă pentru a influenţa receptorul în final. Trebuie 
utilizați conectorii lingvistici care ierarhizează argumentele. La proba de bacalaureat, 
se cer doar două argumente de același fel. Structura eseului englezesc cere două ar- 
gumente de un fel și unul contrar, dar la această probă nu se va proceda așa, cerân- 
du-se doar argumente de același fel, pro sau contra. 

Concluzia trebuie formulată clar și trebuie să reia poziționarea din primul alineat. 

Structura discursului: 

e formulare adecvată a ideilor în scris: text clar organizat, coerent, cu echilibru între 


cele trei componente, ipoteze, enunţarea și dezvoltarea argumentelor, concluzia 
4 p./formulare parţial adecvată 2 p. 4 puncte 

+ utilizarea adecvată a mijloacelor lingvistice utile exprimării unei aprecieri 4 p./ 


utilizare parțial adecvată 2 p. 4 
Conţinutul argumentării: le 
+ formularea ipotezei și poziționarea 2 puncte 
e enunţarea a două argumente 2x 3p.= 6 puncte 
+ dezvoltarea corespunzătoare a fiecărui argument 2x 3p.= 6 puncte 
+ formularea unei ipoteze pertinente 2 puncte 
Redactare: 

e registru stilistic adecvat 1 punct 
e respectarea normelor de exprimare (0 — 1 greșeli lexicale sau morfosintactice 

2 p.; 2 greșeli 1 p.; 3 sau mai multe greșeli 0 p.) 2 puncte 
+ respectarea normelor de ortografie și de punctuație (0 — 1 greșeli ortografice și 

de punctuație 2 p.; 2 greșeli 1 p.; 3 sau mai multe greșeli 0 p.) 2 puncte 


+ respectarea limitelor de spațiu indicate 1 punct 


Punctaj total: 30 de puncte 


d. Bareme pentru subiectele de la proba scrisă TIP II 


Subiectul 1 
Cele două personaje principale din nuvela Moara cu noroc de loan Slavici, Ghiţă 
și Lică Sămădăul, ilustrează prin destinele lor tema operei care este patima pentru 
bani cu toate efectele ei dezumanizante. 
Ghiţă este, la început, cizmar într-un sat ardelenesc de la sfârșitul secolului 
al XIX-lea, capul unei familii destul de numeroase, care nu putea fi îndestulată din 
ceea ce câștiga din repararea cizmelor. El ia decizia curajoasă, aproape aventuroasă, 
de a lua în arendă hanul de la Moara cu noroc, devenind cârciumar. În prologul nu- 
velei, este surprins tocmai conflictul care apare între tinerii familiei care doresc 
schimbarea, și bătrâna, personaj reflector și exponenta unei vechi tradiții, care ar 
dori să rămână pe loc. Este un conflict încheiat, fiindcă rezistența bătrânei este mai 
mult formală, iar Ana, soția lui Ghiţă, nu are dreptul la opțiune, bărbatul hotărând 
singur ce trebuie să facă, trăind iluzia deplinei sale libertăţi, și anume libertatea de 


a voi. 
Lică Sămădăul este vârful ierarhic și justițiar al un 


lide ca aceea din care se rupe Ghiţă, fiind conducătoru 


El are grijă de zeci de turme, dar este, în același timp, iii ai 
singurat și apariţiile sale ciudate și misterioase îl fac pe Ghiţă să se team | 


Sămădăul este personajul negativ al nuvelei, având în structura sa af ceva dia- 
bolic, Ghiţă însuși spunându-i la un moment dat că nu este om, a d 

Aceste două personaje au în comun setea de înavuţire, care, în ce i anii Chită 
pierde pe amândoi. Ceea ce îi deosebește este felul în care vor să câși goi a plările 
crede că-i poate obține muncind cinstit, iar Lică, stăpânind oamenii ȘI 


ei structuri sociale la fel de so- 
l porcarilor din jurul hanului. 
tâlhar şi criminal. Este un în- 


— 

exercitându-și puterea violent și criminal. Înfruntându-se, cei doi își vor dezvălui 
trăsături de caracter malefice care le vor provoca, la sfârșit, căderea definitivă. 

Ghiţă şi Lică se aseamănă și fizic, fiind amândoi bărbaţi puternici și frumoși. Se 
deosebesc însă prin felul în care trăirile interioare li se pot citi pe chip. Lică, înalt, 
uscățiv și supt la față, cum este prezentat printr-un mijloc direct de caracterizare 
de către narator, este impenetrabil. În ochii lui mici și verzi, acoperiţi de sprâncene 
împreunate, nu se poate vedea nimic din ceea ce se petrece în sufletul său. Pe faţa 
lui Ghiţă, se pot citi însă toate schimbările interioare. El este mereu îngândurat, deve- 
nind ursuz și zâmbind mai rar decât înainte, când era simplu cizmar. Uneori râsul 
se schimbă în hohot, speriind-o chiar și pe Ana, care nu-i înţelege ieșirile. Fruntea i 
se încrețește, exprimând printr-un mijloc indirect de caracterizare, nemulțumirea 
cârciumarului când oamenii Sămădăului nu vor să-i plătească. Trăirile i se citesc pe 
față și în momentul procesului, când nu are curajul să ridice ochii de la pământ, iar 
când rămâne cu Ana, aceștia i se umplu cu lacrimi, sugerându-se teama că imaginea 
sa în fața lumii, a satului care-l știa respectabil, va fi distrusă în acest proces. 

Relaţia dintre Ghiţă și Lică Sămădăul evoluează în raport cu lăcomia lor de bani, 
influenţându-le comportamentul. Amândoi doresc înavuţirea, cârciumarul adunând 
din dorinţa de a-și îndestula familia și de a câștiga respectul mai mare al satului, 
Lică adunând pentru a risipi prin cârciumi ca să impresioneze și să-i domine pe cei 
din jurul său. Ghiţă urmează un traseu sinuos al dezumanizării, cu suișuri și cobo- 
râșuri, pe când Lică este de la început tarat, purtând sâmburele maleficului în el și 
urmând numai un drum descendent. Fără a fi vorba de o viziune romantică, cele 
două personaje sunt antitetice, înger și demon. Amândoi cad pradă tentațiilor, dar 
vina lui Ghiţă este mai mare, fiindcă el poartă responsabilitatea familiei pe care o 
târăște după sine într-o istorie cu final tragic. 

Se poate vorbi despre onestitatea lui Ghiţă, fiindcă el nu acceptă să colaboreze cu 
porcarii și crede că se poate sustrage de la complicitatea cu aceștia prin ignorare, tra- 
tându-i ca simpli clienți și dând dovadă astfel de o anumită naivitate. Va intra însă 
în conflict cu Lică, acesta atacându-l de pe poziția stăpânului și considerând că acest 
nou cârciumar trebuie să i se supună. Ghiţă rezistă și nu vrea să divulge nimic despre 
trecerea oamenilor lui Lică Sămădăul, ceea ce ar fi dus la impunerea tranzacţiilor de 
pe picior de egalitate. În acest moment, capul familiei este trădat de femei, care, 
neacceptând să ia el însuși toate hotărârile vorbesc despre trecerea porcarilor care 
nu au plătit. Autoritatea lui Ghiţă este subminată, fapt pe care Lică îl subliniază după 
ce rămân singuri, sfătuindu-l să le spună femeilor să vorbească altă dată mai puțin. 
Raportul de forţe se schimbă brusc și Sămădăul crede că a câștigat, cerându-i cârciu- 
marului să colaboreze cu el. 

Ghiţă este un ins energic, cu iniţiativă, fiind admirat chiar și de adversarul său, 
pentru că Lică îi spune că este „om cu minte“ și cu „multă ură în suflet“, eviden- 
țiindu-i forţa interioară printr-un mijloc direct de caracterizare. Un om la fel de pu- 
ternic este și Lică, acesta încercând în relația cu Ghiţă, de la început, să-și impună 
dominaţia cu forța, pentru că îi place să-i știe lumea de frică. Paradoxal, această tră- 

sătură de caracter este și singura lui slăbiciune, așa cum intuiește Pintea, care i-0 

spune direct. Orgoliul lui Lică este unul de stăpân care dorește să supună viețile celor- 
lalți și astfel se va comporta și față de Ghiţă, reușind să-l aducă în fața judecătorului. 

Orgoliul este o altă trăsătură comună a celor două personaje. Ghiţă este vanitos, 
dar el se simte apăsat de două griji majore: familia și „gura lumii“, care îi apar ca 
două forțe constrângătoare în luarea oricărei decizii. Această caracteristică este 
dezvăluită printr-un mijloc indirect de caracterizare, reieșind din acţiunile sale. Ceea 
ce trebuie să apere Ghiţă este autoritatea sa. De aceea nu scrupulele morale îl vor 
împiedica să realizeze colaborarea cu Lică, ci teama că aceasta îi va fi diminuată prin 
acceptarea Sămădăului. Este revelatoare din acest punct de vedere scena în care, 
pentru a-și impune prețul colaborării, Lică își trimite tovarășii la han. Ghiţă simte 
că nu poate accepta, gândindu-se la ceea ce vor spune oamenii din han și mai ales 
la ceea ce vor spune ai săi și de aici gesturile de brutalitate neînțeleasă față de Ana. 
În felul acesta se poate afirma că principalul conflict interior al lui Ghiţă este cel dintre 
vanitate ca manifestare a individualității și negarea ei prin constrângerea autoritară 
reprezentată de societate. Revelarea adâncimii psihologice a personajului se face 
prin acumularea de detalii exterioare a căror coerenţă se evidențiază doar printr-o 
privire de ansamblu, care pune personajul în relații cu ceilalţi, oferind însă și punctul 
de vedere al naratorului, și chiar al personajului, pus să dialogheze sau să susțină 
ample monologuri interioare. Se produce la Slavici o anumită dispersie a opiniei 
personajului în opinia naratorului, fapt marcat la nivel stilistic de prezenţa stilului 
indirect liber. Sămădăul îi intuiește reacțiile și îl atacă în punctele sale slabe. Profită 
de lăcomia lui și găsește soluţia de a-l face dependent de sine. El îi „împrumută“ 
banii câștigați până atunci, împiedicând colaborarea lui Ghiţă cu autoritățile și 
făcându-l părtaş la rău. Cârciumarul se crede deposedat și se autoizolează, sperând 
că autoritatea nu îi fusese atinsă. Lică va greși însă și el, lovind gratuit vanitatea lui 
Ghiţă, spunându-i cu ironie: „Așa-i că te-ai făcut blând ca mielușelul?“ Din acest or- 
goliu se va naște setea de răzbunare și de dreptate a cârciumarului. 

Ghiţă va da dovadă și de slăbiciune morală, reieșită tot indirect din faptele sale, 
fiindcă va accepta să fie implicat în jefuirea cămătarului și uciderea femeii, fiindu-i 
Sămădăului intermediar al schimbării valorilor furate. Rușinea față de ceilalți în tim- 
pul procesului îl face pe Ghiţă să se prăbușească definitiv și să nu-i mai poată opune 
rezistență Sămădăului. Este o slăbiciune dezvăluită printr-un mijloc indirect de ca- 
racterizare din felul în care se schimbă relația cârciumarului cu Lică, devenit 
stăpânul lui complet din acest moment. Ghiţă își pierde imaginea în fața comunității 
fără a fi vinovat cu adevărat și trecutul îi pare străin. Viaţa lui morală se frânge din 
această clipă și începe dedublarea, care-l va face să oscileze permanent între lăco- 
mia pentru bani, pe care tot Lică i-a sugerat-o ca patimă supremă, şi vanitatea care 
răbufnește din când în când. Astfel, conflictele exterioare determină conflictele inte- 
rioare, produse de sentimente și opțiuni contradictorii. Ghiţă se va menține intr-o 
inerție care-l va face să primească banii însemnați de crimă și să denunțe gestul jan- 
darmeriei, oprindu-și însă partea sa. 

Amândouă personajele nu sunt capabile s 
se schimbă și se închide în sine, bruscând-o chiar și pe Ana, 


ă-şi comunice trăirile. Ghiţă, pentru că 
iar Lică, pentru că nu 

este interesat să se apropie de cineva și este în conflict cu o lume pe care o agresează 
şi căreia nu-i aparţine. Ceea ce îi diferenţiază este reacția celorlalți la felul lor de afi. 
Pe când Ghiţă este respins de Ana care îl consideră laș și de satul care îl bănuie de 
afaceri necurate, Lică este privit ca având un farmec straniu, care vine din libertatea 
pe care și-o ia faţă de orice cutumă a satului și chiar faţă de lege. Din această cauză 
î i accepta, 

AE ibed să depăşească punctul critic al existenței. Ghiță se simte umi- 
lit în orgoliul său masculin și o pedepsește pe Ana, fiindcă nu a rezistat tentaţiei în 
care el o aruncase. Din această cauză se poate considera că uciderea Anei echivalează 
cu o sinucidere comună și salvatoare. Pentru el, omorul are înțelesul unui act de 
dragoste, căci femeia nu mai poate ieși decât astfel din imensul chin al păcatului. 
Cârciumarul îndeplinește în felul acesta un destin previzibil încă din prima fază a 
nuvelei, pentru că el poartă cu sine un hybris, de care este marcat din momentul în 
care a ignorat ancestralele legi nescrise ale comunității arhaice pe care o reprezintă 
bătrâna, crezând că va stăpâni legile care guvernau lumea nouă în care intră prin 
forța individualității sale. Lică se sinucide, fiindcă nu vrea să se supună legii și nu 
acceptă pedeapsa din partea celor pe care până atunci îi dominase. Sinuciderea sa 
echivalează cu recunoașterea că nu poate stăpâni o lume statornicită pe reguli an- 
cestrale, refuzând și adaptarea la ea și devenind doar un element aleatoriu ce, simbolic, 
reprezintă aventura. 

Finalul nuvelei, simetric incipitului, repune norma morală a comunității în drep- 
turile sale, epilogul constituind o concluzie moralizatoare, spusă tot de bătrână, prin 
care cele două personaje principale sunt sancţionate din punct de vedere etic. 


Conţinut 
e prezentarea statutului social, psihologic, moral etc. al fiecăruia dintre persona- 


jele alese din nuvela studiată; 2 puncte pentru fiecare personaj ales (prezentare 
nuanțată și adecvată 2 p.; prezentare schematică sau superficială 1 p.) 


4 puncte 

e evidențierea, prin două episoade /citate /secvenţe comentate, a modului în care 
evoluează relația dintre cele două personaje (ilustrarea prin două episoade/ 
citate/secvenţe comentate 4 p.; ilustrarea printr-un episod /citat /secvenţă 
comentată 2 p.; simpla numire a unor scene /secvenţe sau tendinţa de rezumare 
ip.) 4 puncte 

e ilustrarea a patru elemente de structură și de compoziţie ale nuvelei studiate, 
semnificative pentru analiza relaţiei dintre cele două personaje; 1 p. pentru fie- 
care element; ` 4 puncte 

. susținerea unei opinii despre modul în care o idee sau tema nuvelei se reflectă 
în evoluţia relaţiei duntre cele două personaje; (susținerea opiniei cu argumente 
adecvate 4 p.; încercarea de susținere a opiniei sau schematism 2 p.; simpla for- 


mulare 1 p.) 4 puncte 
Redactare 


* Organizarea ideilor în scris (text clar, 


d da, organizat, coerent, cu echilibru între intro- 
ucere, cuprins și încheiere, 


în care construcția paragrafelor subliniază ideile 

în succesiunea logică — 3 puncte; text parțial organi ae 
componente, în care construcția ia hui a 
logică — 2 puncte; text vag organizat, fără evidențierea trecerii de SA 
alta — 1 punct); idee la 
+ abilități de analiză și de argumentare (relație adecvată între idee și Ni ein 
utilizare de argumente convingătoare, formulare de judecăţi de valoatiniele. 
vante — 3 puncte; relație parţial adecvată între idee și argument, utilizare de ar- 
gumente insuficient de convingătoare, formulare de judecăţi parţial relevante — 
2 puncte; relație nerelevantă între idee și argument, schematism - 1 punct); 
3 puncte 
e utilizarea limbii literare (stil și vocabular potrivite temei, claritate a enunţului, 
varietate a lexicului, sintaxă adecvată - 2 puncte; vocabular restrâns, monoton — 


1 punct); 2 puncte 

e ortografia (0-1 erori: 2 puncte; 2 erori: 1 punct; 3 sau mai multe erori: 0 puncte); 
2 puncte 

e punctuația (0-1 erori: 2 puncte; 2 erori: 1 punct; 3 sau mai multe erori: 0 puncte); 
2 puncte 

e aşezarea în pagină, lizibilitatea; 1 punct 
+ încadrarea în limitele de spațiu indicate. 1 punct 


Subiectul 2 


Răspunsul este același cu cel de la subiectul 1. 


Subiectul 3 


George Bacovia publică primul volum într-o perioadă în care simbolismul româ- 
nesc întră în declin, în 1916, într-o conjunctură nefavorabilă artei în general, fiindcă 
este anul intrării României în război. Volumul a trecut neobservat de critica literară, 
cu atât mai mult, cu cât majoritatea poeziilor fuseseră publicate în periodice. lon 
Pillat este cel care a îngrijit apariția volumului, stabilind și ordinea poeziilor, care 
era importantă pentru moderniști, fiindcă dădea o viziune asupra concepției estetice 


a autorului. A 
Poemul care deschide acest volum și care îi dă și titlul este „Plumb“ şi pune de 


Ja început sub semnul unei metafore-simbol întreaga carte. De asemenea, poemul 
se înscrie pe linia căutărilor simboliste, fiindcă plumbul este, ca simbol alchimic, 


preferatul poeziei franceze, în special a lui Baudelaire, care spune despre ce dea 
important volum al său, „Florile răului“, că este o „carte saturniană , Ma sai 
simbolizează saturnismul, plumbul apare și la Paul Verlaine care scrie un volum în 
titulat „Poeme saturniene“. i i 
Cuvântul-cheie al poeziei este şi simbolul central al acesteia, plumb. ab 
are șase apariţii în text, în poziții tari, favorizate de accent, ee ii teal 
ori în rimă, în primul și al patrulea vers al fiecărui catren ȘI de dou ori a fs cază 
versului al doilea din fiecare strofă. Fiind cel mai greu metal, plumbul auzi re sită 
căderea, eșecul omului în viaţă. Chiar sonoritatea acestui substantiv este înăbuși, 
= 

fiindcă este alcătuit dintr-o vocală închisă „u“, plasată între două grupuri de două 
consoane care dau impresia de cădere grea, surdă, fără ecou. Repetiţia obsesivă a 
substantivului creează impresia de monotonie, de apăsare sufletească specifică sim- 
bolismului. Culoarea cenușie a plumbului poate sugera spleenul simbolist prin tris- 
tetea amestecată cu plictis, specifică vieții prozaice a provinciei. Cele trei apariții din 
ambele strofe ale cuvântului creează grafic un triunghi ce poate sugera trinitatea, o 
trinitate întoarsă, fiindcă produce cădere, nu elevație, dând impresia de iad perpe- 
tuu, de imposibilitate de salvare. aP 0 db na 

Epitetul substantival „de plumb” are o sugestie diferită în cele trei apariţii din pri- 
ma strofă. În cazul sicrielor de plumb sugerează greutatea morții umane, fiindcă 
sicriul este un element al ritualului funebru. Ioana Pârvulescu evidenția într-un articol 
că „sicriele de plumb” ar putea fi cutiile cu litere din tipografiile vechi. Aceasta în- 
seamnă că sicriul reprezintă chiar opera artistului a cărui soartă este tragică, fiindcă 
nu își găsește cititorul. În felul acesta, poezia devine o artă poetică a unui artist refu- 
zat de lumea sa, tema fiind condiţia poetului într-o societate ostilă. Epitetul „de 
plumb“ asociat cu florile capătă o sugestie mai amplă, cea a morții universului, a fru- 
museţii vieţii, pentru că florile sugerează viaţa și frumusețea. În cazul „coroanelor de 
plumb”, care sunt o expresie a prețuirii celui mort din partea celor rămași în urmă, 
plumbul sugerează falsitatea și meschinăria, fiindcă înlocuiește florile naturale. 

Spațiul este un spațiu închis, fiindcă este vorba de un cavou care poate fi inter- 
pretat ca universul limitat al existenţei banale pe care artistul nu îl poate depăși și 
în care se simte singur. În mod surprinzător, spațiul limitat al cavoului se deschide, 
fiindcă vântul, element exterior, pătrunde în cavou, ca și când nu ar mai fi o limită 
între exterior și interior. Mai mult, nelimitarea spaţiului bântuit de vânt dă senzaţia 
de pustiire, generând un sentiment de însingurare, ce în strofa a doua se va trans- 
forma în disperare. 

Poezia începe printr-un imperfect, „dormeau“, timp durativ care surprinde o că- 
dere în somn parcă nelimitată. Epitetul adverbial „adânc“ sugerează profunzimea 
morții care nu este doar a omului, ci și a sicrielor care, paradoxal, deși sunt inanimate 
sunt atrase de moarte. Imaginea este mai curând o imagine expresionistă, amintind 
de gravurile în lemn ale celor de la grupul „Die Brucke” („Puntea“), pline de sicrie 
și cruci menite să transmită spaima morții. Decorul nu este unul tipic simbolist, în 
care abundă imagini vizuale detaliate, în care se îmbină culori și mirosuri plăcute 
ca în poezia lui Dimitrie Anghel sau Ion Minulescu. 

Cadrul este descompus în elementele esenţiale: sicrie, flori, coroane, care trebuie 
să dea imaginea de ansamblu a spațiului șocant care este cavoul. Se observă că există 
ostilizare a decorului, trasat doar din câteva linii care îl reduc la ceea ce este esențial. 
Este în fond tehnica artei abstracte care reține doar liniile de forţă, contururile, re- 
nunţând la detalii. Este o caracteristică a modernismului pe care o sesiza și Hugo 
Friedrich în „Structura liricii moderne“, și anume dezobiectualizarea lucrurilor, des- 
compunerea lor în linii, culori, mișcări. Folosirea acestei tehnici îl făcea pe Mircea 
Scarlat să îl considere pe George Bacovia „un Brâncuși al poeziei“ prin tendința lui 


spre abstractizare, care este luată, ca tehnică, din expresionism, curentul care desco- 
peră arta populară cu ceea ce înseamnă stilizare. 

Tot în prima strofă apar sonorități stridente. În primul rând „scârțâitul coroanelor 
de plumb“ care este un sunet supărător, ce nu are nimic din armonia muzicalităţii 
simboliste. Valorile onomatopeice ale acestui substantiv trimit cu gândul la abioi 
lui Edvard Munch care a făcut ca expresionismul să fie denumit deseori „un țipăt” 
Nicolae Manolescu, în volumul „Despre poezie” sesiza la Bacovia frecvența m 
sunete care mai degrabă zgârie urechea și spunea că „viorile verlainiene scot în mâi- 
nile lui Bacovia sunete acute sau «rupte»”. 

în strofa a doua sentimentul morții se accentuează, deoarece somnul veșnic cu- 
amorul“, care este și el „de plumb“. Epitetul „întors“ sugerează o regre- 
spre ceea ce lon Barbu numea „increat“. Amorul este o metaforă 
l iubirii care îi este refuzat artistului accentuându-i singurătatea. 
Thanatos îl atrage pe Eros, dar aceasta nu înseamnă victoria vieții prin iubire, prin 
capacitatea de eternizare a speciei în urmași. Întoarcerea spatelui sugerează tocmai 
refuzul iubirii așezate pe „flori de plumb“, expresie a falsității sentimentelor. Dacă se 
acceptă interpretarea Ioanei Pârvulescu, „amorul“ este opera artistului care este refu- 
zată de cei cărora le este destinată. Este o altă cădere, un alt refuz al sentimentelor, 
o spaimă a creatorului că nu poate fi înțeles de semenii săi. Strigătul de spaimă, de 


deznădejde are, prin sonoritatea stridentă, capacitatea de a transmite teama de care 


erau marcați expresioniștii. Moartea se instalează în sufletul artistului care înțelege 


că mortul este el însuși. Frigul, care cuprinde și îngheață totul în jur simbolizează 
moartea, ce cauzează căderea. „Aripile“, ca simbol al zborului, atârnă grele, putând 
fi apropiate de un fel de cădere luciferică și trimițând în același timp la imaginea al- 
batrosului baudelairian. E un fel de zbor în jos, un fel de cădere continuă care distruge 
orice aspirație, atingând tragicul. 

În concluzie, se poate spune că simbolis 
făcând în modernismul românesc trecerea s 
mai evident Lucian Blaga. 


prinde și „ 
sie spre origini, 
pentru sentimentu 


mul bacovian are accente expresioniste, 
pre acest curent pe care-l va reprezenta 


Conţinut 

e evidențiere 
logie, într-un curent cultural/literar, 
tică (prezentare nuanţată și adecvată 2 


tului poetic într-o tipo- 
o orientare tema- 
sau superficială 

4 puncte 


rire la două imagini/ 


a trăsăturilor care fac posibilă încadrarea tex 
într-o perioadă sau într- 


p.; prezentare schematică 


1 p.); 
+ prezentarea temei, reflectată în textul poetic ales, prin refe 
. ilustrarea printr-o 


idei poetice (ilustrarea prin două imagini /idei poetice 4 p; us. 
imagine/ idee poetică 2p; simpla numire a unor imagini! /idei poetice 1p.); 

4 puncte 
ve pentru ilustrarea 


ului poetic, semnificati 
4 puncte 


re element; 

și viziunea despre lume sunt 
u argumente adecvate 4 p- 
; simpla formulare 1 P-) 


e sublinierea a patru elemente ale text 


viziunii despre lume a poetului; 1 p. pentru fieca 


e susținerea unei opinii despre modul în care tema 
c ales (susţinerea opiniei c 


reflectate în textul poeti sati 
încercarea de susținere a opinie! sau schematism < p» 4 puncte 
Redactare 
Punctajul este același ca la subiectul 1. _ 

Subiectul 4 

Concepţia lui Ion Barbu despre creația lirică reprezintă cea mai de seamă contri- 
buţie la impunerea modernismului în perioada interbelică. Opţiunea pentru „cate- 
goriile negative“, cum le definea Hugo Friedrich în „Structura liricii moderne i 
apare și la Ion Barbu, pentru care arta înseamnă surprinderea existenței în toate la- 
turile sale. De asemenea, a refuzat excesul sentimental adus de romantism, ca şi 
anecdoticul și încărcarea cu podoabe stilistice excesive a textului. Pentru acest mate- 
matician devenit poet, ca și pentru Paul Valéry, poezia trebuie construită după reguli 


geometrice precise. 


Poezia care nu are titlu și deschide volumul „Joc secund“, publicat în 1930, este 


o artă poetică, în care autorul își exprimă convingerile și opiniile despre felul în care 
se construiește opera literară. În sens clasic, această poezie, a cărei denumire vine 
din latină, de la „ars poetica“, adică arta de a face versuri, este o creaţie în care se 
discută clasificarea speciilor, a figurilor de stil, sau se prezintă modul în care scriito- 
rul își creează opera, artistic și moral. Dacă în Antichitate, precum la Horaţiu în 
„Epistola către Pisoni” sau, mai târziu, la Nicolas Boileau în „Arta poetică“, acest 
tip de creație aruncă asupra artei o privire exterioară, artele poetice moderniste, pre- 
cum prima poezie din volumul „Joc secund” a lui lon Barbu, privesc din interior 
creaţia, eul liric identificându-se cu eul auctorial, fapt vizibil în construirea discursu- 
lui poetic la persoana I singular. 

Această poezie cunoscută ulterior sub numele de „Din ceas dedus...“ se alătură 
celorlalte arte poetice moderniste din perioada interbelică „Eu nu strivesc corola de 
minuni a lumii“ de Lucian Blaga și „Testament“ de Tudor Arghezi, aducând însă, 
ca element de noutate, promovarea „poeziei pure“, de care vorbea Stephane Mal- 
larmé, creând un limbaj abstract, greu de descifrat la prima vedere. Considerată de 
autor summumul creaţiei sale, poezia este prima din volumul care include 34 de 
poezii așezate intenționat într-o ordine inversă anului scrierii lor, pentru a da o anu- 
mită semnificaţie ansamblului. Ultima etapă este cea ermetică, așa cum o considera 
Tudor Vianu în studiul „Introducere în poezia lui Ion Barbu“, lirica fiind de esență 
mistică. Pe o treaptă inferioară este ciclul „Uvedenrode“, care este o lirică mai puțin 
criptică, în care iniţierea în cunoaștere se face prin experiența erotică, senzațiile fiind 
proiectate asupra cosmicului. Ultimul ciclu, „Isarlik“, reprezintă treapta inferioară 
a poeziei, în care singura cunoaștere este cea senzorială și izbăvirea se realizează 
prin moarte, care este suprema inițiere. 

Cele două catrene ale poeziei „Din ceas dedus...“ sunt centrate pe două idei dife- 
rite: prima prezintă descrierea realului, iar a doua, modalitatea în care acest real se 
reflectă în actul de creaţie. Prima strofă este astfel preponderent statică, fiind complet 
lipsită de predicate, în timp ce a doua strofă este dinamică tocmai prin prezenţa mai 
multor predicate a căror funcție este să înfățişeze procesual actul creator. 

„Ceasul“ din prima strofă reprezintă timpul astronomic din care se desprinde, 
aşa cum arată adjectivul participial „dedus“, timpul individual aparținând trăirii 
bea Și operei sale. „Creasta“ sugerează lumea, cu aspiraţiile ei spre absolut pe 

are le surprinde verticalitatea culmii. Epitetul „calmă“ sugerează soliditatea existenței 

comune, care este stratificată și care atinge vârful prin elitele ce aspiră la înălțimea 
demiurgică. În opoziţie cu această creastă, se află adâncul apei, marcat de mişcare 
erpetuă care corespunde neliniștii permanente trăite de creatorul în sufletul aie 
se reflectă realul. Procesul de transfigurare a realității în opera de artă este su ini 
de „oglinda“ apei care separă cele două lumi: cea a existenţei obișnuite și cea at 
ginarului artistic. Epitetul „mântuit“ sugerează faptul că în adâncul apei „azurul“ 
este absolvit de orice maculare. Este o zonă a preocupărilor mistice ale acâstei pe- 
rioade barbiene prin care se exprimă aspirația demiurgică a creatorului ce prin arta 
sa poate mântui lumea de orice pată. Materialitatea existenţei devine, în adâncul 
apei, imagine, fiindcă opera este doar imaginaţie. Termenul matematic de „grup“ 
sugerează corespondenţa care există între realitate și reflectarea ei în creaţia artistică. 
Ceea ce este reținut însă în poezie se purifică, nemaifiind identic aspectului real. Din 
această cauză, „cirezile agreste“ se îneacă la intrarea în această apă a interiorității 
artistice, dispărând în forma lor existențială și transformându-se în altceva prin puri- 
ficare în creație. Epitetul „agrest“ este un neologism căutat, pretențios, tocmai pentru 
a fi o contrapondere intelectuală a „cirezilor” care simbolizează locurile comune, 
primitivismul, existența terestră sau chiar literatura idilic pastorală pe care Ion Barbu 
o refuza categoric. Această exprimare voit intelectuală sugerează și refuzul limba- 
jului poetic devenit caduc prin utilizare excesivă. „Jocul secund“ este simbolul cen- 
tral al poeziei și surprinde procesul de metamorfozare a lumii în actul de creație în 
care se păstrează doar ceea ce este relevant pentru existența omului în general. Epi- 
tetul „mai pur“ sugerează procesul artistic de transfigurare a realităţii în opera poe- 
tică. Se poate observa opțiunea pentru punctul de vedere platonician exprimat în 
alegoria peșterii din dialogul „Republica“, după care lumea ideilor este umbra de pe 
zid, fiind o copie a existenței, în fond, un joc secund. Ideea este modelul, iar repre- 
zentarea artistică este copia ideii și din această cauză este mai ambiguă, fiind un 
mister ca și la Lucian Blaga. O altă imagine care aminteşte de Platon este cea a oglinzii 
pe care filozoful o asocia sufletului uman şi care la Ion Barbu apare sub forma oglin- 
zii apei. 
Strofa a doua începe printr-un vocativ personificator al „nadirului“ care este me- 
tafora realității invocate. Epitetul „latent“ sugerează plasarea acestuia în interiori- 
tatea creatorului care poate oricând să exteriorizeze trăirea într-o operă de artă. Altfel 
spus, artistul poartă în sine, permanent, reflectarea lumii, păstrând-o fără să o exte- 
riorizeze, dar îi poate da oricând forma operei literare. Această a doua strofă urmă- 
rește procesul de creație, pentru că „poetul ridică însumarea /De harfe resfirate . 
Apare un alt termen matematic, „însumare“ care sugerează efortul creatorului i a 
aduna într-o operă unică elemente frumoase ale lumii reprezentate air î 
„harfe“ şi care sunt răspândite în lume, așa cum arată cp itetul iure ui Da 
invers“ reprezintă metaforic mișcarea descendentă, în adâncul apei, în hate pic 
și individualitatea creatorului, care va alege din lume doar anumite apei diate. Me- 
„pierzându-le“, fiindcă în operă trebuie să intre doar cele care i da ii 
taforic, opera artistică este reprezentată de cântec și acesta torta a J doi e 
cum sugerează comparația cu marea. Poezia este astfel o spin 8 “rente, încât ai 
pentru că meduzele, asemănate cu nişte „clopote verzi sun s La ru ete 
senzaţia că nu există o diferenţă între ele și apa din jur, aşa cum ap 

diferenţă între realitate și creația artistică. Adevărul este că meduza există și este 
altceva decât marea, așa cum opera de artă este doar o reflectare a realului, deși de- 
vine o parte a acestuia, cu propria ei independenţă, așa cum meduza devine o parte 


a mării ce sugerează infinitatea și eternitatea pe care o are și creația. 
Modernitatea poeziei lui Ion Barbu este dată în primul rând de refuzul lirismului 


confesiv, preferând o poezie ermetică, greu de descifrat. Se poate observa și refuzul 


anecdoticului, sentimentalismului, retoricului, din simbolul „cirezilor agreste“. De 
asemenea, utilizarea termenilor ştiinţifici este un element absolut de noutate în poe- 
zia românească. Accentul este mutat pe limbajul abstract, sugerându-se faptul că 
poezia trebuie sa fie în primul rând un joc al ideii. 


Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 


Subiectul 5 


Nichita Stănescu este șeful generaţiei neomoderniste a anilor 1960, care reface 
legătura cu marea poezie a modernismului interbelic. Volumul de debut, Sensul iu- 
birii, apărut chiar în 1960, marchează primul moment de emancipare a modalităților 
de expresie din perioada postbelică. Opera lui Nichita Stănescu a trecut prin mai 
multe etape, prima fiind cea a unui lirism în care se manifestă consonanța dintre 
sine și lume și extazul unirii cu fiinţa iubită. O a doua etapă este cea a liricii reflexive 
prin care se încearcă să se dea o nouă faţă poeziei filosofice. Din această etapă face 
parte și volumul 11 elegii, care este considerat vârful creației sale și în care apare 
o lirică meditativă, abordând tema timpului, a realului, a statutului cuvântului în 
discursul poetic. Se poate observa o anumită abstractizare a expresiei poetice care îl 
apropie pe Nichita Stănescu de lirica lui Ion Barbu. În ultima etapă a creaţiei sale va 
relua o serie de teme tratate anterior, aducând ca noutate tema morții. 

Volumul 11 elegii, apărut în 1966, constituie un punct de referință pentru litera- 
tura română contemporană. Titlul acestuia trimite la specia care exprimă sentimentul 
de tristeţe și care constituie una dintre speciile preferate ale moderniștilor interbelici, 
dovedind încă de la început faptul că neomoderniștii, precum Nichita Stănescu, își 
propun programatic să refacă legătura cu marea poezie românească, după perioada 
realismului socialist când ideologia comunistă distrusese filonul liric. „A șaptea ele- 
gie” din acest volum are ca subtitlu „Opţiunea la real“ pentru a atrage atenția asupra 
temei și anume preferința pentru real cu sensul de existenţă și care se opune lumii 
conștiinței, a reprezentărilor ideatice care pot fi atât științifice, cât și poetice. 

De la început, relaţia creatorului cu realul este profundă, artistul declarând că tră- 
iește în numele existentului, ontologicului în sens filosofic, simbolizat de frunze, el 
mărturisind: „Trăiesc în numele frunzelor, am nervuri,/schimb verdele pe galben 
și/mă las pierit de toamnă.“ Frunza simbolizează ciclicitatea naturii, fiindcă dacă 
in toamnă ea dispare, poate să renască primăvara. Artistul se identifică prin folosirea 

persoanei I singular, cu natura, lăsându-se pierit de toamnă, pentru că își aseamănă 
opera existenţei naturale. Aceasta înseamnă că orice interpretare a sa o poate face 
să renască de fiecare dată, chiar dacă artistul care a creat-o, ca ființă umană, a dispă- 
rut. Prin opera sa, el reușește să intre în ciclicitatea universală și să trăiască veșnic 
prin aceste permanente renașteri produse de citirea și interpretarea operei. Ș 

Alt element la care se raportează artistul este piatra care ține de domeniul mine- 
ralului. Aceeaşi persoană | singular a verbului, „mă las“, sugerează că artistul devine 
simbolic O piatră cubică, înfiptă în drumurile pe care circulă mașini. Simbolul dru- 
mului poate fi apropiat de „calea“ apărută la Lucian Blaga în „Eu nu strivesc corola 
de minuni a lumii” și reprezintă căutările intelectuale ale creatorului. Tăria granitu- 
lui poate sugera rezistența operelor la loviturile date de viață. 

Un alt element la care se raportează creatorul sunt merele ale căror semințe sunt 
aruncate în natura de unde au venit de către tânăra fată „dusă cu gândul tot după 
Jeneșe dansuri de ebonită“. Mărul este un simbol al tentaţiei adamice și sămânţa su- 
gerează posibilitatea reapariției creației artistice. Cifra șase poate fi legată de ideea 
de creaţie a lumii, fiindcă Dumnezeu, creatorul suprem, a făcut toată lumea în șase 
zile, ceea ce sugerează că rodul dat de cei șase sâmburi poate apropia artistul de gestul 
demiurgic, dându-i în același timp bucuria propriei creaţii. Creatorul este atras de 
ideea nașterii noului, nefiind fascinat de senzualitatea fetei, al cărei dans este de 
„ebonită“, fiindcă îl izolează, precum acest material, de ideatic. 

Ultimul element amintit sunt cărămizile, simbol al construcțiilor solide pe care 
artistul vrea să le ridice prin creațiile sale. „Brăţările de mortar“ sugerează sacrificiul 
pe care artistul îl face ca om, zidindu-și în operă propriile simțiri pentru ca, în felul 
acesta, ea să devină solidă. Este, simbolic, o reluare a mitului Meșterului Manole, 
fiindcă orice creator sacrifică ceva din sine în operă. În felul acesta, artistul îmbrăţi- 
şează un posibil „gălbenuș al existenţelor“ care poate fi considerat simbolic echiva- 
lentul creației născute tocmai din realul pe care vrea să-l surprindă. Este un simbol 
asemănător celui din „Oul dogmatic” al lui Ion Barbu. 

Repetiţia verbului „trăiesc“ sugerează efortul pe care artistul trebuie să-l facă 
pentru a da naștere operei. El este o conștiință lucidă care înțelege necesitatea trăirii 
realului pentru ca acesta să fie transfigurat în viziunea poetică. | 

Această poezie este o artă poetică nu humai prin punerea problemei sursei de 
inspiraţie, care este realul, ci și prin discutarea condiţiei poetului în lume. Confesiu- 
nea artistului evidenţiază lipsa lui de sacralitate, declarând: „Niciodată n-am să fiu 
sacru. Mult,/prea mult am imaginaţia /celorlalte forme concrete“. Creatorul nu are 
aspirații demiurgice, așa cum aveau Eminescu, Arghezi, Blaga. El îşi apnea 
opera pornind de la aspectele reale, care în mod obișnuit nu intră în sfera sacrului. 


Repetiţia adverbului „mult“ sugerează că tot ceea ce există în creaţie se naşte din 
este cel care domină în 


încă l 
elemente concrete, astfel încât se poate spune că profanu i 
ine decât ca pe un instrument prin 


operă, Interesant este că artistul nu se vede pe sin 
sa lumea se lasă dezvăluită, viața sa fiind insignifiantă în raport cu si aey 
natural. Pentru Nichita Stănescu, creatorul este un fel de oglindă în care i j ne 
realitatea. Prin reflecţie, realul se purifică, așa cum se întâmpla la lon Bart Ara P pi 
„Din ceas dedus...“. Mai există o asemănare cu acest text al lui Barbu și a 

a sondării în interioritate, acolo unde poetul își descoperă lirismul profund, manifestat 
însă nu ca expresie romantică, excesiv sentimentală, ci ca reflecţie adâncă asupra 
condiţiei sale de creator. El trăiește în numele „cailor“, în numele „păsărilor“ și, mai 
ales, în numele „zborului“, sugerându-se că, din real, artistul alege doar esențialul. 
Este o scindare a fiinţei sale interioare care visează la unitatea originară, dar care se 
împarte în ceea ce este realul de dincolo de el și spiritul din propria interioritate. 

Unitatea primordială la care aspiră artistul nu se poate realiza decât dacă spiritul 
său va reuși să înțeleagă „limba naturii, a realului“. De aici și efortul permanent de 
înălţare și încercarea de a-și depăși condiția umană. Ideea zborului ca imagine a 
creatorului este prezentă și la Eminescu în „Numai poetul...“, dar și la Baudelaire 
în „Albatrosul” care anunţa modernismul, cum sublinia Hugo Friedrich. Zborul de- 
vine astfel la Nichita Stănescu simbolul efortului de a transpune în creaţie o realitate 
metamorfozată. Din această cauză, artistul trăiește integral pentru creația sa, măr- 
turisind că face „totul pentru zbor”. Întrucât se dedică doar operei sale, se naște pen- 
tru poet problema etică a sacrificiului vieții individuale pentru o creaţie care nu se 
știe dacă va trăi sau nu în lume, fiindcă el spune că „are aripi“, „dar ele nu se văd“. 
Apare astfel ideea culpabilității, fiindcă el dăruiește totul creației care va exista în 
viitor. În termeni abstracţi, este reluată mai vechea problemă a sacrificiului creato- 
rului pentru opera sa încă nerecunoscută de cei din jur. 

Există la Nichita Stănescu o foame de real, tradusă prin dorința de a lua în pose- 
sie existenţa. Imaginea aparent absurdă, șocantă prin ineditul ei, aceea a mâinii care 
are în loc de degete alte mâini care la rândul lor au în loc de degete alte mâini, șirul 
continuând la nesfârșit, sugerează nevoia creatorului de a prinde în mâini realul. 
Sub tonul ușor ironic și ludic, se ascunde tragicul sentiment că artistul nu poate intra 
cu adevărat în posesia realului și că totdeauna, în creația sa, va rămâne ceva nere- 
flectat în adevărata lui lumină. Această imagine poetică, marcată de concretețe re- 
prezintă de fapt o reflecţie abstractă și filosofică asupra condiţiei poetului care tinde 
spre absolut, dar care niciodată nu are sentimentul împlinirii, al cuprinderii lumii 
în opera lui. 

Ultima strofă pune accentul pe ideea tristeții creatorului conștient de limitele sale. 
Dorinţa de a îmbrățișa lumea, de a pipăi „nenăscutele priveliști“, metaforă pentru 
imaginarul artistic, este dublată de neputinţa de a zgâria „până la sânge“ realitatea 
cu o „prezenţă“, simbol pentru creaţia artistică, 

Încadrându-se în neomodernism, ca și artele poetice din perioada modernistă, 
această elegie nu mai privește din exterior creaţia, ci din interior, eul liric identifi- 
cându-se cu eul auctorial și aducând în plus, spre deosebire de perioada interbelică, 
o abordare filosofică a temei creaţiei. 


Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 

Subiectul 6 


În cazul basmului cult una dintr .. 
scriitorul este un simplu culegător p s pA Apor aie estica AAS 
estor ordginak acă scriitorul este cu adevărat un 

Această problemă a fost legată în speci ia lui 
Tudor Vianu, în „Arta a sia page Te ia pt ie ina 
nit artist individual”. Şi George Călinescu evidenția calitățile de ro pi e 
Ion Creangă, observând că „numai cititorul de mare rafinament tii d ăi 
cum trebuie“. Basmul „Povestea lui Harap-Alb“ este astfel, în ciuda Pube g 
cloric, o operă cultă profund originală. l pepeni tp 
i Ca orice basm, şi „Povestea lui Harap-Alb“ este o operă epică în proză de m 
întindere cu personaje ce au forțe supranaturale, unele reprezentând binele și ara 
răul, finalul aducând întotdeauna victoria binelui. Se poate constata însă o înde re 
tare de la schema clasică a basmului în care lipsa din situația inițială îl duce pe iu 
pe un apa clei că o această lipsă determină plecarea, dar într-o altă parte a 

ste, pentru că trebuie să preia domnia de la fratele tatălui său, Im- 
păratul Verde, care era bătrân și avea numai fiice, dezvăluind o viziune țărănească 


asupra relațiilor sociale. Un alt element original este și faptul că lipsa nu se manifestă 
în lumea în care trăiește e inalitatea basmului este astfel 


roul, ci într-o altă împărăție. F 
schimbată, pentru că eroul nu pleacă la drum pentru a aduce victoria binelui asupra 
răului și a înlătura toate dezechilibrele lumii, ci se urmărește integrarea eroului într-o 
altă lume, nouă pentru el, chiar dacă este construită după tiparele celei pe care o 
părăsește. Spre deosebire de eroul basmelor populare, 


Harap-Alb nu se va întoarce 
niciodată la împărăția pe care o părăsește, fiind vorba de aceeași viziune țărănească 
asupra existenţei. 


Tot ca în orice basm, 
observa V.I. Propp în Morfo 
probele, vicleșugul, nunta e 
terdicţie-încălcare), se pot repeta sa 
Ceea ce este original la Creangă este 


basmul popular, eroul este supus la 
pleacă la drum, în timp ce la Creangă el este obligat să arate că poate fi vrednic de 


a pleca la fratele tatălui său înainte de călătorie. Există chiar o selecţie, pentru că 
fraţii lui mai mari sunt cei care, plecând spre unchiul lor, trebuie să înfrunte un urs 
ți să se întoarcă rușinați acasă. 


feroce, care este în realitate tatăl lor, mevta 
Eșecul fraților mai mari și mustrarea ză pe pipi ce te într-un 
dere în forţele lui, plânge rușinat că nu poa dorina es pa are a şti mai 
fel ajutat și transformat interior de apariția fa Ma . A e la început 
mult decât lasă să se întrevadă înfățișare i umilă. Ea nu-și dezv să găsească calul 
identitatea, ci după ce Harap-Alb, cu aju a va reuși să ajungă 
şi straiele pe care tatăl său le-a purtat la nuntă > care este legată 
la împărăția lui Verde-Împărat. Această apariție â ca şi felul 


de obiceiuri creștine ecentă, este tot un e 


ăr limitat de motive așa cum 
tea numărându-se plecarea, 
i pereche (luptă-victorie, in- 
funcţie de varianta basmului. 
un aceste motive. Astfel, în 
dovedi calitățile după ce 


se combină între ele un num 
logia basmului, printre aces 
te. Aceste întâmplări pot 
u pot fi reduse în 
felul în care se disp 
probe pentru a-și 


tă și cu aj ra V 
Sfintei Duminici, “ 
i lement de originalitate, 

de dată mai T _ 

în care Prâslea descoperă adevărul dureros despre impostura fraților săi speriați de 
presupusa fiară și lipsiţi de curajul de a o înfrunta. Mezinul își va proba superioritatea 
şi va deveni simbolic omul genial, cum observa George Călinescu, „disimulat de o 
înfățișare modestă”. 

Menţinând motive populare, Creangă dă naraţiunii un ritm alert, individualizând 
însă de multe ori acțiunea prin amănunte care creează în universul fabulos al basmu- 
lui impreasia de real, vorbindu-se adeseori de copierea realității țărănești, ce stă la 
baza viziunii despre existenţă a autorului. Plecând într-o altă lume, și traseul parcurs 
de Harap-Alb este original, pentru că trebuie să treacă printr-o pădure devenită un 
fel de labirint în care el trebuie să găsească o ieșire care să-l ducă de fapt la maturi- 
zare, și nu la obținerea unei poziții superioare care să se afle în opoziţie cu începutul, 
așa cum se întâmplă în basmele populare în care eroul urmează o linie ascendentă, 
făcând un salt enorm de la o poziție umilă la una înaltă care-i aduce un loc de cinste 
în ierarhia lumii lui. Harap-Alb are prin naștere un loc de vârf în ierarhia lumii fa- 
buloase a basmului, Creangă fiind original prin faptul că prezintă traseul maturizării 
sale, ceea ce îl făcea pe George Munteanu să considere că această operă este „veritabi- 
lul Bildungsroman al epicii noastre“. Condiţia lui Harap-Alb este schimbată într-o 
direcţie originală, fiindcă la Creangă fiul de crai e transformat într-un om obișnuit 
nevoit să facă dovada nașterii sale nobile care rămâne aceeași pe parcursul întregului 
basm, căci, destinat unui scaun împărătesc de la început, el îl va obține în final. Și 
probele pe care le trece sunt originale fiindcă, naiv, el va cădea în capcana întinsă de 
spân și va rămâne captiv în fântână până când își va accepta noua condiţie de om 
obișnuit. Acest lucru este marcat formal de botezarea cu numele de Harap-Alb care 
este un oximoron ce face referire la metamorfozarea eroului în rob, adică harap, în 
ciuda nașterii sale nobile. Harap înseamnă persoană cu tenul de culoare închisă, care, 
în trecut, era rob, iar adjectivul alb îl diferenţiază de această categorie de oameni care 
erau negri. 

Fântâna capătă o semnificație originală în acest basm, fiindcă eroul coboară trep- 
tele spre apă, ca și când ar cobori în infern, pentru că Spânul închide capacul pus pe 
ghizdurile de stejar și întunericul se lasă peste acest drum descendent. În plan sim- 
bolic, această coborâre poate fi asociată unei morți și anume cea a condiţiei de fiu de 
împărat. Este o experienţă importantă pe care se întemeiază noua condiţie de om 
obișnuit a eroului. Prezenţa apei este legată de acest botez care îl face să iasă cu o altă 
identitate din fântână. Este interesant că el nu poartă nume decât din acest moment, 
fiindcă în prima parte a basmului reprezintă categoria largă a fiilor de împărați. 

Și probele pe care le trece Harap-Alb sunt inventate de lon Creangă, neexistând 
în folclor. Chiar faptul că trecerea lor este pusă pe seama Spânului este un lucru neo- 
bișnuit. Mai întâi el obține salatele din grădina ursului, apoi nestematele de pe capul 
cerbului fabulos și, în sfârșit, o aduce pe fata împăratului Roș din locul în care se 
ascunsese. Pe parcursul acestui nou drum Harap-Alb se va transforma interior, ex15- 
tând episoade simbolice pentru această metamorfozare. Astfel, trecerea podului pen- 
tru a salva furnicile poate fi considerată simbolic un rit de trecere, de intrare într-0 
altă etapă existenţială, fiindcă din acest moment Harap-Alb începe să înţeleagă fa- 
bulosul și va fi ajutat de prieteni cu puteri supranaturale. Se încheie astfel etapa 1 

le umane, intrând în cea în care trebuie să fie un erou excep- 
te și episodul în care Harap-Alb moare și este înviat de fata 
i vii şi al celor trei smicele de măr, deoarece este un 


care își dovedise calități 
tional. Tot neobișnuit es 
împăratului Roș cu ajutorul ape 
fel de altă naștere prin care îşi recâștigă condiţia inițială. 

Tot de structură narativă a basmului ține și modul original în care se termină 
Deși nunta copiază ceremonialul prezentat în basmele populare, personajul nu să 
căsătoreşte cu una din fetele împăratului Verde a cărui împărăție o obţine, ci cu fiica 


împăratului Roș. 
Timpul și spațiu 
pulare, în care întâmplările se 
cotidian. Și în „Povestea lui Harap 
observat adeseori, mai ales spaţiul are „ 
nescu, dezvăluind viziunea despre lume a a 
pleacă la drum ca şi când s-ar duce la tăiat 
elemente ce dau impresia de veridicitate, chiar dacă se păstrează 


terul fabulos al povestirii. 

În basmul popular personajele sunt grupate în personaje pozitive și negative, acest 
lucru fiind prezent și în basmul lui Creangă. De asemenea, câ în orice basm, eroul 
principal are ajutoare și adversari. Printre personajele pozitive se numără prietenii 
fabuloși ai lui Harap-Alb, Sfânta Duminică, iar printre cei negativi sunt frații fricoși 
și Spânul. Adversarul cel mai de temut este Spânul, iar ajutoarele sunt nu numai 
oameni sau ființe fabuloase, ci și animale și obiecte cu puteri magice, precum straiele 
împărătești, smicelele de măr dulce, apa vie. 

În lumea basmului, se intră și se iese prin formule specifice, a căror funcţie este 
de a avertiza asupra caracterului fabulos al povestirii. Formula inițială, în basmul 
popular, pregătește auditoriul pentru ceea ce se vă nara fiind rodul imaginaţiei prin 
inserarea de nonsensuri care se rețin ușor din cauză rimelor și a caracterului umo- 
ristic. Și în această privinţă, Creangă este original, fiindcă începe printr-o formulă 
care O sugerează pe cea tipică, „Amu cică era odată“. Adverbul de timp amu, a cărui 
dezambiguizare ar trebui realizată prin raportarea la un reper temporal, vine in 
contradicţie cu odată și creează în felul acesta impresia de fabulos. Formulele me- 
diane, care au rolul de a menţine legătura cu auditoriul și de a atrage ep uzi s-a 
renunţat la un fir fabulativ sau că se începe Met ă e a rs E e 
Jocuţiuni adverbiale: atunci, apoi și pe când. Formulele finale, sia Palgi spaţiul 

în care 


fa my 
iniţiale, sugerează că ăscocire, Pro n tiny 
fabulos. La Creangă prin faptul că lumea imaginară, 

l i î alel cu lumea ve- 


„veselia a ținut ani întreg 


ridică a basmului în care , i 
Si basmul lui Creangă, ca Orice basm, are € 
venţie artistică între narator Și cititor, după care, în bast este PO nifi. ia 
este nefiresc, pentru că acţionează doar imaginaţia, Ş 
i uani 
această cauză priete Alb au dimensiun 


jăratic, zboară şi vorb ânul, apa și smicelele 


l basmului sunt fabuloase și sunt nedefinite ca în basmele po- 
petrec odată, cândva, într-un timp nedefinit și rupt de 
-Alb” apare această caracteristică, dar, așa cum s-a 
o notă realistă”, cum spunea George Căli- 
utorului. De exemplu, feciorul cel mare 
lemne în pădure și de multe ori există 
permanent carac- 


į şi acum mai ţine în cu lu e 
; â iar cine nu, se uită și rabdă  - 


aracter fabulos, fiindcă există o con- 
iþil. Nimic nu 


nii lui Harap- 
eşte cu stăp 

Ceea ce individualizează basmul cult la Creangă este capacitatea de a dialogiza epi- 
cul, dându-i un caracter dramatic și mutând accentul pe psihologic. În discuția dintre 
personaje se reflectă interioritatea lor și foarte frecvent umorul, tot ca o notă specifică 
a stilului scriitorului moldovean. Uneori comicul apare din contrastul dintre real și 
fantastic, ca în cazul numelor personajelor care încearcă să surprindă calitățile lor 
definitorii, aşa cum sunt prietenii lui Harap-Alb și chiar el. Original este și limbajul 
aluziv care urmează protocolul conversaţiei rurale valorificate de Creangă. Perso- 
najele, indiferent de poziția lor pe scara ierarhică, vorbesc precum țăranii, utilizând 
regionalisme, locuţiuni și expresii populare, interjecţii. Până și împărații vorbesc la 
fel, intervenţiile lor fiind marcate de oralitate. Tot ca un semn al copierii modelului 
popular apar numeroase repetiții „râzi, tu, râzi, Harap-Alb“, expresii onomatopeice 
sau verbe imitative. Frecvența proverbelor și zicătorilor constituie o altă caracteris- 
tică originală a basmului cult al lui Creangă, fiindcă adeseori afirmațiile sunt susţi- 
nute de asemenea vorbe înțelepte. 

Respectând schema universală a basmului și făcând ca binele să triumfe asupra 
răului, Ion Creangă își va dovedi marea artă de povestitor printr-o serie de elemente 
de originalitate și va dezvălui o viziune țărănească asupra lumii. 


Conţinut | 
+ câte 2 p. pentru evidenţierea oricăror două caracteristici ale textului în proză 
pentru care a optat candidatul; 2x 2p.= 4 puncte 


+ câte 1 p. pentru prezentarea oricăror patru elemente ale textului narativ, semni- 
ficative pentru ilustrarea viziunii despre lume a autorului/a personajului, prin 
referire la opera aleasă; 4x 1p.= 4 puncte 

e ilustrarea relaţiilor dintre oricare două personaje, prin care se evidențiază vi- 
ziunea despre lume și textul epic ales (ilustrare: detaliată și nuanțată 4 p. /sche- 


matică, fără evidenţierea viziunii despre lume 1 p.); 4 puncte 
+ susținerea opiniei formulate cu argumente adecvate 4 p./ încercare de susținere 

a opiniei sau schematism 2 p./simpla formulare a opiniei 1 p. 4 puncte 
Redactare 


Punctajul este același ca la subiectul 1. 


Subiectul 7 


În „Povestea lui Harap-Alb“ de Ion Creangă, personajele principale, Harap-Alb 
şi Spânul, sunt simbolice, nefiind, ca în basmul popular, doar doi adversari repre- 
zentând binele și răul, ci fiind două tipuri umane ce se reliefează reciproc. Harap- 
Alb reprezintă tipul tânărului naiv a cărui lipsă de experiență şi credulitate îl fac să 
ajungă sluga Spânului, tipul omului fățarnic, ascuns sub o aparentă cumsecădenie. 

Se poate observa că aceste două personaje, care, în basm, sunt adversari, se asea- 
mănă prin faptul că întruchipează două categorii umane. Amândoi au nume sim- 
bolice și generice prin care se evidenţiază tema basmului, și anume triumful binelui, 
fiindcă până și numele lor indică înfruntarea dintre bine și rău. Harap-Alb nu poartă 
de la început un nume, reprezentând categoria largă a fiilor de împărați. El este botezat 
simbolic de Spân, în episodul semnificativ al fântânii. Acesta, printr-un vicleșug, 

va determina pe tânărul fiu de împărat să coboare în fântâna care capătă o semnifi- 
caţie deosebită, fiindcă este un simbol al coborârii în infern, întrucât, în timp ce eroul 
merge pe trepte spre apă, Spânul închide capacul pus pe ghizdurile de stejar și se 
lasă întunericul. În plan simbolic, acest drum descendent reprezintă o moarte și 
anume cea a condiţiei sale de fiu de împărat. Este o experiență importantă pe care 
se va întemeia noul său mod de viață și anume acela al omului obișnuit. Prezența 
apei și schimbarea de nume la ieșirea din fântână reprezintă un botez simbolic pen- 
tru noua sa condiţie. El iese din fântână cu o altă identitate evidenţiată de numele 
de Harap-Alb, care marchează formal schimbarea condiţiei sale. Numele este un 
oximoron, pentru că harap înseamnă persoană cu tenul de culoare închisă, care, în 
trecut, era rob, iar adjectivul alb îl diferenţiază de această categorie de oameni care 
erau negri. Acest nume sugerează inversarea de roluri, pentru că, din stăpân, fiul de 
împărat devine slugă, iar sluga sa, Spânul, devine stăpân. Spânul este o ființă a cărei 
înfățișare dezvăluie genetic esenţa sa, fiindcă lipsa de barbă și de mustăţi pe care o 
surprinde numele dezvăluie și lipsa morală de curaj. 

Cele două personaje au statut social diferit. Harap-Alb are o origine nobilă, si- 
tuându-se de la început pe o poziţie înaltă în ierarhia lumii lui și nerespectând con- 
diţia protagonistului din basmele populare care face un salt enorm de la o poziţie 
umilă la una înaltă. Se poate spune chiar că Harap-Alb coboară pe scara socială, pen- 
tru că din fiu de împărat el se transformă într-un om obișnuit ce trebuie să-și recâș- 
tige poziția pierdută. Spânul este din naștere slugă, autocaracterizându-se astfel, 
când spune că a slujit la mai mulţi stăpâni, dar toți au fost „calici“ şi nu i-a fost bine. 
De aceea, caută un stăpân ales ca să-i fie bine și lui. 

Și fizic cele două personaje se opun. Portretul fizic al lui Harap-Alb este mai mult 
sugerat, fiindcă el este un tânăr care roșește, așa cum arată printr-un mijloc direct 
de caracterizare naratorul, și este probabil destul de voinic, așa cum reiese printr-un 
mijloc indirect de caracterizare din episodul în care îl lovește în cap pe cal și reușește 
să-i pună căpăstrul. Direct, această trăsătură fizică reiese și din felul în care Spânul 
i se adresează când îl întâlnește în pădure, spunându-i voinicule. Respectându-și con- 
diţia de fiu de împărat, îi place să se îmbrace bine, așa cum reiese indirect din faptul 
că, atunci când pleacă la drum își pune în desagă schimburi. Înfăţișarea plăcută a 
lui Harap-Alb reiese indirect și din faptul că fetele lui Verde-Împărat sunt atrase de 
el, cerându-i Spânului să-l lase să stea la masă în spatele lui. La fel de atrasă de 
Harap-Alb este fata împăratului Roș, care îl va face să învie şi îl va săruta apoi „cu 
drag“. Spânul are o înfățișare fizică neplăcută, fiindcă nu seamănă cu oamenii obiș- 
nuiţi, fiind lipsit de barbă și mustăți. Încercând să-l păcălească pe Harap-Alb, la cele 
trei întâlniri din pădure își schimbă hainele, trecând de la o înfăţişare umilă la una 
respectabilă, care nu-i poate ascunde însă defectul fizic, pe care Harap-Alb îl vede 
de fiecare dată. Chiar fetele împăratului Verde observă că înfățișarea Spânului nu 
este plăcută și că nu seamănă „în partea lor“, nici la chip şi nici la bunătate, acesta 
fiind un mijloc direct de caracterizare. 


Relația dintre aceste două personaje 
în care tema basmului se conturează în trans 


morală și surprinde felul 


reflectă evoluţia lor 
Victoria binelui 


formarea prin care ele trec. 

înseamnă pentru Harap-Alb nu numai recâștigarea poziţiei pierdute, ci și o purificare 
spirituală prin care va înțelege marile sensuri ale existenţei, maturizându-se. În cazul 
Spânului, binele învinge când îi va fi dezvăluită impostura. 

Se poate observa că Harap-Alb urmează un drum descendent din momentul 
întâlnirii spânului până în momentul în care devine sluga lui. El încalcă interdicţia, 
fiindcă împăratul îi spusese mezinului să se ferească de omul spân a cărui fățărnicie 
îi poate aduce mult rău. Prima ființă întâlnită în codru este tocmai Spânul și Harap-Alb 
încalcă interdicția, discutând cu el. Această întâmplare probează indirect faptul că 
tânărul este neascultător, neprețuind sfaturile tatălui său. Relaţia cu Spânul va evi- 
denţia naivitatea eroului și lipsa lui de experienţă, naratorul caracterizându-l direct 
atunci când spune că „era boboc în felul său la trebi de-astea“. Spânul îl va trans- 
forma la ieşirea din fântână în sluga sa, luându-i complet identitatea. Acesta îi va 
lua „cartea“, adică documentele care probau condiţia sa înaltă, „banii“, semn al bogă- 
tiei și al lipsei de griji, și „armele“, simbol al curajului său. Schimbarea identității este 
pecetluită de un jurământ care îl transformă pe Harap-Alb într-un om obișnuit și 
transformă odată cu acesta basmul într-o parabolă despre nevoia de maturizare a 
tânărului. Din această cauză, George Munteanu spunea că acest basm este „veritabi- 
lul Bildungsroman al epicii noastre“. În opoziție cu Harap-Alb, Spânul va urma un 
traseu descendent, viclenia și impostura lui fiind dezvăluite în final de fata împăra- 
tului Roș, care va arăta adevărata sa identitate. Se poate observa că relația dintre 
cele două personaje evoluează, pentru ca, în final, să iasă victorios binele. 

Harap-Alb evoluează de la incapacitatea de a înțelege condiția omului umil la 
bunătate și generozitate. Este relevant din acest punct de vedere episodul în care va 
salva furnicile la trecerea podului care poate fi considerată simbolic un rit de trecere, 
de intrare într-o altă etapă existenţială. De altfel, Harap-Alb se va transforma interior 
de-a lungul drumului parcurs, existând astfel de episoade simbolice pentru meta- 
morfozarea lui. Salvarea furnicilor este momentul în care se încheie etapa în care și-a 
dovedit calitățile umane și începe aceea în care trebuie să facă proba unui erou ex- 
cepțional. Din acest moment Harap-Alb începe să înțeleagă fabulosul și va avea prie- 
teni cu puteri supranaturale. Prietenii săi, Ochilă, Gerilă, Flămânzilă, Setilă și 
Păsări-Lăţi-Lungilă, reprezintă instinctele umane, văzul, frigul, foamea, setea și creş- 
terea, tocmai pentru că din acest moment Harap-Alb devine un simbol al rațiunii. 
El este mai puternic, pentru că poate să exercite un control asupra tuturor celor din 
jurul său. Harap-Alb mai face un pas pe treapta cunoașterii și a maturizării şi de aici 
și înțelegerea pe care o are față de ceea ce îl înconjoară, așa cum sunt ființele mărunte 
reprezentate de furnici. 

Spânul are și el o evoluţie interesantă. El este interpretat cel mai frecvent ca un 
personaj negativ. Cu toate acestea, el are un rol benefic în basm, acela de a-l iniția 
pe Harap-Alb să devină om matur, chiar dacă metodele lui sunt dure. El îi ia iden- 
titatea lui Harap-Alb pentru a-l face să înțeleagă care sunt adevăratele lucruri valo- 
roase pentru om. Chiar faptul că-l omoară pe Harap-Alb este un lucru benefic pentru 
fiul de împărat, fiind vorba de o moarte ritualică. De fapt, Spânul îl eliberează astfel 
de jurământul umilitor care îl transformase în rob, fiindcă, dacă ar fi trăit și ar fi re- 
cunoscut cine este, ar fi fost dezonorat, pentru că și-ar fi încălcat cuvântul că nu va 

spune „pe vecie“ cine este. În felul acesta, rolul de iniţiere pe care îl are Spânul de- 


vine, paradoxal, pozitiv. 
Ceea ce au comun cele două personaje și care evidenţiază și tema basmului este 


conştiinţa că amândoi trebuie să-și îndeplinească destinul. Acesta este motivul pen- 
tru care calul ce ar fi putut să-l îndepărteze pe Spân nu o face, cunoscând rolul ce-l 
va avea în maturizarea lui Harap-Alb. Chiar fiul de împărat este conștient că el tre- 
buie să-și îndeplinească un destin și va accepta să-l slujească pe Spân pentru a nu-și 
încălca jurământul. El suportă „răutatea“ Spânului, pentru că blândeţea tatălui și înțe- 
legerea Sfintei Duminici nu fuseseră suficiente pentru transformarea personajului. 
În concluzie, relaţia celor două personaje evoluează și le dezvăluie caracterul, 


evidențiind tema basmului. 


Conţinut 
Punctajul este același ca la subiectul 1. 


Redactare 
Punctajul este același ca la subiectul 1. 


Subiectul 8 


Poezia „Eu nu strivesc corola de minuni a lumii“ de Lucian Blaga face parte din 
seria artelor poetice moderniste ale literaturii române din perioada interbelică, ală- 
turi de „Testament“ de Tudor Arghezi și „Din ceas dedus...“ de Ion Barbu. Plasată 
în deschiderea volumului „Poemele luminii“, apărut în 1919, poezia este o artă poe- 
tică în care este surprinsă lirica vitalistă, dominantă în estetica expresionistă. Opera 
suprinde relația poet-lume și poet-creație din perspectiva esteticii „noului stil“, cum 
numea Lucian Blaga expresionismul în „Feţele unui veac“. Fiind o artă poetică, au- 
torul își exprimă convingerile și opiniile despre felul în care se construiește o operă, 
evidențiind şi caracteristicile acesteia. Spre deosebire de actele poetice clasice în care 
se aruncă o privire exterioară asupra artei, artele poetice moderniste, precum această 
poezie a lui Blaga, privesc din interior creația, eul liric identificându-se cu eul auc- 
torial, fapt vizibil în construirea discursului poetic la persoana I, singular. 

Punctul generator al poemului este chiar pronumele personal de persoana I, sin- 
gular, „eu“, care exprimă o atitudine tipic expresionistă, în care se proiectează stări 
subiective, afective sau cognitive asupra realului. Este modalitatea pe care Wilhelm 
Worringer o expunea în „Abstracție și empatie“ privitor la felul în care expresioniștii 
își proiectează trăirile asupra exteriorului. Prima apariţie a pronumelui personal de 
persoana I singular reprezintă ipostaza omului pus față în față cu o realitate pe care 
nu o cercetează, așteptând propria revelaţie asupra acesteia. Importanţa pronumelui 
personal de persoana I singular este evidenţiată de repetiţia lui de cinci ori in poezie. 
De fiecare dată pronumelui îi este adăugat ceva, fiindcă a doua oară apare opoziția 
dintre eu și ceilalți care, prin lumina lor, distrug realul. Se exprimă astfel concepția 
filosofică a lui Blaga, după care „cunoașterea paradisiacă“ de tip logic și rațional ur- 
mărește reducerea misterului, în timp ce „cunoașterea luciferică“, pentru care optea- 
ză, are ca scop amplificarea acestuia. Evidenţierea valorii pe care o are pronumele 


311 


CE Scanned with OKEN Scanner 


ers și la început de vers subliniază condiţia artistului 


care rezonează cu întreaga lume, urmărind să sporească taina ei și adâncind miste- 
rele care-i ies în cale. A patra apariție a pronumelui sugerează aspirația creatorului 
de a căpăta puteri demiurgice. Precum marele creator el poate, din cauza tipului de 
cunoaștere pe care-l oferă, să stăpânească universul. În ultima secvenţă a poeziei, 
pronumele evidenţiază atingerea unui statut demiurgic, motiv pentru care artistul 
își permite să răspândească iubirea și cunoașterea luciferică. Ultimul vers nu este o 
reluare a celui din prima secvenţă, ci înfățișează lumea din noua postură de Demiurg 
suprem. Este aceeași empatie expresionistă prin care lumea reală se transformă sub 
privirile artistului. 

Cea dintâi secvenţă este alcătuită 


prin repetarea la sfârșit de v 


din primele cinci versuri, care definesc concep- 


tia filosofică despre existenţă, artistul dorind să amplifice misterul, și nu să-l reducă. 
Verbele de persoana Į singular sunt din sfera semantică a distrugerii: „nu strivesc“, 
„nu ucid“, dar prin forma negativă efectul este invers, artistul nepropunându-și cla- 
rificarea misterelor lumii. Metafora „corolei de minuni a lumii“ surprinde concepția 
despre cunoașterea luciferică a autorului. Lumea devine corolă, prin care se suge- 
rează varietatea ei, multitudinea de forme sub care se prezintă realul. Este, în fond, 
o unitate în diversitate pe care niciodată, fiind vorba de minuni, omul nu le poate 
înțelege logic, ci numai prin revelaţie. Dumitru Micu vorbea chiar despre valoarea 
revelatorie a acestei metafore la Blaga, iar G. Călinescu evidenția capacitatea de a 
„condensa“ imaginea fundamentală a poemului într-un singur punct. Dorinţa ar- 
tistului de a nu strica echilibrul lumii prin aplicarea gnoseologiei asupra ei se evi- 
denţiază chiar și din enumeraţia din ultimul vers al primei secvenţe care este alcătuit 
din simboluri esențializate ale misterelor universului. Florile reprezintă viaţa, natura 
frumuseţea. Ochii simbolizează percepția senzorială orientată spre exterior, dar și 
capacitatea de a transmite trăirile interioare. Buzele pot trimite cu gândul la capaci- 
tatea de a transmite prin grai ceea ce gândește și simte, dar și la iubire prin senzua- 
litatea pe care o exprimă. Mormintele sunt un element thanatic, dar nu simbolizează 
moartea umană, ci mai curând, încadrându-se și ea în rândul misterelor, o posibili- 
tate de trecere într-o lume superioară, necunoscută deplin. „Calea“, prin raportarea 
la metafora revelatorie a corolei de minuni a lumii definește un destin poetic asumat, 
un drum pe care artistul îl urmează pentru a spori prin creaţia lui tainele. 

În a doua secvenţă a poeziei, apare o primă opoziţie între artist şi ceilalți, desem- 
nat prin pronumele nehotărât „altora“. Aceste relații sunt dezvăluite și de lumină, 
care este tema centrală a volumului, așa cum anunţă și titlul. Există două feluri de 
a lumina lucrurile: puternic, distrugând misterul, așa cum fac oamenii obișnuiți, sau 
slab, așa cum fac artiștii care potențează misterul. În felul acesta „vraja nepătrunsului 
ascuns“ aparține întunericului. 

Conj uncția coordonatoare adversativă „dar“ împarte poemul în două mari părți, 
sugerând coexistența a două atitudini fundamentale faţă de sistemul vieții, aşa cum 
remarca Mircea Scarlat în „Istoria poeziei românești“. Lucian Blaga a vorbit despre 
existența a două moduri diferite de a clarifica tainele: conceptual, așa cum fac cei 
care își propun să folosească un model științific, sau artistic, așa cum fac toți creatorii 
care deliberat vor să sporească misterul. Tocmai din această cauză se apelează în 

secvența următoare la motivul lunii care nu mai are valoarea pe care o avea la roman- 
tici. Prin lumina lui difuză, astrul nopții sugerează potențarea misterului, așa cum 
face și lumina artistului. Luna reprezintă infinitul spre care tinde creatorul, stabilind 
o relaţie directă între planul terestru și cel cosmic. Se evidențiază din nou caracterul 
expresionist al poemului care exprimă relaţia cu absolutul, cu ilimitatul, cu planul 
cosmosului. Epitetul „alb“, care sugerează opoziția dintre lumină și întuneric dă im- 
presia de strălucire, de puritate și de intrare într-o sferă divină a creatorului. În com- 
paraţia de la nivel frastic prin care artistul arată că îmbogățește ca luna „întunecata 
zare“ se sugerează trecerea pe o treaptă superioară a creatorului. Metafora „fiorilor” 
sugerează trăirile artistului care sunt empatice, semnificând vibrația la întregul 
univers. Epitetul „largi“, evidenţiat prin inversiune, sugerează tocmai amplificarea 
sentimentelor. Epitetul antepus „sfânt“ asociat cu substantivul „mister“ sugerează 
ideea de sanctificare a tainei, care se perpetuează la infinit, fiindcă artistul face ca „tot 
ce-i ne-nţeles“ să se schimbe în „ne-nţelesuri și mai mari“. Toată această metamor- 
fozare a universului se petrece sub ochii artistului care dobândește o condiție aproape 
demiurgică, fiindcă privește lumea de sus. Adjectivul pronominal posesiv „mei“ 
accentuează această postură înaltă. Ultima secvenţă se deschide cu o conjuncție, 
„căci“, care evidențiază structura de tip argumentativ a poeziei, în care primul vers 
reprezintă ipoteza, urmată de o serie de argumente și de concluzia din ultimele două 
versuri. 

Pentru ultima oară apare pronumele personal de persoana I, cu rolul de a eviden- 
ţia împlinirea destinului poetic și transformarea artistului într-un Demiurg cu drep- 
turi depline asupra universului imaginat de el. Apariţia verbului „a iubi“ sugerează 
tocmai generozitatea și capacitatea de a răspândi cunoașterea luciferică. Este aceeași 
empatie expresionistă prin care lumea reală se transformă sub privirile artistului. 
Florile reprezintă de data aceasta frumuseţea creaţiei poetice, ochii, imaginile inven- 
tate de creator, buzele, expresia operei literare, și mormintele, înlocuirea omului mu- 
ritor cu artistul etern. 


Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 


Subiectul 9 


Marin Sorescu face parte din generația anilor 1960, care a fost marcată de un dez- 
gheţ ideologic și care a spart tiparele, refăcând legătura cu marea poezie a moder- 
nismului interbelic. Iniţiată de un grup de tineri poeți care au revenit la lirism după 
perioada realismului socialist când poezia a fost pusă în slujba ideologiei comuniste, 
această orientare literară a fost numită uneori neomodernism. Este o generaţie poe- 
tică ce a redescoperit subiectivitatea, senzorialul, afectivitatea și mai ales puterea ex- 
presivă a limbajului. 

Acest ultim filon este exploatat în special de Marin Sorescu, 
nică se baza pe un limbaj simplu, care s-a impus de la primul volum, 


a cărui poezie iro- 
ce purta cumva 


-> 

zeflemitor titlul „Singur printre poeţi“. Nicolae Manolescu observa în „Despre poe- 
zie” că aproape toți comentatorii săi s-au referit la „realismul“ poeziei sale în care 
intră cotidianul și derizoriul existenţei curente. Tot criticul atrăgea însă atenția că 
această realitate familiară este „un simplu decor de carton“ folosit pentru o scenă 
de teatru pe care se desfășoară un spectacol cu personaje mitice pe care cultura eu- 
ropeană le știe de mult timp. | 

„Muntele“ face parte din al doilea volum de poezii al lui Marin Sorescu, „Moartea 
ceasului“, apărut în 1967, volum care aduce o meditaţie profundă asupra timpului 
şi a morții, abordând o serie de probleme privitoare la creație și la condiția poetului. 
Poezia poate fi considerată o artă poetică ce se înscrie în linia frecvent abordată de 
poeții noștri, putând să amintim „Scrisoarea II “ de Mihai Eminescu sau „Cu voi...“ 
de George Bacovia, în care se pune această problemă a raportului existent între so- 
cietate și poet. 

În nota ironică ce îi este caracteristică, Marin Sorescu începe poezia „Muntele“ 
prin identificarea vocii lirice cu o piatră din pavaj: „Ţin locul unei pietre de pavaj,/ 
Am ajuns aici / Printr-o regretabilă confuzie“. Folosirea persoanei I, singular și a sti- 
lului colocvial dă impresia de facilitate, apropiind poezia de cotidian. Piatra din pavaj 
sugerează prozaismul existenţei, dar și ideea de cale, de destin, pe care o sugerează 
drumul pavat cu granit. Ceea ce ar trebui să fie un destin artistic este o construcție 
întâmplătoare, fiindcă s-a ajuns aici „Printr-o regretabilă confuzie“. Epitetul „regreta- 
bilă”, evidenţiat prin inversiune, sugerează rolul întâmplării în creație. Timpul pre- 
zent sugerează condiția pe care creatorul o are în contemporaneitate, aceeași funcție 
fiind sugerată și de adverbul de loc „aici“. Artistul nu este asimilat clipei pe care o 
trăiește, considerând că locul său nu este aici, că relaţia sa cu lumea îl face să creadă 
că nu se află în locul potrivit. Sub ironie și facilitate se ascunde refuzul unei existențe 
încorsetate, care ideologic, chiar dacă nu mai sufoca liricul, nu îl lăsa să se manifeste 
pe deplin. 

În strofa a II-a, timpul verbal se schimbă și se folosește perfectul compus pentru 
a se sublinia evoluţia creatorului până în momentul în care a fost transformat într-o 
piatră de pavaj. Enumeraţia amplă prin care artistul mărturisește că peste sine au 
trecut „Mașini mici,/ Autocamioane, / Tancuri / Şi tot felul de picioare“ are rolul de 
a evidenția diversitatea cotidianului care poate atinge sensibilitatea poetică. Artistul 
a fost supus zilnic presiunii realității înconjurătoare, ușor agresivă, fiindcă unele 
referiri precum tancurile trimit direct la ideea de conflict. Chiar și picioarele mai cu- 
rând rănesc, lăsând urme în pavaj și tocindu-l. Sufletul artistului este lovit de cei 
care îi ignoră sensibilitatea. Cu toate acestea se poate observa că ironia sub care este 
văzută diversitatea umană îl apropie pe Marin Sorescu de Witz-ul romantic, care era 
o ironie tandră, un amestec de glumă și seriozitate, implicând însă obiectivitate, lu- 
ciditate. Această ironie ușor amuzantă diminuează tragismul existenţei cotidiene, 
ca și gravitatea reflecției asupra condiţiei artistului. 

_ Ajuns în condiţia de piatră de pavaj, creatorul este conștient de distanța existentă 
între imaginea măreață a muntelui și decăderea în care acesta ajunge într-o lume în 
care civilizaţia poate distruge măreția. Artistul are această condiţie umilă în raport 
cu puterea sa demiurgică, fiind departe de înălțimea muntelui și păstrând din acesta 
doar o bucăţică. Această idee a pietrei de granit desprinsă din munte apare și la 

Nichita Stănescu în „A şaptea elegie“; tot ca un simbol al creatorului care trebuie să 
treacă peste timp, rezistând precum granitul. 

Relaţia dintre artist și lume este una dintre obsesiile acestei generații, această 
temă fiind reluată și de Marin Sorescu. Ca și la Nichita Stănescu în „A șaptea elegie“, 
este o dorință de a îmbrățișa realul, de a cuprinde universul în ansamblu în opera 
sa. De aici și sentimentul dureros că poezia, cu toate eforturile, nu este decât o copie 
a lumii pe care artistul o transfigurează în opera sa. Astfel mărturisește că „a simțit 
soarele până la osii“ și luna „pe la miezul nopții”. Existenţa creatorului capătă în felul 
acesta dimensiuni cosmice și norii care îl apasă „cu umbra lor“ sunt simboluri ale 
nenorocirilor, ale tristeților pe care le poartă prin lume. Artistul trece și prin „eveni- 
mente grele / Și importante“, epitetele sugerând cu ironie amplificarea pe care o ca- 
pătă în ochii creatorului orice întâmplare cotidiană. Aceste evenimente îi provoacă, 
în mod surprinzător, „bătături“. Ironic, artistul, care are un destin de excepție, este 
asimilat celor care muncesc fizic și pot avea bătături, singurii pe care lumea în care 
trăia îi aprecia. Este o revoltă surdă împotriva condiției pe care artistul, intelectualul, 
o avea într-o epocă în care respectul societății era acordat muncitorului. Cu toate 
acestea, creatorul își acceptă „cu stoicism” destinul. Interesantă este și metafora prin 
care soarta devine una de granit, altfel spus destinul artistului este de a suporta și 
de a rezista precum granitul agresiunile vremii și ale oamenilor. Poezia în totalitate 
se transformă astfel într-o metaforă prin relaţia pe care o are cu titlul. Piatra de pavaj 
este de fapt o parte din stânca muntelui și, în ciuda condiţiei sale umile, păstrează 
ceva din rezistenţa și măreţia acestuia. Din acest moment, în poezia, aparent facilă, 
apare reflecția filosofică, fiindcă poetul este muntele transformat în piatră de pavaj 
de ignoranța oamenilor, de neînțelegerea și de convingerea că ei pot să treacă peste 
creaţie, așa cum trec peste orice piatră de pavaj. 

Condiţia artistului poate fi apropiată de mitul lui Sisif, pentru că și artistul, precum 
personajul mitologic, este nevoit să se ridice și să-și reia prin creație condiția de 
munte transformat într-o piatră de pavaj. 

Finalul poeziei este consecința neacceptării condiţiei artistului care se trezește 
strigând celorlalți să circule „numai pe partea carosabilă /A sufletului său“. Este 
aceeași revoltă de care vorbește Albert Camus în „Mitul lui Sisif“ și care exprimă 
suferința provocată de absurdul existenţei. Din cauza aceasta, vocativul „Barbari- 
lor!“ îl desparte pe artist, ca simbol al celui care are acces la intelectualitate, de cei 
încă rudimentari și care nu îl înțeleg, provocându-i suferinţă. De aici și revolta crea- 
torului care încearcă să explice pentru ceilalţi cât de dificilă este condiţia sa. 

Mircea Scarlat a observat „vocaţia insurgenţei“ pe care o are Marin Sorescu, a 
cărui revoltă împotriva tiparelor îl individualizează de generaţia sa. Sub aspectul 
derizoriului și facilului, poezia lui Marin Sorescu ascunde o profundă reflecţie asu- 
pra existenţei, acest limbaj ironic şi banal contribuind în mod substanţial la moderni- 


zarea rapidă a poeziei postbelice. 
Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 

Subiectul 10 

Harap-Alb este personajul principal din basmul cult Povestea lui Harap-Alb de 
Ion Creangă. El este fiul cel mai mic al fratelui împăratului Verde, care era bătrân și 
bolnav şi avea numai fiice, neavând cui să-i lase domnia. El are o origine nobilă, si- 
tuându-se de la început pe o poziţie înaltă în ierarhia lumii lui și nerespectând con- 
diția protagonistului din basmele populare care face un salt enorm de la o poziție 
umilă la una înaltă. Se poate spune chiar că Harap-Alb coboară pe scara socială, pen- 
tru că din fiu de împărat el se transformă într-un om obișnuit ce trebuie să-și recâș- 
tige poziția pierdută. În basm, acest moment este semnificativ prin episodul fântânii 
pe care o întâlnește în pădure și în care Spânul, printr-un vicleșug îl va determina 
să coboare. Fântâna capătă o semnificaţie deosebită, fiindcă este un simbol al cobo- 
rârii în infern, întrucât, în timp ce eroul merge pe trepte spre apă Spânul închide ca- 
pacul pus pe ghizdurile de stejar și se lasă întunericul. În plan simbolic, acest drum 
descendent reprezintă o moarte și anume cea a condiţiei sale de fiu de împărat. Este 
o experienţă importantă pe care se va întemeia noul său mod de viață și anume acela 
al omului obișnuit. Prezenţa apei şi schimbarea de nume la ieșirea din fântână re- 
prezintă un botez simbolic pentru noua sa condiţie. El iese din fântână cu o altă iden- 
titate marcată de numele de Harap-Alb. Este interesant că el nu poartă nume decât 
din acest moment, pentru că în prima parte a basmului reprezintă doar categoria 
largă a fiilor de împărați. Numele pe care îl primeşte marchează formal schimbarea 
condiției sale, fiind un oximoron, pentru că „harap“ înseamnă rob, iar adjectivul „alb“ 
îl diferenţiază de această categorie de oameni care erau negri. 

Portretul fizic al personajului principal este mai mult sugerat, fiindcă el este un 
tânăr care roşește, așa cum arată printr-un mijloc direct de caracterizare naratorul și 
este probabil destul de voinic, așa cum reiese printr-un mijloc indirect de caracteri- 
zare din episodul în care îl lovește în cap pe cal și reușește să-i pună căpăstrul. 
Direct, această trăsătură fizică reiese și din felul în care Spânul i se adresează când 
îl întâlnește în pădure, spunându-i „voinicule“. Respectându-și condiţia de fiu de 
împărat, îi place să se îmbrace bine, așa cum reiese indirect din faptul că, atunci când 
pleacă la drum, își pune în desagă schimburi. Înfăţișarea placută a lui Harap-Alb 
reiese indirect și din faptul că fetele lui Verde-Împărat sunt atrase de el, cerându-i 
Spânului să-l lase să stea la masă în spatele lui. La fel de atrasă de Harap-Alb este 
fata împăratului Roș, care îl va face să învie și îl va săruta apoi „cu drag“. 

Portretul fizic realizat mai mult în linii generale nu face decât să evidenţieze cali- 
tățile morale ale eroului. Fiind mezinul familiei, personajul are calități mai mari decât 
fraţii săi, așa cum se întâmplă în tradiția populară. Din această cauză el trebuie să 
treacă mai multe probe pentru a i se permite să plece la drum în locul fraţilor mai 
mari. El își va proba mai întâi curajul, fiindcă îl va înfrunta pe ursul întâlnit în drum 
şi va constata cu surprindere că este vorba de tatăl său îmbrăcat în pielea fiarei. Acest 
episod probează indirect și alte calități morale ale eroului. Prima este respectul faţă 
de tată, fiindcă mustrarea împăratului către frații săi îl marchează și el plânge rușinat 
că nu poate îndeplini dorinţa tatălui. Pe de altă parte, face dovada unei lipse de în- 
credere în forţele sale, dar va avea puterea să se îmbărbăteze și să înfrunte presupusă 

fiară. Tot în acest episod, Harap-Alb dovedeşte că poate înţelege lucrurile miracu- 
loase din jurul său. Astfel ascultă sfatul unei bătrâne ce pare a ști mai mult decât 
lasă a se vedea înfățișarea ei şi va găsi calul și straiele pe care craiul le purtase la nuntă 
și cu ajutorul cărora poate să ajungă la Verde-Împărat. Este și momentul în care 
dovedeşte că are calități supranaturale, pentru că înțelege spusele calului și face o 
scurtă călătorie pe spinarea sa până la lună și mai jos. 

În felul acesta, mezinul își demonstrează superioritatea morală în ciuda aspec- 
tului modest pe care îl avea, așa cum și calul său își schimbă înfățișarea jalnică după 
ce este descoperit de stăpânul său. George Călinescu arăta că „acest portret al mezi- 
nului, ca și al calului năzdrăvan ascunde geniul sub o înfățișare simplă, dizgrațioasă 
la vedere“, inspirând „neîncredere celor din jur”. 

După trecerea unor probe preliminare, ceea ce este un element de originalitate 
în acest basm, apare interdicţia, fiindcă împăratul îi spune mezinului să se ferească 
de omul spân a cărui fățărnicie îi poate aduce mult rău. Prima ființă întâlnită în 
codru este tocmai Spânul și Harap-Alb încalcă interdicția, discutând cu el. Această 
întâmplare probează indirect faptul că tânărul este neascultător, nepreţuind sfaturile 
tatălui său. Relaţia cu Spânul va evidenția naivitatea eroului și lipsa lui de experienţă, 
naratorul caracterizându-l direct atunci când spune că „era boboc în felul său la trebi 
de-astea”. Spânul îl va transforma la ieșirea din fântână în sluga sa, luându-i complet 
. identitatea. Acesta îi va lua „cartea“, adică documentele care probau condiţia sa 

înaltă, „banii“, semn al bogăției și al lipsei de griji, şi „armele“, simbol al curajului 
său. Schimbarea identităţii este pecetluită de un jurământ care îl transformă pe 
Harap-Alb într-un om obișnuit și transformă odată cu acesta basmul într-o parabolă 
despre nevoia de maturizare a tânărului. Din această cauză, George Munteanu spu- 
nea că acest basm este „veritabilul Bildungsroman al epicii noastre“. Transformările 
pe care le va suferi Harap-Alb vor dovedi capacitatea lui de înţelegere a propriei con- 
diții și de asumare a maturității, basmul transformându-se într-o meditație asupra 
condiției umane în genere. 

Istețimea este o altă calitate pe care Harap-Alb o va dovedi indirect prin ceea ce 


face. Toate probele pe care Spânul le va pune pe seama sa vor dovedi inteligența 
care îl va ajuta să aducă salatele din grădina ursului, nestematele din grădina cer- 


bului şi fata împăratului Roș. 


Harap-Alb își va proba și bunătatea atunci când va salva furnicile la trecerea po- 


dului care poate fi considerată simbolic un rit de trecere, de intrare într-o altă etapă 
existenţială. De altfel, Harap-Alb se va transforma interior, de-a lungul drumului 
parcurs existând astfel de episoade simbolice pentru metamorfozarea lui. Salvarea 
furnicilor este momentul în care se încheie etapa în care şi-a dovedit calitățile umane 
și începe aceea în care trebuie să facă proba unui erou excepțional. Din acest moment 
Harap-Alb începe să înțeleagă fabulosul și va avea prieteni cu puteri supranaturale. 
Prietenii săi: Ochilă, Gerilă, Flămânzilă, Setilă și Păsări-Lăţi-Lungilă, reprezintă 1n- 
stinctele umane: văzul, frigul, foamea, setea şi creşterea, tocmai pentru că din acest 
moment Harap-Alb devine un simbol al rațiunii. El este mai puternic, tocmai i 
că poate să exercite un control asupra tuturor celor din jurul său. El mai face alea 
pe treapta cunoașterii și a maturizării și de aici și înţelegerea pe care o are at 
ceea ce îl înconjoară, așa cum sunt ființele mărunte reprezentate de furnici. 

Harap-Alb este și prietenos, reușind să se apropie până și de personaje ciudate 
care pe ceilalți îi înspăimântă, așa cum sunt prietenii săi fabuloși. 

Având puteri supranaturale, se înțelege cu animalele din jurul său, precum cră- 
iasa albinelor, dar mai ales calul. Paradoxal, acest animal menit a fi ocrotitorul său 
îl lasă să descopere singur unde greșește, fiindcă nu-l va apăra de Spân în pădure, 
deși ar fi putut să îl doboare imediat. Mai mult chiar, ca și tatăl lui, calul îl va supune 
pe Harap-Alb la un fel de probă, fiindcă atunci când îl va găsi în grajduri îl va duce 
mai întâi în cer și abia apoi îl va aduce pe pământ și îi va declara credință. Faptul că 
l-ar fi putut apăra este evidenţiat de finalul basmului, când se repede la Spân, zboară 
cu el spre înaltul cerului și îi dă drumul de acolo. 

Harap-Alb are și simțul onoarei, fiindcă nu-și va încălca promisiunea făcută Spâ- 
nului și nu va mărturisi cine este, acceptând să treacă probele pe seama acestuia, 
pentru că jurase că-i va fi slugă. 

La finalul călătoriei sale inițiatice, Harap-Alb va fi cu adevărat matur și vrednic 
de scaunul împărătesc. Această transformare este reprezentată simbolic de o moarte 
ritualică și ea, fiindcă Spânul îi va tăia capul atunci când fata împăratului Roș îi va 
dezvălui identitatea. De fapt, Spânul îl eliberează astfel de jurământul umilitor care 
îl transformase în rob, fiindcă, dacă ar fi trăit și ar fi recunoscut cine este, ar fi fost 
dezonorat, pentru că și-ar fi încălcat cuvântul că nu va spune „pe vecie“ cine este. 

În felul acesta, rolul de iniţiere pe care îl are Spânul devine, paradoxal, pozitiv. Cu 
toate că este interpretat ca personaj negativ care îl umilește și îl obligă pe Harap-Alb 
să devină un om oarecare, el are un rol benefic, fiindcă îl ajută să înțeleagă cu ade- 
vărat sensul vieții. 


Conţinut 
e prezentarea nuanțată și adecvată a statutului social, psihologic, moral etc. al 
personajului, prin raportarea la operă 4 p./prezentare superficială, schema- 


tică 2 p.; 4 puncte 
e câte 1 p. pentru ilustrarea unui element de structură a textului narativ, semni- 
ficativ pentru construcția personajului; 4x 1p.= 4 puncte 


e relevarea unei trăsături a personajului, ilustrat prin două episoade /citate/sec- 
vente comentate 4 p./evidenţierea trăsăturii și ilustrarea printr-un episod/ 
citat/secvenţă comentată 2 p./secvenţe sau tendința de rezumare 1 p.; 


4 puncte 
e susținerea opiniei formulate cu argumente adecvate 4 p./ încercare de susținere 
a opiniei sau schematism 2 p./simpla formulare a opiniei 1 p. 4 puncte 


Redactare 
Punctajul este același ca la subiectul 1. 


- 
318 


CE Scanned with OKEN Scanner 


Subiectul 11 


Aparţinând perioadei marilor clasici, opera lui Caragiale este marcată de realism 
fiind, așa cum spunea Titu Maiorescu în „Comediile d-lui Caragiale“, profund a 
rică și moralizatoare, subliniind ridicolul unui tip de existență, tragică tocmai prin 
comicul ei. Alexandru Vlahuță spunea despre Caragiale că este „un om foarte trist” 
fiind multă durere în glumele lui. Între comediile sale, „O scrisoare pierdută” FR 
stituie capodopera dramaturgului tocmai prin capacitatea de a reflecta veridic viața 
publică din a doua jumătate a secolului al XIX-lea. G. Călinescu vorbea chiar de „geniul 
lui dramatic realist” care îl făcea să creeze tipuri memorabile pentru burghezia româ- 
nească în ascensiune și care avea ca numitor comun instinctul de parvenire. Aceasta 
este şi explicația finalului piesei în care toate conflictele sunt anulate sub auspiciile 


unui regim „curat constituțional”. 

Acțiunea piesei se petrece într-un 
de amor de către Zoe Trahanache, soția șe 
în stare latentă și care găsesc momentul prielnic de a se declanșa, 
tocmai prezentarea vieții politice a timpului. 

Conflictul dramatic principal se naște între Nae Caţavencu și susținătorii săi 
şi gruparea politică condusă de Trahanache, soțul imprudentei amante a lui Ștefan 
Tipătescu, prefectul județului. Nae Caţavencu vrea să ajungă deputat și, așa cum 
spunea Camil Petrescu, subiectul piesei poate fi rezumat într-o singură propoziție: 
„Nae Caţavencu vrea să fie, cu orice preţ, deputat”. Ambiţia lui Caţavencu împarte 
najele în două tabere care se luptă pe parcursul celor patru acte adăugând con- 


perso 

flictului iniţial o serie de alte conflicte secundare acumulate progresiv, conform teh- 
nicii „bulgărelui de zăpadă“. Astfel, apare un conflict secundar chiar între Zoe și 
dispusă la o colaborare cu el, 


Tipătescu, fiindcă ea îl eliberează pe Caţavencu și este 

în timp ce Tipătescu se gândește să fugă împreună. Un conflict secundar apare și 
ntre Farfuridi și Brânzovenescu și conducerea locală a partidului, fiindcă cei doi au 
impresia că li se ascunde ceva. Totul se rezolvă însă în final, când toate personajele 
sunt pe scenă, și conflictul se rezolvă ca în „Telegrame“: „Pupat Piaţa Independenței“. 
Caţavencu conduce petrecerea dată în cinstea adversarului său, toate personajele 
sunt mulțumite, se îmbrățișează şi dezvăluie o lume în care nu există victime, ci doar 


oameni care, temporar, nu reușesc să-și împlinească planurile. 

Acţiunea piesei respectă momentele subiectului, expozițiunea fiind reprezentată 
de prima scenă din actul I, în care Tipătescu discută cu Pristanda, polițistul de la care 
află că adversarii săi politici au O scrisoare compromiţătoare. Se aduc astfel su 
maţiile necesare înţelegerii faptelor ulterioare, dar acestea sunt completate, în zi 
spectacolului, de afiș, de programul de sală sau chiar de o lectură anterioars a z 
de personaje aşezate înaintea textului și în care, pe lângă nume, ra a a Aahh 
lor socială, profesiile lor, legăturile dintre ele sau chiar se pot afla în Siena A 
locul și timpul în care se plasează informaţia. Replicile din sa prezi o 
întâmplare povestită de Pristanda, care intră în scenă. Intriga este în P 
determină desfăşurarea acțiunii și este rep derea sc 


rii de Zoe 
Trahanache. Desfăşurarea acțiunii este dezv 


târgușor de munte în care pierderea unei scrisori 
fului partidului la putere, dezlănțuie ambiţii 
tema piesei fiind 


rezentată de pier 
Aluită de replicile personajelor Și este 

momentul de cea mai mare întindere în care se urmărește evoluția personajelor. Ast- 
fel, Ștefan Tipătescu va încerca să recupereze scrisoarea de amor, dar, nereușind, va 
accepta propunerea Zoei de a-l susține la candidatură pe Caţavencu. La rândul său 
acesta va pierde scrisoarea și se va vedea nevoit să accepte situația în care ales va fi 
Agamiţă Dandanache, trimisul de la centru. Punctul culminant este întâmplarea cea 
mai tensionată care dezleagă intriga și constă în alegerea lui Agamiţă Dandanache. 
Deznodământul este întâmplarea prin care se rezolvă tensiunea provocată de intrigă 
și constă în returnarea scrisorii Zoei Trahanache de către cetățeanul turmentat care 
o găsise, ceea ce produce împăcarea părților aflate în conflict, pentru că sărbătorirea 
victoriei în alegeri este condusă chiar de Nae Caţavencu. 

Fiind o lucrare dramatică, „O scrisoare pierdută“ are două modalităţi distincte 
de prezentare a informației: replicile, adică intervenţiile personajelor, care constituie 
aspectul literar al textului, și indicațiile scenice, care sunt sugestiile autorului privi- 
toare la decoruri, mimică, gestică, lumini, costume, fond sonor, și care vizează reali- 
zarea spectacolului. Replicile sunt precedate de numele personajelor, scrise cu 
majuscule și indicaţiile scenice sunt scrise, de obicei, cu litere cursive între paranteze 
rotunde. Singurul mod de expunere este dialogul, adică schimbul de replici între 
personaje. Uneori, intervenția unui personaj se amplifică, transformându-se într-un 
monolog, procedeu prin care eroul vorbește cu sine însuși, așa cum face Pristanda 
la începutul scenei a II-a din piesă. 

Personajele lui Caragiale sunt excepțional individualizate, Garabet Ibrăileanu 
apreciind că „scriitorul face concurenţă stării civile“. Mare creator de tipuri, reali- 
zează în această piesă personaje memorabile, dovedind că este unul dintre străluciţii 
reprezentanţi ai realismului. 

Nae Caţavencu, avocat, director-proprietar al ziarului Răcnetul Carpaţilor, pre- 
zident-fondator al Societăţii Enciclopedice-Cooperative „Aurora Economică Ro- 
mână“, este o sinteză a unor trăsături caracteristice unei grupări sociale importante 
în epocă. El este tipul demagogului ambițios, lipsit de scrupule și care vrea cu orice 
preț să obțină un statut social mai bun. Are o ușurință deosebită de a vorbi mult, 
fără a spune nimic, într-un limbaj în care se evidenţiază o cultură amputată și cara- 
ghioasă ce a dat naștere în secolul al XIX-lea unui „moftangiu“ a cărui evoluţie era 
fixată de Caragiale însuși astfel: „Din clasele primare până la bacalaureat — anarhist. 
De la bacalaureat până la primul examen de universitate — socialist. De la primul exa- 
men până la licenţă — progresist. De la licenţă până la slujbă — liberal. De la slujbă 
până la pensie - conservator.” Nae Caţavencu urmează și el acest traseu, în piesă 
fiind surprins într-un moment important în care își dă seama că negustoria nu este 
pentru el slujba căutată și că ea nu l-ar fi ajutat niciodată să atingă veniturile lui Tra- 
hanache. Pentru aceasta trebuie să intre în politică, singura care îi deschide perspec- 
tive mari de îmbogăţire. El nu neglijează posibilele avantaje ale unui aranjament 
negustoresc, înființând „Aurora Economică Română“. În plină ascensiune, el intră 
in viaţa politică îmbrăţișând cauza progresului și ajungând șeful facțiunii liberale a 
partidului din judeţ. Înţelege cu subtilitate că alegătorii trebuie manipulaţi și din 
această cauză înființează un ziar de scandal prin care vrea să influenţeze opinia pu- 
blică. Nae Caţavencu are o relație ambiguă cu high-life-ul orașului, pe care îl respectă, 

fiindcă în general are o atitudine deferentă față de puterea politică și avere. De aici 
cul de situaţie uneori, fiindcă el intră în tratative cu adversarii politici înainte 
de publicarea scrisorii, întrucât știe că mulți dintre alegători ar fi condamnat doar 
formal relația dintre Zoe și Tipătescu, pentru că şi ei se aflau în situații asemănătoare. 
De asemenea, înțelege că este mai important sprijinul adversarilor politici care i-ar 
putea aduce mai multe avantaje decât dezvăluirea unei relații condamnabile. S-ar 
putea spune că, în felul lui, Caţavencu este cinstit, fiindcă nu vrea să trișeze, spre 
deosebire de Agamiţă Dandanache, care, după spusele lui Caragiale, e „mai prost 
decât Farfuridi și mai canalie decât Caţavencu”, fiindcă nici nu se gândește să retur- 
neze scrisoarea, ceea ce cu siguranță Caţavencu ar fi făcut. În câștigarea deputăţiei 
urmărită cu atâta asiduitate, Caţavencu este călăuzit de interesul său major, acela 
de a se așeza oficial în rândul marilor profitori. Găsirea scrisorii este pentru Nae 
Caţavencu o întâmplare fericită pe care nu avea cum să o piardă, fiindcă onoarea 
coanei Joițica nu are nicio importanță pentru el decât în măsura în care îi poate oferi 
deputăția. El se autocaracterizează atunci când mărturisește cu convingere că merită 
locul de deputat și încearcă să profite de orice mijloc pentru a-și atinge scopurile. 
Nu se dă în lături de la șantaj, minciună, folosindu-și o inteligenţă pe care Pristanda 
i-o admiră atunci când spune: „Ce mai prefect ar fi ăsta!“ Caţavencu devine odios 
prin faptul că își folosește inteligența exclusiv pentru realizarea unor mașinațiuni 
murdare. Lipsa de principii este un adevărat nivelator al drumului arivistului 
Caţavencu. El este făcut să câștige, tocmai pentru că înțelege acest lucru și își urmă- 
rește scopul fără a avea scrupule. Este motivul pentru care știe ce vrea și din această 
cauză refuză toate propunerile lui Tipătescu, postul de primar, de avocat al statului, 
de epitrop-efor la o biserică și chiar moşia Zăvoiu, pentru că deputăția aducea be- 
neficii mai mari decât toate acestea la un loc. Coana Joiţica are faţă de el o anumită 
simpatie și îi spune chiar cu înțeles să fie zelos, fiindcă acestea nu sunt ultimele ale- 
geri. Tipul avocatului demagog, gata să verse lacrimi pentru „țărișoara sa“, să şan- 
tajeze și să falsifice, are toate calitățile ca într-o societate prost croită să câștige mari 
onoruri şi nu întâmplător în proiectata piesă „Titircă, Sotirescu & Co“ Caragiale va 
face din el ministru. Învins pentru moment, în finalul piesei Caţavencu acceptă cu 
slugărnicie să conducă manifestația organizată în cinstea noului ales și care este re- 


prezentantul partidului advers. Gestul lui dezvăluie o tragică realitate, şi anume că 

lumea din piesă este un univers în care alegerea nu este cu putință, pentru că orice 

opţiune în favoarea uneia sau alteia dintre grupări are același rezultat, pentru că 
tă, în esenţă fiind aceleași. 


deosebirile dintre acestea țin doar de aparen 
Zoe este tipul femeii voluntare, și importanța rolului jucat de ea în viața publică 


este evidenţiată de Farfuridi, care o consideră totuna cu partidul lor atunci când opune 
„partidul nostru, madam Trahanache, dumneata (Tipătescu), nenea Zahar ia, NOI ȘI-A! 
noștri“, Inteligentă și voluntară, Zoe are o mare putere, fiindcă îl poate influenţa atât 
pe Trahanache, care îi este soț, cât și pe Tipătescu, care îi este amant. Ea are conștiința 
intereselor imediate și de perspectivă ale ei şi ale celor apropiați, fiind cea mai ener- 
gică și mai chibzuită dintre toți. Ca și Caţavencu, este obsedată de a câștiga o poziție 
socială avantajoasă și dacă aceasta este întărită de o legătură extraconjugală nu pas 
pare nimic imoral. Pasiunea ei nu este amorul, ci dorinţa de a domina pe plan socia’, 


și comi 

de a fi mereu admirată pentru frumuseţea ei, dar mai ales pentru poziţia ei socială. 

În relaţia cu Tipătescu, îndrăgostit este prefectul, și nu Zoe, pentru că atunci când 

sunt în pericol să li se dezvăluie relaţia, el îi propune să fugă împreună, lucru pe 

care Zoe îl refuză categoric, fiindcă știe că ar fi fost stigmatizată pentru totdeauna și 

redusă la mila problematică a familiei, fiind refuzată de societate, dacă legătura lor 
ar fi fost dezvăluită. Tipătescu ar fi ieșit bine dintr-o asemenea situație, inclusiv cu 
perspective conjugale care nu se refereau la ea. Legătura dintre Zoe şi Tipătescu nu 
poate fi secretă și Pristanda știe tot, ascultând mai repede de Joiţica, înțelegând că 
ea deținea puterea. Din această cauză îl eliberează pe Caţavencu, deși Tipătescu îl 
pusese să-l aresteze, și îl aduce la prefect ca să poată negocia cu Zoe. Inteligentă, 
Zoe ştie că Nae Caţavencu nu va șovăi o clipă să publice scrisoarea care i-ar atrage 
dezonoarea şi ieșirea din viața publică și din această cauză este agitată, făcând com- 
promisuri cu adversarul și acceptând să îl susțină la deputăţie. Ea este permanent 
lucidă și nu se lasă pradă sentimentelor, un singur moment din toată piesa fiind cu 
adevărat emoţionată, atunci când primește înapoi scrisoarea. Își revine însă repede 
și, recâștigându-și fericirea periclitată o clipă, își permite să îl încurajeze voalat pe 
Caţavencu, care este de fapt persoana pe care o respectă cel mai mult, fiindcă în el 
vede categoria de oameni din care face parte și ea. Căsătoria cu Trahanache este pen- 
tru Zoe un mijloc de câștigare a poziției sociale visate, legătura dintre ei fiind mai 
mult covenţională, fiindcă și ea, și el știu foarte bine că au un singur scop, câștigul 
pe plan social. Marea diferență de vârstă dintre ei face ca relația să semene cu rela- 
ţia dintre tată și fiică, Zoe spunându-i cu respect „nene“. Într-o lume a bărbaților, 
Zoe Trahanache e un personaj memorabil care-și folosește farmecele pentru a obține 
ce-și dorește. 

Zaharia Trahanache este șeful aripii conservatoare a organizației locale a parti- 
dului de guvernământ și are un respect profund față de autoritatea politică. Sub 
aparența ramolismentului se ascunde o viclenie care dezvăluie forța pe care o are 
asupra celor din jur. El este cu adevărat marele trăgător de sfori și pentru el alegerea 
candidatului nu este nicio problemă, fiindcă după cum singur spune „opoziție nu 
încape“. El dorește să afle doar care este candidatul care va fi ales. Nu face niciun 
fel de risipă de energie, așa cum face Zoe, nu tratează cu nimeni, fiindcă ar arăta că 
se teme. El disimulează și face pe naivul încornorat, căutând să tragă de timp ca să 
lovească mai puternic. Dușmanul lui nu este Tipătescu, de pe urma căruia profită, 
pentru că știe de relaţia dintre el și Zoe, ci Caţavencu, care-i ameninţă poziția poli- 
tică. Nu are ce să negocieze cu el, pentru că s-a pus de mult timp la adăpost, făcând 
rost de o poliţă falsificată ce poate contracara orice încercare a lui Caţavencu de a 
câștiga puterea. 

Ștefan Tipătescu este prefectul judeţului și, în această funcție, acționează discre- 
ționar. Nu are niciun respect pentru legalitate, arestându-l pe Caţavencu, deși ştie 
că o face abuziv, este impulsiv, fiind după propria caracterizare „cam iute“. E destul 
de şters, și Zoe chiar exclamă la un moment dat, cu un anumit regret „Uite pe cine 
iubesc eu!“ Singura lui calitate e că este îndrăgostit cu adevărat de Zoe și, ca ȘI 
aceasta, nu are conștiința culpabilității sale în privinţa relaţiei extraconjugale. 

Alte tipuri interesante din piesă sunt Farfuridi și Brânzovenescu la care frapează 
prostia, Agamiţă Dandanache, care este o chintesenţă a acestei lumi lipsite de orice 

principii, pline de lichelism și de false valori. Agamiţă este complet idiot, încurcând 
până și lucrurile elementare, dar, fiind o atât de mare canalie, va profita până la sfâr- 
șitul vieții de scrisorica sa. 

Viziunea despre lume a lui I.L. Caragiale, dincolo de comicul savuros, este una 
tristă, fiindcă umanitatea surprinsă de el este profund coruptă, nepermiţând nicio 
alegere politică într-o societate în care ideologiile sunt inexistente și interesul per- 
sonal este pus deasupra oricărei acțiuni politice. 


Conţinut 
e evidenţierea trăsăturilor care fac posibilă încadrarea textului dramatic într-un 
curent cultural /literar, într-o perioadă sau într-o orientare tematică; 4 puncte 
e prezentarea temei prin referire la două scene /secvenţa /situaţia din piesă 4 p./ 
prin referire la o scenă 2 p./enunţarea temei fără referire la o scenă 1 p.; 
2x 2 p.= 4 puncte 
e sublinierea a patru elemente ale textului dramatic, semnificative pentru ilus- 
trarea viziunii despre lume a poetului; 1 p. pentru fiecare element; 
2x 1 p.= 4 puncte 
e susținerea opiniei formulate cu argumente adecvate 4 p./încercarea de susținere 
a opiniei sau schematism 2 p./simpla formulare a opiniei 1 p. 4 puncte 


Redactare 
Punctajul este același ca la subiectul 1. 


Subiectul 12 


Ion Luca Caragiale este unul din marii creatori de tipuri din literatura română, 
George Călinescu vorbind de „geniul lui dramatic realist“, iar G. Ibrăileanu, spu- 
nând că „face concurenţă stării civile“. Personajele din operele sale dramatice sunt 
memorabile și sunt o expresie a modului în care apare personajul în curentul realist. 

Nae Caţavencu, personajul principal al comediei „O scrisoare pierdută“, este 
poate cel mai strălucit reprezentant al tipului de demagog din literatura română. 
Așa cum se arată în lista de personaje, el este avocat, director-proprietar al ziarului 
„Răcnetul-Carpaţilor”“, prezident-fondator al Societăţii Enciclopedice-Cooperative 
„Aurora Economică Română“. Caţavencu este o sinteză a unor trăsături caracteris- 
tice ale unei grupări sociale importante în epocă, a celor care aspiră să obțină prin 
politică mai mult decât au. El este cel mai important personaj al grupării pe care 
Tipătescu o consideră a reprezenta „dăscălimea, popa și moflujii“. Face parte dintr-o 
lume marginalizată, a faliților, a dăscălimii care nu câștigă prea mult, în general, a 
celor nemulțumiți de ceea ce au. Este un om a cărui viaţă se concentrează asupra 
parvenirii și, nu întâmplător, Caragiale nu oferă nicio informaţie despre viața privată 
a lui Caţavencu. Se poate bănui că este destul de tânăr, dar nu știm care îi sunt ori- 
ginile, care este situaţia lui familială, fiind vizibilă numai viața publică. 

Nici portretul fizic nu este foarte bine conturat, tocmai pentru a evidenția tipul 
demagogului a cărui trăsătură principală constă în mânuirea cuvintelor în care nu 
crede. Este interesant însă jocul pe care îl face în casa lui Tipătescu, în momentul în 
care este adus de Ghiţă Pristanda, care l-a arestat. Încordarea negocierii care urmează 

ă se retragă într-un fel de gest de apărare când pre- 
fectul se apropie de el. Cu toate acestea zâmbește cu bonomie, cum spune autorul 
în indicaţia scenică, pentru că fața sa nu trebuie să trădeze teama. În schimb, în scena 
discursurilor electorale, Caţavencu știe să folosească toate resursele pentru a-și im- 
presiona auditoriul. Indicaţiile regizorale dezvăluie un personaj care ştie cu exactitate 
valoarea fiecărui gest, fiindcă trece „cu importanță printre mulțime” și după ce se 
suie la tribună îşi pune pălăria, semn al statutului social, de o parte, pentru a-și arăta 
respectul față de adunare. Nu uită să guste din paharul cu apă pentru a sugera că 
este emoționat și i s-a uscat gura. Scoate apoi, cu gesturi largi, un vraf de hârtii și de 
gazete pe care le pune pe tribună pentru a demonstra că este informat. Își scoate 
apoi batista „și-și șterge cu eleganță avocățească fruntea „Cum se spune în indicaţiile 
scenice, pentru a sugera prosperitatea și bunele maniere, deoarece imită comporta- 
mentul aristocratic. 

Portretul moral evidențiază trăsătura sa fundamentală: demagogia. Are o ușurință 
deosebită de a vorbi mult, fără a spune nimic, într-un limbaj în care se evidenţiază 
o cultură amputată și caraghioasă ce a dat naștere în secolul al XIX-lea unui „mof- 
tangiu” a cărui evoluţie era fixată de Caragiale însuși astfel: „Din clasele primare 
până la bacalaureat — anarhist. De la bacalaureat până la primul examen de univer- 
sitate- socialist. De la primul examen până la licență - progresist. De la licență până 
la slujbă — liberal. De la slujbă până la pensie — conservator.“ Nae Caţavencu urmează 
şi el acest traseu, în piesă fiind surprins într-un moment important în care își dă sea- 
ma că negustoria nu este pentru el slujba căutată și că ea nu l-ar fi ajutat niciodată 
să atingă veniturile lui Trahanache. Pentru aceasta trebuie să intre în politică, singura 
care îi deschide perspective mari de îmbogăţire. Scena cea mai revelatoare pentru 
demagogia sa este cea a discursului de la adunarea electorală. El știe să folosească 
glasul tremurat, plânsul la comandă, tonul vioi sau amenințător, chiar dacă nu crede 
nimic din ceea ce spune. El plânge cu gândul la „țărișoara“ sa, fiind în realitate inte- 
resat doar de propria îmbogăţire, și nu de progresul acesteia. Industrializarea rămâne 
o vorbă goală și nonsensul spus de Caţavencu o dovedește, fiindcă pentru el „indus- 
tria română e admirabilă, e sublimă”, „dar lipsește cu desăvârșire“. La fel de entu- 
ziast spune un alt nonsens, și anume că aclamă „munca, travaliul, care nu se face 
deloc în ţara noastră”. Idealul acestui patriot este ca și noi să avem „faliții noștri”, 
ceea ce dovedește că vorbele despre industrie și dezvoltare sunt într-adevăr goale. 

El este ambitios și vrea să obțină un statut social mai bun și din această cauză nu 
neglijează posibilele avantaje ale unui aranjament negustoresc, înființând „Aurora 
Economică Română“. 

El nu are scrupule și se folosește de politică pentru a obține statutul social dorit. 
În plină ascensiune, el intră în viața politică îmbrăţișând cauza progresului și ajun- 
gând șeful facțiunii liberale a partidului din judeţ. Înţelege cu subtilitate că alegătorii 
trebuie manipulați și din această cauză înființează un ziar de scandal prin care vrea 
să influențeze opinia publică, Această trăsătură de caracter este dezvăluită printr-un 
mijloc direct de caracterizare, atunci când îi mărturisește lui Tipătescu intenţia de a 
publica scrisoarea compromiţătoare în ziarul său. Prin ceea ce spune, el dezvăluie 


un ol lipsit de orice scrupul, fiindcă îi cere adversarului său politic să îl susțină 
în alegeri. 


îl face să stea jenat pe fotoliu și s 

| O altă trăsătură de caracter a lui Caţavencu reiese din relaţia pe care o are cu 
high-life-ul orașului, pe care îl respectă, fiindcă în general are o atitudine deferentă 
față de puterea politică și avere. De aici și comicul de situaţie uneori, fiindcă el a N 
în tratative cu adversarii politici înainte de publicarea scrisorii, întrucât știe că îi i 
dintre alegători ar fi condamnat doar formal relaţia dintre Zoe și Tipătescu Esi 
că și ei se aflau în situaţii asemănătoare. De asemenea, înțelege că este mai aae 
sprijinul adversarilor politici care i-ar putea aduce mai multe voturi decât dezvă- 
luirea unei relații condamnabile. 

Printr-un mijloc indirect de caracterizare se dezvăluie un fel de cinste a lui Cata- 
vencu în raport cu Agamiţă Dandanache, fiindcă el nu vrea să trișeze şi i-ar fi retur- 
nat scrisoarea coanei Joiţica. Este motivul pentru care, în final, ea închină în cinstea 
lui și îl încurajează, spunându-i că nu este cea din urmă cameră. 

Caţavencu se autocaracterizează atunci când mărturisește, cu multă convingere, 
că merită locul de deputat și încearcă să profite de orice mijloc pentru a-și atinge 
scopurile. Nu se dă în lături de la șantaj, minciună, folosindu-și o inteligență pe care 
Pristanda i-o admiră atunci când spune: „Ce mai prefect ar fi ăsta !” Caţavencu de- 
vine odios prin faptul că își folosește inteligența exclusiv pentru realizarea unor ma- 
şinațiuni murdare. Lipsa de principii și de onestitate este un adevărat nivelator al 
drumului arivistului Caţavencu. El este făcut să câștige, tocmai pentru că înțelege 
acest lucru și își urmărește scopul fără a avea scrupule. Este motivul pentru care știe 
ce vrea şi din această cauză refuză toate propunerile lui Tipătescu, postul de primar, 
de avocat al statului, de epitrop-efor la o biserică și chiar moșia Zăvoiu, pentru că 
deputăția aducea beneficii mai mari decât toate acestea la un loc. 

Tipul avocatului latrans, gata să verse lacrimi pentru „țărișoara sa“, să șantajeze 
și să falsifice, are toate calitățile ca într-o societate prost croită să câștige mari onoruri 
și, nu întâmplător, în proiectata piesă „Titircă, Sotirescu & Co“ Caragiale va face din 
el ministru. Învins pentru moment, în finalul piesei Caţavencu acceptă cu slugărnicie 
să conducă manifestaţia organizată în cinstea noului ales și care este reprezentantul 
partidului advers. Gestul lui dezvăluie o tragică realitate, și anume că lumea din piesă 
este un univers în care alegerea nu este cu putință, pentru că orice opțiune în favoa- 
rea uneia sau alteia dintre grupări are același rezultat, pentru că deosebirile dintre 


acestea țin doar de aparenţă, în esență fiind aceleași. 


Conţinut 

+ prezentarea nuanțată și adecvată a statutul 
personajului, prin raportarea la operă 4p./ 
tică 2 p.; i i s 

e câte 1 p. pentru ilustrarea unui element de structură a textului dramatic, sl 
ficativ pentru construcția personajului; „ex 1p.= 4 m : 

ə relevarea unei trăsături a personajului, ilustrată prin două episoade/ citate ci 
vențe comentate 4 p. /menţiunea trăsăturii şi ilustrarea aliase pei i 
citat/secvenţă comentată 2 p./numirea unor scene/secvenţe s A i 


ui social, psihologic, moral etc. al 


prezentare superficială, schema- 
4 puncte 


rezumare 1 p.; 

+ susținerea opiniei formulate cu argumente adecvate 4 p./încercare de susținere 
a opiniei sau schematism 2 p./simpla formulare a opiniei 1 p. 4 puncte 


Redactare 
Punctajul este același ca la subiectul 1. 


Subiectul 13 

La începutul secolului al XX-lea, Nicolae Iorga se întreba cu o anume neliniște 
într-un articol, „De ce nu avem roman?“, fiindcă până în acel moment literatura ro- 
mână nu avea decât timidele încercări de la 1848, o încercare reușită prin „Ciocoii 
vechi și noi” de Nicolae Filimon și romanele din perioada marilor clasici „Amintiri 
din copilărie“ de Ion Creangă și „Mara“ de Ioan Slavici. În perioada interbelică, apar 
primele dezbateri polemice cu privire la roman și Mihai Ralea a încercat să dea un 
răspuns întrebării lui Iorga, susținând că tradiţia literaturii române căreia îi lipsește 
epopeea, pe care o considera o posibilă sursă de dezvoltare pentru roman, a făcut ca 
scriitorii noştri să prefere nuvela, pe care o considera desprinsă din baladă. 

În explozia de romane din perioada interbelică, romanele lui Mihail Sadoveanu 
reprezintă o direcţie ce redescoperă mituri și simboluri religioase arhaice, uneori 
sub o aparenţă realistă, așa cum se întâmplă în „Baltagul“, care a apărut în 1930 și 
care este pus sub semnul mioritic, fiindcă are drept motto două versuri din balada 
„Mioriţa“, pe care George Călinescu o considera unul din cele patru mituri funda- 
mentale ale literaturii române moderne. Criticul îl considera un roman al transhu- 
manţei și aprecia că Sadoveanu zugrăvește ritmurile unei vieți primitive în care 
iniţiativa individuală este minimă. 

Romanul are o schemă epică polițistă, dar în profunzime dezvăluie un scenariu 
mitic în care uneori se regăsesc nu numai echivalenţele mitice din „Mioriţa“, cât și, 
așa cum observa Alexandru Paleologu, mitul lui Isis care pleacă într-o mare călătorie 
pentru a recompune trupul dezmembrat al lui Osiris. Ordinea umană este echiva- 
lentă ordinii cosmice, supunându-se unei legi universale, numită în roman „rându- 
ială“. Aceasta guvernează viața personajelor și Vitoria Lipan va ieși victorioasă din 
încercarea ei, tocmai pentru că o respectă și știe să o descopere în ceea ce o încon- 
joară. Cu toate acestea, Nicolae Manolescu observa în „Arca lui Noe“ că în acest 
roman „mitul s-a alterat prin istorie“. Romanul are practic două planuri de desfă- 
șurare: unul al tradiţiilor, care reflectă modul arhaic de viaţă, și altul al umanului 
general valabil, care nu este legat de structura socială în care se manifestă. Tema ro- 
manului constă tocmai în prezentarea vieții rurale, surprinsă în mișcarea ei ciclică 
și care începe să se schimbe sub influenţa transformărilor sociale. 

Acţiunea romanului este simplă, fiind marcată de o anumită liniaritate și având 
o concizie în care Nicolae Manolescu vede manifestarea unei tehnici epice prin care 
Sadoveanu elimină timpii morți, reușind să distribuie precis informaţiile strict nece- 
sare, astfel încât totdeauna cineva rezumă, scurtează sau avertizează asupra desfă- 
Șurării evenimentelor. Vitoria, personajul principal, văzând că soţul ei nu mai sosește 
cu oile de la munte pentru iernat, pleacă în căutarea lui, urmărindur-i itinerarul și 
descoperind că fusese ucis de cei doi tovarăși ai săi care-și însușiseră turma. Eroina 

desfășoară o adevărată strategie polițistă pentru a-i da în vileag pe cei doi vinovați, 
Calistrat Bogza și Ilie Cuţui. 

Vitoria acţionează în virtutea conștiinței datoriei, fiindcă ea crede că lumea este 
expresia ordinii și familia este o instituție care trebuie apărată. Pentru că în viața lor 
tihnită a intervenit un eveniment perturbator, întârzierea lui Lipan, sau poate chiar 
moartea lui, aşa cum bănuia ea, Vitoria trebuie să intervină decisiv. Nu atât pedep- 
sirea vinovaţilor reprezintă gestul justițiar, ci nevoia ca sufletul lui Nechifor să-și 
găsească liniștea în ordinea cosmică. Gestul ei are ceva din gravitatea celui al Anti- 
gonei, tocmai pentru că vizează o ordine mai profundă a lumii. Odată lucrurile puse 
la punct, Vitoria va reintra în ciclul existenţial obișnuit, dezvăluind o viziune tradi- 
țională despre lume. 

Romanul are, de altfel, o anumită simetrie, fiindcă incipitul are ecou în final, ca 
în romanele realiste. Povestea pe care Lipan o spunea la nunţi pentru a explica de 
ce au muntenii suflet ușor constituie justificarea felului în care Vitoria se comportă 
în final, plecând acasă și continuându-și liniștită viața. 

Viaţa în roman se desfășoară calendaristic, Vitoria putând să stabilească cu exac- 
titate ce a făcut soțul ei într-un moment sau altul. George Călinescu observa că „în 
transhumanță nu poate intra neprevăzutul, ca și în migrația păsărilor“. Drumul lui 
Lipan trece prin mai multe locuri, numele de localități fiind folosite pentru a respecta 
norma verosimilității. Ajunsă în Ţara Dornelor, munteanca se descurcă într-un ade- 
vărat labirint de ocolișuri și întoarceri până când va da de câinele lui Nechifor, Lupu, 
pripășit după moartea stăpânului la niște gospodari din Sabasa. Această construcție 
a romanului este oglinda viziunii tradiționale despre lume, în care nu pot interveni 
evenimente neprevăzute. 

Cu toate acestea, lumea oierilor este atinsă de evoluţia istorică și Nicolae Mano- 
lescu observa că se poate delimita Ţara de Sus, cea a muntenilor și a oierilor, de Ţara 
de Jos, care este lumea neguţătorilor, a târgurilor, în care păstoritul a fost transformat 
în comerţ. Vitoria face o investigaţie în lumea în care tradiţiile au fost mai bine păs- 
trate, în Țara de Sus, care este „o lume a bărbaților“, cum îi spune Nicolae Mano- 
lescu, a păstorilor care își duc oile la pășunat. Chiar și această lume este atinsă de 
noua mișcare ce îl transformă și pe păstor, făcându-l să se abată de la traseul urmat 
din timpuri imemoriale. Spiritul pragmatic al epocii l-a atins și pe Lipan care era în- 
cântat să facă rost de bani, vânzându-și turma și devenind astfel negustor. Tocmai 
din această cauză se asociază cu alți doi oieri, câștigați deja de spiritul epocii. Aceasta 
devine însă o vină care va fi pedepsită amarnic prin moartea oierului. 

Țara de Sus este o ţară a tradiţiilor în care ceremoniile se desfășoară după aceleași 
reguli de sute de ani, exemplificând astfel tema romanului. Botezul, nunta și înmor- 
mântarea, momente capitale în viaţa unui om, se fac după un protocol pe care Vitoria 
îl respectă, dar îl și folosește pentru a-și ascunde adevăratele intenții. Ea se văicărește 
fals, mințind ca să se apere de hoți și se simte apărată de curiozitatea oamenilor care 
în adunări nu au timp să se ocupe de fiecare. | 

Romanul prezintă conflicte puternice, Vitoria urmărindu-i cu tenacitate pe cei 
doi criminali pe care-i va pedepsi. Pe lângă acest conflict exterior, apare și conflic- 
tul interior al femeii care trebuie să afle adevărul și să acționeze altfel decât în mod 

ertitudini ea culege informaţii, le înnoadă cu abilitate și re- 
doar cei doi asasini îl cunoșteau. Cu inteligență nativă, ea 
ând pe altul, trecând de la agresivitate la duioșie, văică- 
d intrigantă din calcul. Stăpână pe nervii ei, cu o tărie 
morală și o vitalitate impresionantă, Vitoria urmărește cu asiduitate descoperirea 
adevărului și găsește modalitatea prin care să smulgă vinovaţilor mărturisirile. La 
masa de praznic, ea pune la cale o înscenare ca în „Hamlet“ al lui Shakespeare și va 
smulge măștile vinovaţilor. Cu bonomie, ea îl invită pe Bogza să bea și cu șiretenie 
și cu falsă umilință îi cere baltagul, motivând că vrea să îl compare cu cel al lui Ghe- 
orghiţă. Cu o fină intuiţie a reacției psihologice, Vitoria îi surprinde pe criminali prin 
nstituirii crimei. Cei doi reacționează violent și aduc sin- 


obișnuit. Pentru a avea c 
face un scenariu pe care 
iscodește când pe unul, c 
rindu-se din ipocrizie și fiin 


uimitoarea precizie a reco 
guri dovada propriei vinovății. 

Un conflict interior trăiește și Gheorghiță devenit un fel de Telemac în acest drum 
al căutării tatălui. Atras mai mult de hore și de fete, el nu privește cu bucurie perspec- 
tiva unei călătorii a cărei finalitate nu o înțelege. 

Romanul are un număr mare de personaje a căror importanţă în narațiune este 
diferită, dar care au rolul de a sugera complexitatea umană. Dacă Vitoria este 
personajul principal, un personaj central este și Nechifor Lipan, pentru că, absent, 
își conturează figura doar din ce spun alții despre el. Apar și personaje episodice, 
precum preotul, vrăjitoarea satului, cârciumarul, care conturează un univers rural 
pus sub semnul arhaicului și care dezvăluie viziunea despre lume a autorului. 

Se narează la persoana a III-a, naratorul fiind omniscient și având o perspectivă 
ilimitată asupra universului fictiv prezentat. 


Conţinut 
Punctajul este același ca la subiectul 6. 


Redactare 
Punctajul este același ca la subiectul 1. 


Subiectul 14 


a. 

Vitoria Lipan este personajul principal din romanul „Baltagul“ de Mihail Sado- 
veanu. Prenumele ei sugerează puterea de a învinge toate greutăţile, de a ieşi până 
la urmă victorioasă. Ea este o munteancă tipică, soție de păstor, păstrând tradiţiile 
şi conservând modul străvechi de viaţă. Pusă într-o situaţie limită de moartea bărba- 
tului ei, se transformă, acționând ca un om al vremurilor noi și reușind astfel să afle 
adevărul despre uciderea lui Lipan. Femeie cu doi copii mari, Gheorghiţă și Mino- 
dora, ea este încă în putere, fiind conștientă că viaţa ei nu s-a încheiat și că trebuie 
să și-o făurească singură după dispariţia soțului ei. 

Portretul fizic al Vitoriei este mai mult schițat, tocmai pentru a permite generali- 
zarea și a sugera un tip uman, acela al muntencei. Surprinsă la maturitate, Victoria 
este o femeie frumoasă. Printr-un mijloc direct de caracterizare, naratorul arată că 
are ochi „căprii“, în care parcă se reflectă, cum se spune metaforic în text, „lumina 

castanie a părului“. Evidenţierea privirii prin care se exprimă trăirile constituie de- 
taliul cel mai important în realizarea portretului. Este motivul pentru care ochii încă 
tineri devin „aprigi“, cum arată epitetul, când în mintea femeii apare bănuiala des- 
pre moartea bărbatului ei. Expresia buzelor „strânse“ sugerează, printr-un mijloc 
indirect de caracterizare, tensiunea interioară a muntencei în momentul în care 
aşteaptă reacția asasinilor la povestirea de la praznicul de înmormântare. În general, 
Vitoria știe să se stăpânească și pe chip nu i se citesc adevăratele sentimente, ca la 
botezul de la Borca, unde se preface a fi necăjită din cauza unei datorii, sau ca la 
nunta de la Cruci, unde se arată veselă pentru a nu da de bănuit ce caută cu adevărat. 

Portretul moral este complex, dezvăluind o ființă puternică. Vitoria este o femeie 
reprezentativă pentru mentalitatea comunităţii țărănești din care face parte, fiind în 
multe privinţe conservatoare. Astfel, cel puţin formal, ea respectă regulile ancestrale. 
Munteanca ştie că „muierea-i muiere și bărbatu-i bărbat“, tautologia exprimând toc- 
mai obligaţia îndeplinirii rolului social pe care fiecare îl are și nu trebuie să-l încalce. 
Cu abilitate, ea știe să-și exploateze statutul, provocându-l pe Bogza care se simte 
lovit în orgoliul său când înţelege că femeia îl atacă și tocmai de aceea se demască. 
Este la Vitoria Lipan un subtil joc între falsa acceptare a poziţiei de inferioritate a 
femeii și reala putere pe care o are. Este motivul pentru care vrea să-l trimită pe 
Gheorghiţă în căutarea tatălui. Înţelegând că este încă necopt, pleacă împreună în 
căutarea lui Lipan, fiindcă băiatul rămâne cel care va fi executantul răzbunării, chiar 
dacă mama este factorul decizional. Declarativ, ea respectă tradiţia, dar, în realitate, 
depășește prejudecățile, dovedind că ştie să se adapteze la noile realități. 

Neliniștită, Victoria înțelege că fiul ei, sfios și nesigur, nu poate să o ajute, pentru 
că nu este încă maturizat. Din această cauză pare supărată pe el, oftând cu năduf și 
strângând masa pe care i-o pusese după întoarcerea de la stână cu mișcări smucite. 
Nici nu ascultă ce spune fiul ei, fiind prinsă de gânduri și înțelegând că trebuie să 
renunţe la speranţa pe care şi-o pusese în el. Crede însă că îl poate ajuta să îndepli- 
nească datoria ce-i revine în familie. Gesturile ei, felul de a se purta sunt mijloace 
indirecte de caracterizare. 

Neliniștea Vitoriei apare în momentul în care Nechifor Lipan nu se mai întoarce 
cu oile la iernat, Credincioasă ea merge la preot, îi cere sfatul şi îl roagă să-i trimită 
o scrisoare soțului ei. Cum nu primește răspuns, apelează la vrăjitoarea satului, pen- 
tru că ea crede și în practici laice mai vechi, dar nici în magie nu găsește o soluție. 
Sufletul ei este și mai frământat de un vis premonitor pe care ea îl interpretează ca 
semn al morții soţului ei. Este momentul în care ia o hotărâre, chemându-și fiul de 
la stână, unde fusese trimis să înveţe meserie, sperând că el va pleca singur la drum. 
Tânăr încă, Gheorghiţă nu reușește să-și convingă mama că şi-ar putea răzbuna tatăl 
și Vitoria se vede nevoită să plece la drum și să își caute soțul pe care-l credea mort. 
Ea face o investigaţie în lumea în care tradiţiile sunt mai bine conservate, în Țara de 
Sus, care este o ţară a oierilor, a bărbaţilor, în care se va trezi singură. Munteanca 
este însă avantajată de această structură durabilă pe care o cunoaște bine, reușind 
să refacă ușor, din câteva indicii, drumul soţului ei. Ea știe că numai o abatere de la 
străvechiul drum al transhumanţei ar putea fi cauza morţii oierului, care, prins de 

noul val al lumii, devenise un neguţător de oi, pentru care câștigarea banilor din 


vinderea turmei era foarte importantă. | 
Constatând că este văduvă, femeia este conștientă că va fi nevoită să rezolve toate 


problemele casnice, dar va încerca să îi atribuie formal lui Gheorghiţă rolul de cap 
al familiei, pentru că așa i-o cerea concepția populară. Este un paradox pe care, cu 
abilitate, Vitoria îl depășește, convingându-și fiul că este în stare să înfrunte lumea 
pe care nu o cunoaște, ca în momentul în care îi zâmbește ocrotitor, când înlătură 
troianul de zăpadă. În felul acesta, ea reușește să se impună unei lumi pentru care 
respectul faţă de tradiţie este sfânt, cu o forţă virilă, așa cum rezultă indirect din fap- 
tele ei. j 

Inteligentă, Vitoria are capacitatea de a înțelege lumea pe care o priveşte ca pe un 
întreg căruia trebuie să-i descopere relaţiile componente. De aceea, ea știe să citească 
semnele thanatice ale visului premonitor, apusul, întoarcerea feţei, apa neagră, și 
poate să găsească drumul și adevărul care nu constituie pentru ea un mister. 

Moral, Victoria ştie că lumea trebuie să se sprijine pe adevăr şi astfel se explică și 
tenacitatea de a-i găsi pe asasini. Nu este vorba de dorinţă de răzbunare, ci de nece- 
sitatea de a pune lucrurile în matca lor firească. Pentru a reface drumul parcurs de 
soţul ei, țăranca adună cu abilitate informaţii într-o logică perfectă, reieșită printr-un 
mijloc indirect de caracterizare din scena praznicului în care dezvăluie asasinatul. 

Momentul botezului de la Borca și cel al nunții de la Cruci dovedesc indirect o 
altă trăsătură de caracter a personajului, anume capacitatea de a iscodi și de a afla 
ceea ce o interesează. Este stăpână pe nervii ei și nu arată supărare când este abătută 
din drum de oamenii care petreceau la botez. Disimulând, ea face un dar lehuzei și se 
văicărește cu ipocrizie că are datorii mari, apărându-se astfel cu inteligență de even- 
tualele atacuri ale hotilor și scuzându-se că nu poate da mai mult pentru nou-născut. 
Intrigată din calcul, când întâlnește nunta se arată veselă și volubilă, pentru că numai 
astfel putea afla despre trecerea lui Lipan. Bună cunoscătoare a firii omenești, Vitoria 
mărturisește că în mijlocul marilor adunări știe că este mai puțin observată în 
adevărata ei înfățișare, reușind astfel să ascundă ceea ce simte. 

Gheorghiţă este chiar dezorientat de reacţiile pe care le are, acceptând în tăcere 
că mama lui știe mai multe și considerând că este bine cum acționează. Caracterizată 
indirect de faptele ei, Vitoria rămâne o inteligenţă vie, un model de tărie morală și 
de vitalitate. 

Scena praznicului este momentul în care se dezvăluie în mod impresionant inte- 
ligența personajului principal. Vitoria pune la cale o înscenare prin care, ca și în 
„Hamlet“ de William Shakespeare, sunt smulse măștile vinovaţilor. Cu bonomie, ea 
îl invită pe Bogza să bea. Apoi cu șiretenie și cu falsă umilinţă, îi cere baltagul, mo- 
tivând că vrea să-l compare cu acela al lui Gheorghiţă. Ca și când ar putea citi istoria 
baltagului „mai vechi“, munteanca reconstituie crima cu o exactitate ce îi surprinde 
pe asasini, care, cuprinși de panică, se vor demasca singuri. Vitoria îl determină pe 
Calistrat Bogza să își piardă cumpătul și să lovească primul. Caracterizând-o direct, 
Bogza îi spune că îi este milă de ea, fiindcă e văduvă şi își caută bărbatul, încercând 
i să minimalizeze forța pe care o are în realitate femeia. Vitoria nici nu va fi im- 
presionată de modul violent în care se face dreptate, fiindcă, rănit de Gheorghiţă 

și atacat de câine, asasinul moare, mărturisindu-și crima, Nevasta lui Lipan pare o fire 
rece şi dârză, fiind interesată doar de lămurirea imprejurărilor morții bărbatului ei. 

În realitate, ea își exteriorizează sentimentele, pentru că iubirea față de soţul ei 
este aceea pe care se sprijină hotărârea de a cinsti creștinește memoria celui ucis. Ea 
este cu adevărat îndrăgostită de bărbatul ei, plăcându-i mai ales mustaţa lui neagră și 
înfățișarea spătoasă, cum mărturiseşte singură. Își dă seama cu o anumită rușine că 
şi la maturitate, când avea copii mari, își iubeşte soțul tot atât de mult ca și în 
tinerețe. Aceasta este o autocaracterizare prin care portretul ei moral capătă com- 
plexitate. Fidelă, ea a răbdat, ca orice munteancă supusă, autoritatea bărbatului 
căruia i s-a încredințat, chiar dacă el a mai greșit, întârziind printre străini de dragul 
unor ochi verzi frumoşi. ; 

Suferința pierderii ființei iubite o transformă brusc, ea devenind închisă, reținută, 
neînțeleasă pentru cei din jur, fiul ei considerând că este ca o „aricioaică”. Neliniștea 
și frământarea o fac să construiască un monolog interior a cărei coerenţă nu poate fi 
dezvăluită celor din jur. Din această cauză, comportamentul ei pare straniu și Gheor- 
ghiță își spune că este un fel de vrăjitoare care știe să citească gândurile omului. 

Intensitatea trăirii se poate vedea în momentul în care descoperă trupul neîn- 
sufleţit al lui Nechifor. Toată durerea i se concentrează într-un răcnet cumplit, dar 
suferința nu o împiedică să îndeplinească toate datinile. Durerea nu o copleșește 
însă, aceasta evidențiindu-se indirect prin faptul că, privind ghioceii apăruți printre 
frunzele moarte chiar lângă rămășițele pământești ale lui Lipan, ea înțelege că viața 
rămâne totuși victorioasă. 

Atitudinea ei are ceva din aceea a ciobanului din „Mioriţa“, fiindcă încrederea 
că integrarea în natură este o soluţie a depășirii condiției umane, care duce la dispa- 
riția neliniștii obsedante a trecerii în neființă. Optimismul Victoriei își are rădăcinile 
în acceptarea concepţiei despre lume surprinse în povestirea pe care o spunea Ne- 
chifor la petreceri. La facerea lumii, Dumnezeu le-a dat muntenilor întârziați inimă 
ușoară ca să se bucure de ce este al lor și să le pară lumea mai bună. Vitoria acceptă 
că viaţa trebuie trăită în ciuda nenorocirilor și-și orânduiește existenţa viitoare, pen- 
tru că mai are datorii față de cei din jur. Copiii trebuie ajutați, fiindcă ei reprezintă 
modul de a se eterniza al omului obișnuit pe care acest personaj îl reprezintă. 


b. 


Ion al Glanetașului este personajul principal al romanului „Ion“ de Liviu Rebrea- 
nu, apărut în 1920 Și care modifică structura epică romanescă din istoria literaturii 
noastre, ceea ce îl făcea pe George Călinescu să-l considere pe Rebreanu „ctitorul 
romanului românesc“. Tăran din satul Pripas, Ion face parte din pătura săracă a 
acestuia, fiindcă tatăl său, din cauza patimei sale pentru băutură, nu a știut să păs- 
treze zestrea soției. El este tânăr și consideră că scopul lui în viaţă trebuie să fie 
Obținerea unei poziţii sociale mai bune, care nu putea fi dată decât de avere. Originea 
îl marchează pe Ion, fiindcă satul îl va privi cu neîncredere, considerând că oricând 
Poate repeta istoria tatălui său. Ca mulți alţii din sat, reluând într-un fel destinul 
tatălui, dar și al socrului său, căsătoria este pentru el un simplu mijloc de obținere a 
zestrei care trebuia să-l ducă în rândul bogaților, așa cum se va întâmpla de fapt. 

Portretul fizic al lui Ion este destul de general, el fiind un prototip de frumuseţe 
masculină rurală, motiv pentru care o și atrage pe Ana. Voinic, el dansează în horă 
cu o anumită vitalitate care se va vedea și în felul în care muncește. Este conștient 
de atracţia fizică pe care o exercită asupra Anei și va profita de aceasta pentru a-și 
atinge scopurile. 

În realizarea portretului fizic trebuie remarcată o caracteristică a stilului lui Liviu 
Rebreanu și anume notarea cu minuţiozitate a senzaţiilor. De exemplu, în scena cosi- 
tului, Ion simte amorțeala în șale, degetele i se încleștează pe coasă, sudoarea îi curge 
pe obraji, pe piept, pe spate și câte un strop de pe frunte i se prelinge spre sprâncene. 
Picioarele îl dor, spinarea îl arde, brațele îi atârnă ca niște poveri de plumb. Printr-un 
mijloc direct de caracterizare, naratorul face portretul omului dăruit cu totul muncii 
sale. Personajul se transformă într-o ființă generică ce se află în puternică încleștare 
cu natura, depunând un efort gigantic prin care se exprimă indirect vitalitatea și ro- 
bustețea ţăranului, necesare pentru munca la câmp. 

Tot de schițarea unui portret fizic ține și scena sărutului pământului care are în ea 
ceva ritualic, pentru că Ion se simte o ființă minusculă într-un univers imens ce pare 
că-l umilește, înfricoșându-l. Raportat la imensitatea pământului, omul pare plăpând 
și forța fizică pe care a dovedit-o adeseori pare neimportantă. Printr-un mijloc indirect 
de caracterizare, se sugerează condiția umană fragilă, fiindcă, oricât de puternic ar 
fi, omul este slab în faţa naturii. 

Portretul moral este mai ferm conturat, personajul fiind un tip special de arivist 
prin mediul în care trăiește și pentru care singurul lucru important este dobândirea 
pământului. În esenţă însă, el se înrudește cu Dinu Păturică din „Ciocoii vechi și 
noi“ de Nicolae Filimon și cu Tănase Scatiu al lui Duiliu Zamfirescu. El își concen- 
trează toate energiile în a-și depăși condiția înjositoare de „sărăntoc“, astfel încât se 
individualizează față de personajele amintite mai sus, fiindcă dorința de a avea pă- 
mânt vine și dintr-un „instinct puternic de apărare“, așa cum observa George Căli- 
nescu în „Istoria literaturii române de la origini și până în prezent“. 

Până la un punct Ion poate fi înțeles, dar, odată pământul dobândit şi el intrat în 
rândul celor bogaţi, dorinţa lui de a-și depăși condiţia se transformă în lăcomie, 
fiindcă vrea să aibă din ce în ce mai mult. Se poate observa că relația cu pământul 
capătă pentru Ion conotaţii erotice, fiindcă el îl sărută asemuindu-l cu o „fată fru- 
moasă “. Chiar înainte de a-l avea, Ion visează pământul ca pe o țărancă „voinică şi 
frumoasă“. S-a vorbit chiar de o anumită instinctualitate a acestui personaj, care, în 
cele din urmă, va fi victima propriilor sale porniri. Nicolae Manolescu observa chiar 
în „Arca lui Noe“ că personajele lui Rebreanu trăiesc o tragedie a eșecului eviden- 
țiată mai ales în acest roman. Și Ion este în căutarea propriei identități şi trăieşte ne- 
șansa de a nu se putea salva, fiindcă în drumul urmat spre atingerea scopului el 
suferă înfrângeri temporare care în cele din urmă îl vor arunca în zona tragicului. 
El va obţine pământul prin căsătoria cu Ana, dar va pierde iubirea şi, încercând să 
o recâștige, va muri. 

Tenacitatea este o altă trăsătură de caracter importantă a lui Ion, fiindcă nu va 
ceda sub nicio formă presiunilor pe care Ana le va face asupra lui atunci când va ră- 
mâne însărcinată, Această trăsătură de caracter reiese printr-un mijloc indirect de 

caracterizare din scena în care Ana vine la el umilită să î ; 
El o privește cu nepăsare și îi cântărește burta cu o serale pepe bee 
căsătoria decât în condiţiile în care va pune mâna pe toată zestrea ei. 

Brutalitatea îl caracterizează, de asemenea, fiindcă nu numai că nu este sensibil 
la suferinţa Anei, dar în viaţa de familie este violent și își înșală soţia în dr 
tea ei. Aceasta găsește ca singură soluție de ieşire sinuciderea, ce pare a nu îl pană 
foarte mult. Ion nu are sentimente puternice nici față de propriul copil, de care nu 
se va îngriji. 

Jon este și inteligent, această trăsătură de caracter reieșind printr-un mijloc indi- 
rect de caracterizare din ceea ce face. El era elevul preferat al învățătorului Herdelea 
care, insistând pe lângă tatăl lui, reușește să-l convingă să-l dea la școală la Armadia 
ca „să-l facă domn”. Herdelea, convins că băiatul era inteligent și silitor, se strădu- 
ieşte și îi obține o scutire de taxe, dar băiatul renunţă la învățătură după două luni, 
motivând că îi sunt mai dragi muncile câmpului. Cu toate acestea, păstrează cărţile 
pe care mai târziu le citește până ajung ferfeniță, împrumutând chiar de la învățător 
cărţi de povești și gazete vechi. Aceeași inteligenţă este pusă în funcțiune și când 
îşi face un plan pentru a pune mâna pe averea lui Vasile Baciu, deși Eugen Lovines- 
cu aprecia că în această situație e vorba mai mult de o „viclenie procedurală“, iar 
George Călinescu vorbea de o „viclenie instinctuală, caracteristică oricărei ființe 
reduse“. Ion apare astfel ca un fel de brută inocentă, discutând cu Titu Herdelea fără 
pic de jenă dacă planul său de a o seduce pe Ana poate fi eficient. În comentariile 
din casa învățătorului Herdelea se apreciază însă că este lipsit de omenie, așa cum 
este caracterizat direct prin ceea ce spun personajele. 

Lipsa de respect faţă de legile morale ale satului se desprinde printr-un mijloc 
indirect de caracterizare din felul în care, fără nicio jenă, intră în casa lui Vasile Baciu 
ca să se întâlnească cu Ana, profitând de slăbiciunea ei. 

O altă trăsătură de caracter este trăirea intensă, dar aceasta se manifestă exclusiv 
în satisfacerea instinctelor primare. Astfel, după ce setea de pământ, care este domi- 
nanta lui caracterială, este potolită, izbucnește cu o violență surprinzătoare iubirea 
pentru Florica. Din frustrările neîmplinirii iubirii, se produce transformarea lui lon, 
fiindcă el riscă să piardă pământul, încercând să recâștige iubirea Floricăi, pe care o 
trădase tocmai pentru avere. Rece, calculat, Ion a crezut că poate renunța la senti- 
mente omenești și, în fața constatării că în inimă i se trezise o nouă patimă, încearcă 
o strategie similară de câștigare a femeii iubite. Sub pretextul prieteniei cu George, 
găsește prilejuri de a sta în preajma Floricăi și, în cele din urmă, va cădea în capcana 
întinsă de soțul ce putea fi înșelat și sfârșește tragic, fiindcă moare într-un şanţ, după 
ce George îl lovește cu o sapă în cap. Dau 

Ion este însă și harnic, această trăsătură de caracter reieșind in 


care muncește pământul câștigat de la Vasile Baciu. Aid ania 
Personajul este dominat de ambiţie, ca și de o voință imensa m ai: 


Va reuși din această cauză să își depășească condiția, să intre în rândurile ala 
neavând niciun fel de scrupule în privința felului în care se P oară cu ce! n J til 
Ion intră în mai multe relaţii conflictuale cu per sonajele romanului, j horă 
rând cu George, cel care trebuia să fie viitorul soț al Anei. După plecar i) i ia 
bătaia dintre cei doi de la cârciumă anunţă crima din final, prevăzânc aste l 


eacceptând 


direct din felul în 


333 


7- 


ked 


CE Scanned with OKEN Scanner 


| 
| 


personajelor, Într-un conflict violent, se află și cu Vasile Baciu, socrul său, între ei 
neexistând nicio punte de conciliere, fiindcă bătrânul se teme că Ion îi va risipi ave- 
rea. Un conflict se naște și între Ion și Ana, fiindcă lipsa de iubire o va determina pe 
femeie să se rupă definitiv și dramatic de bărbatul pe care îl iubise. Tot într-un con- 
flict se găsește și cu Florica, pe care o trădează pentru a obține pământul. lon se va 
găsi în conflict și cu familia Herdelea, de care se desparte mai ales prin atitudinea 
morală față de modalitatea de obținere a averii. Ion va trăi însă și un conflict interior, 
pentru că patima pentru pământ îl va face să se poarte imoral, să nu aibă scrupule, 
pentru ca în cele din urmă să înțeleagă căderea vieții sale fără salvare. 

Moartea este, în fond, pentru el o eliberare, o ieșire din cercul nenorocului care 
marchează și acest personaj al cărui destin reprezintă eșecul unei lumi întemeiate 
pe obsesia înavulțirii. 


Conţinut 
Punctajul este același ca la subiectul 10. 


Redactare 
Punctajul este același ca la subiectul 1. 


Subiectul 15 


Nuvela este o operă epică în proză, cu un singur fir narativ și o intrigă mai com- 
plicată, care determină conflicte puternice, dezvoltate pentru a pune în evidență 
caracterul mai multor personaje. Cu o acţiune concentrată în jurul unei situaţii cen- 
trale, nuvela este un text epic de dimensiune medie, între schiță și roman. 

„Moara cu noroc“ de Ioan Slavici este o astfel de specie care prezintă transfor- 
marea satului ardelean odată cu pătrunderea relațiilor capitaliste, care fac ca banul 
să își pună amprenta asupra existenţei oamenilor. Poate fi încadrată în realism prin 
observația lucidă asupra existenței și prin impersonalizarea impusă de naratorul 
omniscient. Nota didacticistă și excesiv morală pe care Ioan Slavici o dă creațiilor 
sale nu scade valoarea acestei nuvele ce reprezintă strălucit realismul psihologic. 

Acţiunea este mai complicată chiar dacă respectă structurarea clasică a momen- 
telor subiectului, fiind precedată de un prolog, care este partea de început a unei 
opere literare în care se anunţă tema sau se prezintă conflictul, și este încheiată cu 
un epilog, care este partea finala a unei opere literare ce prezintă ceea ce s-a petrecut 
după încheierea întâmplărilor determinate de intrigă, 

În privinţa acţiunii, G. Călinescu spunea că „e o nuvelă solidă cu subiect de 
roman”, Compoziţional este alcătuită din 17 capitole, acţiunea desfășurându-se în 
apropierea Ineului, pe parcursul unui an, de la Sf. Gheorghe și până la Paștele urmă- 
tor. Nuvela se deschide printr-un dialog care expune termenii unui conflict încheiat, 
conflictul dintre tinerii familiei, care doresc schimbarea, mutarea și bătrâna — perso- 
naj reflector —, care este depozitara unei vechi tradiţii și care ar dori să rămână pe 
loc. Rezistenţa bătrânei este mai mult formală, iar Ana, soția lui Ghiţă, un are dreptul 


la opțiune, bărbatul hotărând singur ce trebuie să facă, trăind iluzia deplinei sale 
libertăţi, și anume libertatea de a voi. 

După acest prolog urmează expozițiunea, care surprinde intrarea în s 
care se va desfășura acțiunea și în care naratorul omniscient face chiar o antici 
arătând că locurile la care nu au ajuns încă sunt „tele“, înlocuind adjectivul si 
cu un sinonim ce marchează mai intens și mai sugestiv nesiguranța ținutului Aaa 
se pătrunde. 

Ghiţă se smulge unor structuri solide, statornicite pe munca fă 
pentru a se introduce într-un alt sistem a cărui valoare supremă es 
mecanism de funcționare nu îl cunoaște. Decizia este curajoasă, aproape aventu- 
roasă, căci bărbatul își asumă toate riscurile, ceea ce constituie și intriga nuvelei 

Această tensiune de început este atenuată printr-o schimbare a unghiului de viu 
dere asupra peisajului, care prezintă apropierea de vechea moară, ce poartă însem- 
nele părăsirii. Ghiţă își înfrânge teama incipientă Printr-o iluzionare a sa și a 
celorlalți, ca instrument de menţinere a prestigiului, încercând să facă abstracţie de 
ceea ce-l înconjoară, natura sălbatică și oamenii amenințători. Cei trei vor umaniza 
locul, trăind fericiți și doar, uneori, în nopțile cu furtună Ghiţă o acoperă protector 
pe Ana, cu o teamă născută din pericolul ascuns în spatele peisajului, transmis parcă 
în tihna traiului lor. 


pațiul în 


cută cu meșteșug, 
te banul și al cărui 


Desfășurarea acțiunii este destul de amplă și urmărește traseul transformării câr- 
ciumarului. Nimic nu pare a ameninţa la început liniștea familiei, dar Ghiţă nu poate 
ignora faptul că adevărații stăpâni ai locurilor sunt porcarii, organizați și ei într-o 
structură poate la fel de solidă ca cea pe care o părăsise cârciumarul. La început, 
porcarii sunt simpli clienți, până într-o zi, când trei dintre ei îl privesc pe cârciumar 
cu un aer de superioritate și pleacă fără să plătească. În sfârșit, apare Lică, care este 
considerat un vârf ierarhic și justițiar. Lică este un bărbat în putere, frumos și nimic 
din înfățișarea lui fizică nu permite pătrunderea în adâncurile sale sufletești. El atacă 
de pe poziţia stăpânului, considerând că acest nou cârciumar trebuie să i se supună, 
dar Ghiţă rezistă și nu vrea să-i divulge nimic despre trecerea oamenilor Sămădău- 
lui, ceea ce ar fi îngreunat impunerea tranzacţiilor de pe picior de egalitate. În acest 
moment, capul familiei este trădat de femei, care, neacceptând să ia el însuși toate 
hotărârile, vorbesc despre trecerea oamenilor Sămădăului, care nu au plătit. Auto- 
ritatea lui Ghiţă este subminată, fapt pe care Lică îl subliniază după ce rămân singuri, 
sfătuindu-l să le spună femeilor să vorbească altă dată mai puţin. Raportul de forțe 
se schimbă brusc și Sămădăul crede că a câștigat, cerându-i cârciumarului să cola- 
boreze cu el. SR vina 

Ghiţă nu acceptă însă imediat situația, fiind apăsat de două griji: familia şi „gura 
lumii“, care îi apar ca două forţe constrângătoare în luarea unei decizii. Integrarea 
în structurile sociale rurale devine esenţială pentru personajele lui Slavici, G. Cali- 
nescu subliniind în „Istoria literaturii române de la origini și până în prezent “că 
„Scriitorul ardelean nu idealizează și nu tratează cazuri de izolare“. Personajele se 
definesc prin oglindirea lor în ceilalți, Magdalena Popescu în monografia despre 
Slavici, constatând că „relaţia individ-colectivitate reprezintă cel mai important fac- 

tor pentru menținerea coerenței interioare a personajului“. De aici și evidenta notă 
realistă la Slavici, dată și de elementele de oralitate introduse în scrierile sale, după 
cum observa Tudor Vianu în „Arta prozatorilor români“. 

Ceea ce trebuie să apere Ghiţă este autoritatea sa și nu scrupulele morale îl vor 
împiedica să colaboreze cu Lică, ci teama că aceasta îi va fi diminuată prin acceptarea 
Sămădăului. Este revelatoare din acest punct de vedere scena în care, pentru a-și 
impune prețul colaborării, Lică își trimite tovarășii la han. Ghiţă simte că nu poate 
accepta, gândindu-se la ceea ce vor spune oamenii din han și mai ales la ceea ce vor 
spune ai săi și de aici gesturile de brutalitate neînţeleasă faţă de Ana. În felul acesta 
se poate afirma că principalul conflict interior al lui Ghiţă este cel dintre vanitate ca 
manifestare a individualităţii și negarea ei prin constrângere autoritară, reprezentată 
de societate. Revelarea adâncimii psihologice a personajului se face prin acumularea 
de detalii exterioare a căror coerenţă se evidențiază doar printr-o privire de ansam- 
blu, care pune personajul în relaţii cu ceilalți, oferind însă și punctul de vedere al 
naratorului, și chiar al personajului, pus să dialogheze sau să susțină ample mono- 
loguri interioare. Se produce la Slavici o anumită dispersie a opiniei personajului în 
opinia naratorului, fapt marcat la nivel stilistic de prezenţa stilului indirect liber. 

Manifestarea excesivă a individualităţii se transformă astfel într-un fel de vină, 
care trebuie pedepsită din cauza orgoliului de a ignora forța exterioară a mediului 
social. Ghiţă va urma un astfel de traiect al destinului său, Sămădăul atacându-l toc- 
mai în punctul său slab: vanitatea. La început, îl va obosi prin așteptare, făcându-l 
să se teamă de apariţiile sale ciudate și pline de mister, pentru ca, atunci când îl va 
simți epuizat, să-l atace. Cârciumarul cere condiţii de reciprocitate și îi sugerează 
Sămădăului că la rândul lui îl poate ataca. Acesta însă găsește soluția prin care îl 
face dependent de sine. El îi „împrumută“ banii câștigați până atunci, împiedicând 
colaborarea lui Ghiţă cu autorităţile și făcându-l părtaș la rău. Ghiţă se crede deci 
deposedat și se autoizolează, sperând că autoritatea nu îi fusese atinsă. Lică va greși 
însă și el, lovind gratuit vanitatea lui Ghiţă, spunându-i cu ironie: „Așa-i că te-ai făcut 
blând ca mielușelul?“ Din acest orgoliu se va naște setea de răzbunare și de dreptate 
a cârciumarului. 

După ce îi distruge lui Ghiţă imaginea lui despre sine, Lică va distruge imaginea 
lumii despre cârciumar, făcând să fie implicat în jefuirea cămătarului și în uciderea 
femeii, fiindu-i Sămădăului intermediar al schimbării valorilor furate. Atunci când 
este dus în faţa instanței și planează asupra lui o grea bănuială, Ghiţă se prăbușește 
definitiv, bărbatul plângând într-un acces de dezvinovăţire completă. Pierzând totul 
fără o vinovăţie reală, el nu mai poate fi decât ceea ce-i oferă Sămădăul, trecutul pă- 
rându-i străin. Axa vieţii lui morale este frântă din acest moment și de acum începe 
dedublarea care-l va face să oscileze permanent între lăcomia pentru bani pe care 
tot Lică i-a sugerat-o ca patimă supremă și vanitatea care răbufnește din când în 
când. Astfel, conflictele exterioare determină conflictele interioare, produse de sen- 
timente și opțiuni contradictorii. Ghiţă se va menţine într-o inerție care-l va face să 
primească banii însemnați de crimă şi să denunțe gestul jandarmeriei, oprindu-și 
însă partea sa. 

Sămădăul ar dori să-l stăpânească pe Ghiţă definitiv, luându-i și ultimul senti- 
ment prin care își manifestă vanitatea: iubirea de soţie, cerându-i să îl lase o noapte 
cu Ana. Această ultimă umilință mobilizează însă întreaga energie a bărbatului ce 
fusese distrus ca ființă umană. Ca să îl prindă pe cel care îl îngenunchease, Ghiţă 

aruncă drept momeală femeia cu speranţa că ea va rezista. Lică scapă și cârciumarul 
întors la femeia vinovată, pregetă, calculează, întârzie, îndeplinind parcă un ritual. 
Ceea ce face el nu € de fapt un omor, ci o sinucidere comună și salvatoare încercând 
să scoată din rău printr-un alt rău violent pe ființa împinsă de el însuși în păcat 
t constituie și punctul culminant. Pentru el, omorul are înțelesul ma 
căci femeia nu mai poate ieși decât astfel din imensul chin al păca- 
rul îndeplinește în felul acesta un destin previzibil încă din prima 
frază a nuvelei, căci el poartă cu sine un hybris, de care este marcat din momentul 
în care a ignorat ancestralele legi nescrise ale comunităţii arhaice pe care o reprezintă 
bătrâna, crezând că va stăpâni legile care guvernau lumea nouă în care intră prin 
torta individualității sale. În deznodământ, Ghiţă este omorât de unul dintre oamenii 
lui Lică, iar hanul „Moara cu noroc” este incendiat din porunca celui din urmă. De 
aici şi însingurarea personajului şi eșecul său final, atât de plastic simbolizat de ar- 
derea hanului. Focul sugerează purificarea și absolvirea de vină a personajelor, idee 
ale cărei rădăcini se găsesc într-o Antichitate clasică de care amintesc și destinele grave 
ale personajelor ce pot fi apropiate de cele ale tragediilor greceşti. Epilogul constituie 
o concluzie moralizatoare, spusă tot de bătrână, ceea ce dă simetrie nuvelei. 
Personajele lui Slavici sunt puternic individualizate și se remarcă prin marea putere 
de interiorizare. Este urmărit zbuciumul sufletesc al acestora și reprezentativ este 
protagonistul, cârciumarul Ghiţă. El are valoare exponențială pentru lumea în care 
trăieşte, fiind un ins energic, cu gustul riscului și cu inițiativă. El este admirat chiar 
și de Lică, adversarul său, care-i spune că este „om cu minte“ și „cu multă ură în su- 
flet”, pentru a evidenția forța sa interioară. Vanitos, el ajunge să piardă, sfârșind tragic. 
Originalitatea artei portretistice la Slavici constă în faptul că personajele au însu- 
şiri numeroase, pozitive și negative, calități și defecte, voinţă și slăbiciune, atitudini 
ferme și ezitări, îndrăzneală și temeri, iubesc sau urăsc după împrejurări, sunt păti- 
mașe sau rezonabile. Au, în general, comportarea unor fiinţe reale. Astfel prezentați 
oamenii, portretul lor moral este, de regulă, complex și adesea alcătuit din trăsături 
contradictorii. 
Se povestește la persoana a III-a, nar 
cele mai ascunse gânduri ale personajelor sale. 
Aceste trăsături fac din „Moara cu noroc“ o 
realiste. 


Acest momen 
act de dragoste, 
tului. Cârciuma 


atorul fiind omniscient, cunoscând până și 


capodoperă a literaturii române 


Conţinut 
+ precizarea a două caracte 


e prezentarea a patru eleme 


2x 2 p.= 4 puncte 
u ale compoziției; 
4x 1 p.= 4 puncte 
are nuanțată și adec- 


ristici ale nuvelei; 
nte de construcție a subiectului și/sa 


ntre două personaje prin prezent 


+ evidenţierea relaţiilor di 
vată 4p./prezentare superficială, schematică 2 p.; i 4 puncte 
e susținerea opiniei formulate cu argumente adecvate 4p. / încercarea de susținere 
a opiniei sau schematism 2 p./simpla formulare a opiniei 1 p. 4 puncte 
Redactare 
Punctajul este același ca la subiectul 1. 
Ss 

Subiectul 16 

Tudor Arghezi reprezintă în literatura interbelică o situație particulară, fiindcă 
tematic este un poet legat de tradiționalism, dar și de modernism, ceea,ce dă cr eației 
sale un anume eclectism. Poetul aparţine modernismului, mai ales prin „categoriile 
negative“, cum le numea Hugo Friedrich în „Structura liricii moderne“, fiindcă 
este cel care a cultivat „estetica urâtului” bazată pe o expresivitate șocantă. Matei 
Călinescu, în lucrarea „Conceptul modern de poezie“, observa că această categorie 
estetică îl singularizează pe Arghezi ca reprezentant al „poeticii antipoeticului În 
felul acesta Arghezi lărgește ideea de poezie, renunțând la concepția tradițională 
despre creaţie. Cu toate acestea, Arghezi nu pierde legătura cu neamul lui de plugari, 
exprimând în versurile sale o opțiune socială evidentă. l l 
În volumul de debut, „Cuvinte potrivite”, apărut în 1927, prima poezie este „Tes- 
tament“ care evidențiază legătura cu poporul din care artistul s-a născut. La rândul 
său, aşa cum sugerează și titlul, creatorul lasă o moștenire intelectuală generațiilor 
care vor urma. Glasul artistului devine o chintesenţă a ascensiunii estetice a popo- 
rului, deși el nu reprezintă decât „o treaptă din evoluția acestui neam“, cum se spune 
metaforic în text. 

„Testament“ se înscrie astfel în seria artelor poetice moderniste ale literaturii ro- 
mâne din perioada interbelică alături de „Eu nu strivesc corola de minuni a lumii“ 
de Lucian Blaga și „Din ceas dedus ...“ de Ion Barbu, fiind o artă poetică în care 
creaţia este privită din interior, eul liric identificându-se cu eul auctorial, fapt vizibil 
în construirea discursului poetic la persoana I singular. 

Textul începe cu un verb la forma negativă care trebuie relaționat cu ideea de 
moştenire pe care o aduce titlul, punându-se: „Nu-ţi voi lăsa drept bunuri, după 
moarte, / Decât un nume adunat pe-o carte“. Bunurile nu sunt bunuri materiale, așa 
cum se obișnuiește într-un testament, ci sunt O moștenire culturală. Adresarea di- 
rectă și folosirea persoanei a II-a singular evidențiază legătura afectivă cu urmașii 
a căror misiune este să urce pe verticala istoriei. Legătura cu înaintașii este eviden- 
țiată de la început, fiindcă în cartea creatorului se oglindește condiția neamului, care 
a fost ţinut în întuneric, așa cum sugerează metafora „serii“, accentuată de epitetul 
„răzvrătită“ ce sugerează revolta plugarului, căruia îi este refuzat orice drept în afară 
de cel al muncii silnice. Creaţia artistică a cărturarului surprinde și acest efort al co- 
lectivităţii de a atinge lumina și de a trece prin „râpi și gropi adânci“. Acestea sunt 
niște simboluri ale momentelor dramatice ale istoriei neamului, care va reuși însă 
să-și depășească condiţia și să ajungă la cunoaștere și artă. Efortul trudnic este sugerat 
și de sunetele sacadate ale versului citat și care este alcătuit din cuvinte monosilabice 
cu excepţia ultimului care este bisilabic. Această rupere de ritm transmite îndârjirea 
căutării luminii pentru generațiile următoare. Vocativul „fiule“ desemnează poste- 
ritatea, a cărei obligaţie rămâne să mai urce o treaptă. George Călinescu observa în 
„Istoria literaturii române de la origini până în prezent“ că această idee a legăturii 
între generații evidenţiază de fapt „teribila sforţare“ a neamului, și nu „iubirea fiului 
pentru străbun”. În viziunea argheziană, creaţia reprezintă începutul unei evoluții 
viitoare în mod special, așa cum sugerează metafora „treptei“, și nu ideea orgoliului 
artistic. Pentru creator nu este important să își exprime personalitatea ca pe un lucru 

ieşit din comun, ci ca personalitatea lui să ajute evoluția poporului din care face 
parte. S-ar putea spune că singurul orgoliu al creatorului este acela de a putea dărui 
celorlalţi o condiţie superioară. 

Creaţia artistică devine „o carte de căpătâi“ ce se transformă în „hrisov“. Arhais- 
mul sugerează ideea de intrare în posesie a unei culturi care marchează începutul 
înfloririi spirituale a neamului. În același timp, se poate observa concentrarea în 
creaţie a sacrificiului înaintașilor care și-au vărsat osemintele în opera celui care 
este primul artist al neamului. 

În strofa a treia se produce o schimbare de persoană folosindu-se pentru prima 
dată persoana I plural pentru a se sugera includerea artistului în neamul său. Ideea 
transformării pe care o face individul, creatorul, se reflectă asupra întregului neam. 
În felul acesta se schimbă „sapa-n condei și brazda-n călimară”, sugerându-se tre- 
cerea de la munca fizică la munca intelectuală. Se produce și o schimbare de timp, 
fiindcă se trece de la prezent la perfectul compus, care exprimă o acțiune trecută și 
încheiată. Tot ceea ce a fost anterior, „sudoarea muncii sutelor de ani“, s-a transmis 
în carte, reprezentând un proces încheiat. 

Se poate observa o radicală modificare a concepției tradiționale asupra vocabu- 
larului poetic, pentru că artistul păstrează limbajul bătrânilor, „graiul lor cu-ndem- 
nuri pentru vite“, pentru a crea un alt fel de frumos. Actul creației e desemnat de 
verbul „a ivi“ la persoana I singular, diateza activă, subliniat și de pronumele per- 
sonal cu funcția de subiect al cărui rol este să pună în lumină eul auctorial. Rezul- 
tatul acestei reacții sunt „cuvintele potrivite“, care devin începutul unei arte născute 
dintr-un joc în care termenii trebuie să se potrivească. Epitetul are tocmai rolul de 
a reliefa perfecțiunea construcției poetice în care contextul transformă urâtul, făcându-l 
frumos prin meșteșugul orfic. Limbajul comun este înnobilat prin supunerea la re- 
gula artistică, astfel încât versurile devin metaforic „icoane“ la care pot să se închine 
toți cei ce vor urma artistului. Efortul creator este sugerat de epitetul „frământate“ 
care, în esenţă, reprezintă aceeași trudă a muncii pe care o cunoscuse întregul neam 
de iobagi ce pentru prima dată pot să se exprime în cartea artistului. Tot ceea ce părea 
uzat, bun de aruncat, așa cum sugerează metafora „zdrenţelor“, se preschimbă în 
„muguri“ și „coroane“ ce simbolizează viitorul și aristocratismul intelectual, faptul 
că un artist poate deveni un fel de cap încoronat. Aceste antiteze continuă prin opo- 
ziţia dintre „veninul“ care poate sugera ura, dar și revolta și „mierea“, simbol al 
dulceții, al plăcerii. Limbajul este atât de mult modificat în semnificație, încât chiar 
și limbajul trivial poate uneori să devină o melodie încântătoare. Repetiţia anafo- 
rică a verbului auxiliar „am“ subliniază tocmai capacitatea de sugestie a limbajului, 
puterea de a da sensuri noi cuvintelor, fiindcă ocara poate să toarcă „ușure“ sau 
poate „să-mbie“ sau „să-njure“. 

Doi sunt pilonii creației argheziene: schimbarea limbajului poetic și proslăvirea 
înaintaşilor. De aceea conștiința că artistul a schimbat felul de a face poezie nu duce 
la ruperea legăturii cu strămoșii. Pentru Arghezi sacrificiul înaintaşilor este o teme- 
lie pe care se înalță orice clădire de gând şi de faptă. În consecinţă, se produce o 
sanctificare a strămoșilor care este sugerată de metafora cenușii „morților din vatră“ 
transformate într-un Dumnezeu a cărui forță echivalează cu tăria pietrii. „Hotarul 

înalt“ poate fi prezentul care desparte trecutul și viitorul ce pot fi simbolic cele două 
lumi de pe poale. În acest hotar, artistul are datoria de a păzi valorile naționale. 

Dacă în primele versuri cartea era o expresie a viziunii personale a creatorului 
despre lume, în finalul poeziei ajunge să exprime întreaga colectivitate, fapt surprins 
de adjectivul pronominal posesiv „noastră“ de persoana întâi plural. Vioara, ca sim- 
bol al creaţiei artistice, exprimă durerea tuturor, care încetează să mai fie, așa cum 
arată epitetul dublu, „surdă și amară”. Exteriorizarea trăirii intense este exprimată 
de vitalitatea dansului, amintind de petrecerile dionisiace în care sacrificiul ţapului 
era un prilej de bucurie. Este metaforic o moarte a stăpânului, care nu mai e singurul 
ce are acces la marile valori spirituale ale umanităţii. 

Versurile care urmează sunt reprezentative pentru arta poetică argheziană, fiindcă 
exprimă esența esteticii urâtului: „Din bube, mucegaiuri și noroi /Iscat-am frumuseți 
și prețuri noi”. Enumeraţia sugerează toate aspectele urâte ale existenţei, toată mi- 
zeria umană, socială și naturală pe care artistul o poate transforma în frumuseți și 
valori inestimabile. Se creează o anumită ambiguitate fertilă în explicaţii prin folo- 
sirea formei inverse a perfectului compus „iscat-am“, fiindcă forma de persoana 
întâi singular este omonimă cu cea de persoana întâi plural, astfel încât creatorul se 
identifică din nou cu neamul din care a apărut. „Biciul răbdat“, simbol al sclaviei 
neamului, transmite suferinţa în cuvinte care pot izbăvi atât durerea suportată de cei 
obidiți, cât și greșeala celui care a fost călău. La rândul lui, stăpânul ajunge să fie 
pedepsit cu dispariţia, fiindcă devine „odrasla vie a crimei tuturor“, omorul con- 
stând în uciderea sclaviei. Cei asupriţi, reprezentaţi metaforic de „ramura obscură“, 
au ieșit la lumină și au reușit să dea rod, prin carte, durerii îndurate de atâta timp. 

Ultima strofă sugerează noul tip de creație pe care artistul ridicat dintr-un neam 
obidit l-a inventat. Pentru prima dată robul reușește să unească trăirea intensă cu 
rafinamentul şi detașarea artistică, ceea ce dă naștere unei noi valori intelectuale cu 
o unitate indestructibilă asemănată cu „fierul cald îmbrățișat în clește“. Cazna scri- 
sului presupune în viziunea argheziană meșteșug, „slovă făurită“, ce reprezintă ex- 
presia elaborată și sentimentul sugerat metaforic de „slova de foc“. Preschimbarea 
suferinței în bucurie produce un adevărat catharsis, concept estetic prin care se ex- 
primă purificarea sufletului de orice pasiune josnică prin artă. Astfel, domniţa și 
domnul reprezintă posibilii cititori ai cărții scrise de robul ajuns creator și care prin 
opera sa produce înălțarea intelectuală nu numai a neamului său, ci și a foștilor stă- 
pâni. Artistul devine conștient de valoarea operei sale, știind că ea exprimă varietatea 
lumii din care el s-a născut. 

Se poate conchide că arta argheziană este cu precădere una modernistă, dar ră- 
dăcinile acesteia se află într-un trecut plin de suferinţă de care niciodată creatorul nu 
se dezice. Se observă astfel un anume eclectism în modernismul arghezian care îm- 
bină teme tradiționale cu teme moderniste, inventând metafore surprinzătoare, dar 
menţinând o versificaţie de tip tradițional. 


Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 

Subiectul 17 


Apariţia lui „on“ de Liviu Rebreanu în 1920 modifică structura epică romanescă 
din istoria literaturii noastre, ceea ce îl făcea pe George Călinescu să-l considere pe 
Rebreanu „ctitorul romanului românesc“. Aparţinând realismului, acest roman își 
propune să zugrăvească existența obișnuită, aspirând la realizarea unei imagini glo- 
bale a lumii, motiv pentru care universul fictiv al operei este construit după principiul 
verosimilității. Lumea acestui roman seamănă cu lumea rurală a satului ardelenesc, 
vorbindu-se adeseori de aspectul său monografic, de viziunea unitară asupra me- 
diului rural din Transilvania începutului de secol. Tema romanului este posesia pă- 
mântului, care determină structurarea comunităţii sătești. Este memorabilă în acest 
sens scena horei în care întreg satul vine în curtea văduvei lui Maxim Oprea. Există 
o anume stratificare socială, fruntașii satului fiind priviţi cu un respect venit din 
considerația pe care toți o acordau averii, atât cei care n-o aveau, săracii, cât şi cei 
care, bogați fiind, doreau să mai adauge ceva bunurilor avute. Învățătorul cu familia 
lui, ca și preotul satului reprezintă o intelectualitate rurală ce se considera deasupra 
realității țărănești, crezând că sunt îndreptățiți să o judece, așa cum se întâmplă în 
casa lui Herdelea când se comentează drama lui Ion. Hora în care se prind flăcăii 
este expresia unei vitalități primare și devine simbolul instinctualității dezlănţuite 
pe care o va dovedi mai târziu Ion. Nicolae Manolescu în „Arca lui Noe“ remarca va- 
loarea de simbol a horei pe care o considera „o horă a soartei”, pentru că toate per- 
sonajele, privite în relațiile lor conflictuale sunt prinse în ea. Dansul lui Ion și al Anei, 
care este fascinată de frumuseţea flăcăului, acutizează conflictul cu George, cel care 
trebuia să fie viitorul soț al fetei și care se simte trădat. Astfel, Ion încalcă regulile 
nescrise ale satului, desprinzându-se din grupul celor săraci și încercând să o cuce- 
rească pe fata lui Vasile Baciu. În felul acesta, băiatul Glanetașului îl jignește pe 
George, care o iubea sincer pe Ana, spre deosebire de el, pentru care fata era doar 
un mijloc de a obține averea. Tot la horă apare și conflictul dintre Ana şi Florica, pe 
care Ion o abandonează, chiar dacă părea a o iubi. Nu întâmplător, ea se va căsători 
cu George, care îi va deveni opozant lui Ion nu numai ca pretendent la mâna Anei, 
ci și ca amant al Floricăi. Un alt conflict vizibil în această horă este cel dintre lon și 
Vasile Baciu, fiindcă acestuia din urmă îi este teamă ca Ion să nu repete istoria tatălui 
său și după ce va pune mâna pe avere, prin căsătoria cu Ana, să o risipească. Nu 
există nicio punte de conciliere între cei doi, Vasile Baciu nefiind înduplecat nici 
măcar de dragostea pentru fiica lui pe care o bate cu bestialitate, considerând-o vi- 
novată de riscul de a pierde pământul pentru care muncise toată viața. 

Satul în viziunea lui Rebreanu este stratificat social pe principii economice, pămân- 
tul devenind criteriul absolut după care sunt judecaţi oamenii şi după care se ordo- 
nează relaţiile dintre ei. Acest criteriu este valabil și în rândul intelectualilor, fiindcă 
Herdelea, construindu-și casa pe pământul bisericii, cu aprobarea preotului Belciug, 
se teme, în momentul în care relaţiile lor se răcesc, că s-ar putea să-și piardă întreaga 
agoniseală. 

Dorinţa de a deține avere determină caracterial oamenii şi George Călinescu 
observa că lon vrea pământ „dintr-un instinct puternic de apărare“, fiindcă numai 

astfel își poate asigura o existenţă îndestulată. Uneori, această patimă a averii defor- 
mează oamenii caracterial, fiindcă Paraschiva îl alungă pe Dumitru Moarcăș în mo- 
mentul în care acesta vinde casa și grădina fără știrea ei, pentru că ea îl îngrijise 
20 de ani în speranța că va pune mâna pe puţina avere a bătrânului. 

Chiar și viaţa de familie este întemeiată tot pe interese economice, George Căli- 
nescu observând că femeia reprezintă „două braţe de lucru, o zestre și o producă- 
toare de copii“. După trecerea crizei erotice, feminitatea ei nu mai înseamnă nimic, 
şi cazul Anei este tipic pentru lumea rurală. Bătută de tată, înșelată în dragostea 
pentru lon, ea nu mai găsește decât o singură soluţie de ieșire, sinuciderea. Ana in- 
vocă un noroc inexistent și trăiește un destin fără salvare, fiindcă drama ei nu are 
niciun ecou în sufletul celorlalți. Scena sinuciderii, prezentată aproape cinematogra- 
fic, are un tragism accentuat de faptul că, în grajd, nici măcar animalele nu reacțio- 
nează la ce se întâmplă. Destinul Floricăi pare a avea o altă traiectorie, fiindcă, deși 
se mărită cu George tot din interese economice, este iubită, și, mai mult, Ion rămâne 
în continuare interesat de prezenţa ei feminină, dar și ea eșuează total, pentru că își 
va trăda soțul și apoi își va pierde și iubitul, rămânând definitiv stigmatizată. 

Satul trăiește în viziunea lui Rebreanu și prin datinile sale care oglindesc un stră- 
vechi mod de viaţă. Nașterea, botezul, nunta, moartea sunt momente care marchează 
viaţa în universul rural. Alături de acestea, apar ca un caz particular al satului arde- 
lenesc relațiile românilor cu stăpânirea austro-ungară. Cei mai afectați sunt intelec- 
tualii care trăiesc un conflict interior, încercând să se delimiteze în diferite feluri de 
autoritatea politică: avocatul Grofșoru luptă pe căi legale, profesorul Spătaru este 
un extremist, Titu Herdelea crede în puterea scrisului, iar învățătorul Herdelea este 
mai rezervat, știind că depinde de autoritate ca funcţionar al statului. 

Construcţia subiectului respectă ordinea cronologică și acțiunea se desfășoară 
coerent, fără apariția unor situații neprevăzute, evoluția acțiunii putând fi anticipată. 
Astfel, romanul are două părți, prima intitulată „Glasul pământului“, și a doua, 
„Glasul iubirii“. În prima parte se urmărește felul în care Ion, seducând-o pe Ana, 
reușește să pună mâna pe zestrea ei, în timp ce, în a doua parte, este surprinsă renaș- 
terea sentimentului iubirii cu o violență surprinzătoare, astfel încât el se va întoarce 
la Florica, înțelegând că iubirea este mai importantă decât averea. Este de remarcat 
și faptul că romanul are 13 capitole, număr considerat nefast și care sugerează drama 
din final. 

Ca orice roman realist există o simetrie a incipitului cu finalul, realizată prin des- 
crierea drumului prin care se ajunge în satul Pripas, locul acţiunii romanului. Nicolae 
Manolescu spunea că acest drum face legătura între lumea reală și lumea ficţiunii 
care este un spațiu închis, fiind o lume încremenită într-o existență străveche. 
Această descriere supusă convenției veridicității are multe detalii, multe toponime 
și anunţă simbolic destinul tragic al personajelor prin troița pe care se găsește un Hris- 
tos de tinichea, Finalul este închis, rezolvând conflictele și nepermiţând cititorului 
altă interpretare. Descrierea finală are rolul de a trece din această lume imaginară în 
lumea reală. 

Există și o serie de planuri paralele care fac ca acţiunea să înainteze, prezentându-se 
nu numai viaţa țărănimii, ci și cea a intelectualităţii sătești, astfel încât nunta Anel 

cu Ion are ecou în nunta Laurei cu Pintea și conflictul dintre Ion și George în con- 
flictul dintre Herdelea și Belciug. 

Personajele sunt, ca în romanele realiste, tipuri reprezentând categorii umane. 

Naratorul este omniscient, relatând la persoana a III-a, neutru și impersonal. 

În concluzie, se poate spune că „lon“ reprezintă un fel de poetică a artei narative, 
în ciuda similitudinii universului ficțional cu cel real, Nicolae Manolescu observând 
că descrierea drumului de la început și de la sfârșit este o „metaforă a romanescului“, 
opera constituindu-se într-o imago mundi ce rămâne în totalitate în ficțiune. 


Conţinut 
Punctajul este același ca la subiectul 6. 


Redactare 
Punctajul este același ca la subiectul 1. 


Subiectul 18 


a. 
Felix Sima este personajul principal din romanul „Enigma Otiliei“ de George Că- 
linescu. El este fiul unui medic militar care îi transmite pasiunea pentru medicină. 
Mama îi moare când avea o vârstă mică și tatăl dispare când termină liceul. Nefiind 
încă major, tatăl său îl indicase ca tutore pentru administrarea bunurilor pe care le 
moștenește pe fratele său, Costache Giurgiuveanu. Felix nu păstrase însă legătura 
cu unchiul său, pe care nu-l văzuse de mulți ani, relaţiile lor de rudenie reducân- 
du-se la schimbarea de scrisori ceremonioase cu ocazia sărbătorilor. Felix este nevoit 
să plece de la Iași și să vină la București la unchiul său pentru a-și continua studiile. 
Romanul începe chiar cu sosirea lui Felix în strada Antim unde locuia unchiul său. 
El este surprins într-o seară de iulie de la începutul secolului XX pășind atent de-a 
lungul zidurilor și mutând dintr-o mână în alta o valiză ce părea foarte grea. 
Portretul fizic al lui Felix Sima, făcut după tehnica balzaciană a romanului, chiar 
la început, dezvăluie stângăcia adolescentină pe care o exprimă prezenţa lui. Nara- 
torul îi face printr-un mijloc direct de caracterizare un portret detaliat. El este îm- 
brăcat într-o uniformă de licean, neagră, bine strânsă pe talie și semănând mai mult 
cu un veșmânt militar. Gulerul tare, foarte ridicat, și șapca înaltă îi dădeau un aer 
bărbătesc și elegant. Faţa îi era însă „juvenilă și prelungă“, aproape feminină din 
pricina șuviţelor mari de păr care ieșeau din șapcă. Culoarea „măslinie“ a obrazului 
și „tăietura elinică” a nasului sugerau un caracter voluntar. Pe chip i se citea o anu- 
mită dezorientare, fiindcă trecea de pe un trotuar pe altul, căutând casa în care locuia 
unchiul său. Înfăţișarea fizică este pentru Felix şi o modalitate de apropiere de cea 
pe care o iubește, pentru că Otilia îi va spune, în momentul în care privesc o foto- 
grafie veche, că cei doi copii pe care îi văd sunt el și ea, numai că fetiţa este el şi bă- 
ieţelul este ea. Printr-un mijloc indirect de caracterizare, aprecierea Otiliei sugerează 
că aspectul copilăresc, care șterge diferenţele dintre ei, nu face decât să-i apropie și 
exprimă o posibilitate de comunicare mai profundă. În finalul romanului, cumva 
simetric și în opoziţie cu descrierea fizică de la început, Felix este înfățișat ca un băr- 
bat stăpân pe sine și elegant, al cărui fel de a se îmbrăca exprimă împlinirea socială. 

Portretul moral este construit pe dorința de cunoaștere a lui Felix, care devine 
tipul intelectualului. El amintește de Jim din „Cartea nunții” și îl prefigurează pe 
Ioanide. Vrea să urmeze medicina și, mai mult, îi mărturisește Otiliei, autocaracte- 
rizându-se, că vrea să fie un nume în știința medicală. Publică articole încă din fa- 
cultate și nu se va mulțumi cu tratamente banale cum făcea Weissmann, unul dintre 
colegii săi. Pascalopol vede însă în această dorinţă a lui Felix aspiraţia de a continua 
tradiţia familiei, pe când Aglae îi reproșează o anumită lipsă de conștientizare a pro- 
priei situații, fiindcă, după părerea ei, un orfan trebuie să aleagă o meserie mai puţin 
costisitoare, caracterizându-l indirect ca fiind prea orgolios. Lui Felix îi place să știe 
şi învaţă cu pasiune, reușind în cele din urmă să ajungă savant și dovedind, printr-un 
mod indirect de caracterizare, că este cu adevărat un intelectual superior. 

Felix este surprins în adolescenţă în momentul în care se îndrăgostește pentru 
prima oară. Prin Otilia el descoperă dragostea care i se dezvăluie ca un sentiment 
tulburător, pe care nu îl poate stăpâni. Lipsit de căldura maternă, fiindcă mama îi 
murise de când era mic, Felix descoperă cu uimire apropierea afectivă de o femeie. 
Este fascinat de prezența Otiliei și o admiră, respectând-o. Această trăsătură de ca- 
racter a lui Felix este dezvăluită printr-un mijloc indirect de caracterizare din faptele 
sale în episodul din seara dinaintea plecării Otiliei. El intră în camera fetei și în dez- 
ordinea ei recunoaște cu încântare temperamentul imprevizibil și capricios al aces- 
teia. Când ea dorește să i se dăruiască, Felix o refuză, gândindu-se că mai ales trebuie 
să o respecte. A doua zi, când se va trezi în camera fetei, va constata că a pierdut 
pentru totdeauna posibilitatea de a-și împlini iubirea, fiindcă ea, deși se simţea atrasă 
de Felix, pe care-l admira pentru calitățile sale intelectuale, pentru stăpânirea de 
sine și pentru abnegație, îl va prefera pe Pascalopol, în prezenţa căruia se simțea 
mai în siguranţă. 

O altă trăsătură de caracter este cavalerismul, fiindcă Felix o va apăra permanent 
pe Otilia de agresiunea clanului Tulea. Din felul în care o apără atunci când este bâr- 
fită de Aglae reiese indirect această trăsătură de caracter. Atunci când constată cu 
surprindere și cu o ușoară revoltă că Otilia nu este fiica lui Giurgiuveanu, consideră 
că trebuie să devină ocrotitorul ei, reieșind indirect, din ceea ce face, cavalerismul 
lui. Va observa însă cu neplăcere și cu sentimentul unei rivalități masculine că Otilia 
nu acceptă protecţie decât din partea lui Pascalopol, cu a cărei galanterie și genero- 
zitate nu putea rivaliza. | 

Atracția pe care Felix o va simţi față de Otilia se va transforma încetul cu încetul 
într-o ușoară tiranie, reieșită, printr-un mijloc indirect de caracterizare, din felul în 
care o urmărește permanent, simțind nevoia să fie lângă ea. El o caută în grădină, în 
casă, și atunci când nu o găsește îi place să îi scotocească prin lucruri, fiind încântat 
de parfumul nedefinit pe care ea îl lasă în urmă multă vreme după ce trece. 

Se simte totuși dezamăgit și jignit când este părăsit de Otilia. Din această cauză va 
căuta dragostea în relaţii cu alte femei fără a putea să o găsească însă. Relaţia cu 
demimondena Georgeta se dovedește a fi inconsistentă și trecătoare. Niciodată Felix 
nu va mai găsi în relaţia cu o femeie farmecul tulburării erotice pe care îl descope- 
rise îndrăgostindu-se de Otilia. Acest lucru reiese indirect și din felul în care va privi 
neafectat peste ani fotografia Otiliei în care nu se vede decât o femeie oarecare, 

neinteresantă, nemaiputând să se regăsească nici pe sine, adolescent tulburat în faţa 


rimei iubiri. 
O altă trăsătu 
nereţe. Otilia îi a 
poate să-i răspun 


ră marcantă a lui Felix este echilibrul de care dă dovadă încă din ti- 
dmiră această stăpânire de sine, fiind impresionată de felul în care 
dă Aglaei și de felul în care, în cele din urmă, își construiește exis- 
tenta. Acest echilibru îl ajută să depășească singura tulburare din viața sa, reprezen- 
tată de dragostea pentru Otilia, și să pășească senin și încrezător spre un viitor în 
care își va împlini destinul de om de știință. 

Felix Sima este tipul intelectualului, care este una dintre constantele creaţiei lui 
George Călinescu, fiindcă, așa cum am mai arătat, el are ceva din Jim din „Cartea 


nunţii” și este un fel de Ioanide tânăr. 


b. 
Fred Vasilescu este, ca și celelalte personaje din „Patul lui Procust” de Camil Pe- 


trescu, un personaj construit din însumarea mai multor viziuni despre el, chiar dacă 
cea mai mare parte a romanului cuprinde jurnalul său. Este tânăr și face parte din 
lumea bună a Bucureștiului interbelic. Este bogat şi are pasiuni costisitoare, fiindcă 
îi place să conducă avionul, sport aflat la începuturi în epocă. De asemenea, crește 
cai de rasă și participă la viaţa mondenă a Bucureștiului interbelic. Are rude printre 
potentaţii vremii, fiindcă parlamentarul Nae Gheorghidiu îi este unchi. Este pregă- 
tit să intre în diplomație și are o independenţă financiară pe care familia i-o cultivă, 
pentru că, atunci când dorește să stea singur, îi face cadou un apartament în centrul 
Bucureștiului. Îi place să își petreacă vacanţele alături de fete de milionari, cheltuind 
excesiv pentru plăcerile sale. 

Portretul său fizic este cel al unui tânăr frumos, îmbrăcat cu gust, după ultima 
modă. El îi ţine o teorie lui Ladima despre felul în care trebuie să se îmbrace, folo- 
sindu-se un mijloc indirect de caracterizare prin care se dezvăluie faptul că este un 
fin cunoscător al modei. Prezenţa la Movilă, când se duce la mare după doamna T., 
dezvăluie un tânăr bine îmbrăcat, preocupat de felul cum arată, știind să asorteze 
culorile și să poarte costumul de tenis la fel de elegant, ca și costumul de gală, așa cum 
este caracterizat indirect din notarea în jurnal a ceea ce alege să poarte pentru fiecare 
moment al zilei. 

Portretul moral este construit, așa cum am arătat, din mai multe perspective. Ca 
mai toate personajele lui Camil Petrescu, și Fred Vasilescu este marcat de un ideal, 
fiind în căutarea unei iubiri absolute, care i-ar oferi o certitudine. Își creează astfel 
un sistem de iluzii, care funcţionează în interioritatea sa, care este altceva decât ceea 
ce oferă în exterior, personajul fiind marcat de dualitate. În exterior, Fred pare rece 
și superficial, incapabil să iubească cu adevărat. Unii dintre apropiații săi chiar de- 
clară, caracterizându-l direct, că este „prost și incult“, chiar dacă este prieten cu unii 
dintre cei mai cunoscuţi intelectuali ai vremii. Cei doi scriitori întâlniți pe strada Re- 
gală, la restaurant îl privesc cu o anumită rezervă, comportându-se cu el cu o politețe 
indiferentă și spunându-i cu un ton ușor ironic „diplomat“ sau „aviator“. Fred este 
conștient că îl acceptă pentru poziţia sa din Ministerul de Externe și mărturisește că 
îi respectă, fiindcă este conștient că nu ar putea niciodată să scrie. Cu toate acestea, 

Fred este inteligent și sensibil, acest lucru fiind dezvăluit indirect de întregul său 
jurnal. Personajul declarat autor îl prezintă printr-un mijloc direct de caracterizare 
ca fiind un tânăr de o mare profunzime intelectuală, spunând că avea un „timbru 
deosebit”, o vibrație pe care o au „toți oamenii fruntași adevărați în activitatea lor”, 

În intimitatea sa, Fred este de o mare delicateţe sufletească, prin care se apropie 
de Ladima. Citind scrisorile poetului în camera Emiliei Răchitaru, Fred înțelege că 
acesta avea aceeași dualitate pe care o are și el, fiindcă era departe de a fi omul puter- 
nic ce părea în exterior, fiind un bărbat ce-și trăia iubirea cu o intensitate dincolo de 
obișnuit. Se simte legat de el prin suferința incompatibilității în iubire, de unde și 
interesul lui de a-i păstra o imagine frumoasă, furând, în cele din urmă, scrisorile 
de la Emilia pentru ca aceasta să nu le facă publice și să distrugă imaginea poetului. 
George Călinescu observa în „Istoria literaturii române de la origini până în prezent“ 
că lectura scrisorilor lui Ladima făcută de Fred Vasilescu este un fel de „aparte tea- 
tral“, comentând cu ochiul către cititor și descoperind astfel paralelismul din trecut 
al faptelor trăite de personaje. 

Fred are o anumită compasiune pentru suferința umană și regretă durerea pe care 
i-a provocat-o lui Ladima fără să știe, pentru că ieșise cu Emilia în oraș, în timp ce 
Ladima o aștepta acasă. Înțelege și dezastrul material pe care l-a provocat lipsa lui 
de curaj de a-l propune pentru postul de secretar la asociația înființată de tatăl său. 
Întâlnirile temporale devin astfel comunicări retroactive care nu mai pot schimba 
situația. 

Fred are și o anumită loialitate, rămânând fidel iubirii sale pentru doamna T. În- 
drăgostit încă de la prima lor întâlnire, Fred se teme de eșecul în iubire şi din această 
cauză încearcă să-și dovedească faptul că doamna T. nu merită să fie iubită. Astfel 
o urmărește la mare, încercând să vadă dacă are vreo legătură cu altcineva și o jig- 
nește cu violenţă când unul dintre prietenii în vârstă se apropie de ea. Este momentul 
în care îl cunoaște pe Ladima, care, revoltat de atitudinea lui, îl provoacă la duel. 
Curajul poetului și felul în care-i spune deschis de ce greșește îl vor determina să fie 
persoana căreia îi mărturisește iubirea pentru doamna T., atunci când, noaptea, îl 
găsește sub ferestrele ei plângând și urmărind-o dacă primeşte pe cineva în casă. 
Conștient de gelozia care îl macină, Fred se autocaracterizează spunând că îi este cu 
neputinţă să vadă alţi bărbaţi lângă femeia pe care o iubeşte. 

Fred este un om înspăimântat de faptul că dragostea îl poate depăși și că femeia 
îi poate fi superioară și se autocaracterizează, mărturisind că această iubire e „Can- 
cerul vieţii lui“. Pentru ceilalți pare imposibil să fie îndrăgostit de doamna T, la o 
expoziție fiind ironizat de una dintre cunoștințele lui, atunci când i se pare că ar 
urmări-o. Fred nu poate trăi departe de femeia iubită, dar se teme în același timp să 
şi-o apropie și consecința este eșecul nu numai în iubire, ci și în viaţă, pentru că taina 
lui merge în „cea universală“, așa cum singur a spus că „un afluent urmează legea 
fluviului“. Incertitudinea rămâne asupra morţii lui Fred, fiindcă nu se ştie cu adevărat 
dacă a avut un accident sau s-a sinucis, dar grija alcătuirii unui testament al cărui 
principal beneficiar era doamna T, dovedește legătura indestructibilă dintre ei. 

Fred este un iubitor de frumos, un tip cultivat care o întâlnește pe doamna T. tocmai 
pentru că vrea să-și mobileze apartamentul cu gust. Și Maria T. Mănescu apreciază 

frumuseţea interioară, care face ca trupul să devină frumos. Acest lucru este dezvă- 
luit de Fred la sfâșitul romanului când singur înțelege că, încă de la prima lor întâl- 
nire, a fost copleșit de superioritatea femeii care îl va cuceri pentru totdeauna. 

Luciditatea îl caracterizează de asemenea, ca pe toate personajele lui Camil 
Petrescu, fiindcă el va scrie jurnalul până când își va găsi identitatea, înfruntându-i 
pe ceilalţi, dar înfruntându-se și pe sine. 

Fred Vasilescu este un personaj fascinant, ce se reflectă în ceilalţi diferit și care 
este iubit de doamna T. pentru calitățile sale. 


Conţinut 
Punctajul este același ca la subiectul 10. 


Redactare 
Punctajul este același ca la subiectul 1. 


Subiectul 19 


Cârciumarul Ghiţă este personajul principal din nuvela „Moara cu noroc“ de 
Ioan Slavici. El ajunge la hanul pe care-l luase în arendă, după ce a renunţat la me- 
seria de cizmar pe care o practica într-un sat ardelenesc al sfârșitului de secol XIX. 
Familia, în care trebuia să aibă grijă nu numai de nevastă și copii, ci și de soacră, nu 
putea fi îndestulată cu ceea ce câștiga din repararea cizmelor și atunci decide curajos 
să ia în arendă hanul de la locul numit Moara cu noroc. În prologul nuvelei, este 
surprins tocmai conflictul care apare între tinerii familiei, care doresc schimbarea, şi 
bătrâna, personaj reflector și depozitara unei vechi tradiţii, opinând pentru rămâ- 
nerea pe loc. Este un conflict încheiat, fiindcă rezistenţa bătrânei este mai mult for- 
mală, iar Ana, soția lui Ghiţă, nu are dreptul la opţiune, bărbatul hotărând singur 
ce trebuie să facă, trăind iluzia deplinei sale libertăţi, şi anume libertatea de a voi. 

Portretul fizic al lui Ghiţă surprinde schimbările interioare prin care trece cârciu- 
marul. El este mereu îngândurat, devenind ursuz și zâmbind mai rar decât înainte. 
Uneori, râsul se schimbă în hohot, speriind-o chiar și pe Ana, care nu-i înțelege 
ieșirile. Fruntea i se încrețește, exprimând printr-un mijloc indirect de caracterizare, 
nemulțumirea cârciumarului când oamenii Sămădăului nu vor să-i plătească. Trăi- 
rile i se citesc pe față și în momentul procesului, când nu are curajul să ridice ochii 
de la pământ, și când rămâne cu Ana și aceștia i se umplu cu lacrimi, sugerându-se 
teama că imaginea sa în fața lumii, a satului care-l știa respectabil, va fi distrusă în 
acest proces. Forţa fizică este dezlănțuită în momentul în care o ucide pe Ana, îm- 
plântându-i adânc cuțitul în inimă și ținând-o la pământ sub genunchi. După ce Răut 
își descarcă pistolul în ceafa lui, trupul său cade inert, marcându-i sfârșitul tragic. 

Portretul moral este însă mult mai interesant, pentru că loan Slavici este unul 
dintre străluciții reprezentanți ai realismului psihologic. Impresionează la Ghiţă 
curajul prin care se smulge unor structuri solide, statornicite pe munca făcută cu 
meșteșug, pentru a se introduce într-un alt sistem a cărui valoare supremă este banul 
şi al cărui mecanism de funcţionare nu îl cunoaște. Decizia este aproape aventuroasă, 


pentru că bărbatul își asumă toate riscurile. 

Se poate vorbi despre onestitatea lui Ghiţă, fiindcă el nu acceptă să colaboreze 
cu porcarii, organizaţi într-o structură la fel de solidă ca aceea pe care o părăsise. E] 
crede că se poate sustrage de la această colaborare prin ignorarea oamenilor Sămă- 
dăului și prin tratarea lor ca simpli clienți. Va intra însă în conflict cu Lică, vârful 
ierarhic al acestei structuri, care îl atacă de pe poziția stăpânului, cosiderând că acest 
cârciumar nou trebuie să i se supună. Ghiţă rezistă și nu vrea să-i divulge nimic des- 
pre trecerea oamenilor săi, ceea ce ar fi impus tranzacționarea de pe picior de egali- 
tate. În acest moment, capul familiei este trădat de femei, care, neacceptând să ia el 
însuși toate hotărârile, vorbesc despre trecerea oamenilor Sămădăului, care nu au 
plătit. Autoritatea lui Ghiţă este subminată, fapt pe care Lică îl subliniază după ce 
rămân singuri, sfătuindu-l să le spună femeilor să vorbească altă dată mai puțin. 
Raportul de forțe se schimbă brusc și Sămădăul crede că a câștigat, cerându-i câr- 
ciumarului să colaboreze cu el. 

Ghiţă este vanitos, fiind apăsat de două griji majore: familia și „gura lumii“, care 
îi apar ca două forțe constrângătoare în luarea unei decizii. Această caracteristică 
este dezvăluită printr-un mijloc indirect de caracterizare reieșit din acțiunile sale. 

Ceea ce trebuie să apere Ghiţă este autoritatea sa, și nu scrupulele morale îl vor 
împiedica să realizeze colaborarea cu Lică, ci teama că aceasta îi va fi diminuată prin 
acceptarea Sămădăului. Este revelatoare din acest punct de vedere scena în care, 
pentru a-și impune prețul colaborării, Lică își trimite tovarășii la han. Ghiţă simte 
că nu poate accepta, gândindu-se la ceea ce vor spune oamenii din han și mai ales 
la ceea ce vor spune ai săi și de aici gesturile de brutalitate neînțeleasă față de Ana. 
În felul acesta se poate afirma că principalul conflict interior al lui Ghiţă este cel din- 
tre vanitate ca manifestare a individualității și negarea ei prin constrângere autori- 
tară, reprezentată de societate. Revelarea adâncimii psihologice a personajului se face 
prin acumularea de detalii exterioare a căror coerenţă se evidenţiază doar printr-o 
privire de ansamblu, care pune personajul în relaţii cu ceilalți, oferind însă și punctul 
de vedere al naratorului, și chiar al personajului, pus să dialogheze sau să susțină 
ample monologuri interioare. Se produce la Slavici o anumită dispersie a opiniei 
personajului în opinia naratorului, fapt marcat la nivel stilistic de prezenţa stilului 
indirect liber. 

Manifestarea excesivă a individualităţii se transformă astfel într-un fel de vină, 
care trebuie pedepsită din cauza orgoliului de a ignora forța exterioară a mediului 
social. Ghiţă va urma un astfel de traiect al destinului său, Sămădăul atacându-l toc- 
mai în punctul său slab: vanitatea. La început îl va obosi prin aștepare, făcându-l să 
se teamă de apariţiile sale ciudate și pline de mister, pentru ca, atunci când îl va 
simţi epuizat, să-l atace. Cârciumarul cere condiţii de reciprocitate şi îi sugerează 
Sămădăului că la rândul lui îl poate ataca. Acesta însă găseşte soluţia prin care îl 
face dependent de sine. El îi „împrumută“ banii câștigați până atunci, împiedicând 
colaborarea lui Ghiţă cu autorităţile și făcându-l părtaș la rău. Ghiţă se crede deci 
deposedat și se autoizolează, sperând că autoritatea nu îi fusese atinsă. Lică va greș! 
insă şi el, lovind gratuit vanitatea lui Ghiţă, spunându-i cu ironie: „Așa-i că te-ai făcut 
blând ca mielușelul?“ Din acest orgoliu se va naște setea de răzbunare și de dreptate 
a cârciumarului. 

Ghiţă va da dovadă și de slăbiciune morală, reieșită tot indirect din faptele sale, 
fiindcă va accepta să fie implicat în jefuirea cămătarului și uciderea femeii, fiindu-i 
Sămădăului intermediar al schimbării valorilor furate. 

Rușinea față de ceilalți în timpul procesului îl face să se prăbușească definitiv și să 
nu-i mai poată opune rezistență Sămădăului. Este o slăbiciune dezvăluită printr-un 
mijloc indirect de caracterizare din felul în care se schimbă relaţia lui cu Lică, devenit 
stăpânul lui complet din acest moment. Ghiţă își pierde imaginea în faţa comunității 
fără a fi vinovat cu adevărat și trecutul îi pare străin. Axa vieţii lui morale este frântă 
şi din acest moment începe dedublarea care-l va face să oscileze permanent între lă- 
comia pentru bani, pe care tot Lică i-a sugerat-o ca patimă supremă, și vanitatea care 
răbufnește din când în când. Astfel, conflictele exterioare determină conflictele in- 
terioare, produse de sentimente și opțiuni contradictorii. Ghiţă se va menţine într-o 
inerție care-l va face să primească banii însemnați de crimă și să denunțe gestul jan- 
darmeriei, oprindu-și însă partea sa. 

Cârciumarul se dovedește incapabil de comunicare și dintr-o lipsă de încredere 
în ceilalți, chiar și față de cei foarte apropiați, precum Ana. Din această cauză o lasă 
pradă Sămădăului, aruncând-o drept momeală, cu speranţa că va rezista. Din această 
cauză se poate considera că uciderea Anei echivalează cu o sinucidere comună și 
salvatoare. Pentru el omorul are înțelesul unui act de dragoste, căci femeia nu mai 
poate ieși altfel din imensul chin al păcatului. Cârciumarul îndeplinește în felul 
acesta un destin previzibil încă din prima frază a nuvelei, căci el poartă cu sine un 
hybris, de care este marcat din momentul în care a ignorat ancestralele legi nescrise 
ale comunităţii arhaice pe care o reprezintă bătrâna, crezând că va stăpâni legile care 
guvernau lumea nouă în care intră prin forța individualităţii sale. 

Ghiţă este un ins energic, cu inițiativă, fiind admirat chiar și de adversarul său, 
pentru că Lică îi spune că este „om cu minte“ și cu „multă ură în suflet“, pentru a-i 
evidenția forța interioară printr-un mijloc direct de caracterizare. 

Stăpânit de patima banului, Ghiţă va claca în momentul în care devine aliatul lui 
Lică și doar forța de răzbunare îl va face să se apropie de Pintea și să iasă din dezo- 
rientarea în care intrase. 

Personajul se dovedește a fi contradictoriu din punct de vedere moral, fiindcă, dacă 
este ospitalier și comunicativ atât cât este un cârciumar prosper, neintrat în relații 
cu Lică, el devine tăcut și irascibil când își simte poziția ameninţată de Sămădău. 

Ghiţă, ca multe dintre personajele lui Slavici, este un om contradictoriu cu un 
portret moral complex, plin de veridicitate. 


Conţinut 
Punctajul este același ca la subiectul 10. 


Redactare 
Punctajul este același ca la subiectul 1. 

Subiectul 20 


ți ectul cel ET, modern al romanului interbelic este reprezentat, poate, prin 
f alături de Eugen Lovinescu și George Călinescu, a dat și teoretic 


Camil Petrescu, care, l ' 
un contur mai clar asupra modernismului. Concepția sa despre roman este expri- 
ui Marcel Proust“, publicat în volumul „Teze 


a i i 

mată în eseul „Noua structură și opera lu j A ip ; 
si antiteze”. După ce face un examen critic al vechilor direcții narative expune punc- 
4 ui. Plecând de la tehnica proustiană și 


tul său de vedere despre construcţia romanul A 
puternic influenţat de Bergson și Husserl, arată că proza tradițională nu mai consti- 
tuie o reflectare a realității din punctul de vedere al filosofiei timpului. Acuză, în 


primul rând, comportamentul demiurgic al naratorului, povestirii la persoana a 
i darul ubicuităţii, pentru că acestea falsifică trăirea 


treia, condamnând omniscienţa ȘI it i 
personajelor și ştirbesc autenticitatea realității prezentate. În al doilea rând, noua 


structură pentru care militează Camil Petrescu se înfățișează sub semnul subiecti- 
vității. Accentul se mută din exterior spre interior, naratorul fiind un personaj care 
vorbeşte în nume propriu la timpul prezent. Camil Petrescu pledează din această 
perspectivă pentru memoria involuntară, preluată din tehnica proustiană, care va 
duce la digresiuni, la o structură compozițională lipsită de simetrii. În al treilea rând, 
stilul „anticalofil“ este o altă dimensiune a noii structuri, refuzându-se așa-zisul 
„discurs frumos“. 

Romanul care exemplifică cel mai bine această concepție este „Patul lui Procust“, 
apărut în 1933, un an „de aur“ al literaturii românești, cum îl numea Paul Cornea în 
„Aproapele și departele“, fiindcă au apărut în acel moment mai multe dintre marile 
romane interbelice. Ceea ce surprinde mai ales este structura narativă deschisă a ro- 
manului care reunește tipuri diferite de scriere. Romanul începe prin cele trei scrisori 
ale doamnei T. adresate personajului care se declară autor. Urmează jurnalul lui Fred 
Vasilescu, în care acesta reconstituie iubirea pentru doamna T., pornind de la scriso- 
rile pe care le găsește la Emilia Răchitaru, o demimondenă pe care o vizitează într-o 
zi de august și despre care află că era marea iubire a poetului George Ladima, care 
sfârșise printr-o sinucidere neelucidată. Se adaugă un „Epilog II. Povestit de autor“ 
în care se înfătișează o perspectivă a personajului declarat autor despre faptele na- 
rate. Este de observat și faptul că acestei structuri i se adaugă un generos subsol care 
complinește faptele narate. De altfel, în chiar primul subsol, Camil Petrescu îşi expune 
is roti i într-o discuţie pe care doamna T. o are cu personajul declarat 
ut Fines conving pe Maria T. Māneseu proprietara unu magazin de 
lucru este să transmită se sia de uda i fiindcă, p entru hah scriitor, cel ai ipone 
de-a face cu ortografia” Hi i ăi, pien nanie! ei Sp eb dudoi ei ia 
ep 7 parta aaa Așa-zisul „stil frumos“ i se pare o frână în calea artei adevă- 
s-a întâmplat n viaţă e ea ied gel taci lb A ied ri 
lescu, același personaj a ră si EE la e e fie“. Pe Fred iaa 
bal, fiindcă a ia pigale ra ge a ui ile gi dai 
i i sea ala a ilor este de fapt un act de cunoaștere și cel care scrie n 

prolixitate sau de lipsă de inteligibilitate. Digresiunile devin 

astfel un procedeu literar la Camil Petrescu, care nu excelează în invenţie narativă, 
fiindcă romanele sale pot fi rezumate în câteva cuvinte. Tehnica colajului făcut din 
scrisori, confesiuni, documente ale vremii duce și la o pluralitate a punctelor de ve- 
dere, care relativizează orice întâmplare. Modernitatea romanului constă tocmai în 
impresia că naratorul nu intervine deloc în povestire. 

Tema romanului este inadecvarea în plan afectiv, dar și social și se reflectă în toate 
acţiunile personajelor. De altfel, întâmplările trebuie reconstituite și aceasta se face 
prin confruntarea punctelor de vedere, pentru că există un paralelism permanent 
între vieţile personajelor a căror scurtă întâlnire duce la un final catastrofic. Aceste 
planuri paralele corespund unei incapacități de adaptare a personajelor unele la al- 
tele. Fiecare are un ideal care corespunde în plan simbolic absolutului și existența 
celuilalt este suprapusă peste propria existență care devine un „pat al lui Procust“. 
Titlul romanului trimite la procustianism ca la un fenomen uman, fiindcă individul 
încearcă să-și apropie toate relațiile umane pe care le are. Mai mult decât atât, încearcă 
să adapteze aceste relații la idealul sau, încât fiecare individ este în același timp'și 
victimă și călău, și Procust și victima lui Procust. De aici și finalurile catastrofice, 
pentru că Ladima vrea să facă din Emilia o femeie deosebită și, înzestrând-o cu ca- 
lități pe care nu le are, o distruge. Acest ideal îl distruge însă și pe Ladima când se 
dovedește neconform cu realitatea. În același fel funcționează și relaţia dintre Fred 
Vasilescu și doamna T., dar în sens invers. Doamna T., obiectul iubirii lui Fred, pare 
a depăși capacitățile afective ale personajului și de aici refuzul lui, deși o iubește cu 
adevărat, urmărind-o la mare, plângând sub fereastra ei, dar neputând să-i mărtu- 
risească iubirea, pentru că se teme să nu fie acaparat total. Consecința este tot una 
catastrofică, deoarece va duce la ruptura dintre cei doi. Personajele nu pot controla 
ceea ce li se întâmplă, pentru că paralelismele din trecut se dezvăluie târziu, încât 
comunicările retroactive nu mai pot schimba cu nimic situaţia. Fluxul memoriei nu 
acţionează întâmplător ca la Proust, pentru că se aleg momente din trecut prin care 
se dezvăluie adevărul. Tocmai din această cauză, în jurnalul său, Fred dezvăluie târ- 
zju numele doamnei T., și face un traseu invers al iubirii lor, căutând să înțeleagă 
unde a apărut fisura în relația lor. Ultimul episod narat este cel al primei lor întâlniri, 
ceea ce-l ajută să înțeleagă faptul că de la început s-a temut de a nu cădea victimă 
unui pat al lui Procust al idealului. Scrisul îl ajută pe Fred să înțeleagă și să se elibe- 
reze de temeri, dar în același timp îl duce la eșec, pentru că a ratat iubirea. 

Perspectiva narativă se multiplică și întâmplările sunt prezentate prin ochii mai 
multor personaje care sunt egale între ele, cum observa Nicolae Manolescu în „Arca 
lui Noe“, Nu există un personaj narator care să știe adevărul. Personajul care se de- 
clară autor este un narator printre alții, egal cu Fred, cu doamna T., cu naratorul 
Ladima din scrisori, cu mărturisirile lui Ciobănoiu sau Penciulescu, prietenii lui 
Ladima. Realitatea este prezentată fragmentar de narator, cititorul văzând aceleași 
evenimente din unghiuri diferite. Doamna T. face o introspecție și încearcă să relateze 
altceva decât episoade din iubirea pentru Fred. Fred Vasilescu susține un amplu 
] cărui destinatar este de fapt el însuși, deși caietul cu jurnalul 


monolog interior a aa la viei si 
este a cele din urmă personajului autor. Ladima îi scrie Emiliei, dar Fred citește 

scrisorile, fiind întâmplător un receptor al discursului acestuia. Practic, nu există o 
viziune unitară asupra realității, fiindcă aceasta ni se oferă din unghiuri diferite. Per- 
sonajul lui Camil Petrescu este în general un om lucid, ieșit din comun, care are idea- 
luri și care se autoiluzionează. El este în special un intelectual care își pune întrebări 
asupra realităţii și la care uneori nu răspunde. Totul se relativizează și digresiunile 
sunt departe de a oferi un adevăr absolut, fiind doar felii de viață, trăiri intense, ex- 


perienţe spirituale general umane. 


b. 
Printre marile romane interbelice se numără și „Enigma Otiliei“, de George Că- 


linescu, apărut în 1938 și care va reprezenta modelul romanului balzacian care se 
îndepărtează de la norma tradițională, așa cum observa Nicolae Manolescu în „Arca 
lui Noe”. Criticul observa în special „o erudiție fastidioasă și un scrupul excesiv“, 
considerând că în cazul lui G. Călinescu avem de a face cu vocaţia de a comenta 
viaţa, nu de a o crea. 

Romanul este constituit prin însumarea unor studii carcaterologice care urmăresc 
în primul rând procesul de formare a personalității lui Felix și în al doilea rând 
încearcă să fixeze tipuri psihologice ale societății începutului de secol XX. Volumul 
s-a numit inițial „Părinţii Otiliei“ pentru a ilustra tema balzaciană a paternității, dar 
editorul i-a schimbat titlul din motive comerciale. Legată de această temă funda- 
mentală apare o altă temă balzaciană, aceea a moștenirii, care hotărăște destinele tu- 
turor personajelor. 

Ca orice roman a cărui acţiune are o mare întindere și se desfășoară pe mai multe 
planuri, și „Enigma Otiliei“ surprinde medii diverse care creează imaginea unei 
lumi complexe. Universul fictiv este construit după principiul verosimilității, dorind 
să se asemene cu lumea reală. De aici surprinderea existenţei obișnuite și respectarea 
cronologiei, acțiunea desfășurându-se coerent și putând să fie anticipată. Incipitul 
romanului are ecou în final, creându-se o simetrie frecventă în acest tip de operă. În 
„Enigma Otiliei“ este vorba de o descriere tipic balzaciană, care fixează acțiunea în 
timp și prezintă cadrul sosirii lui Felix Sima în strada Antim, în casa lui Costache 
Giurgiuveanu, unchiul său. Este o stradă liniștită dintr-un București interbelic toropit 
de căldura într-o seară de iulie. Descrierea amănunțită a locuinţei este un element 
tipic balzacian, dar, care este „redescoperit polemic“, cum spune Nicolae Manolescu, 
fiindcă perspectiva acestei descrieri este cea a eruditului care face o adevărată pre- 
legere în privința stilului arhitectonic, motiv pentru care criticul numește capitolul 
despre Călinescu „Ochiul estetului“. Intrarea în casă echivalează cu intrarea într-un 
spațiu narativ, ușa devenind pragul dintre trecutul lui Felix Sima și prezentul lui. 
Nu există nicio modalitate de anunţare a prezenţei cuiva la ușa acestei case care nu 
are sonerie și ale cărei ochiuri de geam sunt pline de „praf străvechi“, sugerând ab- 
senţa stăpânilor. Felix se simte singur și constată speriat că ușa se deschide aproape 
de la sine cu un scârţâit îngrozitor, fără a produce mișcare în casă. Cu uimire, el des- 
coperă însă că a pătruns într-o anticameră. Arhitectura acesteia exprimă intenția de 
a copia grandiosul cu mijloace precare, ceea ce dă casei aspectul de ruină și răceală, 
care surprinde foarte bine atmosfera societății bucureștene a timpului. Apariţia lui 

Giurgiuveanu care dă un răspuns derutant, spunând că în casă nu stă nimeni, are 
un ecou în finalul operei care este pus sub semnul acestei afirmații prin care se neagă 
fauna umană inconsistentă a romanului. 

După această replică Felix iese în stradă, întrebându-se asupra realei sale identități 
și naratorul sintetizează în acest moment evoluția biografică a acestui personaj. El 
sosise în București pentru a-și continua studiile după moartea tatălui său, fost medic 
militar. Costache Giurgiuveanu fusese desemnat tutore de către tatăl său, dar Felix 
nu-l văzuse de mulţi ani, relaţia lor reducându-se la schimbul de scrisori ceremo- 
nioase cu ocazia sărbătorilor. 

Căutând în memorie, tânărul își aduce aminte de o fotografie veche care cores- 
pundea imaginii bătrânului care ieșise din casă, spunându-i că la adresa care-i fusese 
indicată nu stă nimeni. Revoltat, Felix se întoarce ca să explice cine este. Din acest 
moment traseul vieţii lui Felix se schimbă, fiindcă în casa lui Giurgiuveanu el va trebui 
să treacă adevărate probe inițiatice prin care-și va desăvârși formarea personalității. 
Arhitectura clădirii, interiorul dau impresia unor ascunzișuri care se transformă 
într-un simbolic labirint căruia Felix trebuie să-i găsească ieșirea. El va fi supus mai 
multor probe, eșuând în plan erotic, dar câștigând în cel al cunoașterii, reușind să-și 
găsească o soluţie existențială mulțumitoare. 

La revenirea în casă, este salvat de apariția Otiliei, care lămurește lucrurile și care 
îl duce în salon, unde personajele cele mai importante din roman sunt reunite la un 
joc de cărți. Este tot o scenă tipic balzaciană, în care Felix îi cunoaște pe Pascalopol, 
pe Aglae, pe Aurica, pe Costache și pe Otilia. 

Felix este un intelectual adevărat, care amintește de Jim din „Cartea nunții“, și 
îl prefigurează pe Ioanide. Vrea să urmeze medicina și, mai mult, îi mărturi- 
sește Otiliei, autocaracterizându-se, că vrea să fie un nume în știința medicală. Publică 
articole încă din facultate și nu se va mulțumi cu tratamente banale cum făcea 
Weissmann, unul dintre colegii săi. În cele din urmă, va ajunge un savant, dar în 
casa lui Giurgiuveanu va trăi dezamăgirea primei sale iubiri. Lipsit de căldura ma- 
ternă, fiindcă rămăsese orfan de mic, Felix va descoperi, când o cunoaște pe Otilia, 
sentimentul ciudat al apropierii afective de o femeie. Constată că dragostea este un 
sentiment tulburător pe care nu îl poate stăpâni. Relaţia dintre cei doi începe din co- 
pilărie, când diferenţele erau minime și creau o ciudată confuzie, fiindcă privind o 
veche fotografie Otilia îi spune că fetița este el și băieţelul este ea. Se simte revoltat 
când descoperă că cea pe care o iubea nu era cu adevărat fiica lui Costache Giurgiu- 
veanu și de aici nevoia lui de a o ocroti, Constată însă cu neplăcere și cu sentimentul 
unei rivalități masculine că Otilia acceptă această protecţie doar din partea lui Pas- 
calopol cu a cărui generozitate și galanterie nu putea rivaliza. Este motivul pentru 
care Otilia, deși se simte atrasă de Felix, pe care-l admira pentru calitățile lui inte- 
Jectuale, pentru stăpânirea de sine și abnegaţia pe care o avea pentru ea, îl preferă 
pe Pascalopol a cărui răbdare și bunătate o copleșesc, 

Atracția pe care Felix o simte faţă de Otilia se transformă încetul cu încetul într-o 
ușoară tiranie, fiindcă el o urmărește permanent din nevoia de a-i simţi prezen- 
ţa. O caută în grădină, în casă, și atunci când nu o găsește, o caută în lucrurile ei, 

plăcându-i parfumul nedefinit pe care îl lăsa în urmă. Suspiciunile celorlalți față 
de Otilia i se par jignitoare și el consideră că trebuie să o stimeze și să aibă încredere 
în ea. Este motivul pentru care refuză dăruirea fetei în noaptea dinaintea plecării cu 
Pascalopol. 

Simţindu-se trădat, el caută în relațiile cu alte femei dragostea pe care nu are cum 
să o găsească la Georgeta, care este o ușuratică și care se transformă într-o relaţie 
trecătoare. Peste ani, când va privi fotografia Otiliei, Felix nu se va descoperi pe sine, 
adolescent tulburat în faţa primei iubiri, pentru că este marcat de un echilibru care 
îl face să depășească această singură tulburare din viața sa, pășind senin și încrezător 
spre un viitor considerat sigur. 

Principalul conflict al acestui roman este între aspirația la împlinirea iubirii și 
eşecul erotic, dar Felix îl va depăși, fotografia femeii banale pe care i-o va arăta Pas- 
calopol peste ani, nemaispunându-i nimic și nerecunoscând în ea pe Otilia. 

Finalul este astfel închis, rezolvând acest conflict interior al tânărului Felix Sima. 

Personajele romanului sunt reprezentative pentru categorii sociale sau umane, 
fiind astfel tipuri diferite. 

Se remarcă înclinația spre monstruos a familiei Tulea. Simion Tulea, soțul Aglaei, 
este senil și chinuit de melancolie, eșuând în nebunie. Aceasta îi va fi transmisă și 
lui Titi, care este nătâng și acuză stări de apatie, ca și tatăl său, legănându-se ore în 
șir și copiind la nesfârșit cărți poștale ilustrate. Este tulburat de prezenţa femeilor și 
se căsătorește fără voia mamei, divorțând și rămânând veșnic pretendent la căsă- 
torie. Aglae este, după cum spune Weissmann, colegul lui Felix, „baba absolută“. 
Este foarte rea și permanent acră, lipsită de inteligență, desconsideră orice preocu- 
pare intelectuală, având încredere doar în avere. E meschină și odioasă, dorind să-i 
ia Otiliei averea, fiindcă pentru ea toate fetele care reușesc să se mărite sunt „niște 
dezmățate“. Slăbiciunea ei pentru copii este influenţată de realizarea sau nerealiza- 
rea căsătoriei. Astfel, Olimpia este agreată în timpul mariajului cu Stănică și repu- 
diată când divorțează. Pe Aurica o scoate din sfera preocupărilor ei când înțelege 
că rămâne fată bătrână, și nu este interesată decât de Titi, căruia speră să-i găsească 
o soție potrivită. 

Costache Giurgiuveanu este un tip de avar, amintind de Harpagon, Gobseck, 
Hagi Tudose. E înrudit și cu Grandet al lui Balzac prin slăbiciunea pe care o are pen- 
tru Otilia. El este stăpânit, uneori, de porniri generoase, vrând sincer să-i asigure un 
viitor Otiliei, pe care o iubește, dar întârzie să-i dea banii și o lasă, în cele din urmă, 
cu o situație nesigură. 

Stănică Raţiu, soțul Olimpiei este punctul cel mai înalt pe care-l poate atinge ma- 
leficul clanului Tulea. Are o puternică dorinţă de parvenire și-și concentrează toate 
acţiunile în cucerirea hardughiei din strada Antim. Este ridicol în supravegherea 
permanentă a lui Giurgiuveanu și meschin în pasiunea pe care o consumă în idealuri 
mărunte. Este venal în felul în care încearcă să-l intimideze pe Costache Giurgiu- 
veanu pentru a putea dovedi după moartea lui că averea revine integral clanului 
Tulea, de la care vrea să ia tot și apoi să-i redea „libertatea“ Olimpiei, adică să o trimită 
la mamă fără niciun ban. Idealul lui este să ciupească de la fiecare un pic, împrumu- 
tând bani fără să-i mai returneze. Este demagog, apropiindu-se de Nae Caţavencu, 
și fiind ca și acesta avocat. Chiar și în raport cu familia se dovedește a fi demagog, 

fiindcă ajunge să se folosească de moartea fiului său pentru a obține bani de la Pas- 
calopol. Pe Olimpia o părăsește când constată că nu-i poate lua zestrea și se însoară 
cu Georgeta, o demimondenă, de care se folosește pentru a obţine ascensiunea socială. 
Este lacom, indiscret, are tupeu, vorbeşte mult, uneori chiar trivial, fiind dominat 
de o singură dorinţă, aceea de îmbogăţire. 
Naratorul este omniscient, relatând la persoana a III-a, neutru și impersonal. 
Romanul de tip realist pe care-l scrie George Călinescu nu intră însă în limite ri- 
gide, fiindcă este vorba de ceea ce autorul însuși numea un „realism fundamental“ 
necesar oricărui roman. George Călinescu trece astfel cu o conștiință a relativității 
curentelor prin realism, fiindcă, așa cum afirma în studiul „Clasicim, romantism, 
baroc“ nu există în realitate un fenomen artistic pur și chiar dacă romanele sale dau 
o impresie covârșitoare de realism, apar însă și elemente expresioniste, așa cum este 
descrierea turmei de bivoli în câmp sau elemente romantice, ca în scenele de intimi- 
tate dintre Felix și Otilia. 
Prin surprinderea vie a lumii zugrăvite, „Enigma Otiliei“ este unul dintre roma- 
nele memorabile ale perioadei interbelice. 


Conţinut 
Punctajul este același ca la subiectul 6. 


Redactare 
Punctajul este același ca la subiectul 1. 


Subiectul 21 


Romanul psihologic are drept caracteristică prezentarea unor experiențe indi- 
viduale, bazate pe ideea de autenticitate. „Patul lui Procust“ de Camil Petrescu este 
astfel „un dosar de existențe“, chiar structura compozițională a romanului eviden- 
țiind individualităţi ale căror confesiuni sunt marcate de autenticitate. Narațiunea 
este fragmentară, folosindu-se scrisorile, jurnalele, confesiunile, memoriile. 

O altă caracteristică a romanului psihologic o constituie modificarea perspectivei, 
narându-se la persoana I singular ca expresie a subiectivităţii. În plus, perspectiva 
se multiplică, existând mai mulți naratori care apelează la memoria involuntară, la 
introspecţie, ceea ce rupe cronologia, apărând adeseori acronii. 

Tot o caracteristică a romanului psihologic o constituie analiza vieţii interioare a 
pesonajului, conturată din perspectiva subiectivă a naratorilor-personaje. Se depla- 
sează observaţia asupra personajului de la exterior, de la fapte spre interioritate, 
spre frământările sufletești. 

Pentru exemplificări se pot folosi sugestiile de la subiectele 18, 20 şi 30. 


Conţinut 
Punctajul este același ca la subiectul 6. 


Redactare 
Punctajul este același ca la subiectul 1. 

Subiectul 22 


Romanul experienţei, nu 
tivat în perioada interbelică 
ale individului, iar unul din 
puţin teoretizat în spaţiul ro 
şi documentul biografic, fiin 


mit de Nicolae Manolescu „roman al trăirii“, a fost cul- 
de câţiva scriitori preocupați de problemele existenţiale 
tre aceștia a fost Mircea Eliade. Acest tip de roman, prea 
mânesc, este o creaţie confesivă care cultivă verosimilul 
d construită pe baza monologului interior care este 
văzut ca un discurs pentru sine, cum a spus Nicolae Manolescu. Naratorul poves- 
teşte la persoana I singular, fără să aibă un alt naratar decât propriul eu. Cititorul 
ştie că ceea ce stă la baza ficţiunii sunt experienţe trăite de autor și transfigurate în 
operă. Ca urmare o caracteristică a romanului existenţei este biografismul. De ase- 
menea, o altă trăsătură este fragmentarismul naraţiunii, datorat folosirii tehnicii jur- 
nalului, a confesiunii, a memoriilor și a flash-backurilor. 

Romanul „Maitreyi“ de Mircea Eliade, apărut în 1933, are ca punct de plecare o 
serie de experienţe ale scriitorului, trăite în perioada 1928-1932, în India, unde Mircea 
Eliade era bursier la Universitatea din Calcutta. În scurt timp, devine studentul pre- 
ferat al profesorului și filosofului indian Surendranath Dasgupta, în casa căruia este 
invitat să locuiască. Acesta este contextul în care se va naște povestea de dragoste 
dintre Mircea Eliade și Maitreyi, fiica profesorului. Idila, odată descoperită, provoacă 
reacţia violentă a tatălui, care nu poate concepe căsătoria fiicei sale în afara cadrului 
tradițional. Pe 18 septembrie 1930, Mircea Eliade părăsește reședința lui Dasgupta 
și pleacă spre Rishikesh, spaţiu al practicilor ascetice, la poalele munților Himalaya, 
unde va deveni discipolul lui Swami Shivanada. Aici va cunoaște o tânără originară 
din Africa de Sud, fostă violonistă, care îl avea ca guru tot pe Shivananda. Cei doi 
vor avea o relație amoroasă, dar Mircea Eliade revine în Calcutta, de unde, în 1931, 
se întoarce în țară. Romanul preia foarte multe elemente din biografia lui Eliade, așa 
cum reiese și din memoriile sale, elemente ce vor fi transfigurate artistic și se vor 
constitui în textul ficțional. Este evident că în ciuda asemănării dintre experienţa lui 
Eliade și cea a lui Allan, scriitorul a apelat la pactul romanesc și nu la cel autobio- 
grafic. Romanul a fost scris în vederea obținerii premiului „Techirghiol-Eforie”, insti- 

Eugen Simion: „timpul narat”, al consumării poveștii de dragoste și a consemnării 
ei în paginile jurnalului, și două „timpuri ale narării“, cel al adnotărilor de pe mar- 
ginea jurnalului prin care se confirmă sau se infirmă primele impresii, și cel al redac- 
tării amplei confesiuni, un timp al înțelepciunii, când criza a fost parțial depășită. 

Evenimentele evocate se petrec în 1929, în India, mai exact în Assam și Calcutta, 
în Himalaya și, în final, în Singapore, locuri ce simbolizează etape ale căutării sinelui 
pentru personajul-narator. Acțiunea urmărește povestea de dragoste dintre Allan, 
un european de douăzeci și șase de ani, inginer în India, și Maitreyi, fiica șefului său, 
Narendra Sen. Povestea lor de dragoste nu se poate însă împlini, din cauza unor 
diferenţe ireconciliabile, fiindcă fiecare aparţine unei lumi și unei civilizaţii diferite. 
Acţiunea este foarte simplă, fiindcă accentul cade pe trăirile autorului, pe expe- 
riențele sale. Allan lucrează la întreprinderile inginerului indian Narendra Sen și, 
îmbolnăvindu-se în jungla indiană în timp ce supraveghea construirea căii ferate, 
este invitat de către acesta să locuiască în casa lui, din simpatie, acesta având chiar 
intenția de a-l adopta. Tânărul nu știe acest lucru și se teme ca Narendra Sen să nu-l 
atragă într-o căsătorie cu fiica sa Maitreyi, deși Allan este deja îndrăgostit de aceasta. 
Idila dintre Allan și Maitreyi este descoperită de părinţii acesteia. Bărbatul este iz- 
gonit, iar Maitreyi bine păzită, pentru a împiedica întâlnirea lor. Tânărul încearcă să 
ia legătura cu fata lui Narendra Sen, însă nu reușește și pleacă în Himalaya pentru 
a se regăsi. Aici o întâlnește pe Jenia Isaac, o evreică finlandeză, care venise în India 
pentru a găsi absolutul. Cei doi au o aventură, dar Allan înţelege că încă mai este 
îndrăgostit de Maitreyi. Se întoarce în Calcutta, dar refuză să o revadă pe Maitreyi 
și, fiindcă nu găsește de lucru, pleacă în Singapore, hotărât să revină cât mai curând 
în Europa. J., nepotul doamnei Sen, cu care se va întâlni în Singapore și care are sta- 
tutul de personaj-informator în roman, îi va spune că iubita lui s-a dat unui vânzător 
de fructe pentru a fi alungată din casa părinților. 

Conștientizare a unor experiențe deosebite, romanul „Maitreyi“ de Mircea Eliade 
ilustrează efectele conflictului interior al personajului-narator care încearcă prin re- 
memorarea dublată de confesiunea prin scris să regăsească timpul iubirii absolute. 
Fiind un roman al experienţei, în „Maitreyi“ discursul este construit ca monolog in- 
terior, după cum afirmă Nicolae Manolescu în capitolul rezervat acestui roman în 
eseul „Arca lui Noe“, ca „vorbire adresată de vorbitor sieși, niciodată altora“. Prin 
urmare, conflictul interior al lui Allan se dezvăluie cu sinceritate, personajul-narator 
comunicându-se sieși cu scopul de a se înțelege, și nu de a fi înţeles. De asemenea, 
conflictul interior nu este atât de evident ca în romanul psihologic în care „discursul 
analitic este vorbire despre suflet“, cum arată Nicolae Manolescu, fiindcă în romanul 
trăirii monologul interior este discursul sufletului însuși. Confesiunea lui Allan nu 
se centrează pe evidenţierea conţinutului propriei conștiinței, ci pe încercarea de a 
cunoaște revelația. Conflictul interior se naște din convingerea că iubirea faţă de 
Maitreyi este doar aparentă, o percepție subiectivă și de moment, și din trăirile care 
îi transmit că este îndrăgostit. În egală măsură, se poate vorbi de existența unui con- 
flict exterior, între Allan și Narendra Sen. | 

Simetria dintre incipit și final este o particularitate a construcției discursului na- 
rativ în romanul „Maitreyi“. Incipitul stă sub semnul ezitării, Allan arătând că a 

șovăit atâta în fața caietului, pentru că n-a izbutit să afle „ziua precisă“ când a întâl- 

nit-o pe Maitreyi. Efectul necunoașterii momentului începutului dragostei sale este 

neputința de a retrăi stările care îl copleșeau. Este evidentă dorinţa lui Allan de a re- 

memora chipul fetei încă din primul moment al întâlnirii lor, iar șovăiala se naște 

din imposibilitatea de a găsi momentul potrivit cu care să-și înceapă confesiunea. 

Finalul romanului este deschis, fiind alcătuit dintr-o succesiune de interogaţii reto- 
rice care exprimă o anumită nesiguranţă în privința fostei iubiri. Pentru a înțelege, 
ar vrea să privească ochii lui Maitreyi, privirea acesteia fiind un laitmotiv al roma- 
nului, simbolul unei lumi care îl atrage, care îi poate confirma adevărul. Prin urmare, 
dorinţa formulată în final nu se referă doar la stricta apropiere fizică, ci și la dorinţa 
de a înţelege sentimentele fetei, de a se apropia afectiv de aceasta. Dacă incipitul se 
caracterizează în primul rând prin șovăiala celui care scrie un jurnal, finalul surprinde 
incertitudinea sa, demonstrând că întreaga încercare a personajului narator de a se 
regăsi rămâne sub sfera eșecului. Simetria dintre incipit și final are rolul de a evi- 
denţia o trăsătură a romanelor din perioada interbelică: faptul că sunt dominate de 
o poetică a incertitudinii. Astfel, șovăiala de la început și nesiguranța din final atrag 
atenția asupra imposibilității omului de a cunoaște totul. Scrisul este o soluţie, o cale 
de recuperare parţială a trecutului, dar care adâncește suferinţa și incertitudinea 
celui care încearcă să înțeleagă. Finalul deschis nu este caracteristic unui roman care 
are ca punct de plecare un fapt autobiografic, dar este modul prin care Mircea Eliade 
sugerează caracterul ficțional al creației sale. 

Narațiunea la persoana I, singular, impune lipsa de omniscienţă a naratorului, 
care percepe întâmplările parţial și deformat. Evenimentele evocate sunt filtrate prin 
conștiința lui Allan, narator implicat, care le interpretează potrivit mentalității sale de 
european. 

Personajul-narator este Allan, un tânăr inginer european, venit să ajute la „civi- 
lizarea“ Indiei și are orgoliul civilizatorului. El aparţine comunității albe din Calcutta, 
este mândru de apartenenţa sa la bătrânul continent și preia de la eurasiatici un anu- 
mit dispreţ faţă de indieni. Inteligent, el este preocupat să descopere caracteristicile 
civilizaţiei indiene și începe, cu ajutorul lui Maitreyi, să înveţe limba bengaleză. 
Crede că este văzut ca salvator al familiei Sen, neînţelegând astfel gestul lui Sen 
de a-l accepta în casa lui, și nu suportă să fie ironizat „de o fată de șaisprezece ani“. 
Lucid, își recunoaște calităţile, autocaracterizându-se drept „un tânăr inteligent și 
lucid“. Portretul fizic al lui Allan este foarte putin schiţat, el mărturisind despre sine 
că este urât. Bărbatul este surprins în mijlocul iubirii pasionale, iar comportamentul 
său demonstrează, de cele mai multe ori, stăpânirea de sine. Își reprimă gesturile 
tandre în prezența familiei Sen, nu-și manifestă iubirea în public, iar singurul mo- 
ment în care iubirea este mai puternică decât autocontrolul îi va fi fatal. 

Trăsătura principală a personajului este luciditatea, aceasta reieșind în primul rând 
din modul în care interpretează fiecare situație în care se află. Un exemplu în acest 
sens îl reprezintă notaţiile din jurnalul pe care îl ține în perioada indiană. În confesiu- 
nea sa, personajul-narator inserează fragmente din jurnal, din vremea în care locuia 
la Narendra Sen. El notează ceea ce simte și adesea este vorba de trăiri contradictorii. 
De exemplu, ceremonia nunții lui Mantu îl face să se imagineze căsătorit cu Maitreyi 

și să-i placă această ipostază, dar atunci când bănuiește că Narendra Sen complo- 
tează să-l facă ginerele său, devine șovăitor. Aceeași luciditate o dovedește și în 
secvenţa în care explică includerea în confesiune a experienţei erotice trăite alături 
de Jenia Isaac. Recunoaște că a intrat în această relație pentru a-și ascunde teama de 
a accepta că Maitreyi reprezintă pentru el iubirea absolută. Prin urmare, luciditatea 
lui Allan reiese din scris, din confesiunea prin care încearcă să înțeleagă gesturile 
Maitreyilui, din modul în care se raportează la propriul trecut, din obiectivitatea 
adnotărilor din jurnal. 

În construcţia personajului se reflectă ideea că iubirea este un mijloc de cunoaș- 
tere, o experienţă decisivă pentru Allan, prin care acesta ajunge să înțeleagă până la 
un anumit nivel misterul sufletului indian, dar și un mijloc de distrugere a echili- 
brului interior. Astfel, europeanul se apropie de lumea bengaleză prin intermediul 
fetei, care are rolul unui inițiator, a unui „guru“ feminin, 

O scenă care ilustrează evoluţia relației celor doi este cea în care Allan îi dă ore 
de franceză fetei lui Narendra Sen. Conștiincios, acesta încearcă să îi explice prin- 
cipiile de bază ale limbii franceze, dar Maitreyi fie îl întrerupe, fie se joacă distrată 
cu creionul și desenează flori, scrie numele lui Tagore sau improvizează versuri în 
bengaleză, ceea ce îl exasperează pe Allan. Va mărturisi însă că era în egală măsură 
fascinat de jocurile fetei și le analiza cu luciditate. Jurământul rostit de Maitreyi la 
Lacuri simbolizează logodna celor doi îndrăgostiţi și exprimă ideea că dragostea se 
circumscrie într-un mister cosmic. Iniţiativa îi aparţine fetei, iar bărbatul privește 
uimit ritualul și ascultă jurământul cu caracter de descântec, a cărui invocaţie cu- 
prinde elemente ale vegetalului. Ceremonialul logodnei este complet, iar durerea 
lui Allan va fi cu atât mai mare, cu cât, din cauza mentalității conservatoare a benga- 
lezilor, va fi alungat din casa inginerului Sen. 

Romanul se concentrează pe relația dintre Allan și Maitreyi și, mai ales, pe evo- 
luția acesteia. Dacă iniţial eroul nu simte nimic față de fiica lui Narendra Sen, încetul 
cu încetul cei doi se apropie. Prima amintire a lui Allan despre Maitreyi se manifestă 
mai degrabă la nivelul senzațiilor decât la cel al afectului. Încă din primul capitol, 
Allan încearcă să-și explice fascinația pe care Maitreyi începe s-o exercite asupra sa, 
confesându-se prietenului său, Harold. Acesta nu-l înțelege, deoarece are o percepție 
diferită asupra bengalezelor. Treptat, relaţia de prietenie dintre Allan şi Maitreyi se 
transformă în relație de iubire pasională și mistică în egală măsură. 

Jubirea este pentru personaje, și în special pentru Allan, o experienţă care le per- 
mite să cunoască sufletul indian și mai ales obiceiurile bengalezilor. Tânărul nu este 
la prima experienţă erotică, însă până în momentul în care o întâlnește pe Maitreyi 
iubise ca un european. Prin intermediul bengalezei, descoperă adevărata dragoste 
care îi permite să înțeleagă, într-un anumit mod, misterul sufletului indian. În scena 
atingerii picioarelor din capitolul al VIII-lea, Allan este familiarizat cu unul dintre 

ritualurile” bengaleze. Dacă pentru un european atingerea picioarelor nu are vreo 
valoare deosebită, pentru indieni este o modalitate de exprimare a afecțiunii, dar 
scena la care asistă Allan este încărcată de erotism. Maitreyi atinge picioarele lui Lilu 
şi apoi ale lui Khokha, ceea ce stârneşte eri i Miere lui Allan. În același ca- 
pitol, are loc întâlnirea celor doi îndrăgostiți în biblioteca lui Narendra Sen. Fata îi 

„propune lui Allan un joc al cărţilor, în aparenţă nevinovat, și bărbatul are presenti- 
mentul că se va întâmpla ceva favorabil iubirii sale. Cei doi aleg aceeași carte și 
interpretează coincidența ca un semn fast, pentru că se doresc. 

Prin „Maitreyi“, Mircea Eliade inaugurează romanul exotic în literatura română 
și impune o nouă optică asupra autenticităţii. Cu toate acestea, așa cum remarca și 
Eugen Simion, ineditul romanului constă în „spiritul nou de a gândi destinul omului 


în secolul al XX-lea“. 


Conţinut 
Punctajul este același ca la subiectul 6. 


Redactare 
Punctajul este același ca la subiectul 1. 


Subiectul 23 


Romanul „Moromeţii“ de Marin Preda prezintă o viziune originală asupra lumii 
rurale. Primul volum a apărut în 1955, reușind să se impună într-o epocă nefastă 
pentru literatură, în epoca numită de Preda „obsedantul deceniu“. Romanul prezintă 
în mod verosimil povestea unei familii de țărani din Câmpia Dunării, mai precis din 
satul Siliștea-Gumești, care cunoaște de-a lungul unui sfert de secol o adâncă și 
simbolică destrămare. 

Tema fundamentală a romanului o constituie familia, dublată de cea a destrămării 
civilizației tradiţionale țărănești, dar romanul aduce și alte teme în prim-planul na- 
rativ, cum ar fi raportul individului cu istoria, tema paternității, a iubirii și a morții. 
„Moromeţii“ este romanul unei colectivități ale cărei temelii sunt grav amenințate 
de un timp aparent „răbdător“ ce creează premisele unor schimbări zguduitoare 
pentru viitor. Viziunea despre lume a scriitorului este realistă și se fundamentează 
pe confruntarea omului cu timpul, a umanității cu istoria, la răscruce de epoci, sub 
presiunea unor evenimente necruțătoare. În acest roman, există o dublă ancorare 
temporală. Prima, în timpul vechilor mentalități, al ţăranilor dintotdeauna, precum 
Ilie Moromete, care au valori materiale concretizate în deținerea pământului. A doua, 
în timpul bulversant al marilor schimbări istorice care au ca reper cel de-al Doilea 

Război Mondial. Este timpul unei generații în care țărani ca Ilie Moromete nu se pot 
adapta, fiindu-le refuzate nu doar credinţele, ci și principiile călăuzitoare în viață 
pe care nu le mai pot transmite urmașilor, devenind așadar anacronici, în consecință 
ignoraţi de noii făuritori ai lumii prezentului. 

Romanul este alcătuit din trei părţi: prima, cea mai amplă, urmărește douăzeci 
şi patru de ore din viața familiei Moromete, de sâmbătă seara până duminică 
după-masă, a doua parte se centrează pe evenimentele care au loc după plecarea lui 
Achim, iar ultima surprinde satul în febra secerișului și fuga fiilor lui Moromete la 
București. 

Sub aspect compozițional, s-a remarcat caracterul simetric al romanului, în sen- 
sul că incipitul are ecou în final. La început, în manieră realistă, este fixat cadrul 
spaţio-temporal: „În Câmpia Dunării, cu câţiva ani înaintea celui de-al Doilea Război 


— 
360 


CE Scanned with OKEN Scanner 


Mondial, se pare că timpul avea cu oamenii nesfârșită răbdare.“ Adjectivul prono- 
minal nehotărât câțiva permite cititorului să-și imagineze un timp al echilibrului, 
îndepărtat de conflictul istoric evocat: al Doilea Război Mondial. Verbul „se pare“ 
Sugerează că timpul este răbdător cu oamenii. Întreaga desfășurare a romanului con- 
trazice însă atmosfera idilică, de sat tradițional, fără probleme. Evoluţia evenimen- 
telor, destinul personajelor contrazic aparențele, arătând că liniștea și răbdarea 
timpului cu oamenii erau înșelătoare, anunțând evenimente în faţa cărora satul și 
oamenii vor rămâne singuri. Din această cauză, în final „timpul nu mai avea răbdare“. 
Acţiunea este plasată în mare parte în satul Siliștea-Gumești din Câmpia Dunării, 
în anul 1937, și se desfăşoară pe durata a trei luni, de la începutul verii până la înce- 
putul toamnei. Romanul urmărește destrămarea familiei Moromete, măcinată de 
mai multe conflicte: conflictul dintre Ilie Moromete și fiii lui din prima căsătorie, 
conflictul dintre Ilie Moromete și Guica, conflictul dintre Ilie Moromete și Catrina, 
dar și conflictul dintre Paraschiv, Achim, Nilă și copiii lui Moromete din căsătoria 
cu Catrina. Primul conflict se naște din nemulţumirea fiilor mai mari, care nu împăr- 
tășesc concepția despre viaţă a tatălui și care, fără să-și dea seama, se lasă influențați 
de spiritul epocii, de dorința de a câștiga bani, de a face comerţ, avându-l ca model 
pe Tudor Bălosu. De fapt, cea care le induce lui Achim, Paraschiv și Nilă ura față de 
tatăl lor și față de ceilalți frați este Guica, sora lui Ilie Moromete, un adevărat geniu 
al răului. Al doilea conflict, cel dintre Ilie Moromete și Guica, este efectul căsătoriei 
lui Ilie Moromete cu Catrina. Guica își dorise ca Ilie Moromete, rămas văduv, să nu 
se recăsătorească, pentru ca ea să poată rămâne în casă și să se îngrijească de copiii 
lui. Dar Ilie Moromete se recăsătorește cu Catrina și îi construiește surorii sale o casă 
la un capăt al satului. Al treilea conflict, cel dintre Ilie Moromete și soţia sa, este un 
conflict surd: în timpul foametei, Ilie vânduse un lot de-al Catrinei, promițându-i că 
va trece casa pe numele ei. Timpul trece, iar Moromete nu își respectă promisiunea, 
ceea ce va duce în cele din urmă la alterarea relaţiei dintre soți. 

În primul volum, viziunea asupra lumii derivă din destinul unei familii, avându-l 
ca protagonist pe Ilie Moromete. El trăiește cu iluzia că familia lui este destinată să-și 
ducă viaţa liniștit cu cele 14 pogoane primite prin împroprietărire de el şi soția sa 
Catrina. Lumea se anunţa a fi în schimbare, și pulsul acesteia îl simt băieții mai mari, 
care îi reproșează tatălui că nu câștigă bani precum vecinul său Bălosu. Satul nu are 
nimic spectaculos, dar cina familiei din tinda casei Moromeţilor, în jurul mesei joase, 
rotunde, dominate de figura paternă din pragul odăii, pare un ceremonial repetabil 
străvechi, care vorbește despre relaţiile interfamiliale. Semnele destrămării unor 
vechi rânduieli plutesc în aer, căci fiii mai mari stăteau lângă ușă ca şi când erau 
gata să plece, iar copiii Catrinei stăteau lângă ea. 

O altă scenă cu funcţie simbolică și premonitorie pentru viziunea scriitorului asu- 
pra lumii în schimbare este cea a tăierii salcâmului. Acesta face parte din viaţa fami- 
liei Moromete. Bălosu vrea să-l cumpere, dar de fiecare dată Ilie Moromete schimbă 
vorba. Tăierea salcâmului anunţă căderea lui Moromete și dispariţia vechii civiliza- 
ţii rurale. 

Poiana lui Iocan este un alt spațiu simbolic pentru lumea din satul dunărean de 
dinaintea celui de-al Doilea Război Mondial. Țăranii comentează cu o savoare și o 

plăcere nedisimulată știri vechi și noi, mai mult ca să simtă că există și că înțeleg fap- 
tul că, dacă nu le-ar păsa de ceea ce se petrece în lumea în care trăiesc, ei n-ar mai 
avea niciun rost. Moromete este un fel de lider al întrunirilor duminicale, guvernând 
o lume care s-a oprit în loc, fără evenimente memorabile în plan istoric și social. Fon- 
ciirea, secerișul, fuga băieților cu oile și cu caii la București completează spectacolul 
lumii în care actor principal este țăranul Ilie Moromete, pentru care autorul l-a avut 
ca model pe tatăl său, Tudor Călărașu. 

Protagonistul romanului, Ilie Moromete, este un personaj complex, învestit cu 
valori simbolice profunde. Prin el se reconstituie viziunea asupra lumii țărănești cu 
puțin timp înainte de izbucnirea celui de-al Doilea Război Mondial. Marin Preda 
creează imaginea unui nou tip de țăran, cu o inteligență subtilă, capabil „să trans- 
forme existenţa într-un spectacol“, cum spune Eugen Simion. Personajul este un spi- 
rit contemplativ, înzestrat cu capacitatea de a trece realitatea înconjurătoare prin 
filtrul conștiinței sale. Personajul trebuie urmărit în primul rând din perspectiva 
gândurilor și a sentimentelor și în al doilea rând din perspectiva gesturilor sale, care 
sunt relevante în reliefarea caracterului, în câteva momente semnificative: cina, 
secerișul, discuțiile din curtea fierăriei lui Iocan, confruntarea cu agenții fiscali. 

Fire autoritară, Ilie Moromete este capul familiei sale numeroase, greu de ţinut 
în frâu, având în vedere conflictele ce mocneau între membrii familiei. 

Țăran cu o inteligenţă ascuţită, având darul vorbirii, care se conjugă cu voluptatea 
observației, dotat cu un imprevizibil şi spectaculos simţ al umorului, Ilie Moromete 
generează, prin fiecare apariție, veritabile spectacole, adesea comice. Chiar și gestu- 
rile mărunte se bucură de o atenție specială atât din partea consătenilor, cât și din 
partea naratorului. Ironia ascuţită, inteligența și spiritul jucăuș, felul său de a face 
haz de necaz conturează un personaj aparte între personajele din literatura română. 
Citirea ziarelor în poiana lui Iocan este o hrană sufletească pentru Moromete, 
discuțiile purtate aici au rolul de a clarifica și disocia ideile din articolele publicate, 
de a descifra sensurile profunde ale politicii vremii, şi nu de a prezenta fapte de 
senzație. Spiritul lui Ilie Moromete simte nevoia să se manifeste în public. Moromete 
are prieteni, pe Cocoșilă și pe Dumitru lui Nae, pentru care opinia lui contează, iar 
discuţiile despre politică din poiana lui Iocan nu încep decât în prezenţa lui, pentru 
că el este cel care citește ziarele și interpretează evenimentele. Moromete este sfătos, 
îi place să discute, iar acest lucru o deranjează pe Catrina. În poiană se discută, cu 
un inimitabil umor, politică, și toţi cei prezenţi simt că scapă de toate constrângerile 
vieții cotidiene. Aceasta este o stare de spirit pe care Ilie Moromete o retrăiește și 
acasă; în acest sens este relevantă scena fonciirii, când ţăranul este vizitat de percep- 
tor, în faţa căruia joacă o adevărată comedie prin folosirea tacticii tergiversării. 
Așadar, personajul nu este numai un contemplativ și ironic, dar și un individ cu o 
mare capacitate de disimulare, știe să joace, la nevoie, comedia inocentului, iar nat- 

vitatea pe care o afișează este trucată. Atât în discuţiile cu agentul fiscal, cât și în 
cele cu Tudor Bălosu, Ilie Moromete se comportă ca un actor, reușind să creeze în jurul 
său perplexitate cu aerul cel mai nevinovat din lume. Așa se întâmplă și într-una 
din scenele secerișului, când Ilie își face de lucru pe lângă căruţă, evitând să pună 
mâna pe seceră, în timp ce copiii, toropiţi de căldură, lucrează furioși. 

Ceea ce întregește personalitatea complexă a eroului este ciudatul lui dar de a 
vedea lucruri pe care ceilalți nu le vedeau. De exemplu, călătorind la munte ca să 
vândă porumb, Moromete povestește la întoarcere fapte extraordinare. Mai târziu, 
intr-o călătorie asemănătoare, Niculaie își însoțește tatăl, dar rămâne dezamăgit. 

tâmplările sunt banale, oamenii, lipsiţi de farmec, iar munteanca cea tânără care-l 
tulburase pe tatăl său nu pare deosebită de orice altă femeie din Siliștea-Gumești. 
Dar tocmai inteligenţa, ironia, darul de a vedea dincolo de lucruri, bucuria contem- 
plației, fantezia fac din eroul romanului un țăran deosebit, un observator subtil și 
un moralist. 

Spirit contemplativ, inteligent și ironic, Moromete privește existența cu detașare, 
ca pe un miracol. De pe stănoaga podiștei sau de pe prispa casei, Moromete privește 
lumea cu un ochi pătrunzător. Treptat, Moromete se va înstrăina de familie, va intra 
în conflict cu ea, cu satul, cu istoria. 

Principala trăsătură a personajului este disimularea ce reiese din prima scenă a 
romanului, a dialogului dintre Ilie Moromete și vecinul său Tudor Bălosu, cunoscută 
sub numele de dialogul surzilor. Moromete, aflat pe stănoaga podiștei, așteaptă un 
partener de discuţie. Cel care sosește, spre nemulțumirea personajului, este vecinul 
său Bălosu, care conduce discuția spre un subiect ce nu pare a fi pe placul lui Mo- 
romete: vânzarea salcâmului. Moromete nu răspunde, pare să nu audă întrebările 
insistente, pentru ca mai apoi să privească spre cer și să formuleze considerații me- 
teorologice. Prefăcându-se că nu aude întrebarea, Moromete se autoiluzionează și 
crede că ploaia prevestită îi va aduce satisfacţii în toamnă. Disimularea este de fapt 
modul prin care personajul se protejează, și rolul histrionic i se potrivește. 

Perspectiva narativă este obiectivă, omniscientă, chiar dacă omnisciența narato- 
rului este adesea limitată, așa cum reiese din incipit sau din prima scenă a romanu- 
lui. Naratorul nu pătrunde întotdeauna în gândul personajelor, preferând să noteze 
doar ceea ce vede și ceea ce aude. Marin Preda apelează chiar la viziunea narativă 
„din afară“, construind un narator care pare a ști mai puţin decât personajele. Nico- 
lae Manolescu remarcă limitarea omniscienţei narative din „Moromeţii“ și apelul 
naratorului la intermediari: personaje reflectori, capabile să interpreteze evenimen- 
tele și să aibă un punct de vedere personal, și personaje informatori, care transmit, 
fără să interpreteze, ceea ce au văzut și au auzit. 

Romanul „Moromeţii“ de Marin Preda impune un personaj inedit, reprezentând 
un punct de reper în literatura română postbelică. 


Conţinut 
Punctajul este același ca la subiectul 6. 


Redactare 
Punctajul este același ca la subiectul 1, 

Subiectul 24 


Personajul principal din romanul „Moromeţii“ de Marin Preda este Ilie Moro- 
mete, un țăran din Siliștea-Gumești, din perioada interbelică. Primul volum a apărut 
în anul 1955, în plină epocă a realismului socialist, concept fundamentat teoretic la 
primul congres al scriitorilor sovietici, din 1934. Acesta urmărea îmbinarea zugrăvirii 
concrete a realităţii cu influenţa ideologică și cu educarea oamenilor muncii în spi- 
ritul socialismului. Se impunea astfel o dublă cenzură: prima, referitoare la tipul de 
reprezentare, rămas exclusiv mimetic și anulând astfel toată literatura modernistă, 
şi a doua, referitoare la îndoctrinarea clasei muncitoare și la construirea unor opere 
cu un marcat caracter didactic. Atenţia este concetrată astfel asupra conţinutului 
operei literare, proclamându-se ideea accesibilității operei pentru masele populare. 
Consecința era renunţarea la orice experiment formal, discursul ieșind practic din 
sfera artisticului. Imediat după al Doilea Război Mondial literatura română începe 
să intre într-o criză provocată tocmai de această modalitate de înțelegere a artei, în 
care politicul își face din ce în ce mai mult simțită prezența. Se rupe astfel legătura 
cu marea literatură interbelică, ajungându-se atât în poezie, cât și în proză la opere 
simpliste, uneori de-a dreptul ridicole. Proza a încercat să iasă de sub efectul con- 
strângător al cenzurii abordând subiecte istorice sau rurale, așa cum va face și Marin 
Preda în romanul „Moromeţii“, care a trecut de cenzură, fiindcă avea acţiunea pla- 
sată în perioada interbelică și personajul central era un țăran din Câmpia Dunării. 

Ilie Moromete este tatăl unei familii cu două rânduri de copii, învrăjbiţi între ei 
din cauza pământului. El are o autoritate absolută asupra tuturor membrilor familiei, 
vizibilă în scena mesei, în care domină totul cu statura sa. Căsătorit cu Catrina, do- 
rește să păstreze pământul pe care îl dobândise în prima sa căsătorie și să-l transmită 
fiilor săi mai mari, Achim, Nilă și Paraschiv. Ilie ar vrea ca aceștia să-i continue munca 
la câmp fără a împărți pământul, fiindcă pentru el acesta este garanţia libertății, con- 
form unui cod rural ancestral care i se pare indestructibil. Moromete va înțelege însă 
cu tristeţe, în al doilea volum al romanului, că lumea lui este în disoluţie și că ţăranul 
a început să fie scos din existenţa lui repetitivă, urmând să intre într-o nouă etapă. 

Portretul fizic este destul de vag conturat, fiindcă Ilie Moromete este tipul țăra- 
nului, așa cum cere curentul realist, fie el și socialist. Este însă revelator chipul din 
lut pe care i-l face Din Vasilescu și pe care îl pune în fierăria lui Iocan. Acesta este 
un mijloc indirect de caracterizare și poartă în el simbolul măștii ca semn al specta- 
colului, sugerând în același timp dedublarea personajului. Expresia feței lui Moro- 
mete nu lasă să i se citească adâncimea sufle tească, singurul lucru vizibil fiind ironia, 
pe care nu o ascunde faţă de nimeni. 

Portretul moral este mai ferm conturat și evidenţiază inteligenţa și spiritul creativ 
al personajului care transformă existenţa într-un adevărat spectacol. El descoperă 
lucruri deosebite în orice întâmplare cotidiană în care ceilalți nu văd nimic. Este su- 
ficient să iasă la stănoagă și să privească la ceea ce se întâmplă pe uliţă. Naratorul îi 
prezintă printr-un mijloc direct de caracterizare aceste trăsături atunci când spune 
că pe faţa lui se putea citi dorinţa de a vedea pe cineva, adică de a construi în mintea 
lui o realitate ce intră în spectacolul lumii, pe care doar el îl descoperă. Un alt episod 

din care reiese, printr-un mijloc indirect de caracterizare, capacitatea lui Moromete 
de a descoperi spectacolul lumii este cel al drumului la munte. Fiul lui cel mic, Nicu- 
laie, este fascinat de poveștile pe care Moromete le spunea după întoarcerea din că- 
lătoriile de la munte, unde vindea porumb, încât credea că acolo este o lume ieșită 
din comun. Însoţindu-l însă într-una dintre aceste călătorii, constată, nu fără un 
anume regret, că faptele extraordinare povestite de Moromete erau simple banalități. 

O altă trăsătură a lui Moromete este disimularea, un fel de a doua natură a per- 
sonajului. El își desincronizează în mod voit vorbele și gândurile, mimează gesturi 
și opinii false pentru partenerii de discuţii, cu scopul de a se distra pe seama prostiei, 
a îngâmifării cuiva sau, pur și simplu, pentru a se ascunde pe sine. Scena cea mai 
citată în acest sens este comedia jucată de Moromete în faţa agenților fiscali pentru 
a obține amânarea plății fonciirii. În acest caz disimularea lui Moromete este o reacție 
defensivă, și nu un mijloc de observare ironică a lumii, așa cum se întâmplă în adu- 
nările de duminică de la fierăria lui Iocan. În aceste adunări, actorul este protago- 
nistul, fiindcă el are nevoie de public pentru a se manifesta, trăind o adevărată 
bucurie a dialogului. În discuţii însă nu se dezvăluie adevărata fire a personajului, 
dedusă indirect din gesturile și reacţiile care o contrazic. 

Pentru ceilalți, Moromete este un om sucit, cu totul imprevizibil, închis într-o me- 
ditaţie care lor li se pare obscură si impenetrabilă. În ciuda sociabilităţii, inteligenței 
și umorului, Ilie Moromete este neînțeles de ceilalți, și din această cauză el își mas- 
chează reacţiile. O consecinţă este îndepărtarea mai ales de copii, fiindcă își contro- 
lează cu atenţie orice drăgălășenie faţă de ei, așa cum face când Niculaie ia premiul 
întâi. Este impresionat de boala băiatului, pe care o simte dureros, dar, paradoxal, îl 
ceartă ca și când ar fi vinovat că s-a îmbolnăvit. 

Este un fin observator al realităţii, dar și un moralist, cu o bucurie contemplativă 
care face din el un țăran reflexiv. Nimic din ceea ce vede nu-l lasă indiferent pe Mo- 
romete, care știe să reacționeze, construind adevărate scene imaginare. Spectacolul 
începe imediat ce iese la drum, fiindcă, având și darul vorbirii, cei întâlniți în drum 
îi devin parteneri în această „înscenare“ permanentă a existenței. 

Relaţiile sale cu membrii colectivității din care face parte se evidenţiază în discu- 
țiile de la fierăria lui Iocan. Țăranii, gătiți de sărbătoare, se adună să facă dezbateri 
politice, pline de umor. Moromete citește un articol din ziar și ascultătorii lui râd de 
comentariile sale inteligente. Politica este în afara existenţei țărănești, şi logica lui 
Moromete o aduce cu umor în viaţa repetitivă și construită după legi ancestrale a 
ţăranului. Familia regală este transformată de Moromete într-o familie țărănească, 
regele fiind un părinte ce trebuie să aibă grijă de cele din gospodărie. Moromete pro- 
iectează ironic acest model tocmai pentru a-şi ajuta consătenii să înţeleagă ceea ce 
nu au de unde să știe. Se dezvăluie astfel, printr-un mijloc indirect de caracterizare, 
inteligenţa, umorul și ironia lui Moromete, puse în evidenţă și de comentariile pline 
de farmec ale altor personaje, printre care se evidenţiază Cocoșilă. 

O trăsătură de caracter definitorie pentru Moromete este credinţa că posesia pă- 
mântului aduce idependenţă și demnitate socială. Este motivul pentru care dorește 
să păstreze integral averea și încearcă să-i aducă pe fiii cei mari acasă. Căderea lui 
Moromete are loc atunci când este părăsit de băieţi și înțelege că pământul nu va fi 

liantul familiei. Este momentul în care hotărăște să taie salcâmul, considerat de Eugen 
Simion „dublul său vegetal“. Acesta este semnul recunoașterii înfrângerii. Declinul 
personajului este, de fapt, declinul unei clase sociale, țărănimea, pe care istoria o 
distruge. Autoritatea lui Moromete se diminuează, familia nu-l mai ascultă și vechii 
prieteni îl părăsesc. Printr-un mijloc indirect de caracterizare, din faptele sale, reiese 
că a pierdut încrederea în eternitatea valorilor pe care le apăra și că civilizația din 
care face parte a intrat în agonie. 

În concluzie, Moromete este un țăran atipic, prin capacitatea sa reflexivă, și expo- 
nențial pentru lumea arhaică pe care o reprezintă. 


Conţinut 
Punctajul este același ca la subiectul 6. 


Redactare 
Punctajul este același ca la subiectul 1. 


Subiectul 25 


Poemul „Luceafărul“ a fost publicat pentru prima dată în Almanahul Societăţii 
Academice Social-literare „România Jună”“ din Viena, în 1883. Ulterior, poemul apare 
în ediția de poezii îngrijită de Titu Maiorescu. 

Poemul a cunoscut un lung și complicat proces de elaborare. La baza lui se află 
sursele folclorice, două basme culese de Richard Kunisch, dar și mitul Zburătorului. 
Sursa principală de inspiraţie este însă basmul cules de Richard Kunisch în timpul 
călătoriei pe care acesta a făcut-o în Oltenia. Mihai Eminescu găsește acest basm, 
„Fata în grădina de aur“, în timpul studiilor sale universitare și î citește prima dată 
în versiunea germană, apoi îl versifică schimbânduc-i finalul, fiindcă nu i se pare că 
omul de geniu poate fi capabil de egoism. În timp ce în basmul lui Kunisch zmeul, 
care nu obţine dragostea frumoasei fete de împărat, răstoarnă o stâncă asupra ei, iar 
pe iubitul acesteia îl lasă să trăiască neconsolat în valea amintirii, în versiunea 
eminesciană zmeul nu acționează așa și se mulțumește să formuleze o urare cu ca- 
racter de blestem. Mai târziu, după 1880, poemul rămas în manuscris va fi prelucrat 
în cinci variante succesive și transformat în poemul care poartă numele de „Lucea- 
fărul“. Al doilea basm cules de Kunisch care stă la baza poemului eminescian este 
„Fecioara fără corp“, devenit în versiunea eminesciană „Miron şi frumoasa fără corp“, 
care conține povestea unui fecior de cioban a cărui soartă hotărâtă de ursitoare la 
naștere este să dorească perfecțiunea. Deși se va căsători cu o prea frumoasă fată de 
împărat, când află că există în lume o fecioară fără trup, imaterială, a cărei frumusețe 
este fără seamăn pornește în căutarea ei. Deși o găsește, patima lui nu poate fi stăvi- 
lită, pentru că fata cu altă natură decât oamenii obișnuiți nu poate fi îmbrățișată. 
Tânărul se-ntoarce acasă, dar dorul faţă de frumoasa fără corp îl mistuie până la 
moarte. Din acest basm, Eminescu preia motivul dorinţei imposibil de îndeplinit, 
care se va regăsi atât la Cătălina, cât și la Hyperion. 

Existenţa unei surse filosofice este dovedită de mărturisirea lui Eminescu că in- 
tenţia sa a fost să înfățișeze o dramă a geniului însingurat și nefericit. Pentru aceasta, 

el a asimilat teoria lui Schopenhauer despre antinomiile dintre omul de geniu și omul 
comun, pe care le transformă în simboluri lirice. 

Eminescu abordează în acest poem două teme majore: geniul și iubirea. Prima 
temă urmărește soarta omului de geniu ca întrupare a idealului, iar tema iubirii O 
completează pe cea a geniului, accentuând nefericirea omului superior căruia i se 
refuză cunoașterea absolutului prin iubire. Prin urmare, viziunea despre lume este 
romantică, Eminescu valorificând teme și motive romantice, dar şi atitudinea 
contemplativă specifică acestei estetici. 

Poezia este construită din patru tablouri, care amintesc de structura textului dra- 
matic. Primul tablou prezintă povestea de dragoste dintre fata de împărat și Luceafăr, 
al doilea — povestea de dragoste dintre Cătălin și Cătălina, al treilea — dialogul dintre 
Hyperion și Demiurg, iar ultimul-resemnarea Luceafărului. Poezia este structurată 
pe două planuri, uman-terestru și universal-cosmic, care interferează în primul și 
ultimul tablou. 

Incipitul poemului stă sub semnul basmului și amintește de formula inițială a 
acestuia, având rolul de a crea cadrul fabulos și perspectiva temporală de natură 
mitică. Adverbul „odată“ sugerează timpul nedeterminat al genezelor, acel illo tempore 
în care orice întâmplare capătă importanţa unui act fundamental. Comparaţiile „ca-n 
povești“ și „ca niciodată“ dovedesc unicitatea evenimentului ce va fi evocat, unici- 
tatea devenind și o trăsătură a fetei de împărat, caracteristică ce reiese din primele 
două strofe prin superlativul „prea frumoasă“, sintagma „una la părinți“, dar mai 
ales prin comparaţia amplă „cum e fecioara între sfinți și luna între stele“. Spațiul și 
decorul poemului sunt de tipul celor din basme. Decorul este abstract, pustiu și se 
întinde între cuprinsul cerului în care nu se vede decât astrul singuratic și întinderea 
mării, ale cărei valuri năzuiesc spre el. Fereastra de la care fata privește spre Luceafăr 
este simbol al deschiderii și sugerează posibilitatea evadării din spațiul limitat al 
palatului spre spațiul infinit al universului cosmic. De asemenea, acest prim tablou 
conturează un portret romantic al fetei visătoare, care stă nostalgică cu capul sprijinit 
în mâini, contemplând întinderea mării și a cerului. Această stare de reverie, vagă 
la început, naște un obiect al visării care devine treptat realitate, străbătându-se astfel 
calea de la imaginarul oniric la existentul obiectiv. Oglinda din odaia fetei este un 
simbol romantic al reflectării care permite dilatarea fiinţei. 

Întâlnirea dintre cei doi are loc la nivelul visului. Fata îl invocă pe Luceafăr, cerân- 
du-i să pătrundă „în casă și în gând“ cu scopul de a-i lumina viaţa, invocaţie care are 
valoarea unui descântec, iar chemarea „în gând“, adică în lumea interioară, afectivă, 
demonstrează din nou romantismul poeziei. De la invocaţie, visul trece spre eveni- 
ment. În el începe „să se întâmple“ ceva, fiindcă tot ce urmează are un nucleu de 
naraţiune. Luceafărul ascultă cele două invocaţii ale fetei și renaşte sub chipul unui 
„mândru tânăr“. Între cele două metamorfoze ale Luceafărului, care este construit 
din antiteze, se observă o simetrie. În ambele întruchipări, Luceafărul este de o fru- 
museţe ireală. Fata vede iniţial în el un înger, pentru ca la a doua întruchipare să 
vadă un demon. În prima ipostază, acesta își arată fața neptunică, născându-se din 
cer şi mare, în timp ce în a doua își arată fața plutonică, luând viaţă din soare și 
noapte. De fiecare dată, Luceafărul îi mărturisește fetei dificultatea nașterii în plan 

inferior, „din sfera mea venii cu greu“, și O cheamă în lumea lui pentru a domni 
alături de el. Fata refuză ambele oferte, pretextând senzația de îngheț, „ochiul tău 
mă-ngheaţă“, sau de ardere, fiindcă privirea lui o arde. În urma celui de-al doilea 
refuz, Luceafărul își manifestă nedumerirea că fata nu conștientizează diferenţa dintre 

tarea la nemurire. Deși cunoaște vremel- 


ei. Ea își condiționează iubirea prin renun e y 
nicia şi lipsa de valoare a unui sărut, Luceafărul acceptă propunerea fetei și pleacă 


spre cel capabil să-l dezlege de veșnicie. l 
Tabloul al doilea se desfășoară în planul uman-terestru ȘI prezintă povestea de 


dragoste dintre Cătălina și Cătălin. Cei doi au același nume, aceasta dovedind com- 
patibilitatea dintre ei. Cătălina are foarte multe din atributele fetei de împărat, ceea 
ce demonstrează că este una și aceeași persoană, dar folosirea determinantului ono- 
mastic sugerează o demitizare a chipului ei. Dacă în tabloul întâi fata de împărat era 
caracterizată prin unicitate, din cauza aspirației ei spre Luceafăr, simbol al absolu- 


tului, în tabloul al II-lea tinde spre împlinire în plan uman. Are nevoie de un nume 


spre a se individualiza. Personajul nou introdus în acest tablou este Cătălin, ființă 


umană construită în antiteză cu Luceafărul. Cătălin este viclean, ceea ce dovedește 
instinctualitatea specifică omului de rând, copil de casă crescut din mila celorlalți, 
ceea ce intră în antiteză cu unicitatea Luceafărului. Cătălin este „un copil din flori“, 
în opoziţie cu Luceafărul, care de fiecare dată își menţionează originea, și este viu. 
Lui îi aparține încercarea de a o cuceri pe Cătălina și are aparenţa de Cupidon a tu- 
turor îndrăgostiților reali. Dacă la început apelează la gesturi, ulterior Cătălin cere 
dovada acceptării sale: „să-mi dai/O gură. Numai una“. Propunerea atât de prozaică 
a lui Cătălin nu este înţeleasă de fată, care o consideră prea brutală pentru idealurile 
ei, fiindcă tânjește la „Luceafărul din cer“. Monologul tânărului are scopul de a o 
convinge pe fată de frumuseţea iubirii și îi dezvăluie trăsăturile erosului pământean 
sub forma unui ritual în aparenţă plin de candoare, dar în fond plin de gravitate. 
Răspunsul fetei conține recunoașterea lui Cătălin ca un dublu al său, fiind conștientă 
de incompatibilitatea dintre ea și Luceafăr. Invitaţia finală la evadarea în lume este 
de fapt o invitaţie la pierderea în anonimatul existenţei obișnuite. 

Tabloul al treilea se desfășoară în planul universal-cosmic și urmărește călătoria 
lui Hyperion la Demiurg și dialogul cu acesta. Este o călătorie în sens invers față de 
evoluția lumii, o călătorie spre haosul inițial, acolo unde își află locul Demiurgul. În 
rugămintea Luceafărului se regăsesc apelative specifice unei rugăciuni creștine, dar 
aceasta nu are decât rolul de a sugera că Luceafărul nu își cunoaște adevărata con- 
diţie. El cere „o altă soartă“, cea de muritor, în schimbul unei „ore de iubire“. Prin 
faptul că i se adresează cu apelativul „Hyperion“ demiurgul încearcă să-i arate ade- 
văr ata sa condiție, de putere eternă. Demiurgul nu acceptă această cerere, conside- 
ja omul ca un produs al hazardului. Demiurgul îi face niște false oferte lui 
dea a pol ip orile de stăpânitor de popoare și de conducător de 
Den pia Ah mpi icându-i greşeala. Strofa finală evidențiază omnisciența 

Tabloul al patrulea se o da pi Ais sp A 
cât şi în cel universal-cosmic Potzi N kaian planuri ațat "p lanul Vata berea 
iei eva ine . Potrivi imperativului demiurgic, astrul revine în locul 

i ȘI zărește cuplul de îndrăgostiţi care își trăiește iubirea în cadrul 

protector al codrului. Dialogul dintre cei doi și mai ales cuvintele rostite de Cătălin 
au o stranie asemănare cu modul de a gândi și de a simți al Cătălinei din tabloul al 
doilea. De acum, Cătălin este cel care invocă o stea călăuzitoare, deasupra „nopţii de 
patimi“ care este pentru el iubita. De fapt, aspiraţiile lui Cătălin sunt aspirațiile 
iniţiale ale fetei transferate asupra masculinului. În euforia iubirii, fata privește spre 
cer și zărește Luceafărul, pe care îl invocă, dar nu cu scopul inițial. Reacţia Luceafă- 
rului este asemănătoare celor din primul tablou: „tremură ca alte dăți”, dar refuzul 
său de a cădea din înalt demonstrează conștientizarea condiţiei sale. În finalul poe- 
ziei, Luceafărul se adresează fetei cu apelativul „chip de lut“, dovedind că a realizat 
că aceasta este o fiinţă obișnuită, cu un caracter inferior. El construiește opoziția din- 
tre „cercul strâmt“ al oamenilor și „lumea sa“, dintre atitudinea care îi caracteri- 
zează pe aceștia și obiectivitatea sa: „Ci eu în lumea mea mă simt/ Nemuritor și rece“. 

Cu toate acestea, finalul poemului dovedește în mare parte un lucru paradoxal, 
așa cum observa și Constantin Noica: imaginea de geniu a Luceafărului este salvată 
prin hotărârea fetei. Practic, fata de împărat, prin alegerea făcută, îl determină pe 
Luceafăr să adopte această atitudine. | 

Apartenența poemului la curentul romantic reiese în primul rând din temele pro- 
puse. Este evidentă și prezența motivelor romantice, precum natura cosmică cu toate 
elementele ei: lună, luceafăr, stele, natura. 

Prezenţa antitezei fundamentale dintre omul comun și omul superior conturează 
aceeași preferinţă a autorului pentru literatura romantică. 

Sinteză a creaţiei eminesciene, poezia „Luceafărul“ este o creație romantică ce 
surprinde condiţia omului de geniu, dar în egală măsură ilustrează concepția lui 
Mihai Eminescu despre forța oniricului. 


Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 


Subiectul 26 


Comedia este o specie a genului dramatic caracterizată prin finalul fericit și prin 
personaje și acţiuni care provoacă râsul. O astfel de operă este și „O scrisoare pier- 
dută“ de Ion Luca Caragiale, un text literar destinat reprezentării scenice, construit 
doar prin dialog și care provoacă râsul. 

În această piesă se prezintă întâmplările determinate de pierderea unei scrisori 
amoroase de către Zoe Trahanache, soţia șefului local al partidului aflat la putere. 
Aceasta este cauza care duce la un conflict între două tabere politice aflate în preajma 
alegerilor. Principalul opozant este Nae Caţavencu, avocat și director al ziarului 
„Răcnetul Carpaţilor“. Acesta vrea să profite de ocazia ivită pentru a obține cu aju- 
torul lui Ștefan Tipătescu și al Zoei Trahanache un post de deputat. 

Tot ceea ce urmează nu se bazează pe principii politice, ci pe un șantaj vizând 
comportamentul moral reprobabil al personajelor. Se poate observa însă că și cei ce 
invocă principii morale sunt la fel de corupți, ceea ce stârnește evident zâmbetul. 

Acesta este un comic de situație, propriu acțiunii, cu rolul de a genera încurcături 
care fac să înainteze întâmplările. 

Pe lângă acest conflict dramatic principal apar și alte conflicte secundare. Astfel, 
polițaiul Ghiţă Pristanda ajunge să se împotrivească șefului său direct, Ștefan 
Tipătescu, pentru că știe că adevărata putere o are amanta acestuia, coana Joiţica. El 
nu-l ascultă pe prefect și îl eliberează pe Nae Cațavencu, la îndemnul lui Zoe. Un 
conflict secundar apare și între Farfuridi și Brânzovenescu, membri ai aripii conser- 
vatoare, și șeful partidului, Zaharia Trahanache. Cei doi au impresia că sunt trădați 
şi trimit o depeșă la București pentru a-l demasca pe Trahanache. Un conflict de mai 
mică intensitate apare chiar și între Zoe și Tipătescu, care, îndrăgostit, îi propune 
amantei să fugă împreună. Apărându-și poziția socială, coana Joiţica refuză cate- 
goric, atunci când i se pare că relaţia lor ar putea deveni publică. 

Intriga, în comedie, ține de derizoriului, personajele fiind confruntate cu pro- 
bleme lipsite de importanţă: confuzii, neînţelegeri, exagerări ale unor întâmplări. 
De cele mai multe ori, personajele sunt persoane mediocre, pline de cusururi, înfă- 
țișând o umanitate inferioară care este ironizată, batjocorită. 

Și situația morală inacceptabilă în care se află soții Trahanache și prefectul provoacă 
râsul, pentru că amantul e considerat prieten și soțul înșelat se face că nu vede nimic. 

Este vorba în această situație de un comic de moravuri care vizează comporta- 
mentele morale. Tipătescu pare mai moral decât celelalte personaje, dar relația lui 
cu Zoe infirmă faptul că ar avea principii etice solide. Cu toate acestea, el o iubește 
sincer pe Zoe, care este mult mai calculată decât el și îl refuză, știind că, astfel, și-ar 
putea pierde poziția socială. Mai puţin versat decât Zaharia Trahanache în sforăriile 
politice, prefectul știe să stăpânească situațiile și îl transformă pe Pristanda în sluga 
lui supusă, dându-i de înţeles că-i cunoaște matrapazlâcurile, atunci când îi numără 
steagurile, și sugerând că acceptă acest lucru doar în schimbul supunerii slujbașului, 
care nu trebuie să apere legea, ci interesele prefectului. 

O situație comică asemănătoare apare în finalul piesei, când Nae Caţavencu, prin- 
cipalul opozant, conduce petrecerea în cinstea alesului Agamiță Dandanache, ceea 
ce dovedește că în această lume nu este posibilă alegerea, fiindcă toate variantele 
politice sunt viciate. Umor are și promisiunea coanei Joiţica de a-l susține pe Caţa- 
vencu într-o viitoare campanie electorală, vădind un comportament imoral ce gene- 
rează un comic de moravuri, 

Comic este și felul de a fi al personajelor, care se numește comic de caracter. La 
Caragiale, personajele întrunesc frecvent trăsăturile comune și caracteristice unei 
categorii umane, fiind tipuri: servilul, ca Pristanda, sau parvenitul, ca Tipătescu. 
Pristanda își aprobă șeful, chiar dacă nu înțelege nimic, așa cum dovedește întreba- 
rea lui despre „vampir“, | 

Vorbirea personajelor generează un comic de limbaj care se dezvăluie prin ticuri 
verbale, adică prin repetiţia mecanică a unor cuvinte. Pristanda are astfel de ticuri, 
precum termenul aprobator „curat“, care-l duce la absurdul „curat murdar“, piesa 
sfârșindu-se chiar cu ironica sa replică despre regimul politic apreciat drept „curat 
constituțional“. 

Apar greșeli de pronunțare, mai ales la Pristanda: „paispece”, „optspece“, „fonc- 
tii”, „bampir“, „famelie”, „catindrală“, dezacorduri la Tipătescu: „s-a pus patruzeci 
de steaguri“, construcții fără sens la Caţavencu: „industria română este sublimă, 
putem zice, dar lipsește cu desăvârșire” și tautologii la Zaharia Trahanache: „O soție- 
tate fără prințipuri, va să zică că nu le are”. 

Anacolutul pare frecvent în vorbirea lui Pristanda, ca și digresiunea, făcută însă 
cu interes uneori. Polițaiul amână cu o șireată înțelegere a reacției prefectului po- 
vestirea despre cele petrecute la Nae Caţavencu, pentru a profita să ceară indirect o 
mărire de salariu. 

Având în vedere toate aceste caracteristici, se poate conchide că „O scrisoare pier- 
dută” de Ion Luca Caragiale este o comedie. 


Subiectul 27 


Pentru rezolvarea subiectului se pot folosi sugestiile de la prezentarea junimis- 
mului de la pagina 136. 


Subiectul 28 


Pentru rezolvarea subiectului se pot folosi sugestiile de la prezentarea sincronis- 
mului de la pagina 144. 


Subiectul 29 


Comedia „O scrisoare pierdută” de Ion Luca Caragiale este oglinda societății ro- 
mânești de la sfârșitul secolului al XIX-lea, în care interesele meschine alterează orice 
relație umană. Nae Caţavencu și Zoe Trahanache fac parte din două tabere politice 
adversare, dar, paradoxal, vor fi alături atunci când interesele le-o dictează. 

Nae Caţavencu este cel mai strălucit reprezentant al tipului de demagog din 
literatura română. Așa cum se arată în lista de personaje, el este avocat, director-pro- 
prietar al ziarului „Răcnetul Carpaţilor“, prezident-fondator al Societății Enciclope- 
dice-Cooperative „Aurora Economică Română“. Aspiră să obțină prin politică mai 
mult decât are și conduce gruparea despre care Tipătescu consideră că reprezintă 
„dăscălimea, popa și moflujii“. Este o lume marginalizată, a faliților, a dăscălimii 
care nu câștigă prea mult, în general a celor nemulțumiți de ceea ce au. Existenţa lui 
Caţavencu se concentrează asupra parvenirii și, nu întâmplător, Caragiale nu oferă 
nicio informaţie despre viaţa privată a lui Caţavencu. Se poate bănui că este destul 
de tânăr, dar nu știm care îi sunt originile, care este situaţia lui familială, fiind vizibilă 
numai viața publică. 

Zoe Trahanache, singurul personaj feminin al piesei, este prezentată în lista de 
personaje doar ca soția lui Zaharia Trahanache, șeful local al partidului aflat la putere, 
evidenţiindu-se, spre deosebire de Caţavencu, prin viaţa de familie care o impune 
într-o societate în care femeia este lipsită de activitate socială. Căsătorită cu un bărbat 
mult mai în vârstă decât ea, al cărui băiat este student, Zoe are un statut privilegiat 
în orășelul de provincie, fiind una dintre personalitățile locale. Nu are copii și este 

amanta lui Tipătescu, prefectul județului, relație de care profită din plin și ea, și soțul 
ei. Deși aparent Zoe nu ar putea fi un factor de decizie în viața socială, prin relaţiile 
ei hotărăște cursul vieţii politice din orășelul de provincie, și din această cauză legă- 
tura cu Nae Caţavencu este puternică. 

Portretele fizice ale celor două personaje pun în lumină o trăsătură comună, dorința 
de a aparţine protipendadei epocii. Zoe este, probabil, o femeie frumoasă, îmbrăcată 
elegant, fiindcă avea un soț bogat, pe care-l luase pentru bani și poziţie. Indicaţiile 
regizorale prezintă însă, printr-un mijloc direct de caracterizare, capacitatea ei de a 
exprima prin mimică ceea ce gândește, fiind interesantă din acest punct de vedere 
scena în care primește scrisoarea de la cetățeanul turmentat. La început, i se poate 
vedea pe față nervozitatea, schimbată apoi în curiozitate când aude de scrisoare, în 
fericire când o primește, pentru ca apoi, în final, privirea ei să fie disprețuitoare și 
amenințătoare către Caţavencu, fiindcă îl învinsese. Indicaţiile regizorale dezvăluie 
în cazul lui Caţavencu un personaj care știe cu exactitate valoarea fiecărui gest, fiindcă 
trece „cu importanță printre mulțime“ și după ce se suie la tribună își pune deoparte 
pălăria, semn al statutului social, pentru a-și arăta respectul față de adunare. Nu 
uită să guste din paharul cu apă, pentru a sugera că este emoționat și i s-a uscat 
gura. Scoate apoi, cu gesturi largi, un vraf de hârtii și de gazete pe care le pune pe 
tribună, pentru a demonstra că este informat. Își scoate apoi batista „și-și șterge cu 
eleganță avocățească fruntea“, cum se spune în indicațiile scenice, pentru a sugera 
prosperitatea și bunele maniere, deoarece imită comportamentul aristocratic. Por- 
tretul său fizic nu este foarte bine conturat, tocmai pentru a evidenția tipul demago- 
gului, a cărui trăsătură fundamentală stă în mânuirea cuvintelor în care nu crede. 
Este interesant însă jocul pe care îl face în casa lui Tipătescu, în momentul când este 
adus de Ghiţă Pristanda, care l-a arestat. Încordarea negocierii care urmează îl face 
să stea jenat pe fotoliu și să se retragă într-un fel de gest de apărare când prefec- 
tul se apropie de el. Cu toate acestea, zâmbește cu bonomie, cum spune autorul în 
indicația scenică, pentru că faţa sa nu trebuie să trădeze teama. În schimb, în scena 
discursurilor electorale, Caţavencu știe să folosească toate resursele pentru a-și 
impresiona auditoriul. 

Moral, cele două personaje sunt legate de dorința puternică de parvenire și de lipsa 
de scrupule pe care o dovedesc în acţiunile menite să-i propulseze pe scara socială. 
Deși fac parte din tabere politice adverse, conflictul dramatic principal evidențiază 
asemănări caracteriale profunde între cele două personaje. Nae Caţavencu vrea să 
ajungă deputat, iar Zoe nu va ezita să-l ajute, atunci când va fi șantajată de el, pentru 
ca în finalul piesei toate conflictele să dispară, Caţavencu să conducă petrecerea dată 
în cinstea adversarului său politic, probând că într-o asemenea lume nu există vic- 
time, ci doar oameni care, temporar, nu reușesc să-și împlinească planurile. 

Zoe, ca și Caţavencu, este obsedată de a câștiga o poziţie socială avantajoasă și 
nu i se pare nimic imoral ca aceasta să fie întărită de o legătură extraconjugală. Pa- 
siunea ei nu este amorul, ci dorinţa de a domina pe plan social, de a fi mereu admi- 
rată pentru frumuseţea ei, dar mai ales pentru poziţia ei socială. În relația cu 
Tipătescu, îndrăgostit este prefectul, și nu Zoe, pentru că atunci când sunt în pericol 
să li se dezvăluie relația, el îi propune să fugă împreună, iar Zoe îl refuză categoric, 

fiindcă știe că dacă legătura lor ar fi dezvăluită, ea ar fi stigmatizată pentru totdeauna, 
redusă la mila familiei și refuzată de societate. Tipătescu ar fi ieșit bine dintr-o ase- 
menea situație, inclusiv cu perspective conjugale care nu o priveau pe ea. Legătura 
dintre Zoe și Tipătescu nu poate fi secretă și Pristanda știe tot, ascultând mai degrabă 
de Joiţica, înțelegând că ea deținea puterea. Din această cauză îl eliberează pe Caţa- 
vencu, deși Tipătescu îl pusese să-l aresteze, și îl aduce la prefect ca să poată negocia 
cu Zoe. Importanţa rolului jucat de ea în viaţa publică este evidenţiat de Farfuridi, 
care o consideră totuna cu partidul lor atunci când spune: „partidul nostru, madam 
Trahanache, dumneata (Tipătescu), nenea Zaharia, noi și-ai noștri”. Inteligentă și vo- 
luntară, Zoe are o mare putere, fiindcă îi poate influența atât pe Trahanache, care îi 
este soț, cât și pe Tipătescu, care îi este amant. Ea are conștiința intereselor imediate 
și de perspectivă ale ei și ale celor apropiaţi, fiind cea mai energică și mai chibzuită 
dintre toți. 

În relația cu Zoe, Caţavencu dovedește un respect pe care îl are, în general, față de 
high-life-ul orașului, având o atitudine deferentă față de puterea politică și avere. 
De aici și comicul de situație uneori, fiindcă el intră în tratative cu adversarii politici 
înainte de publicarea scrisorii, întrucât știe că mulți dintre alegători ar fi condamnat 
doar formal relația dintre Zoe și Tipătescu, pentru că și ei se aflau în situații ase- 
mănătoare. De asemenea, înțelege că este mai important sprijinul adversarilor poli- 
tici care i-ar putea aduce mai multe voturi decât dezvăluirea unei relații condamna- 
bile. El nu are scrupule și se folosește de politică pentru a obține statutul social dorit. 
În plină ascensiune, intră în viața politică, îmbrățișând cauza progresului și ajungând 
șeful facțiunii liberale din județ a partidului. Înțelege cu subtilitate că alegătorii tre- 
buie manipulați și din această cauză înființează un ziar de scandal prin care vrea să 
influenţeze opinia publică. Această trăsătură de caracter este dezvăluită printr-un 
mijloc direct de caracterizare, atunci când îi mărturisește lui Tipătescu intenția de a 
publica scrisoarea compromițătoare în ziarul său. Prin ceea ce spune, el dezvăluie un 
caracter lipsit de scrupule, fiindcă îi cere adversarului său politic să îl susțină la alegeri. 

Amândouă personajele sunt convinse de valoarea lor personală, având conștiința 
forţei pe care o deţin. Caţavencu se autocaracterizează atunci când mărturisește cu 
multă convingere că merită locul de deputat și încearcă să profite de orice mijloc 
pentru a-și atinge scopurile. Nu se dă în lături de la șantaj, minciună, folosindu-și 
inteligența pe care Pristanda i-o admiră, atunci când spune: „Ce mai prefect ar fi 
ăsta!” Caţavencu devine odios prin faptul că își folosește inteligenţa exclusiv pentru 
realizarea unor mașinaţiuni murdare. Lipsa de principii și de scrupule este un ade- 
vărat nivelator al drumului arivistului Caţavencu. El este făcut să câștige, tocmai 
pentru că înţelege acest lucru și își urmărește scopul fără a avea scrupule. Este mo- 
tivul pentru care știe ce vrea și pentru care refuză toate propunerile lui Tipătescu, 
postul de primar, de avocat al statului, de epitrop-efor la o biserică și chiar moșia 
Zăvoiu, pentru că deputăţia aducea beneficii mai mari decât toate acestea la un loc. 

Tipul avocatului latrans, gata să verse lacrimi pentru „țărișoara sa“, să șantajeze și 


să falsifice, are toate calităţile ca într-o societate prost croită să câștige mari onoruri, 


şi nu întâmplător în proiectata piesă „Titircă, Sotirescu & Co“ Caragiale va face din 

el ministru. Învins pentru moment, în finalul piesei Caţavencu acceptă, cu slugăr- 
nicie, să conducă manifestaţia organizată în cinstea noului ales reprezentantul fac- 
țiunii adverse. Gestul lui dezvăluie o tragică realitate, și anume că lumea din piesă 
este un univers în care alegerea nu este cu putință, pentru că orice opțiune în favoa- 
rea uneia sau alteia dintre grupări are același rezultat, deosebirile dintre ele ținând 
doar de aparenţă. 

Inteligentă, Zoe știe că Nae Caţavencu nu va șovăi o clipă să publice scrisoarea 
care i-ar atrage dezonoarea și ieșirea din viața publică, și din această cauză este agi- 
tată, făcând compromisuri cu adversarul și acceptând să îl susțină la deputăție. 
Capacitatea de înțelegere a situației este dezvăluită printr-un mijloc direct de carac- 
terizare: felul în care Zoe vorbește cu Nae Caţavencu și cu Ștefan Tipătescu. Ea îi 
domină, hotărește singură să-l susțină pe Caţavencu pentru a se apăra și știe că poate 
reuși acest lucru. Ea este permanent lucidă și nu se lasă pradă sentimentelor, așa 
cum este caracterizată indirect de faptele sale. Are un singur moment de slăbiciune 
când este cu adevărat emoționată, atunci când își recâștigă scrisoarea. Acest lucru 
este evidenţiat printr-un mijloc direct de caracterizare: indicaţiile scenice. Își revine 
însă repede și, recâștigându-și fericirea periclitată o clipă, își permite să îl încurajeze 
voalat pe Caţavencu, de fapt persoana pe care o respectă cel mai mult, fiindcă în el 
vede categoria de oameni din care face parte și ea. 

Se poate observa că, aparent adversari, Zoe Trahanache și Nae Caţavencu se asea- 
mănă în structura lor caracterială. 


Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 


Subiectul 30 


a. 

Una dintre cele mai interesante relații din romanul „Ion“ de Liviu Rebreanu este 
cea dintre protagonist și George. Încă de la început, este o relație conflictuală, sur- 
prinsă în scena horei. Dansul dintre Ion și Ana, care este fascinată de frumusețea 
flăcăului, acutizează conflictul, George simțindu-se trădat. Ceea ce-i desparte social, 
așezându-i la horă în părți diferite ale curții văduvei lui Maxim Oprea, se înrăută- 
țește din cauza îndrăznelii Glanetașului de a încălca regulile nescrise ale satului. 
George aparţine bogaţilor comunității, pe care toți îi privesc cu respect, pe când lon 
se numără printre cei săraci, care n-ar fi trebuit să treacă granița reprezentată de 
avere. Glanetașul încearcă să o cucerească pe fata lui Vasile Baciu, încălcând regulile 
și jignindu-l pe George, care vrea s-o ia de nevastă. Pentru Ion, Ana este doar un 
mijloc de a obţine averea lui Vasile Baciu, în timp ce pentru George ea este chiar fe- 
meia pe care o iubea. Conflictul dintre cei doi izbucnește pe drumul de întoarcere 
spre casă, scena de la cârciumă anunțând astfel finalul romanului, marcat în con- 
strucția subiectului de simetrie. Bătaia dintre Ion și George anticipează evoluția celor 

două personaje, ca și crima din final. Despărţiţi social, cei doi se despart și psiholo- 
gic, și moral, fiindcă Ion o vrea pe Ana pentru avere, în timp ce pentru George averea 
nu contează, fiindcă el însuși este bogat. 

Țăran din satul Pripas, Ion face parte din pătura săracă a acestuia, fiindcă tatăl 
său, din cauza patimii pentru băutură, nu a știut să păstreze zestrea soției sale. El 
este tânăr și consideră că scopul lui în viaţă trebuie să fie obținerea unei poziții so- 
ciale mai bune, care nu putea fi dată decât de avere. Originea îl marchează pe Ion, 
fiindcă satul îl va privi cu neîncredere, considerând că oricând poate repeta istoria 
tatălui său. Ca mulți alții din sat, reluând într-un fel destinul părintelui său, dar și 
pe al socrului său, căsătoria este pentru el un simplu mijloc de obținere a zestrei care 
trebuia să-l includă în rândul bogaților, așa cum se va întâmpla de fapt. George 
pleacă dintr-o altă poziţie socială decât Ion. Este om cu stare, care-și dorește o fată 
la fel ca el și care crede că Ana lui Vasile Baciu este cea mai potrivită, fiindcă prin 
zestrea ei averea familiei va spori. Acesta este și motivul pentru care tatăl fetei îl 
preferă ca ginere, purtându-se câinos cu Ana când ea îl va obliga să-l accepte pe Ion 
în familie. 

Portretele fizice ale celor două personaje sunt destul de generale, amândoi înca- 
drându-se în prototipul de frumusețe masculină rurală. Ion exercită însă asupra 
Anei o atracție fizică de care va profita pentru a-și atinge scopurile. Voinic, el dan- 
sează în horă cu vitalitate, care se va vedea și în felul în care muncește. În realizarea 

portretului fizic trebuie remarcată o caracteristică a stilului lui Liviu Rebreanu, și 
anume notarea cu minuţiozitate a senzaţiilor. De exemplu, în scena cositului, Ion 
simte amorţeala în șale, degetele i se încleștează pe coasă, sudoarea îi curge pe obraji, 
pe piept, pe spate și câte un strop de pe frunte i se prelinge spre sprâncene. Picioarele 
îl dor, spinarea îl arde, braţele îi atârnă ca niște poveri de plumb. Printr-un mijloc di- 
rect de caracterizare, naratorul face portretul omului dăruit cu totul muncii sale. 
Personajul se transformă într-o ființă generică aflată în puternică încleștare cu na- 
tura, depunând un efort gigantic care exprimă indirect vitalitatea și robustețea țăra- 
nului, necesare pentru munca la câmp. Tot de schițarea unui portret fizic ține și scena 
sărutului pământului, care are în el ceva ritualic, pentru că Ion se simte o ființă mi- 
nusculă într-un univers imens ce pare că-l umilește, înfricoșându-l. Raportat la imen- 


sitatea pământului, omul pare plăpând, iar forța fizică pe care a dovedit-o adeseori 


pare neimportantă. l 
Evoluţia lui Jon îl apropie de George, fiindcă odată câștigat pământul Glanetașul 


intră în rândul celor înstăriți și, contrar a ceea ce credea socrul său, va încerca să păs- 
treze și să sporească pământul. În evoluția sa, lon surprinde viața satului ardelenesc, 
care era polarizat de avere. Ambiţios, Glanetașul este un tip special de arivist, prin 
mediul în care trăiește și prin faptul că singurul lucru important este dobândirea 
pământului. În esenţă, el se înrudește cu Dinu Păturică din „Ciocoii vechi și noi“ de 
Nicolae Filimon și cu Tănase Scatiu al lui Duiliu Zamfirescu. Își concentrează toate 
energiile pentru a-și depăși condiția înjositoare de „sărăntoc“, astfel încât se indivi- 
dualizează față de personajele amintite mai sus, fiindcă dorinţa de a avea pământ 
vine și dintr-un „instinct puternic de apărare“, așa cum observa George Călinescu 
în „Istoria literaturii române de la origini și până în prezent“. Dorinţa de parvenire 

a lui Ion se transformă în lăcomie, fiindcă vrea să aibă din ce în ce mai mult. Se poate 
observa că relația cu pământul capătă pentru Ion conotaţii erotice, fiindcă el îl sărută, 
asemuindu-l cu o „fată frumoasă“, Chiar înainte de a-l avea, Ion visează pământul 
ca pe o țărancă „voinică și frumoasă“. S-a vorbit de o anumită instinctualitate a aces- 
tui personaj, care, în cele din urmă, va fi victima propriilor sale porniri. Nicolae 
Manolescu observa în „Arca lui Noe” că personajele lui Rebreanu trăiesc o tragedie 
a eșecului evidențiată mai ales în acest roman. Și Ion este în căutarea propriei iden- 
tități și trăiește neșansa de a nu se putea salva, fiindcă în drumul urmat spre atinge- 
rea scopului el suferă înfrângeri temporare care, în cele din urmă, îl vor arunca în 
zona tragicului. Va obține pământul prin căsătoria cu Ana, dar va pierde iubirea și, 
încercând să o recâștige, va muri. 

George nu este interesat de dobândirea averii și, mai mult, nu-i pasă că pierde 
zestrea pe care i-ar aduce-o Ana prin căsătorie, fiind afectat doar de pierderea iubirii 
și devenind prin aceasta un învins al Glanetașului. George se împacă cu soarta și se 
va căsători cu Florica, fata pe care o iubea Ion, descoperind că poate avea o famile 
împlinită. Aparent, George este departe de eșec, așa cum și Ion pare departe de eșec 
după câștigarea averii. Reizbucnirea sentimentului de iubire în sufletul lui Ion va 
antrena însă căderea ambelor personaje, fiindcă George o va pierde pe Florica, iar 
Ion va fi ucis de cel care eșuează a doua oară din cauza sa. Eșecul personajelor nu 
ţine de aspectul material, așa cum părea la început, fiindcă averea era singura preo- 
cupare a lui Ion, iar George este suficient de bogat. Amândoi eșuează sentimental, 
Ion, pentru că trădează și George, pentru că este trădat. Fiecare împărtășește senti- 
mentele de iubire pentru soția celuilalt, dar singurul iubit este Ion. Cu toate acestea, 
el eșuează sentimental, fiindcă trădează femeile, distrugându-le complet viaţa. 

Tenacitatea este o altă trăsătură de caracter importantă a lui Ion, fiindcă nu va ceda 
sub nicio formă presiunilor pe care Ana le va face asupra lui atunci când va rămâne 
însărcinată. Această trăsătură de caracter reiese, printr-un mijloc indirect de carac- 
terizare, din scena în care Ana vine la el umilită să îl roage să o ia de nevastă. Ion o 
privește cu nepăsare și îi cântărește burta cu o privire triumfătoare, neacceptând 
căsătoria decât în condiţiile în care va pune mâna pe toată zestrea ei. Brutalitatea îl 
caracterizează, de asemenea, fiindcă nu numai că nu este sensibil la suferința Anei, 
dar în viața de familie este violent Și își înșală soția în dragostea ei. Aceasta găsește 
ca singură soluţie de ieșire sinuciderea, ce pare să nu-l afecteze foarte mult. Ion nu 
are sentimente puternice nici faţă de propriul copil, de care nu se va îngriji. George 


este blând, iertător și nu este mânat de ambiţii distrugătoare, opunându-se caracte- 
rial din acest punct de vedere lui Ion. 


lon este și inteligent, această trăsătură de caracter reieșind, printr-un mijloc indi- 
rect de caracterizare, din ceea ce face, El er 


a elevul preferat al învățătorului Herdelea, 
care, insistând pe lângă tatăl lui, reușește să-l convingă să-l dea la şcoală la Armadia 
ca „să-l facă domn“. Herdelea, convins că băiatul era inteligent și silitor, se strădu- 
iește și îi obține o scutire de taxe, dar Ion renunţă la învățătură după două luni, mo- 
tivând că îi sunt mai dragi muncile câmp 


AARU j ului. Cu toate acestea, păstrează cărțile, pe 
care mai târziu le citeşte până ajung ferfeniță, împrumutând chiar de la învățător 

cărți de povești și gazete vechi. El dovedește aceeași inteligență și când își face un 
plan pentru a pune mâna pe averea lui Vasile Baciu, deși Eugen Lovinescu aprecia 
că în această situaţie e vorba mai mult de o „viclenie procedurală“, iar George Căli- 
nescu vorbea de o „viclenie instinctuală, caracteristică oricărei ființe reduse“. Ion 
apare astfel ca un fel de brută inocentă, discutând cu Titu Herdelea fără pic de jenă 
dacă planul său de a o seduce pe Ana poate fi eficient. În comentariile din casa învă- 
țătorului Herdelea se apreciază însă că Ion este lipsit de omenie, așa cum e caracte- 
rizat direct prin ceea ce spun personajele. Aceeași inteligență combinată cu viclenie 
apare când Ion își construiește o strategie pentru a o recâștiga pe Florica. Sub pre- 
textul prie-teniei cu George, găsește prilejuri de a sta în preajma ei și, în cele din 
urmă, va cădea în capcana întinsă de soțul ce putea fi înșelat, terminând tragic, fiindcă 
moare într-un șanț, omorât de George. 

Se poate observa că relația dintre aceste două personaje este profundă, ele fiind 
legate de fire nevăzute care, în cele din urmă, determină eșecul amândurora. 


b. 
Cele două personaje principale din „Patul lui Procust“ de Camil Petrescu, Fred 
Vasilescu și doamna T., fac amândouă parte din lumea bună a Bucureștiului inter- 
belic. Fred este bogat și are pasiuni costisitoare, fiindcă îi place să conducă avionul, 
sport aflat la începuturi în epocă. De asemenea, crește cai de rasă și participă la viața 
mondenă a Bucureștiului interbelic. Are rude printre potentații vremii, fiindcă par- 
lamentarul Nae Gheorghidiu îi este unchi. Este pregătit să intre în diplomație și are 
o independenţă financiară pe care familia i-o cultivă, fiindcă, atunci când dorește să 
stea singur, îi face cadou un apartament în centrul Bucureștiului. Îi place să-și 
petreacă vacanţele alături de fete de milionari, cheltuind excesiv pentru plăcerile 
sale. Doamna T., pe numele său adevărat Maria T. Mănescu, este venită în București 
dintr-un orășel din provincie. În momentul în care începe romanul, conducea un 
magazin de mobile scumpe și era divorțată de puţin timp de inginerul care o luase 
de soție imediat după ce terminase liceul. Acest divorţ a pus-o în situația de a deveni 
independentă, și din această cauză și-a deschis o afacere de succes, fiind recunoscută 
în lumea bună a Bucureştiului interbelic pentru faptul că avea gust. Are suficientă 
avere pentru a trăi bine, într-o casă amenajată de ea cu rafinament. 

Chiar și fizic cele două personaje se aseamănă, fiind persoane tinere și frumoase. 
Lui Fred îi place moda, și îi ține o teorie lui Ladima despre felul în care trebuie să 
seîmbrace, acest mijloc indirect de caracterizare dezvăluind faptul că Fred este un fin 
cunoscător al modei. Prezenţa la Movilă, când se duce la mare după doamna T., dez- 
văluie un tânăr bine îmbrăcat, preocupat de felul cum arată, ştiind să asorteze culo- 
rile și să poarte costumul de tenis la fel de elegant ca și costumul de gală, așa cum 
este caracterizat indirect prin notele din jurnal despre ceea ce alege să poarte pentru 
fiecare moment al zilei. Doamna T. se autocaracterizează ca fiind „cea mai frumoasă 
fată“ din orășelul de provincie din care vine. Este curtată de colegii de liceu și 
stârnește pasiuni în jurul ei. Se căsătorește însă cu un inginer mai în vârstă decât ea, 
pentru a-și asigura un trai liniștit. Pentru Fred Vasilescu ea are o frumuseţe stranie, 
care îl atrage încă din momentul în care o cunoaște. Fred își amintește mai întâi ochii 

ei „limpezi și totuși plini de neliniște”, cum apreciază el printr-un mijloc direct de 
caracterizare. În privirea doamnei T. Fred intuiește anea lăuntrică pe și per- 
sonajul declarat autor o apreciază la ea. Gura „Sfioasă „cum arată epiteta, ~ zâm- 
beşte niciodată total, acest mijloc indirect de caracterizare lăsân să se în evadă 
o teamă de comunicare cu ceilalți. Investigând evoluţia iubirii lor, Fred va aminti 
de-abia spre sfârșitul romanului prima lor întâlnire, în care nuditatea femeii atag 
printr-un inefabil a cărui sursă îi scapă lui Fred. El înţelege însă că nu sexua itatea 
este cea care constituie misterul doamnei T., frumuseţea interioară transformând-o 
într-o femeie adevărată, care devine destinul unui bărbat. Scena de iubire descrisă 
de Fred transformă cearșaful de olandă pe care se găsește trupul gol al doamnei T. 
într-un giulgiu care prefigurează tragicul destin al iubirii lor, fiindcă bărbatul pleacă 
din această relaţie de teama de a nu descoperi o senzualitate elementară acolo unde 
dorea să fie absolutul în dragoste. Trupul doamnei T. exprimă o inocență primordială 
în care frumuseţea se naște din strălucirea interioară. De altfel, pentru alții, așa cum 
este criticul întâlnit la un vernisaj, doamna T. este „o urâtă“, cum o caracterizează 
direct, spunându-i lui Fred cu o oarecare malițiozitate că nu poate fi îndrăgostit de 
ea. Femeie modernă, îmbrăcată totdeauna bine, preocupată, după propriile 
mărturisiri, de tendințele modei, doamna T. are o frumuseţe care atrage permanent, 
ceea ce generează violentele ieșiri de gelozie ale lui Fred Vasilescu, precum cea de 
la mare, când ajunge să fie provocat la duel de Ladima. Fără o frumusețe standard, 
doamna T. are un mister care îi atrage pe toți cei din jur. 

Apropiați prin intelectualitate, relația dintre cei doi eroi camilpetrescieni evo- 
luează în funcție de sondarea lucidă a propriei interiorități, pe care doresc să o înțe- 
leagă. Astfel, doamna T. are studii liceale și este interesată de evoluţia artei, reușind 
să impună tendinţe în mobilierul epocii, reușind să aibă contracte profitabile în 
lumea bună a Bucureștiului interbelic. Așa o și cunoaște Fred Vasilescu, care, primind 
de la părinţii săi o garsonieră, o roagă pe doamna T. să i-o mobileze. Este impresionat 
de rafinamentul artistic al amenajării interioare și se simte atras, în mod ciudat, de 
această femeie independentă și fină cunoscătoare a artei. Fred mărturisește că i s-a 
părut că locuința exprimă sufletul acestei femei și vrea la început să păstreze farme- 
cul clipei prezente. Graba de a o avea lângă el nu face decât să-i mărească misterul, 
fiindcă ea îi declară tranșant că nu iubirea o adusese lângă el, ci gestul frumos și de- 
licat prin care a înțeles demersul ei. Tot ceea ce urmează în relaţia lor este marcat de 
această mărturisire, fiindcă Fred nu va ști niciodată dacă doamna T. a fost doar ge- 
neroasă cu el sau l-a iubit cu adevărat. Și personajul declarat autor apreciază calitățile 
intelectuale ale doamnei T., fiindcă îi va cere să scrie ceea ce i s-a întâmplat, expu- 
nându-i o adevărată teorie despre noua structură a romanului care refuză elocința, 
discursul frumos, pentru că ar afecta autenticitatea actului artistic. Modestia doam- 
nei T., care spune că nu poate scrie, fiindcă nu are ce spune, este refuzată de per- 
sonajul autor: pentru el, trăirea este singurul lucru interesant în artă, care „n-are 
de-a face cu ortografia”. El îi cere să exprime în scris ceea ce a simţit, ceea ce a gândit, 
ceea ce i s-a întâmplat în viaţă, „fără ortografie, fără stil și chiar fără caligrafie“. 

Răspunzând îndemnului de a scrie, Maria T. Mănescu îi trimie personajului autor 
trei scrisori în care e surprinsă iubirea ei petru Fred. Acestea dezvălue pasiunea ei 

pentru F red, ca și conștiința faptului că a fost iubită cu intensitate de toți bărba- 
fii care i-au trecut prin viață, de colegul ei de liceu, de soțul său de care a divorțat, 
de misteriosul D., care o însoțea oriunde. Cu toate acestea, recunoaște că în confrun- 
tarea cu ceilalţi este nevoită să disimuleze, devenind, ca și Fred de altfel, purtătoarea 
unei măști în spatele căreia se ascunde altceva. Îndrăgostită de Fred și având im- 
presia că este refuzată de el, doamna T. îl acceptă accidental, dintr-un sentiment de 
autocompătimire pe D., mărturisind că a regretat totdeauna momentul de slăbiciune. 
Nu întâmplător, și Ladima își mistifică sinuciderea, apelând la imaginea doamnei 
T., care i se pare o femeie excepţională, ce merită iubită și care este opusul vulgarei, 
suficientei și incapabilei de orice trăire Emilia, pentru care își irosise viaţa. 

Fred va încerca și el să înțeleagă evoluția relației sale cu doamna T., scriind jurnalul 
tocmai pentru a reconstitui această iubire, pornind de la scrisorile pe care le găsește 
la Emilia Răchitaru, o demimondenă pe care o vizitează într-o zi de august și despre 
care află că era marea iubire a poetului George Ladima, care sfârșise printr-o sinucidere 
neelucidată. Citind scrisorile poetului în camera Emiliei Răchitaru, Fred înțelege că 
acesta avea aceeași dualitate pe care o are și el; era departe de a fi omul puternic 
care părea în exterior, fiind un bărbat ce-și trăia iubirea cu o intensitate dincolo de 
obișnuit. Se simte legat de el prin suferința incompatibilității în iubire, de unde și 
interesul lui de a-i păstra o imagine frumoasă, furând, în cele din urmă, scrisorile 
de la Emilia pentru ca aceasta să nu le facă publice și să distrugă imaginea poetului. 
George Călinescu observa în „Istoria literaturii române de la origini și până în pre- 
zent” că Fred Vasilescu citește scrisorile lui Ladima ca într-un fel de „aparte teatral“, 
comentând cu ochiul către cititor și descoperind astfel paralelismul din trecut al fap- 
telor trăite de personaje. 

Fred are o anumită compasiune pentru suferința umană și regretă durerea pe 
care i-a provocat-o lui Ladima fără să știe, pentru că ieșise cu Emilia în oraș, în timp 
ce Ladima o aștepta acasă. Înţelege și dezastrul material pe care l-a provocat lipsa 
lui de curaj de a-l propune pentru postul de secretar la asociația înființată de tatăl 
său. Întâlnirile temporale devin astfel comunicări retroactive care nu mai pot 
schimba situația. 

Fred dă dovadă și de loialitate, rămânând fidel iubirii sale pentru doamna T. În- 
drăgostit încă de la prima lor întâlnire, Fred se teme de eșecul în iubire și din această 
cauză încearcă să se convingă că doamna T. nu merită iubită. Astfel, o urmărește la 
mare, încercând să vadă dacă are vreo legătură cu altcineva, și o jignește cu violență 
când unul dintre prietenii în vârstă se apropie de ea. Este momentul în care îl cu- 
noaște pe Ladima, care, revoltat de atitudinea lui, îl provoacă la duel. Curajul poe- 
tului și felul în care-i spune deschis de ce greșește îl vor determina să fie persoana 
căreia îi mărturisește iubirea pentru doamna T,, atunci când, noaptea, îl găsește sub 
ferestrele ei plângând și urmărind-o dacă primește pe cineva în casă. Conștient de 
gelozia care îl macină, Fred se autocaracterizează, spunând că îi este cu neputinţă 
să vadă alţi bărbaţi lângă femeia pe care o iubește. ic À 

Fred este un om înspăimântat de faptul că dragostea îl poate depăşi şi că femeia 
îi poate fi superioară, și se autocaracterizează spunând că această iubire este tă 
cerul vieții lui”. Pentru ceilalți pare imposibil să fie îndrăgostit de doamna T., la o 

expoziţie fiind ironizat de una dintre cunoștințele lui, atunci când i se pare că ar ur- 
mări-o. Fred nu poate trăi departe de femeia iubită, dar se teme, în același timp, să 
şi-o apropie, și consecința este eșecul nu numai în iubire, ci și în viață, pentru că 
taina lui merge în „cea universală“, aşa cum singur spune: „un afluent urmează legea 
fluviului“. Incertitudinea asupra morții lui Fred rămâne , fiindcă nu știm cu adevărat 
dacă a avut un accident sau s-a sinucis, dar grija alcătuirii unui testament al cărui 
principal beneficiar era doamna T. dovedește legătura indestructibilă dintre ei. 

Sensibilitatea este o altă trăsătură de caracter care apropie cele două personaje. 
Maria T. Mănescu este sensibilă, având o anumită cultură, așa cum este caracterizată 
direct de alte personaje. În primul rând, personajul autor spune despre ea că este 
una dintre cele mai informate persoane din București în privința tendinţelor artistice. 
în al doilea rând, D. o prezintă drept una dintre cele mai bune cunoscătoare ale 
miscării teatrale. Indirect, din ceea ce face rezultă aceeași preocupare pentru dome- 
niul artistic, pentru că este prezentă la expoziţii, călătorește în străinătate pentru a 
şti ce se poartă, îşi cumpără tablouri valoroase, printre care un tablou cu maci de 
Luchian, pe care-l pune în dormitor. Își construiește o vilă în zona Floreasca, ame- 
najată cu mult gust, probând încă o dată, indirect, cultura pe care o avea. Fred are și 
el o mare sensibilitate, fiind profund îndrăgostit de doamna T. 

Trăirea intensă și analiza lucidă îi apropie și, paradoxal, îi și desparte pe cei doi. 
Doamna T. are pentru Fred o iubire absolută, care îi va marca definitiv existenţa. 
După propria-i confesiune, chiar departe de Fred și despărțită de el, îl simte aproape 
și își dă seama că este singura iubire a vieţii ei. Finalul romanului sugerează tocmai 
această continuitate a dragostei dincolo de moarte, fiindcă, luând caietul în care se 
găsea jurnalul lui Fred, îi spune personajului autor că de-abia așteaptă să vorbească 
cu el, sugerând astfel o comunicare dincolo de moarte. Fred scrie tocmai pentru a-și 
găsi identitatea, înfruntându-se pe sine și înțelegând că teama l-a făcut să rateze 
iubirea, ceea ce îl va duce la o posibilă sinucidere. 


Se poate constata că cele două personaje evoluează, fiind expresia unei iubiri 
absolute. 


C. 


Felix Sima și Otilia Mărculescu sunt două personaje din „Enigma Otiliei“ de 
George Călinescu care întruchipează evoluţia unei iubiri adolescentine. Amândoi 
sunt tineri, se iubesc, dar eșuează din acuza opţiunilor pragmatice ale fetei. 

Felix este fiul unui medic militar care îi transmite pasiunea pentru medicină. 
Mama îi moare când avea o vârstă mică și tatăl dispare când termină liceul. Cum 
Felix nu era încă major, tatăl său îl indicase ca tutore pentru administrarea bunurilor 
pe care le moștenește pe fratele său, Costache Giurgiuveanu. Felix nu păstrase însă 
legătura cu unchiul său, pe care nu-l văzuse de mulţi ani, relaţiile lor de rudenie 
reducându-se la schimbul de scrisori ceremonioase cu ocazia sărbătorilor. Felix este 
nevoit să plece de la Iași și să vină la București, la unchiul său, pentru a-și continua 
studiile. Romanul începe chiar cu sosirea lui Felix în strada Antim, unde locuia un- 
chiul său. El este surprins într-o seară de iulie, de la începutul secolului XX, pășind 
atent de-a lungul zidurilor și mutând dintr-o mână în alta o valiză ce părea foarte grea. 

Otilia este fiica vitregă a lui Costache Giurgiuveanu, fiind fata din prima căsătorie 
a celei de-a doua soții a lui. Prezența acestui personaj menit să ilustreze tema balza- 
ciană a paternității l-a determinat pe George Călinescu să denumească romanul „Pă- 
rinții Otiliei”, editorul fiind cel care i-a schimbat titlul în „Enigma Otiliei”. După 
moartea mamei sale Otilia rămâne la bunăvoința lui Giurgiuveanu, care o iubește și 
care îi promite să-i lase averea pentru a putea trăi în siguranță. Avaritia îl face să în- 
târzie însă momentul acesta, și după moartea lui Otilia rămâne neajutorată în fața 
clanului Tulea, care dorește să ia toată averea lui Giurgiuveanu. Adolescenta Otilia 
este la începutul vieții și va trebui să ia pentru existenţa ei viitoare decizii dificile. 
Ea întruchipează eternul feminin spre care sunt atrase toate celelalte personaje ale 
romanului. 

Cele două personaje au portrete fizice sugerând puritatea adolescentină. Felix, 
prezentat printr-o tehnică balzaciană, are un portret detaliat, făcut de naratorul om- 
niscient, acesta fiind un mijloc direct de caracterizare. El este îmbrăcat într-o uni- 
formă de licean, neagră, bine strânsă pe talie și semănând mai mult cu un veșmânt 
militar. Gulerul tare și șapca înaltă îi dădeau un aer bărbătesc și elegant. Faţa îi era 
însă „juvenilă și prelungă“, aproape feminină din pricina șuvițelor mari de păr care 
ieșeau din șapcă. Culoarea „măslinie“ a obrazului și „tăietura elinică“ a nasului su- 
gerau un caracter voluntar. Pe chip i se citea o anumită dezorientare, fiindcă trecea 
de pe un trotuar pe altul, căutând casa în care locuia unchiul său. Înfățișarea fizică 
este pentru Felix și o modalitate de apropiere de cea pe care o iubește, pentru că 
Otilia îi va spune în momentul în care privesc o fotografie veche că cei doi copii pe 
care îi văd sunt el şi ea, numai că fetița este el și băieţelul este ea. Printr-un mijloc 
indirect de caracterizare, aprecierea Otiliei sugerează că aspectul pueril, care șterge 
diferenţele dintre ei, nu face decât să-i apropie şi să exprime o posibilitate de comuni- 
care mai profundă. În finalul romanului, cumva simetric și în opoziţie cu descrierea 
fizică de la început, Felix e înfățișat ca un bărbat stăpân pe sine și elegant, al cărui 
fel de a se îmbrăca exprimă împlinirea socială. Otilia are ceva inefabil, care face din 
ea o ființă enigmatică. Prima sa apariţie este angelică și îi marchează întreaga per- 
sonalitate. Printr-un mijloc indirect de caracterizare, naratorul îi face portretul fizic 
atunci când apare grațioasă să-l întâmpine pe Felix. Figura ei prelungă, încadrată 
de bucle căzându-i până la umeri, îl face pe Felix să creadă că este pentru el un înger 
salvator. Otilia este subțirică, îmbrăcată într-o rochie foarte lungă pe poale și strânsă 
la mijloc. Dantela de pe umeri, brațul gol și delicat fac din ea o apariție de basm într-o 
lume sordidă. Întreaga înfătișare a Otiliei contrastează cu decorul din strada Antim, 
vechi, ruinat, lipsit de autenticitate. Fata pare să aibă 18-19 ani și fața ei măslinie, 
cu nas mic și ochi albaștri, exprimă inocenţa infantilă. Trupul cu oase delicate are 
însă o mare libertate în mișcare, dovedind, printr-un mijloc indirect de caracterizare, 
o stăpânire desăvârșită de femeie. Statura fetei are aceeași gracilitate și nestatornicie 
a sentimentelor ei. l 

Moral, cele două personaje sunt construite antitetic, aceasta influențând evoluția 
relației lor. Felix este echilibrat, fiind tipul intelectualului. El aminteşte de Jim din 
„Cartea nunții“ și îl prefigurează pe Ioanide. Vrea să urmeze medicina și, mai mult, 

îi mărturiseşte Otiliei, autocaracterizându-se, că vrea să fie un nume în Aia me- 
dicală. Publică articole încă din facultate și nu se va mulțumi fi Matamenie mir 
cum făcea Weissmann, unul dintre colegii săi. Pascalopol vede însă în această CEA 
a lui Felix aspiraţia de a continua tradiția familiei, pe când at Ali ca că 
nu-și dă seama de propria situaţie, fiindcă după părerea ei un orfan trebuie e sis 
o meserie mai puţin costisitoare, caracterizându-l indirect drept ss a ui 
Felix îi place să știe și învaţă cu pasiune, reușind, în cele din urmă, s Eiri, “pitt: 
și dovedind, printr-un mod indirect de caracterizare, ca este un adevărat intelectual. 
Prin Otilia, el descoperă dragostea, care i se dezvăluie ca un sentiment tulburător, 
pe care nu îl poate stăpâni. Lipsit de căldura maternă, fiindcă mama îi murise de 
când era mic, Felix descoperă cu uimire apropierea afectivă de o femeie. Este fascinat 
de prezența Otiliei și o admiră, respectând-o. Această trăsătură de caracter a lui Felix 
este dezvăluită de un mijloc indirect de caracterizare, faptele sale în episodul din 
seara dinaintea plecării Otiliei. El intră în camera fetei și în dezordinea ei recunoaște, 
cu încântare, temperamentul imprevizibil și capricios al acesteia. Când ea dorește 
să i se dăruiască, Felix o refuză, gândindu-se că trebuie mai ales să o respecte. A doua 
zi, când se va trezi în camera fetei va constata că a pierdut pentru totdeauna posibili- 
tatea de a-și împlini iubirea, fiindcă ea, deși se simţea atrasă de Felix, pe care-l admira 
pentru calitățile sale intelectuale, pentru stăpânirea de sine și pentru abnegaţie, îl 
va prefera pe Pascalopol, în prezenţa căruia se simțea mai în siguranţă. Otilia este 
dominată de nestatornicia sentimentelor. Tot ceea ce face este unic și irepetabil, ea 
simțind permanent nevoia de a descoperi realitatea sub multiple fațete. Dacă Felix 
reprezintă echilibrul, în antiteză, Otilia reprezintă dezechilibrul. De aici Și ieșirile ei 
necontrolate, care exprimă nestatornicia. Ea se autocaracterizează, mărturisind că 
se plictisește repede de ceva și că atunci îi vine să tipe, ajungând până la urmă să se 
răzbune pe pian într-o cavalcadă sonoră. Otilia amestecă o seriozitate rece, blazată, 
cu cele mai teribile copilării, cum o caracterizează direct naratorul. Din ceea ce face 
reiese indirect această trăsătură de caracter, fiindcă într-o 
ca apoi să-l mustre cu gravitate pe moș Costache, 
iarbă fără un motiv anume. Otilia are un temper 
Din acest motiv, deși îl iubeşte pe Felix, îl va părăs 
tru că el îi oferă libertatea pe care şi-a dorit- 
din plin, și zilele petrecute la moșia lui Pas 


aleargă pe stogurile cu fân, se pierde printre bivoli, călărește nebunește. Exuberanța 
Și candoarea reies, printr-un mijloc indirect de caracterizare, din felul în care este în- 


fățișată camera Otiliei. Lampa portabilă cu abajur lasă în cameră umbre incerte. Mo- 
bilele vechi, cu pluș maro, dau camerei un aer bătrânesc și elegant, sugerat mai ales 
de tapetul cu mici flori de miozotis, Serta 


rele de la toaletă și de 1 de haine 
erau trase afară și din ele se vedeau și de la dulapul de 


coane de colonie. Rochiil £ panglici, cămăși de mătase, cutii de pudră, fla- 
e colonie, ochiile, pantofii erau toate aruncate la un loc și 

j č c ate cu 

jurnale franțuzești de mod ȘI amestec 


ă și cu note pentru pian. Romanele fran i și i 
i : note an. £ tuzești și nemţești 
zăceau aruncate pe jos. Patul era plin și el de fel de fe] de nimicuri, de perne de catifea, 
de păpuși, de jupoane azvârlite în grabă. 


zi îmbracă păpuși, pentru 
iar în altă zi aleargă desculță prin 
ament nefericit și, uneori, suferă. 
i, preferându-l pe Pascalopol, pen- 
o întotdeauna. Otiliei îi place să trăiască 
calopol dovedesc indirect acest lucru. Ea 

Dacă Felix dă dovadă de cavalerism, apărând-o pe Otilia de agresiunile clanului 
Tulea, Otilia își îndreaptă efuziunile nediferenţiat spre toți bărbaţii din preajmă. Felix 
constată, cu surprindere, că Otilia nu acceptă protecție decât din partea lui Pascalo- 
pol, cu a cărui galanterie și generozitate nu poate rivaliza. Felix se simte totuși de- 
zamăgit și jignit când este părăsit de Otilia. Din această cauză, va căuta dragostea 
în relaţii cu alte femei, fără a putea să o găsească însă. Relația cu demimondena 
Georgeta se dovedește a fi inconsistentă și trecătoare. Niciodată Felix nu va mai găsi 
în relaţia cu o femeie, farmecul tulburării erotice pe care îl descoperise îndrăgos- 
tindu-se de Otilia. Acest lucru reiese indirect și din felul în care va privi neafectat, 
peste ani, fotografia Otiliei, în care nu vede decât o femeie oarecare, neinteresantă, ne- 
maiputând să se regăsească nici pe sine, adolescentul tulburat în fața primei iubiri. 

Evoluţia celor două personaje este astfel diferită, fiecare transformându-se com- 


plet la maturitate. 


Conţinut 
Punctajul este același ca la subiectul 3. 


Redactare 
Punctajul este același ca la subiectul 1. 

